
PREFACE. 



Not many words, it is hoped, will be needed to place 
" Tammas" on the very best of terms with those who may 
feel disposed to cultivate his frendship. Like his illustrious 
prototjTpe " Mansie Wauch," our worthy tailor drapes his 
life-story in the "hodden grey" of his native land — a homely 
but "expressive dialect which, though now but seldom spoken 
in fashionable drawing-rooms, is still employed by the hum- 
bler classes of his countrymen in giving expression to their 
everyday thoughts and feelings. The author is aware that 
the number of those who make " braid Scotch'* the vehicle 
of their ordinary conversation is rapidly diminishing. The 
general diffusion of Education among the poorer classes^ 
the facilities for intercourse between north and south opened 
up by the extension of railway communication, the ever-in- 
creasing circulation of the works of standard English authors 
in the northern part of the island — ^these, and other agencies 
of a like kind, are silently working out a mighty change, not 
only in the mode of speech, but even in the manners, 
customs, sentiments, and aspirations of our rural population. 
Gradually but inevitably the speech of England will supplant 

that of Scotland until the language of Ramsay, Ferguson, 
and Burns, will cease to be the language spoken by the 
descendants of the heroes and heroines whose virtues and 
vices, frailties and foibles, joy>s and sorrows these illustrious 
poets have immortalized in their writings. Aware of this 
fact, the author cannot conceal from himself this further 
consideration that, in setting forth his story in the Doric 
dialect of his native land, he labours under the disadvantage 
of addressing an audience comparatively limited and daily 
becoming less numerous, but he cannot, on the other hand, 
believe that the countrymen of Burns, of Scott, and of 
" Christopher North," will ever so far forget their mother- 
tongue as to be unable to read and understand it, though 
the tyranny of fashion may restrain them from using it in 
their daily conversation. The illustrious authors just men- 
tioned, as well as a multitude of others of lesser note, have 
employed the Scottish dialect in the composition of portions 
of their most valuable works, thus imparting to it all the 
dignity and permanency of a written language. A language 
in which a literature, so instinct with the vital force of 
genius as that of Scotland lies imbedded, can never die. 
Rude and uncouth as it may sound in the delicate ears of 
persons accustomed daily to listen to the dulcet tones of 
what is called "Queen's English," our "norlan' lingo" cannot 
be ignored by those who desire to arrive at a correct appre- 
ciation of the literary characteristics, whether of the present 
or of preceding ages. But even supposing that the Scotch 
language should be destined erelong to die out like the Dodo, 
the author can at least console himself with the reflection 
that his humble story will become unintelligible only when 
the works of Robert Bums cease to be read and understood. 
When the "Cottar's Saturday Night'' and "Tam 0' 
Shanter" shall have been delivered over to the Society of 
Antiquaries, as specimens of a language which men, and 
especially Scotchmen, have ceased to understand, then will 

the author of " Tammas Bodkin" be very well content that 
his lucubrations should be consigned to the box-makers. 
His only fear is that they may become the property of these 
artificers sooner than he anticipates, not because people 
can't read them, but because they do not deem them worth 
reading. This is a point, however, which must be left to the 
decision of the public. It is necessary that those who may 
happen to cast a critical glance over the pages of this little 
volimie should bear in mind the fact, which they will 
probably discover for themselves, that in writing it the author 
has scarcely had any higher aim in view than to aflford his 
readers a little harmless amusement. If he has attained this 
unambitious object he will feel satisfied that he has not 
altogether missed his mark. 

It is only necessary to add further that a few of the 
chapters contained in this volume, and chiefly those to be 
found towards the end of it, have already appeared at 
various periods and in a slightly different form in the 
columns of the Peoples Journal, where they secured a wide 
circle of admirers, not only in the extensive district, lying 
betwixt the Frith of Forth and Ultima Thule, over which 
that paper circulates in thousands, but also in Australia, 
New Zealand, Canada, and the United States. These 
chapters form something less than a fourth of the entire 
volume. 



DuNDEK, 25th December, 1863. 

CHAPTER I. 



WHEREIN ARE SET FORTHMATTERS INTRODUCTORY, AFOLOOBTIOAL, 
AND EXPLANATORY. 

Born in a wee bit muirland cottar hoosie in the midst o' a 
wilderness o' whuns an' heather, brocht up in the society o' 
rural nymphs an' swains, an' bred to the impoetical, yet withal 
ancient an' honourable occupation o' a tailor, whereby I've 
earned my bite an' soup, for the fecj: o' half-a<5entury, I can, 
of coorae, pretend neither to the wisdom o' the philosopher, 
nor to the beuk-lear' o' the skilfu' scribe; nevertheless, bavin* 
a pair o' een' in my head, and bein' accustomed to keep the 
wmkers thereof pretty wide asunder at a' sizzens, except when 
under the spell o' the droosy god, it has necessarily been my 
lot baith to behold an' to tak' pairt in nae that few imcos in 
my lifetime, an account whereof, in sae far at least, as they 
may be calculated to edify or amuse the reader, will be found 
fiilly an* faithfully pourtrayed in the foUowin* pages. 
A 

My name happens to derive but little literary lustre frae 
ancestral sources, yet as filial impiety is ane o' thae sins that 
I sidna wuss to hae recorded forgainst me, either in this 
warld or the next, I wad begin by settin' doon a cum odds 
an* ends touchin' my forbears, mair oot o' respect for their 
memory, hooever, than wi' the view o* borrowin* frae an- 
tiquity, ought that could possibly minister to my ain personal 
vain-glorification. 

Whether my family patronymic may or may not figure in 
history amang the lang-nebbit names o* the ante-diluvian or 
post-diluvian patriarchs, is ane o* the numberless kittle points 
o' philological lore, that still await solution at the hands, or 
radier the heads o' future investigators. Where the page o* 
history is silent, hooever, it is lawfu* to descend into the arena 
o' conjecture, an* were my private opinion to be asked on the 
subject, I wad certainly say that whenever the sculptured 
stanes o' Nineveh, Babylon, an* the Arabian Desert, hae been 
properly deciphered by some cleverer chield than Layard or 
Rawhnson, the time-honoured name o* Bodkin will be found 
engraven thereon in juxtaposition wi* the equally renowned 
names o* Tubal-cain, Methusalem, and Maher-shal-al-hash-baz. 

But whether previous to the present eventfu* nineteenth 
century, history, sacred or profane, has deigned to tak* ony 
cogneezance whatsomever o* my family patronymic, is really 
a circumstance that is neither here, there, nor elsewhere, 
because it is as plain as parritch to my comprehension, that 
my forbears, baith on the faither*8 an* the mither's side, maun 
hae been borne on Noah*s beuks, under some name or ither, 
an* under what name in particular doesna signify the nineteenth 
pairt o* a midge*s mucUe tae to any mortal man or woman 
that ever owed his or her origin to the fosterin* care o* a cabbage 
stock. My progenitor maun hae been some ane o' the three 
sons o* Noah — ^that*s clear enough I think ; an* can kings an* 
Kaisers wi* a* their pride o' birth an' pooer o* wealth, an* wi* 
a* the warld*s flummery, an* genuflexion, an* worship o* the 
mere hool o* God*s sterlin' nobility to the disregaird o* the 
quality 6^ the kemal thereof-— can they lay claim to a nobler 
or a mair ancient ancestry than that % But as I said before, 

ancestral renown is a mere matter o' moonshine, for it's 
no what were yer faithers, or yer grandfaithers, or yer 
great-grandfaithers, or ony ane o* a* yer forbears whatsomever, 
let them hae been as great as Alexander king o' Macedonia^ an' 
as grand as the Sultan o' Turkey? but it's what are ye yersel'9 
Are ye a rogue or an honest man ? Are ye a wise man or a 
fule ? That's the only point in a man's history worth clearin* 
up in order to shew wherein his patent o' nobility consists, but, 
as it is a point that nae modest man wad tak' in hand to settle 
for himsel', I maun leave it in the present instance to be settled 
by the future historian. 

Descendin' frae what I may ca' the prehistoric annals o' my 
femily, hooever, an' comin' doon to times no a' thegither be- 
yond the reach o' evidence, docimientary, traditionary, an' 
parole, I've been able to cut oot the various pairts o' the 
following story, an' to stitch them thegither into what appears 
to me to be a very feasible lookin' totality. Withoot statin' 
a' the oots an' ins o' the lang an' teedisome process whereby I 
hae arrived at my conclusions, I wad juist come oot slap-dash 
wi' the grand result at ance, an' remark that accordin' to the 
best o' my belief, the original seat o' the Bodkin family was 
at Buttonhole, an inheritance, situated in the muirs o' the 
Kingdom o' Fife, at about equal distances frae the Forth on 
the Sooth, the Tay on the North, an' the German Ocean on 
the East. Buttonhole wasna exactly what could be ca'd a 
princely possession ; indeed withoot doin' ony violence what- 
somever to that precept o' the Decalogue that lifts up a 
testimony against leein', I may verily say that it was an ex- 
ceedin' noughty domain, for as I learn by referrin' to the 
Ordnance Survey thereof made in the " drouthy year" by Mr 
Squeeker, ane o' the earliest an' best o' my youthfu' perceptors, 
its superficial area extended to exactly five acres, three roods, 
nine an' twenty perches, Scots measurement. Sma' dootless 
it was, an' fertile certainly it was not, fitter far, indeed, for the 
multiplication o' thristles an' weebos, than for the growth o' 
com an' petawtis. Nevertheless, it produced decent craps o' 
natural girse in it's particular sizzen, forbye a warld o' threshies, 
spretts, an' segs at a' times an' sizzens, inRomuch that honest 

Hawkie never lacked wherewithal to hand her chewin' her cud, 
except in winter, maybe, when there happened to be a lang 
continuance o* frost an* snaw, an then was the puir quean 
fain to tak' pennyworths o' whatever she could conveniently 
clap chafts on — ^petawtis-peelins, kail-castocks, chappit whin- 
cowes, auld breeks, or ony ither organic substance that wad 
yield to the force o* a pooerfu* mastication. 

At what precise i)eriod o* the Christian Dispensation, or un- 
der what circumstances the Bodkins first obtained a settlement 
in Buttonhole, is a fickle that has perplexed my noddle for — I 
canna tell hoo lang. Although I've made a dreigh an' lengthen- 
ed exploration into a' the brucHt, ragamuffin lookin' bits o' 
paperies I could find in my grandfaither's kist locker — an' 
their name is Legion — a' carefully docquetted an' tied up wi' 
corduroy threed — feint ae styme o* licht hae I been able to 
blink upo' the subject. A mystery it was when I began wi't, 
a mystery it still remains, an' a mystery it will continue to 
be, I doot, till the crack o' doom, an' when that waefu' catas- 
trophe may tak' place is juist anither mystery, so that the 
whole subject is arrayed in a garment o* mist an' darkness. 

Yet were I to launch furth the frail bark o' imagination 
upon the perilous waters o' conjecture, I would undootedly say 
that the first o* the Bodkins maim hae received, directly frae 
the princely hand o' royality itsel', an' as a reward o' loyal 
service rendered, a free grant o' the Barony o' Buttonhole, wi' 
a* the pertinents, privileges, an' immunities thereunto belang- 
in.' My only reason, hooever, for thinkin' sae is the fact that 
the estate is held under the croon, upo' the sole an' very sin- 
gular condition that the owner thereof for the time-bein', sail 
sew a gallows-button upon the breeks o' the reignin* sovereign, 
whenever it may please him (or her, as the case may be), to 
pass that way fi-ae the Royal Palace o' Falkland, to hunt the 
wild boar on the Kingsmuir— * very daft-like requirement 
truty, for what if a Sovereign in petticoats sid present hersel' 
an* demand her guerdon 1 wad the proprietor be obligated to 
sew a button upo' her crinoline ? an' if he either would not or 
could not perform that difficult, no to say delicate duty, wad 
his failiu^ to implement his pairt o' the contract imply the 

forfeiture o' his inheritance ? That's a question for the law- 
yers to settle, an' I wad hae had it seen into lang sinsyne, had 
I no been relieved frae a' apprehensions on the subject by the 
comfortin* circumstance, that as there are nae wild boars noo- 
a-days to be hunted in the Kingsmuir, a royal visit to 
Buttonhole on sic a business, is no an event likely to happen 
in my day, an' they can care that come aheut. Hoosomdever, 
this singular condition attached to the tenure o' the estate, 
leads me strongly to jalouse that the particular piece o' state 
service rendered by Bodkin the first o' Buttonhole, wherefor 
he was retoured in the lands thereof, consisted in his sewin' 
on the royal s lack s a gallows-button that had accidentally 
come aff durin' a wild boar hunt in the neeborhood o' the far- 
famed East Neuk o' Fife, maybe four or five hunder years syne. 
Though this be merely a conjectuie o' mine, it is juist as likely 
a theory as are the feck o' the antiquarian notions put furth 
by the Monkbarnses o' the present generation. The ability 
to sew on a gallows-button, in a warkman-like manner, bein' 
thus a qualification indispensable in whaever seeks infeftment 
in the lands o' Buttonhole, the tailorin' trade has come to be 
the hereditary occupation o' the family, mair especially o' 
the heirs-apparent to the estate. 

The Mansion Hoose o' Buttonhole was neither very note- 
worthy in point o' magnitude, nor remarkable aboon the 
common, by reason o' the sumptuosity o' its architecture. It 
comprised a parlour in the ae end, an' a drawin' room in the 
ither, which, like the celebrated bannet o' Mr Robert Rorison, 
famous in history, were made to subserve a great variety o' 
purposes. In lieu o' a lobby it had a clay-hallan', wherein 
there was a single pane o' glass forgainst the ooter-door, that 
enabled a few stragglin' rays o' licht to penetrate occasionally 
ayont the ingle, to show hoo the pat played. Besides the 
hallan' pane, there were ither twa windows, each containin' four 
lozens o' coarse green-coloured glass, that had the wonderfu* 
faculty o' representin' men an' animals, when viewed through 
them, as if in the attitude o' standin' or walkin' aboot on their 
heads. For a roof, the hoose had a hap-warm o' strae, an' 
raips o' the same material were twistit thickly roond the chim- 

ley taps. Flanked on the richt by a bam an' byre, on the left 
by a pig stye an* chicken cayici defended in front by a fortifi- 
cation o' muck, an* moated by a jawhole o' Ulthy fulzie, the 
Mansion Hoose o* Buttonhole was, when I kent it first, a 
unique specimen o* the Scottish rural cottage o' the middle 
ages, representatives whereof are even yet to be seen in situations 
remote frae the revolutionary march o' modem improvement. 
At the distance o' a bow-shot or sae frae the door, which faced 
the sooth, in the reedy depths o* a cow-slip covered vale, a wee 
bit bumie wimpled on its way, singin' as it went a sylvan sang 
to the whaups an* wild-deuks nestlin* amang the segs an* spretts 
that ower-shadowed its deep dark stagnant pools. Beyond 
the bumie, the bonnie bumie o* Mossy Howe — sacred to mem- 
ory's earliest an* happiest recollections — ^there stretched awa 
a wide expanse o* muirland, clad wi* broon heath an* bounded 
in the distance by the stragglin* outlines o* a shaggy wood, 
wherein the cushat croodled through the lang simmer days, 
a woodland lullaby to her imfledged offspring. 

The proprietor o* Buttonhole, wha, towards the close o* the 
auchteenth century, yielded his heart an* hand to Miss Efiie 
Muckhawkie, only dochter o* a certain cock-laird in the East 
Neuk, was Mr Tammas Bodkin — ^a man distinguished alike 
for his sleight o* hand at the needle, for the fervency o* his 
seal an* piety as an elder o* the Kirk, an* for his irreproachable 
walk an* exemplary conversation as the husband o* a wife an* 
the faither o* a family. £[is Christian name, yell observe, was 
Tammas ; in fact, there never was a laird o* Buttonhole that 
was not a Tammas. It has been the name bestowed upon the 
eldest sons o' the family frae time immemorial. Of coorse, it 
may easily be imagined that there wad occasionally be as mony 
as half-a-dizzen o* contemporary Tammases, an* so, to pre- 
vent confusion, the name hiad to be modified to indicate what 
particular Tammas was meant. Under the age o' ten or twal, 
for instance, they are generally ca*d Tammy, frae that date, 
an' till sic time as they enter upon the cares an* responsibilities 
o' matrimonial life, Tam is the favourite appellation, an* after 
they hae gotten hooses an* wives o* their ain, they are dignified 
wi* the douce patriarchal cognomen o* Tammas. Sometimes 



MATTERS mTROOUlOTORT AKB EXPLANATOBT. 7 

for the sake o' still greater distinction, it is necessary to clap 
an adjective to the word, an* say wee Tammy an' big Tammy, 
little Tarn an' muckle Tam, an' young Tammas an* auld 
Tammas. But though recoorse maun be had occasionally to 
thae artificial distinctions, yet generally speakin*, there has 
been little difficulty in gettin' ony ane o* a* the Bodkin race to 
comprehend Wha*s wha, an' what's what, either by wink, nod, 
or word o' mooth, for I may truly say, withoot wishin' to blaw 
my ain horn in the least, that there never was a Bodkin that 
wasna as gleg o' the uptak' as a very needle. 

Amang the ither odds an' ends here set doon, I may juist 
mention that in former times ane o' the Bodkins o' Buttonhole 
— a very pious individual he behooved to hae been — ^havin' 
had an active hand in the death o' Archbishop Sharp on Magus 
Muir, was constrained, by reason o' the prelatic tigers that 
were thirstin' for his heart's blude, to withdraw for some 
time frae the hoose o' his faithers, an' to hide himsel' in the 
dens an' caves o' the earth. In the coorse o' his weary 
wanderin's to an' fro, his hap was to settle doon in the pleasant 
toon o' Dalkeith, where after the "glorious Revolution" o' 
Auchty-Aucht had restored Scotland to hersel' again, he " es- 
pousit ane honest godlye woman, namit Marion Johnstone" — 
as an auld-farrand memorandum in his ain hand-wreatin' in- 
forms me, by whom he begat iwa sons, an' nae fewer than 
thui;een dochters ! Puir man ! I'm sure he was muckle to 
be pitied wi' sic a stock o' feminality to provide for, but the 
wind is aye kindly tempered to tlie shorn lamb. Frae this 
fertile stock sprang a namesake o' my ain, an' accoimt o' whose 
marvellous achievements an' matchless cleveralities may be 
found recorded in the famous history o' Mr Mansie Wauch, 
Tailor in Dalkeith — a bfeuk, the rich, quaint, hamely mirth, an' 
merriment whereof, render it an acceptable companion to ony 
hapless wicht affiickit wi' the muUygrumphs, or in want o' a 
weapon wherewith to " drive dull care away." 

CHAPTER IL 

WHEREIN ARISES A TREMENDOUS HOWDIE-YE-DO AT 
BUTTONHOLE. 

It was wearin* towards the gloamin' o' the last Hogmanay o' 
the auchteenth century, when there arose a michty commotion 
within the Mansion Hoose o' Buttonhole. There was a rinnin' 
but the hoose an* a rinnin' ben the hoose, a trottin* up the 
garret stair an' doon the garret stair, there were whispered 
consultations between Mrs Muckhawkie, wha had been com- 
mander-in-chief at Buttonhole for a fortnicht previous, an* the 
half-dizzen o' wives wha had been hastily summoned frae the 
clachans lyin' within a radius o' three miles roond aboot; 
in short, there arose sic a general hurry-bustle, an' confusion, 
wi' every body aboot the biggin', that even the very cat an' 
dog, dumb brutes though they were, began to jalouse belyve 
that there was something awfu* i' the wind. On the back o' 
dinner time, the Laird himsel' had been seen bedicht in spat- 
terdashes, mountit on Dauvit Scoter's auld spavint naig that 
had been borrowed for the great occasion, wendin' his way 
through the snaw-wreaths in the direction o' Skirlnakit, a sma' 
hamlet situate four miles or sae to the wastward o' Button- 
hole, where lived an ancient dame yclept Luckie Williamson, 
famous far an' near throughout the haill kintra side, for her 
skill in healin' burnt feet, curin' the ring-worm, lettin' blude, 
an' generally for the performance o* a wonderfu' variety o' 
kittle projects in the surgical line that noo-a-days for the maist 
pairt fa' to the share o' what are ca'd regular practitioners. 
This handle bodie was, at the time I refer to, a widow o' twa 
score years standin', her gudeman havin' been a sodger in 
Wolfe's army at the siege o' Quebec, where, alang wi' his 
gallant leader, he had the misfortune to " breathe his last on 
file heights o' Abram" in the very moment o' victory. Havin' 

<^ a' needfu' emergeudes acted as a sick nurse in the military 
hospitals baith at hame an' abroad, Mrs Williamson had seen 
disease an' death in a' their varied an' frichtsome forms, an' 
bein' a shrewd observant woman, she had also picked up a 
knowledge o' doctors* drogs an' whittles, that was o* unspeak- 
able advantage to her throughout the lang years o' her widow- 
hood, enablin' her to earn a decent subsistence wi' her ain pair o' 
neives withoot bein' behadden either to friend or fae for a 
moothfu'. Her wonderfu' stock o' natural rummelgumption, 
havin' been eked oot an' added to by a pretty wide acquain- 
tance wi' the warld, Luckie Williamson's word,on whatever sub- 
ject she chose to deliver hersel', was a law to a' the women-folk, 
auld an' young in the hail parish, wi' the exception o' the Min- 
ister's wife, an* maybe the dominie's. She could do— what 
could she no 1 She could draw teeth, innoculate for the coo- 
pox, spread flee-blisters, an' spae fortimes. Ay, by juist glower- 
in' into yer loof, she could screed ye aff the decrees o' fate as 
glegly as ony schule wean could rattle ower " That man hath 
perfect blessedness." Mair an' atour a' that, she was sair 
leed on if she couldna tak' a dram. 

It was to secure the professional assistance o' this worthy 
lady, that Mr Bodkin rode furth towards Skirlnakit on that 
cauld winter nicht — 

<< An' Bio a nicht to tak* the road in. 
As e'er pnir sinner was abroad in.'* 

for the wind blew, the snaw fell, an' the drift flew in a manner 
that was sair to bide, an' maist fearfu' to behold. A bauld 
undaunted heart, hooever, beat within his bosom, an' when 
duty bade him tak' the gait, he wad hae daured a' the fiends 
o' darkness to turn him back. Awa' he went, therefore, skel- 
pin' like mad through the swirlin' snaw-drift, crackin' his whup 
roond the lugs o' his Rosinante, an' urgin' her to put on her 
utmost mettle, for weel did he ken — at least if he didna ken, 
it waedia for lack o' due wamicement — ^that as time an' tide 
wad tarry for nae man, an' especially for nae woman, it was 
his bounden' duty to be back wi' Mrs Williamson in the short 
space o' an cor, an' as muckle sooner as possible — ^the sooner 
the better in fact Awa' he went scoorin' through the wild 
A2 

muirs on the wings o* the whirlwind in the direction o' Skirl- 
nakit — jnist as if ten thoosand legions o* witches an* warlocks, 
colleagnin thegither to do him harm, had been mountit on 
rag-weed naigs, an* pressin* hard at his heels. Lang an' toil- 
some was the way, an* weary was Bawsie afore she reached 
Skirlnakit, for in some lowne portions o* the road, the wreathes 
lay sae deep, that the puir animal laired in them ower an' 
ower again up to the very wame. But as the langest day 
comes to an end, sae does the langest an* dreighest road, an' 
sae did Mr Bodkin's Skirlnakit expedition. Ever ready in a' 
weathers an* at a* oors to march at the word o' command, Mrs 
Williamson, as soon as she had smoked what was what, arrayed 
hersel* in her lang grey cloak, hauled the hood thereof weel doon 
ower her lugs, flang hersel* on the naig ahent Mr Bodkin, an' 
awa cantered the pair o* them through the ragin' o* the elements 
an' the darkness o* the nicht towards Buttoi:diole. The daesed 
auld yad, hooever, made but sma* progress under her double 
freight. Darker grew the nicht, looder an' looder yelled the 
whirlwinds, souglun' an' whistlin' an' skreeghin', amang the 
skrunty bits o' timmer, skirtin' the dreary muir that lay be- 
tween them an' the land o' Beulah. A nicht it was eneugh 
to gar the bauldest shak' in his shoon, an' happy, happy was 
the wicht wha hadna a hame to gang till. 

Pick-mirk set in afore the motley cavalcade had gane a mile 
o' gait. Aboot their lugs flew the snaw like stoor, blindin' the 
een o' baith beast an bcSy, an' though the road was as familiar 
to them for ordinar' as the road to their mou's, yet their senses 
becam' sae bumbazed an' doitrilied under the combined influ- 
ence o' the drift an' darkness, that they fairly tint their 
reckonin', juist like the Babes i' the Wood. By this time they 
could only see, an' that indistinctly, the length o* their noses 
afore them. Had Mr Bodkin been content to trust to the 
sagacity o' the beast, her natural instinct wad probably hae 
led her to her ain stable at Snipemire, the abode o' Mr 
Dauvit Sooter, her beloved maister ; but he was ane o' thae 
folk — weel I sanna say ought to the discredit o' the dead, but, 
rizzen or nane, he wad hand on ruggin' an' rivin' at the munks, 
an' he saw where he landit himsel' ! An' where was that think 

ye 1 Juist at Skirlnakit ! There, at her am knockm* stane, 
where Luckie Williamson had sae short syne got up, she did 
again get doon. What was to be done 1 To Buttonhole she 
behooved to gang at a' hazards. It was a wark o' needcessity 
an' mercy, that couldna be put afiF till a mair convenient siz- 
zen. Auld Boreas micht blaw till he burst his very sides, the 
drift micht rise on the wings o' the storm, like the sands o' 
the Sahara', the darkness micht be as black an' thick as that 
o' Egypt, or the bottomless pit itsel*, but to Buttonhole Mrs 
Williamson behooved to gang, if sae be soul an' body baid the- 
gither. 

By guid luck she had a cawnel doup an' an auld horn lan- 
thom i' the hoose, an' sae withoot mair ado, the doup was 
lichtit an' put into the lanthom, an' the lanthom hung roond 
Mr Bodkin's neck by a piece o' skeengyie, an' furth again they 
sallied. Like the linnet at the obsequies o' Cock Robin, Mr 
Bodkin carried the link to licht the gloom. Bawsie havin' been 
again admonished by hand an' heel gaed her wa's, stot stottin' 
through the muirs, lairin' ilka ten or twal yards in the ither 
wrede o' snaw. While Mr Bodkin was deep in the broon studies, 
strivin' to droon the thocht o* present discomforts in the cup 
o' future happiness wherewith he sleekened his thirsty ima- 
gination, conjurin' up deHghtfu* visions o' the skirl in the pan 
that he kenned wad be awaitin' him at his desired haven, doon 
cam' Bawsie in a ditch half fou' o' slush an' snaw-broo, an' as 
a matter of coorse, doon cam' the riders heeligoleerie aboon 
a'. The widow's grey cloak, like the prophet's mantle, tane 
to flicht across the muir, an' as there was nae Elisha near bye 
to seize hands o't it juist got leave to gang. A week after, it 
was found on the tap o' a fir-tree twa mile awa, an' restored 
to its owner withoot recompense. Instead o' skirl in the pan, 
Mr Bodkin got a dish o' skirl in the ditch, for if Mrs William- 
son didna use her tongue to some purpose, she did naething ! 
Hoosomdever, nae banes were broken, an' that was ae great 
mercy. The only damages consistit o' a wat skin, an' the ex- 
tinguishment o' the cawnel doup. Bawsie gied a warsel or 
twa an' oot she cam' no ae hair the waur. Again they set 
forrit on their journey, but their duds bein' drookit, the cauld 

nirled an' knawed at their heart-stringg, an' their yerj teeth 
rattled forgainst ane-anither like a pair o' clatterbanes. 

The half o' their adventures it would be teedisome to tell, 
but I may say that after comin' through coontless toils an' 
tuilyiements, they at last drew near to what they thocht was 
Buttonhole, but to what turned oot to be Treetape, the resi- 
dence o' Mr Jeames Muckhawkie, the respected faither-in- 
law o' Mr Bodkin — a place situate, at the very least, half-a- 
dizzen o' miles distant frae Buttonhole ! It was noo weel on 
to bed-time, an' sae, on takin' a sly peep through the shutter- 
less winnock, they observed Mr Muckhawkie sittin' lousin' his 
buttons, toastin' his taes at a roarin' peat-fire, an' takin' a quiet 
sook o' his rusty cutty. Dismoimtin' frae his Pegasus, Mr 
Bodkin tried the sneck o' the front door, but lack-a-day ! it 
was fast. His next resource was the winnock, whereat he 
lent a lood reishle, startlin' Mr Muckhawkie frae his reverie. 

" Wha are ye 1 an' what are ye 1" quoth Mr Muckhawkie, 
flingin' doon his cutty i' the ingle-neiik, an' hirplin' towards 
the winnock on his stockin' soles. 

" It's me — let's in" quoth Mr Bodkin. 

''An' wha's mef* inquired Mr Muckhawkie, clappin' his 
nose close to the glass, an' glowerin' as if he had been tryin' 
to dairt a glance ayont the limits o' infinitude, or, what wad 
hae been equally impossible, into the heart o' a millstane. 

" Tammas Bodkin-— yer ain son-in-law," was the reply. " For 
gude's sake open the door." 

" Na, na, we've nae use for gangrel bodies hereawa," quoth 
Mr Muckhawkie, pullin' doon the checquered apron that 
served for a blind, '' ye can gae back the gait ye cam' ; ye're 
ower late for yer Hogmanay, an* ower ear* for a first-fittin' ; 
sae gaewa I gaewa wi' ye !" 

Folk maun e'en be sair altered when their ain freends 
dinna ken them. Puir Mr Bodkin 1 Sae greatly changed was 
his voice by rizzen o' cauld an' mental anxiety, that it had 
completely lost its auld familiar tone, an' waid hae soondit 
strange in the lugs o' the very wife of his bosom. 

Had it no been for Mrs Williamson, wha was never kenned 
to be beat wi' ony thing she ever tane in hand, neither Mr 

Muckhawkie's heart nor his door wad hae opened that nicht, 
but a volley or twa o' her persuasiye eloquence, backed up by 
sundry hints at domestic occurrences, that he weel kenned, 
were secrets to a' the warld except to her, soon made the 
garrison capitulate. 

'^ Have a care o's a' T' muttered Mr Muckhawkie to himseF, 
^ that maun be Luckie Williamson, yet what can bring her 
here at sic an oor an' on sic a nicht, is mair than I can 



Up flew the door an' m walked Mr Bodkin an' his trayellin' 
companion. 

"Mercy be wi* us!" exclaimed Mr Muckhawkie, haudin' up 
baith his hands, " what in a' the yirth has brocht the twa o' 
ye here 1 Are my een i' the mirligoes 1 or what ?" 

So they had to set to wark, an* mak' a hasty narration o' a' 
their penis, adyentures, an' misfortunes. But Mrs William- 
son wadna rest in her rags a single moment, for though her 
body was at Treetaps, it was evident her thochts were at 
Buttonhole. Mr Muckhawkie thochtfuUy brocht oot his 
New Year's bottle, an' garred them pree a wee hair o't afore 
resumin' their journey. Mrs Williamson he rowed up in a 
pair o' blankets, an' Bawsie bein' completely wom-oot, he 
brocht furth his ain bit beastie, assistit the twa o' them on 
the back o't, an led them into a muirlan' track, wherefrom, 
by strictly followin' their noses, they couldna gang far astray. 
An oor's hard trottin' through the howlin' snaw tempest, that 
had as yet undergane nae abatement, brocht them withoot 
further mishaps to Buttonhole. The wives had been in an 
unco quandary, ever sin sax o'clock, for that was the oor where- 
at the cavaliers should hae made their appearance. It was noo 
past twal' o'clock. Sair agaiast their will they had performed 
the first fittin' at Buttonhole, on that eventfu' New Year's 
momin'. Their arrival sent a gush o' joy tlirough the achin 
heart o' Mrs Bodkin, for she had juist been contemplatin' the 
possibility o' bein' made a mither an' a widow at the same 
time. Where had they been a' this time ] inquired a half- 
dizzen o' female tongues that gaed yabblin' a' throughither 
Hke a wheen wild-geese, speerin' questions an' answerin' them 

withoot waitin' for an explanation frae the pairty interrogated. 
Mrs Sooter was of opinion that they micht hae been at the 
Freuchie an* back again, for that pairt o*t. 

"Deed aye 'oman, ye may say sae" quoth anither smysterin' 
hash, as she laid her lugs in the caudle cup, an' tane a hearty 
slabber o* the buttersaps, "but, fegs, my man's no ae bit 
better whan there's ony thing ado — he's no worth ca'in' oot 
o' a kale yard." 

" Ou ay, they're a* tarred wi' ae stick," yelpit oot a soople 
tongued snippy, " My Jock is juist as thochtless as a laddie 
when he is sent an errand — ^wad play at the bools wi* the 
first herd loonie he meets." 

" Haigs it cheats me," whispered Mrs Walter Wabster, 
castin' an ee in her neck, at the same time to see if the fields 
were fair, " if the twa o' them hae na been haudin' their Hog- 
manay at Jeannie Gallowa's. 'Od she's a wild vaig that — ^to 
encourage ony woman's man to sit up wi'r — ^kennin' what was 
i* the wind the nicht !" 

" Did ye find ony smell 1" inquired Mrs Sooter, puttin' on 
a consequential air, an' glancin' roond the company. 

"I canna juist be a' thegither certain, but I'm far cheatit if 
I faund na a slicht guff when they cam' in at the door," 
replied Mrs Wabster. 

" I was jalousin' as muckle" quoth Mrs Sooter. 

" Deed if it daur be said, she's a dnicken bodie that Mrs 
Williamson," remarked Mrs Snippy Tongue. 

"Ay, an' her to set up herscl', as if she were something ! My 
certie ! if every thing were kenned — ^but bide awee na" was 
the obsei-vation o' the wifie wi' the caudle caup on her knee. 

Save us a' ! ae ill-speakin' wife is eneugh to be in a hoose 
at ae time, an' a hail half dizzen, ye ken ! They are eneugh to 
pollute a parish. 

On completin' his toilet, Mr Bodkin emerged frae his con- 
cealment, greatly to the confusion o' the gossips wha never 
fiuspeckit that he was within earshot o' their conversation. 
He had heard every word o't, but bein' a man o' sense an' a 
guid Christian, he bore it a' wi' patience, an' didna return 
railin' for railin'. Hoosomdever, that they micht sin against 

the licht, if they persistit in the belief that Luckie Williamson 
an' he had been aboot ought but lawfu' business, he tane 
special pains to acquaint them wi' the real state o' the case. 
Bit by bit they learned what had caused the delay, an' what 
the slicht guflf o* whisky that Mrs Wabster had felt, an' bit by 
bit he gaithered what had been transackit at Buttonhole in 
the interim. A great event in the history o' Buttonhole had 
juist tane place twenty minutes afore the arrival o' Mrs 
Williamson, an' exactly at the chap o' twal' o'clock — that im- 
poitant knell that marked the wa'gang, not only o' a year but 
o' a century. Belyve Mrs Muckhawkie, wi* an air o' great 
self-importance depicted on her guid-natured coontenance, 
cam stappin' but to the kitchen, an' made the official announce- 
ment to her gude-son that his beloved wife was Hchter o* a 
laddie. Reader, that laddie was me ! Mr Bodkin was my 
faither! His beloved wife was my mither! Mrs Muckhawkie 
was my grand-mither. Buttonhole was my birth place. 
Substract auchteen hunder frae the year o' oor Lord, an' ye'll 
hae my age to a shavin'. 

Though neither comet nor earthquake marked the oor cf 
my nativity, yet wha wad affirm that it wasna in some respects 
memorable aboon the common ordinar', especially when I men- 
tion that next momin' a chapman was found smoored in a 
wrede o' snaw no aboon twa hunder yards to the nor'-wast o' 
Buttonhole ? Puir creature ! he had gane till he could gang 
nae mair, an' then he had juist lain doon an* deed wi' his bit 
pack on his back ! A' the leelang nicht his wee bit faithfu' 
doggie had keepit watch an* ward beside the lifeless corpse. 
So when my faither gaed oot in the momin' to fodder the coo, 
he heard a waefu' moligrant like the howlin* o' a dog, an' on 
gaen to see what was the cause thereof, he faund the puir 
chapman lyin' stark an' stiff, his body rowed in a windin' sheet 
o* snaw, a* except his richt shoother that had been scrapit 
bare by the dmnb companion o* his wearifu' wanderin's. 
Wae's me! for the puir gangrel bodie, after trampin' oot 
mony a dub ee in his life-time, had juist endit his journey 
when an* where I began mine ! 

CHAPTER III. 

FOBTUNES AND MISFORTUNBS. 

Lang ere I bad discovered wbilk end o' me waa umost, or had 
obtained a glisk o' the imperfectability o' my sinfu* nature, I 
bad come oot as a kind o' Admirable Cricbton on a sma' 
scale. Twa accidental circmnstances were greatly in my fa- 
vours — 1 was the firstlin' o' my faitber*s flock, an' I was a 
laddie ! The youth wha has but ane o' tbae distinctions, is 
the possessor o' a goodly heritage. It is like bein* bom wi' 
a siller spoon i' yer mooth, an' wi' a sugar bowl i* yer oxter. 
Ye are thereby entitled to kick an' roar like a very pagan 
heathen, to send the crockery wares an' winnock panes to crock- 
anition, an', generally speakin', to do exactly what ye like, an' 
to refuse to do what ye dinna like, nae man nor woman 
daurin' sae muckle as to speer, "What dost thou?" But when 
the twa qualifications happen, as they did in my case, to 
forgaither in the same individual, then let the natal hearth 
look oot for squalls; for wha that deserves the name o' a 
parent wad dispute the wisdom an' expediency o' permittin' 
the first-bom o' the family an' the heir-apparent thereof, to 
do precisely what seemeth richt in his ain een 1 The licence 
to play ill pratts maim, in his case, be raxed to its utmost 
limits. Let the crockery ware tak' tent o' skaith, let winkin' 
baudrons see to the safety o' her ain lugs an' tail, let the mater- 
nal frills an' furbelows, gang to the rag-market, let the heich- 
est pairt o' the boose become the laighest thereof, but dinna, 
O dmna hae the conscience to utter a thrawn word to the puir 
innocent wean 1 It micht gar him tak' an inward trouble, it 
micht produce nervous fits, it micht mak' hhn a melancholy 
man durin' life, it wad undootedly cause him to let doon his 
broos, an' feel very, very indignant. Noo it wad be utterin' 
a libel on the memory o' them wha begat me, were I to affirm 
that I was allowed to monopoleeze a' the authority in the 
hoosehold ; but this I may say, withoot trespassin' a fit-stap 
beyond the boonds o' verity, tiiat up to the eild o' five or sax, 

I had full licence to enjoj a' my*ain will, an' at the same time 
to exercise a powerfii* control ower the ither twa wills that 
were generally understood to sway the sceptre, o* absolute 
authority within the liberties o' Buttonhole. In a* disputes 
that micht arise, wherein my personal interests were concemedj 
I ay exercised the castin* vote, an' never, ye may be sure^ 
withoot a single ee to my ain glory. * 

When as yet I had been less than four an' twenty oors 4' 
the warld, my faither, takin' me gently into his arms, an' 
slippin' oot bye to the licht, put me through sundry facin'Sj 
wi* the view o' couvincin* himser that a' my physical organi- 
sation was in guid workin' trim — a point whereon he was as 
yet no juist a' thegither satisfied in his ain mind, though Mrs 
Williamson had made heraflFadavie on the subject, in a manner 
that left nae room whatsomever to doot the perfection o' my 
corporeal structure. After seein' that I possessed the statu- 
tory number o' fingers an' taes, that my arms an' legs had a* 
the articulations usually pertainin' thereimto, that my lugs 
were o' the orthodox longitude an' fixed in their proper situ- 
ations, he at last arrived at my physog — a wee bit red frontis- 
piece it was too — ^in size an' complexion, no that unlike the dial 
o' an auld-fashioned Pinchbeck watch. When curiously keekin' 
into that wee rubicimd facie o' mine, to judge whether the fea- 
tures thereof approached nearest to the paternal or maternal 
type, he beheld something he wasna juist prepared to discover 
there — something that put him into an imco flichter o' ex- 
citement. Rinnin' in bye to the bed-side wi' sic a vengeance, 
that he nearly coupit heeligoleerie across the cradle-fit, him 
an' me thegither, he held my face close doon to my mither's 
nose, an' cried oot as if he had been clean distrackit — " Go ! 
Effie 'oman it sees !" 

" Sees !" exclaimed Mrs Williamson, glowerin' ower her 
shoother frae where she was manufacturin' a saucerfu' o' 
spoon-meat for my behoof at the chimbla-cheek, "Sees ! is the 
man in his senses ! D'ye suppose that bairns are like cats — 
aucht days blin' V 

*'0u, na" quoth my faither, lookin* unco ta'en-like, "but 
for a' that, hoo sid I ken ony better)" 
B 

" Hoo sid ye ken ony better, Mr Bodkin !" retorted Mrs 
Williamson, '< Wha sid ken, if ye dinna ken ? Tell me that 
juist ! An' you an elder o' the kirk too ! Bonny elders in- 
deed ! Haigh, I wad mak' a better elder myseF, an* so wad 
Mrs Bodkin, there where she lies I You an elder min !" 

Luckie Williamson havin' delivered herseF o' this little Ht 
o' guid-natured banter, baffed her lang skinny fingers the- 
gither ower the mou' o' the pan, to dunt the flour frae the 
runkles, shook the snawy borders o* her heich crooned 
frowdie mutch, bit her nether lip wi* the only stump o* a tooth 
that still remained in her upper jaw, an' hotched an' leuch 
like wild at the idea o' the triumph she had obtained ower the 
minister's richt han' man i' the matter o' physiological lore. 
My mither chorussed in wi' Mrs Williamson, baith o' them 
enjoyin' the fim amazingly, while my faither sairly chap-fallen, 
mentally resolved that frae that time furth, nae auld wife 
whatsomever, let her be as wise as Solomon, sid be able to 
expose the barrenness o' his understandin' ; for wad he no 
buy a copy o' Dr. Buchan the first time he gaed to St Andrews] 
an' wad he no study the question in a' its various details, 
bearin's, an' ramifications? That he wad do if he was a livin' 
man, an' then let Mrs Williamson lowse her slack jaw on him if 
she daured ! 

While my saucerfa' o' meatie was coolin* i' the window sole, 
the auld crone tane me into her lap, plantit hersel' doon by 
the fire, an' set to wark huntin' oot certain strokes an' gaws 
on my left loof, wi' the view o' spaein my fortime. 

"Ay, here's the line o' life" quoth she haudin' up my hand 
to the licht, " an' here's the table line — see, there's a cross 
between the twa o' them — ^that means liberality, charity, an' 
nobility o' soul. The table line too — ay, look at that — ^hoo it 
spreads itsel' oot towards the fore an' middle finger — ^he'll 
come to great honour an' preferment, whaever lives to see — 
be a Provost or a BaiHe maybe, or a Parliamenter, wha 
kensi But bide awee, whaur's the line o' Venus? Hand 
still yer handie my pet. There noo^I see't — I see't; 
but govie-dick, Mr Bodkin ! I dreed there is a cut in it near 
the forefinger, an' ye ken that foretokens ruin frae keepin' 

lowse company ; yet I canna juist say, aitherns, for my sicht 
is failin' me sair noo-a-days, Mr Bodkin. Aha, IVe seen the 
day though ! But I maun hae a keek o' the liver-line — juist 
that na ! it maks a triangle as sure as a gim — ^his forbears 
maim hae been the nobles o' the earth, an', my certie if he 
dinna cock up his beaver wi* the best gentry o' the land yet, 
it winna be his blame. The line o* death, — ay, that's a 
dangerous line ! — ^but there's naething wrangwi't — ^there shines 
the sun in't, as bricht as a treble-gilt button ; he'll hae lang 
life an' prosperity. The haill bit handie o't, too, is short an' 
bafiy — She'll be a trusty, sturdy, eydent fallow yet, an' though 
he may be easily nettled, he'll be as easily pleased again. Ye 
ken there's nae ill o* bein' angry, Mr Bo&in, but it is clean 
contrair to Scripture to let the sim gang doon upon yer wrath. 
But, losh, I was forgettin' a' aboot the moles ! I maim clean 
my sparticles for that job, though. Weel, as sure's I live, 
Mr Bodkin, the bairn has twa moles on its bit facie-— 
ane on the broo, an' the ither on the chin — ^baith guid 
omens, signifyin' that he'll become rich, an' be greatly 
beloved by his freens an' neebors. Eh, an' here's anither 
ane on his knee, an' ye ken that means that he'll get a 
wife wha is baith guid an' bonnie — a virtuous, weel-faured 
strappin' dame as ever stappit in leather shoon, or skelpit 
bare-£it ower the green. She'll be rich too, but her riches 
will lie in her head an' heart, mair sae than in her pouch 
or in her kist-neuk. As we read in the words o' king Lemuel, 
* wha can find a virtuous woman 1 for her price is far aboon 
roobies.' " 

A' this litany was laid aflF to my faither wha was sittin' 
toastin' his taes at the opposite cheek o' the fire, but in the 
bed there was a pair o' lugs that didna miss a single syllable 
o't. Though my mither said naething, weel-arwat she thocht 
plenty — ^picturin' in her ain mind a' the walth an' honour, an* 
lang-life, an' happiness that wad be mine when she wad, per- 
adventure, be sleepin' soondly in the land o' the leal. 

My first appearance in public was made when I was aboot 
sax weeks auLd. The snaw storm that trumpeted my " life's 
momin' march" had by this time blawn ower, an' winter wa» 

beginnin' to yield to the genial warmth o* spring. My mither 
too was up an' trottin' aboot the hoose in the discharge o* her 
ordinary domestic duties. As for me, I was sproutin* up like 
the green bay tree, an* whenever onything occurred to ruffle 
the habitual serenity o* my temper, I wad be youtin' oot like 
a twa-year-auld, an' makin' mysel' be heard through a' the 
, neuks o' the hoose. At a conclave, consistin' o' my faither, 
my mither, my granny, an' Luckie Williamson, it was settled 
that as the weather was mild an* me a stoot thrivin' loonie, 
my chris'enin' sid tak* place on the followin' Sabbath ; an' to 
my maternal aimtie, Miss Chirstie Muckhawkie, to wit, was 
delegated the important duty o* carryin* me to the kirk, an' 
handin* me ower at the solemn ceremonial. 

Satvirday nicht comes, an* awa gaes my faither, arrayed in 
his best suit o* hodden-grey, to the Manse, to arrange wi* 
"Mess John,'* anent my intended visit to the Sanctuary. 
The name o' this worthy divine was Mr Gowlanthump — a 
man o' great zeal an' energy — a bumin' an' a shinin' licht in 
the midst o* a thrawart an* wanrestfu' generation. Though 
Mr Gowlanthump was generally reputied to be a powerfti' 
preacher, yet by men o' gleg pairts wha had the imderstandin' 
o' siccan subjects, an' particularly by Dominie Squeeker, wha 
was himsel' a stickit minister, an' likit to mak' a display o' 
his erudition to the disparagement o' his betters, it was cur- 
rently reported that his prayers were naething but bitties o' 
Matthew Henry learnt by heart, an* his sermons a hash o' 
odds an' ends stown at random frae Boston's Fourfold State 
an' the Whole Duty o' Man. Durin' the forty years o' his 
ministrations within the boonds o' the parish he was never 
kenned to use mair than four prayers frae the ae year's end 
to the ither, an' when at last he restit frae his labours a' the 
warks that followed him consistit o' a pockfu' o' reekit manu- 
scripts, comprisin' his hail stock-in-trade, the maist feck 
whereof, had done duty a score o' times, an' to as mony 
different texts. Truly there maun be a Providence in every- 
thing, for if Mr Gowlanthump had survived a year or twa 
langer, his entire body o' divinity wad hae been dung to 
diottlans. As it was, his manuscripts wadna thole to be 

touched. PreeDB an' paste an' sealin' wax had a' been tused, 
at various epochs, to fortify them against decay, an' yet a' had 
failed to render them immortal. If Mr Gowlanthimip, hooever, 
made but a puir figure in the poopit, he was especially great 
at an examination. At the single carritches, nane in the Presby- 
tery could baud the candle till him. In the catecheezin' line, 
naebody cam' wrang to him ; never was he kenned to bestow 
a bawbee or a neffow o' meal upon a gaberlunzie withoot, in 
the first place, ascertainin' whether the recipient was up to 
Justification an' Bepentance imto Life. Candidates for kirk- 
privileges afore bein' suffered to approach the altar, were se- 
verely tarragatit touchin' their soondness i' the faith. My 
faither, bein* an elder an' able to draw an inference on his ain 
account, thocht to escape that fiery ordeal, but aha! never was 
mortal man farther miste'en in his life; for in reference to his 
scruples on that head, Mr Gowlanthump argued, wi' a force o' 
logic that couldna be gainsaid, that as my faither cam' before 
him that nicht, no in his official capacity, but simply an' 
solely as a parent, it behooved him to say his carritches like 
the lave. Sae on finishin' their preliminary cracks aboot the 
weather an* Mr Growlan thump's late powerfu' discoorse on the 
Tooer o' Babel, they cam' to the real business on hand. 

"Mr Gowlanthump," quoth my faither, dichtin' his forehead 
wi' the sleeve o' his coat, an' giein' twa or three short hoasts to 
redd his wizzen-wynd, "I was gaen to say that we were 
thinkin' o' bringin' oot that bit yoimgster o' oors to the kirk 
the mom, an' sae be it sid happen to be quite convenient for 
you." 

"0 quite convenient Mr Bodkin," quoth Mr Gowlanthimip, 
** quite convenient, sir ; but I have two or three questions to 
put to you, Mr Bodkin, not that I suspect you either of ig- 
norance or of heresy, but it wont do to depart firom recogniz^ 
rules, Mr Bodkin, — ^not even in favour of an office-bearer, — ^for 
you know we miist do nothing to cause a weak brother to 
offend, an' besides, though you are an elder, are you not at the 
same time a parent?" 

Durin' the d^veiy o* this speech, my faither began to feel 
rather uneasy in his inward pairts; a sickrife dwam cam' 

ower him, an' his heart tane a flaffin that was for frae bein' 
agreeable. The tumult within, strugglin' like the steam in a 
tea-kettle to find an ootlet, imparted a yisible carfuflement to 
his ootward conduct. He craoamed his hands doon to thie 
bottom o' his breek-pouches, he pulled them oot again, he 
clawed the place that wasna yeukie, he hirsled backwards, he 
hirsled forwards, an' aye he cam' afif wi' the ither lang an' 
heavy sich, juist as if he had been sinkin' up to the thrapple 
amang saut water, an' the waves comin' dai^iin' up forgainst 
his jaws. He had been prepared to listen to an exhortation, an' 
to listen wi' the greatest reverence an' docility, but never did 
he suspect that a catecheezin' was in store for him. That 
was a new idea to him, an' comin' suddenly upon him like the 
shot o' a gun, it set his heart a4oupin', an' his knees a-knockin'; 
for what if he sid stick) Him an elder, an' no able to say his 
carritches ! 

Mr Gowlanthump, perceivin' that he was greatly concerned, 
an' jalousin' the cause, heartened him up a wee thocht by re- 
markin', in a kindly tone, an' wi' a half-laughin' expression o' 
coontenance, that it wad be only twa or three questions at the 
ootside— only twa or three — an' that he didna doot he wad 
screed them aff loof like a beuk — -juist like a very beuk — 
only twa or three. 

" A thoosan' if ye like, sir," roared my faither, risin' super- 
ior to a' sublunary considerations, an' most courageously 
dawrin' his reverence to do his warst. 

''Then the first question I would ask, Mr Bodkin," quoth Mr 
Gowlanthimip, settlin' himsel' doon in his easy-chair, shovin' 
his spartides up to his held croon, an' glowerin' blandly across 
the table into my faither's face — '' the first question I would 
ask is this,' are you inwardly conscious of your ability to 
present your child to baptism 9" 

'' Able to hand up the bairn 1" quoth my fetither gapin' in 
blank astonishment. '' Am I able, d'ye say )" 

"Yes, Mr Bodkin, able — abUT* quoth Mr Gowlanthmnp 
repeatin' the word wi' a solemn shake o' the head, an' at the 
same time strokin' doon his ohiD, an' adjustin' his snaw-white 
owrelay. 

^* Weel-a-wat I wadna stick to do that, Mr Gk)wlantbump, 
let him be as wechty as a yearlin' stirk. Haud him up, aye ! 
Let me alane for that." 

'*Stop — stop — stop, — ^Mr Bodkin," quoth Mr Gowlanthump, 
elawin' his held pow in a state o' confusion, '^ you have mis- 
apprehended the purport of my question, sir. You have 
indeed, sir, — entirely, sir. Hem ! *m ! But I'll — I'll — 111 
make it all right this time, I think. Then Mr Bodkin — hem — 
do you feel yourself fit, sir, — ^hem — ^to hold up your infant in 
the face of the congregation ?" 

" He is a speerity loon, I maun say" quoth my faither, "an 
kicks like a Jumpin' Jack when he forgaithers wi' ought to 
conter him, but for a' that Tse undertak' to manage him, for 
I wad juist hke to see the bairn that wad gang ower me to 
baud up, either in the lateran or at my ain fireside." 

" Dear me ! — dear me, Mr Bodkin" quoth the astonished 
divine, "I used the words in a figurative sense, and you have 
given them a literal interpretation ; but no matter j suppose 
I put the question in this form, and ask, do you, sir — hem — 
consider yourself worthy, sir, to present that child for 
baptism ?" 

" Worthy, Mr Gowlanthump ! Worthy I wha sid be sae 
worthy to do that as his ain lawfii' faither T 

" I'm astonished to hear you Mr Bodkin I" quoth Mr Gow- 
lanthump risin' frae his chair wi' a face as red as a boiled 
labster, " quite astonished to hear you 1" 

" Ye maybe suppose there's no a pair o's astonished" quoth 
my faither, stickin' his tongue into his cheek, an' calmly con- 
templatin' the ill-concealed irritability o' the discomfited divine. 

"What is Baptism?" roared Mr Gowlanthump, flingin* 
himsel' into his chair, an' ohangin' his tactics like a skilfu' 
general. 

" Ay, that's it," quoth my faither, " I see what ye're ettlin' 
at noo ; but if that was yer meanin' at the first, what for did 
ye no say sae in guid braid Scotch T 

A mutual understandin' havin' been arrived at in this man- 
ner, my faither yokit to the carritcbeSy an' scrieved them afiT 
k>of withoot ance makin' a stammer, or misca'in' a single word^ 

an' afore leavin' the manse that nicht he had conyinced Mr 
Gowlanthump o' his ability, fitness, an' worthiness to hand up 
me, his first-bom son, to be kii-sened in the face o' the haill 
parish in congregation assembled. 

That nicht's wark formed an era in my faither's history an' 
in mine, an' mony is the time I've heard him, after I had 
grown up to be man-muckle, recoontin' a' the various oots an' 
ins o't for the enterteenment o' his customers, when they wad 
drap in i' the lang winter nichts to get their measurements 
tane, or to discuss the news aboot Buonaparte, an* hoo " oor 
folk" as they ca'd the British army, were comin' on in the 
Peninsula. When he cam' to that pairt o' the narrative 
wherein he described the droll glower o' mingled increduUiy 
an' astonishment, that peeped frae aneth the grizzly eebrees o' 
Mr Gowlanthump, on discoverin' what he imagined to be the 
benichted state o' my faither's intellect, they wad laugh till 
they were Hke to rive their very midriffs. As for the worthy 
divine, he firmly believed till his deein' day, that the haiU 
affair had arisen oot o' a natural misunderstandin' o' a figure 
o' speech; but it mauna be supposed that a laird o' Buttonhole 
could be sae great an ignoramus as no to ken the rationaUty 
o' what the venerable catechist was drivin* at, when he startit 
the tarragation anent baptism. Ken ! my certie, brawlie did 
he ken ; but bein' a rulin' elder, he thocht that his orthodoxy 
micht hae been tane on credit, withoot the needcessity o' an 
appeal to the Single Carritches, as if he had been naething 
better nor wiser than a bit hafflin prentice laddie, an', there- 
fore, he resolved to hae a Shirramuir on the head o't, sin' 
better couldna be. 

Next forenoon I was daikered oot in my whites, an' delivered 
into the custody o' my auntie Chirstie. Rowin' me up frae 
the cauld in the ample faulds o' her grey cloak, an' takin' a 
hair o' sugar in her loof, wherewith to fill my mou' if I sid 
chance to rebel by the way, awa she went wi' my mither's 
blessin' on her head, an' wi' mony a strict injunction to tak' 
tent o' skaith, ettlin' to be forrit at the kirk at the hinder- 
end o' the sermon. In her pouch she carried a sonsey pease- 
meal scone, an' a wordy whsmg o' skim-milk cheese, no for her 

ain eatin', but that, accordin' to custom, she micht hae where- 
withal to entertain the first indiyidual she forgaithered wi' on 
the road. Mrs Williamson an' my granny had been particular- 
ly carefu' to gie instructions as to the due observance o' this 
auld freit, baith o' thae authorities agreein* in opinion that if 
it were negleckit, "the bairn wad never thrive ahent it." 

Chirstie's first fit was lang Sandy Reekie, the blacksmith o' 
Scourie-brae, an' as Bumewin was Chirstie's sweetheart, it may 
be conjectured that the meetin' wasna a purely accidental ane. 
But be that as it may, they met, an' Sandy got the bairn's 
piece; that's certain; an' anither thing equally certain is, that 
they didna pairt till Sandy had snappit up every inch o' the 
cheese an' bread, and had whispered a wheen saft speeches into 
Chirstie's lug, that made her as blithe an' cantie as a kittlin. 
Hoo lang they stood an' havered wi' ane anither I sanna say, 
but at onyrate their amorous confab had sae far exceeded the 
length o' Mr Gowlanthump's discoorse, that by the time 
Chmtie reached the end o' her pilgrimage, lo an' behold I the 
kirk was skailin'. As she gaed up the Kirkyard Loan, she 
met the folk comin* doon ding-dang, an' everybody's cry was, 
" Losh Chirstie, woman, whaur hae ye beeni Eh woman, for 
Mr Gowlanthiunp — ^he is an angry man the day ! An' puir 
Tammas Bodkin too, — ^hoo afi&ontit like he lookit as the 
minister gied aye the ither glower ower the book-buird, an' 
touched Mr Squeeker on the head as an admonition to sing 
anither verse in houps ye wad be forrit by the end o't." 

Chirstie, puir quean, was sairly grieved at the pliskie she had 
thochtlessly played, an' felt a swither in her ain mind whether 
to baud on her gait or retrace her steps back to Buttonhole. 
Mr Gowlanthump bein' ane o' thae frugal swains wha were 
wont to feed their flocks on a single diet o' spiritual food a- 
week, there was, of coorse, nae afternoon's service whereat the 
ceremonial could be performed. Chirstie was in a peck o' 
troubles to ken hoo to act, no to mention her bein' sae deeply 
af&onted as to be hardly able to baud up her face to the licht 
o' day. Her tribulation was naething mitigated when she 
beheld my faither comin' spangin' doon the Loan, takin' a yard 
on' a half at ilka stap, an' glowerin' as wild like as a March 
C 

hare. His first salutation I sanna place on record, but neither 
in manner nor in matter could it bae been a very pleasant 
ane, for its immediate effect was to draw a torrent o' saut 
water into Chirstie's een, an* to rouse me frae my quiet 
slimibers. Of coorse, the first thing I did was to assist 
Chirstie to tune her pipes, an* a magnificient chorus the twa 
o* us made, wi* my faither's flytin* for a recitativo, as he 
marched us up to the Manse, in order that we micht render 
an accoont o' oorsels, an* mak* amends for a faut We were 
shown into the kitchen, an* set doon at the cheek o* a roarin' 
fire, whereon there was a muckle patfu* o* cow's meat, consis- 
tin* o* neeps an* chaff, flotterin* an* boilin*, for Mr Gowlanthimip 
didna believe in makin* the Sabbath a fast day either for beast 
or body. 

His Reverence havin* been apprized o* oor arrival, cam 
but to the kitchen accompanied by Mrs Growlanthump an* twa 
or three young Growlanthumps, wha were particularly curious 
to see " the yoimg laird o' Buttonhole'*, as they styled me. 
While they were busy pokin' into my een, an* puin' at my 
fingers, an* chuck chuckin* to me, juist as if I kenned or cared 
ought aboot their fraiks, Mr Growlanthump an* my faither, wi* 
Mrs Growlanthump as assessor, held a cooncil o* war to settle 
hoo far it wad be consistent wi* a due regard to orthodoxy, to 
kirsen me ither-where than in the face o* the congregation, 
Mr Gk)wlanthiunp had conscientious qualms aboot private 
baptism, as no bein* conform to the rules laid doon in the 
Standards o* the Kirk, while the mitherly heart o* Mrs Gow- 
lanthump pleaded eloquently for a relaxation o* the strict 
letter o* the law in my case, owin* to its singularity, an* 
especially as I was "sic a dear bit lammie.** Dominie Squeeker 
bein' sent for, advised that the betheral, the wright, the smith, 
an* Mrs Snifters o* the Horse Shoe Inu, an intimate freend o* 
the Dominie*s, an* greatly respecket an' patronized by the haill 
parish, sid be summoned to the manse for the purpose o* 
makin* up a sort o* temporary congregation, an' so appeasin* 
Mr Gowlanthump's pious scruples wi' regard to the Confession 
0* Faith. This suggestion, wi* some degree o* hesitancy, was 
accepted by Mr Gowlanthump, as affordin* the only practicable 

solution 0* the question, though he tane care to improve the 
occasion for Chirstie's edification, by readin* her a solemn 
lecture on the danger o' procrastination, which, he observed, was 
the thief o' time, an' by admonishin' her frae that time furth, 
never to forget, that time an' tide wad tany for nae man, no 
even for the greatest an' maist powerfu' members o' the human 
family, an' far less for a puir silly lassie like her. The congre- 
gation havin' assembled, Mr Gowlanthump plantit himsel' 
afore the kitchen fire, greatly to the endangerment o' his 
coat-tails, an' there he administered the sacred ordinance, 
tumin' roond noo an' again in the midst o' his harangue to 
lift the lid o' the pat, whenever he heard the contents thereof 
becomin' abstraplous an* threatenin' to boil ower into the fire. 
A memorable nicht was that in the history o' Buttonhole. 
The kirsenin' feast was an affair o' great sumptuosity. Towards 
gloamin', the company began to arrive in twas an' threes, frae 
a' the region roond aboot, to the number o' a dizzen an' mair 
— ^a' professin' the utmost curiosity to behold the young lairdie, 
to feel the weicht o' 'm, an' to impress warm kisses upon his 
chubby cheeks an' cherry lips. My mither, my granny, an' 
Luckie Williamson, were the leadin' oracles o' this great baby 
show. What they said, hooever trivial or nonsensical it micht 
be, was listened to wi' a deferential awe, due to their superior 
enUchtenment an' experience. The male portion o' the guests 
could amuse an' edify themsel's wi' cracks aboot the weather, 
the price o' vittles, or the affairs o' the nation, but the women- 
folk could never get beyond the bairn. he was a sweet pet, 
an' juist the pictiure o' his faither. No a feature o' his face 
but what was curiously examined, no a wink o' his ee, nor a 
wag o' his finger, but what was subjected to the closest scru- 
tiny, an' the maist learned disquisition. If in ony respect 
whatsomever, whether as a man or a citizen I've failed, I 
winna say to rive my faither's bannet, but to fill it as weel as 
he did himsel', the blessin's an' benedictions poured upon my 
youthfu' head that day, not only by Mr Gowlanthump, but by 
half o' the womenkind o' the parish, maun either hae been 
little worth, or dooms ill-wairdit on me. 

CHAPTER IV. 



THB FAIBT BADE AND WHAT IT LED 70. 

The baimhood an' youth o* mankind is, feckly, an unco baugb, 
barren, an* uninterestin' portion o* human life, seldom or never 
demandin' particularity o* notification, at the hands o* the 
historian. Nae doot there will crap oot, noo an* again as ane 
journeys forward, bits o* events an' incidents that, like the 
nicks on a nowte's horn, mark the successive stages on the 
great hie road o* existence, but, though sufficiently important 
to claim a comer in a mither's recollection, they are scarcely 
ever worthy o* bein* set doon in black an* white for the edifi- 
cation 0* posterity. My baimtime— I may truly say withoot 
braggin* — ^was distinguished greatly above an* beyond the 
common ordinar*, for the nimiber, variety an* magnitude o' 
the accidents, incidents, an* wonders that fell to the lot o* my 
inheritance, a narration whereof many be set doon in this pairt 
o* my history. 

Durin* the first three months o* my pQgrimage I was grie- 
vously afflickit wi* gripes, an* for mair than a twalmonth 
thereafter, I suffered sair chastisement frae teethin*, whereby 
I was rendered sae grumblesome an* camsteerie, that the haill 
hoosehold, mysel* included, were keepit on heckle pins, baith 
by nicht an* by day. After teethin*, cam* the spainin* brash, 
an* after the spainin* brash cam* the scarlet fever, succeedit at 
short intervals by chincough, natural pocks, an* measels, an* 
ilka visitation o* sickness brocht Luckie Williamson to Button- 
hole, arrayed in her auld grey rauchan, an* famished wi' a 

wonderfu* assortment o' piugatives, consistin* o' salts and senna, 
poothers an' potions, bairks an* bitter aloes, ilk ane o* them 
mair ugesome to the taste, an* offensive to the smell than 
anither, no to mention the ootrageous hnllaballoos they were 
calculated to kick up in a body's inside, but a* warranted to 
prove the very elixir o' life to whaever coidd be prevailed on 
to craig them, provided they were administered accordin* to 
Luckie*s directions, itherwise their effects wad be maist preju- 
dicial, possibly fatal. 

But by far the warst mischanter that happened to me at 
this period, was my bein* stown awa* by the fairies. Ae nicht, 
when I was saxteen months auld precisely, my faither bein' 
ower-by wi* the smith's folk at Scouriebrae whippin* the cat 
alang wi* his 'prentice loonie, Simon Patch, my mither had 
gane oot, as was her custom i* the gloamin*, to milk the coo, 
leavin' me sleepin' in my bit cradlie, bird alane, by the cheek 
o' the fire. In her absence, ane o' the Fairie Queen's nursery- 
maids, as Mrs Williamson thocht, had cruppin in by the key- 
hole o' the door, an', slippin' doon in my warm hole a wee, ill- 
grown, elfin shargar o' her ain, had whuppit me up in her oxter, 
an' aff wi' me what she could scour to the land o' Fairie. Evil 
speed her main impudence though ! for muckle tribulation did 
that imlawfu' ploy o' hers bring upon me an' my worthy 
parents, afore I was delivered oot o' the hands o' the uncircum- 
cised Philistines. 

When my mither returned, she faund, to her infinite dismay, 
that the bein' in the cradle — ^for it wad be wrang to say it was 
her bairn, though as yet she had nae suspicion o' the vUlanous 
trick that had been played upon her — ^was lyin' wide wauken, 
yellochin' like wud, an' its bits o' een glarin' like spunkie, an' 
roUin' aboot in their sockets, like ane clean dementit The 
puir innocent thing — ^for imwelcome though it was, it was mair 
to be pitied than reproached as an intruder — ^had grutten itsel' 
as hearse as a crowpie. My mither tane it up in her airms, 
thinkin' that it was her ain flesh an' blude, an' tried a' her 
saft endearments to stem the torrent o' its tears, an' to still 
the tumult o' its wailin* cries. Hoosomdever, the mair she 
hushed it, an' doodled it, an' kissed it, an' clappit it, an' wheesh- 

tie-wheeshtied it, an' ca'd it her bonnie doo, an' her rogsie- 
pogsie, an' her pretty Tammy, the less disposed did it seem 
to be to lend a willin' lug to the words o' consolation. 

On the chap o' ten o'clock, my faither returned frae Scourie- 
brae, an' a dowie hame-comin' it was. Feint an ee was steekit 
in Buttonhole that nicht, an' next mornin', the changelin' 
showin' nae signs o' subsidin' into a calmer mood, Simon was 
despatched post-haste to Skirlnakit, for Mrs Williamson. In 
process o' time she made her appearance, wi' a complete Phar- 
macopoeia in her capacious pouch, an' after makin' a diagnosis 
o' the disease, she put my mither into the hysterics by makin' 
the awfu' revelation that the bairn wasna wee Tammy ava, but 
a deil's buckie a* the gait firae the land o' Fairy ! This was 
news indeed to ony decent parent, an' though my faither didna 
believe a word o't, my mither was as thoroughly convinced o' 
its verity, as she was o' her ain existence. 

" I rede ye scoff not at my words, Mr Bodkin," quoth Mrs 
Williamson, as she glowered up into his face, an' beheld a 
smile o' incredulity creepin' owre it at the mention o' Fairy- 
land, " *or, lack-a-day ! it's nae lee I'm tellin' ye, an' that ye'U 
find oot afore lang. The puir wean will dwine awa to nae- 
thing, belyve, like snaw aff the hoose-head before the thowin' 
heat o' the noon-day sun. A' body wonders what can ail 
Saunders Reekie's youngest laddie. I'm sure a finer bairn ye 
couldna hae clappit an ee on till he was a twalmonth auld, an' 
see what he is noo ! His bits o' leggies are as sma' an' dwee- 
ble as winnelstraes, an' as bowed as a pair o' thraw-cruiks. 
I'm sairly beguiled if he is a' yonder too, puir chield. He 
taks nae delight in play, like ither callants o' his ain eild, but 
sits " hoo-hooin' " to himsel' on the clog by the door cheek for 
oors an' oors on end. He'll be an object for life, an' that ye'll 
find. But what ither can be expeckit, when the bairn is no 
himsel'. I ken what's wrang wi' 'm, though a' the skill o' St 
Andrews couldna find it oot." 

" An' what is it ?" inquired my mither. 

" He's a changelin' !" quoth Mrs Williamson, speakin' below 
her breath lest Symie sid overhear her words, an' repeat them, 
" ye see, they thocht little o' my skill, but I've gotten day 

aboot wi' them. D*ye no tak' unco wi* that wean's look, Mrs 
liodkin ? Thae een are no your Tammy's een. Dinna ye see 
them whummellm' roond an' roond in his head, an' gleamin' 
like lowan coals ] Na, na, that's no Tammy." 

" Wow me ! Mrs Williamson," quoth my mither, greetin' 
an' sabbin' an' haudin' the corner o' her apron to her mou' "for 
I saw sae mysel', though I didna say ought aboot it 1 dear, 
what'U I do ! — ^what'll I do ! My bairn — ^my bonnie bairn ! 
I canna, Mrs Williamson — no 1 canna think o' takin' that 
awsome wean into my bosom as if he were my ain — ^no — no I 
canna — ^winna do it !" 

"The muckle sorra tak' ye wi' yer blethers, Mrs Williamson," 
quoth my faither, glowerin' perfectly fearsome when he saw the 
stiate that my mither had been put into, by what he had the 
profanity to ca', auld wives' fables, "D'ye see hoo ye've nearly 
twined my guidwife o' her seven senses wi' thae havers o' 
yours 1 Fairies, weel-a-wat ! I'se wad the best wab o' ctaith 
in a' my aught, that the fairies wadna cun ony body thanks 
for a gih o' the best bairn between Fife Ness an' Torrybum. 
ITie/ve a routhrie o' weans o' thir ain, I'se warrant, or they're 
no like ither folk, an' maybe they've mair mou's than they've 
crowdie for, in thae dear times. Na, na, Mrs Williamson, wo 
dinna find fairies in the Bible, an' so ye see, I winna beliere 
a word o't." 

" E'en's ye like, Mr Bodkin," quoth Mrs WiJliairrson, retur- 
niu* my faither's frichtsome glower wi' double interest, " but I 
think I sid ken best ; for wasna I i' the warld — ay, half a 
hunder o' years afore yo were heard tell o', Mr Bodkin, an* 
had ye seen what I saw as I cam ower the Warlocknowe there, 
my certie, ye wad sing anither sang !" 

" The like o' you auJd wives for seein' things !" quoth my 
faither, " for I'm sure I've come ower the Warlocknowe times 
withoot number, an' I never saw onything waur than my ain 
shadow, nor heard ought mair frichtsome than the scream o' 
an eam-bleater, or the whirr o' a startled paitrick" 

" Ye'll better ca' me leein' next, Mr Bodkin," quoth the 
venerable howdie, takin' aff her muckle roond e'ed spartickles, 
da' Btappin' them into her pouch vA' the air o' a real martyr 

to science, an' mintin' as if she wad mak' for the door withoot 
mair ado, "but I'm neither blind nor doitit, though I'm aulder 
an* frailer than I've seen. Aha, Mrs Bodkin, I've seen the 
day!" 

Never is the sanctuary o' a woman's heart steekit against 
the cry o' the doon-trodden an' oppressed, an' so Mrs William- 
son's appeal to my mither for succour an' sympathy, wasna 
made in vain. 

" Na ! na ! Mrs Williamson," quoth my mither, risin' wi' a 
sorrowfu' coontenanciB frae the cradle where she had been sittin' 
gazin' into the unhappy face o' the fairy, an' plantin' hersel' 
atweesh Mrs Williamson an' the hallan' door, " ae fitstap ye 
sanna gang ootower this door till ye bring back my bonnie 
bairn to me. Lean ye doon there, an' dinna fash yer thoom, 
though Tammas appears a wee thocht thrawart in lus temper; 
for ye ken his bark is aye waur than his bite. But dear 
guide's a' woman ! what saw ye on the Warlocknowe ? I've 
aye heard tell o' 111 bein' seen thereaboot; what like was it V* 

" Juist a fairy-ring, Mrs Bodkin," quoth the runkled bel- 
dame, heavin' a wechty sigh, an* gi'ein' her fix)wdie mutch a 
solemn shake, " an' that's as sure as I hae my saul's salvation 
to seek for." 
. "No possible woman" quoth my mither. 

" Eh, Mrs Bodkin ! an' this is Beltane too, ye ken," quoth 
the auld claiverin bodie, " Juist that ! I had nae mind ! Ane 
o' the head days amang the fairy folks, when, at the dead oor 
o' the nicht, they trip furth bedScht in gowden apparel, wi' a' 
kinds o' strange music, an' wi' their Queen at their head, as 
mistress o' the revels. To the fairy hillock they go, where 
they gar the woods ring wi' their uncouth minstrelsy, an' 
where they eat wild hinny an' sip the nectar o' the primrose 
an' the heather-bell oot o' tiny cups o' gold, till the craw o' the 
cock warns them to depart to their ain kintra. I could wad 
my lugs, Mrs Bodkin, that a fairy-rade was held yestreen at 
the Warlocknowe, an' that's hoo yer puir innocent has ganel" 

*• Noo Tammas," quoth my mither, dichtin' the tears frae 
the wicks o' her e'en, " d'ye hear a' that 1 Dinna ye think it 
wad be proper for ye to gang ower bye to the Warlocknowe, 

an' see hoo the thing stands? Seein's belie vin* ye ken, Tammas." 

" Gang to the widdie !" quoth my faither, "I micht juist as 
soon gang to the back o* BelfufF." 

" An' where's that 1" quoth my mither. 

" Near bye to Hecklebimie," quoth my faither. 

"An* Where's Hecklebimie ?" quoth my mither. 

" Three mile o* gait beyont the Ill-Place," quoth my faither. 
"Oh Tammas! Tanmias !" quoth my mither, buryin' her face 
in her hands, an' flingin' hersel' doon again at the side o' the 
cradle. Mair she couldna say, for the next instant she fell 
doon in a swoon. My faither flew an' Uftit her up in his arms 
as if she had been a bairn o' sax months auld, an' while he 
was carryin' her to her bed, Mrs Williamson ran to the door 
for a luggie-fu' o' water, whilk she dashed in her face; where- 
by the stagnant tide o' life was again set in motion. Her 
heart gied a flutter, a deep sigh struggled frae the bottom 
o' her breast, she opened her een, an' glowered wildly roond 
the room, as if in a state o' bewilderment, as nae doot she was. 
Wi' retumin' consciousness cam' the bitter thocht o' her puir 
wean. The cradle an' its unsonsie occupant were umost in 
her thochts, an' so, when her ee lichtit thereon, she gied a start 
an' cried oot " My bonnie bairn ! My bonnie bairn !" an' wad 
hae been ootower the bed, rizzen or nane, but was constrained 
to lie still by my faither, wha kindly clappit her on thie 
shoother, spak' coothiely till her, an' promised to set oot mo- 
mently to the Warlocknowe to see if, peradventure, he could 
get ony wittens o' the fairies or me. 

Havin' tane his instructions frae Mrs Williamson as to the 
exact whereaboots o' the fairy ring, he flang on his coat an' 
braid bannet, raught doon frae the crap-wa' a sturdy hazel- 
rung, wherewith he was wont to arm himsel' when he be- 
hooved to be oot late at nicht in discharge o' his professional 
duties, an' sallied furth on his perilous expedition against the 
Pooers o' Darkness. Hoosomdever, instead o' gaen to the 
Warlocknowe, my faither, as soon as he was beyond eeshot o' 
Buttonhole, held awa to Snipemire, got the len' o' Dauvit 
Sooter's beastie, an' rade afl* post-haste to St Andrews for the 
Doctor. 
D 

Mrs Williamaon was as deep aa the yery deil himser! 
Kennin' that she could twine mj mither roond her finger juist 
as she pleased, she had favoured my fedther^s wa'gang in ord^ 
that she micht hae full licence to practice her oot-landish 
cantrips withoot let or hindrance. Nae sooner did she get 
his back turned, than she proposed to my mither that tibe 
changelin* sid be passed through the fire, whilk, accordin' to 
her theory o't, wad be the means, in the hands o' Proyidence, 
o' oompeUin' the &iries to deliver me frae the subterranean 
regions, an' to tak' back their ain imchristened brat. There 
was a lang an' dreigh argie^bargiein' between the twa o' them 
afore my mither wad consent to siccan a heathenish perfor- 
mance, for it happened that, on the very Sabbath previous 
to the events here set doon, Mr Gowlanthump had delivered 
for the nineteenth time in her hearin', sae far as she could 
remember, his celebrated discooi-se on " Tophet," wherein he 
denounced, wi' a' the vehement unction o' an ancient prophet, 
the heinous wickedness o' the auld warF pagan heathens, wha 
made their bairns pass through the fire to BaaL Her pious 
scruples, hooever, were brushed awa' like moose-wabs afore the 
superior logic o' Mrs Williamson, wha shewed her as plain as 
chuckie-stanes, that Mr (xowlanthump's denunciations related 
exclusively to the members o' the4iuman family, an' had nae 
bearin's whatsomever on fairies, an' diel-begotten gytes o' that 
description. 

Simon Patch, my fiaither's apprentice, was summonsed frae 
the garret roomie, where the tailorin' business was transackit, 
an' ordered awa to the Whunny Muir that lay beyont the bumie 
o' Mossy Howe, for a bim o' dry whun cowes, wherewith to 
kindle the fire that was destined to charm me back frae the 
land o' Fairy. Of coorse, this was a ploy exactly after Simon's 
ain heart. The Whunny Muir 1 The very name o't fell upon 
his ear like the sough o' a pleasant melody. It was the 
favourite simmer rendezvous o' a' the youtheid o' the parish. 
There wad they wander at their ain sweet wills, puin* wild 
flowers, an' rangin' through the whims seekin' for birds' nests. 
Simon was ower muckle ta'en up wi' the black-birds, linties, 
colliehoods, an' watery -wag-tails for ha'ein* time to think aboot 

the whun oowes. The muir was perfectly houdlin' wi' the fea- 
thered creation, aa' the short an' the lang o't was, that Simon, 
instead o' immediately settin' aboot the execution o' his com- 
mission, treatit himsel', in the first place, to an cor or twa's 
diversion afc bird-nestin'. Mrs Williamson was anxious to get 
her project carried oot afore my faither sid mak' his appear- 
ance. The hands o' the clock made circuit after circuit, an' 
still there wa« neither word nor wittin's o* Simon. What if 
he also* had fa'en a victim to the acquisitiveness o' the fairies! 
Mrs Williamson wad see at onyrate, an' awa she gaed belyve 
to the muir, thoroughly resolved to sift the mystery to the 
bottom. Meanwhile at the lithe side o' a whim buss, wi' a 
nestfu' o' raw gorbets on his knee, a' cheerikin' an' gapin' 
till ye could hae seen doon their thrapples into their very 
gebbies, an' whistlin' merrily till himseF as ony mavis, sat 
Simon Patch, never dreamin', puir callant, o' the vengefu' 
storm tliat was gatherin' aboon his head, while he had been 
thochtlessly drinkin' the cup o' momentary enjoyment. Alas, 
in the very middle o' his spring, that storm burst wi' a' its 
merciless fury ; for M^d WiUiamson, slippin' roond the buss, 
quiet as poosie, lent him a blenter ower the pallet wi' her 
crummie-stick, whilk stappit his wheeplin' for lum, an' brocht 
the red intil his neb. The sicht o' Mrs WiUiamson's tempest- 
troubled coontenance, an' the wecht o' her stick, completely 
waukened Simon frae his enchantment. Withoot tarryin' to 
hear, or to reply to her reproaches, he sprang to his feet, flang 
the fledglins frae him, an' spankit awa throvigh the muir like 
^Ye ell o' -wind, while Mrs Williamson, attemptin' to foUow up 
her prey, had the evil fortune to tine her equilibrium, an' 
landit head-foremost into the centre o' a whun buss. 

"Ah ye auld runkled rudaa ! better couldna befa'ye, I'm 
sure," quoth Simon, wha happened to gie a stown keek across 
his left shoother, juist as her leddystap's feet were foUowin' 
their owner into the jobbie retreat. Simon hadna the gude 
breedin' to tarry an' help the puir bodie oot o' her misfortunes, 
but, leavin' her to her ain meditations, ran hame as fast as a 
pair o' souple legs could cany him. Seldom at a loss for an 
excuse when he happened to fa' into a transgression, Simon 

skinned up a bonnie story to my mither, the only defect 
whereof was, that it was a parcel o' lees frae 1)eginnin' to end 
o't. 

" Dear have a care o"s a', Simon my man ! where in a' the 
yirth hae ye been a* this lang time 1" was my mither's salu- 
tation, as he ran into the hoose, puffin' an' blawin' like a pair 
o' smiddy bellows, wi' his bannet in his hand an' his towsy tap 
streamin' oot ahent him, like the tail o' a comet. *^ D'ye ho 
think black, bumin' shame o' ycrsel' ? ye micht hae been at 
Padanaram an' back, sin' ye set oot. 'Od I'm thinkin' yer 
maister 'ill hear tell o* this conduct when he comes hame !" 

"Aweel, then, mistress," quoth Simon, clawin' his towsy 
pow, " Ye may beheve me or no, e'en's ye like — ^but it's juist 
as sure as I'm standin' here, I've been a' this time in the 
clutches o' the fairies. If ye doot my word, ye can find that 
lump on the croon o' my head that ane o' thae fairy creatures 
gied me wi' his stick when I Was wamblin' oot o' his fingers. 
I couldna get awa a minute sooner, an' that's as sure as ought 
noo ! I'm michty feared, as I am, an' I wadna gang back to 
the Whimny Muir my lane again — ^no, though ye wad gie me 
ten hunder million poimds a* to mysel' ! Eh, mistress, it's an 
awfu' place you ! juist find ye that lump on my head there — 
as big as a hen eggy an' as hard as yettlin." 

" Losh me bairn ! an' so it is," quoth my mither, puttin' furth 
her hand, an' feelin' his bump o' Self-Esteem that had been 
pretty largely developed by the filthy clour it had sustained 
frae Mrs Williamson's stick, " an' hoo did ye come by that 
kenned mark, said ye 1" 

"Juist frae ane o' thae wretches o' fairies, mistress!" quoth 
Simon. " Haigh if I didna think mysel' i' the gled's hands 
for ance ! But I was ower souple for them, though." 

" That's dreadfu* !" quoth my mither. 

"Ay is't too then," quoth Simon. 

" An' Mrs Williamson — did ye no see her lookin' for ye ? ' 
inquired my mither. 

" Mrs Williamson !" exclaimed Simon, puttin' on a glower 
o' profound astonishment, " Was she seekin* me 1 an* is she 
oomin' back again ? Aha 1 Noo then ! That's it ! Mrs 



THE FAIRY IUJ>S AND WHAT IT LED TO. 37 

Williamson did ye say) Ay did I — ^least-hoo it was some like 
her." 

Simon hadna calculated aforehand on bein' questioned 
aboot Mrs Williamson, for he had ta'en up the notion that, 
when she gied him the lounder wi' her stick, she had been on 
her way to Skirlnakit, an' that she wadna be back to Button- 
hole maybe for twa or three days, by which time he expeckit 
his Whunny Muir expedition wad be clean pot o' heads. This 
explanation will accoimt for his throuthei*ness when my 
mither touched on the subject o' Mrs Williamson. Koosom- 
dever, Simon was ready in a winkin* wi' anither thumper o' a 
lee to square aff the architecture o' his story. 

" Did she say ought t'ye?" inquired my mither, "an where- 
fore did ye no bring her alang wi' ye 1" 

" To me ! No. Feint a word said she to me," quoth 
Simon wi' an air o' great assurance, " But are ye sure it wad 
be Mrs Williamson 1 Had she on her auld grey cloak T 

"Ay, ay, her auld grey cloak, an' her crummie-stick in her 
hand when she gaed oot o' this," quoth my mither. 

" Weel, then, I saw an auld wife geyan like that," quoth 
Simon, " but I thocht she micht be the mither o^ the fairies, 
an' the first glisk I got o"r, she was lettin' a reishle wi' her 
staff at something. I only winkit my een ance, an' when I 
opened them again, feint haet saw I, but her twa feet stickin' 
richt up i' the air aboon a whun buss. If yon was Mrs 
Williamson, 111 wager ony thing ye like, she's gane the gait 
that wee Tammy's gane !" 

My mither was half-inclined to beUeve Simon's story, and 
wad hae believed it ootricht, had it no been for the imseason- 
able apparition o' Mrs Williamson hersel', wha, grainin' under 
a back-bim o' whun cowes, cam' hainchin' bye the winnock, 
mutterin' malisons on Simon for bein' the mean o' her gettin' 
a' her chafts brodit, an' her frowdie mutch misguidit by reason 
o' her doon-come amang the whuns. As soon as Simon got a 
visie o"r, he richtly jealoused that it was mair than time for 
him to mak' his heels his freends, an' so he boltit up the 
garret stair, an' snibbit the door ahent him, where he lliocht 
himser in biggit land. 

Frae his place o' safety he could, hy lajin' his lug to the 
seams o' the floor, hear the fearfu' xnaledictions pronounced 
upon him by Mrs Williamson, an' he trembled through a' the 
neuks o' his marrow-banes to think what tribulationa were in 
store for him, as the reward o' that luckless day's wark. 

But what had the feiry changelin' been aboot a' this timef 
Alas, puir unfortunate wean — for I will e'en say sae, whatever 
its parentage may hae been — it had been lyin' in its bit 
cradlie, makin' a maist pitifu' moligrant. It was positively wae- 
some to stand an' listen to it. When it lay still, it did nae- 
thing but mourn even on, an' when it b^oud to fidge aboot, 
it was ten times waur. Its bit facie was iJbrawn oot o' a' shape 
an' kennin's, an' the thrain was never oot o' its head twa 
minutes on end. Hoosomdever, its sufierin's were noo aboot 
to be brocht to a close. Mrs Williamson, wha had lichtit a 
bcengie o' whun cowes i' the floor-head, was lowsin' the cradle 
string in order to lift the changelin' an' send it through the 
fire o' bricks, when twa horsemen cam' dashin' pac^ the 
winnock like the shot o' a gun ! In a twinklin' they were 
standin' i' the midst o' the floor, an' wha wei'e they thmk yef 
but juist my worthy faither an' Dr. M'Bolus, the maist £amous 
physician in a' St Andrews, or in braid Scotland, at that date. 
The Doctor's reputation was great throughoot the haill civi- 
leezed warld in thae days, for his discovery o' the wonderfu' 
curative properties o' a certain kind o' pills, whereof the prin- 
cipal component pairts were the filin's o' partan taes, pud- 
dock's gener, an' bitter aloes, an' it was popularly beheved in 
the East Neuk, that, if ony mortal man could an*est the 
progress o' the destroyin' Angel, that man behooved to be the 
distinguished inventor o' the " Par-Pud-Genero-Aloetic PilL" 

*' So ye see I've brocht the king o' the fairies to answer for 
his conduct," quoth my faither, addressin' Mrs Williamson, 
an' pointin' wi' his thoom-neb ower his left shoother to Dr. 
M^Bolus, wha was by this time at the cradle, feelin' the pulse 
o' the £retfu' tenant thereof. " But in the name o' a' that is 
glide, Effie," he continued, directin' his discoorse to my mither 
wha was sittin' at the cradle fit, amaist swarfin' wi' fear as she 
e'ed the Doctor's mysterious movements, " what is the sense 

o' ha'ein' that beengie o' whims V the floor-head ? That's no 
a place to licht jer Beltane fire in, my woman. If ye dinna 
tak' tent, ye'll hae the hoose m a bleeze aboot oor lugs some 
o' thae days.*' 

My faither finished up his discoorse by kickin' the lowin' 
wattles into the ase-hole — greatly to the chagrin' an' displea- 
sure o* Mrs Williamson, wha began forthwith to creep into her 
grey do&k, thinkin', nae doot, that her absence wad be 
considered gude company, noo that Dr. M'Bolus had ta'en the 
case in hand. 

Neither the pulse nor the tongue o' the changelin' affurdit 
ony clue to the nature o' the malady, an' so the doctor 
insistit on makin' a superficial survey o' its bit body frae tap 
to tae. Wr his ain hands he removed its baiglet an' barrie, 
an' lo an' behold! there was the loon that had made the puir 
wean sae wanrestfu', an' had brocht sae muckle dool an' sorrow 
to the haill hoosehold ! Ane o' my faither's breek-needles 
stickin' up to the hilt in the very thick o' its thigh ! Was the 
like o't ever heard tell o'? "A little spark maks muckle 
wark," for sma' though it was, that needle proved a thorn in 
the flesh, not only to me an' my worthy parents, but to Mrs 
Williamson, for through its instrumentality it cam' to pass, 
that her professional reputation received sic a fatal blow, that 
she was never mair able to rise in public estimation aboon the 
level o' ordinary mortals. The appearance o' the needle was 
ower sair a sicht for her e'en to thole. Awa to the door she 
slippit like a knotless threed, an' had some kind fairy come 
at that sorrowfu' moment, an' snatched her awa to the imseen 
land, she wad hae welcomed the blessed change as a release 
frae her warldly misery an' mortification. 

So I was nae fairy after a'. The extraction o' the needle 
restored me to mysel' again. My coontenance assumed its 
native shape an' habitual serenity, an' my mither, in the pleni- 
tude o' her maternal joy, ta'en me into her arms, pressed me 
to her palpitating bosom in a warm oot-gush o' tenderness, 
kissed me ower an' ower again, an' heaped on me a' the sweet 
an' endearin' names she could think on. 

The presence o' the needle in my thigh was easily accoontit 

for, withoot resortin' to considerations o' a supernatural kind 
Afore ga'en oot to milk the coo on the previous nicht, my 
mither had been sittin' joggin' the cradle wi* her tae, an' men- 
din' my faither's corduroy cutikin's. She hieul stuck the 
needle into the cradle blanket, an' when I waukened ah' faund 
nae body to mind me, I had begun to roar an' kick as ony 
bairn wUl do under like circumstances. My warsellin' had 
imluckily sent the needle into my thigh, where it micht hae 
stuck till this day yet, had it no been for the glegness o' Dr. 
M'Bolus, honest man ! Blessed be his memory ! I can never 
think o' that business withoot regrettin' that it wasna in my 
pooer to mak' him a present o' a pair o' slacks, afore he set oot 
for that country where slacks are no required. Ay, ay, in 
spite o* the mony virtues o' his " Par-Pud-Genero-Aloetic Ml," 
he departed this life lang, lang ere I was able to wield a sheer, 
or work a buttonhole. 

CHAPTER y. 



MY SCHOOLS AND SCHOOLMASTERS. 

It behooves to be mentioned that the matters recordit in the 
precedin' pages didna exactly fa* under my ain observance an' 
cognition, that is to say, they occurred afore I was auld-farrand 
eneugh to be able to tak' a note o* them, or at least, to gi'e 
them an abidin' place in the lumber-room o* my memory. 
Therefore, I wad hae it to be distinctly, emphatically, an' un- 
mistakeably understood by all an' sundry to whom these 
presents may come, that I winna stand sponsible for their 
authenticity in ilka particular, though I believe, in the main, 
they are aboot as true as it is possible for ony hearsay story 
to be in this leein' an' thi-awart generation. Hoosomdever, to 
what follows I can gi'e my testificate as bein' perfectly authen- 
tic even to the threod an' shoe-latchet thereof, indeed, naething 
could be mair sae, sin' it a' stands patent an' legible on 
memory's minute-beuk, as veeve as it was on the day when it 
was engraven thereon. 

A narration o' a' the oots an' ins an' ups an' doons o' my 
infantile experiences, wad be neither amusin' nor edifyin' ; an' 
so I wad juist skip ower my adventures between the cradle an' 
the schule in a hap-stap-an'-loup sort o' style by obsei-vin', 
that amang the first an' foremost ploys I fell into on my ain 
accoont was to coup the haill bulk o' my body, heels hindmost, 
into the jawhole, wherein I wad hae been smoored ootricht 
like a bHnd kitlin', had Simon Patch no come to my delivei- 
ance at the precise nick o' time when I was warsellin' i' the 
dead-thraws, an' gaspin' for the very breath o' life. The next 
mischanter that befel me was the wark o' an' ill-deedie, red- 
wud limmer o' a Heekn' coo that my faither had coft for 
little siller at a St Andrews market, thinkin* himsel' muckle 
made up wi' his bargain nae doot, though she turned oot a 
dooms ill speakilation in the end o' the day. Heelan' Janet, 
E 

as we ca'd her, like ithers o' her ain sex, baith beast an' bodie, 
had a will o' her ain. " Hands aff !" was her motto, an' wha- 
ever daured to kaim her against the haii , was sure to get in 
his change either by heel or horn. The first attempt at 
milkin' her, after comin* into oor custody, began an* endit wi' 
my mither an' me bein' coupit on oor hurdies i' the grip 
amang the shairin'. I' the midst o* the hushel-mushel twa o* 
my mither's chaft-teeth were dung clean oot o' her head, an* 
the milkin' cog knockit to staves, an' as for me, my whorle- 
bane got sic an ill-faur'd dirl, by comin' yark f(»gainst the op- 
posite wa', that it stounded withoot devald for the next sax 
weeks, an' threatened to render me a lamiter for life. Heelan' 
Janet made a very narrow escape frae bein' converted into 
beef-steaks for her pains, but her life was spaired at the inter- 
cession o' Dauvit Sooter, wha, hearin' o' the mischant^r that 
had befa'en us, cam' stappin' ower-bye frae Snipemire next 
forenoon, an' advised that her hind legs sid be tied wi' a raip 
at milkin' time to keep her firae flingin' — ^an' a maist sensible 
advice it was truly, for after growin' acquent wi' her bonds, 
my mither's garten roond her shanks was a' that was needed 
to gar her stand as still as a statue. 

Havin' survived simdry lesser calamities, ower numerous to 
mention, an' seen my seat on the maternal knee successively 
usurped by my brither Jock an' my sister Chirstie, I at last 
an' laug arrived at that period o' Ufe when it was determined, 
by wiser heads than mine, that I sid be padded afi to the schule 
to begin a coorse o' mental discipline. To this proposal I had 
nae serious objection to oflfer, for albeit my affection for the 
scholastic life had been greatly enhanced, nae doot, by visions 
o' leather straps, black-holes, cutty-stools, an' fule's caps, that 
had been held oot to me by way o' encouragin' me to walk in 
virtue's flowery road, yet when I refleckit that my faither's 
razor-strap had begun by this time to mak' rather freer wi' 
my hinder-end than I considered to be quite consistent wi' my 
dignity as the laird o' Buttonhole that was to be, I cam' to the 
conclusion that my schule tribulations, whatever they micht 
be, could hardly exceed in bitterness the sorrows I had to dree 
at hame. 

My first instructor was a venerable dame, ca*d Bessie Bimie, 
a lineal descendant, as I've heard it said, o* the famous Patie 
Bimie, the piper o* Kiaghom. Bessie lived her liefu' lane in 
a wee theekit cottage, situate aboot a mile an' a half frae 
Buttonhole, an' earned her bread, pairtly by her spinnin' wheel, 
an' pairtly by teachin' the young idea hoo to shoot. Sax or 
aucht urchins like mysel', were the sum an' substance o' her 
disciple-ship, an' weel do I mind hoo we used to squat roond 
her wheel leamin* oor tasks, juist like a cleckin' o' young birds 
roond a clockin' hen. Oor tongue-rake, an' the birr o' the 
wheel, an' Bessie's words o' authority, that were aye delivered 
wi' becomin' emphasis, made up a combination o' soonds that 
I haena tint the remembrance o' to this day yet. The text- 
books in vogue at that time were the Single Carritches, an' 
the Proverbs o' Solomon for beginners, an* the Bible to finish 
aff wi*. Bessie's Hugo was rather auld-fashioned to suit oor 
modem ideas o' pronunciation, an' sae dour a job is it to cast 
aff auld habits, that frae the way wherein I was brocht up my 
tongue has never departed. In readin' sic books as Nehemiah, 
whenever we cam' to ony jaw-breaker that surpassed her pooers 
o' utterance, she wad juist gie a hoast, an' say, " Some ootlan- 
dish toon in Sooth Ameriky — ^pass on to the next word, 
baim." 

Three years I had sat at Bessie's feet, drinkin* in oceans o' 
beuk-lear' an* auld-warld wisdom, — for she wad sometimes 
halt her wheel an' tell us a story to keep us oot o' langer — 
when there happened a mischanter, wherein I had a leadin' 
hand, that put a violent termination to oor mutual relation- 
ship, an* got me into nae little het water. I had got a bawbee 
frae Auntie Chirstie for rockin' till her ae Saturday afternoon, 
when she was ta'en up fillin' her caff-bed — ^for by this time she 
had been some years married to Reekie the blacksmith, an' 
had a perfect smatter o* childer aboot her — ^an* so ye'll no 
hinder me to gie the bawbee to Rob Tamson, an ill-contriven 
vagabond, twa years my senior, whase faither keepit a bit 
shoppie, wherein, amang ither merchandise, he dealt in poother 
an* lead-draps, wi* instructions that he sid fetch me a bawbee's 
worth o' poother next momin*. Of coorse, I was a great man 

amang the scholars that day, for hadna I a bawbee's worth o' 
poother i' my pouch t We got an auld key, an' filed a touch- 
hole in't, but, lo an' behold ! afore we had fired a single shot, 
Bessie ca'd us in to oor lessons an' spoiled a' oor sport. 

It is curious to observe hoo ae sin begets anither, for Bob 
Tamson never lay awa frae me that forenoon until he got me 
persuaded to slip doon a pickle poother below Beside's chair, 
wi' a sprinklin' a' the gait frae the chair to the ase-hole. 
Aweel, nae sooner did Bessie tak' her seat at the wheel, than 
Rob bangs up, gangs to the fire, an' redds the ribbs, lookin' 
a' the time the very picture o* innocence, — ^the ill-deedie vaig 
that he was ! Of coorse, afore ye could hae said sax, pluff ga'ed 
the poother, an' besides singein' a' Bessie's nether garments, 
an' raisin' a skirl amang the schule weans, it set fire to the 
flows o' lint that were stickin' a* ower the wheel, an' loupin' 
up through the flichts, it seized hands o' the rock whilk it 
reduced to black ase in a crack. Here was a catastrophe 
worth speakin' aboot ! Bessie was half mad wi' fricht an* 
anger, an' as soon as she had used precautions against the 
spread o' the conflagration, she banged doon the strap, an' 
ca'd a court-martial instanter. Rob Tamson bein' the loon 
wha had set lunt to the train, was ta'en into custody as the 
Guy Fawkes o' this wicked gun-poother plot. I jealoused 
what wad be the upshot, for Rob was na the man to stand 
lang choosin' between a sair hide an' tumin' king's evidence, 
nor was I wrang in my surmise, for juist as the strap was 
aboot to alicht on a maist vulnerable pairt o' his body corpor- 
ate, oot cam' the truth wi' a lee at the tail o't. 

" It was Tammy Bodkin there that had the poother," quoth 
he (whilk was a' very trae), " an' feint ane o* me kent that it 
was ablow yer chair," (whilk was a manifest lee). 

My regard for truth forbad me to deny the &^t half o' the 
impeachment, an' lack o' time preventit me frae bearin* my 
humble testimony on the second, for in a moment Bessie was 
at me wi' a fearfu' bellum, ettlin' to lay on me wi' a' her micht 
an' main, but the instinct o' self-preservation stappit in to 
protect me, an' so I managed aye to keep the wheel between 
me an' a' skaith. Hoo lang we ran roond the wheel, Bessie the 

hound an' me the hare, I sanna say, but at length an' lang a 
hole in her chackit apron claught hands o' the temper-pin, 
when doon went Bessie an' the wheel aboon a', while I boltit 
to the door as fast as my feet could carry me, leavin' her to 
gather herseF oot o' the floor-head the best way she could. 
Hame I ga'ed wi* my thoom in my cheek, fleein' frae the deil, 
only to get into the deep sea, for the wheel bein' dimg a' to 
crockanition, the auld sorra was as mad as the hills, an', bangin' 
up the fragments o' the rock, wi' the aizles o' the lint still 
adherein' thereto, she ta'en the gait at my heels as fast as she 
could trot, vowin* vengeance against me a' the way. Of 
coorse, in lodgin' her complaint wi' my faither, Bessie didna 
understate the extent o' the damage, nor mitigate in the least, 
the enormity o' my transgression, an' my certie ! if he, honest 
man, didna mak' Auntie Chirstie's bawbee the dearest I ever 
had in a' my aught, he did naething ! The grand result o' the 
gim-poother plot was that my faither had to pay for the men- 
din' o' the wheel, while Bessie on her pairt refused to alloo sic 
a menseless rapscallion as me to set anither fit within her 
academy. 

On that self-same nicht, a private conference ta'en place 
between the auld folks afore ga'en to bed, an' when they thocht 
I was sleepin* as soond as a tap, — ^though dogs dinna aye sleep 
when they wink — ^whereat it was resolved that I sid be tutored 
for a season under the ee o' my worthy faither. As his twa 
looves were likely to prove wechtier than Bessie's strap, I had 
my ain fears as to the wisdom o' this arrangement; but, lest it 
micht hae been frae ill to waur wi' me, I resolved to hear weel 
an' hand fast, for like Pharaoh, king o* Egypt, when the 
Children o' Israel made their mane to him aboot their heavy 
burdens, my faither wad very likely hae answered ony demur- 
rer o' mine, by makin' my yoke o' bondage heavier in place o' 
lichter. 

Neist momin', my faither, wi' a savage wink o' his richt ee, 
the dreed significance whereof I had learned to understand 
an' hae respect to, ordered me to stap upstairs wi' my Proverbs 
an' Carritches, an' tak' my station at his lug on the board. 
If Bessie's orthoepy was bad, his was ten hunder times waur, 

an* between the twa o* us, I fear we made sad havock o' aacred 
things. Mony a blenter did I get in the side o' the head foi* 
fauts o' pronunciation that were but httle mendit by his at- 
tempts at rectify in' them. I had my ain thochts though I 
durstna say a word, but certain sure am I, had Bessie been at 
his lug some times, she wad hae garred it ring, an' maybe 
stappit him ihto the coal-hole till he cam' to himsel' awee. 

But the Sabbath-day was the maist unhappy day o' a' the 
seven to me, for my faither bein' an elder, an' a strict discipli- 
narian, considered it to be a pairt o' his bounden duty to hand 
himseF an' the haill hooschold in a state o' het water, frae 
momin' to nicht. Duly as the day cam' roond, his razor-strap 
was hung up aboon the brace, that it micht prove a terror to 
evil-doers, an' whaever ventured to glower aff his beuk, or hoast 
aboon his breath, or suffer a smile to crawl ower his coonten- 
ance, was sure to receive an admonition wi't across the fingers. 
In the evenin' we a' assembled aroond the patriarchal knee to 
read verse aboot, an* say oor Carritches. By way o' improvin' 
the occasion he wad sometimes put bits o' questions to the 
youngsters, whereunto we behoo\ jd to gie answers oot o* oor 
ain heads, an' imco funny answers they were at times. 

Ae Sabbath-nicht, maybe sax months after I had come under 
my faither's tuition, we were a' eydent at oor lessons as 
usual. The subject was in the book o' Jonah, an* as the 
readin* ga'ed on, he clappit in aye the ither interrogatory, as 
his manner was, an' when at last we arrived at the verse, 
wherein we are informed that a whale swallowed the rebellious 
prophet alive, he says to me, " Tammy," quoth he, " could ye 
think o' onything mair wonderfu* than that — a whale swallow- 
in' the prophet stoup an' roup T 

" Ou, aye, faither" quoth I — " some thing far mair wonder- 
fu' than that." 

" An' what could that be, man ?" quoth he openin' his een 
an' mooth to their widest possible extent. 

" Ou, wad it no hae been muckle mair wonderfu' had the 
prophet swallowed the whale," quoth I, in the perfect inno- 
cence o' my heart. 

The skirl o' lauchter that thereupon arose was dean con- 

trary to a' the laws o* decorum, an' I, even I, was ten-or- 
strioken at the soonds mysel' had made. But wha could help 
it ? A' my mither's ingenuity even was sairly taskit to 
smother the hotter that wad be oot in' spite o' fate. But had 
ye seen hoo the colour cam' an' gaed on my faither's coonten- 
ance, an' hoo stem-like he dartit his ee frae ane till anither at 
sic an exhibition o' imseasonable merriment, ye wad hae been 
in a peck o' troubles to ken whether to greet or to lauch. But 
short-lived was oor mirth hooever, for in a twiuklin' the strap 
was wallopin' richt an' left ower the lugs o' the graceless 
offenders, an' by my sang, the hoose o* mirth was speedily 
turned into the hoose o' mouruin' ! Every moment I thocht 
when the strap wad licht ower my mither's haflfets also, for 
she was as deep i' the transgression as ony o' us, but she was 
suffered to escape wi' a word o' admonition. On my head 
especially were poured oot a' the vials o' his wrath, an' the 
creeshin' I got was only to be compared wi' what had followed 
the ** Gun-poother Treason." 

Frae that moment, it was determined in the paternal mind 
that, for my main impudence in bein' the mean o' stirrin' up 
sae grave a' breach o' decorum, I sid hae my nose forthwith 
put to the grindstane. In brief, as my faither was gettin' 
tired o' teachin' me, as I was profitin' but little frae his tuition, 
an' as the season was comin' roond when he wad be often frae 
liame whippin' th& oat, he formed the resolution to place me 
under the merciment o' Mr Squeeker, the parish dominie, a 
man generally reckoned to be deeply versed in the 0(5cult 
adences o' readin', wreatin', an' coontin', an' a maist severe 
flagellator, as I soon faund oot to my cost. 

The Dominie belanged to the auld schule o' worthies, wha 
were aye ready either for a dram or a theological discussion. 
In his ooter man he was unco kenspeckle, his head bein' adorned 
by a broon worsted wig, his back by a licht-blue coat wi' brass- 
buttons, whereof the double-gilt lustre had lang since departit, 
his thighs by a pair o' velvet knee-breeks, glazed wi' dirt, 
threed-bare wi' auld age, an' tender as chickenwort, an' his 
lower shanks by a pair o' coarse, ribbed, hamert-wrocht blue 
stockin's. It was his custom aboot mid-forenoon, an' after he had 

wearied himser oot wi* the administration o* pawmies at the 
rate o' aboot a dizzen to ilk ane o' his disoiples, to prap himseT 
in the desk bolt upricht like a Hindoo Idol, where he wad steek 
his e*en, an' tak' a nap for the matter o' half an oor at a tima 
There he wad sit wi' the taws spread oot before him, to be 
ready for ouy emergency that micht arise, an* whaever had the 
daurin' impudence to wauken him untimeouslj, micht coxisi- 
der himser a lucky chield if he cam* a£f wi* a skinfa' o' haill 
banes. 

Under the Dominie's jurisdiction I cam* on most fiunously, 
an* as regards literary an' scientific attainments, soon shot &r 
to the fore o' my faither, beiu' able to set him to richts when, 
in the coorse o' his theological researches, he chanced to for- 
gaithcr wi' ony lang-nebbit word or phrase, that he couldna 
get his tongue to double roond. I got a paikin' ance every 
lawfu' day, an' sometimes twice, but beiu' sae common, I got 
used till 't, an' felt rather disappointed belyve, when, by nae 
fault o' mine, but by accident as it were, the halesome exercise 
happened to be omitted. 

The only chastisement, hooever, that sticks to my memory 
like a burr, after the lapse o' mair than half a century, was ane 
that was richly deserved at the time, an* that hasna been 
withoot its uses to me, I hope, in the coorse o' my earthly 
pilgrimage. At the period referred to, I had been under Mr 
Squeeker for the space o' twa years an' three quarters, an', no 
to mention that I was aboot as far advanced in the coontin' 
line as the Dominie himsel', I was springin' up like a goodly 
tree, an' growin* a menseless hallion to the boot o' the bargain, 
insomuch that my faither had begun to speak aboot takin' 
me hame to the needles. Aweel ye see, ae momin', me an' 
twa or three mair o' my ain sort, whereof young Davie Sooter 
was ane, an' a muckle saft too-hoo, ca'd Jock Broon, was 
anithcr, instead o' gaen to the schule, set aflf to the Whunny 
Muir to seek nests, an' howk lousy amots. Excellent sport 
wc had too, but, behold, when next momin' cam', what did 
Joek Broon, the simple snotter-box no do 1 but let the cat oot 
o' the pock in the hearin' o' some o' his cronies, wha were kind 
eneugh to lodge the information at head quarters. Of coorse, 

^e were tarragat on the subject a' roond, an' as nane o' us wad 
deny tl^e truth, save an' except Jock Broon hipasel', wha to 
save his hi4e wad hae denied his paternity at a piQch, the 
incensed Doipinie treatit the haill squad o' us to sic a soond 
baissin', as never mither's son amang us had experienced afore 
in a' oor bom days. 

That self-sanie nicht on oor way hame, Davie Sooter an' me 
— ^to oor shame be it spoken ! — laid oor heads thegither, an' 
contrived a plan whereby Mr Squeeker's knee-breeks sid be 
made to atone for oor tinglin' paws. Davie undertaken to 
procure a pennyworth o' cobbler's rozet frae Saunders Brog- 
anawl, an' the next forenoon was set apairt for the execution 
o' the grand an' daurin' project. The appointed oor arrived, 
an' faund us prepared, but wi' oor hearts duntin' sair forgainst 
oor ribs. Juist at the close o' the universal thrashin', whilk 
saired as Sijlnale to the Bible lesson an' the Oarritches, Davie, 
wi' the rozet spread oot like a pancake in his loof, slippit up 
to the desk at a moment when the Dominie was at the op- 
posite end o' the schule, deeply absorbed in a coont in com- 
pound proportion, an' dexterously transferred the rozet frae 
his loof to that pairt o' the desk whereon Mr Squeeker was 
sure to seat himsel' for his forenoon's nap. 

Wi' fear an' tremblin' we beheld the blue-coat an' velvet 
breekies march up the floor an' disappear ahent the desk, an' 
marked the pair o' wee grey een wink, wink, winkin' an' grad- 
ually growin' less an' less, imtQ they finally closed on a' 
sublimary things. Ten minutes were allooed to pass ower, so 
that the rozet an' the velvet micht hae time to amalgamate by 
means o' the superincumbent heat, an' when every thing was 
deemed ready for action, some Judas rascal or anither — I 
sanna be sayin' wha — raxed his arm through below the table, 
an' slily stappit ane o' his.faither's breek needles into the 
thick o' Jock Broon's thigh; whereupon there burst furth 
sic a howl as never afore or after was heard or uttered by 
mortal man within that seat o' learn in'. Mr Squeeker banged 
up frae his seat as if he had been waukend by a clap o' thunder, 
graspit the taws in his richt hand, sprang frae the desk like a 
deil incarnate upon Jock Broon, an' thrashed him within an 
F 

inch o' bis life, withoot takin' time to speer into the origin o' 
the hullaballoo, or to notice that he had left the bottom o' 
his velvet breeks stickin' to the place whereon he had been 
sittin*. Havin' ta'en his pennyworths o' Jock, he was aboot 
to retire ance mair to the desk, when stutterin' Andrew 
Reekie, the smith's youngest laddie, a changelin*, accordin' to 
Mrs Williamson, an' certainly wantin' tippence i' the shiUin', 
addressed him in the foUowin' irreverent terms : — *'Eh, man, 
M-Maister Squeeker, d'ye n-no, k-ken. Sir, that yeVe a m-m- 
muckle h-hole i' the b-bottom o' yer breeks I" 

If Mr Squeeker was angry afore he was ten waurs noo I 
Wi' the ae hand he lent Andrew a douffert i' the haffets, 
whilk sent him whirlin' ower a farm, while wi' the ither he 
instituted a searchm' examination into the truth o' Andrew's 
statement, an' faund to his dismay that the fact had been 
rather under than over-stated, inasmuch as, instead o' a simple 
hole that my faither could hae doctored up till him wi' little 
trouble, there remained, on the region indicated, absolutely 
naething wherein a hole could find a habitation. Naething 
remained but the braid dumpy tails o' the blue-coat— ower 
scant by far an' awa to sair for a decent coverin'. Deemin' 
discretion the better pairt o' valour, he ran to the desk for 
refuge, an' there he beheld the cause o' the catastrophe ! The 
rozet stickin' on the seat, an' the fragments o' his velvet- 
breekies adherein' thereunto ! Had it no been mair for ae 
thing than anither he wad hae thrashed th^ haill schule black 
an' blue. Never was Dominie in sae great a fury or in sae 
pitifu' a perdicament. We were dismissed for the rest o' the 
day, to oor great joy an' satisfaction, Andrew Reekie volun- 
teerin' the information to every body we met that, " D-Dominie 
Squeeker h-had a m-muckle hole i' the b-bottom q' his breeks." 

On a certain Monday momin', sax weeks or sae after this 
adventure, my faither, havin' cleared a comer o' the board, 
commanded me to cast my jacket an' seat mysel' at his hip ; 
an' so I began in dead earnest to wield my sword an' buckler 
in the great battle o' life. 

CHAPTER VI. 

PERILOUS ADVENTURE WITH " WHISTIiIN* WILLIH.** 

If my promotion to the board brooht my scholastio studies 
to a somewhat premature conclusion, as nae doot it did, yet, 
it was sae far beneficial in an intellectual point o' view, that 
it was the mean o' gi'en me an insicht into politics, an' a 
variety o* ither branches o* polite leamin', that Mr Squeeker 
never dreamed o' in his philosophy. Ploughmen chields by 
the half-dizzen wad drap in i' the lang forenichts o' winter, 
an' retail a' the clashes o' the country-side. Never a week — 
scarcely a day passed ower, withoot bringin' twa or three 
pack-merchants to Buttonhole, a' laden wi' great sacrifices in 
the shape o' braid an' narrow claiths, an' a' burstin' wi' news 
o' what was bein' transackit in Lunnon, an' what bludie 
battles were bein' fought in Spain an' Germany. 

In thae days, when newspapers werna sae r^e as they are 
noo, folk were under the needcessity o' takin' sic scraps o' 
news as they could get, withoot speerin' very closely into the 
authenticity thereof, an', wi' the exception o' what we learned 
frae the chapman fraternity, we kent but little o' what was 
ga'en on i' the warld, ayont the boonds o' oor ain parisL 
Waterloo had been fought, an' Buonaparte was weel on his 
way to St Helena, afore we at Buttonhole kent onything mair 
aboot thae great national events, than what we had been told 
by gangarel bodies, wha had pickt up their information, bit 
by bit, in the coorse o' their peregrinations. For this reason, 
the packman was aye a welcome sicht, as he never wantit for 
a story to enliven ^e noiseless tenor o' oor way. 

Among the regular yisitors to Buttonhole in the chapman 
line 0* business durin' my apprenticeship, was ane, Mr William 
Stringan, kenned also far an' near under the cognomen o' 
"Whistlin* Willie," a sort o' nickname he had received hy 
reason o' his constant habit o* wheeplin' awa till himser — 
Sabbath or Saturday, it was a' the same to Willie. Hailin' 
frae the Bonnet hill o' Dundee, an' occasionally trayellin' as 
far north as Aberdeen, in the exercise o' his wanderin' occu- 
pation, Willie had a pooer o' norlan lingo on his tongue neb, 
an' never was at a loss for gash to tryste customers to buy his 
trockerie. Mony a teuch wordy-warfare had my faither an' 
him thegither aboot politics an' sae furth, an' though ye could 
maist hae sworn, when listenin' to their maisterfti' tongue- 
rake sometimes, that they wad gang belyve frae words to bk)WB 
in settlin' up a kittle point, yet at bottom they were the veiy 
best o' billies for a' that. Willie's quarterly visit was quite 
an event in the canny routine o' oor humdrum mode o' exis- 
tence, for he never cam' withoot bringin' alang wi* him, in 
addition to his stock o' braid an' narrow claith, moleskins^ 
corduroys, an' crammesies, a perfect back-bim o' news baith 
domestic an' foreign, that he had colleckit in the coorse o' his 
traiks up an' doon, an' to an' fro in the earth. Mony was the 
ell o' claith my faither coffc frae him, an' mony a pound o' 
glide siller did he carry oot o' oor hoose. Bein' a greedy 
Nabal, hooever, if he could get his bite, an' soup, an' bed for 
naething, catch him payin' ought for them ! He ettled aye 
to creep in aboot Buttonhole towards gloamin', when he was 
sure 0* a hearty supper o' so wens an' sweet milk, an' a pressin' 
invitation to tarry a' nicht ; for, seein' we inhabited a wilder- 
ness sort o' district, far frae any decent lodgin' place, my 
mither, wha was a thochtfu' bodie, couldna thole the idea o' 
the puir forlorn creature thrachlin' awa him lane through the 
lanely muirs under the clud o' nicht, maybe to be waylaid, 
rubbit, an' murdered by some bludie villain, an' hae his 
mangled corpse flung into a peat hole, ower the head among 
foul water. 

It happened, durin' the second winter o* my apprenticeship 
— it was juist exactly the week afore the New Year — ^that we 

had a fat swine o' twenty stane wecht to be felled, an' my faither 
had arranged wi' Patie Baisler at the kirk door, on the previous 
Sabbath-day, that he sid stap ower bye to Buttonhole wi* his 
stickin' graith, between five an* sax o'clock on the foUowin' 
Friday momin', an' do the butcherin' business afore ga'en oot 
to his yokin', for it maun be understood that swine-kiUin' — 
though he was an excellent hand at bluidin' — wasna Patie's 
regular occupation, but a sort o' orra job that he did atween 
hands, as it were. Aweel, ye see, wha sid mak' his appear- 
ance on the Thursday nicht, but oor aforesaid freend, Whistlin' 
Willie 1 His visit wasna unexpeckit, for he was aye sure to 
be in aboot atween Mai-tinmas an' the New Year, wind an' 
weather permittin', because he was auld-farrand eneugh to ken 
that the bawbees were rifer at that sizzen amang the country 
lads an' lasses, than at ither times. Of ooorse, Willie was 
made welcome as usual, an' a' the lang forenicht he sat on the 
board, snuffin' an' crackin' like a pen-gun, tellin' us a' the claiks 
o' the kintra side, an' something mair. The cracks gaed on 
frae ae thing till anither, until my faither an' him fell into a 
dreigh debate anent the number o' ait stacks in the com yard 
on the farm o' Puddinmire, belongin' to John M*Briar. My 
faither threepit that there were only twal o' them, for that he 
had coontit them nae farther gane than Sabbath, when he was 
passin' Puddinmire to the kirk, while Willie was equally 
positive that fifteen was the correct figure, for that he also 
had coontit them twice ower to mak' himsel' certain, that very 
momin' an' he wadna be afraid to back his ain pooers o' 
calculation against the arithmetic o' ony man livin'. My 
faither wad wager his lugs — ^an' he wadna like to want them 
— ^that he was richt ; while Willie wad bet twenty poimds — 
an' he wasna ower rife o' siller — that he was richt. 

"Twenty pounds!" quoth my faither, "Man, ye surely 
dinna mean to gar me trow that ye're worth a' that siller." 

This kittled Willie to the very quick, for he was ambitious 
o' bein' thocht a muckle man, an' had a gait o' braggin' an' 
blowstin' aboot his great walth. Kennin' this weakness, my 
faither slippit nae opportunity o' takin' him doon a notch or 
twa for his ain diversion. 

" Worth a' that siller I" quoth Willie, drawin' frae his oxter 
pouch a dirty harran-poke, whilk he held up bj the neck, 
an' sheuk in my faither's face, garrin' the coin clink like a' 
that ''Worth a' that, Mr Bodkin! Man, twenty pounds 
wouldna be a hoast to the like o' me. IVe drawn fifty, — aye, 
an* twenty to tell*t wi* — sin' Munnonday momin', an' it's a' 
here, Mr Bodkin — every plack an' bawbee o't. Fu wad ye 
like to hae sic a weel lined wallet as that, man f A' my am 
too." 

" Peugh ! Willie man", quoth my feither, " muckle I wad 
be made up wi't, or else no— juist a wheen pennies an' bawbees 
ye've gotten, for twa or three ells o' stringin'. They're makin' 
ower muckle din for bein* muckle wortL" 

" Juist figure that then !" quoth Willie, lowsin' the mou* o' 
his poke, an' haulin' oot a bunch o' notes. "Ca' ye that nae- 
thing ? An' hark ye, man ! D'ye hear the white siller, £u it 
rattles 1" 

" I wad rather see than hear it," quoth my faither, preten- 
din' no to believe his ain lugs, " an' as for thae runkled bits o' 
paper, Willie, I couldna juist say at this distance, whether 
they've been used foi tyin' up threed wi', or for curlin' Mrs 
Stringans hair — ^ye'll ken that yersel* — ^but they're marvel- 
lously unlike Bank notes ony hoo." 

This was very angersome, of coorse, as indeed it was meant 
to be, an' so naething wad sair Willie but he wad coup oot the 
haill contents o' his poke upon the board, in order to mak' his 
put gude. 

" Noo, man," quoth Willie, triumphantly, " there's occ'lar 
demonstration for ye ! D'ye disbelieve ye're ain een V* 

" My word ! but ye are the happy man, Mr Stringan 1" 
quoth my faither, haudin' up baith his hands in an attitude 
o' blank astonishment. " Ay, ay, wha wad hae thocht it na ? 
But are na ye feared at times for bein' rubbit Mr Stringan ?" 

" Show me the chield wha wad daur to try sic a trick, Mr 
Bodkin," quoth Willie, raxin' himsel' oot to his utmost longi- 
tude, an' assumin' a look o' the fiercest, "It wad require a full 
dizzen o' fallows as swack as mysel' to do that, I'm thinkin'," 

" Hoot na, William," quoth my faither, "we'll hand by twa 

juist — ane to grip ye by tlie thrapple, an* tHe ither to rype 
yer pouches." 

'* My certie, if my nieves an' feet failed me, they sid get the 
contents o' that lume i' their wames, though !" quoth Willie, 
puUin' oot a muckle horse pistol frae the tail pouch o' his coat, 
an' haudin' it up to the cruizie for general inspection, "Ye see, 
that's a freend that fails me never as lang as the flint will 
blink fire ; an' juist let the muckle Foul Thief himsel' show 
face, an' I'se do for him, as sure as my name is William 
Stringan !" 

Fegs Willie lookit unco croose, as he had a richt to do, bein' 
the owner o' sae mony pound notes an' an auld pistol, an' so 
my faither was obligatit to wile his words for the remainder 
o' the e'enin', no kennin' but what the creature micht hae done 
some ill till himsel', or to some ither body, if he had been 
putten into ower heigh a key. 

Lowsin' time cam' belyre, an' so Willie, after gettin' his kyte 
lined wi' sowens an' sweet milk, until he was fairly stechin' 
an' scarce able to budge the ae fit bye the ither, slippit his wa's 
to his roost, whilk was a little bit bed for ae body, that my 
mither had made up for ony orra creature, in a sma' pantry, 
the lid whereof opened aff the hallan, juist forgainst the ooter 
door. This pantry was separated frae the kitchen by a thin 
deal partition, wherein there were sundry horizontal seams, 
through whilk ane could see an' hear, though indistinctly, what 
was done an' said at the kitchen fireside. 

Next momin', by the skraigh o' day, my mither was up 
makin' preparations for grumphy's approachin' execution. A 
fire that micht hae roasten an ox, bleezed in the chimbly, 
castin' a cheery lowe through the haill biggin', an' garrin' the 
pewter-dishes in the plate-rack, an' the pitcher lids on the wa', 
glitter like very stars in the firmament on a clear frosty nicht. 
On the cruik hang the biggest pat aboot the premises, an' 
roond it were plantit ither twa or three pats an' kettles o' 
lesser capacity, the haill regiment o' them lip fou o' water, for 
gussie to be plottit in, after havin' his craig nickit by Patie 
Bidsler's gully. 

Patie ^in' as regular as olook-wark, arrived exaoUy at the 

oor appointed, wi' his whittles rowed up in his blue aa' wUte 
checquered apron in the ae oxter, an' his bludie cleaver i' the 
ither — fearfu' lookin' weapons, the whole o' them, I can tdl 
ye, an' as for mc, I could never let my een licht upon them 
withoot feelin' a' my flesh creepin' on my banes, an' the oanld 
sweat burstin' oot on my forehead. Feigh 1 I oouldna be a 
butcher — no though ye sid pay me for't The sicht o* the 
wee lambies an' calfies, especially, glowerin' up sae innocent)^ 
r my face, an' appcalin' to me, as it were, in their ain eloquent^ 
though inaudible language, to spare their sinless lives, wsd be 
mair than I wad be able to thole. 

The first thing Patie did, after exchangin' salutations, was^ 
to put his finger into the muckle pat to feel if the water was 
het eneugh, an' findin' that it wad tak* a few minutes to fetch 
it to the boil, he seated himsel' afore the fire, an' had a twa- 
handit crack wi' my faither aboot the probable wecht o' the 
swine, whilk we had named " Willie," after his former owner, 
Mr William Haddow, tenant in Threshiebogs, to distinguish 
him frae *' Robbie," anither bit shot, wi' black lugs an' a curlie 
tail, that we had cofb aboot the same time, frae Robbie 
Clappertongue, the Miller bodie east-ower at Knappy MilL 

" Twenty stane, an' no a pund less," quoth my fkither, **or 
my een hae deceived me." 

" Od I canna tak' in that," quoth Patie, takin' a big pinch 
o' snufF, an' lookin' very wise-like, " Hoo auld is the beastier 

" Ferryt at the beginnin' o' the ait-seed," quoth my faither, 
" So ye can coont that." 

'* lliat'll be aboot nine months syne," quoth Patie, coontin' 
the time on his fingers, " Twenty stane in nine months — ^mair 
nor twa stane i' the month ! — ^na, that's no possible." 

" Twenty stane an' no a pund less, I'se warrant him," quoth 
my faither. 

" Say saxteen, an' ye'll be nearer the truth," quoth Patie. 

" Willie only saxteen !" quoth my faither, " Man, Robbie is 
a' that if he is an ounce, an' if Willie isna four stane heavier, 
I'll undertak' to eat him. I tell ye Willie is twenty stane, an' 
that ye'll see." 

** Weel, weel," quoth Patie, sharpin' his gullies, an' garrin* 

them risp foigainst the glitterin' steel, ** we'll see aboot that 
by an' by." 

Patie havm' tried the water again, pronounced it ''just the 
very thing." He then proceedit to lay doon sundry rules that 
we behooved to observe in takin' Willie captive, an' kiltin' 
him ower on his beam-ends. My faither was to hang on by 
the lugs, an' me by the tail, while Patie himsel', underta'en to 
whummel him on his richt side. My mither had thochts o' 
makin' bluidie puddins for oor New Year's feast, an' so I was 
conmiissioned to kep the bluid in a timmer-caup, if sae be I 
could be spared lang eneugh frae the tail. Oor preparations 
bein' complete, we set oot for the cruive wi' a lanthron, my 
mither strictly enjoinin' me to haud a siccar grip, an' no fyle 
my breeks wi' the bluid. 

Duty alane fortified me at this fearfu' ploy. Had human 
nature been consultit, I wad hae been in my nakit bed,wi' the 
sheets stappit into my lugs, far beyond the reach o' puir AVillie's 
pitifu' lamentations. But, alas ! that couldna be, an' there- 
fore, makin' a virtue o' needcessity, I screwed up my courage 
to the stickin' point. 

Willie maim hae had some presentiment o' what was comin' 
on him, for, whereas he had been aforetime distinguished for 
the suavity o' his manners, an' a disposition to scrape up 
acquaintance wi' strangers, he was, on this occasion, as dour to 
draw as a badger in a box, an' to a' my faither's maist per- 
suasive invitations to come oot o' his lair, he merely answered 
wi' a heavy grunt an' grane. Like the Heelanman, when asked 
for the len o' "ten an twenty shillin's," Willie had been 
" sleepin' twa lang oors syne." 

Hoosomdever,there was nae time to stand an' parley, an' so we 
a' jaump ower the treviss into the ootside fauld. My faither 
first tried flattery, but as that wadna do, he put in his hand, 
an' quoth he, " Willie, my man, it is useless to dort an' thraw 
wi' us, ye ken, for oot ye maim come, an' be stickit, either wi' 
gude or ill will — there's no twa ways aboot that Take ye 
tent o' yer gully, Patie, an' I'se draw him oot by the lug an' 
the horn." 

Makin' a glaum i' the dark to grip grumphie by the lug, he 
G 

claught bauds o' tlie muokle tae o' a human fit, but be bad 
nae time to examine whether it appertained to the dead or to 
the liyin', or indeed to do ought or foondit, but juiat to let aff 
the skreigh that was naturally uppermost on his stammack, 
when he diBCovered a human fit, *^ where nae fit sid be/' ix 
the very next moment there arose a howl that wad bas 
frichtened the very French. 

** Villains T' roared the voice, ''Wad ye daur to out my craig 
for my siller 1 Come on I Come on, I say 1 If there's a diai^ 
o' ye, I'm yer man ! Tak* that ye theevin' vagabonds ! Whew!" 
an' here a pistol played pluff inside the stye, creatin' a smush 
that was scomfishin', an' a noise that was perfectly Mchtsome. 

Probably the defiant speech aforesaid was prolonged for 
some time langer, but as we a' tane to oor heels on befiurin' the 
first word o' flytin', the last soond we heard was the crack o' 
the pistol Back to the boose we ran helter-skelter, ilk ane like 
to ding ower his neebor, to the great terrification o' my puir 
mither, wha imagined, when she beheld oor bevdldered coon- 
tenances, an' heiurd us yellochin' a' throughither, some cryin' 
ae thing an' some anither, that an evil spirit had ta'en poa- 
session o' the swine, like as it happened in the days of old, an' 
that it wad be in at the winnock, or doon the lum, to devour 
us a' up, stoup an' roup. 

** Losh be here !" quoth my mither, clutchin' desperately at 
the poker, '' rin ben an' wauken William Stringan, for well a' 
be killed dead this very instant i" 

Ben ran my faither to Willie's bed-room wi' a lowin' stick 
in his hand, but behold the nest was flown — ^feint a Willie was 
to be seen — nor ought belangin' till him, but some orra bits o* 
duds, includin' his bannet, his waistcoat, an' his stockin's an' 
shoon ! This was a bonnie business ! Willie awa under dud 
o' nicht ! Maybe he had rubbit the boose ! Maybe he bad 
been murdered an' rabbit himsel', an' his body carried aff 
halesale ! 

The report o' Willie's mysterious disappearance added fuel 
to the fire o' the general consternation, an' my mither was 
juist on the point o' ga'en aff" in a fit o' the hysterics, when 
the notion cam' into my noddle that the occupant o' the 

swine's hoose micht, peradventure, be nae ither than the iden- 
tical Mr William Stringan. The muckle tae, naked as it had 
entered life at first, whilk my faither had laid hold of, coupled 
wi' the fact that the bodie's stockin's an' shoon were stiU to 
the fore at his bed side, as also his havin' a horse pistol in his 
possession the nicht before, a' seemed to argu^the feasibility 
o' my view o' the case, an' so, after we had looked at the 
matter in a' its varied lichts, a resolution was come to that 
we sid venture roond to the cruive, an' ascertain whether my 
theory was the richt ane or no. 

Turnin' the lock cautiously, my faither opened the door as 
far as wad let cot his head, while Patie stood at his back wi' 
his cleaver, ready to brain whaever micht oflfer violence, but, 
seein' the fields were fair, we a' crap oot on oor tiptaes like a 
wheen cats in pursuit o' their prey, an' went roond to the 
cruive, withoot forgaitherin' wi' ony mischanter. There we 
beheld a frichtfu' spectacle — the misfortunate grunter lyin' 
streekit oot a' his length as dead as a herrin' ! He had doot- 
less fa'en a victim to the messenger o' death ettled at my 
faither. Terrified oot o' his wits at the colliebuction that had 
arisen inside his stye, when my faither seized hands o' the 
human tae, the puir brute beast had socht safety in flicht, an' 
arrived ootaide juist in time to kep the contents o' the pistol 
richt atweesh the een. 

" Is that you, Mr Stringan T quoth my faither, scarce able 
to speak aboon his breath, by reason o' the nervousness that 
had come ower his organs o' speech. 

'' Speer something ye dinna ken !" was the angry response, 
" but baud back if ye dinna want a bullet through your harran- 
pan !" 

" Mr Stringan !" quoth my faither maist pathetically, " are 
ye daft ? or are ye oot o' yer rizzen 1 or hae ye tint yer senses ? 
or hae ye gane gyte 1 or hae ye seen the wirry-cow 1 or hae 
a' thae ills come ower ye at ance, that ye hae left yer warm 
bed half nakit on this cauld winter momin', an' cruppen in 
beside the swine V 

" Hang ye !" quoth Willie, " d' ye think I wad abide under 
yer roof an' let ye out my throat 1" 

« William ! William !" quoth my faither, "I doot— I doot 
ye're far wrang in yer min4 puir man ; but come yer wa's 
oot, an' Fse explain a' to yer satisfaction." 

" Gie yer aith then that ye winna stick me wi* that gully I 
heard ye sharping" quoth Willie, " for if ye try ony o* yer 
pranks wi' me, mind this — Fve anither shot i' the pistol !" 

" It was the swine an' no you we were ga'en to stick, WiUie" 
quoth my faither, *' but come yer wa's, like a man, an' I sanna 
allow a hair o' yer head to be hurt." 

Wi* this assurance the puir mortal cam' creepin' on a' fours 
frae his hidin'-hole, haulin' his pack at his curpin', an' after he 
had thowed his frozen taes at the kitchen fire for a wee, he 
got into the best o' spirits, an' laughed as heartly as ony o' us, 
at the ludicrous mistak' he had fa'en into. 

Willie's fears as to oor murderous intent hadna been sae 
foondationless as we at first imagined. He had waukeded 
frae a dream about bein' rubbit an* murdered, juist as Patie 
Baisler cam' stumpin' in the hallan. Wonderin' at the iintime- 
ous steer aboot the hoose, he naturally applied baith his ee an' 
his lug to the seam in the wa'. Catchin' a glisk o' Patie 
sharpin' his whittles afore the tire, an' hearin' indistinctly oor 
cracks aboot the stickiu' o' ane " Willie," as weel as bits o* 
the argument between Patie an* my faither, wherein the words 
"twenty" an' "pound" were used, the appallin' thocht by 
an' by ta'en possession o' his muddled brain, that he — ^Willie 
Stringan — was the "Willie" referred to, an' the twenty 
pounds he had wagered in the ait stack dispute, the unknown 
quantity that was to be ascertained by the cuttin' o' his craig. 

Matters looked uuco like a plot to tak' awa his life for the 
sake o' the siller he had foolishly displayed on the previous 
nicht, an' so when he had seen and heard eneugh to convince 
him, as he thocht, that his last moment had arrived, if he 
didna mak' aff wi' himsel', he banged up, crap into his breeks 
an' coat, slippit oot wi' his pack, noiseless as a shadow, an' 
socht an asylum frae his foes in the swine's cruive ! 

CHAPTER VIL 



HUNTINQ THE "GOWK. 



Though oor freend Whistlin' Willie affeckit to mak' ftm o* the 
swine's cruive exploit, yet he was really an' truly greatly 
chagrined an' mortified thereanent. As it wasna to be thocht 
that Patie Baisler wad refrain frae blazin' the matter abroad, 
the public soon got hands o* the haill story, an' ye canna 
hinder folk frae makin' their ain observes aboot things. Re- 
ports o' that kind spread like wildfire, an' in twa days' time, the 
news o' Willie's adventure had travelled ower a' the East Neuk. 
Gang where he likit, he faund that the story had preceded 
him, an' great was the universal meniment indulged in at his 
expense. That he was angry, wasna to be wondered at, for 
wha likes to be made a laughin'-stock o' 1 But to put oot his 
8|»te on my faither, the way he did, wasna very bonny con- 
duct in ony Chiistian man. llie ill-deedie vaig that he was ! If 
he had gotten what he deserved, he wad hae been weel soused 
for't. But there were mair hands i' the pye than Willie's, for 
whenever the Deil imdertaks a particularly kittle job, be sure 
he has the assistance o' seven spirits mair wicked than himsel'. 
About three months after the swine's cruive tragi-comedy, 
ae momin' between seven an' aucht o'clock, in comes Mr 
William Stringan, pack on shoother, ellwand in hand, an' 
whistlin' as usual. Willie didna use to be sic an early bird, 
but that momin' he had business on hand that wadna brook 
delav. 

Wi' the hereditary unpudenoe o' his wanderin' profecBioiif 
Willie didna stop to chap at the door, or to say, "b'yer leaye" 
— he never did that — but bauldly stappit his wa's inbye to 
the floorhead, where he faund my mitiier busy makin' the 
parritch, an' up to the oxters in aitmeaL 

" Gude momin' t'ye, Mrs Bodkin," quoth Wllie, " I see 
ye're like the gudewtfe spoken o' in the Proverbs, ye rise while 
it is nicht, an' gie meat t' yer hoosehold, an' a portion to yer 
maidens. Ye're no like Mrs M^Briar, owerbye at Puddinmire, 
for I gied a glower in at the hallan-winnock i' the bye-comin', 
an' wad ye believe it 1 the lazy limmer is no oot o' her nest 
yet, an' a' the bairns rinnin' aboot nakit, an' greetin' for their 
parritch." 

" Yea, yea, William," quoth my mither, " ye see I'm no Mrs 
M'Briar, though, an' Mrs M^Briar is no me, but I muckle ferhe 
what has brocht ye sae soon oor gait, on this, o' a' the days 
i' the year." 

''Aha, gude news sidna tarry lang by the way, Mn 
Bodkin," quoth Willie, puttin' on a very important air, "but 
that's true, far's the gudeman this momin' 1" 

'''Deed, Willie, Tammas is owerbye at the Knowe Pazk 
gettin' in his ait-seed," quoth my mither, " an' he hasna time 
to spare the day, sae ye needna be lowsin' doon yer pack, for 
we winna be dealin' in your way I dreed." 

" Hoity, toity ! ye're unco short wi' a body the day, Mrs 
Bodkin," quoth Willie, "but baud yer weisht, ye haverel bodie 
— beggin' yer pardon for sayin' sae — ^for ye see, ae fit I'm no 
to gang ootower this door, till I've delivered the message to 
Mr Bodkin, that I got yestreen, frae John Stamps^ the post- 
man at Anster." 

"Eh, what message was that, Mr StringanI" quoth my 
mither, her curiosity gettin' excited by Willie's mystification. 

" Send for Mr Bodkin instantly," quoth Willie, gatherin' up 
his pack an' ellwand, as if he was aboot to gae aff in the pet, 
" for I sanna say a word mair aboot it till he comes, an' I'm 
no to be standin' here a' day, daidlin' awa my time for nae- 
thing — ^That winna pay wi' me," 

"Stop ! Stop ! Mr Stringan," quoth my mither, an' rinnin' 

to the fit o^ the garret stair, she cries up to me, to rin ower bye 
to the Knowe Park, an' tell my fedther to come hame instantly, 
as Mr Stringan had a message till him, frae Mr Stamps, the 
Anster postman. 

Afif I flew like the shot o' a gun, an' delivered my message, 
an' so my faither cam' hame burstin' like a puddin',wonderin' 
in his ain mind a' the way, what could be the purport o' 
Willie s communication. His idle surmisin's were soon set at 
rest, by Willie giein' him the information that Mr Stamps had 
a letter for him, wi' the New York postmark on't, an' "to lie 
till called for." 

" Losh, man, William," quoth my faither, " did ye see the 
letter an' what like was it ava T 

" See it I" quoth Willie, wi' an air o' the greatest assurance, 
'^ that I did, an' handled it too, an' Stamps says a gallanter 
letter never gaed through his office. Frae some lawyer, I 
suppose by the halid wreat. Has a black border, too, an' 
sealed wi' black wax, on whilk I noticed twa cross banes, an* 
a death's head. I wad hae brocht it wi' me to favour ye, but 
ye see, Stamps wadna pairt wi't to ony body but yersel', as it 
was to lie till called for. Clean against the rules to gie awa 
sic a letter to ony but the owner, it seems, for had he done 
sae, an' onything come ower it, Mr Stamps wad hae lost his 
situation. That's fat the man tauld me onyhoo." 

" Something happened to Uncle Jeames in America," quoth 
my faither, "I ken he was ailin' sometime syne, an' if he is 
dead, as I fervently hope he is no, the maist feck o' his walth, 
whilk was very considerable, will fa' to my share, as bein' next 
o* kin. I'se juist fling on my coat an' rin awa doon to Anster 
an' see the end o' the business." 

"An' by my certie," quoth Willie, " gin ye be certain o' sic 
an heirskap as Jeames Bodkin's fortune maun be, I'm no gaen 
awa ae fltstap, till ye tak' a complete suit o' the best Wast o' 
Englan' frae me. We've kent ane anither lang noo, Mr 
Bodkin, an' wha kens if there will be ony speakin' t' ye, ance 
ye get sic a clash o' siller in yer loof, sae ye'U juist patronise 
me ance mair afore ye've grown ower big for dealin' wi' the 
like o' puir WiUie Stringan." 

Weel, juist to pacify the creator, an' get quit o'm withoot 
mair ado, an' pairtly, too, maybe, because his heart was opened 
at the near prospect he had o' inheritin' a large fortune, 
my faither did tak* a suit o* Willie's Wast o' Englan', an' what 
was mair, he was foolish eneugh to gie him his ain price for 
it, whilk was at least, a hunder per cent, aboon its real value. 
The bargain concludit, Willie pouched his four pound ten, 
wished my faither muckle luck o* his pennyworth, shoothered 
his pack, an' was leingin' awa' through the Whunny Muir in 
nae time, whistlin' like a mavis, an' dingin' the taps frae the 
withered carldoddies wi' his ellwand, by way o' beatin' time 
to the music, " which himself did make." 

As for my faither, he washed his face, shaved his beard, an' 
flang on his Sabbath-day's claes, an' set aS what he could scour 
to Anster. His thochts by the way were, dootless, o' a mixed 
character. There wad be sorrow for the death o' Uncle Jeames; 
there wad be joy at the prospect o' gettin' sic a nice peeled 
egg, a' for the liftin' at his fit, as it were ; an' there wad be 
visions o' a gilt coach, an' a Baronetcy, if no a Peerage ! 

On presentin' himsel' at the post office, Mr Stamps handit 
him the letter frae the winnock, wi' an air o' greater polite- 
ness than he had been accustomed to exhibit, as he thocht 
Sure eneugh, there were the black seal an' black border that 
Willie spak' o', an' the New York post mark across the address, 
a' as plain an' visible as white paper an' black ink could mak' 
them. Awa he slippit intil a quiet comer by himseF, brak' 
open the seal, an' read as follows : — 



New TorJCf January 12, 1815. 



HoNouBiD Sib, 



As the law a^nts and legal executors of the late James Bodkin, 
Esquire, of this City, it is our sad and painful duty to inform you that your 
distinguished relative died here, on the Slst ult., and we are to apprise you, 
that by his death, you are put into the immediate possession of his immense 
fortune, amounting in toto^ after deducting all necessary expenses, to the 
sum of 200,000 dollars cash, together with his Mansion House, No. 999 
Nineteenth Street, in this City, and all its relatiye fixin's, for the disposition 
whereof, we anxiously await your esteemed orders. The money we hare sent 



HUNTING THE "GOWK." 65 

off in hard cash, bj the present Mail Paeket, addreaaed to yon, (as instraeted 
by yonr late relative), at the Flying Horte Inn, Market Street, St Andrews, 
where it will hare arriyed by the time you have received this letter. Please 
forward a discharged receipt for the amount, per return of post, together 
with instructions for the disposition of yonr remaining property. 

Honoured Sir, 

Your most obedient Servants, 

SKINFLINT & MILEHIM, 
Tboxas Bodkik, Esq., Law, Land, and Loan Agents. 

of Buttonhole, 
Scotland. 

When my faither had perused the above letter, he was as fii* 
o' wind as a bagpipe. Though vexed for Uncle Jeames, as it 
was but natural he sid be, yet losh, the word o* the bawbees 
had a wonderfu' effect in aswagin' his sorrow. Stappin' in bye 
to Mr Stamps, he communicatit to him the intelligence o' his 
gude luck. Stamps advised that he sid lose nae time in settin' 
aff to St Andrews for his treasure, lest peradventure the parcel 
micht be rubbit o' its contents, if allooed to lie lang there- 
awa. 

My faither didna require twa tellings to do that, an' as he 
richtiy jealoused that the parcel wad be a dooms wechty ane, 
the money bein' a' in gowd an' silver, he bethocht himsel' o' 
a conveyance. Sae on the road to St Andrews, he ca'd in at 
Saughenshaw, an' got Robbie Rough to yoke bis cuddy cart, 
sin* better equipage couldna be obtained, either for love or for 
siller. The road between Anster an' the Ancient City, was 
nane o* the smoothest — ^indeed, far frae bein' weel adappit for 
cuddy-drivin'. Hoosomdever, Robbie carried wi' him an im- 
mense cudgel, havin' a sharp pike in the end o't, wherewith 
he keepit pokin' awa' at the hurdles o' the camsteerie brute, 
greatly to the displeasure o' my faither, hooever, wha had 
conscientious objections to the maltreatment, either o' beast 
or body. 

" Robbie, man, ye relentless pagan !" quoth my faither, \m- 
able to contain himsel' ony langer, " the righteous man has 
H 

mercy on his beast. Are ye no awaie that the Almichtj ance 
opened the mou' o' an ass, an' made it the instrument o' re- 
provin' its wicked master, wha was juist sic anither as ye are 
yerser, IdootT 

'' Weel, I'll no be a righteotis man then," quoth Robbie, 
giein' the cuddy anither desperate poke aboon the tail, '' an' 
as for my ass speakin' back to me, I'm no the least feared aboot 
that, for ae day, a wheen weeks syne, when his bridle hap- 
pened so be awa mendin', I was leadin' him frae the stable by 
the tongue, in lack o' onything better to baud on by, an* as 
sure as death, Mr Bodkin, the haill apparatus cam' to me; sae 
gin the want o' a tongue be ony encouragement for a cuddy 
to speak, mine will maybe say something belyre. But losh ! 
yonder's Luckie Paimch's braw new sign; we're juist half way 
to the City ; are ye no gaen in to gie's a dram on this cauld 
day, that I may drink success to ye, wi' a' yer grand gearT 

To this proposition, my faither had nae earthly objection to 
oflfer, because it was noo past dinner time, an' he was beginnin' 
to find his stammack growin' a wee thocht yappish. Sae they 
ca'd a halt at Mrs Paunch's, where they had baith meat an' 
drink, nae less than a half-mutchkin havin' been discussed 
atweesh the twa o' them. My faither tauld Mrs Paunch a' 
aboot the fortime he had fa'en heir to, whereat she leuch like 
very mad, an' held up baith her hands in perfect wonderment 
at the mention o' sae muckle siller. 

Again they set oot on their journey, but at a snail's pace, 
for the cuddy, unable to walk fast afore their halt, frae sheer 
starvation, was noo quite as unable to do sae, frae takin' ower 
menseless a wame-fu' o' Luckie Paunch's fodder, for they had 
corned the cuddy as weel as themsel's. Hoosomdever, by dint 
o' perseverance as weel as by the potent assistance o' Robbie 
himsel', wha sometimes gaed afore the beastle, an' pu'd wi* a' 
his micht an' main at the halter, imtil it seemed at times as 
if its head wad gie way for gude an' all, they at length an' lang 
reached St Andrews, an' socht the sign o' the Fleein' Horse, 
in Market Street. There they faund the parcel awaitin' them, 
exactly as the New York chields had said. It was a plain 
unpretendin* lookin' bimdle, girt roond wi' raips in a' directions, 

an' naething ava like the shell o' sio a valuable egg as twa 
hunder thoosand dollars. Appearances, hooever, are deceitfa' 
sometimes. ^ 

Wi' the assistance o' half a dizzen o' men, they managed to 
heeze the pockfu' o* yellow metal into Robbie's cart. Mony 
jokes an' conjectures were made by the folk, as to what the 
object could possibly contain, seein' it was sae uncommon 
wechty, but my faither wisely resolved to keep them a' i' the 
dark, for fear o' excitin* their cupidity, for some o' them micht 
hae been sae far left to themsel's, as to hae followed the cart 
to a lanely pairt o' the road, an' committit baith murder an' 
spulzie. 

They had sax or aught mile o' gait afore their hand, an' it 
was growin' gloamin' dark by the time they were ootside the 
wa's o' the City. Their progress was but sma', for if the cuddy 
was sair forfoughten afore, he was ten times mair sae after he 
had received his gowden burthen. Seven o'clock had chappit 
on oor auld gowkoo knock, an' still there was nae word nor 
wittens o' my faither. We were a' gettin' into an unco quan- 
dary aboot Mm. By richts he sid hae been hame on the back 
o' dinner time, an' here it was near supper time, an' nae 
appearance o' him. That was far frae bein' like Tanmias 
Bodkin, for he was as regular for ordinar*, as the tides o' the 
ocean. My mither had been oot at the door, fifty times sin' 
fouroors time, lookin* an' listenin' for ony sign .o' his hame- 
comin'. Bely ve she cam* in wi' the report that she could hear 
the rummel o' a cart comin' doon the Broonybrae Road, an' in 
process o' time, my faither, Robbie Rough, an' the cuddy drew 
up afore the door, to her unspeakable joy an' astonishment — 
joy, because o' his safety, an' astonishment, because o' his droll 
equipage an' companionship. 

" Haste ye guidwife, an' mak' ready a feast o' fat things for 
Robbie an' me," was my faither's first salutation, as the cuddy 
drew up afore the door, " Fling aff yer orra duds, an' don 
yer bravity, lass ! Juist as I expeckit—Jeames Bodkin dead — 
nae less thcui twa hunder thoosand dollars— every plack an' 
bawbee o't — ^an' a' i' the pock here !" 

"Tammas my man, ye're no yersel' surely!" quoth my 

mither, unable to diyine the cause o' his excitement, ''Are je 
the waur o* drink 1 or are ye fey ? or baith f 

" Deed Fm no juist mysel' I dauraay," quoth he, " but Fm 
mair than myseF, an' that's muckle better, for I'm as rich as 
Croesus noo, hinny. We'll hae a coach belyve to ride in, wi' 
the Lion an' the Unicom fechtin' for the croon paintit on the 
lid thereof. Gae awa guidwife an' fell the coo, an' put a lunt 
to the peatstack. Send for Janet Grierson, an' gie her as 
muckle beef in her lap as she can carry hame wi' her, to gar 
her auld pat play broon !" 

Wae's me hoo my mither glowered m a state o' perfect 
wonderment at his daft-like antics ! Hoosomdever, a few 
rational words o' explanation, soon cleared up the business, 
an' by an' bye she began to comprehend that she was hence- 
forth to be as fine a leddy as was in a' the land. 

Wi' muckle ado we got the parcel carried inbye to the floor- 
head, where we proceedit to open it up, in order to feast oor 
een on the treasure within. The muckle kist that had been 
my grandfaither's was toomed, an' brocht frae the neuk to 
receive its fraught o' gowden dollars. My faither had nae 
patience to lowse the raips frae the parcel, but sent me up for 
the sheers, wherewith he whankit them aff, juist as if they 
had been a wheen beasin' steeks, greatly to my mither's hori- 
fication, wlia said it was " sae wasterfulike." 

" Wasterfulike, woman!" quoth my faither, "wha that can 
brag o' his thoosands, wad care a snuff pen for an auld hem- 
pen string 1" 

On the mou' o' the pock bein' developed, oot tumbled a 
whunstane as big as my head. Anither shake brocht furth 
anither stane o' the same quality, but nae appearance o' gowd 
or silver. 

" Seems to me," quoth Robbie -Rough, wha was standin' wi' 
his hands in his pouches behaddin' the operation, " seems to 
me, to be a pockfu' o' road metal ! They maun hae queer siUer 
in Ameerika, but it winna gang far here aboot, I'm thinkin'.* 

My faither tane an unco red face, an' wi' the view o' seein' 
to the bottom o' the business, he grippit the pock by the twa 
corners, an' shewk oot the haill contents on the floor — stanes! 

Btanes ! feint head was there m it but twa gude barrowfu's 
o' whunstanes ! Preend to the mou' o' the pock, was a wee 
bit paper, bearin' the followin' inscription in a bauld, roond 
hand o' wi-eat, that we weel kenned to be nane but Willie 
Stringan's : — 

" The first o* April, 
Send the gowk a mile." 

This was an awfu' revelation. Never was my faither in sic 
a rage in a' his lifetime. He was neither to haud nor bind. 
He was baith affrontit an' wae. To be made sic a fule o' by 
a black-guard chapman bodie ! 

A closer examination o' the cover o' the letter proved that 
it had been originally addressed to Thomas Button, tailor in 
Anster, wha had a son in Americka, an' by dint o' scrapin' oot 
some letters o' the words, an* puttin' in ithers, it had been 
cleverly made to appear as if it had been direckit to Thomas 
Bodkin, Esq., of Buttonhole. Nae doot Button, an* Stamps, 
an* the landlord o* the Fleein* Horse, had a* been privy to the 
conspiracy, an* hoo they wad be laughin* in their ain sleeve's 
at ither folk's expense ! 

Juist at this stage o' the business, in staps Saunders 
Walker, the guidman o' Deukdubs, an unco tricky carl, wha 
was passin' oor door hameward frae the maiket, an' to him 
were mentioned the principal events o' the day, Whistlin' 
Willie bein' named as the author o' the hoax. 

" Gin I were you, Tammas," quoth Saunders, after he had 
heard the haill story, ** 1 sidna let the vagabond sleep this 
nicht wi' a skinfu' o' hale-banes, if I kenned him to be within 
the boonds o' the coonty. If ye Hke, I could put ye on the 
scent o' Tod Lowrie, for I ran in i' the bye comin' to speer 
for auld Weetfit, wha has been ailin' for sometime, an' wha 
did I see cockin' at the kitchen fire, but the very man that 
has played ye a' this pliskie 1 The gudewife tauld me that 
Willie was to be at Weetfit a' nicht, sae gin ye be clever, ye'll 
maybe be able to tak' satisfaction oot o'm afore bed time yet, 
an' if I were you, by my sang, but I sid let him feel the wecht 
o* my cudgel on his ill-fauird shoothers, for his main impu- 
dence." 

Withoot anither word, my faither banged doon his hazel- 
rung frae the bawks, an*, sau- against my mither's will, set oot 
on the instant to Weetfit, fully determined to gar Willie's car- 
case atone for his misdemeanours. 

An oor's walk brocht him to his destination, but lo an' 
behold ! when he put his angry coontenance within the kitchen 
door, an' demandit the body o' William Stringan for instant 
execution, the folk glowred at him as if he had been a warlocL 
Willie Stringan ! feint a WilUe Stringan had they seen or 
heard tell o' for months an' mair. Here was he, the " gowk" 
ance mair ! Little did he expect sic treatment frae Saunders 
Walker, but it's ill kennin' folk. 

There was nae help for't, but juist to treasure up his wrath 
for an after occasion, an' so he turned his weary fit-staps ance 
mair towards Buttonhole, stoiterin' his wa's in the dark 
through lang muirs an' dangerous quagmires, wherein the 
snipes, an' wild-deuks, an' ither kindred cattle, were keepin' 
up a ceaseless concert o' maist dolorous an' eerifu' music — 
enough to frichten ony honest man oot o' his veiy judgment! 

My mither had agreed wi' him to place the oruzie in the 
gavel winnock to guide him through the mire, an' glad was he 
as glad could be when he at last caught a gUsk o' the freendly 
beacon, beamin' like a star o' hope amid the surroimdin' dark- 
ness. Keepin' his ee stedfastly rivetted on the Hcht, an' 

"Plantin* his staflf wi* a* his skill. 
To keep him siccar.*' 

he knoitit awa at a steady pace, when, in the twinklin' o' an 
ee, doon he plumpit into a peat hole, up to the very shoothers 
amang water an' rotten glaur ! 

Thmkin' that his hindmost oor was at hand, he stood still 
for a wee, considerin' whether he wad mak' a desperate eflFort 
to free himsel' frae his perilous situation, or leave the case 
entirely in the hands o' Providence, when the idea at last 
struck him, that the maist he could look for frae Providence, 
was the means an' the- ability to help himsel'. Therefore, 
havin' summoned up a' his remainin' pith an' vigour, he gied 
a warsle or twa, laid bauds o' the lang threshies that hung 
ower the brink o' the hole, an' was never mair thankfu' than 

when he at last faund the soles o* his feet on dry land, even 
though he had left his shoon stickin' fast in the glaur at the 
bottom. 

Hiintin' the " gowk" again ! The licht he had seen wasna 
the licht that my mither had in the gavel winnook, but ane o' 
yer deceitfu* WiU-o'-wisps that lead the unwary to the City o' 
Destruction. 

After gaen through a warld o' lesser misfortunes, ower 
numerous to mention, he at last an' lang, arrived at Button- 
hole, barefit an* bareleggit, an' drookit like a drooned moose. 
My mither grat like a bairn when she beheld him in sic a 
waefu' plight, thinkin* that he had gotten himser brained in 
battle wi' Willie Stringan, an* when Jock, an' Chirstie, an' me 
saw her sabbin', we fell to the greetin* also, so that Button- 
hole was truly a scene o* weepin*, an* wailin, an* I may even 
say o* gnashin* o' teeth, for I verily believe if my faither had 
got his hands on Saunder*s Walker, an' especially on Whistlin* 
Willie, that nicht, he wad hae been the dead o' them ! Gude 
guide us ! never was mortal man sae mad on a first o' April, 
sin* the warld began, an' no withoot rizzen aithems, for nae- 
body likes to be made a fule o', mair especially by a weary 
warroch like Whistlin' Willie. An* what was waur to thole 
than a' his ither misfortimes put thegither, the hopes o' walth 
an* grandeur, that, durin* the day, had sprung exultin* on 
triumphant wings, buoyin* him up under a' his toils an' pri- 
vations, were noo, at nicht, coorin' oot o* sicht like a cleckin* 
o' woondit paitricks. 

CHAPTER VIIL 



THB JAWHOLB CATASTBOPHB. 



An event tane place durin' my apprenticeship, that not only 
deserves to be keepit in remembrance, but to occupy a haill 
chapter by itseF, lie mair sae as it was my evil fortune to be 
a chief actor therein. It happened i' the go o* the year. 
For twa or three weeks previous, my faither an' me had been 
sair forfoughten gettin' oor bit crap cut doon, an' secured 
under thack an' raip. The consequence was, that on the 
sabbath days we felt a greater incHnation to retire to the 
land o' nod, than to lend a lug to the exhortations o' the Rev. 
Mr Gowlanthump. This in itsel', was naething to mak' a 
sang aboot, for in kintra kirks in the hairst time, there are 
generally mair sleepers than waukers amang the weary wor- 
shippers. For my ain pairt, I never could see the sense o' 
gaen to the kirk to sit doon an' fa' asleep in't, but at that 
time I was imder my faither's jurisdiction, an' he had a notion, 
that if the body was present, the spirit couldna be far absent 
The haill hoosehold, muckle an' little, if they were able to 
crawl, behooved to be in their seats, every sabbath momin' 
precisely, as Geordie Mortclaith gied the hindmost clink on 
the auld crackit lume, that had hung in the steeple, an' done 
duty as the parish bell, ever sin' the Reformation, an* wha 
kens hoo lang afore. Whaever cam' in after the first Psalm 

was gien oot, received frae the elders' bucht, where my faither 
eat, a glower that dartit to the very joints an' marrow. 

On the particular Sabbath, whereunto I allude, the only 
worshippers frae Buttonhole were me an' my faither, for my 
mither was at hame waitin' on a ferry sow that was expeckit 
to need her assistance belyye, while my brither Jock, an' my 
sister Chirstie, were awa spendin' their hairst vacations wi' 
Sandy Reekie, wha had by this time gotten a smiddy o' his 
ain, doon near Pittenweem, an' was doin' weel i' the warld. Of 
coorse, as my faither consortit wi' the elders in their bucht, I 
was the sole occupant o' the Buttonhole pew, an', savin' his 
presence, could ts^' a nap withoot let or hindrance. By dint 
o' fidgin' aboot, bitin' the end o' my tongue, an' nippin' my 
thighs, I managed to keep mysel' wauken, imtil I saw that my 
fiuther an' half the congregation were thrang noddin' to ane 
anither, an' then my bhnkers also gaed thegither for guid an' 
all, juist as Mr Gowlanthump was layin' doon ''Ninthly." 
Patie Baisler, whase pew was alang side o' oors, snored rather 
lood for my comfoi-t, but the soond deed awa belyve, an' left 
me in the land o' Elysiimi. 

Hoo lang I remained in that state, I canna tell, but the 
neist soond I heard, was Mr Squeeker's stentorian voice launch- 
in' forth into the third measure o' the Bangor, an' garrin' 
a' the roof an' rafters dirl wi' the fervor o' his sacred melody. 
On recoverin' consciousness, my first glower was direckit to- 
wards the elders' bucht, an' there I beheld my faither an' his 
brethren o' the eldership, rakin' at their eeholes, whilk was as 
muckle as to say, that we were a' eeksie-peeksie for ance. 

Had we lost naething by that stown nap, but the hinder- 
end o' the sermon, the loss wad hae been but sma', for we had 
heard it a' afore, an' if spaired,we micht do sae again; but lack- 
a-day ! we had tint a maist important annoimcement that Mr 
Crowlanthump had made at the end o't, to the effect, that he^ 
(Mr Gowlanthump), wad hand a diet o' examination at But- 
tonhole, in the hoose o' Mr Tammas Bodkin, on the Tuesday 
followin', where a' the parishioners residin' in that quarter o^ 
the parish, gentle an' simple, were invitit to assemble at twa 
o'clock in the afternoon. Mr Gowlanthump, it sid be noticed. 

was in the habit o' taken freedoms at Buttonhole, owin' to my 
faither's official position, that he wad scarcely hae daured to 
tak' elsewhere, an' therefore, he had arranged for haudin' the 
meetin' withoot speerin', in the first place, whether it wouM 
be convenient for us, or indeed withoot sayin* ought or foondit 
aboot it, save an' except what he said in his intimation fine 
the poopit, whilk intimation neither my faither nor me hap- 
pened to hear, for a rizzen already explained. 

Tuesday was aye a head-day at Buttonhole, for it was 
washin' day. Of coorse, to hae an examination an' a washin' 
i' the hoose on the self-same day, was something we were 
scarcely prepared to welcome, as bein* likely to minister greatly 
to oor comfort or convenience, or even to oor devotional firame 
o' spirit. 

We had finished oor dinner o' cauld kail het again— oor 
usual fare on washin' days — ^an* my mither was juist diohtin' 
up the cutty-spoons, when in comes Mrs Dauvit Sooter, fol- 
lowed belyve by Dauvit himsel*, an' also by young Andrew, 
Dauvit's eldest son, together wi' iJie younger members o* the 
Snipemire family. "Ay, ay, what could hae brocht sae mony 
Sooters to Buttonhole, on sic a day, an' at sic an oor f was 
the thocht that was mnost in my mither's mind ; but hoosom- 
dever, they were welcome, an' they were tauld sae. 

"Inbye an' warm ye," quoth my mither, "an ^e's the 
news." 

But afore Mrs Sooter had time to lowse her news-wallet, 
in cam' Wattie Wabster an' his wife, wi' their childer, an' a 
prentice loonie, wi' a fearfu' tautit head, that Wattie had wi* 
him, leamin' the airt an' mystery o' the weavin' business. The ^ 
seats were gettin' scant, but the auld folk managed to get 
accommodatit ae way an' anither, an' as for the youngsters, 
my mither informed them that they wad juist need to hunker 
doon on their thooms for a pinch. Never ance jealousin' what 
was what, my mither still held her hands gaen i' the washin' 
tub, keepin' up a cheery conversation, meanwhile, an' garrin' 
the saepy graith jaup roond her through a' the neuks o' the 
kitchen, to the dangerment o' the garments o' her numerous 
visitants. She was juist begun to mak' inquiries at Mrs Wattie 

Wabster, anent her next youngest baimie that had lately had 
the measles, the dregs whereof had fa'en mto its left leggie, 
causm' sair nnnin's therem, when in comes John M'Briar o' 
Puddinmire, accompanied by Patie Baisler, an' a squad o' 
half-lang ploughmen chields frae the neeborin' farms, some o' 
them utter strangers to my mither. Od, though she wasna 
unmindfu' o* the precept aboot the duty o' interteenin' stran- 
gers, yet things were beginnin' to look unco serious. The floor- 
head could nae langer accommodate the motley multitude, an' 
as for the ben-the-hoose, it was fu' o' cheese laid oot to dry, so 
she couldna ask them to gang there. 

" Gang yer wa's up to the garret, Andro," quoth my mither, 
addressin' young Mr Sooter, " an' tell Tammas to come doon 
an' speak to me." 

Doon cam' my faither wantin' the coat, an' wi' his tape 
measure hangin' roond his neck, but an ye had seen hoo he 
glowered when he set his nose within the kitchen an' beheld 
sic a hoosefu' 1 

" Gude be here !" quoth he, haudin' up baith his hands, 
"ye're no a' wantin' yer measurement ta'en are ye ? Mrs Sooter, 
I'm sure ye wadna wear a pair o' slacks o' my makin', at ony 
rate." 

" Nane o* us are here for oor inches, I doot," quoth Dauvit 
Sooter, beginnin' to jealouse that there was some mistak' some- 
where, ** We're come to say oor carritches, Mr Bodkin." 

"Carritches, Dauvit!" quoth my faither, "I canna see hoo 
that can be ava." 

" Ou, was ye no i' the kirk on Sabbath 1" quoth Dauvit. 

"Ay was I," quoth my faither. 

"An' did ye no hear Mr Gowlanthimip gie oot the intima- 
tion ?" quoth Dauvit. 

" Whaten an intimation 1" quoth my faither. 

" Ou, juist that there was to be an examination hadden at 
Buttonhole the day at twa o'clock," quoth Dauvit. 

" No possible, Dauvit !" quoth my faither, clawin' his croon, 
an' takin' a terrible red face till himsel'. 

" It's provable, though," quoth Dauvit, appealin' to the rest 
o* the company for confirmation o' his statement. 

'< It's as sure as death, though!" quoth Mrs Wattle Wabster, 
** for we a' heard it, as we did — an' juist as we were croesin' 
the Mossy Howe at the Stappin* Stanes, we saw Mr Gowlan- 
thump comiu' leisurely doon the lang dyke side, an' he'll be 
here enoo — as he wilL Wattie, I'm sure ye saw him too." 

" Did I no f quoth Wattie. " Haigh I saw him ! an gin be 
hasna been puttin' aff his time, he maim be past the Corbfe 
Stane afore noo, Tm thinkin'." 

'* Guidwife !" quoth my faither, risin' at length to the mag- 
nitude o' the occasion, ^* what are we to do f The minister 
comin' an' no a clean seat i' the hoose to bid him sit doon on! 
Fling bye yer washin' tub, 'oman ! an' aff wi' yer shortgown ! 
Dauvit Sooter, rin ye oot to the end o' the hoose, an' if the 
minister is near hand, get him trystit to look at the swine for 
awee, till we put things something decent like. Sorra tak' 
this for a bad business ! Tam ! Tam !— d'ye hear 1 Come 
doon this instant, an' get on yer blue jacket wi' the clear but- 
tons ! Patie, man, rin oot to the byre for the lang fir deal we 
scrape the swine upon, an' we'll lay't atweesh a pair o' chain 
for the youngsters to sit on. For ony sake, Mrs Sooter, bear 
a hand, an' set the muckle chair an' the table for Mr Gowlan- 
thump !" 

Havin* delivered a' thae orders, my faither boltit to the ben 
end o' the hoose to redd his hair, an' fling on a coat. There 
he faimd my mither, in nane o' the best o' humours, fechtin' 
like a day's wark to get oot o' her short-gown, an' into her lang 
ane. There was nae time to waste in fruitless words, ither- 
wise she had a guid mind to gie him an upreddin' for no 
payin' attention to what the minister had said — gettin' himsel' 
made a warld's wonder o' ower a' the parish ! an' bringin' sae 
mony strangers on her, when l^er hoose wasna fit to be seen 
by folk wi' their braws on ! 

The news o' Mr Gowlanthump an' the Carritches didna gang 
weel doon wi' me ava. Had I received due wamicement, feint 
a flee wad I hae cared, for I could hae furbished up my theology 
for the nonce, but a survey o' the subjects that were likely to 
come under discussion, soon convinced me that I was as sure 
to stick as I was a leevin' mortal Was I to mak' an ass o' 

myser afore Andro Sooter, an' the lave o* them f Na ! it wad 
be after that, an' nearer sabbath. What was I to do ? Creep 
into a canny comer like an ill-doer, oot o* sicht ? Na ! that 
wadna do, for I wasna sae dooms sma' a note as to shrink into 
invisibility. Could I no crawl under the board, an* hap mysel' 
wi' the orra clippins 1 Na ! that wadna do either, for if my 
sin didna find me oot, my faither wad be sure to do sae, an' 
that wad be even waur than makin' a guddle o* the " reasons 
annexed." A* thae shadowy thochts flichtered across my 
noddle, wi* the fleetness o' merry-dancers roond Charlie's Wain 
on a winter's nicht, but they offered me nae feasible means o' 
escape, £rae my peck o' troubles. 

Desperate ailments need desperate cures. Doon the garret 
stair I crap on my tiptaes, an' i' the midst o* the general 
rumption, I glided to the door like a ghaist, withoot tarryin' 
to exchange either word or wink wi' ony ane that was there. 
Roond to the back o' the hoose I ran like a huntit hare, an' 
nae ither city o' refuge bein' at hand, I scrambled up a trap 
that was leanin' forgainst the easin', an' mountit up to the 
riggin'. Frae this vantage grund I made a survey o' the ad- 
jacent landscape, an' beheld Mr Gowlanthump approachin', he 
bein' aboot half gaits between the Corbie Stane an' Buttonhole. 
I then streekit mysel' oot a' my length on the riggin' as flat 
as a floimder, lest peradventure, his Reverence micht get a 
▼izzie o' me i' the bye-gaen an' command me to dismount. I 
hadna been aboon three minutes in this position, when I over- 
heard my faither trottin' roond a' the doors seekin' for me, an' 
bawlin' oot "Tam! Tam! are ye there TamT but Tam 
wasna inclined to mak' ony body sensible, whether he was there, 
ay or no. 

By an' by, I heard Mr Gowlanthimip comin' past the end o' 
the Loose, gruntin', an' pechin', an' reddin' his throat, to mak' 
himsel' ready for action, but as for me, I durstna budge oot 
o' the bit, nor mak' either hishie or wishie, for fear o' back-fear. 
But vow alas ! never are we in greater danger sometimes, 
than when we think oorsels maist secure. I had felt the rot- 
ten pins crackin', an' the divots beginnin' to gie way for a half 
minute or sae, but houp still whispered into my lug, that they 

wad baud oot lang eneugh to sair my turn. In this instance, 
hooever, houp proved hersel* to be a leein' kittie, for at tlia 
precise nick o* time that Mr Gowlanthump was passin' in thd 
front o' the hoose, fomenst where I was lyin', the divots tint 
their grip, an' doon we rowed, them an' me thegither, wi' aa 
awfu' hurlie-hacket richt on the croon o' Mr GowlAnthump's 
head 1 Nor did the mischief end even wi' that, bad as it was, 
for ayont his Reverence, was the jawhole, whereinto him, an' 
me, an' the divots played plouter, garrin' the fulzie jaup up in 
a' directions, fylin' a grand table-claith o' Wattie Wabster^s 
weavin' an' my mither's ain spinnin', that was dryin' on a scro^ 
near-bye, an' committin' simdry ither pliskies o' lesser emur- 
mity. 

As I canna describe my ain thochts at that moment, it wad 
be nonsense for me to attempt to expoimd the cogitations o' 
Mr Gowlanthump. Whaever is curious to ken what thochts 
were likely to be umost in oor minds when we faiuid oorsdt 
i' the jawhole, maun juist gang through a similar operation on 
their ain accoont, an' then they'll be able to speak frae experi- 
ence. But I can tell to a shavin', hoo we lookit when my 
faither an' Dauvit Sooter pulled us oot o' the Slough o' Des- 
pond, though the description, I dreed, wadna minister to 
edification. We were waur than droukit hke a pair o' water- 
rottans, for clean water is nae defilement — ^yea rather the 
opposite — but we had received an enamellin' o' glaur ower the 
haill bulk o' oor bodies, yea, even up as far as oor very 
eeholes. The sicht o't was very imcomely, an' the smell past 
a' manner o' endurance. 

My faither an' Dauvit Sooter, wha had baith come oot when 
they heard the ruction arise, convoyed the minister into the 
parlour, where they had him cleaaed, an' arrayed in my faither's 
best black suit, an' made to look as snod an' braw, as if nae- 
thing had happened oot o' the ordinary. But my certie 1 if 
I didbia mak' my feet my freends, I did naething ; for as soon 
as I got oot o' the jawhole, I set afif what I could scour to 
Treetaps, to my grandfeither, an' laid doon the haill story to 
him. So he cam' owerbye wi' me to Buttonhole i' the gloamin', 
an' used his guid offices to restore me ance mair to the fovour 

o' my deeply offendit parents. Nae that few bams breakin' 
hae I been at i' my life-time, but that mischanter was, by far 
an' awa, the warst ane that ever befel me. 

A crusty auld tyke at the best, Mr €k)wlanthump's temper- 
pin was naething improved by the jawhole catastrophe, an' 
therefore, durin' the examination that followed, he was as 
sour as sowens an' as thrawn as a welL The half-lang plough- 
man chields sat like a wheen condemned theives, wi' their 
bannets between their knees, frichtened to mak' a mum or 
even to look upwith. Wattie Wabster, a decent sober carl 
though he was, got into sic a state o' agitation, that when it 
cam' his turn to answer, he couldna get his tongue to flype 
roond the words — ^no though Andro Sooter was sittin' ahent 
him, feedin' the answers ane by ane into his left lug as they 
were required. Wattie completely brak doon on the Carritches, 
but Mr Gowlanthump was determined to try him on anither 
tack. 

" Mr Wabster," quoth his reverence wi' a fearfu' scowl that 
garred Wattie shak' like an ashen leaf, "where was the land of 
Nodr 

Andro Sooter, bein' up to a' manner o' mischief, whispered 
into Wattie's lug something aboot " Cape Cod." 

"At Ca-ape Cod, Sir," quoth Wattie, the syllables like to stick 
in his windpipe. 

" What d' you say, Patrick V* roared his reverence, applyin* 
to Patie Baisler for his opinion. 

" Weel," quoth Patie, " the twa words are no that onlike ane 
anither, onyway." 

"What say you, John 1" quoth the minister, tumin' to John 
M^riar, wha was sittin' in a comer mimipin' at the head o' 
his staff, an' lookin' as if he wad like to say something. 

** Disna the Beuk say that the land o' Nod was to the east 
o' the Garden f' quoth John, addressin' himsel' to PatieBaisler. 

"Ay does it," quoth Patie. 

" Verra weel than," quoth John, layin* doon the words into 
his left loof wi' the end o' his staff, " isna Cape Cod in Ameriky ? 
isna Ameriky wast £rae this 1 an' hoo then could the twa places 
hae ony sibncss to ane anither 1" 

*^ But bide awee, John !" quoth Patie, wannin' up in defence 
o' his ain theory, ** d'ye no ken that the warld is roond like 
yer ain head John f * 

" I'm no sae sure o* that," quoth John, " we haena acripture 
for it at nae rate." 

" But it's gospel that I'm tellin' ye, though," quoth Patie, 
''an' noo juist imagine that the Garden lies at yer left lug, 
an' the land o' Nod at yer nose, is it no as plain as the sole o' 
Mr Bodkin's guse, that ye micht gang frae Eden to the land 
o' Nod, by haudin' either east or wast ? The ae road wad be 
a wee thocht langer than the ither, but that wad be a' the 
difference." 

Seein' that the question wasna like to be cleared up by the 
united wisdom o' the twa disputants, Mr Gowlanthump pro- 
ceedit to unfauld his ain views on the subject, but though he 
succeedit in silencin' a' visible opposition, yet Patie still 
thought that there behooved to be some relationship atweesh 
Cod an' Nod, an' the next time that John an' him foi^gaithered 
at the Smiddy, they were on the very point o' fechtin' aboot 
it, an' wad hae foughten ootricht, the smith said, if he hadna 
gane in between them, an' vowed that he wad knock doon, wi' his 
fore-hammer, the very first man o' them that daured to lift 
his neive aboon the band o' his breeks. 

Divers questions havin' been put to, an' answered by sundry 
ithers o' the assemblage, wi' less or mair success, Mr Gowl- 
anthump landit belyve at Mr John M*Briar. Noo John, 
besides bein' a clever hand at Geography an' Metaphysics, as 
lias been already seen, was also a bit o' a poet in his ain hmnble 
way, an' wad mak' up sangs an' verses aboot everything an' 
everybody. John was seldom at a loss for a rhyme, for whar- 
ever he couldna get existin' words to clink, he wad set to 
wark an' mak' new anes for himseL Even in ordinary converse, 
he wad moimt up into the regions o' the sublime, an' weave 
a wab o' crambo-jingle, that was perfectly marvellous. Never 
havin' as yet gien Mr Gowlanthmnp a swatch o' his poetical 
genius, he was determined no to let the present opportunity 
for doin' sae slip bye imimproved, an' so the followin' droU 
colloquy tane place atweesh the twa o' them : — 

" JoHq M 'Briar of Puddinmire." 

'*Deed, Sir, Fm here at your desire." 
** Te'll answer me this question, John.*' 

''As mony as ye like— come on !" 
" How long was it ere Adam fell f ' 

*' Deed, Sir, that's mair nor I can tell." 
** So John you cannot tell me that f ' 

"Ye' 70 said the truth, Sir, weel-a-wat f 
" Then I must tell you, I opine f ' 

" Tea, like a sensible divine." 
•' Well, not until he got a wife." 

"He'd better led a single life P 
" A roost judicious observation." 

"Oonsiaerin' my sma' edication.'* 
" I marvel at your ready rhymes." 

" Deed Sir, they're unco thrawn at timet." 
** Is Mrs Mac a rhymster too f 

" Na : juist as timmer. Sir, as you !*' 

Mr Gowlanthump wad fain liae ventured on a few mail 
questions, but feelin* that John was beginnin' to tramp on his 
taes, he wisely cut short the extraordinaiy confeb, an' tauld 
him he micht resimie his seat. 

Havin* done ample justice to the ither subjects on the pro- 
gramme, whilk includit Noah's Ark, Lot's Wife, an' Balaam's 
Ass, Mr (Jowlanthump woimd up the labours o' the day, by 
gien' a lang an' learned dissertation o' his ain, wherein he fixed 
the exact localities o' Tarshish, Ophir, an the Valley o' Baca, 
an* so endit that memorable examination. 

CHAPTER IX. 



TIBBIE TUBXS UP. 



In the hindmost year but ane o* my apprenticeship, there cam* 
to the parish, in the capacity o' a maid-servant, a trig, somfy, 
spirity young quean, wi' a pair o' een as black as slaes, a pair 
o' cheeks, roond, plump, an' red as roses, an' a wee bit mou' 
that seemed juist designed by nature for the express purpose 
o' fittin' itser into mine. Though a year or twa yoimger than 
me, as I learned afterwards, she nevertheless looked mair like 
a woman than I did like a man, for as yet the crap on my 
chin hadna sprootit beyond the texture o' cat's hair, nor had 
a razor passed ower my face, thoiigh I had made sundry at- 
tempts to snod aff the roughest an' langest bristles wi' my 
sheers, especially at the wicks, o' my mou', where they had 
apparently a mair fruitfu' soil, or a mair genial climate than 
elsewhere. The name o' this bit rustic maiden, as I soon found 
oot, was Isabella Monypenny, an' her faither occupied the 
station o' a sma' farmer, at a place ca'd Breeriebuss, aboot sax 
miles wastward frae Buttonhole: William Monypenny, though 
weel enough to do as to warldly substance, was far frae bein* 
a rich man, accordin' to the usual acceptation o' the word, an* 
so, as his family grew up to manhood an' womanhood, they 
behooved ane after anither, to gang furth an' fend for them- 
sel's 

" At semce out amang the farmers round," 

like the bairns o* Bums's honest cottar. Nae disgraoe to 
them either, for better that folk sid be taught to earn their bite 
an* soup by honest labour, than that they sid be encouraged to 
put on the upsettin' airs o* leddies an' jgrentlemen, withoot the 

"wherewithal to uphaud their coonterfeit dignity. The fine leddy 
or gentleman, wha has scarce a bawbee to rub forgainst anither, 
maun be in a far waur plight than the poorest tailor that ever 
threedit a needle. Na, nae disgrace to Tibbie Monypenny 
that, though a fanner's dochter, she gaed furth amang the 
fremit an' bore the yoke in her youth. It wad be tellin' mony 
hunder head, if they had the same coorse o' discipline to gang 
through. There wad be fewer fine leddies i' the warld maybe, 
but there wad be mony mair thrifty, cleanly, through-gaen 
wives in't than there are. 

A maist providential circumstance it was for baith o* us, 
that she had the luck to pitch her camp near Buttonhole, for 
had she gane wast instead o' east, it is very dootfti' if she wad 
ever hae been Mrs Bodkin, as she is at this day, an' has been 
for the rough end o' twa score years, an' will be, I houp, for 
twice as lang again. It has aften been a theme o' wonderment 
to me, wha I wad hae gotten for a marrow, if Tibbie hadna 
come on the carpet, an' wha her guidman wad hae been, had* 
I no led her captive. Supposin' us to hae been specially cut 
cot for ane anither — as I fervently believe we were — an' that, 
by the cruelty o' fate, or some ither mischanter, we had never 
forgaithered on this side o' time, wad baith o' us hae been 
condemned to trodge through the warld marrowless — me a 
daesed, donartauldcarlo'abatchelor,an'heraorabbit, miserable 
feckless bodie o' an auld maid ? That raises an' unco kittle 
^estion, hooever, belangin' to metaphysics or some incom- 
prehensible science, that it wad clean gang ower me to redd 
up to my ain satisfaction, let-abee to the satisfaction o' ither 
folk, nor wad the solution o't amount to very muckle, when 
a' is done, for it is eneugh for us to ken what we are, an' hoo 
we are situate, withoot fashin' oor thooms aboot what, an' hoo 
we micht, could, woidd, or should hae been, had oor lot been 
ither than what it is. 

The first sicht I got o' Tibbie Monypenny, was i' the kirk, 
on the second Sabbath after the Martinmas Term, Auld Style, 
in the last year but ane o' my apprenticeship. Never before 
had I beheld onything in the guise o' mortal flesh an' blude 
half sae bonnie, an' captivatin'. Through a' the four comers 

o' the Kirk I glowered, searchin' for comparisons, but though 
scores o' mirky, blumin* faces were to be seen, nana o' them 
a' could compare wi' Tibbie Monypenny's. Sair did I try to 
keep my een aff her — ower an' ower again did I tear them awa, 
an' fix them on Mr Crowlanthump's red nose, wi' a heroic de- 
termination to follow the thread o' the discoorse, an' dismiss 
a' unhallowed thochts o' the rosy cheeks, an' slae-black een o' 
the ftiscinatin' fairy — but a' my efforts were in vain. In spite 
o' mysel' my rebellious een, juist as if some witch had castea 
her glamour ower them, wandered aye awa o' their ain accord 
frae Mr Gowlanthump's nose, an' fastened themsel's instinctively 
on Tibbie's sweet laughin' bit facie. An' really it wasna greati^ 
to be marvelled at if they did, for, losh, takin' what philosophers 
wad ca' an ajsthetical view o' the case, what an immense con- 
trast there was between the delectability o' the twa objects ! 

I could see — at least I thocht I saw — that Tibbie had aboot 
as little control ower her een as I had ower mine, for I couldna 
look aboon half a second at her, withoot catchin' her in the 
very act o' lookin' at me, an' whenever oor een forgaithered 
she wad blush an' glower doon to the text, an' I wad do the 
same. That a mutual flame had been kindled in either breast, 
was a clear case. Though till that eventfu' day, we had never 
seen ane anither — never exchanged words — ruever been aware 
o' ane anither's existence even, yet nae sooner did oor een 
meet, than there began to operate some mysterious force, 
some unseen, inexplicable, yet all-powerfu' law o' attraction 
that seized hands o' oor heartstrings, an' drew them closer an' 
closer the langer we were acquent an' the mair intimate we 
becam', imtil we gradually entered into partnership, an' there 
remained but ae fond, faithfu', trustin' heart between us twa. 

For ance was Mr Gowlanthimip's discoorse ower brief fcur 
my taste, though it had lasted an oor an' a half, an' though I 
hadna heard hdf a dizzen o' words o't The time seemed to 
hae flown past wi' the fleetness o' a swallow on the wing, when 
it skims alang the dykesides an' ower the surface o' the stag- 
nant pools on a simmer's eve. The final "add no more" 
wherewith the worthy divine invariably finished aff his dith 
coorse — ^the douff didl soond caused by the energetic steekin' 

o' the Beuk — ^the lood discordant music o' iiose-blawin' — ^the 
tappin' on sneeshin'-mull lids — ^the simultaneous up-sneerin' o' 
snuff through some fifty or saxty nasal orifices — an' the general 
chorus 0* sneezin* that never failed to follow thereupon — ^a' 
thae soonds an' noisy demonstrations, ordinarily hailed by me, 
wi' nae common pleasure, as heralds o* a happy release frae 
an intolerable infliction, fell that day on my startled imagina- 
tion wi' a dreed an' imwelcome significance. They waukened 
mo up frae a maist enchantin' reverie, an' wamiced me to pre- 
pare belyve to tak' a last fond look o' the slae-black een an' 
rosy cheeks, for that I wad see them nae mair for a week — 
maybe no for a haill fortnicht ! 

At the kirk skailin' I made a' haste to get oot, an' if possible 
to get near her, for when words are forbidden, it is delightfu' 
even to rub claes wi' a bein' beloved. In this project, hooever, 
I was cruelly doomed to disappointment. Tibbie's seat — ^bein' 
that belangin' to the estate o' Burleyracket, whereat she was 
laundry-maid, was nearer the door by a half dizzen o' yards 
than the Buttonhole bucht, whilk gave her the start o* me, 
forbye that twa auld wives, clad frae the croon o' the head to 
the sole o' the fit, in lang grey cloaks, got between me an* my 
divinity, completely chockin' up the narrow passage, an* 
arrestin' my door-ward career. Sorra tak' ye an' yer auld 
cloaks ! thinks I to mysel*, can ye no let a body past ye 1 But 
feint ae fitstap will they budge oot o* their usual jog-trot ; 
they maun hae their cracks finished first. Ane o' them has 
the rhemnatics in her left shoother, an' hasna winket an' ee 
for twa nichts rinnin' wi't, an' that maun be discussed ; the 
ither tak's a flafiin' at the heart when she lies doon in her bed, 
whilk she thinks will be the dead o' her belyve, an' that maun 
be duly enlarged on. Ane suggests that mankind are but a 
set o' puir feckless mortals at the best — deed are they ! " Eh 
ay 'oman" quoth the ither "especially, as I was sayin' to 
Geordie the ither day, when folk grow auld an' frail lOce you 
an' me." " Deed ay 'oman !" was the sympathetic response, 
" ye've said the truth, I'm sure, if ever ane said it, an' when 
the flaffins come ower my heart, I'm sometimes like to despair 
o' seein' through this winter a' thigether." 

The obstruction caused by the twa querulous cronet9 — ^though, 
for a' that, puir bodies, they were as innocent o' ony intention 
to gie annoyance, as the child unborn — was a grievous tax 
on my patience. Nevertheless I restrained my ardour, an' 
regulated my staps by theirs, imtil we were near the door, 
through whilk I caught a glisk o' Tibbie trippin' awa doon the 
Loan, whatever she could bicker. A half minute mair, an' 
she wad vanish frae my sicht. My impatience refused ony 
langer to yield obedience to my better judgment. The 
ancient dames were juist on the threshold, discussin' the effi- 
cacy o' hartshorn an' swine's seam, as a cure for the rheumatics, 
when I made a bound forward between them an' the door 
cheek, an' cleared the kirk-yard at a half dizzen o' spangs. 
When I reached the ootside, it struck me very forcibly that 
I heard a screed like the rivin' o' ooen claith, but wheUier it 
was my coat tails, or the auld grey cloaks, that had suffered, 
I couldna juist tell for certain, nor had I time to tarry to sa- 
tisfy mysel* on the point. On reachin' the Kirk style hooever, 
I tane a keek behind, like Lot's wife, to see if, peradventure, 
I hadna dung onybody ower in my flicht, when, judge o' my 
horror an' amazement ! there cam' the beadle burstin* after me, 
wi' ane o' the tails o' my spleet new sky-blue coat, wi' the clear 
buttons, haudin it up in his hand, to the admiration o' a' be- 
holders ! 

** Hoy, Tam ! Stop — stop min 1" quoth the digger o' graves, 
wi' an aggravatin' smu*k o' sarcasm, mantlin' ower his time- 
tarnished gizz — '* Dinna rin awa an' leave yer coat tail hingin' 
on the sneck o' the kirk door ! Gosh man ! ye're a rammel- 
some hallion, for ye've dimg the wind oot o' thae auld wives- 
very naur." 

Beholdin' the coat tail in the beadle's nieve, I banged roond 
my hand, when, lo, there was but ae solitary swallow-tail to 
the fore ! The ither ane had parted company wi' the body 
exactly ower by the sma' o' the back. 

" To the mischief wi' ye're snecks f quoth 1, as Mortclaith 
delivered into my hand the fragment o' my misfortunate gar- 
ment, *' what gai^ ye hae deuks o' that kind aboot the taber- 
nacle door ]" 



I 

" Hoots, toots !" quoth Mortclaith, " what gars ye gallop 
sae fast ? There's naethmg wrang wi' the bit sneck, if folk 
wema sae hallicat an* mideared. Haigh, it'll maybe teach 
ye to jump an' flee at leisiuie after this, lad — ^kiltin' up yer 
lang souple teelyour shanks, as if the very deil were in ye !" 

Had it no been the Sabbath day, an' me i' the midst o' a mul- 
titude o' decent folk, wha were beginnin' to collect aroond an' 
admire my ri'en coat, forbye that Mr Gowlanthump an' the 
eldership, — ^they bein' meantime i' the Session hoose coontin' 
ower the offerin', — ^micht put in appearance withoot a moment's 
wamicement, I'se wager ony money, Geordie Mortclaith 
sidna hae made aff wi' himsel' withoot gettin' in his cheenge. 
Scomin' to mak' a poppy-show o' mysel', hooever, I had juist 
to slink awa like an evU-doer, as if my nose had been bluidin'. 
What a mercyment it was, thocht I to mysel', that Tibbie was 
doon the Loan afore me ! Had she gotten a glisk o' my so- 
litary swallow-tail, wamflin' i' the wind, never mair could I 
hae glowered her i' the face, in the creation o' the wai'ld. I set 
aff doon the Loan, at a trottin' pace, keepin' my een amo' my 
feet, bein' ower blate to look upwith, an' tryin' if peradventure 
I could distinguish amang the flt-marks in the gutters the 
prints o' Tibbie's cuddie-heels, for at that blessed moment I 
felt as if I could have lain doon on my bare knees, an' kissed 
the very yird that had been hallow'd by the touch o' her 
shoe-leather. At the Loan-fit I cam' up wi' Andro Sooter, 
-wham I made privy to the pliskie that had befallen my coat. 
Twa heads, tridy, are better than ane, for, layin' oor brains 
a-steep, we fell upon a plan whereby, in a jiffy, my coat was 
transmogrified into the exact similitude o' a jacket. This 
clever project was accomplished at the lithe side o' a hay-sow, 
where I cuist my coat, an' flypit up the remainin' tail imder- 
neath, fasteuin' it to the neck linin' wi' a preen to prevent it 
frae creepm' doon an' tellin' ony mair tales. Still, when I 
forgaithered wi' acquaintances, as I did wi' severals, 1 was far 
frae feelin' in a comfortable frame o' spirit, for albeit they 
wema to ken, that \mder my jacket lurket the remnant o' a 
swallow-tailed coat, yet I was aware o' the fact mysel', an' that 
thocht wrocht somehoo upon my stammack, exactly the same 

as if a' the warld kent o't, an' were laughin' i' their sleeves in 
consequence. I had an inward consciousness, as Mr Gowlan- 
thump wad say, that there was something wrang wi' me, an' 
therefore, like ane tormented wi' a wauken conscience, hj 
reason o' havin' committit murder or spulzie, I imagined I saw 
the avenger o' bluid in every body I met. Wi' the view o* 
forgaitherin' wi' as few folk as possible, I left the hie road, an' 
tane through the fields, creepin' alang dyke-sides an' through 
plantations like a fugitive an' a vagabond. On loupin' a f<^- 
dyke into a bit clumpie o' trees, within twa park-breeds o' 
Buttonhole, my thochts bein' dividit between Tibbie Mony- 
penny, an' what I wad say to my mither, by way o' explainin' 
the transmogrification o' my coat into a jacket, I was clean 
dumfoondered to discover mysel' in the handy-grips o' the 
Philistines ! Three weel-dressed, buirdly, resolute-lookin' 
fallows, wha had been skuggiu' ahent the dyke, an' watchin' 
my suspicious movements, jaump up an' surroondit me — ane 
o' them grippin* me by the cuff o' the neck, (an' got his hand 
broddit wi' the preen — saird him richt !) anither ane clappin' 
a cockit pistol to my breast — an' the third slippin' a pair o* 
hand-cufis upon my shackle-banes ! The haill business had 
been gane aboot in a trice. Even if I had possessed the 
coiu-age, whilk I had not, there wasna time to speer at the wild 
vaigs what they meant by siccan maisterfu' conduct towards 
the person o' a puir 'prentice tailor, wha had never sae muckle 
as harmed a louse in his lifetime, except it may hae been done 
accidentally, as it were, in the pursuit o' his honest an' leisom 
vocation. Hoosomdever, the upshot o' this day's wark wad 
be ower lang a tale to tell at the hinderend o' a chapter, an' 
therefore, whaever is curious to ken, maun juist turn ower to 
the next page. 

CHAPTER X. 

A PROVIDENTIAL DBLIVBBANCB. 

At first I was strongly inclined to believe that, like the man 
wha gaed doon frae Jerusalem to Jericho, I had fa*en amaiig 
thieves, but I began belyve to discover that my captors were 
animated wi* a wonderfu' respect for law an* justice, though 
undootedly in my case, their zeal wasna exactly accordin' to 
knowledge. In the first place, had they been the aweless an* 
lawless vagabonds that I tane them for, instead o* clappin' the 
shangies on my wrists, they wad hae begun by knockin* oot 
my spunk, an* endit by siiiin* my nakit corpse into a peat- 
hole, or by hangin* me up to the branch o* a tree by my gravat, 
to gar foUt trow I had made awa wi* mysel*. In the second 
place, I over-heard ane o* the gang, wha seemed to be the 
head-bummer amang them, takin' coonseF wi' ane o* his sub- 
ordinates, as to whether I sid be sent awa direct to St Andrews, 
or marched aff in the first instance to Burleyrackit, to be ex- 
amined by the Laird, he bein* ane o* His Maje8ty*s Justices o' 
the Peace. Layin* thae twa circumstances thegither, I cam' 
to the conclusion that I had been apprehended as a rogue, 
though what I had done to offend the majesty o* the law, I 
couldjia divine. I had riven awa my coat-tail, it was true, 
but the coat was my ain, an* though I had, for decency*s sake, 
convertit it into a jacket for the time bein*, that was nano o* 
their business. *0d I wad pluck up a spirit, an* speer what 
they meant ! 

" Gentlemen," quoth I, my teeth rattlin* i* my head wi* 
fricht at the sooud o* my ain voice, " wherefore hae ye the 
assurance to mak* a captive o* me, as if I were nacthing better 
than a thief, or a rubber, or something waur ]'* 
K 

" You will find out that presently, my fine young fellow — 
but in the meanwhile, look' ee, you keep your mouth shut and 
say nothing, else it may turn out to be the worse for you," 
quoth the head-man, wha, frae his tongue-rake, appeared to 
be an Englisher. 

I was mintin' as if I wad speak up in my ain behalf when 
the chield wha had claught me by the cuff o' the neck, aa' 
wha still held me in his handy-grips, began to wadge his 
steekit neive wi* great fiiry close to my nose, an* quotii he, 
" weisht, ye teevil*s puckie ! an* no pe speakin' pack till ta 
supperfysore, nelse she'll pe obhge to broke ta nose affen yer 
face — sure's teath she will ! Humph ! ta muckle filthy smug- 
glin' loon-lookin' fallow that she is !" 

" That's your ticket McDonald !" quoth the head-bummer, 
weel pleased to see the zeal o' his subordinate. '' Keep him 
quiet there, Sullivan, will yel" quoth he, tumin' roond to the 
fallow wha had slippit the shangies on my shackle-banes, an' 
wha had the unmistakeable pug nose o' the Emerald Isle. 
"You get those here barrels of brandy, conveyed to St 
Andrews, where you'll report the seizure, and say that 
M'Donald and I will follow with the prisoner as soon as we 
shall have taken down his deposition before Nicholas Bowman, 
Esquire, of Burleyrackit, one of His Majesty's Justices of the 
Peace, in these parts." 

" Faix, Misther Buggins, and it's that same I'll do wid all 
my heart and sowl," quoth Sullivan, touchin' his hat wi' a 
reverential inclination o' his head," but, oich, yer honour, it's 
mighty dhry I am, and sure a gintleman like yerself wouldn't 
no how be afther grudging me a blessed dhi*op ov that same 
brandy, afore I sets out on sich a divil ov a journey on tliis 
cowld dayl" an' Sullivan again touched his weather-beaten 
hat an' made a profound salaam by way o' backin' up his mod- 
est and reasonable request. 

" Sullivan," quoth Buggins, wi' an ai'ch twinkle in his little 
grey een, "thou'rt an honest fellow — an honest fellow in sooth, 
but, look 'ee here, sirrah, that tarnation thirst of thine will be 
thy death some of those days, if thou repent not, and betake 
thyself to water like a gO(^ Nazarite. Howsoever, Sullivan, 

thy request shall be granted thee. McDonald, hand me that 
gimlet of yours, and you Sullivan, bring forth one of those 
barrels." 

Sullivan didna need twa tellings to do that, an* so divin' into 
the heart o' a big broom cowe close bye, he drew therefrae a 
brandy keg that wad haud maybe a gallon an' a half o* liquor. 
This he sets doon on the dyke-head, while Mr Buggins pro- 
ceeds to pierce it wi' the gimlet. 

" Now, Sullivan," quoth Buggins, handin* back the gimlet 
to McDonald, " you'll have the goodness to control your in- 
ordinate appetite, till your betters have been served," an' so 
sayin', he clappit his mooth to the gimlet hole, an' sookit like 
a horse-gelly. 

" Prime liquor !" quoth he, smackin' his lips, an' dichtin' 
them wi' the sleeve o' his coat. " Now then, Sullivan, lad, 
apply your gob like a brick, but not too much of a good thing, 
look 'ee — four mouthfuls and not a blessed dhrop more — d'ye 
hearr 

" Ay, ay, yer honour," quoth Sullivan, like to wirry himsel' 
wi' the desperate efforts he was puttin' furth, to mak' the four 
moothfii's as big as a dizzen. 

" Sorra rive her greedy wame !" quoth McDonald, whase 
teeth had been waterin', while Buggins and Sullivan were 
layin' their lugs amang the liquor, "but her nainsell maun hae 
a bit toothfu' tae, to mak' us a' neighbour-like. The ne'er-be- 
lickit will she hae tastit sin' Friday was a-weeL" 

" Surely, McDonald — surely !" quoth Buggins, grippin' me 
by the cuff o' the neck, while the drouthy Celt sid weet his 
whistle — " but look 'ee, McDonald, only four pulls, d'ye hear 1" 

" Four sooks ! haigh, that'll be ae half-mutchkin, at ony- 
rate !" quoth the Grael, blawin' oot his skinny chafts like the 
snotter o' an angry bubblyjock. "Weel, she's a sup guid 
drink," he continued after he had ta'en his pennyworths o't, 
" but she wadna gie a gless o' ta guid Ferintosh or Glenlivat 
wi' a flan o' peat-reek in't, for a' yer far awa stuffs — ^that she 
wad no, Mr Buggins." 

While the three excisemen — ^for gangers I jealoused them 
to be frae their walk an' conversation — ^were thus moistifyin' 

their leather, I stood bye like a pair o' weet-breeks, hingin' doon 
my lugs, an' frichtened to look upwith. The truth began to 
creep in upon me by degrees, an' I saw belyve that I had been 
nabbit on suspicion o' l)ein* a smuggler. Some days previous, 
a Dutch schooner had landit a cargo o* Hollands, brandy, an' 
tobacco, under chid o* nicht, at the Auld Haiks, an' had gotten 
aff haill scart, although there was a revenue cutter cruizin' 
aboot, atween Crail and St Andrews. Of coorse, the authori- 
ties were clean red-wud wi' anger, at bein' sae cleverly ta'en 
in by the Dutchmen, an' left nae stane unturned to find oot 
the loons that had received the unleisum stoutherie. The 
gauger-tribe were fleein' aboot hither an' thither like a wheen 
bumbees roond a buss o' withered carl-doddies, seekin' for 
hinny, an' findin' nane. At length their zeal had been re- 
wardit by the discovery o' that hochie o' brandy stowed awa in 
the broom-buss, an' seein' me creepin' through the fields like 
a ne'er-do-weel, they naturally ooncludit that I was the owner 
thereof, the mair sae that, by some unlucky chance or ither, 
I happened to lo\ip the dyke precisely ower forgainst the spot 
where the liquor had been hidden. 

" Now then, McDonald, take care of your man, look 'ee, and 
dont let him escape," quoth Buggins, after he had laid doon 
to Sullivan his final instructions, as to the report he was to 
lodge wi' the authorities in St Andrews. 

" That she will," quoth the Heelanman, grippin' me mair 
siccarly by the cuff o' the neck than ever, " Oich, she maun pe 
mair soupler than ta fery deel, gin her nainsel' bona ta match 
for her on her nain twa feet." 

" Then, ho for Burleyrackit !" quoth Buggins, loupin' the 
dyke, an' whistlin' a cheery spring till himsel', juist as if it 
had been perfectly lawfu' to do sae on sic a day. 

A bonny Sabbath day's wark, thinks I ; but a single cheep 
aboon my breath I durstna utter, for Buggins keepit close by 
my side, wi* a cockit pistol in his neive, ready to blaw oot my 
hams at a moment's notice, had I exhibited the slichtest 
disposition to turn camsteerie on their hands. Never in a* 
my bom-days had I felt mysel' sae sma' an' helpless, as when 
thae menselesa vagabonds had me in their handy-grips. Yet 

amid a* my tribulation, the idea that I was free o* the crime 
laid to my charge, was the source o* nae sma* comfort to me, 
an* I didna doot that Providence wad in the lang run, open 
up for me a door o' escape frae the hoose o* bondage. 

Mr Buggins, hooever, wad hae conferred a lastin' obligation 
on me, had he sent me afF to Botany Bay at ance, or at least 
to St Andrews, rather than to Burleyrackit, for it wasna to be 
thocht that we could gang there withoot I'ibbie Monypenny 
seein' me in my forlorn condition. What could she think, 
seein* the company I was in, but that I behooved to be some 
wild, weirdless, ne'er-do-weel, whase craig wad yet be encom- 
passed by a hempen gravat ? My torn coat too, wad, doot- 
less, prove a ferlie to the guid folk o* Burleyrackit, for my 
captors, in rypin' me for treasonable correspondence, (though 
the only thing o' the kind they got, was my red-skinned 
pocket Bible), had fa'en on the solitary swallow-tail, whilk 
they very considerately restored to its proper pendant con- 
dition. 

The Laird o' Burleyrackit, before whase tribimal I was 
shortly to tremble, was notorious ower a' the East Neuk, baith 
for his wickedness as a man, an* his cruelty as a magistrate. 
His faither, auld Deacon Bowman o* Crail, it was weel kenned, 
had feathered his nest by dealin' in smuggled guids, whereby 
he had been enabled to gie his only son a college education, 
an' sae to qualify him for the snug situation in India that tlie 
Deacon had got the promise o*, for giein' his vote, contrary to 
soul an* conscience, at a contested election. Mr Nicholas 
Bowman soon made a man o* himsel* amang the 

"Black Gentoos and Pagan Turks." 

In a year or twa, word cam* hame that he had married the 
heiress o* a Bengal Nabob, ca*d Persaud Ramagrumphy, or 
some sic ootlandish name, wha was reputed to be as rich as 
Croesus, an* as black as the ace o' spades. The next accoonts 
o' 'im, were to the effect that he had scrapit thegither a* his 
wife*s bawbees, an' made a moonlicht flittin', leavin* the mis- 
fortunate Black-a-moor woman, broken-heartit, an* as poor as 
Lazarus. Some folk didna stick to say that he had ev^n gane 

the length o' makin' awa wi' his wife an' innocent baimies, by 
flingin' them into a draw well, an' though there may hae been 
nae grunds for sic a story, yet, sin' the best o' men are liable 
to be lied on, it need be nae wonder if the warst o' them sid 
hae their evil deeds ca'd waur than they are. A' I sail say is, 
that if Nicholas Bowman was innocent o' that heinous iniquity, 
he was very far wranged. Innocent or no innocent o' that par- 
ticular crime, hooever, he had mony lesser anes to accoont for. 
On his return frae India, Nick Bowman coft the estate o' Bur- 
leyrackit, biggit a braw hoose on't fit for a prince to live in, mar- 
ried a grand English leddy, (I wonder she could hae the stam- 
mack!) an' drave aboot the kintra side in a twa horse coach, 
like a perfect madman. At little or nae offence, he wad bleeze 
up like a whim-cowe, an' swear like a dragoon; an' when he got 
into his high keys, he wadna stick even to send Mr Gowlan- 
thimip to the ill place, withoot the sma'est ceremony. Never 
was he kent to set his face within a kirk door frae the ae 
year's end to the ither, but the haill sabbath-day he wad sit 
up at hame wi' a cum mair fallows like himsel', drinkin* an' 
carousin' helter-skelter, playin' at cairts, an' defilin* himsel' 
wi' every kin-kind o' abomination. In short, he was naething 
better than a pagan. Set him up as a Justice o' the Peace ! 
Had he been as puir as mony ane, he wad hae been less thocht 
o', maybe — 

''But money mak's the maxe to go, 

Whether she has a tail or no." 

On oor arrival at Burleyrackit, we faund the Laird an' twa 
o' his drucken associates — sabbath-day although it was— on 
the lawn in front o' the hoose wi' their coats casten — divertin' 
themsels wi' flingin' the hammer, an' puttin' the stane — guid, 
auld Scottish games, baith o' them, nae doot, but no a kmd o' 
wark for ony christian man to be employed at on the day o' 
rest. The Laird an' Supervisor Buggins were nae strangers 
to ane anither. Mony a bottle o' champaigne they had toomed 
between them, an' never did they forgaither withoot ha'en a 
bout at wrestlin', boxin', rinnin', or loupin' ower yetts an' 
dyke-heads. 

" Holloa Buggins !" quoth the Laird, as we marched up the 

avenue to where the sportg were gaen on, " Caught one of 
thoije fellows, at last — eh ]'' 

" Yes yer honour — ^m the very act too"^-quoth Buggins. 

" Well, Buggins, we'll take care of him — ^wont we !" quoth 
the Justice, *' But suppose in the first place we have a game 
or two, all of us together, and then to business 1 Wont that 
do— ehr 

" Agreed, agreed," cried Buggins, " but the prisoner — ^what 
shall we do with him meanwhile V 

" Oh the prisoner !" quoth the Justice, "This way with him, 
gentlemen, and I'll make him snug eneugh — no fear of that !" 

So they harled me away to a laigh bit hoose that stood 
nearbye amang the trees, into the whilk they bestowed me, 
juist as if I had been a brute beast, takin' special guid care 
ere they left me, to thraw the key i' the door, wi' the view, 
as the Laird had observed, o' makin' me snug. 

On takin' a survey o' my prison-hoose, I noted the presence 
o' a big boiler, an' a large assortment o' washin' tubs, llie 
Laundry by jingo ! Tibbie's warkshop ! The shrine o' my 
heart's idol ! that she had been there to cheer me wi' her 
presence ! I imagined that I beheld her slae-black een an' 
rosy cheeks, an' the blessed thocht soothed the agony o' my 
captivity, an' cheered my droopin' heart. For some time I 
could hear, though indistinctly, the shouts an' oaths o' the 
gamesters o jtside, but the profane clamour ceased belyve, an', 
save the whustlin' o' a solitary shilfa on the lum-head, or the 
occasional howl o' a hungry hound i' the Kennel close bye, 
there wasna a soond to be heard. By an' by it fell doon pick 
mirk, an' what wi' the silence — ^tlie darkness — ^the certain 
prospect o' a fearfu' ordeal afore my hand, an' the present pangs 
o' a hungry wame — for bread hadna crossed my craig sin' 
breakfast time — I was truly in a perdicament as pitifu' as 
ever fell to the lot o' an innocent man. 

I couldna think eneugh o' them leavin' me sae lang in a 
state o' thraldom, but the reason, as I jealoused at the time, 
an' faund oot to be a certainty afterwards, was this : Tirin' 
o' their gamblin', the Laird an' his cronies had adjourned to 
dinner, an' forgotten a' aboot me bein' in the washin' hoosc. 

Diuner ower, they yokit to the toddy next, an' held the puddin' 
reekiii' till it was far into the sma' oors o' the Doomin', an' 
them a' as blind as bats, an' as foo as the Baltic. Sirs sic on- 
gacns to be in a Chiistian land ! 

1 had been twa or three oors in utter darkness, an' in utter 
silence too, save for the squeekin' o' mice an' rottans i' the 
crap-wa', when I hears the soond o' a fit ootside ! Noo then, 
thinks I, here comes my death-warrant ! A cauld shiver cam* 
ower me, an' my heart "gaed dunt upon dunt" like auld 
Knappy Mill's when 

" He thocht that the soun' o* the happer. 
Cried tak' hame a wee flou to yer wife, 
To help t« mak' brose t' yer sapper." 

Moved by an instinct o' self-preservation, I crap awa into a 
hidie-hole, ahent the boiler, an' leant me doon on a dail that 
happened to bo lyin' across the mou' o' a kimmen. Just as I had 
seated mysel', the key turned i' the lock, an' back swang the 
door to the wa', when in trippit — wha wad ye suppose 1 — the 
Laird ? — Buggins 1 — McDonald ?— -na ! but — ^juist Tibbie 
Monypenuy ! In the ae oxter she carried a horn lanthom, 
an' i' the ither a wisp o' shavins, wherewith to licht the boiler- 
fire. Wi' a prudent forethocht that has never deserted her 
through life, she was settin' aboot makin' preparations for the 
great annual lustration o' the family linens, for next day she 
was to hac her boukin' washin*. 

As she stappit ower the door-stanc, the lowe o' the cawnel 
fell upon her coontenance, an' revealed to my entranced gaze 
the sparklin' lustre o* her slae-black een, the youthfu' dimples 
on her rosy cheeks, an' the temp tin' sweetness o' her cherry 
mou'. My heart that had erst been dun tin' for fear, began 
noo to be aifeckit by a mair pleasin' sensation. It gaed a' 
aglow on my hand, like a lowin' coal, an', but for the gyves on 
my wrists, an' the perilousness, no to say the disgracefulness 
o' my situation, I wad imdootedly hae sprung forrit, flung my 
arms roond her snaw- white neck, an' kissed her sweet facie a' 
ower, fijie the chirl on her wee bit chin, to the very roots o' 
her raven hair. Had 1 been tlie menseless vagabond that the 
gauger clanjaniphery tane me for, I wad hae seized advantage 



o* thQ open door, an* made aflF wi* myser, but Tibbie's weel- 
faured face nailed me to the spot. I was fascinated — spell- 
bound; 

** And I tliat moment could not see, 

I was the mate o' miseiy.*' 

For some few minutes I bad sitten in a sort o' ecstacy, 
watcbin' the lovely apparition flittin' aboot sylph-like frae ae 
job till anither, when first a lood crack, an' then a plimge^ 
waukened baith Tibbie an' me frae oor reverie. 

"Gude be wi' us !" cried Tibbie, an* fled to the door, dingin' 
ower the lanthom in her hurry, an' leavin' me ance mair in 
Egyptian darkness. 

The crack that had startled her was due to the breakage o' the 
dail whereon I had seated mysel', an' the plunge that followed 
thereupon, arose frae my hinder quarters settlin' violently 
doon into the kimmen amang the boukin' graith, that Tibbie 
had been in the way o* collectin' frae the coo-byre, an' wherein 
she was aboot to lay her dirty duds asteep. Puir quean ! she 
bad run awa wi' the notion that the place was hauntit by some 
ghaist or gyr-carlin', an' muckle though I was grienin' for a 
crack wi' her, yet, everything considered, I concludit it wad be 
as weel to let her be stappin' wi' that notion for the time-bein', 
an' lippen to Providence to vouchsafe us a mair propitious 
beginnin' o* oor coortship at some future opportunity. 

A maist unlucky day that had been for my guid Sabbath-day's 
coat, as weel as for the owner thereof, for first I got ane o' the 
tails riven awa' stoup an' roup, an' here was the remainin' tail 
a' mairtered wi' stinkin' fulzie. 

My prison door beiu' left ajee, the thocht struck me belyve 
that it wad be my duty to withdraw to mair comfortable quar- 
ters. This I could do wi' a clear conscience, seein' I had been 
wrangously ta'en captive, an' kept in ward contrary to the law 
o* habeas corpits, an' as for the bits o' hand-cuiFs, it wad be less 
my faut than my misfortune, if the gangers ever saw hilt or 
hair o' them again. 

Slippin' my wa's oot oi;! my tiptaes like a cat on a bet girdle, 
an' keepin' an ee i' my neck like a tod gaen to nib a hen-roost, 
I tane to the fields an' the untrodden solitude o' the wuds, 
L 

shapin' my ooorse by the shortest cuts towards Buttonhole, 
where there had been great commotion an' consternation a' 
the afternoon, by reason o* my unaccoontable an' mysterious 
disappearance. My faither had been ower-bye at Snipemire, 
inquirin' at Andro Sooter if he had seen ony wittens o' me on 
the road frae the kirk, an' when Andro tauld them hoo I had 
misgoogled the tail o' my coat, the general conclusion arrived 
at was that, frichtened to shaw face at Buttonhole, I had 
either drooned mysel' in a peat-hole, or run awa to the sogers. 
He had juist returned to Buttonhole, bringin* the Snipemire 
folk alang wi' him, to assist him in rypin' the peat-holes for 
my dead body ; an' my mither, dichtin' the saut, saut tears 
frae her een, an' sabbin* like to break her very heart wi' grief, 
was juist in the act o' puttin* a lichtit cruizie into the lanthom 
to let them see to search for my remains, when in I stappit to 
the floor-head — a welcome sicht to the whole o' them, an' es- 
pecially to my parents, wha had gi'en me up for lost. 

As soon as she cuist her een on me, my mither, flingin' doon 
the cruizie in the ase-hole, threw her arms roond my neck, an' 
cried oot — " Tammy, my baini, what's come ower ye, that 
ye've been sae lang o' comin' ! I dreed sair, ye've been at nae 
guid!" 

" Gude have a care o's a', Tam !" quoth my faither, gettin' 
a glisk 0* the shangics on my shackle-banes. " Whare — ^hoo — 
what, in the name o' wonder, is the meanin' o' thae loon- 
lookin* things, ye've got yer hands intil ?" 

"Na, ye ken, faither!" quoth little Jock, wha had been 
takin' a back observation o' my person, 'H'hat cows the gowan ! 
Look here juist !" 

" Dear me, laddie," quoth my faither, inspectin' my solitary 
swallow-tail, " but ye maun either hae been i' the coo-byre or 
the muck-midden." 

So, to satisfy their curiosity, I had to lay doon a particular 
narration o' a' that had passed atweesh the gaugers an' me, 
hoo I had been lockit into the washin'-hoose at Burlcymckit, 
in what manner I had tint the ae tail o' my coat an' fyled the 
ither, hoo I had escaped frae " durance vile," an' hoo I had 
fuiid my way back to IJuttonhole. 

Mj accoont o' the unchristian treatment I had received at 
the hands o* thae u|;ihangit blackguards o' gangers, made my 
faither that he was neither to hand nor bind wi' perfect fury 
an' indignation, insomuch that he swore a solemn aith, there 
an' then, that if ever they cam' in his gait he sid gie them up 
their fit, for daurin' to misguide a bairn o' his as they had 
mi^guidit me. 

But hoo to get the shangies afi my wrists was the next 
question. My faither tried to prise them sindry wi' the poker, 
an', havin' fSsdled in that, he next yokit to them wi' a hammer, 
an' yarkit till my arms were dirlin' up to the very shoother- 
blades, but a' to nae purpose — ^neither pokin' nor knockin' 
wad gar them let go their grups. Dog on it too ! the warst o't 
a' was that my ri'en coat couldna be ta'en aff my shoothers, 
till sic time as my hands sid be freed frae the yoke o' bondage. 
The only feasible plan was for me to stap ower-bye to Scourie- 
brae, late an* the Lord's day though it was, an' get auld Saim- 
ders Reekie, wha was auntie Chirstie's gudefaither, to exercise 
his handy-craft on them. So Saunders, after hearin' a' my 
story, tare me into the smiddy, fastened the shangies into the 
vice, an' filed them aff as clean as a leek. A blither man than 
me, when I had recovered the faculty o' my hands, wasna in 
a' the East Neuk as that nicht gaed, but frae that day till 
this, I've had nae half o' the ganger fraternity, an' but unco 
little notion o' '^ Justices' Justice." 

CHAPTER XL 

CALF-LOVE AND PHTSIO. 

LovB ! that was a spleet hew sensation to me ! Nae doot» 
frae the Sang o* Solomon, an* ither somxjes o' information, I 
had learned amaist as soon as I could gang my lane, that there 
was sic a thing i' the warld, an' that in its mair pooerfu' de- 
velopments, it was prone to beget heart-disease, an* to gar 
folk do an' say imco queer an' stupid things, especially when 
the mune was at the height ; but never, never until my een 
forgaithered wi* the blydesome blink o* Tibbie Monypenny, 
did I realize the sair pangs they maun thole, wham cruel fia.te 
condemns to gang aboot their daily occupations wi' the haill 
contents o' Cupid's quiver stickin' i' their gebbies. My sang I 
it is ae thing to read aboot love in novells an' poetry beuks, 
but when it yokes a-gnaw, gnawin' at yer heart, like a moose 
at a bit toastit cheese, it lets ye ken anither o't ! 

I hadna been in love aught an' forty oors, ere its effects 
began to be manifest in my person an' behaviour. I gaed 
clean aff my meat, for ae thing, an' that soon maks a feU idter- 
ation, especially on young folk wha are naturally clung aboot 
the paunches at onyrate, as I was at that period o' my life. 
The love-fever crap up belyve frae the stammack to the brain, 
an' I gaed aboot the hoose hke ane daivert an' doitert, wi' my 
hands i' my pouches, an' my een fixed on the floor, as if I had 
been lookin' for needles. Noo an' than a heavy sigh wad bub 
ble up frae the pit o' my stammack, an' when spoken till, I 
wad mak' the daftest like replies — clean contrary to what they 
should hae been. I'm no sure, if a' the truth were tauld, but 
that a wheen tears sprang up in secret i' the wicks o' my een: 
ance I'm certain they did, an' that was ae nicht when Patie 

Baisler cam' in an' began a lang palaver aboot hoc the dandy 
new servant lass at Burleyrackit, had been seen hingin' ower 
the bleachin'-green stile crackin' wi' the coachman, an' hoc the 
twasome seemed as if they were curdooin' wi' ane anither. 
Ah ! I had aye a dridder that there micht be something o' 
that kind gaen on. I was in despair ! That nicht sleep for- 
sook my pillow, an' neist momin' I misgoogled Patie's cordu- 
roy slacks, by cuttin' the legs o' them a hand-breed ower short. 
Though I had been trokin' awa i' the cuttin' department for 
maybe aughteen months, an' had driven my sheers through 
nae that little claith in that time, yet never in a' my previous 
experience, had 1 played sic a pliskie. It wasna the loss o' 
the claith a' thegither that troubled my faither, but it was sae 
daft-like, that it garred him tine confidence in my judgment 
for a week or twa. 

My mither, wi' the instinctive sagacity o* her sex, soon 
perceived that there was something wrang wi* me, but what i* 
was, an' whether the malady was mental or physical, she 
couldna tell, nor did I choose to enlichten her on the subject. 
Had Mrs Williamson been still to the fore, it is mair than 
likely -she wad hae been ca'd in to pass her skill on the case ; 
but wow, alas ! auld Geordie Mortclaith had gi'en her head 
the hindmost clap, lang, lang ere I had the faculty to handle 
a needle, let-a-bee losin' my appetite, an' breakin' my heart 
aboot the lasses. 

Under the impression that my stammack was oot o' order 
— ^for I had tauld her I had the heart-bum an' she had seen 
me tak' a turn o' the waterbrash ae day, after suppin' sowens 
an' sour milk to my dinner — ^my mither, rizzen or nane, wad 
hae me to swallow a dose o* salts an' senna. Puir bodie, little 
did she ken my malady sprang frae causes that physic couldna 
reach ! Hoosomdever, physic bit to be had, as she had said 
it, an' sae, juist on the Iwick o' four-oors time, she brews a 
browst o' black-lookin' graith, that had a dooms ill smell, an' 
a waur taste, an' I'm ordered to drink it aff. Muckle though 
I respeckit her authority for ordinar', I maim say I felt a na- 
tural repugnance to gang through this ordeal, for I kent to a 
dead certainty that the complaint didna lie i* the stammack 

ava, but in a mair vital organ an inch or twa farther np in 
my thorax. Salts an' senna to cure a loyeHsickness ! Was 
ever the like heard tell o' ! Doctors' drogs I aye abhorred ; 
the very thocht o' them garred me gruf. I glowered first at 
the unsavoury potion, an' syne at my mither, wi' a maist 
crabbit coontenance I dinna doot. 

" Come, come noo, Tam — ^that's aye your way," quoth my 
mither, stirrin' up my falterin* resolution. " AfF wi' them at 
ance, an' ye'U never ken they've been i' yer mooth. See there's 
a wee harlie o' succar to put i' yer gab after them." 

"Juist enoo mither," quoth I, "Fse coont a hunder the 
back'art gait an' then gluggar them up." 

The honest woman havin' stappit ben the hoose for a minute, 
I banged up the potion in a state o' desperation, ran into the 
bit pantry placie, an' garred it play clash into what, in the 
dark, I tane to be a kettle containin' swine's meat, but what 
I faund oot afore lang to hae been half-fou' o* whey. 

By the time she returned, I was dancin' aboot i' the floor- 
head, stuffin' my mou' wi' the succar, gruein', an' feighin', an' 
shylin' my chafts like mad, an' a' wi' the view o' garrin' her 
trow that the ugesome compound had actually crossed my 
craig. The ruze was eminently successfu', an' I had the satis- 
faction o' hearin' a warm eulogium pronounced on me for 
takin' the dose sae clean oot. 

That nicht we had whey-brose to oor supper, but my appe- 
tite no bein' very gleg, I refused to partake thereof, an' my 
mither, kennin' I was under medical treatment, didna press 
me. The first soup my faither put into his gab, he sat demin' 
for sometime, tumin' the spoonfu' roond frae the ae cheek to 
the ither, as if in twa minds what to do wi't, an' at last he 
garred it play skyte into the back-side o' the chimbla. 

" What's wrang wi' ye, Tammas 1" quoth my mither. 

"Naething wrang wi' me," quoth he, liftin' up the timmer 
caup to his nose, an' snuffin' at the contents thereof wi' a sus- 
picious snirk, ** but there is something the matter wi' thae' 
brose, Effie, — soot amang them, I'm thinkin', or some ither 
confoondit waugh-tastit graith : the very smell o* them is like 
to overcome me." 

"Hont na, Tammas," quoth she, "that's a mere haiver 
Barely, for they were a' made oot o' ae meal pock, an' a* oot 
o* ae whey — guid, fresh whey it was too, juist aff this momin's 
eamin', an' it was never oot o' the pantry till it was put on 
the fire no ahoon half an oor syne." 

"That may be sae," quoth my faither, "but, onyhoo, 
anither spoonfu' o' them Banna enter my lips." 

Jock an' Chirstie, seein' my faither fling doon his spoon, 
flang doon theirs too, an' so there was a general rebellion 
against the brose. 

"'Deed ye're a' ower nice to please," quoth my mither, 
" There are mony hunder head o' puir things in thae dear 
times, when a sackfu' o' aitmeal in a paiish is a sicht for sair 
een, wha wad think themsels feastit like princes on your 
leayin's. Hand me the plate, Tammas, an' Til sup the brose." 

My mither could thole ony thing amaist, but to hae her 
cookery ca'd in question. If the kail was fund faut wi' for 
bein' ower saut, she was sure to pronounce them ower wersh. 
What the rest o' the hoosehold declared unpalatable, she wad 
eat wi' mair than ordinary voracity, declarin' a' the time that 
it was capital, excellent, an' that she wad do hersel' ill wi"t, 
she was sae very fond o't. Of coorse, the whey-brose were 
perfection — ^the better o' them were never made in braid 
Scotland. Afore she ca'd a halt, she actually cleared oot my 
faither's platefu' an' her ain, an' wad hae gane still greater 
lengths, tak' her word for't, had she no been fearfu' o' the 
consequences that micht follow the ower-loadin' o' her stam- 
maok. I sat behaddin' her movements, an' though she was 
enlargin' eloquently on the virtues o' the brose, I could easily 
see l^ the way she was grindin' them atween her teeth, an' by 
simdry facial contortions that it was forced wark wi' her to 
put them ower. An' nae wonder either, seein' they had got sic 
a snifter o' my salts an' senna ! 

Saturday cam' roond when Mr Gowlanthump's knee-breeks 
that we had been in the way o* repairin' on the seat, behooved 
to be sent to the manse, an' as it was thocht that a moothfn' 
o' caller air micht do me guid — ^the salts an' senna havin' had 
nao effect — I was despatched wi' them a little afore the gleam- 

m', I had faithfully executit my mission, an' was stappin* 
my wa*8 hameward again, musin* on a certain pair o' slac Mack 
een an' rosy-cheeks, when I was startled frae my broon study 
by hearin' something gie a bit hoast ahent me on the road. 
By this time the gloamin' had meltit into darkness, though 
there was still some styme o' licht, for the new mune, sliapen 
like a heuk, was hingin' in the western firmament, an' castin' 
a faint " silvery licht on tower an* tree." I had juist passed 
the Horse Shoe Inn at the Kirktown, where I had exchanged 
salutations wi* Mrs Snifters, wha was stannin' atween the door 
cheeks wi* her twa nieves plantit on her buirdly hainches, 
when I heard that hoast Of coorse, the soond garred me stop 
an' glower ower my shoother to see where it could be comin' 
frae. There, trippin' lichtly towards me, I beheld a bein', 
wha, at the first glisk I got o' her, seemed to me to be an 
inhabitant o' Pamdise that had wandered awa on some errand 
o' mercy, an' tint hersel', but wha, on a closer inspection, 
proved to be a mortal like mysel', wi' a greybeard fu' o whisky 
wainghn' on her arm. The greyljeard was a sure mark that 
she didna belang to the ither warld, an' I was determined if 
it were within the boonds o' possibility, to find oot to what 
pairt o' this ane she belanged. 

" Quid e'en !" quoth I, as she cam' up to me. 

" Quid e'en 1" quoth she. 

" Hae ye far to gang this gait ?" quoth I. 

" To Burleyrackit," quoth she. 

My heart lap up to my very mooth ! Could it be possible 
that this was Tibbie Monypenuy ] Ay, the very same ! I had 
heard her utter but four words before, an* that was in the 
washin' hoose, when the dail brak' an' I landit up to the waist 
amang the boukin' graith. The tones were the same, only 
the " Gude be wi' us," o' the washiu'-hoose, uttered under the 
influence o' a momentary fricht, lacked the dulcet saftness o' 
her " guid e'en,", on this mair auspicious occasion. As she 
wore a red cloak wi' .the hood drawn doon ower her chowks, I 
had some difficulty in gettin' a proper visie o' her face, but I 
saw an' heard enough to convince me that I was really an* 
truly in the presence o* the bein' wha had been the mean, 

unbekent to her, puir quean ! o' briDgin' sae mony mischant- 
era upon me, but wham a kind Providenoe, I didna doot, had 
thrown in my gait that nicht for the wisest an' best o' pur- 
poses. 

After gettin' the better o* the firat symptoms o' the violent 
iigitation produced on my frame, by the discovery that my 
fellow-traveller was the owner o* the slae-black een, that had 
sae completely pierced " my bosom's core," an' twined me o' 
my senses, I plucked up courage ance mair to address her, an' 
quoth I, " Are ye no feared, my woman, to gang through thae 
dismal lookin' wuds yer liefii* lane under clud o' nicht ? Only 
last winter — an' it was juist on sic anither nicht as this — a 
puir man — ^an English traveller — ^was rubbit o' twa hunder 
pounds forrit here a bit, an' had nearly the spunk o' life knook- 
it oot o"m." 

" Indeed, they're eerie-lookin' wuds thae," quoth she, — an' 
I thocht she creepit nearer to my side as she said sae, though 
it was maybe naething but a thocht — " but is there ony way 
o' gaen to Burleyrackit withoot gaen past that place 1" 

" Maybe ye wadna mind though I gaed a' the gait wi' ye — 
wad ye T quoth I, wi' falterin' voice, for I had mind o' what 
Patie Baisler said aboot tlio coachman an' her, an' I was in a 
peck o' troubles lest there micht hae been a tryste atween the 
twa o' them, to forgaither on the road hame, in whilk case, of 
ooorse, my puir services wad hae been declined wi' thanks. 

"Ou, na," quoth she, " I wad be richt blyde o' yer company, 
ye ken, but I couldna think o* trystin' ye sae far afif yer road 
— ^unless ye be gaen my gait onyway." 

" Weel then, I'm gaen your gait onyway," quoth I, though 
in sayin' sae, I doot, I was sklentin' awee thocht, " an' ye'll 
juist let me cany yer grev-beard, too, for I see ye're gettin' 
tired o't." 

So she handit me the greybeard, an' we grew belyve to be 
unco pack an' thick thegithor. I was pleased to discover frae 
her conversation, that she was a gleg, frank oot-spoken dame, 
wha had a mind o' her ain aboot a hantle o' things, an' didna 
tak' water in her teeth to say what she thocht. 

It wad be teedisome to relate a' that passed iu the delightfd' 

corriebi^ilichih' we held between us oh oor wa^ to Burieyttrtsk- 
it, but I may mention that I gleaned a cum items o* infetma- 
tioh that were to me o' surpassin' interest. First and foremost 
I ascertained that Nicholas Bowman, ^sq., J. P., had hlndn 
a by ordinal' spate o' drinkin' that week, insomuch tiiat he 
had drucken the greybeard as dry as a whistle, whilk was the 
cause o' Tibbie's bein* sent to the Horse Shoe Inn for a fresh 
supply, that he micht hae wherewithal to haud himseF cheetj 
on the Sabbath-day. Guid had come oot o' evil, I'm sure, for 
had he been content to drink at leisure, I wadna hae Seen 
Tibbie's face that nicht. Secondly, I learned eneugh to satisfy 
my mind, that the story aboot Tibbie an' the coachman hadni 
a syllable o' truth in't — an' that was a very great comfort 
lliirdly, I fiiund oot that Andro Sooter-^though he had never 
letten on to me, the sleekit rogue, for a' we were sae freendly 
wi' ither— was ower the lugs in love wi' Peggy Paitrick, a 
fellow servant o' Tibbie's, an' that he was ower-by seein' hat 
iiMtisl ilka Friday nicht. Fourthly, I ascertained in a roond 
aboot sort o' way — for I wasna courageous eneugh as yet to 
tell her that I had been airt an* pairt in the ploy— that the 
Laird an' Supei-visor Buggins when they gaed to the washm'- 
hoose to bring fiii-th their prisoner, an' saw that the bird was 
flown, wrocht themsels up into a tremendous passion, swearin* 
an' bannin' till they nearly windit themsels wi' the violence o* 
their ill-scrapit tongue-rake — as if swearin' wad tnend the 
matter ony. Fifthly, it appeared that Sullivan, wha had been 
despatched to St Andrews wi' the caggies o' brandy, had never 
reached his destination, the puir mortal havin* opened thd 
gimlet hole on the road, an' drucken himsel' to death. Neist 
momin' his lifeless corpse, stark as a poker, an' cauld as lead, 
wias ftind lyin' beside the barrels in a wud half-gaits betweeii 
Burleyrackit and St Andrews, an' the bit pownie beastie thai 
he had haen alang wi' him, gaen snuffin* aboot close by, wi' 
the bridle-reins trailin' amang the feet o't. Sixthly, aii' lastly 
—an' the maist important item of a' to my taste — Tibbie, in 
answer to a question I ventured to speer at her, tauld me, wi' 
a profusion o* smiles an' blushes, playin' at hide an' seek on 
her bomiie faoe^-^for by this time we were stannin* in the 

lioht o' the kitohen windQijr, 9n' I Imd her fycfi in fall view — 
that I micht st^p ower bye wi* Andro Sooter some Friday 
nicht — juist if I likit though ! Of coorse I wad like — ^there 
couldna be twa ways aboot that ! 

We communed thegither doon in the back area for the feck 
o" an oor — ^the happiest oor I had ever spent in a' my previous 
existence. Wi' Tibbie for my companion, I felt as if I could 
hae stood there for ever, regardless alike o' wind an' weet, o' 
simmer's heat an' winter's cauld. 

On partin' wi' her — ^for alas ! the sweetest moments come 
to an end sooner even than the sourest anes — I didna hae the 
courage to lay my lips to hers, by way o' imprintin' a smurach 
thereon — as I had a feelin' that we wema juist far enough 
into ilk ither's confidence an* kennins for gaen to that extrem- 
ity as yet, an' maybe I was a wee thocht blate forbye, 1 sanna 
say, but it matters na, I did what was the next best thing to 
makin' an oscular demonstration — I sheuk her by the hand 
in sic a hearty way as must hae convinced her that my fingers 
were actin' imder a powerfu' impulse conmiunicated to them 
firae the very bottom o' my heart. 

Hame I gaed takin' a yard an' a half at ilka stap, an' 
whistlin' to mysel' sae loodly an' merrily that — 

" Ye yery fine parke raag." 

My mither couldna think enough o' the charm that had been 
wrocht on my health and spirits, by the combined influence 
o' the salts an' senna, an' the mootbfu' o' caller air, for I tane 
a hearty supper, an' was as brisk as a bee. 

Afore retirin' to my roost that nicht, I sat doon in a violent 
state o' poetic ecstacy, an* tried my 'prentice hand at the com- 
position o' a sang highly laudatory o* the peerless beauty an' 
matchless worth o' my lovely chaimer — ^bein' amang the first 
things o' the kind 1 had ever essayed to string thegither, ^n' 
whilk, wi' some pretty considerable improvements in the 
spellin' an' grammar thereof, to mak* it harmonize wi' modem 
philological canons, is here set doon for the edification o' 
posterity. 

THB LASS 0* BURLETRAGEIT. 
Aia.— '*iV« W« 0/ AldivaUocK" 

The miues nine o' biiih diyine, 

Wha dwall upo' the mount Panuuviis ; 
Are weel-fanred, strappin' sonsey qaeans, 

An' gnid aboon the maist o' lasses. 
But I could name a winsome dame, 

As guid, an* ten times mair respeckit ; 
Wi' rosy cheeks an* slae-blaok een, 

The*bonnie lass o* Burleyrackit. 

There's Mysie Tod o' Clortydod, 

What though she hae a clash o' siller ! 
For worth and wut, the pridefu' slut, 

She conldna haud the cawnel till her. 
There's Effie Qlen o' Toddleben, 

For me her rery heart she'll break it ; 
It micht hae been had I ne'er seen, 

The bonnie lass o' Burleyrackit 

Lang Jenny Grubb o' Drumliedub, 

She's but a glaikit, weirdlees towther ; 
An' Betty Shaw o' Muttonraw, 

She's witless, hallokit, an' throu*ther. 
Wee Jeannie Heigh, black, wild, an' skeigh, 

An' Peggy Fye, dour an* tongue-tackit ; 
There's nane in a' the parochin, 

Can match the lass o' Burleyrackit. 

Her pawky smiles, her witchin* wiles, 

Her cherry mou', sae sweet an' bonniei 
Her raven hair, her queenly air, 

Her kirtle, snood, an' cockemonie : 
Prae head to feet she is complete — 

My heart she's stown, my brain she's crackit; 
Baith day an' nicht she's in my sicht — 

The bonnie lass o' Burleyrackit. 

In extenuatiou o' the extravagant sentiments contained in 
the foregoiu' piece o' composition, be it remembered that I 
wrote it while labourin' imdcr the first paroxysms o* a violent 
visitation o' cawf-love — that epidemic sae dangerous to the 
mental sanity o' the yoimg o' baitH sexes. 

CHAPTER XII. 

THE TEMPLE OF TEBPSICHORE. 

Havtn* got fairly in tow wi* Tibbie, the next business waa to 
arrange wi' Andro Sooter, as to oor conjunct expeditions to 
Bm-leyrackit, on the Friday nichts. This matter, sae far as 
we were concerned, was settled, the first time we forgaithered, 
to the entire satisfaction o* baith parties. Andro, bein* a bit 
o' a cooard at bottom, was as proud as Lucifer to think he 
wad hae me to converse wi* when traversin' the lanely muirs 
an' ghaist-hauntitwudslyin'atween Snipemire an* Burleyrackit. 
Even I myser, let the truth be tauld an' the deil put to shame, 
wasna over-courageous at that period o' my history, an' had but 
little stammack for budgin' ayont the door-stane, under clud o' 
nicht, an' wi' nae mortal flesh near me to hear ony moligrant it 
micht be necessary for me to utter. An' really when a' was 
dune, was it no mair marvellous by far an' awa that twa young 
Gallants like Audro an' me, wha as yet had scarce a hair on 
oor chins, sid hae had the spunk — impudence some folk will 
ca' it, maybe — to cheek up to the lasses ava, than that we sid 
hae lacked the daurin' courage, at the sametime, to risk an 
encoonter wi* the Legions o' the Great Adversary single-handit 1 
Losh when I refleck on the business yet, I canna but think 
that oor pluck maun hae exceedit the common ordinar', con- 
siderin' a' the length we were come to, itherwise we never 
could hae ventured sae far as to glower the young queans 
braid 1' the face even, let-arbee haudin' up oor leeg, an' occa- 
sionally oor gabs to them, in the style we did. 

But hoo was I to get awa ilka Friday nicht, withoot lettin' 
the cat oot o' the pock ? That cam' to be the next consideration. 

An excuse that wad sair my toim occasionally, an* even for 
twa or three weeks on end, micht be framed by the exercise 
0* some sma' ingenuity, as I proved by actual experiment, but 
no for the life o' me, could I see hoo I could decently draw 
straes afore the een o' the auld folk, frae week to week, frae 
month to month, an' maybe frae year's end to year's end. 
Andro an' me tane the subject through hands, an* after sur- 
veyin' it in a' its several lichts, we hit upon a plan, that we 
thocht wad answer. 

Juist the week afore the New Year there comes a bodie o* 
a dancin' maister to the parish, an' opens what he was pleased 
to style a " Temple of Terpsichore," in John M^Briar's strae- 
bam, owerbye at Puddinmire, whereunto the nobility, gentry, 
an' residenters in the district, were invited to send their sonq 
an' dochters to be taught hoo to kick up their heels on the 
maist approved principles. A strae-bam, as my mither truly 
observed, was a droll place to be transformed into a Temple 
o' ony kinkind, an' as for the nobility an* gentry, they were 
but an unco thin crap in oor parish; but sin* we oanna expect 
to find muckle smeddum in a dancin* maister — a toom head 
an* licht heels bein' unco sib to ane anither — the preceese 
terms o* the puir bodie*8 adverteezement wadna need tp be 
ower closely overhauled. Of coorse, the Temple o* Terpsichore 
was a famous institution baith wi' auld an' young, it bein' the 
crack o' the haill country side for the feck o' the winter. 
It's high-priest, Mr M*Kickie, was, in the early pairt p' hia 
career, a man o' vast wecht an* authority wi' a* the married 
women wha had families o' grown-up dochters, that were like 
to stick on their hands, if they didna get themsels shewn aflf 
to advantage. Greatly patronised by the " nobility an' gentry," 
he lived at haik an' manger juist — gettin' his breakfast here, 
his dinner there, an' his four-oors somewhere else — an* %' flree 
gratis for naething. Tak' his word for it — 

''He had seen great anes, an' sat in great ha's, 
Mang lords, an' fine ladies, a' coyered wi' braws,** 

had made the tour o' Europe as travellin' tutor to the heir o* 
an English Oukedom, an' had been maister o* the ceremonies 
at the grand ball, gien to the officers o* tho British «rmy Ht 

Briisdels, the iiicht before they marched furth to fecht the 
French on the field o' Waterloo. Though a puir contemptible 
cat-gut scraper at the best, yet ye'll no hinder him to brag 
aboot his havin' been a pupil o' Neil Gow's, an' even to gang 
the length o' claimm^ acquaintance wi* Paganini. Whiles when 
liJB wted get on his high keys, he wad seize bauds o* the fiddle, 
Ml' tin up an' doon the gamut like lichtnin', garria' his "elbock 
jink an' diddle" wi' great vigour, throwin' back his head, 
an' screWin' his mooth to the ae side an' his een to the ither, 
peghin' an' grainin' like a sheep afFeckit wi' the sturdie, 
an' makin' a skraighin' noise like a score o' gan'ers, cryin' a' 
throu' ther, eneugh to wauken the Seven Sleepers — an' that, 
are were gien to understand, was a swatch o' Paganini's style 
^* l^li\ in'-^only a vastly improved edition thereof. Then fot 
tk i^etch o' Neil Gow's bow-hand (greatly improved, too, of 
oOMBe), he wad rattle awa through a lang rigmarole o' jigs, 
sttathspeys, an' reels, garrin' his head bob bob up an' doon 
fete furiously, that it seemed as if he wad end himsel' some 
^'^Jj l>y flingin' his neck oot o' joint. Yet for a' his wind, Mr 
M'Kickie was naething better than a tailor like mysel'. 
iFeint ane o' him had ever been langer or farther frae his 
native parish o' Auchtertool, than the sax months he lived in 
the Sooth-Back o' the Canon gate o' Edinbro', where he wrocht 
in a bit garret roomie, sax feet square, makin' slacks for a 
miitia regiment, at a wage o' auchteen pence i' the day. 
" When wine's in wit's oot" is a true sayin', for takin' a bouse 
ae Saturday nicht wi' twa or three billies wham he met in the 
Hotse-Shoe Inn, where he put up, he got himsel fou' an' let 
oot the f oother imawares. The story spread like wildfire 
through the parish, an' in less than a week every body kent 
o't. There were nae mair feasts o' fat things for puir Mr 
M'Kickie, wha lost far mair by tellin' the truth, than he 
hid done by tellin' lees — whilk was a very hard case indeed 
— the mair sae as the fact o' his bein' a tailor bred was rather 
creditable till him than itherwise. 

Hoosomdever, it's no wi' Mr M^Kickie's origin, upbringin' 
an' importance, personal or relative, that I hae to deal in this 
jlaje, but wi' the magnificent Temple o' Terpsichore he had 

opened in John M^Briar's strae-bam, an' wherein Andre Sooter 
an' me resolved to get oorsels initiated into the sublime myst- 
eries 0* Petronella, the Heelan' Fling, an' Jaokj Tar wi* his 
trousers on. It wasna devotion to the saltatory art a' the- 
gither that led us into this ploy, but we calculated that it 
wad furnish us wi' a feasible excuse for bein' abroad on the 
Friday nichts, when, of coorse, we could substitute Cupid for 
Terpsichore, an' Burleyrackit for Puddinmire. 

There are aye twa at a bargain makin', hooever, an' in my 
case it was necessary to secure the concurrence o' an indivi- 
dual wha stood to me in the twa-fauld relationship o' pawrent 
an' 'prentice maister, afore I could gang ae fitstap farther into 
the M*Kickie business. My mither, I didna doot, could be 
managed wi' little trouble, for she had aye an ardent desire 
to see us upsides wi' oor neebors, if no as far ahead o' them as 
possible; but my faither rather prided himsel' onrinnin'his head 
against the general custom, the mair especially as he was 
averse, on religious grounds, to gie the slightest ooontenance 
to what Mr Gowlanthump, in a discoorse adapted for the 
specific occasion, frae an auld ane on the dancin' o' Herodias' 
dochter, ca'd the " sinfu', Antechristian, heathenish, diabolical 
practice o' promiscuous dancin'." Of coorse his bein' in the 
eldership rendered my faither a' the mair jealous in guardin' 
my morals frae contamination. 

I lost nae time in soondin' my mither on the subject, an' 
was delighted to find that her sentiments an' mine were identi- 
cal. So when e'enin' comes, an' we were a' sittin' roond the 
ingle, the discoorse turns, by the merest accident ye needna 
speer, to Mr M'Kickie an' his grand Terpsichorean Temple. 

" A' the yoimg folk i' the roond are to be at it", quoth my 
mither. 

" The greater fnles their pawrents maun be to let them !" 
quoth my faither. 

" Deed I never could see the ill o't !" quoth my mither, "an' 
that's no sayin' ae thing, an' thinkin' anither. I was at the 
dancin' mysel' when I was like them, an' sae were ye, Tammas, 
as ye may weel mind. An' what the waur aro we o't the 
dayr 

"An' what the better are weT quoth my faither. "But 
waur or no waur, it's clean against Scripture ; an' besides, 
though we sustained nae skaith, that doesna prove that Tarn 
will be equally fortunate." 

"Deed, Tammas, Scripture says naething either for or 
against it," quoth my mither, " an' as for Mr Gowlanthump 
— ^he's a bonnie ane indeed to rail aboot the iniquity o't, when 
his ain twa dochters are taught dancin' at the Boaidin' School 
in St. Andrews." 

"Are ye sure o' thatT quoth my faither. "Wha's yer 
author?" 

"Naething can be surer," quoth my mither, "an* my 
author is Mrs M*Briar whase twa little nieces are at the same 
school, an' dancin' alang side o' them ilka day." 

" Weel, after that onythiug !" quoth my faither. " Laddie, 
yese get to the Temple o' Terpsichore ! An* juist let Mr Gowl- 
anthump say one word aboot it to me, an' Tse gie him a bane 
to chaw at I'm thinkin' !" 

Next day, bein' the market day in St Andrews, my mither 
set oot to the City wi' her butter and eggs, an' there she coffc 
me a pair o' splendacious dancin' pimips, at a ransom o' nae 
less than three half-croons. The marrows o' them wema to 
be seen within the haill Temple o' Terpsichore, except on the 
feet o' Mr M'Kickie himsel', an' his had been embroidered by 
the fair fingers o' a bloomin' damsel o' thirty-five, belangin' 
to Pittenweem, (where he had last set up his Temple), an' wha 
presented them to him, accordin' to her story, as a token o' 
profound admiration for his professional abilities, though, as 
was generally hintit, her profound admiration very possibly 
oigmated in a different, if no in a mair selfish motive. If 
sae, she maun hae met wi' an unco sair begunk, puir quean, 
for it cam' oot belyve that Mr M*Kickie had a wife an' a 
couple o' weans livin' in the neighbourhood o' Stirlin', wham 
he had quietly gien the slip till, leavin' them on the cauld 
charity o' a walthy carl o' an uncle o' his ain wha had a large 
sheep-farm thereawa. 

Mr M*Kickie's coorse o' instruction was to last for aucht 
weeks. Andro an' me were regular attendants except on the 
N 

Friday niolits, when we faund mair pleasin' interteenment 
elsewhere— even at Burleyrackit. I made great progress in 
my saltatory studies, an' equally satisfactory was my success 
in winnin* the affection o' Tibbie Monypenny, sae I had nae 
reason to complain. 

Aboot the middle o* the term we had a practisin* ball, 
whereunto we that were scholai-s were permitted to bring oor 
sweethearts, an' of coorse, I had Tibbie, an* Andro had Peggy 
Paitrick — they havin' speered leave oot for that nicht. Tibbie 
was charmin', — I had maist said, divine ! No bein' up to the 
names o' the various articles o' her abuliement, I sanna ven- 
ture to describe them, but her slae-black een, her rosy cheeks, 
her raven ringlets — I could hae described them, had the 
dictionar* been able to furnish words expressive eneugh for sic 
a delicate task. Frae a' the fair dames that graced the Temple 
o' Terpsichore that nicht she bore the gree awa. Ilka craw 
thinks its ain bird the whitest, an' maybe Andro Sooter was 
as muckle built up in Peggy as I was in Tibbie. If sae, he 
he was very welcome. She was weel eneugh, an' it's a guid 
pack that pleases the merchant, but she was naething like 
Tibbie Monypenny, an' that's no sayin' onything to Peggy's 
disparagement, for where perfection is the ellwand it is nae 
marvel if ordinary mortals come scrimply up to the standard. 
Tibbie an' me were seldom oot o' the floor the haill nicht. 
My certie ! She could wag her tae wi' the best o' them. At 
Bab-at-the-bowster she flang the napkin to me, an' so we set 
oot for Burleyrackit, her hingin' on my arm, as was but meet 
an' proper, Andro had Peggy in tow, an' they were on the 
road before us maybe at the distance o' twa hunder yards. 
The momin' was rather dark, the mune havin' set, an' the 
stars bein' obscured by a thick canopy o' cluds. Oor path 
lay for some distance between a thick wud on the ae hand, 
an' a raw o' lint-holes, lip-fou' o' foul water, on the ither. We 
were stoitin' alang, deeply immersed in oor ain cracks, an' 
never dreedin' skaith, the mair sae as Andro was sae near 
bye, when oot spmng a pair o' murreungeoias rascals frae the 
wud, an' ane o' them flings his arm roond Tibbie's waist, while 
his partner in iniquity grips me by the ouff o' the ueok 1 The 

Snt thoohi that flidhtered across mj mind was, could they 
ha my auld adTersariea the gaugers? but I tane nae time to 
gb a seoond thooht to the subject, for I juist lifbit my fau*d 
nam, an', wi' a' my pith an' vigour, whilk were nae that sma' 
in thae days, lent the chield wha had collared me, a wallop 
that tnnud him clean heels oor head into the midst o' the 
lint-hole ! Noo for the vagabond wlia had daured to lay foul 
fii^gers on Tibbie, an' wha, regardless o' her warsellin', an' 
flytin' an' scartin', still stuck to his prey like a whittret ! I 
made as short wark wi' himl My corruption bein' fairly 
wankened, I sprang at him like a tccgar, loiused his handigrips 
fm Tibbie's waist, an' gied him a blenter i' the braid-side o' 
the head, whilk sent him into the pool after his accomplice. 
His heels were juist gaen ower the ugly head o' 'm, when 
Andro, wha had heard the fearfu' stashie arise, cam' rinniii' 
back to see what was ado. On surveyin' the battle-field 
we discovered a lang broon pock lyiii* on the edge o' the 
road, an' when Andro cam' athort it wi' his fit, lo an' behold, 
the bassrfiddle that had bummed sao dolorously iu oor lugs 
the haill nicht through, seut furth a deep sepulchral groan. 

" Put yer tae-piece intil her, Andro", quoth I. 

So the neb o' Andre's tackety shoe cam' in violent collision 
wi' the pock, whereby the misfortunate instrument o' music 
was made to shift its quarters into the middle o' the pool, 
whilk it did wi' an' angry growl, she win' as plain as words 
could hae spoken it that we wad never mair be deaved wi' its 
bow-wow-wowin'. 

Of coorse, the twa vaigs whase heels I had dung sae clean 
ower their heads, didna mak' a lang sojourn i' the lint-hole — 
nae langer than they could help, I'm tbinkin' — but reikit 
their fins belyve an* crap oot on the further shore where, — 
haein' the water between them an' me — they thocht themsels' 
on biggit land, an' began to craw unco croose. 

" Mr M*Kickie !" quoth T, after the creature had put himsel* 
hafflins oot o' breath wi' the violence o' his objurations, "ye 
manna suppose that I'm sae blind, or sac dull i' the uptak' as 
no to ken ye ! ye can juist gang yer wa's doon bye to Pitten- 
weem, to the puir quean wham ye coortit for cake an' puddin', 

or ye can haud awa to Stirlin' to yer ain wife an' weans, whilk 
wad be far wiser-like than tryin' to lead ony virtuous young 
woman aff her feet — ^ye puir, insignificant, blowstin', cooardly 
warroch, that ye are ! Aye, an' d'ye ye really think that 
because ye've been sax months in Edinbro, an' can coin a 
wheen lees oot o* hill an' heap, ye could also twine Tibbie an* 
me roond yer thoom ony way ye like ? Aha, lad ! ye've chappit 
at the wrang door for that. Ae tailor is as guid as anither 
ony day, an' a hantle better sometimes ye'll be thinkin'l 
'Deed it was far frae richt o' the Auld Reekie folk, to baud 
ye pinglin' sae lang at sogers breeks, an* only gie ye auchteen 
pence for yer day's wark. But never mind though ye had to 
creep yer wa's back to 'Starvation in auld Auchtertool' — 
ye're no the first, an* ye winna be the last, wham Fortune, 
.the fickle jaud, has foughten wi' i' the momin* an* fawned on 
at e'en. Can-do is easily carried aboot, an' when ye can nae 
langer fill yer wame by shakin* yer fit an' tellin' lees, ye can 
aye mak* auchteen pence at the needles." 

Mr M'Kickie didna expect either the sarkfu'-o'-sair banes 
or the reddin' up I had gein' him, or he wad hae thocht twice 
afore venturin* to clap his unhallowed cleuks upon Tibbie 
Monypenny ; but it was a' tint that fell by him, for truly he 
was a main scoondrel ! I couldna juist blame him a' thegither 
either, for ha*ein* a lithe side to Tibbie, after seein* her buskit 
up like a wax-doll, an* fleein' through the reel, as licht 
an' gracefu* as a lintie — ^human natur couldna behold withoot 
admirin' her ; but, bein' a married man, he had nae business 
to fa* in love wi* her, or if he couldna help doin' that, it was 
his duty, at the very least, to bury the unleasome passion oot 
o* sicht into the secret depths o' his ain bosom. As for the 
bass-fiddler — a drucken collier chield hailin' frae some o' the 
coal heughs ower bye at the Bungs, his iniquity was the less 
heinous in my een, that he had evidently been made a catspaw 
o' by his employer. Puir fallow ! he had the warst o*t ; for 
not only did he get himsel* wat to the skin, his claes spoilt, 
an' his physog malagrused, whilk was nae mair than what Mr 
M*Kickie himsel had to thole, — ^but Andre's tackety shoe had 
dung his fiddle into, what my freend Mr Phelim O'Grady wad 

ca', " Smithereens." Hoosomdever, there is this muckle to 
be said in &yours o' baith parties, that they had a dram on 
at the time, but, losh, if folk canna behave themseFs like 
gentlemen, while in that state, they sid really tak' tent hoo 
they dram. 

A warld o' slack jaw was interchanged atween us, but as 
Tibbie and Peggy were anxious to be hame, an* as they were, 
mairover, fidchtened oot o* their very wits, lest hostilities sid 
break oot anew, Andro an' me, at their earnest solicitation, 
resumed the march towards Burleyraokit, leavin' the enemy 
to rake frae the pool, the pockfu' o* spails, whilk was a* that 
remained to the collier chield o' what had ance been his bass- 
fiddle. 

Neist night Andro cam' ower to Buttonhole in a state o' 
great concernment, au' hidlins tauld me hoo he had heard - 
them sayin' at the Smiddy, that Mr M'Kickie had stown awa 
frae the Horse Shoe Inn, where he lodged, by skraigh o* day, 
takin' a' his effects alang wi' him except the score o* the popu- 
lar sang " Guid nicht an' joy be wi' ye a'," that a cadger 
belangin' Dundee, wha had been at the Smiddy i' the fore- 
noon gettin' his rigwoodie mendit, had forgaithered wi' the 
bass-fiddler an' him at day-daw awa ower the Girdle Feet in 
the direction o' the Guard Brigs, that baith o* them, Mr 
M*Kickie especially, had their eeholes as blue as blawarts, an' 
that for a' that the High Priest o' Terpsichore an' his cronies 
had eaten an' drucken durin' the sax weeks Mr M*Kiclde had 
sojourned at the Horse Shoe, he had tane his crawl withoot 
giein' puir Mrs Snifters sae muckle as the black afore his nail, 
or even sayin' " I'm obliged t' ye !" But forbye a' that, he 
had got forhandit payments frae his scholars for aucht weeks' 
instruction, an' here was he awa when as yet he hadna gien' 
them aboon half value for their money ! Truly the rascality 
there is in this warld is fearfu' 1 

CHAPTER Xin. 



A QUIZm EXPEDITION. 



Durin' the last saxteen months o' my apprenticeship I revelled 
in a species o* enjoyment I had never felt in a* my previous 
existence. The oors, ance lang an' teedisome, flew by on the 
gilded wings o' the butterflee ; my heart, ance sae dowie an' 
cauld, was noo in a constant glow o' happiness ; an' frae peep 
o' day till the Lady's Ellwand stood ower the lum-head, I 
keepit the needle reekin' an' whistled like a lintie. The prime 
cause o' a' this felicity, though unbekenned to ony in the 
hoose, baud awa frae mysel', was " the bonny lass o* Burley- 
rackit." 

The Temple o* Terpsichore bavin* been steekit in the man- 
ner already described, Andro an' me were under the needces- 
sity o' lookin' aboot for a new excuse for oor Friday nicht 
expeditions. Forleetit by Terpsichore we noo resolved to 
mak' oor court to the great Apollo. An auld reekit fiddle, 
the solace o' my grandfaither's solitary oors after he had 
happit my grannie i' the mools an' whilk had lain tuneless 
upo' the bawks ever sin' he had played his last grand finale 
an' passed awa frae "simshine to the sunless land," was noo my 
daily an' nichtly companion, whenever I could command a 
moment's leisure. The endless roond o' thrummin' an' bum- 
min', an' cheepin' an' scrapin', that gaed on i' the hoose was, 
as my mither observed, eneugh to frichten awa a' the rottans 
i' the parish. Andro Sooter, no bavin' come into the posses- 
sion o' a fiddle by heirscape as I had done, coft a second hand 
ane frae a broker mannie in the North Street o' St Andrews, 
a little by-east the College^ for the whilk he paid doon the 

aowm o' twa half-croonB an' a saxpence, forbye fifteen pence 
for a new set o' strings, auchteen pence for a bow, an' a penny 
for a ball o' roset — ^total, aucht shillings an* fourpence. Now 
that he had a fiddle o' his ain, Andro wad be ower at Button- 
hole every ither nicht or sae, an' the twa o' us wad sit up i' 
the garret after lowsin' time, fechtin' an' scartin' wi' a' oor 
micht an' main wi' the view o' extractin' " the concord o' sweet 
Boonda" frae oor harsh rebellious instruments, until my faither, 
wi' his nichtcap on his head, wad stap half piits up the stair 
on hig Btockin' soles, an' put an end to oor skraighin' by hintin' 
to me that I was keepin' Andro ower lang oot o* his bed. 
Afore lang we made the notable discovery, that playin' the 
fiddle didna come by natur*, like winkiu' oor een when sleepie 
or clawin' oor heads when yeukie, but that it was aiie o* the 
fine airtfly like cuttin' oot a coat, or workin' a buttonhole, whilk 
behooved to be acquired under the experienced ee o' a maister. 
In a lanely road-side cottage half a mile beyond Burleyrackit, 
lived Blind Archie, wha, while servin' his king an' country by 
helpin' to lounder their faes under the gallant Abercrombie 
in i^ypt, had lost his eesicht by the accidental blawin' up o' 
a poother-hom. Discharged wi' a pension o' saxpence a day 
— a puir compensation indeed for the loss o* his precious een 
— ^he had settled doon in that sequestered spot in the society 
o' a frail unmarried dochter, (his guidwife havin' deed while 
he was at the wars), an' there he managed to eke oot an honest 
livelihood for the twa o' them, by gi'ein' lessons on the fiddle, 
an' by hirin' himsel' oot to play at maiden feasts, waddin's, 
feetwashin's, New Year's day balls, an' sic like ploys. Sae 
naathing wad sair Andro an' me but we wad be aff to Blind 
Archie to learn the fiddle. Ae nicht i' the week was a' my mo- 
dest request, an' my faither, seein' I was workin' sae eydently, 
made nae objection, though he sheuk his head an' muttered 
flomething till himsel' wherein the terms '^ vanity" an' ^' non- 
sense" were plainly audible, whilk shewed, at least, that he 
had but little half o' the musical profession. Ony nicht i' 
the week wad hae answered Archie, but Friday niclit was oor 
choice, because it wad enable us to fell twa dogs wi' ae stane, 
nimdy, leam the fiddle an' do oor ooortin' business at Burlcy- 

rackit. My faitber wad hae preferred the Munonday nichts, 
as we were generally slacker at the beginnin* than at the end 
0* the week, but that, of coorse, was declared to be entirely 
oot o' the question, as Archie had only ae nicht i* the week to 
spare frae his ither engagements, an' that happened unfor- 
tunately to be the Friday nicht. This was in plain language, 
an' withoot gaen aboot the buss wi't, a manifest lee, an' ane 
o' the errors o' my youth whereof I've repentit, I houp, in 
my auld age. Folk will say that every thing is leisome in 
love an' war, but to that doctrine I canna say amen ; for sin, 
though sugar-coated like the pawtent American Pills, is juist sin 
notwithstandin', an' when the braw ootside melts awa i' the 
mooth, the loon within will assuredly prove ugesome to the 
palate. 

We had been gaen back an' fore to Archie an' Burleyrackit 
for the feck o' a twalmonth, never hippin' a single Friday 
nicht, either for the sake o' a sair head or weety weather, 
when Auld Handsel Munonday comes roond. That was aye 
a day whereon auld an' young, gentle an' simple feastit on the 
fat o' the land, an' divertit themsels wi' a' kin-kinds o' gilra- 
vage. A' the auld roosty guns i' the parish, some o' them datin* 
as far back as the Shirramuir or CuUoden, for ought I ken, were 
furbished up, an' had their flint-locks ulied for the great oc- 
casion. For weeks afore, the ploughman chields wad be spend- 
in' the lang forenichts, hunkerin' i' the asehole meltin' doon 
lead pipes an' pewter plates i' the fryin' pan, an' rinnin' bullets 
to fit the gapin' mou's o' their great roosty musquetoons. 
Some wad try their skill at prize shootin's for legs o' mutton : 
an' some wad set oot lang afore daybreak for the Whunny 
Muir an' the Back o' Beyont, especially if there happened to 
be a flou o' snaw on the grund, to enjoy a day's sport amang 
the hares an' paitricks in spite o' the game laws. Ithers wha 
had freends at a distance, wad pay them a visit. As for the 
younkers, they wad be up betimes i' the momin', havin' scarce 
winked an ee the haill nicht for thinkin' o't, an' awa roond 
the farm toons for their handsel. At nicht they wad collect 
in threes an' fours, an' after buskin' themsels up in the maist 
ootlandish abuliement they could think o', an' bleokia' their 

&oe0^ wad set oot on guisin' expeditions like as mony discend- 
ants o* Ham a' the way frae the city o' Timbuctoo. 

On the previous Sabbath, Andro an' me had learned frae 
Tibhiey wham we foigaithered wi' quite accidentally, ye needna 
speer, at the fit o' the kirkyard Loan at the skaill o' the kirk, 
that the Leddy was awa gallautin' sooth aboot amang her 
English freends, an' that the Laird himsel', wha had been de- 
tained by a stennis he had gien his cuit when skeitchin' like 
a TnAHmftTi on the ice, was to set oot next momin' for the same 
destination. Burleyrackit wad thus be all but desertit, an' 
Tery lanesome an' eerie it wad be, — ^the mair sae as canalyies 
o' guizards wad be prowHn' aboot at een like nicht-wrapped 
thieves — ^if sae be Andro an* me couldna get ower bye to spend 
the fore-nicht wi' them, juist as a sort o' safeguard against 
the inroads o' wanrully visitors. For her pairt Tibbie wasna 
very skeigh for ordinar', but she didna like to enterteen strau- 
geiB wi' fause faces on, for hoo was she to ken but they micht 
be at bottom, a cum ill-deedie rapscallions wha wad think as 
little o' rubbin' the hoose, murderin' the servants, an' then 
settin' fire to the haill biggin' as she wad do o' puttin' on her 
mittens to fend her fingers frae the frost. Peggy Paitrick 
enterteened a similar opinion, an' to tell the truth, if there was 
ony difference atween them, she was the warst o' the twa, for 
if we wadna say we wad gang ower an' bear them company 
on Handsel Munonday nicht, she didna think but she wad 
gang in to St Andrews an' spend the nicht wi' her auntie. 
Noo as the cook was awa to Kilrenny to see her mither, an' 
the butler was in England wi' the Leddy, if Peggy gaed to 
St Andrews what was Tibbie to do 1 Was she to bide in that 
muckle toom hoose her liefu' lane 1 That wasna to be thocht 
o' ava ! Na, na : if Peggy gaed to St Andrews, she (Tibbie) 
wad hae to lock the door an' gang to Breeriebuss ; an' what 
if the hoose sid be broken up an' rubbit in her absence 1 She 
wad be sure to get the wyte o't, — for everything was trustit 
to her — ^an* the ruin o' hersel' an' o' a' belangin' till her wad 
be the inevitable consequence. 

Tibbie's pitifa' moligrant was sae fraught wi' images o' terror 
that, by the time she cam' to the end o't, my hair was begin- 
O 

fun' to stand on end. The airtfa' cuttie that she was, though 1 
to gar us believe that it was Peggy wha had the principal 
hand in trystin* us ower to Burleyrackit, when it was hersel* 
a' the time juist as muckle as Peggy ! But she didna get me 
to believe her, for a' that, for weel did I ken that she was 
juist as daft aboot me as Peggy waa aboot Andro, an' maybe 
mair sae. Hoosomdeyer, her request, sae slyly preferred, an' 
pooerftdly pleaded by the irresistible eloquence o' her rosy 
cheeks an' slae-black een, seemed sae reasonable in itsel', an' 
compluthered sae entirely wi' oor ain inclinations that we 
agreed, wi' the utmost cheerfu'ness to be at Burleyrackit next 
nicht by the chap o' sax o'clock. 

Munonday nicht arrives in due coorse, an' finds Andro an' 
me arrayed wi' oor sarks umost, wi' lumes shapen like Turkish 
turbans on oor heads, an' wi' oor faces pentit a' ower frae lug 
to lug wi' a combination o' pat-bleck, cawk, an' yellow ochre. 
Crack aboot the New Zealanders an' the king o' the Cannibal 
Islands ! my word for 't, there's no a Wankey Fum amang 
them a'; wi' a physog half sae black an' groosome as Andre's 
an' mine were that nicht, an' I never saw them ! As we were 
determined to hae some music wi' Tibbie an' Peggy, juist to 
cheer them up awee, as weel as to gie them a swatch o' oor 
musical abilities, we tane oor fiddles in oor oxters, an' aff we 
set to Burleyrackit. 

Oor knock was answered by Tibbie, wha cam' wi' a cruizie 
in her hand an' opened the door wi' a licht heart an' a smilin' 
coontenance, but when Andro an' me presentit oor frichtsome- 
lookin' frontispieces till her, she got up wi' a piercin' skirl, 
flang the lampie frae her, an' 'boot ship for the kitchen what 
she could steer. I was ower souple for her, hooever, for I 
juist banged my arm roond her neck, tane her into my oxter, 
aa if she had been a pookfu' o' feathers, an' plantit a warm, 
though I doot, an unco blecky kiss, on that portion o' her face 
situate half-gaits atweesh the neb o' her nose an' the point o' 
her chin, whisperin' intil her lug at the same time something 
that I kenned wad calm her apprehensions an' lead to oor 
immediate identification. Tibbie, puir quean, had been ex- 
peotin' to see ua of coorse, but no in aio an ootlandiah guiaei 

aa' henoe her trepidation when she flang a glance ootower the 
door stane an' beheld cor unoomely figures. 

" Eh, Tam, ye wild scoondrel !" quoth Tibbie, recoverin' her 
wonted equanimity on seein' wha we were. ^^ Is that you? 
But hoo did ye no tell me yesteixiay ye were to hae on that 
ootreike 9 Frichtenin' a body that way 1 Feigh ! sic a picture 
ye are. Man if ye only saw yerser T 

Seein' she was inclined to say a guid hantle mair to the 
same effect, I proceedit to clap an extinguisher on her 
loquacity by steekin' up her gab wi' a bunch o' two-lips ; an* 
though she made some sma' resistance at first, an' held back 
her head frae mine, yet there were aye twa " comes" for ae 
'^haud awa," in her discoorse, whilk was juist a figurative way 
o* aayin' " ye may kiss me twice, for ance that ye let me abee." 
Young an' inexperienced though I was, I had philosophy 
enough in me to ken that the frowns o' the fair maun aften 
be read the back'art gait, for I had met wi' Sbakespear's ob- 
serve on the subject in ane o' his plays wherein, speakin' o' 
woman-^oafb, he says — 

'' If she do chide, 'tis not to hare yon gone 
For why, the fools are mad if left alone 
Take no repnlse, whatever she doth say 
For, get you gone, she doth not mean away*'* 

While I was tig-towin* wi' Tibbie i' the lobby, Andro wag 
similarly employed i' the kitchen, an' the violence o' the re- 
nBtance offered to the performance o' the operation was a 
clear an' convincin' proof to my mind that Peggy was enjoyin* 
the ploy most famously. 

Havin' got ower a' thae preliminaries we produced oor 
fiddles an' played up the "East Neuk o' Fife," "Maggie 
Lander," an' the "Diel amaug the Teelyours," bein' nearly oor 
haill stock in trade ; while the twa bits o' lasses, wi* 
hearts as licht as fiees an' as merry as crickets, set to the 
dancin' i' the floor-head like very mad. What wi' Andro 
an' me fiddlin an' hoochin' at ilka turn o' the reel, an' 
the hallioat dames skirlin' at the height o' their voices, Bur- 
kyraokit was in a bonny uproar that nicht. To see the pair 
o' them skippin' like maukins i' the floor-head, wi' their mou's 

a* bruckit by reason o' the friction whereunto they had been 
subjected by oor sooty physogs, was truly divertin'. Between 
ilka spring they wad fling themsels doon besides us on the 
settle, clean oot o* breath wi* the violence o* then* saltatory 
exerceeses, an' then wad ensue anither roond o' rooketty-cooin' 
to the further befylment o* their faces an' runklement o' their 
ringlets. 

We had been rantin* through the kitchen in this manner 
for the feck o* an oor, makin' oorsels quite at hame, an* dreedin' 
nae skaith, when juist i' the midst o' the " East Neuk o' Fife" 
there comes a lood reishil at the front door whilk sent a 
stoond through oor stammacks, an' brocht the hirdum-dirdum 
to a sudden stand-still. 

" Losh be here !" quoth Tibbie, lookin' unco concerned like 
"what can that ber 

" Eh," quoth Peggy, " I'll wager ony money it '11 be Saun- 
ders Broganawl's twa soutar chields, for when I was alang on 
Saturday nicht, for the Laird's tap-boots, they were speerin' 
if he was to be frae hame ony way this week, an' I tauld them 
he was gaun to Englan'." 

" Impudent scoondrels !" quoth Tibbie, tossin' aboot her 
jet-black curls in prood disdain. " To come an' chap at the 
big door too ! Haigh I sure ye, the kitchen door micht hae 
saired them." 

" As it has saired a pair o' better fallows," quoth I. 

"Ye may say sae !" quoth Tibbie. " Wha cares for ihemi 
I wad like to ken. Willie Lapstane an' Peter Rozet ! Bon- 
nie messans indeed ! Ane o' them wi' a bool fit an' the ither 
gleyed o' an ee. We want nane o' their company here." 

" Na, feint a bit o't, Tibbie, ae Sooter is eneugh i' the hoose 
at ae time," quoth Andro, alludin' to his ain family cogno- 
men. 

" But Peggy, it fa's to you to answer the door," quoth Tib- 
bie, " sae ye'll better gang yer wa's an' tell them to hand back 
thfe gait they cam', for we dinna euterteen stragglers here." 

" Eh, Tibbie 'oman !" quoth Peggy haudin' up baith o' her 
hands, an' lookin' the very personification o' terror, for at that 
instant the reishilin' at the door was renewed wi' tenfold force 

VOL* ftuy until we thooht eveiy moment when it wad gang on 
its backj <*Eh Tibbie, 'oman ! I canna gang my lane, for I'm 
at the Yerj doon-fa'in' wi' fricht !'' an' the puir thing crap as 
olose to Aiidro as she could get 

" NonBense 'oman !" quoth Tibbie wi' a greater display o' 
oourage, though she also hirsled nearer to me, less for pro- 
tection hooeyer, than oot o' affection as it were, " ye're no 
needin' to open the door unless ye like. Juist put yer mou' 
to the key-hole, an' tell them that if they diuna pack ad wi' 
themsels, we'll set Pompey at them, an' if they gie ye ony 
chat, ye can pay them back wi' their ain siller. Juist specr 
at Willie Lapstane hoo his bool fit is stannin' the frost this 
winter, an' see at Peter Rozet if he is aye glowerin' twa airts 
for Sabbath." 

" Ay d' ye, Peggy" quoth I, " an' ye may add, that if they 
dinna sing silent in a jiffey, an' slink their wa's withoot anither 
word, Andro an' me 'ill be oot an' gie them as sooud a swab- 
blin' as they've had sin' they could birse a lingan." 

" Will we no then !" quoth Andro, steekin' his neives, an' 
assumin' a look fierce eneugh in a' conscience, seein' that his 
&ce was mairtered to the thickness o' the eighth o' an inch 
wi' a compound o' cart creesh an' pat-bleck. " Come on ! let 
us gang a' thegither, an' see what they've got to say for 
themselves." 

Sae awa we gaed wi' ae consent, Tibbie an' me i' the van 
an* Andro an' his piece actin' as a rearguard. Up the stair 
frae the kitchen, whilk was on the under-grund flat, to the 
ha' door we marched in martial array, Andro an me prepared, 
if need be, to do battle, like true knights, in defence o' oor 
"ladye loves," an' Tibbie an' Peggy equally prepared to do 
lipHservice in their own behalf. 

A' this while the knocker had been playin' on the door, 
garrin' the haill hoose ring, an' as we approached we could 
discern the soond o' a fit yarkiu' on the tinuner. 

" Hoolie there will ye 1 hoolie lads !" quoth I, layin' my 
mou' to the keyhole, " or wad ye like to get yer ain hides weel 
tanned ? Mind if ye dinna agree to do ^e tae thing, ye'U be 
sure to get the tither." 



136 TAMUAB BOPKIN. 

" Bring nane o' yer bool feet au' skellie een hereawa !'* 
quoth Peggy, " je're no wantit." 

" Fegs my lads, if ye dinna tak* yer creep belyve, Pompey 
will maybe speak t* ye," quoth Tibbie. 

As for Andro, he displayed his valour by giein' utterance 
to sundry aiths, that micht weel hae been spared, an' by 
cry in* oot wi* a majorfu' like tone o* voice an* as fast as his 
tongue wad gang roond the words, "Come on, Tam! come on! 
come on ! Let's gie the scoondrels a hidin' !" 

A' this ill-jaw, let it be observed, had been poured oot, 
withoot tarryin* for a reply, or speerin* wha was there. We 
had somehoo accepted Peggy's surmise as a certainty, an' made 
cor dispositions accordingly, though for ought we kent to the 
contrary, it micht hae been the king himseF an' a' his cooit 
at the door instead o' Willie Lapstane an' Peter Rozet. 

Havin' launched the thunder-bolts o' defiance at the heads 
o' oor unseen an' unknown visitors, we stood stock-still for a 
second or twa, to mark the effect thereof, but we had soon 
muckle cause to rue oor rashness, an' to wish oorsels far 
eneugh frae Burleyrackit ! 

" I shay Buggins," quoth a droosy, whuskiefeed voice oot- 
side. " Is'nt thish a-a-a capital joke — eh? That a gentleman 
like me — ^hic — should be denied the entree to-to hish own 
housh, by Jove !" 

" Yes, yer honour, a capital joke ! — a capital joke indeed !" 
was the reply, " but look'ee, Mr Bowman, if T were you I'd 
play the deuce with them servants — ^that I would look'ee, and 
no mistake !" 

"I shay — ^hio — open the door, will ye? This very inshtant 
open!" quoth the whuskiefeed voice, in a stentorian key, 
whilk garred us a' shak' like a wheen winnel-straes. 

" Wha's there 1" quoth Peggy, like to swarf wi' fricht. 

" It'sh Mr Bowman, that'sh there !" roared the voice, addin', 
at the same time, a fearfu' aith by way o' testifyin' to the 
truth o' the statement. 

" And he must be in," quoth the ither fallow, lettin' aff 
anither ill-word. 

Sin' that was the way o't, it was clearly mair nor time for 

Andro an' me to transport oorsels to pleasanter quarters. So 
doon the stair we bolt it an' Tibbie at oor heels, leavin' Peggy 
to &ce the French an' thole the dirdum for the haill lot o' 's. 

** Into the kitchen! Into the kitchen !" quoth Tibbie, "they 
winna think o' comin' doon here/' 

" Haigh ye wadna ken 'oman I" quoth I, " for it cheats me 
if the Laird is no the waur o* drink, an* there's nae sayin' what 
a fbu bodie winna do. I'se place the kitchen door atween 
him an' me, until we see what is to be the upshot." 

** Weel, weel," quoth Tibbie, "juist hover aboot awee, an* 
111 gie ye the wink as soon as the fields are fair. Rin noo !" 

This conyersation, whilk tane place in the dark passage lead- 
in' frae the stair-fit to the kitchen door, was carried on below 
oor breaths, lest the Laird wha, by this time was rampaugiii' 
aboot in the lobby aboon, like a very diel incarnate, sid hear 
it^ an' put in appearance. Tibbie's advice for me to rin wasna 
cot o' time, for juist as she was utterin' the word, we heard 
the Laird commandin' Peggy to gang doon instantly an' send 
up thae fiddler £Edlows, an' he wad soon settle wha was best 
at the tannin' an' hidin' business. 

" Send me on that most delightful mission, yer honour," 
quoth Buggins, " why, look'ee, I'm up to that sort of thing ; 
'tis my trade, sir, my trade, look'ee, to ketch them rogues an' 
vagabonds." 

" Your trade," quoth the Laird, " why yesh to be shure — 
your trade Mr Buggins, you'll fetch 'em up Buggins, and — 
hie — ^if they ask your authority for sho doing — hie — juist 
shay that you have got the warrant of Mr Nicholas Bowman 
J.P. — Justice of the Peace, by Jove ! His Majesty's Peace ! 
Ay, ay, Buggins, fetch 'em up and — and tell 'em that Mr Bow- 
man desires partiklarly to see their fiddles. Ha ! ha ! we'll 
have a tune Buggins." 

I tamed at the door till sic time as I heard Buggins' fit on 
the stair, an' then tumin' on my heel, I vanished into ooter 
darkness like a gleam o' firo-fiaught. 

CHAPTER XIV. 



NEBYOUSNBSS, GIDDINESS, AND LOSS OF MEMOBT. 

Afore proceedin' to a narration o' the further perils an' mis- 
fortunes whilk befel Andre an' me, on that eventfii' Handsel 
Munonday nicht, a word o' explanation is necessar', an' that 
is anent the unlooked-for, an', I may verily say, inconvenient 
return o' Mr Bowman to Burleyrackit, in the society o' his 
boon companion. Supervisor Buggins. This is hoo it cam' 
aboot. That momin' on the road to Pettycur, where he had 
designed to cross the water on his way to the sooth, he chanced 
to forgaither wi'^Mr Buggins, wha had been scourin' the coun- 
try side at the head o' a posse o' gangers in pursuit o' an illicit 
distillery that was thocht to be carried on in that wild, boggy, 
muirlan' territory, situate atween Lawhead an' Clockmydrone. 
Though he had been oot a' nicht an' had tholed 

'* The "^inter's sleety dribble 
An' cranreucb canld,*' 

he had got naething but his comin' for his gaen, an* when Mr 
Bowman met him he was trottin' St Andrews wins, chawin' 
the bitter cud o' disappointment. 

Of coorse the twasome couldna think o' meetin' an' pairtin* 
withoot payin' their devoirs to the jolly god. Buggins, in 
virtue o' his occupation, was acquent wi' a' the alewives i' the 
roond, an' so at his suggestion, an adjournment was resolved on 
to a road-side change-hoose kept by ane " Drouthie Nancy," 
wha enjoyed a wide-spread reputation baith for the quality o' 
her liquor an' the quantity o' her conversation. A solitary gill 
for guid-fellowship was a' that was contemplated when they 
sat doon, but by an' bye another gill was staked on the result 
o' a half mile race between the pownies o' the twa gentlemen. 
On the race bein' run. Bowman's " Witch o' Fife" cam' in vic- 
torious at a canter, Buggins' "Fireflee" havin' come doon 
when within fifty yards o' the winnin* post, whereby her rider 

was coupit clean ower her lugs, an' landit on his latter end in 
the midst o' a dirty stank. He was sair befyled but naething 
hurt, whilk was a great mercy, for, cooree Christian although 
he was, an' up to a' manner o' mischief, yet he was aye some- 
body's body, an* micht hae been muckle missed, had he been 
brained by this unlucky overthrow. Hoosomdever, a' that I'm 
concerned wi' at this present moment is the fact that Buggins 
lost the wager an' helpit to drink the forfeit. Moreover, 
Buggins again wagered, again lost, an' again had his share o' 
the gilL By the time they had toomed the third stoup, the 
swats were beginnin' to ream i' their noddles, an' so, of coorse, 
it was juist drink an' draw mair wi' them the haill day lang, 
until they were neither able to pech nor lie yont. The Laird 
forgot a* aboot his journey to Englan', an' Buggins a' aboot 
his errand to St Andrews. After sleepin' aff paii-t o' their 
forenoon's debauch by an afternoon's Siesta under the table, 
they moimtit their naigs an' rode to Burleyrackit, wi' the view 
o' ha'ein' a fresh blaw-oot. They arrived juist as Andro an' 
me were enterteenhi' the bit lassockies wi' oor fiddles, in the 
manner described in the hinderend o' the precedin' chapter. 

I had twa reasons for bein' disinclined to rub shoothers wi' 
Mr Supervisor Buggins. In the first place, I couldna thole 
the idea o"m haulin' me up afore Mr Justice Bowman, to 
answer for invadin' the privacy o' his dwallin', the mair sae as 
neither my costume nor the colour o' my face were exactly 
calculated to raise me in the estimation o' the warld at large, 
hooever muckle they may hae been admired by the nymph 
wi* the rosy cheeks an' slae-black een. Moreover, I had been 
promised an opportunity o' try in' conclusions wi' the Laird in 
a game at fisticuffs — a thing I had nae stammack for ava ; 
because it wad be certain sure to end either in me gettin' my 
back soondly yarkit, or, if I chanced to get the upper hand 
o**m, in my commitment to jail for the heinous crime o* 
hamesucken. Whaever gained the day, therefore, I wad be 
the loser in the end : that was clear enough. In the second 
place, I had seen Mr Buggins afore, an' had nae wish to cul- 
tivate further acquaintanceship wi' 'm. It wad hae been a very 
embarrassin* situation for me to be in, had he seen through my 

disguise an' speered after the shangies I ran awa wi*, only a 
twalmonth previous. A trip to the spring circuit at Perth, 
followed by a teedisome sea voyage to the Antipodes, wad very 
likely hae been the consequence. The very thooht o*'t was 
eneugh to mak' me nervous ! That's hoo I was sae anxious to be 
ootside the door when I heard Buggins comin* doon the stair. 
Dod, I had muckle cause to be afraid — no a'thegither for ony- 
thing the Laird could hae dune to me — that was a sma* matter 
— ^but for the punishment that Buggins, the vile scamp, micht 
hae brocht upon my innocent head. 

When I reached the ootside area, I laid my lug to a crackit 
pane i' the winnock, an* domed thereat, wi' the view o* hearin' 
hoo Tibbie an* Peggy wad acquit themsels. I could hear the 
Supervisor dreelin* through a' the neuks o* the kitchen, an' 
taiTagatin* them as to the whereaboots o* the "minstrel boys," 
as he styled Andro an* me, an* speerin* whether they hadna 
gane to the wars wi* their " wild harps slung behind them." 
I was wae for Andro, puir fallow, kennin* that he had stowed 
himsel* awa in a pantry aff the kitchen amang a lot o* foul 
claes where he wad be as sure to be nabbit as he was livin*. 
I thocht hoo his heart wad be playin' pittie-pattie, for I kent 
hoo I felt mysel*. This apprehension was nane the less cer- 
tain, I thocht, that Mr Bowman himsel* cam* doon belyve an' 
tane an. active hand in rummagin* a* the hidie holes he could 
think on. 

"They are on the premishes shome-where,** quoth the Laird, 
" and out they musht come !** 

*•' Out they must come, look'ee,'* echoed Buggins. 

" You two sluts know where they are — you do ! — no mish- 
take about that,** quoth the Laird, tumin* wi* a scowl to Tibbie 
an' Peggy wha were sittin* at the cheek o' the fire, takin* a loop 
o* their stockin*s, never liftin* their een aff their wark, but 
lookin' as innocent as Eve afore the Fall. 

" No mistake about that, look'ee," echoed Buggins, " but I 
tell'ee what, yer honour, if we dont ketch them young swains 
— ^them disciples of Orpheus — ^we can, at least, kiss the 
nymphs — that we can." 

"My certie!" quoth Tibbie, bangin' up till her feet, an' 



NXBTOUSNBSS, GIDDINESS, AND LOBS OF MEMORY. 131 

puttin' hersel' in a defensive attitude, on seein' Buggius hob- 
Uin' towards her wi' his mou' cruckit in kissin' fashion, '* My 
oertie ! if je daur to lay a hand on me Fse cleave yc wi' the 
poker, though 1 Juist you try't na, an ye like ! Ye nasty 
iU-lookin' rip, that ye are !" 

" dont be unamiable now — ^pray dont !" quoth Buggins, 
QOttzingly. "Be a good girl, will'ee 1 Ton my word you are 
a beauty without paint — you are. that dear little mouth, 
— how it pouts, to be sure ! How I should like to taste its 
honied sweetness ! O dont start back, look'ee ! No liann, — 
not in the least, — *pon my honour there aint. Well, if you 
take on so, 1*11 die — that I will. my life, my love, my 
honey dew, my golden pippin*, my sugar plum ! Allow mo, 
if you please now. One — just one — I'll ask no more, and I'll 
have no less." 

" Juist daur, an* 1*11 brain ye !'* quoth Tibbie. 

'Od I could thole nae langer, an* utterly regairdless o* my 
ain safety, I knockit my head through the winnock, an' roared 
cot, " Ye weary, weirdless, ne*er-do-weer vagabond, if ye lay a 
finger on that young *oman, but I'se ding the wind oot o' ye !** 

" Bravo ! Bravo !** quoth Buggins, " the fox hasn't broke 
oover yet. I thought so. But I say my good fellow, do tell 
me if you feel quite at home, in that there delectable situation? 
Daresay not : you woidd much rayther be hugging this here 
young damsel, than playing the eaves-dropper out there, on 
this * raw rheumatic night* — Eh 1 But man alive ! why 
dont you come in ? Well now, he candid — dout you envy 
me ? / am quite comfortable look'ee — never felt more so in 
my life!" ^ 

A' the time he was pourin* oot this flood o* impudence, he 
stood in the midst o' the floor-head, wi' his arms crossed ower 
his breast, an' his muckle wame thrown oot before him, like 
the stucco images o* Napoleon Bonypartey that we see thae 
foreigner bodies carryin* aboot on their heads on market days. 
Ne'er a word could I get in, for, as sure as ought, his tongue 
gaed like the clapper o* a kail bell withoot devaJd. They've 
an awfu* gift o* speech thae Engbshers ! It beats me to ken 
whare they get sae muckle to say. Hoosomdever, his paters 

cam* to an end belyve, an* forrit he staps to the win nock, lifts 
the screen, an' glowers through the broken lozen. Bein' de- 
termined to meet him half gaits, I juist clappit my black 
face within twa or three inches o' his white, or rather red ane 
— for, wow me ! he had a bedrucken lookin' coontenance — an' 
quoth I, " D'ye think ye wad ken me again, if ye were to for- 
gaither wi' me in a wud at the dead oor o' a muneless nicht?" 

"Angels and ministers of grace defend us !" quoth he, jump- 
in' back when the lowe o' the cruizie feU upon my features, 
an' revealed the diabolical hue thereof "The Foul Fiend 
himself, I do believe ! the identical * muckle black diel,' 
whom an ingenious gentleman of the name of Bums, as I have 
been told, represents as having danced away with a certain 
Revenue Officer on a memorable occasion. The very same, 
look'ee, for this here 'diel' is an adept at playing on the 
viohn', exactly as Mr Bums described him. But I tell'ee 
what Mr Satan, Exciseman though I be, you shant dance away 
with me so easily — that you'U discover in a twinkling, look'ee I" 

I was beginnin' to hae a dridder i' my ain mind that mis- 
chief was a-brewin', for frae the moment I spak' up in Tibbie's 
defence, an' let my whereaboots be kent, I heard neither 
hishie nor wishie o' the Laird himsel', an' as for Buggins, he 
was evidently bent on detainin' me wi' his yatters, till the 
browst sid be ready for drawin'. My very warst fears were 
soon realized, for juist as Mr Buggins concludit his " address 
to the diel," the Laird comes wi' a reishle to the kitchen door 
wi' the view o' takin* me captive. Sax gigantic staps landit 
me at the tap o' the bit ootside stair that led frae the sunken 
area to the upper warld, but when I thocht I had nsie mair 
ado but juist escape to the moimtains, behold the iron yett 
was lockit ! Here was I in a bonnie perdioament noo, for the 
area was aucht or ten feet deep, an' it was surroondit by an 
iron railin', four or five feet heigh, wi' sharp pikes on the tap 
o't, barbit like arrows, whereon I wad be sure to get my hurdles 
broddit if I tried to sklim owre. I had ta'en the precaution 
to thraw the key i' the kitchen door, whilk preventit the Laird 
frae catchin' me by the cuff o' the neck sae soon as he expeckit, 
but the thocht never struck me, until it was ower late to be 

o' onj use in the way o' stimulatin' me to provide for my aiu 
safety by a timeoiis resort to my heels, that the rascals could 
get egress by the front door, an' come roond an' work me a 
warld o' sorrow. Folk are aye wise ahent the hand ; but there 
was nae time to lose in afilictin' my soul wi* idle regrets. The 
question demandin' an instant solution was, Hoo was I to get 
oot? I kent that anither twa minutes wad seal my doom, for 
I heard the Laird commandin' Buggins to stand sentry at the 
kitchen door, while he sid slip roond by the front door, an' 
secure the prey. I ran frae side to side o' my den like the 
lions an' teegars we see i' the travellin' menageries, earnestly 
giopin' for a loophole o' escape, but wow alas ! I could find 
nane. Kennin' that my time was but short, I made a desper- 
ate jump, an' landit on the tap o' the wa'. Anither wallop, 
an' I wad be ower the railin' an' aff to the hills ; but, aha ! 
my feet tint their baud, an' doon I cam' wi' a fearfu' pergad- 
dis,— r-no to the grund, hooever, but only as far as my garment 
skirt wad let me, for the tail o' the sark I had on umost, as a 
guizin' costimae, stuck fast on the sharp pikes, an* thereby I 
hung between heaven an' earth like a malefactor on the widdie. 
I warselled, an' weegled, an' kickit, an' flang like a' that, but 
withoot effect, for the claith, bein' o' my mither's ain spinnin', 
an' o' Wattie Wabster's weavin', was as teuch as bend-leather, 
an' wadna rive. 

" Hanged himself, by Jove !" quoth Mr Bowman, as he hove 
in sicht, an' beheld me in a state o' suspense. In a moment 
he opened the yett, sprang doon the staps, turned the key i' 
the kitchen door, an' alarmed the women-folk, by roarin' oot 
like a madman, '^ Hanged himself, Buggins! The fellow 
has hanged himself, by Jove ! Come ! Come !" 

Then oot he banged his whittle, an' whankit aff my tail as 
clean as a shavin', while Buggins keppit my corp in his arms, 
carried it up stairs to the dinin' room, flang it doon on a 
sofa like a bundle o' clouts, an' a' withoot utterin' a single 
syllable. 

Tibbie an* Peggy were trottin' aboot hither an' thither, 
greetin', an' sabbin', an' rivin' their hair, under the impression 
that I had actually tane my ain spunk — the stupid creatures 

that they were, — although I was protestin' a' the time as lood 
OS I could roar — ^that I was na ae hair the waur ; but, there 
was ower muckle noise for my word bein' heard. Andro, too, 
he crap frae his place o' concealment when he heard the report 
o' my death, an' losin* a* sense o* his ain danger in his anxiety 
aboot me, cam' up to the dinin* room wi' the view o' joinin' 
in the general moligrant that was bein* made on my accoont 

" Hanged himself, by Jove !" repeated the Laird, flypin' 
doon the fragment o' the sai-k tail that covered my face. 
" Just look here, Buggins, quite black in the face — ^black as 
soot ! caused by suffocation. I'll have to report the case to 
the Fiscal, and what am I to say 1 Bad job, Buggins, and I 
a magistrate too ! Bad job, by Jove !" 

" Bad job, by Jove !" echoed Buggins, " but I think there 
is life in him yet, yer honour, for don't you see him moving, 
and, on my word look'ee, if he is'nt going to speak ! Let us 
pour a glass of brandy down his throat to revive him." 

" Yes, a glass of brandy, by all means — a glass of brandy," 
quoth the Laird. 

" But look here, yer honour," quoth Buggins, directin' the 
Laird's attention to Andro, wha was glowerin' in at the room 
door, "I'm blest if that there chap has'nt been hanging 
himself too, for, look'ee, he has got a precious black face at 
any rate." 

" Gentlemen," quoth I, risin' to my feet, an' edgin' in a 
word by way o' explanation, as soon as I could do sae, for the 
noise an' confusion, " if ye think I'm the man that wad lay 
violent hands on mysel', ye were never farther mista'en i' yer 
life, for laith wad I be to do ill, either to mysel' or to ony 
ither bodie, an' though we are here this nicht where we sidna 
bae been maybe, yet ye maim ken that this is the guizin' time 
o* year, an' harmless diversion is no forbidden by ony law that 
I'm acquent wi', either human or divine. Me an' my freend 
there, juist cam* for a while's innocent gilravage, an' therefore, 
I houp, yer honours winna hinder us frae gaen aboot oor 
business." 

" A very fair spoken fellow," quoth the Laird, " honest fel- 
lows both of you I daresay^ and as this is the season of mirth 

•nd jollity as yon rightly observe, why you must taste of my 
bottle. Hai Buggins, what d*you say V 

''All right, look'ee," quoth Buggins, wi' a merry twinkle in 
his ee, "l^ste the bottle, to be sure — ^taste two or three bottles 
before we part Splendid fellows, why, look'ee, it would be a 
<nyin' rin to send them away this cold night, without giving 
them summat hot." 

Andro an' me thankit them kindly, an' beggit to be excused, 
but they wadna be naysaid, the Laird thrcatenin' in case we 
didna drink his health in a' the kinds o' liquor he had i' the 
boose, to deliver us ower to be prosecuted accordin' to law, 
whilk he assured us, wad be a dreigh business, amaist as bad 
as hangin', for that it was a drecdfu' heinous crime to threaten 
Tiolence to a man, an' especially to a magistrate, in his ain 
hoose, as we had done. 

I didna suspect at the time, what I afterwards faund oot, 
that it was a' a deep laid plot, atween the twa o' them to get 
Andro an' me filled as fou' as fiddlers, an' that thoy had got 
up the hullaballoo aboot the hangin', to frichten Tibbie an' 
Peggy, an' to minister to their ain amusement. Back frae 
the kitchen door aboot twa hunder yards, was the stable, an' 
when there puttin' in their pownies they had heard oor fiddles 
bummin' an' had made up their minds to hae a nicht's diver- 
sion oot o"s. 

Seein' that we wad either hae to pree the drink, or march 
aff to Cupar an' fetce the Shirra, Andro an' me ta'en oor places 
at the table, — a great sheenin' mahogany ane, half as big as 
oor floor-head at Buttonhole — while the Laird opened a 
muckle press, an' brocht furth nae fewer than aucht bottles 
wi' silver muntit corks, an' silver medals hingin* roond their 
necks, juist as if they had been a regiment o' sodgers daikered 
oot wi' honorary distinctions for fechtin* the French. On ilk 
medal too, there was engraven in ornamental letters the name 
o' the particular liquor contained in the bottle, an' I noticed 
that there were three kinds o' wine, twa kinds o' whisky, for- 
bye brandy, rum, an' gin. The dram glasses too, were great 
dandies, I can tell ye, wi' variorums on them that wad hae 
tiystit a body to drink, whether he was dry or no. As for 

the general inspraich o' the room, it was truly dazzlin' to 
behold — a' glitterin' sae clear an' bonnie that ye could hae 
seen yerse? in't. I wad hae ta*en a mair leisurely survey 
thereof, had I no been sittin' a* the time on heckle-pins, lest 
Buggins sid hae seen in my blecky face the lineaments o' that 
coontenance wherewith he had been familiarized a twalraonth 
previous, in connection wi' the smugglin* business. I tane 
special guid care no to glower him i* the breed o* the face but 
as seldom as possible. I juist held doon my head like a 
bulrush, pretendin* to be blate, an' to be greatly ta'en up wi' 
the figures on the dandy damask table-claith. 

Andro an' me shyled oor chafts, an' scunnered sadly at the 
ugsome taste o' the drink, but the Laird an' Buggins juist 
poured it doon like *dub- water, makin' nae mou's at it what- 
somever, but smackin' their lips after it, as if it had been the 
essence o' henny they were drinkin'. The bottles gaed roond 
an' roond the table withoot haltin', an', as nae denial wad be 
ta'en, it was juist caup oot wi"s at ilka revolution. Andro 
an' me wi' oor black faces, piebald turbans, an' white ham 
tunics, were a source o* great merriment to the Laird, wha 
professed to see in us a close resemblance to the Pagan crea- 
tur's he had foi^aithered wi' in his Eastern Travels. Me he 
styled the Great Mogul, an' Andro was Tippoo Saib. Maybe 
we were as like his umquhile faither-in-law, the Nabob Per- 
saud Ramagrumphy, but he held awa frae that subject. 

We had ta'en a prievin' o* the brandy, the gin, the rum, an' 
the twa whiskies, when the Laird an' Buggins left the room 
wi' the view o* contrivin' what farther mischief they wad do, 
when I sUps up &ae the table, lifts the sash o' the winnock, 
an' jimips oot to the lawn in front o' the hoose, Andro foUow- 
in' close at my heels. 

By this time the drink was beginnin* to bizz in oor harran- 
pans like barm in a bottle, an' I felt a strange inclination to 
speak withoot havin' onything particular to say. When we 
were rinnin' across the grass park in front o' the hoose, whilk 
we did in double quick time, keepin' an ee in oor necks lest 
we micht be pursued by the sleuth-hunds o' the law, I thocht 
that Burleyrackit was whirlin' roond an' roond, while we oor- 

ieb were standin' stock-still. It was mair than I could do to 
gar my feet keep upsides wi' my head, for I felt as if my upper 
storey was juist at the fleein*, when as my shanks were reestin* 
i* the bit, an' doublin* under the wecht o' my body. 

Andro was naetliing better than I was, but, if onything, 
rather waur, for after we had made a forced march o' naur 
three quarters o' a mile against innumerable obstacles, he ca'd 
a halt, an' wad be back to Burleyrackit, rizzen or nane, to get 
a farewell embrace frae his beloved Peggy. I laboured hard 
to shew him the danger an' impropriety o* takin' sic a rash 
stap, whilk, I assured him, wad be like rinnin' oor heads for- 
gainst a tetherstake, but he was either ower dull i' the uptak' 
to comprehend my reasonin', or else my logic was at faut, for, 
in spite o' a' I could do or say, he remained obstinately wed- 
ded to his ain theorem. In like manner as it is needfu' at 
times to put a madman in a strait jacket, to prevent him frae 
mischievin' himsel', even sae did I wi' Andro, an' a touch 
toolie-moolie the twa o's had thegither. Wi' the view o' 
oxterin' him hamewith to Snipemire, I kleekit my arm into 
his, but we hadna gaen aboon sax yards, when pairtly owin' 
to his camsteerieness, an' pairtly owin* to my ain licht head, 
we tint oor feet an' ower we whummelt into a gaa-fur. I've 
a dim an' distant recollection o' tryin' to haul Andro up by 
the shoothers, an' o' administerin' consolation till him in re- 
gaird to oor doon-come, by giein' him a lilt o' the auld sang 
whilk says — 

*'Tyi the hooBe be rinnin' roond aboot, 

It*s time enengh to flit, 
When we fell, we aye got np again, 

An* sae will we yet." 

Mair I dinna remember, for at this stage o' oor career I becam' 
oblivious to surroondin' objects, an' even to my ain thochts, 
words, an' deeds. A' I can say, frae personal knowledge an' 
observation, is that neist mornin' when I waukened I was 
lyin' aboon the claes in my ain bit bed at Buttonhole, wi' a' 
my guizin' apparel on my back, wi' a fearfu' drowthie wizzen- 
wynd, an' wi' a tongue that saured o' saep an' sour soudie. 

CHAPTER XV. 



"bile, wind, and indigestion/ 

That whuskey, I*m sure ! the pliskies it plays are beyond a' 
ooont an' reckonin*. There's Andro an' me, for instance, — 
though we had drucken under compulsion, an* no oot o' ony 
love o' the liquor, — ^yet had we brocht a bonnie disgrace on 
oorsels for a' that, wi' oor daft-like manoeuvres. That Mun- 
nonday nicht's ploy very naur proved the dead o' me, afore a' 
was dime, an' I'm thinkin' it was the same wi' Andro. Truly 
if every body wha happens to gang voluntarily affthe straught 
awee, were to suffer as sair a heart for't, as I did for a mistie- 
manner, whereinto I was led as innocently as a blind horse 
ower a heugh, there wad be fewer bams-breakin' an' less wark 
for the widdie than is the case, the mair's the pity. 

When I waukened an' faund mysel' in the piclde described 
in the hinder-end o' the last chapter, my thochts, sensations, 
an' reflections were o' the barrel-fever breed, an' therefore as 
diverse as possible frae bein' delightsome or even tholeable. 
My head was like to rive for ae thing, an' as for my tongue it 
was as parched an' thirsty as a red-herrin' — ^literally cleavin* 
to the roof o' my mou'. I canna say I saw ony blue deevils 
glowerin' at me frae the bed skelf wi' flamin' een, but I cer- 
tainly faund something like the worm o' remorse gnawin' at 
my heart, an', my certie, its teeth were sharp eneugh at a* 
will ! The oblivion, wherein a' oor ongaens, subsequent to 

oor capaision in the gaa-fur, were enshrouded, added gi'eatlj 
to the distress o' my mind. Hoo did I get hame 7 an' when? 
were questions I strove to find answers till by a minute in- 
flpection o* memoiy's page, but, alas, a' was blank I 

I was roused frae my broon studies belyve by the knock 
strikin' sax o'clock, an' then I kent it was time for me to be 
up an' takin' aff my guizin' graith, if I didna wish to encoonter 
my fiedther in that strange abuliement. Sae up I got, weish 
my fece, crap into my slacks, an' slippit my wa's up to the 
needles, as quiet as poussie. By an' by I heard my faither's 
fit on the stair, an' heard it, too, wi' a strange palpitation at 
my breist, for I expeckit naething less than my lugs i' my loof 
for my last nicht's wark. 

" Ou, Tam, ye're up els — are ye ?" was the first salutation 
I got. 

" Imph-m," quoth I, an' held the needle reekin'. 

"Ye had been rather late o' oomin' in yestreen, I'm thinkin' 
— ^what time was it 1" was his next observe. 

" Dinna ken," quoth I, " but judgin' frae the gatherin' coal 
ye maun hae been beddit a quarter o' an oor or sae. I juist 
barred the door an' gaed to my bed, withoot lookin' the 
knock." 

" Ay, ay," quoth he, " that had been aboot half twal o'clock 
— ^rather late for the like o' you bein' abroad, an' it winna do 
often that kind o' wark, but I houp ye were at nae ill pratts — 
Andro an' you V 

"Ou, na," quoth I, "there was nae ill dune, that I ken o'." 

" Weel, weel then," quoth he, " if there was nae ill dune, 
there's the less skaith, an' it's a braw thing to sleep wi' a quiet 
conscience, but ye maun mind it winna do for yer mither an' 
me to gang to oor beds ilka uicht, an' leave the bar oot o' the 
door — we micht get the hooso rubbit." 

" But I sanna bid ye do that," quoth I, "Handsel Munnon- 
day only comes ance in a year." 

Sae there wasna anither cheep said aboot it, an' I was as 
blyde as I had to be, that the business had blawn ower sae 
easily. I had been obligatit to tell a falsehood, hooever, whilk 
weighed rather heavily on my conscience, though I then thocht 

it less sinfu* to lee for peace' sake than to breed dispeace, an' 
Fm muckle o' the same opinion still. 

Andro cam owerby i' the gloamin', an' my faither bein' i* 
the bam threshin* oot a pickle aits for fodder to the coo, we 
had full leeshince to compare notes as to oor recollections o' 
the previous nicht's adventures. Andro was as oblivious o' 
what had happened after the gaa-fur doon-come as I was my- 
sel* ; but he had been less fortunate than I was in anither 
respect, for his faither had sat up waitin' his hame-comin*, an', 
of coorse, he had got a fearfu' roond o' the guns. It was 
actually between twa an* three i' the momin' when he landit 
at Snipemire, an' it couldna hae been muckle oot or in o' that 
oor when I reached Buttonhole, though I couldna be certain 
as to the time till a very minute. He had been sae daesed 
an' doitrified wi' the sup drink too, that he was utterly incap- 
able o' liftin' the sneck, for when his faither, hearin' him 
smeohlin' ootside, cam' an' opened the door, Andro, puir 
chield, wha had been leanin' his back forgainst it, played slap 
bang a' his lang length into the hallan. Dauvit Sooter was 
a canny, sober, weel-hvin' carl, an' nae wonder though he was 
sorrowfu' to see sic a sicht. The first thing he did was to 
baud up baith o' his hands, an' exclaim, " Maist la-ment-able ! 
Andro Sooter drunk !" But he gaithered mair tongue-rake 
bely ve, an' Andro got his kail through the reek wi' a vengeance, 
as he yeel deserved to do. 

" An* that's no the warst o't, man," quoth Andro, " for I 
was at the smiddy this afternoon gettin' the pownie frostit, 
an* what d'ye think they were tellin* me ?" 

" A cum lees maybe," quoth I, lookin' as deel-ma-care like 
as I could, though I had a kind o* dridder in my ain *mind 
that something awfu' was comin', "naething aboot you an* me 
bein' drunk, I houp." 

" Weel ye've said it — ^for it was juist that," quoth he. "The 
smith has the haill story in his head like a horn, an' he was 
jawin' me aboot it at nae allowance. I denied as weel as I 
could, but the smith said it was nae use denyin', because he 
had seen us, wi' his ain twa een, half gaits between the Manse 
an' the Horse Shoe Inn, about eleven o'clock at nicht, an' that 

we were gaen deekit into ilk ither's arms, an' swejin' aboot 
fine aide to side in the road, as fou' as we could baud/' 

"Atweenthe Manse an' the Horse Shoe luu!" quoth I, 
*^ That was a far way oot o' oor road. Man, I dinna believe a 
single word o't 1" 

''An' the Bmith says that Mrs Snifters tauld him we had 
been in her hoose frae nine till half-past ten o'clock, an' that 
we bad baen a half mutohkin o' rum atween us," quoth 
Andro. 

''A parcel o' lees!" quoth L 

"An mair than a' that," quoth Andro, "juist when they 
were gaen their lengths aboot it, in comes Saunders Broganawl 
for a pair o' cuddie-heels an' tippence worth o' tackets, an' he 
said boo he had been tauld by twenty different folk, wha had 
the yexy best means o' kennin', that we had been at the 
Manse a little after eleven o'clock, an' had been sae abstrapa- 
lous in oor way, that Mr Gowlanthump had been imder the 
needcessity o' sendin' for Geordie Mortclaith to help him to 
pack us to the door." 

" Gude sake, there maun be something in't !" quoth I, " for 
they coidd hardly hae made up a' thac palavers oot o' hill an' 
heap — ^wad ye think 1" 

"Na, na^" quoth he, shakin' his head dubiously, "there 
maun be aye some water where the stirkie droons." 

" Troth, I dreed ye're richt there," quoth I, " but dear me, 
Andro, I dinna — d'ye mind onything aboot thae stories 1" 

" Weel-a-wat no," quoth he, ** feint foondit do I mind aboot 
them, mair nor the child imbom, but I doot they're ower 
true, Tanu" 

" Haigh I'm beginnin' to think sae mysel'," quoth I. 

" Ay but there's something mair," quoth Andro, " for juist 
as Saunders Broganawl was tellin' his story, in cam' John 
M^riar wi' his plough irons ower his shoother, an' I could hae 
sworn, as soon as I got a glisk o'm, that he was primed to the 
tap o' the thrapple wi' some confoondit clashes." 

"0 sorra tak"m," quoth I, bringin' my knockles doon on 
the buird wi' sic a thud that the very skin cam' aff them. 
"Sorra tak"m, for he'll be sure to mak' a sang aboot it." 

" 'Deed that's no to do," quoth Andro, " for the sang ia 
made up already, aa' the smith has a copy o't in his pouch." 

" An' did Broganawl get a copy o't too T' quoth I. 

" 'Deed he did that," quoth Andro, ** an' thae bool-fittit, 
blinkin'-eed snabs o' his — hoo they vnll be rejoicin' !" 

" 'Od that's the warst o't a','* quoth I, " for we'll be made 
game o', man, — as sure as ought we'll be made laughin' stocks 
o', through the haill parish ! An' what'U Tibbie an' Peggy 
say when they hear tell o't ] But what were the words o' 
the sang, Andro ? Did ye see or hear them V 

" I baith saw an' heard ower muckle aboot them," quoth 
Andro, pullin' a bit reekit paper frao his oxter pouch, " an' 
here is a copy, Tam, if ye're curious to see what he says." 

So he handit the papar to mo, an' though it was neither 
weel spelt nor weel written, I managed, wi' Andro's assistance, 
to read as follows — 

KUSTIC COURTSHIP. 
A Ballad. 

Anoe on a time twa gallant 8wain% 

Gaed forth upo' the spree, 
An' they wad to yon castle go^ 

The lasses for to see. 
The tane he was a tailor bred, . 

As I hae heard it tauld ; 
The tither, (to complete my rhyme). 

He was a ploughman bauld. 

The tailor's name was Bodkin Tam, 

Frae Buttonhole he came ; 
The ploughman, he at Snipemire lived^ 

An* Andro was his name. 
Their cleedin* was as linen white. 

Their faces black as coal ; 
Twa sweeter nosegays never blumed 

Within a Buttonhole. 

when they reached the castle dooor^ 

An' tirled at the pin. 
Their ladye loves leuch lood for joy, 

An' raise an' let them in. 

'*Ab' hooTs my darlin' TibboekieT 

The tailor he did ciy ; 
''An* hoo*B my winsome tailor lad f 

The maiden did reply. 

''What eheer, what cheer, my Peggy dear f 

The ploughman he did say ; 
"On brawlie, thank ye, Snipie man f* 

Replie<l the maiden gay. 
then oor gallant gentlemen. 

Into the hall did go. 
An' fiddled, while the lasses tript 

On light fantastic toe. 

Bnt oh ! Alas ! an' lack-a-day ! 

For sic a set o' stupids ! 
A Bowman cam' an* shot a shaft. 

Was keener far than 0npid*8. 
The ploughman in a press did hide ; 

Sauf s ! hoo his heart was qnailin* ; 
The tailor near-hand han/(ed himseT, 

When crawlin' ower a railin*. 

The Boi^-man tane them ben, an' dooa 

He bange<l the whuskey bottle ; 
An* there they sat, an' there they drank. 

Till baith o' them were dottle. 
As blin* as bats they tane the gait, 

Bnt tint themsels ootricht ; 
An' landit at the Horse Shoe Inn, 

At nine o'clock at nicht. 

8|jne to Mess John's they twasome hiad. 

Where they did rant an' roar. 
An' kiss the servant qneans, an' spew 

Upo' the kitchen floor ; 
Till Gowlanthump cam' doon, his face 

Wi' wrath as white as snaw, 
An* threatened, if they didna flit, 

To tak' them to the law. 

Neist ower the kirkyard style they Up, 

Wi' mony a f richtsome yell. 
An' whnppit doon the tow, an* rang 

Anld Geordie Mortchuth's belL 
They fled at last amid a storm 

O* diyots, sticks, an' stanes ; 

But wliere they gaed, an* hoo they hxedf 
The Gudeness only kena ! 

Havin* read the document twice ower, Andro an' me sat 
silent for some time, takin* a mental survey o* the case, an* 
at last Andro clew his head, an' quoth he, " What d'ye think 
o' that, Tam ?" 

"No very muckle !" quoth I, "but it's a dooms bad job, 
Andro, min, an' there's sure to be a dust aboot it — as sure as 
we are leevin' mortals there'll be a shindie aboot it ! If we 
had only haen the wut to hand awa frae the Manse !" 

" That's the warst-lookin' bit o't a', Tam," quoth Andro, 
sighin* like the wind through a keyhole on a drifty nicht. 

" An' Mr Gowlanthump !" quoth I, sighin* likewise, " Is'nt 
it a great warld's wonder he hasna been ower aboot it ? But 
maybe he didna ken us, Andro, min ; we'll juist believe sae 
at ony rate, an' never let on." 

"Dinna ye try to cheat yersel' into that belief," quoth 
Andro, "for he baith kent us an' ca'd us by oor names, or else 
John M* Briar tells lees." 

"John is a fit eneugh hand for a ploy o' that kind," quoth I. 

" Weel, it may be sae," quoth Andro, " but I dreed it'll 
turn oot to be ower true, an' that we'll find i' the deafest sides 
o* oor heads." 

What further micht hae passed had we haen the hoose to 
oorsels it wad be hard to say, but, in the midst o' the mean- 
time, the soond o' my faither's fit on the stair wamiced us to 
sing silent. 

" Keep dark, Andro !" quoth I, oookin' my neive in his face, 
an' oastin' a sklent look at'im, as if I had been a bull oflFerin' 
battle. 

" Of coorse !" quoth Andro, giein' his head a shake. 

" Ou, Andro, laddie, ye're there, are ye V* quoth my faither, 
as he put his head inside the door. " Ony news wi' ye the 
nicht r 

"Feint a muckle I hear," quoth Andro, "Ony wi' ye 
yersel' r 

" Weol things are geyan quiet enoo," quoth my faither. 

'* Qtiieter than IVe seen at this time o' year/' quoth Andro. 

''Te had been late up last nicht, Fm thinking quoth my 
fiiiiher, glanoin* slyly at him, an' addin' wi' great emphasis — 
'' like some mae folk." 

'^Ou na," quoth Andro, as oool as a cuoumber, ''what gars 
ye think that ava 1" 

" Weel, I was juist jealousin' the thing in my atn mind," 
quoth my &ither, " No that I had ony rizzen for supposin' 
sae, but it was half twal afore Tam cam' in." 

"Ay, weel he had been a wee thocht sooner in than I was," 
quoth Andro, winkin' pawkily across the buird to me. 

** Ay," quoth my faither, giein* twa or three lood haughs, 
whilk was as muckle as to say " IVe my ain doots aboot you 
twa callants !" 

Hoosomdever, there was nae mair said on that subject, for 
Andro dexterously turned the conversation into anither chan- 
nel, by remarkin' that as ho was sair in want o' an ilka day s 
coat, he couldna do better than juist get himser measured for 
ane there an' then. This business settled, Andro next ob- 
flerved that as it was wearin' near horse-supperin' time, he 
wad require to be stappin'. 

" Yell be ower on Friday nicht T" quoth I, as he was de- 
partin'. 

" Ay, will I," quoth Andro, an' awa he went. 

A' that nicht my words were few, but weel-a-wat my 
thochts an' emotions were many. My sad an' solemn looks 
didna escape my mither's observation, an' she, puir body, gied 
it as her opinion, judgin' frae various symptoms, that I was 
in for anither attack o' the malady, whilk she had cured by 
the salts an senna rather mair than a twalmonth previous. 

Howbeit, as she was greatly forfoughten, makin* prepara- 
tions for my brither Jock's wa' gang neist momin' to Glasgow, 
to begin his apprenticeship to the haberdashery vocation, 
under Uncle John Muckhawkie, wha had been for twent}' 
years set up by himsel' as a claith merchaut, in the famous 
Saltmarket o' that city, an' wha had sent a kindly invitation 
to his namesake, to join the staff o' his immense establishment, 
she had nae leisure to consider o' the auld cure that nicht, 
B 

but wad wait till slie sid see what a new day wad bring furth. 

Though terror was the principal, yet it wasna the only 
emotion in my breist. I was angry, very angry wi' twa indi- 
viduals — wi* myser for behavin* wi* sae little regard to 
decorum, especially at the Manse, an' wi' John M*Briar, the 
auld paterin* sinner, for celebratin' the escapade in a sang. 
Moreover, though we used to carble an* tig-tow a guid hantle 
at times, yet I was richt wae to think that Jock was gaen awa. 
Possibly, I micht never see him again on this side o' time, an', 
at the very best, oor meetings wad hencefurth be ** few an' far 
between." 

Wi' a* thae painfu' thochts an' feelin's wamblin' aboot in my 
chest, it isna to be wondered at that my pillow was visited 
that nicht by dire chimaeras an' horrid apparitions. Truly, I 
micht hae ta'en up my parable an' said in the words o' the 
auld sang, 

" When I sleep I dream. 
When I wake I'm eerie." 

In visions o' the nicht I fought a' my battles ower again. 
Bowman an' Buggins appeared in the form o' twa immense 
monsters, o' a genus no to be found described in Goldsmith's 
History o' the Earth an' Animated Nature, but wi' cloven 
hooves, saucer-een, an' horns i' their heads. Noo I was danglin' 
frae an iron raihn' as heigh as the gallows o' Haman, an' then 
was I helpin' Andro oot o' the gaa-fur ; noo I faund the tae o' 
Gowlanthump's sHpper on my hinder-quarters, an' then I was 
waukened by the tinkle-tankle o' Geordie Mortclaith's bell. 
I had a dreedfu' nicht o't ! 

I' the momin' early we were a' asteer, for my faither, wha 
was to gang to Glasgow to sign Jock's indenture, an' see him 
safe landit, had arranged to set oot by sax o'clock, that they 
micht hae the day afore their hand. I sanna describe the 
pairtin' scene — ^hoo my mither laid her hand on Jock's head, an' 
bestowed on him her mitherly blessin' — hoo Chirstie clung 
till him wi' a' the passionate warmth o' sisterly affection, an' 
grat hersel' half blin', an' hoo I — ^but mair I needna say. Dark 
an* cauld though it was, I convoyed him aboot twa mile o' 
gait across the Whunny Muir, an' then wi' tearfu' een I turned 

an' left him — turned back to pursue my allotted path througli 
lifey an' left him to follow his ! 

That was a dowie forenoon at Buttonhole, for my mithor 
gaed cot an' in scarce konniii' what she was doiu', her mind 
bein' wholly engrossed wi' thochts o' lier bit laddie, an' hoo he 
wad widdle through the world among the fraimt, wi' a' their 
deoeitfulness, an' guile, an' strategy to leod astray the unwary ; 
while I sat in the garret my liefu' lane, chawin' the cud o* 
repentance for what I had dune, an' expect in' every moment 
when Mr Gowlanthump wad be in to lodge a complaint against 
me, an' sair me wi' a summons to appear afore the session. 
My expectation was fulfilled to a literality, for aboot mid-day 
Mr Gowlanthump's chap cam' to the door — I couldna be mis- 
ta'en — ^it was his ain weel -kenned rat-tat-tat — only mair 
energetic than ordinar*, as befitted the errand he was on. At 
the unwelcome soond, the seam fell frae my hands an' my 
hands by my sides, as if I had been smitten by a sudden stroke 
o' the palsy, while ower my breist there cam' a prinklin' 
feelin', juist as if I liad swidlowed a livin' hedge-hog, an' it 
had been makin' a voyage o' discovery through a' the holes 
an' bores o' my inside. 

By an' by little Chii-stie cam' up an' said that I was required 
to gang doon an' speak to my mither. Awa I gaed snoolin' 
wi' my chin restin' on my collar-bane, my face as red as the 
very fire, an' my haill bouk trim'liu' frae tap to tae like an 
ashen leaf. A glisk o' the Minister was sufficient to show 
that his mission had mair to do wi' the law than wi' the gospel 
— ^mair wi' judgment than wi' mercy. 

" What's this ye've been doin', Tarn ?" quoth my niitlier, 
half greetin', " On ay, there's guilt pictured on yer very cuou- 
tenance !" 

I scorned to lee, an' therefore, the truth I taiUd, "uncarin' 
consequences," an' dwallin' especially on the fact that I had 
been filled ibu', sair against my will, by the Laird an' Biiggins. 
The holy man grained inwardly at the mention o' thae graceless 
scamps, an' remarked that they wad hae muckle to accoont foi* 
at the day o' judgment. 

"I see," quoth he, ** that your fall is owing to a stumbling- 

block laid in your path by the servants — ^the chosen servants 
of the Great Enemy. You have been caught like a bird in 
the snare of the fowler. Be thankful that you have escaped 
with your life. Beware of the Old Serpent for the future. 
Go and sin no more 1" 

Up I crap to the garret wi' a feelin' o* as muckle thankful- 
ness i* my heart that I had got absolution for my serious 
offence, as if 1 had fa'en heir to a great estate. My mither 
entreated Mr Gowlanthump no to say ought aboot the business 
to my faither, for that it wad only breed dispeace i* the hoose 
withoot makin' amends for a faut, nor to let on to Dauvit 
Sooter aithems, for that Andro, as he had heard me relate, 
had naur gotten his dead aboot it already, an' to baith o' her 
requests the venerable divine kindly vouchsafed a favourable 
response. 

Andro cam' ower, as he had promised, on Friday nicht, an' 
awa we gaed to get oor weekly lesson in the divine airt o' 
music frae Blin* Archie, but haviu' left oor fiddles at Burley- 
rackit when we fled on the Munonday nicht, we behooved to 
ca' in for them i' the byegaen. It wasna withoot a quakin 
heart that I descended the kitchen area — ^the scene o' my late 
incarceration an' involuntary suspension. Cautiously did I 
chap at the door, an' briskly did Tibbie open it. I expeckit 
naething less than that she wad hae ta'en me in her arms, an' 
dautit me as ane risen frae the dead, in a manner, but aha ! 
I faund her as cauld as ice an' as hard as yettlin'. 

" Ou ye'll be wantin' yer fiddles — ^are ye ?" quoth Tibbie, 
geyan dry an' short like. " Peggy bring oot their fiddles i' 
yer hand there." 

" Ye're imco short the nicht, I think — ^what's wrang wi' yel" 
quoth I. 

" Ou I'm as tall as I was on Munonday nicht," quoth she, 
" an' I never was better i' my life. Ye'll be to land at the 
Manse the nicht as usual. The minister's lasses are far to the 
fore o' Peggy an' me, but ye're welcome to yer choice, Tam, 
for me." 

"Ou aye, ye can gang to the Auld Haiks for ought we care," 
quoth Peggy, handm' oot the fiddles, an' tossin' her head as 

heigh as ye like, *' an' that's juist tellin' ye, for we're no sae 
hard up for lads as to need to tak' ony body's leavin's." 

" Weel-Srwat no !" quoth Tibbie, " for we could get a dizzen 
o' joes if we like, whaur ane'll sair us." 

"Ou aye," quoth Peggy, an' clashed to the door wi* a ruddie 
that garred the haill hoose ring, whuppin' in the bar at the 
same time to keep us at the stoJS's end. 

Here was anither mischanter that had happened till us as 
the fruit o* that mad frolic o' oors ! It's neither ae misfortune 
nor twa that comes o' that drink, but a' the ills that ever 
Mlowed ane. 

Andro an' me crap up the area staps as if oor noses had been 
bluidin', baith angry an' wae to thii^ that the jauds sid hae 
the conscience to cast us aff like a pair o' worthless bauchles, 
for nae ither reason than that we had haen the luck to kiss 
the minister's lasses, when as we couldna be said to be accoont- 
able for oor actions. If folk wad aye tak' a charitable view 
o' their neebor's fauts an' &ilin's, it wad save a warld o' ill- 
will, an' evil-speakin', an' lift frae mony a bleedin' bosom an 
untold load o' woe an' misery ! 

CHAPTER XVL 



THB VALENTINES. 



I soon fBLxmd oot that when Tibbie discharged me firae payin' 
fiirther coort to her, an* sent me on a rovin' commission in 
pursuit o' anither sweetheart, she had said an' dune raither 
mair than she meant. That muckle I could read in her een 
at the Kirk on the followin' Sunday, for I noticed that she 
was aye gleyin' slyly towards me, when she thocht I wasna 
lookin* at her, an' aye heavin' the ither deep-drawn sorrowfu' 
sigh, juist as if there had been a something hingin* heavily on 
her heart, whilk she wad fain hae bein' rid o*. Folk aften do 
an' say things in a hurry, that they hae rizzen to repent o' at 
their leisiu*e, an' sae it had fared wi' Tibbie an' Peggy. They 
were, in very deed, like to bite aff their fingers that they had 
been sae rash an' witless as to lichtlie Andro an' me, for nae 
rizzen whatsomever, except that we had, sair against oor will, 
letten the sup drink get the better o's for ance in oor lifetime. 
I dinna doot they baith saw the absurdity o' their conduct 
when they had leeshince to refleck on't, but we were deter- 
mined that we sid let them cool i' the skin they had het in, 
afore we sid waste words on them again. I daursay they ex- 
pectit us to present oorsels afore them in sackclaith an' ashes, 
an' fling oorsels at their feet, beseechin* them for mercy's sake 
to vouchsafe us a look o' benignity an' compassion, but, trogs, 

if they were biggin* themsels up in ony sic expectation, they 
were very far mista'en. As they had ta*en the first word o' 
flytin' wi* us, we were resolved that they sid hae the honour 
o' makin' the first motion towards a reconciliation. So at the 
skaill o' the kirk Andro an' me passed them aboot half gaits 
doon the Loan, an' though we rubbit shoothers wi* them i' the 
by-gaen, we never sae muckle as aUooed oor een to licht upon 
them. Though I felt muckle nae little vexation aboot the 
ootcast, yet I managed to preseiTC a wonderfu' calm coonten- 
•nce under this affiction, the mair sae that I had done nae- 
thing whereof my conscience could accuse me. 

Troth, if the truth daur be tauld, it had been a far greater 
trial to Andro an' me to hand up oor heads i' the congregation, 
in presence o' Mr Gowlanthump, Geordie Mortclaith, the 
servant hizzies at the manse, the smith, an' a' the lave o' them, 
wha were conversant wi' oor guizin* exploits, an' wha sat 
glowerin' at us the haill forenoon, as if we had fa'en frae the 
gled's feet, than it had been for us to gie the cauld shoother 
to the twa dorty-pouches wham we had passed wi' sae little 
ceremony i' the Loan. 

Naething further transpired durin' the next week or twa. 
Andro an' me gaed to Archie's on the Friday nichts, an' got 
oor lessons as usual, but returned withoot tarryin' at Burley- 
rackit, whilk was rather unusual. The twa dames we saw 
ance a-week at the kirk, but never signified that we saw them. 
Reports were rife that they had been crackin' at the kitchen 
style wi* Saimders Broganawl's journeymen, an' the coachman 
was said to be layin' a' oars i' the water to get roond aboot 
Tibbie. Andro begood to get unco fidgetty, when he beheld 
hoo matters were like to gang, an' had it no been for me, the 
snotter-box, that I sid say sae, wad ha^e gane snoolin' in aboot 
them again o* his ain accord, whilk was juist the very thing 
they wantit, but what simple idiots wad we hae been had we 
performed kotow afore their fitstools ! 

" No ae stap, Andro !" quoth I, when he proposed haulin' 
me in aboot wi' him, ae nicht as we were passin' Burleyrackit 
hamewith frae Blin' Archie's. " No ae stap will I gang near 
them ! The sim an' the mune an' the eleven stars may be turned 

back in their coorses, as they were in the days o' Joshua, but 
for me, Andro — I winna budge a single inch oot o' the bit — 
no for the best woman that ever stappit in leather shoon. 
They'll speak to me first, I'm thinkin*, or I'll tyne my senses. 
Saucy jauds 'at they are !" 

This display o' firmness was a' frae the teeth forret, hooever, 
for deeply embedded in my bosom's inmost core, lay the image 
o' ane wham it wad hae been as impossible for me to forget 
as to flee frae my ain shadow. I've everly made the observe 
that whenever I've been weighed doon by grief, or heezed up 
by joy, particularly when the women-folk hae had a hand i' 
the pie, I've aye been subject to a fit o' the poetics. When a' 
was smooth as sleepin' sea wi' me — ^when my heart was neither 
glowin' like a lowin' coal, nor frozen like an iceberg, but juist 
in a cosy, comfortable, half-an'-half temperature, — the muse 
has seldom sought to thrust hersel* upon my notice, but 
whensoever the pawky little elfin, wha does the high behests 
o' the Cyprian goddess, has transfixed me in a vital pairt, then 
was I sure to burst furth either into a psean o' triumph, or 
into a wail o' lamentation, accordin' as I was met by the smiles 
or the frowns o' the fair. Need I say that the interruption 
o' amicable relations between Buttonhole an' Burleyrackit, 
was ane o' the saul-harrowin* epochs in my existence, that be- 
hooved to be wedded to immortal verse ! Durin' the month 
that the estrangement lastit, I composed as muckle crambo- 
jingle as wad hae earned for me a decent poetical reputation, 
if only the quality o' the verse had been commensurate wi' 
the quantity thereof As I consigned the feck o't to the 
flames as a burnt oflerin' on the disappearance frae the hori- 
zon o' the thick clud under whilk it had been composed, I can 
gie only the followin' triflin' sample o't, that Tibbie has keepit 
in her kist locker rowed up in a stockin' fit alang wi' her 
marriage lines, she havin' abstracted it frae my oxter-pouch 
on my first visit to Burleyrackit, when the ratifications o' the 
treaty o' peace an' amily were duly exchanged between us. 

THE LOVER'S LAMENT. 

A WOFUL BALLAD. 

iiAin TO HIS msTREss' BTEBRow. — ShaHjopeore, 

My Tibbie's face^ my Tibbie's fonn, 

My Tibbie's raven hair 1 
'Tween Forth an' Tay nae bonnie May 

Wi* Tibbie can compare. 
' Bnt wow alas ! I'm sair distrest. 

The jaud has ta'en the gee ; 
An' noo my Tibbie's slae-black een 
' Will blink nae mair on me. 

Wi' mony a blydesome, winnin' way, 
* My heart she did trepan ; 
Inconstant, she has rendered me 

A melancholy man. 
Awa ye scentit flowers o' spring, 

Nae pleasures can ye gie ! 
For my Tibbie's slae-black een 

Will blink nae mair on me. 

The blackbird, in the buddin' thorn, 

Hoo lichtsomely he sings ! 
The laverock frae the grassy howm, 

Hoo joyfully he springs ! 
Would I could sing as blythe as they I 

But no ! that canna be ; 
For O my Tibbie's slae-black een 

Will blink nae mair on me. 

A' day, I wander like a ghaist 

That canna lie at rest ; 
A' nicht I toss, on bed, like ane 

Wi!- guilty fears opprest. 
m cross the Ocean's faem, I will. 

Or lay me doon an* dee ; 
Unless my Tibbie^s slae-black een 

Blink coathily on me. 

It was juist i' the gloamin' o* the day after the aforesaid 
piece o' extravagance had been putten thegither, that I was 
sittin' toastin' my taes afore the kitchen fire, previous to licht- 
in' the bit cruizie for the nicht, when in comes auld Robbie 
Sma* grainnin' under the wecht o' his wallet, an' plantit him- 

sel' doon beside me on the big creepie. Robbie was ane o* 
the privileged gaberlunzie men, formerly sae rife in maist 
pairts o' the kintra, wham the act Aucht and Ninth Victoria, 
Chapter Auchty-Third, has completely banished frae oor doors, 
an' consigned to the thraldom o* the Poors* Hoose. Robbie 
was as great a man as the Patriarch Joseph, for he wore a 
coat o' mony colours — a thing o' shreds an' patches — that 
hung doon half-gaits to his heels, an' contained in its skirts 
twa immense pouches, that were generally weel lined wi' ait- 
meal bannocks, whangs o' skum-milk cheese, an' dowls o' fat- 
beef an' pork. The upper halves o' his shanks were encased 
in a pair o' weel-patched corduroy knee breeks, an' the under 
in a pair o' coorse ribbit grey stockins, the maisterpiece 
whereof had been for years a matter o' speakilation wi' folk 
o' an inquirin' turn o' mind. On his feet were a pair o' mar- 
rowless bauchles, through whilk his black corny taes peeped 
furth at sundry openin's, like a cleckin' o' mice frae beneath 
the edge o' a divet. Add to his chin a lang grizzly beard, 
that hung doon ower his breist-bane, an' that hadna been 
primed by sheer or razor for a series o' years, clap on his 
pow a blue bannet, as big an' roond as a bam wecht, an' put 
into his neive a sturdy hazel rung, as lang as himsel', an' ye'll 
behold an efi&gy o' auld Robbie Sma'. Robbie was a native 
o' Aberdeenshire, but havin' come sooth in the early part o' 
the century, wi' a drove o' Heelan' nowte to a Ceres market, 
he had settled doon i' the East Neuk, where he set up in busi- 
ness, first as a cadger, an' finally as a sturdy beggar. Havin' 
pursued the latter vocation for years withoot molestation, 
evil days at last cam' upon him. Aboot the period whereof 
I'm presently speakin', the lairds i' the East Neuk laid their 
heads thegither, an' wad hae a' the gangerel bodies banished 
to their ain parishes. Robbie was nabbit by Squire Bowman, 
marched doon to Anster, put on board a norlan' bound vessel, 
an' sent aflfto Bon- Accord withoot benefit o' clergy. That hap- 
pened i' the go o' the year, previous to my oot-cast wi' Tibbie, 
an' this was his first visit to Buttonhole, after his return frae 
his travels in the north. 

" Ye're here again — are ye Robbie 1" quoth I, as he cam' 



THE VALENTINES. 155 

stumpin' ben the hallan', '< I thocbt we had seen the last o' 
you — where cam' ye frae T 

" I didna fit' frae the cluds, ye may be very sure," quoth 
he, flingin' doon his wallet T the neuk, an' puUin' in-bye the 
oreepie, as if he had been ane o' the family. 

"Hoo did ye find yer way frae the north 1" quoth I, "an' 
were ye no fleyed to show yer neb here aboot again, seein' the 
rou^ handlin' ye got sae shortly syne ?' 

** Fu did I fin' my way 1" quoth he, takin' oot his sneeshin' 
mull an' feedin' his tiose frae a sma' horn spoon whilk was 
attached to the lid o' the muU by a leather thong, '' Jeest on 
my naui twa feet, Maister Tam — ^that's fu' I cam'. But sorra 
tak' thae auld sheen o' mine, for, vow man, but they've been 
sair on my corny taes ! Ye see, I didna stay but twa nichts in 
Aberdeen, for a' the folk there were strange to me; it's 
sae lang, lang sin' I teen fareweel o' my north-ower freends, 
that they didna ken me — ^an' didna want to ken me, for puir 
folk's freends seen misken them, Maister Tam. Gudc grant 
ye may never fin' that oot fiue experience ! If I had ha'en 
a fortune to leave ahent me, bunders wad hae been claim- 
in' kindred wi' Mr Robert Small, or wi' Robert Small, 
Esquire, as they wad hae been ca'in me, but as I was only 
plain Robbie Sma', an' needin' a bite o' meat frae the han' 
o' charity, I could e'en lay me doon an' dee at a dykeside for 
ought that onybody kenned or cared. Fat was I to dae? 
I couldna bide there an' dee for want. Sae I tmned my face 
ance mair towards the sooth, an' tano the coast road 
a' the way roond by Steenhive, Munross, Arbroath, Dundee, 
an' Perth, beggin' my bite an' soup at the farm-hooses by 
day, an' deepin' in hay-stacks or in killogies at nicht. Here 
am I at last, back amang auld freends an' kenned faces, where 
I'm sure o' the bit an' the brat as lang as I'm able to hirple 
aboot an' seek them." 

" But arena ye feared to come here aboot again 1" quoth I, 
" what if ye sid fa' into Mr Bowman's handy-grips 1" 

" Fleyed 1 No : the warst he can do is to send me back to 
Aberdeen," quoth Robbie, shruggin' his shoothers as if the 
very idea were irksome till him, " an' the best I can do is 

jeest to come sooth agftin, by the sboi-test an' easiest gait I 
can fin', Maister Tarn. He'U seen weary o* that kind o' wark 
— seener than 111 dae maybe." 

This conversation ta'en place while my faither an' mither 
were oot doin* some bit jobbie i' the bam, — Chirstie bein' ben 
the hoose wreatin' a Valentine, for young though the whippy 
was, she had already begun to set her cap to the lads. On 
hearin' my mither's fit at the ooter door, Robbie as if sudden- 
ly recoUectin* something that had escapit his memory, banged 
his hand into ane o' his capacious pouches, an' whuppit oot 
a little square broon paper parcel, neatly tied up wi' a bit 
blue threed, an' sealed Wi' a thumble. This he stappit into 
my hand, whisperin' at the same time, wi' an air o' great con- 
fidence, that I wad need to keep it oot o' sicht. 

" Wha is't frae V quoth I, slidin' it imder my waistcoat. 

** Ye ken wha !" quoth he, winkin' significantly — " Burley- 
rackit, ye ken ! I was there this afternoon. But losh hand 
yer weisht, or yer mither will hear us !" 

Havin' got Robbie startit on the crack wi' my mither aboot 
his sojourn i' the north countree, I lichtit the cruizie an' ran 
up to the garret wi' my heart loupin' like a troutlet newly 
oot o' its native element, for I felt that the oor, big wi' fate 
to mysel' an' Tibbie Monypenny, had at last struck ! I was 
aboot to read the decree that was to mak' me either supremely 
happy or unutterably miserable. I had arrived at a crisis in 
my history. If Tibbie were still obstinate an' thrawart, then 
fareweel, an eternal fareweel to a' thochts o' a reconciliation 
on this side the grave, for I micht dee, but a hair's breed I 
wadua yield, no even to save my life ! But if, on the ither 
hand, she* were complowsible an' disposed to listen to the 
words o' wisdom an' affection, then hail ! all hail, the happy 
oor that restored her auce mair to my arms, for I felt that I 
could baith forgie an' forget, an' lo'e her a' the mair warmly 
an' tenderly that oor hearts had been sindered for a sizzen. 

For a minute or twa I sat contemplatin' the ootside o' the 
bit parcel, fleyed to open it like, lest, peradventure, it micht 
prove to be anither Pandora's box frauchtit wi' a' the ills that 
ever fallowed ane^ an' withoot even the glmt o' hoi^> at the 

bottom, whilk is a' that renders the miseries o' this life tholeable, 
an* reconciles man to his weary lot. First I examined the 
hand-wreat o' the direction, an' discovered that Tibbie had 
spelt Buttonhole wi' a single *Hf next I smelt the wax 
wherewith the package was sealed, an* found that it was. nae- 
thing mair nor less than a bit o* my fiddle rozet, whilk I had 
' tint at Burleyrackit in the hurry-skurry o' the Handsel Mun- 
onday business ; lastly I inspeckit the blue threed, that was 
twined roond the parcel, an* as I was morally ceftain that 
Tibbie had wet her fingers on her tongue, afore castin' the 
knot on*t, I actually raised it to my lips, an* — kissed it ! Then 
did J lift my sheers, an* clip asunder the thread o* fate, when, 
lo, there lay before my entranced gaze — what wad ye suppose ? 
Juist ane o* Tibbie*s glossy raven ringlets ! The very article 
I had been thrainin* aboot for mony lang, an' had never been 
able to procure ! I was perfectly transportit wi* joy ! Od, I 
declare, it*s almost worth yer while to hae a bit tift wi* yer 
sweetheart, that ye may enjoy the luxury o* the subsequent 
reconciliation. 

*' Bicb the treasore, 
Sweet the pleasure ; 

Sweet is pleasure after pain f ' 

But there was mair than the ringlet i* the paperie. There 
was also a Valentine, whereon was depicted, in gaudy colours, 
a representation o* Tibbie an' me standin* in an avenue o* trees, 
through whilk there appeared in the distance, the steeple o* 
a village kirk, wi* a goose perched on the tap o't for a vane. 
Ane o' my arms — the left ane if I mind richt — was twined 
roond Tibbie's neck — ane o* her hands was locked firm an' 
fast in ane o* mine — ^an* oor lips were in contact. On the 
branch o* a tree overhead, an* within half an inch o' my hat, 
sat a pair o* doos billin* an* cooin* ; on an altar situate in ane 
o* the comers o* the picture lay twa hearts nailed thegither 
wi' an arrow ; while Cupid, the little sinner, wi' bow in hand, 
an* quiver on curpin, cowered ahent a tree stump, wi* ane o* 
his thooms at the neb o* his nose, an* laughin' like a* that. 
At the bottom o' this unique pictorial design were the followin' 
lines in Tibbie*8 band-wreatin* : — 

"As sure's a gun, 
*Twas a* for fun, 

That I did lichtlie you ; 
Forget, f orgie 
Puir -witless me, 

For this will never do ! 

Oome back, come back, 
To Burleyrack, 

On Friday nicht at nine ; 
Let byganes be, 
Byganes wi' me. 

An* be my Valentine T* 



Sae greatly was I absorbed in the contemplation o' the 
Valentine that I didna notice my faither's fit comin* up the 
stair, an* so, or ever ye could hae said sax, he was at my lug, 
an* had the raven ringlet in his hand, an* puttin* on his spar- 
tickles to gie it a narrow inspection. The Valentine, hooever, 
I managed to keep oot o' his clutches, an* that was a special 
mercy, I*m sure, for if he had gotten his four een upon 't, it 
wad hae letten oot the poother, an* nae mistak*. 

" Oho, Tam ! ye're no gaen to set up in the hair collectin* 
line — are yef* quoth he, keekin* pawkily into my physog, 
" That*s very bonnie indeed. Tammy my man, — a bonnie teat 
o* hair indeed — an' I greatly admire yer taste, but whaurawa 
did that crap grow T 

This question I only answered wi' a grane, an' held doon 
my head like an evil-doer, for I was sae sair atfrontit at bein' 
fund oot, that I thocht every moment when I wad drap 
through the very floor. 

** I say guidwife !** quoth he, cryin' doon the stair to my 
mither, " Come here an* see this.'* 

Of coorse, up cam* my mither wi' Chirstie at her tail, an* 
ye never heard hoo the three o* them gaed on aboot the harlie 
o* hair ! Od, afore a* was done, I was little frae growin' real 
angry at them, for never in a' my days hae I relished bein* 
made a laughin' stock o*. An* Chirstie too, the little smatchet, 
she bit to lay in her word anent the ringlet, an* mak* a pre- 
tence that she kenned mair aboot where it cam* frae than was 

generally supposed ! I could thole their jeerin' an' aflf-takin* 
nae langer, an* sae I whisket the ringlet oot o' Chirstie's hand, 
an* to the door I gaed, till I sid come to mysel* awee. At 
the gyle o' the hoose I forgaithered wi' Andro Sooter, wha 
had come post haste to inform me that he had haen a Valen- 
tine an' a lock o' hair frae Peggy similar to what I had got 
frae Tibbie. I had never in a* my previous experience, seen 
Andro sae heigh as he was that nicht. Puir chield, he was 
like to loup his very lane wi* joy at the thochts o' meetin' 
ance mair wi' his beloved Peggy, an* I couldna blame him sair 
aithems, for as saith a certain Poet — 

''A fellow-feelin' mak's us wondrous kind." 

On the Friday nicht Andro an* me landit at Burleyrackit, 
rather afore the oor agreed on, an* met wi* a reception warm- 
er than we had ever experienced afore, cordial as was oor 
welcome for ordinar*. Tibbie was greetin' an* laughin* by 
turns, an* Peggy was the same. Andro an* me were in duty 
bound to show some sma* emotion likewise, to be neebor-like 
as it were, an* truly the display o* feelin' a* roond was maist 
movin* to behold ! Explanations, that were deemed perfectly 
satisfactory on baith sides, were tendered in regaird to oor 
unlucky interview wi* the minister's servant queans, as also in 
regaird to Saunders Broganawl's men an' the coachman chield, 
an' so we left Burleyrackit that nicht, happier far than ony 
king that ever wore a crown. 

CHAPTER XVII. 



TIT FOR TAT« 



They maun be far gane on the hie road to perdition, wha hae 
tint a' control ower their revengefa' passions. If folk yfsA 
aye ettle to square their words an' actions by the gowden rule, 
that admonishes us to gie to ithers only sic measure as we 
wad like to receive frae them, what a happy warld this wad 
be ! I'm sure it has ever been my earnest endeavour to do 
the richt gait, but, for a' that, I've had to thole at the hands 
o* the warld a guid hantle o' rough usage, that the warld 
wadna hae ta'en aff my hands withoot she win' its tusks. But 
though ye sid creep through creation on yer himkers, ye'U 
no escape gettin' yer croon crackit occasionally. At ony rate, 
I ken ae thing an' that's no twa, that misfortunes o' ae kind 
or anither, some o' them o' my ain makin' maybe, but the feck 
o' them made to my hand by ithers, hae been my daily com- 
panions ever sin' I could crawl my lane, an' sae will be the 
case wi' me, I doot, as lang as I'm aboon the yird. But I 
maun ca' a halt to this moraleezin', an' proceed to reel afifthe 
threed o' my story. 

Aweel ye see, aboot this time there was in Mr Bowman's 
service a gamekeeper fallow, an Englishman o' the name o' 
Sproggles, wha laid himsel' oot for a' kin-kinds o' gilravage, 
an' was never sweer to gang oot o' his gait to play tricks on 
folk, when he thocht he could do sae withoot bein' made to 
pay the penalty due to his main impudence. Ned Sproggles, 

tiM>ugh he could hardly tell a B frae a bull's fit, an' was guid 
for naething but for exterminating vermin, professed to baud 
us norlan' bodies in great contempt, as bein' void o' the 
natural smeddum to be fund in the folk bom by-sooth the 
Cheviots. But certes, if we ha'ena sic a pooer o' speech as 
they hae, if we dinna chatter chatter awa like a wheen jay- 
pyots as they do, we are yet possessed o' a cum quahfications 
o' oor ain, that mair than mak' up for oor deficiencies in ither 
respects, sae they needna be crawin' sae croose, for a' they've 
come to. Sproggles had ta'en up a special ill-will at my 
faither an' me, because we had to threaten him wi' the Shirra 
afore he wad pay for a suit o' claes he had got frae us on 
credit, an' whilk had been cawkit doon against his name on 
the inside o' the press Hd, where it had stood for a twalmonth 
an' mair. Ye canna do some folk a waur tiun than seek yer 
ain frae them, an' Sproggles was a chield o' that kind. He 
paid the siller wi' hangit ill-will, an' frae that moment resolved 
to hae day aboot wi' us if he could. Yet he keepit aye a fair 
face to us when we chanced to forgaither, though ahent oor 
backs he was secretly meditatin' mischief. He was truly u 
Judas rascal that Sproggles ! 

My faither an' me happened to be ower-bye ae day on the 
Whtmny Muir castin' feals for repairin' the roof o' the swine's 
cruive, when Sproggles maks his appearance, wi' his gun in 
his oxter an' a cleckin' o' dogs at his heels. So he introduced 
himse],' an' began a lang litany aboot his dogs an' his game, 
an' tauld us hoo he had shot a brock a few days previous, 
whilk he had sent aff to St Andrews as a donation to the 
College Museum — ^a stinkin' favour truly, but what better 
could be lookit for frae him ? 

" But I say Mr Bodkin," quoth he, as he was turnin' on 
his heel to gang awa, " them poacher fellows are playing the 
deuce with the game about here, and I'll have some of them 
hauled up before long, or my name is'nt Ned Sproggles. 
Should you see any suspicious looking parties hanging about 
in your neighbourhood, who are likely to have a relish for hare 
soup, I'll take it kind if you note their movements and let 
me know." 
T 

" Weel-a-wat/' quoth my faither, in a jocular sort o' way, 
" Fse do nae sic thing, for if I had my will o* yer beasties, I 
Bid mak' short wark wi' them. Nasty vermin ! yer hares 
especially — for they come into my kaill yard under clud o' 
nicht, like evil-doers, an' eat up my bits o' curlie plants stoup 
an* roup as fast as they grow. 'Od if I can lay my hands 
upon them, but Fse knock their wind oot, — sae ye maun look 
aboot ye for anither protector for yer vermin, if ye dinna 
mean to send a tod to watch yer sheep-fauld." 

" You don't mean to turn poacher, d'ye ?" quoth Sproggles. 

"Weel," quoth my faither, makin' a laugh o* the thing, 
" I sanna gang far oot o' my gait to seek after yer cutties, 
but I wadna advise them to come ower near me, unless they're 
weary o' their lives, an' that's no sayin' exactly what I wad 
do, or what I wadna do." 

Awa gaed Sproggles mutterin' something to himsel', though 
what it was we couldna juist mak' oot. Nae doot it was ony 
thing but a benison on my faither an' me. 

Ae momin' early, aboot a week or sae after this interview, 
Sproggles alang wi' anither ill-lookin' fallow comes to Button- 
hole, an' chaps at the door. My faither wha was juist newl} 
up, was sittin' afore the fire puttin* on his stockin's, an', hearin' 
the knock, he goes an' opens the door to speer what was 
wantit. 

" Dear me !**" quoth my faither, when he beheld the twa o' 
them, but directin' his discoorse to Sproggles, as the ither 
chap was an utter stranger till him. '* Dear me, ye're early 
asteer this momin'." 

" Why you know, Mr Bodkin," quoth Sproggles, " there is 
an old saying," 

" Early to bed, and early to rise, 

Makes a man healthy, wealthy, and wise.*' 

" Ay, an' there's anither ane," quoth my faither, " whilk 
says — 

"Early birds catch the worms." 

"Yes," quoth Sproggles, bitin' his lip an' pryin' impertin- 
ently into my.faither's face, <'and late ones have sometimes 

been known to catch hares and hide them in the cow-byre." 

" Ou," quoth my faither, ** I never heard o' that, Mr Sprog- 
gles, ye're speakin' in paralDles noo surely/' 

" Perhaps not," was the reply, " but I'll undertake to en- 
lighten you by-and-by. Would you shew me into your cow- 
byre, if you please, Mr Bodkin ?" 

" I carena though the king himsel' saw the inside o' my 
byre," quoth my faither, " an' if ye can find ought in't bo- 
langin' to you, ye'se be welcome to tak' it." 

" We'll see about that," quoth Sproggles, glowerin' to his 
companion an' giein' a triumphant chuckle. 

" Ye'll juist see," quoth my faither, ** but if yer een bena 
i* the mirligoes, ye'll see naething wrong." 

Havin* put his feet into his bauchles, my faither stappit 
his wa's alang to the coo-byre, accompanied by Sproggles an' 
his accomplice. 

" I say, Morgan, is this the door you saw the two feDows 
enter with them hares you were speaking about?" quoth Sprog- 
gles, addressin' the ill-fkui'ed rascal wha was staudin' at his 
elbock wi' doon-cast ee, the very picture o' an ill-doer. 

" The 'dentical door," quoth Morgan, " I'll swear to it." 

" Then they must be here," quoth Sproggles to my faither, 
" so you may as well turn 'em out." 

" As ye seem to ken mair aboot it than I do," quoth my 
faither, "ye can e'en turn them oot yersel'. The muckle 
sorra tak' the man ! d'ye mean to say that I've been steerin' 
yer hares 1" 

" That'll be seen p'rhaps, when you have had an opportun- 
ity of explaining how else they could have come here," quoth 
Sproggles. " Morgan see if they aie'nt under that straw." 

Whereupon Morgan staps his wa's up into the toom bta', 
next to the ane that Bruckie stood in, an' there sure eneugh 
he discovered four dainty cutties, wi' the brass wire gims still 
roond their craigs. As Morgan was bringin' them furth, 
Bruckie wha had been flypin' back her lugs in her neck, an' 
glowerin' unco raised like at the sicht o' the twa strange vi- 
sitants, liftit her hent fit an' lent Morgan sic a clink on the 
shin banes wi't, that he fell clout oot e{ his length amang the 

shairin'. It was lucky his leg wasna broken — ^though, if he 
had gotten himsel' brained, it wad only hae been what he 
deserved. I dootna he thocht he had eneugh as it was, for 
though he didna lie lang in his undignified posture, he made 
sad wark at walkii^* when he regained his feet 

" Ye see Fm right, Mr Bodkin," quoth Sproggles, after he 
had assisted his concurrent to gather himsel' oot o' the grip, 
" 0, I'm wide enough awake to all them dodges, so you need'nt 
try to cheat me." 

" Weel," quoth my faither quite dumfoondered at the turn 
things had ta'en, but conscious, nevertheless, o' his innocency, 
" I winna deny an' I canna deny that ye've got the cutties, 
but I defy ye to say that they were laid there either by me 
or mine." 

By this time my mither an' me had gane oot to the byre, 
to see what was what, an' when I hove in sicht, Sproggles 
puts upon Morgan wi' his elbock, an' quoth he, " Is'nt this 
young man one of them two fellows you saw with the hares, 
Morgan T 

" Yes," quoth Morgan, castin' up the comers o* his een o' 
forbiddin' aspect, " them's one of iJie two as I seed." 

" Good !" quoth Sproggles, wi' an air o' supreme satisfaction, 
"and was'nt this here t'other gentleman," pointin' wi' his 
thoom to my faither^ " the other one of the two you saw with 
them hares ?" 

" Yes," quoth Morgan, gleyin' roond to my faither, " I'll 
swear he was." 

" You are quite sure them are the parties you saw leap out 
of the wood with the four hares ?" quoth Sproggles. 

" Yes," quoth Morgan, " I'll swear they was." 

"And you followed them to Buttonhole, and saw them 
enter this here cow's house with the hares ?" quoth Sproggles. 

" Yes, I'll swear I did," quoth Morgan. 

" And you can also swear that you afterwards saw them 
enter Mr Bodkin's dwelling house and shut the door ]" 

" Yes, I'll swear I seed them," quoth Morgan. 

" WeU^ that'll do !" quoth Sproggles, snappin' his thooms, 
" Moi^gan take jou two of them hares, over your shoulder. 

and 111 take the other two. Mr Bodkin," quoth he, ad- 
dressin* my faither, "you'll hear more about this business 
by-and-by." 

" If hard swearin* will sair yer turn," quoth my faither, " I 
dootna but my guilt will be folly established. I winna be 
the first innocent person that has suffered punishment — ay 
a weohtier punishment than ony ye can impose — by reason 
o* the wicked devices o' Sawtan an' his instruments o' im- 
richteousness, an' I winna be the hindmost, if sae be the warld 
lasts lang ; but ye hae muckle to answer for, you Sproggles 
an' that wauf-lookin* widdiefu' wham ye hae suborned to do 
yer dirty wark — ^ye liae muckle sin to accoont for ! Ye think 
it a sma' matter to blast the reputation o' an honest man, 
wha has aye striven to live a life void o' offence baith towards 
(jrod an' man, but the day is comin' when you an' me will hae 
to stand afore a Judge whase deliverances will be free frae the 
errors an' partialities that belang to the judgments o' earthly 
tribunals — a Judge wha can tak' cogneezance, not only o' the 
ootward conduct, but o' the thochts an' intents o' the heart. 
Then it will be seen — if not till then — whether Tam an' me 
are guilty o' the crime laid to oor charge. But I'm no with- 
oot houps, that the Almichty will even in this warld bring 
licht oot o' darkness, an' succour them that are ready to 
perish !" 

I had never before heard my faither deliver his sentiments 
wi' greater unction, nor wi' a mair copious ootflow o' natural 
unadorned eloquence. He spak' frae the heart, an' the heart is 
the best teacher o' elocution. His soul was burnin' wi' richteous 
indignation, to think that he sid be saddled wi' sic a crime, when 
he was conscious that he was as innocent o' wrang-doin' as an 
unborn infant. Sproggles an' Morgan slunk awa abashed 
afore the prophet-like fervour o' his words. 

That day, there was little wark wrocht at Buttonhole either 
up-stairs or doon. My faither wandered oot an' in like a dis- 
trackit creatur', my mither gaed through the hoose doin' little 
but dichtin' her een, while I mysel' felt sae throu'ther like 
that feint a thing o' wark kind could I settle to do. 

In the afternoon my ^ther flang on his coat, an' held awa 

to the manse, to tak* coonsel wi' Mr Growlanthump, as to 
what sid be done in the premisses. The result o' the confer- 
ance was that Mr Gowlanthump sent aff a letter to his man 
o* business in St Andrews, a wreater o* the name o' Penman — 
famous in his day for clearin' up kittle cases — requestin' him 
to come ootbye to Buttonhole an' concert measures for defend- 
in' oor cause afore the Justice o' Peace Coort. 

Next day Mr Penman cam' drivin' oot in his coach, wi' ane 
0* his clerks to scribe till him, an' landit at the Horse Shoe 
Inn for the purpose o' puttin' up his beast. He mentioned 
to Mrs Snifters the object o' his visit, an' lucky it was that 
he did sae, for frae her he obtained a piece o' information 
whilk made the case as plain as a pikestaflT in oor favours. 
' Havin' precognosced Mrs Snifters an* her servant lassie, an' 
made arrangements for their attendance at the coort, as wit- 
nesses for the defence, Mr Penman stappit owerbye to Button- 
hole an' tauld us to mak' oor minds quite easy, as he was cer- 
tain sure he wad be able, not only to bring us aif wi' fleeiii' 
colours, but even to carry fire an' sword into the enemy's camp. 
This news was like caller water to oor thirsty souls, an' so we 
awaited the upshot o' the matter wi' perfect composure an' 
confidence. 

Early in the foUowin' week a couple o' beagles, wi' juist twa 
haill arms atween them, made their appearance at Button- 
hole, an' served summonses on my faither an' me to appear 
before the Justice Coort at St Andrews, on a day an' date speci- 
fied, to answer for the high crime an' misdemeanour o' tres- 
passin' on the lands o' Nicholas Bowman, Esquire, of Burley- 
rackit, in pursuit o' game, an' also for havin' in oor possession 
four hares, the property o' the said Nicholas Bowman, or o' 
some person or persons to the prosecutor imknown. Mr 
Penman tane guid care to hae Mrs Snifters an' her servant 
lassie legally cited to appear as witnesses on oor behalf. 

When the day o' judgment arrived, my faither an' me an' 
oor twa witnesses set atf to St Andrews in Dauvit Scoter's cart 
— Mrs Snifters bein' rather auld ko! corpulent to be able to 
undertak' the journey on fit. It was wi' fear an' tremblin* 
that, on bein' ushered into the Coort Room, we beheld Mr 

Bowman cockin' on the bench as ane o' oor judges. A bonny 
story indeed for him to sit there an' act the double pairt o' 
prosecutor an' judge ! But it didna signify a flee in oor case, 
for the evidence in oor favours was ower strong an* conclusive 
to be naysaid. 

We faund oot beljrve that, sad an' sorrowfu' as was oor ain 
plicht, we wema withoot oor marrows. A puir-lookin*, half- 
himgered scare-craw o' a mannie, frae oot aboot Byrehills, was 
tried for nicht poachin', fund guilty on pretty clear evidence, 
an' condemned to be imprisoned for the space o' sax calendar 
months. I was richt wae for the bodie, for he looked as if 
starvation rather than the patural depravity o' his heart had 
driven him into the poaohin' line o' business. As he was 
marchin' awa to the Towbuith atween twa ofl&cers, I could 
see him dichtin' his een wi' his raggit coat-sleeve. Maybe he 
had a wife an' a smatter o' duddie weans to think aboot, an' 
maybe he was troublin' his mind as to hoo they wad fend for 
themselves when he, their natural bread-winner, was in the 
hoose o' bondage. The sicht o' that puir man convinced me 
that even the greatest sinners may possess natural afifections, 
the same as the greatest saints, an' that we wad aye need to 
exerceese charity in judgin' o' oor fellow-creatur's, hooever 
black their conduct may appear to oor finite understandin's. 

Oor case was the next on the leet, an' so my faither an' me 
had to tak' oor place at the bar an' listen to oor dittay. Of 
coorse, we pleaded " not guilty" o' the crime libelled. Proof 
bein' called for, Morgan stap|)it forrit, held up his hand, an' 
swore to tell the truth the haill truth an' naething but the 
truth, though he kent whether he did sae or no. 

Morgan's story was, that he had been employed by Edward 
Sproggles, game-keeper at Burleyrackit, to watch the preserves, 
that he had been on duty on the nicht whereon the four hares 
were ta'en in a certain plantin' on the estate aforesaid, that 
he had seen my faither an' me lift the hares, carry them to 
Buttonhole an' put them into the coo-byre, that he gaed next 
momin' wi' Sproggles to Buttonhole where they faund the 
hares lyin' in a toom sta'—- exactly as has been already de- 
scribed. 

Mr Penman tairged him tichtly in the cross-examination, 
an* garred him shak' in his shoon afore a' was dune. 

" Will you swear you saw my clients tak' the hares ?" quoth 
Mr Penman. 

" ril swear to everything," quoth Morgan, firmly. 

" And to anything, I believe," quoth Mr Penman, sarcas- 
tically. 

Sproggles was the next witness, an* he corroborrated Mor- 
gan's evidence in its main features. Moreover, he tauld boo 
my faither had threatened, some time previous to the tbeft 
o' the hares, to knock the wind oot o' every skin o' them that 
daured to set a fit on his property, an that he (Sproggles) had 
lang suspeckit the Bodkins, faither an* son, o* bein* concerned 
in violatin' the laws enacted for the protection o' game. 

This was the haill case for the prosecution, an* I could see 
that Mr Justice Bowman an* his twa keepers were lookin' as 
if they were cock-sure o* sendin* my faither an' me sax months 
to gaol in company wi* the Byrehills mannie. Hoosomdever, 
there's mony a slip atween the cup an* the lip — a truth as to 
whilk they obtained a practical lesson sooner than they ex- 
peckit. 

" Call Mrs Snifters,** quoth Mr Penman. 

Mrs Snifters mimtit into the witness-box wi' a great fecht, 
owin* to the unwieldy size o' her corporation, an* so Mr Pen- 
man proceedit to tarragate her as to what she kent aboot the 
matter in hand. 

" You know the parties at the bar ?" quoth Mr Penman. 

"As weel as I ken mysel*," quoth Mrs Snifters, "an* I 
never kent them to be ither than a decent, honest, Gude-fearin' 
family.** 

" You also know these two persons 1" quoth Mr Penman, 
pointin* oot Sproggles an* Morgan, an' orderin* them to stand 
furth, that the witness micht get a proper visie o* them. 

" Aye do I — ^weel do I ken them*' quoth she. 

" Tell us, my good woman, what you know about them in 
connection with this case,** quoth Mr Penman. 

" Weel,** quoth she, " they*ve been guid customers o' mine, 
na* I wadna like to wrang them, but Tse tell the truth, as Tm 

bund to do, let the consequences be what they may. They 
were m my hoose drinkin* wi' Mr Bowman's coachman late 
on the nicht afore this poachin' story brak oot, an* Jenny an' 
me bein* m a closet aff the room where they were sittin', 
we heard a* that they were sayin*, though they neither saw nor 
heard us." 

" Aye, Mrs Snifters, what was the purport of that conver- 
sation 1 — ^tell me that !" quoth Mr Penman. 

" Weel, they were usin' a guid hantle o' ill-words, whilk I 
wadna like to be repeatinV' quoth she, " but we heard them 
makin' their observes aboot Tammas Bodkin's folk ; an' Sprog- 
gles there, he said hoo he wad like to get a mends o' Mr 
Bodkin for threatenin' to bring him afore the Shirra aboot the 
payment o' some duds that he had got, an' the coachman, he 
said hoo he wad like to get a gim in young Tam's neck, for 
puttin* him oot wi' Tibbie Monypenny." 

" And who is this Tibbie Monypenny 1" quoth Mr Penman, 
gie'in* me a sly wink, whilk made my cheeks turn het. 

" Ou, she's juist the Laundry at Burleyrackit," quoth Mrs 
Snifters laughin', " an' Tam Bodkin there, the folk says that 
he is Tibbie's sweetheart, an' that the coachman wad gie ony 
money to get Tam set aboot his business, an' the coortship 
atween Tibbie an' him broken aff." 

'Od I was far frae expeckin' a' thae revelations to be made 
in a coort o' justice, afore sae mony folk, an' ye may be sure 
I tane a braw red face to mysel'. The sweetheart business 
was news to my faither, though he was beginnin' to jealouse 
something o' the kind was gaen on, especially sin' he saw the 
glossy coal-black ringlet in my possession. 

" Well Mrs Snifters, and what more did you hear ?" quoth 
Mr Penman. 

" Ou," quoth she, "juist that they wad put their vengeance 
oot on the Bodkins, by garrin' folk trow that they had been 
takin' the Laird's hares. Sproggles was to provide four mau- 
kins wi' gims roond their craigs, an' that ill-faured chap 
Morgan, he was pitched on to carry them to Buttonhole under 
clud o' nicht, an' lay them doon i' the coo-byre. It was set- 
tled that they were to gang back to Buttonhole early neist 
U 

inomin', an' charge the twa Mr Bodkins wi' the unleisome 
possession o' the game, an' that Morgan was to swear througli 
thick an' thin that he saw them tak' the cutties, an' a' the rest 
ot. 

. This evidence was corroborrated in its minutest particulars 
by the servant lassie at the Horse Shoe. Mr Gowlanthump, 
wha had come to watch the case on the pairt o' the Kirk Ses- 
sion, whereof my faither was a member, bore testimony to the 
christian worth an' moral rectitude o' the pmiels at the bur. 
Though Sproggles' man o' business fought hard an' sair, by 
cross-questionin', to damnify the testimony that had been 
gi'en in oor favour, yet it proved a case o' "Love's labour Lost." 
for Mrs Snifters an' her servant lassie stak to their averments 
like very burrs. 

The evidence on baith sides bein' closed, flamin' speeches 
were delivered by the respective agents, wha rypit up the facts 
o' the case to the very fundamentals thereof, an' marshalled 
them oot in the order they thocht maist advantageous to the 
interests o' their clients. The man o' businc ss employed by 
Sproggles attemptit to shew, that whereas Mrs Snifters was 
engaged in the demoraleezin' trade o' selhn' intoxicatin' licker, 
her aith wasna worth a farden, an' that the servant lassie had 
bein' tauld what to say. Oor man o' business again, he argued 
that Sproggles an' Morgan were still less worthy o' belief, 
seein' that they drank the licker whilk Mrs Snifters sold — the 
consumer bein' in this case a hunder times greater a rogue 
than the seller, wha, bein' engaged in a legitimate trade, for 
whilk she paid leeshince, was really an' truly nae rogue ava, 
biit a respectable, honest woman, whase plain word was as 
guid as her aith onyday. He concludit a maist eloquent 
speech by demandin! the acquittal o' his clients, an* the instant 
committal o' Sproggles an' Morgan to the Towbuith, on the 
serious criminal charge o' perjury an' conspiracy. 

The Justices, havin' laid their heads thegither, an' consult it 
anxiously wi' ane anither in whispers for some minutes, an- 
nounced that the decision o' the coort was, that the panels 
were not guilty o* the crime libelled, an' that they left the bar 
withoot a single stain adheriu' to their characters. 

As for Sproggles an* Morgan, wha had been standin' shakin* 
like ashen leaves while the coort was deliberatin*, a warrant 
was gi'antit for their immediate apprehension, on a charge o* 
perjury an* conspirin' against His Majesty's liege subjects, an' 
HO they were seized there an* then an' marched alf to limbo 
atween twa officers. Saired them richt ! They had dug a 
pit for my faither an' me, but, lo, they had fallen thereinto 
themsel's. Thus did we, in the coorse o' Providence, escape 
like birds frae the net o' the fowler ! Thus did we obtain a 
Signal triumph ower oor merciless enemies ! May the richt 
aye gang the richt gait ! 

Mr Bowman, by his upricht conduct on this tryin' occasion, 
raised himsel' a bunder per cent, in my estimation. It was 
he wha pronounced us innocent, an' it was he wha delivered 
ower his ain unworthy servants, Sproggles an* Morgan, to the 
custody o' the gaoler. Though a coorse Christian in some re- 
spects, yet he wasna withoot some estimable qualities. 

The sequel o' the business was, that Sproggles an' Morgan 
were tried afore the Lords at the ensuin' Perth Circuit — ^my 
faither, an' me, an' Mrs Snifters, an' her servant lassie, an' the 
Coachman wha had turned King's evidence, bein' summoned 
as witnesses — when they were baith fund guilty by the unani- 
mous verdict o' the Jury, an' sentenced to auchteen months 
employment on the treadmill. I never heard mair o' them 
frae that day to this, but I houp they lived lang eneugh to 
repent o' the transgression for whilk they were sae justly 
punished. 

CHAPTER XVIII. 

STURDY BEGGARS. 

Folk may hae ills eneugh to complain o' noo-a-days, — an* no 
withoot rizzen maybe, a* thing considered—but they are com- 
paratively free frae ae scourge, whilk their forbears had to 
thole — they're no fashed wi* mony sturdy beggars, wanderin* 
aboot the coontry, thiggin', an' somin', an' frichtenin* auld 
wives an' bairns oot o' their seven senses, by their maisterfii' 
an' diaboHcal behaviour. Sin' I can mind, thae kind o' cattle 
were as rife i' the East Neuk o' Fife, an' ower a' braid Scot- 
land, as locusts in the land o' Egypt. I'm sure, mony time 
my mither wished the haill cleckin' o' them blawn into the 
German Ocean- -no that she hadna a lithe side to them wham 
Providence had reduced to helplessness an' poverty, for she 
had naturally a kind an' sympatheezin' turn wi' her, but was 
it no a very hard case indeed, that we sid hae to pingle late 
an' ear' at the needles to uphaud a cum stoot, idle fallows, an' 
able-bodied, randy-tongued hizzies, wha were weel able to work 
for their ain vittles, if sweemess wad hae letten them 1 An' 
it was as muckle as yer life was worth to say them na, for had 
ye sent them frae yer door unsaired, they wad hae been re- 
venged on ye by hook or by crook, so that it was aften mair 
for their ill properties than for their guid anes that folk gied 
them onything. 

Amang the multitude o' somers wha used to frequent But- 
tonhole when I was a young callant, an' even after I had grown 
up to man's estate, there was a menseless vagabond in par- 
ticular wha had been for mony lang a terror to auld an' 
young in the East Neuk, by reason o' his dairrin' an' unlawfu* 
ongaens. The name o' this worthy was Rob Tod. He had 
been bom an' brocht up in the neeborhood o' Airdrie, where 
he had wrocht in his youth as a collier. A ne'er-do-weel by 
natur', hooever, he was sweer to work, an' folk that winna 
work maun do waur. He set up business as a professional 
black-guard at a Falkirk Tryste, where he fell on wi' a wast 

country drover, filled him half fou', an' then knockit him doon 
xin* rubbit him o* a hunder an' fifty pounds. This was a pro- 
digious sowm o' siller in Rob's estimation, but if it cam' licht 
it gaed as licht. Havin' gane to Glasgow to hode frae the 
ofl&cers o' justice, wha had offered a reward o' twenty pounds 
for his apprehension, he had every plack an' bawbee o' his ill- 
gotten gains ta'en affen him by a mair expert scoondrel than 
himsel'. 

Glasgow gettin' ower het to hand him, he set aff" in the garb 
o' a sailor to Greenock, where he was nabbit by the Press-gang, 
an' sent on board o' a man-o'-war ship then lyin' in the Clyde. 
Britain bein' then at war wi' the French, Rob's ship was sent to 
join Nelson's fleet i' the Mediterranean. At the glorious battle 
o' the Nile, he feigned sickness, an' so escaped fechtin', for 
whilk he had nae relish. At the Peace o' Amiens, he cam' 
hame, an' was sent aboard ane o' the ships stationed at the Nore. 
Never havin' had ony affection for the sair wark an' strict 
discipline o' the naval profession, Rob embraced the oppor- 
tunity o' a dark nicht to quit His Majesty's service, withoot 
waitin* for a formal discharge. Jumpin' into the water frae 
ane o' the port holes, he swam oot bravely towards a coastin* 
schooner that he spied passin' close under the bows o' his 
floatin' prison hoose. Seizin' hands o' a chain that happened 
to be within his reach, he scrambled noiselessly up the side o' 
the vessel, an' stowed himsel' awa amang the cargo in the hold, 
where he lay concealed for some sax an' thirty oors, until 
cauld an' himger drove him furth frae his hidie-hole. The 
skipper was in a peck o' troubles to ken what to do wi' Rob, 
bein' frichtened oot o' his very wuts, lest he micht be brocht 
into trouble for bein' art an' part, as it were, in smugglin' awa 
ane o' His Majesty's gallant tars. The schooner bein' nearly 
abreast o' Yarmouth, hooever, when Rob appeared on deck, 
the Captain resolved to tak' him to Leith, whither his ship was 
bound wi' a cargo o' treacle an' clover seed, an' there deliver 
him ower to the authorities as a deserter. But Rob wasna 
to be made a sacrifice o' in that simple style. Aff the Isle o' 
May the vessel chanced to pass close to a fleet o' Cellardyke 
fishin' boats, an' so oor hero again swam for it, an' was picked 

up by the nearest boat. As the fishermen had themseFs bein' 
reduced to great straits by the Press-gang durin' the late war, 
they naturally befreendit Rob as soon as they learned that he 
was fleein' frae an enforced servitude. Landin' at Cellardyke 
wi* ne'er a plack in his pouch, he first tried the beggin* trade 
on a sma' scale, adoptin' the shipwrecked mariner dodge ; but 
he got wark belyve at a coal-heuch — ^his auld occupation — in 
the parish o' Carnbee. Unable to settle himsel', hooever, an' 
bavin' acquired a taste for the vagrant mode o' life, he erelang 
donned the wallet an' set up for guid an' all, as a sturdy beggar. 
For twenty years did that rapscallion keep the Esist Neuk 
in het water wi' his rascalities. Innumerable were the bams 
breakin' he had a hand in. Thrice was he ta'en up an' brocht 
afore the Shirra,. ance on a charge o' hoose-breakin', an' twice 
for wilfu' fire-raisin'. There could be nae rizzenable doot that 
he was the rogue, yet as proof couldna be fund, Rob aye cam' 
aff haill scart. He was as sleekit a rascal as the Foid Thief 
himsel', an' as famous too, for, like his maister, 

"Far kenned an' noted was his name." 

Ower youngsters wha persisted in misconductin' themsel's, 
in despite o' the maternal admonitions, Rob's name exerceesed 
a talismanic influence. If ye juist hintit that Rob Tod wad 
come an* tak' them if they werna obedient, that was eueugh : 
anither hishie wasna to be heard within' the hoose. They're 
no canny wham dougs an' bairns dinna like ! 

Rob's visits to Buttonhole occurred aboot ance in twa or 
three weeks, an' hooever afben he cam', he never left withoot 
gettin' a diet o' what was gaen, forbye a mashlie-bannock an' 
a whang o' cheese in his wallet. Sometimes when nae men- 
folk were aboot the place, he wad demand a penny or tippence, 
instead o* the bread an' cheese, siller bein' considered prefer- 
able to meat, as it waa easier convertit into tobacco an' grog, 
forbye bein' lichter to carry. If his demands werna compUed 
wi', he wad utter fearsome threats o' vengeance, an' fa* a 
bannin* an' swearin' like a trooper. 

" Weel, mistress,'* he wad say, on occasions o' this kind, "I'se 
let ye ken the best an* the warst o*t — if ye dinna gie me that 

penny, looksec, ye'U maybe hae cause to rue yer greed, when ye 
canna mend it. There was the guidwife o' Whaupperton, 
doonbye in the parish o* Pittenweem — she wadna gie Rob Tod 
a penny when he socht it, no although he gaed doon on his very 
knees an' beggit it for mercy's sake, an' within less nor a week 
after, twa o' her quey calves deed, worth twa pun' ten the 
piece. Nae body could tell what ailed them either. Yer 
freend Sandy Reekie, the blacksmith, ye ken he's a skeelie 
han' amang cattle, an' yet the case gaed clean beyond his 
comprehension. An illness o' four an' twenty oors finished 
them. Sae if ye wish to thrive, mistress, ye'll better strike 
yer colours an' surrender. It'll save a' reflections, if onything 
sid happen." 

In this way he seldom failed to mak' his put guid wi' the 
women-folk, though, when my faither an' me were at hame, 
he had to keep a lowan sail. But what he got gi^en him didna 
satisfy Rob, for whenever he clappit an e'e on ought that 
suited his chop, an' could find an opportunity to lay his tarry 
fingers on't, he was sure to be afFwi't under his capacious coat. 

It happened ae day in simmer that my faither an' me had 
been owerbye at Skirlnakit makin' a moumin' suit for 
Saunders McGregor, an' when we were comin' hame with i' the 
gloamin' through the Whunny Muir, wha did we forgaither 
wi' but Rob Tod? 

" Hollo ye, Rob !" quoth my faither, ** whaur hae ye been, 
an' whaur are ye gaen ?" 

" Ou," quoth he, "that's been a famous day." 

" Hae ye been at Buttonhole ]" quoth my faither. 

" Eh, that's true !" quoth Rob, still evadin' my faither's 
inquiry, " hae ye heard the news 1 — that Patie Baisler has cut 
his throat this momin' 1" 

" Patie Baisler cut his throat !" quoth my faither, haudin' 
up baith his hands. " I houp in Guidness that's no true !" 

" Maybe no," was Rob's reply, " but I was tell't sae no 
aboon an oor syne, by ane wha seemed to ken. Gaed oot at 
breakfast time an' wasca seen again till mid-day, when he was 
fun* lyin' dead i' the strae hoose wi' ane o* his ain gullies in 
his hand, an' a gash in his craig that wad hae let in yer steekit 



176 TAHMAS BODKIN. 

neive. If it's a lee, it maun be behadden to the maker ; but 
I maun be stappin*, or 1*11 be nichtit, an' sae guid een t' ye 
baith." 

While layin* afF this discoorse, Rob had moved past us some 
yards, takin' guid care, hooever, to keep his face towards us i' 
the byegaen, that we michtna see his hinder quarters. When 
he turned to march aff, I perceived that he had some muckle 
boukit article on his back under his coat. A minuter inspec- 
tion revealed something like a skate's tail stickin' oot frae 
between the skirts. 

" Ha Rob, ye rascal 1" quoth I, "what's that ye hae on yer 
back 1 When ye steal anither skate, be sure an' cut the tail 
frae't." 

Hoosomdever, Rob vouchsafed nae reply, but scoored awa 
through the whuns what he coiild drive ; an' a souple rogue 
he was, better able to work for his wamefu', as my faither 
remarked, than mony ane wha scrimpit themsel's to hand 
him livin' at haik an' manger. 

At oor hame-comin', the first inquiry we made was aboot 
Patie Baisler, when we discovered that the report o' his self- 
slaughter was withoot the shadow o' a foondation, Patie him- 
sel' havin' passed Buttonhole on his way to Weetfit on some 
boutchin' business no aboon an oor an' a half previous. Rob 
had contriven the story on the spur o' the moment, wi' the 
view o' preventin' my faither frae insistin' on kennin' whaur he 
had been. Guid cause the vaig had for wishin* to say naething 
on that score. He had been at Buttonhole aboot mid-after- 
noon, an' had gotten his wamefu' o' guid whey-whullions, 
forbye a penny in his pouch, an' yet he bit to help himsel' i' 
the bygaen to a skate my mither had hingin' up to dry on the 
gyle on the hoose. When I mentioned the skate tail I had 
seen peepin' frae under his coat, my mither, jealousin' that it 
wad be hers, set aflfto see if it was aye to the fore, but na — feint 
a skate was there ! Little did we suspect when Rob was 
layin' aflF his story to us on the Whimny Muir, that he had 
my mither's skate — whilk she had coft frae a St Monans fish- 
wife the day previous, for a siller saxpencc — stowed awa 
beneath his dusty doublet. Oor ignorance was undootedly 



STURDY BEGGARS. 177 

bliss to him, for had we kenned, what we learned only after it 
was ower late, he sidna hae gotten aff wi* ease an' honour 
balth. 

On a Fast day, some weeks after this, we were a* at the kirk 
but Chirstie, wha had stayed at hame to mak' the kail, an' 
look after the coo. We wema weel awa when Rob Tod mak*s 
his appearance — ^for he was ane o* thae folk wha arena muckle 
gi'en to fastin' an* prayin*. He got his awmous as usual, an' 
gaed his wa's, seemingly weel content. 

Aboot the middle o' the sermon^ in staps Rob into the kirk, 
an* places himsel* in a bucht close by the cheek o* the door. 
He was truly a queer lookin' worshipper, wi' his wallets slung 
frae his neck, an' his wbitey-broon beard a week or a fortnicht 
aidd. To see him seated inside a hoose o' prayer, hooever, 
was a hopefu' sign o' refoimation, an', rememberin' that a 
duddy coat aften deeds a devout heart, his strange attire 
didna seem sae far oot o' p'ace after a'. Is Saul also amarg 
the prophets ] was the query folk naturally put to themsels 
when they beheld him in the midst o' a profesisedly christian 
congregation. Geordie Mortclaith's theory o't was, that Rob 
had come sweyngin' in aboot to see if he could lay his fingers 
on ony orra bawbees, that micht hae been drappit i' the plate 
after the elders had left the door, an' that, findin' the inner-door 
open, he had been forced, in order to allay suspicion, to enter 
an' tak' a seat. But Geordie may hae been wrang in that, for 
he had a trick o' slippin' the stray coppers into his ain pouch, 
(so it was said) an' syne blamin' somebody else for the £a:;rilege. 
It matters little to my story, hooever, what Rob's motives 
may hae been for patronizin' the kirk that day, — there he was 
for ance in his lifetime, an' there he sat as grave as a judge. 

The poopit was occupied by a strange divine frae the wast 
coontry, wha had been Mr Gowlanthump's chum at college, 
an' bein' a pooerfu* preacher, he rivetted the attention o' his 
auditory sae completely, that Rob's presence was erelang for- 
gotten, Naebody tane notice o"m, save the preacher himsel', 
wha keepit his e'e on him frae the moment that he entered, as 
if he had been spell-bound, by the uncouth figure befc.re him. 

Every thing gaed on as smooth as clock-wark, until, sermon 
V 

bein* endit, auld Squeeker rose an' led afF the psalmody. Tlie 
fearfu* yell wherewith he struck the fifth note o' the first 
measure o' " Montrose," (his favourite melody,) produced a 
marvellous efFeck on ane, wha had till then remained a mute 
an' unseen worshipper. There was fii-st a momentary com- 
motion inside the breast o' Rob Tod's grey coat, — Rob himsel' 
tryin' a' his skill to prevent a breach o' the peace ; an* then 
there burst furth therefrom a veritable live drake, whilk joined 
its " elriche stoor quake ! quake !" to the general harmony o' 
the congregation. After flutterin* about amang the half-toom 
seats, for twa or three seconds, wi' Rob at its heels in full 
pursuit, it got into the passage, gied its wings twa or three 
desperate flaffs, an* flew richt across the kirk, payin' Mr 
Squeeker's held pow a dirtin* compliment i' the bye-gaen, an' 
finally made its exit through a pane o' glass in ane o' the laigh 
winnocks under the Wast Laft. Mr Squeeker, wha never 
haltit to claw his pow, got the maist o' the singin' to do him- 
sel' on that occasion, for the folk could do little ither than 
haud doon their heads an' laugh. As for Rob Tod, he hurried 
to the door wi* Geordie Mortclaith at his heels, but Rob was 
ower souple for auld Clinkmn, wha couldna lay saut to his tail 
at rinnin*. Rob never glowered ower his shoother till he was 
. beyond the reach o* wo. 

After the kirk skailed, when Andro Sooter, an' me, an' oor 
Burleyrackit acquaintances, (ye ken wha) were a' gaen in the 
Loan Fit thegither, like to spleet oor very sides wi' laughin' at 
Rob an* his feathered companion, we heard a half smothered 
like " quake,** proceedin' frae a field o' barley on the ither side 
o* the dyke. " Rob's drake !'* quoth I, an' lap the dyke, fol- 
lowed by Andro. 

Wi* some little manoeuverin* we managed to catch it, an' 
what did I see, think ye 1 but the identical drake that my 
mither had coft a week or twa afore, frae Mrs M^Briar o* Pud- 
dinmire ! It belanged to some new-fangled kind o' fools that 
Mrs M^Briar had got a breed o' frae a sister-in-law o* her ain, 
wha was married to a farmer ower aboot the Loudens. It was 
as dainty a beast as ye wad hae seen in a' the kintra side. Of 
cooi"se, I tane hamo the drake. 

After sermon there was some cnack aboot Rob an* the drake, 
between the eldership an' the twa divines. The wast coontiy 
minister thocht he had seen Rob before, an' speered what he 
was, an' hoo they ca'd him. When he heard his name he 
seemed quite dumfoondered. 

"Rob Tod !" quoth he, "the ne'er-do-weel hempy Rob Tod! 
AVho would have thought of meeting him here? Ah, Mr 
Gowlanthump, he was one of the lambs of my flock more than 
twenty years ago ! The first year of my settlement in the 
west, he was a regular attendant at my Bible Class. Alas ! 
how are the mighty fallen and the weapons of war perished !" 

The worthy man was really sair affeckit when he heard o' 
the sort o' life Rob was leadin', an' had led sin' his Falkiik 
Tryste adventme. After comin' till himsel' awee, he prbceedit 
to narrate thj3 incidents in his eventfu' career, the principal 
items whereof, hae been placed in record in the early portion 
o* this chapter. 

On a forenoon, somewhere aboot a fortnicht after this, my 
mither was awa in to St Andrews wi' her butter an' eggs, an' 
at a lanely pairt o' the road, aboot half gaits to the city, she 
forgaithers wi' Rob. He seemed unco huntit like, but that 
was naething by ordinar' wi' him, for rogues are aye on heckle- 
pins. 

"Hae ye ony eggs, the day 1" quoth he, "Losh, I'm desperate, 
hungry — I haena tastit meat sin' yesterday at dinner time. 
Let me sook twa or three o' them, an' I'll pay ye for them, 
plack an' bawbee. Sure's death, I will !" 

" Whaiw's yer siller ?" quoth my mither, keepin' a siccar 
grip o' her basket. 

" I've routh o* siller. Mistress," quoth he, takin' oot a 
neffow o' coppers, an* clinkin' them between his looves, by way 
o* provin' his assertion. 

As it was a' ane to my mither wha coft her eggs, if sae be 
she got paid for them, an' as she was fleyed to coimter Rob, 
whether or no, she set doon her basket an' bade him sair 
himsel'. So he yokit to the eggs tooth an' nail, chippin' them 
on a stane, swaUowin' the contents, an' flingin' back the toom 
shells ane by ane into the creel. While he was at this wark, 

my mitlier tane him through hands anent the stealin' o' the 
skate an' the drake. The fonner theft he denied point blank, 
the latter he tried to explain awa' by affirmin' that he had been 
employed by John M*Briar to fetch it back to Puddinmire, as 
it had flown awa to Buttonhole o* its ain accord. Baith o' 
thae statements of coorse, were like the rest o' Rob*s stories — 
doonricht lees. 

After drinkin' sax or aucht o' the biggest an* bonniest o' 
my mither's eggs, Rob glowered ower his shoother, an' seein* 
twa men on the road walkin* at a brisk pace, an' evidently 
anxious to overtake him, he flang the last shell into the basket, 
an' afF he set like a deer. 

" Whaur's he for noo V cried my mither, " Come back ye 
vagabond, an' pay me for my eggs !" 

" Whew !" quoth he, " never mind, guidwife, they're as 
muckle boukit as ever they were." 

" But they're toom !" quoth she. 

" Tliey'll be a' the easier caiTied then,'' quoth he, an' awa 
he went, leavin' my mither to whistle for her bawbees. 

By an' by the twa men — officers they turned oot to be in 
pursuit o' Rob — cam' up an' speered what he had been sayin' 
till her. She tauld them, of coorse, hoo he had drucken her 
eggs, an' run aff wi' the siller. 

" Never mind my good woman," quoth ane o' them, " wo 
are just hunting the Tod for a more serious depredation then 
that, an' by the time we are done with him, he wont be in a 
condition to suck anv more eggs — ^at least, in this part of the 
world !" 

Some days after we were tauld by a Cellardyke fishwife that 
Rob was juist on the point o' bein' captured by the officers at 
Amcroach, but that he saved his bacon ance mair by rinnin' 
to a coal pit an' slidin' doon the tow. The twa limbs o* the 
law were very valiant men dootless, but they wema prepared 
to put their necks in jeopardy by foUowin' his perilous example. 
Rob havin' remained in the bowels o' the earth till the danger 
blew ower, bleckit his face, an' got himsel' hoised up alang 
wi' the pitmen, wha', bein' auld cronies o' his, didna like to be 
ill-set to the puir mortal. Aware that his haunt was d iscovered, 

hooever, lie bade a final adieu to the East Neuk, an* we never 
saw mair o*'m. 

The officers, wha had gi*en him sic a heat, had come a* the 
way frae Airdrie. They had been put on the scent by the 
wast coontry minister wha, on retumin* to his flock, had let 
fa' sundry hints aboot RoVs whereaboots, whilk reached the 
ears o* the Procurator-Fiscal. Stimulated by the promised 
reward o' twenty pounds, (stiU hangin' ower his head, like the 
sword o* Damocles) for his seizure in connection wi' the 
Falkirk robbery, the messengers o* Justice began the hunt in 
high spirits, but Rob was ower auld a Tod to be sae easily 
caught as they imagined. 

It was weel on to a dizzen o' years after this, when I had 
been married, an* settled in Dundee for some time, that a 
customer cam' in ae day wi* a piece o' black satin claith in his 
hand, whilk he desired me to mak' up into a waistcoat. The 
parcel was rowed up in the fragment o' an auld newspaper, 
an' as I've aye had a curiosity to read ony thing o' print kind, 
I glanced my ee ower it, an' feU upon the followin' para- 
graph : — 

" Robert, alias Rob Tod, the man who was condemned to 
banishment for life, at the late Circuit Court in this town, for 
his concern in a notable robbery committed at Falkirk, up- 
wards of twenty years ago, is understood to have served, at 
one period of lus life, in the Royal Navy, and to have fought 
under the gallant Nelson at the battle of the Nile. He 
subsequently deserted from the navy, and led a vagrant life 
for several years, chiefly in Fifeshire, where he committed 
many daring infringements of the law. He is proved, on the 
clearest testimony, to have been a desperate ruffian, and 
Justice would have exacted no more than her due, had she 
consigned him to the gallows." 

So this was the end o' Rob Tod! As the fragment o' 
paper bore neither date nor title, I could never ascertain 
precisely when an' where Rob cam' to grief; but that's a 
matter o' sma' consequence : it was enough to ken that he 
had suffered the penalty due to his manifold transgressions. 

CHAPTER XIX. 

A tinkler's wedding. 

At the tail o' hairst, the year after the expiry o* my ap- 
prenticeship, there cam' to the East Neuk a colony o' tinklers 
or gipsies, an' pitched their tabernacle on the Whnnny Muir, 
a mile or sae to the soothward o' Buttonhole. Their absence 
wad hae been guid company weel-a-wat, for we had hallan- 
shakers enoo i' the neeborhood withoot them. Hoosomdever, 
they were God's creatures, an' behooved to be somewhere on the 
face o' the earth ; so there needs be nae mair said aboot that. 

This band o' Ishmaelites numbered somewhere aboot twenty- 
five, or thirty males an' females, an', judgin' frae the smatter 
o* weans toddlin' aboot the ootskirts o' the camp, there seemed 
to be nae danger o' the race becomin' extinct. The commimity 
had a horse an' cart belangin' them, for the purpose o' carry- 
in' the wechtier portion o' their effecks, forbye three cuddies, 
wi' panniers slung by their sides, wherein, when on the march, 
the " olive plants" were bestowed, together wi' five muckle 
towsy tykes o' dogs, that prowled aboot the farm toons, howk- 
iii' i' the middens for banes to pyke, an' makin' nicht hideous 
wi' their imearthly howlin's. Vagabonds though they were, 
an' not overly observant o' the Aucht Command when they 
could clap their cleuks on what suited them, as will be seen 
in the sequel, they were, at least, a sma' degree better than 
the sturdy beggar fallows, wha wadna work an' couldna want; 
for, among them, there was nae allooance for absolute idleset. 
Ilka chield had his job. Ane was a tinsmith, anither a hom- 
er, a third a besom ipanufacturer, an' a fourth pursued the 
bellows-mendin' occupation. The articles manufactured by 
the various craftsmen were hawked aboot frae door to door 
by the females; while the juveniles were employed in gatherin' 
cowes o' broom an' heather for the besom-makers. 

The king o' this rovin* tribe was a veneiable lookin' worthy 
wi' a lang beard, bleached white by the frosts o' auchty win- 

ters, hingin' doon frae his chin. Yet was he stoot an' stalwart 
as ordinary men are at the age o* fifty or saxty. Had he lived 
in the days o* yore, he wad hae been revered as a prophet, 
Hke Samuel or Moses. By natur* he had been designed for 
command, for in his mien there was a lofty dignity that mark- 
ed him oot frae the vulgar herd o' his obsequious followers, 
wha quailed beneath his glance as does the collie in presence 
o' his offended maister. His gipsy name was Jamie Gpw, 
but that wasna his original name, nor was he a bom tinkler. 
He had a romantic history whilk we gathered frae his ain 
lips ae day when he cam' to Buttonhole accompanied by hi» 
grandson, wham my faither an' me had the honour o' cleedin' 
frae tap to tae, on the occasion o' his marriage wi' a weel- 
faured gipsy lassie belangin' to the tribe. 

" An imco comfortless sort o' life that o' yours, Jamie," 
quoth my faither, after settlin' wi' him as to the young man's 
waddin' suit, " I wonder hoo ye dinna tire o't — wanderin' frae 
place to place, an' lyin' thereoot in a' weathers, forbye bein* a 
sort o' corbie wham everybody thinks he has a richt to pick at." 

" Comfortless !" quoth he, repeatin' the word an' seemingly 
rypin' up sundry unhappy reminiscences frae the bottom o' 
his memory, " Ay, comfortless indeed, Sir, especially to those 
who have been nurst on the lap of luxury, and have tasted 
the sweets and elegancies of polished society" — ^here he paused 
and then added in a half suppressed whisper — " as I have 
done ! yes, as I have done !" 

" Yea !" quoth my faither, " an* were ye no bom an' brocht 
up amang the tinklers 1" 

" I was bom a gentleman," quoth he, lookin' proodly an' 
drawin' himsel' up to his utmost longitude, " and might ha\ e 
been so at this hour, but for one unhappy circumstance." 

" Yea, though !" quoth my faither, " an' what circumstance 
was that, if a body may speer 1" 

" Why, it is a long story," quoth he, " and a painful one, 
but if you nave patience to listen, I shall try to muster cour- 
age to tell it. Well Sir, I was the only son of one whose 
ancestors, for a thousand years, had been lords over a goodly 
Highland heritage, but whom the events of the " Forty Five ' 

deprived of much of their political influence. Mine was a 
race of chiefs, who, in the hey-day of their power, could have 
brought eight hundred kilted warriors into the field. But 
what avails it to dwell on what they were 1 Loyalty to their 
lawful Prince was the crime — alas ! that wicked men should 
be permitted so often to stamp virtue with the brand of vice 
— ^for which they were made to suffer the pains of banishment 
and the shattering of their once ample fortunes. Of the 
wealth which had once been ours, only a small fragment re- 
mained, and, bitterest drop of all in our cup of misery, we 
were doomed to behold our ancestral towers tenanted by the 
stranger. My parents were poor, comparatively speaking, 
but they were proud as the eagle and unyielding as the rocks 
aniid which they had been nurtured. 

Burying himself from the public eye in the depth of his 
rugged fastnesses, my father held aloof from the Hanoverian 
faction, scorning to cringe and fawn to the oppressors of his 
house, for that favour by which others were enabled to obtain 
the restoration of their estates. He was, in consequence, a 
marked man — one whose actions were narrowly scanned, and 
whose words were noted by the bloodhounds of the law. Those 
who were battening on the spoils ruthlessly reft from us, were 
still hungering and thirsting for more — and they got it ! 

My father and I were wont to beguile the tedium of our 
solitude, by fishing in a little stream, that flowed through 
the Glen past the humble cottage which the family had been 
obliged to exchange for their ancestral mansion. It was a 
rude shielin*, inhabited in happier times by one of the gillies 
on the estate. The exclusive right to fish in that stream was 
claimed by our supplanter, but, as my father deemed that 
our right was fully better than his, we continued to pursue 
our pastime m spite of his savage threatenings. One day he, 
the supplanter, came upon us when we had our lines dropt 
into a deep dark pool, and in a rude and blustering tone, 
commanded us to desist. My blood boiled with indignation. 
Thoughts of my ancestors and of the degradation into which 
wo had fallen darted through my mind. Before me stood one 
whom I could not but hate with a bitter — an undying hat- 

red ! Stung to madness by the fellow's unfeeling rudeness, 
I, in the frenzy of the moment, sprang at his throat like a 
wild-cat, grappled with him, and hurled him headlong into 
the linn. He did not rise again ! The deed had no sooner 
been done than I regretted it. For some moments I stood 
eagerly watching if he would rise to the surface, that I might lay 
hold of him and pull him out — ^but no ! — ^he never rose again ! 

My father stood, with the fishing-rod in his hand, paralysed 
with terror. A moment's reflection convinced us that our 
only chance of safety lay in a speedy flight to some remote 
glen, where we should be unknown and imsuspected. We 
accordingly hastened to the cottage, apprised my mother of 
what had happened, packed up such articles as we thought 
would be useful to us in our wanderings, and went forth — ^we 
knew not whither. The bitter sobs and cries, which our de- 
parture wrung from my mother's gentle bosom, have haunted 
my memory and revisited me in my dreams ever since, though 
sixty years divide this day from that. It was destined to be 
our final parting on this side the grave. Some days after- 
wards she was ci-uclly dragged from her home — and carried 
forty miles across the mountains to Fort William, where she 
was kept a close prisoner on suspicion of having been acces- 
sory to the murd er of the upstart laird. She was not long a ca]> 
tive, however, for death came in a few weeks, and released her. 

My father and I took refuge in a wild — ^almost inaccessible 
glen, lying twenty miles distant from the scene of the tragedy. 
There we joined a band of broken men, who, like ourselves, had 
sought shelter in that rocky wilderness on account of crimes, 
real or imaginarj^, with which they stood charged. One misty 
day, while marching from one haunt to another, our patii 
stretched along by the side of a yawning precipice, over which 
my father fell and was dashed to pieces. To me this was a 
dreadful stroke. I felt alone in the world. I was now a 
homeless orphan. 

Soon after this, I resolved to quit my old haunts and betake 

myself to a new mode of Ufe. Venturing down from my 

eyrie in the mountains, and, falling in wiiJ^ this wandering 

race, who now own me as their lord, I agreed to become one 

W 

of them. Their chief had a daughter, an only child, and a 
'jrirl of rare beauty — aye, even though clothed in rags, she 
was beautiful, marvellously beautiful, but wild and lithe as 
the young roe that bounds over the braes by the side of its 
dam. To this child of nature I gave my heart, and my hand, 
and, on the death of her father, I reigned in his stead. 

Here I am to-day, after spending sixty years in this wild 
sort of life. In that time I have seen not a few changes, and 
not a few strange faces. I have experienced not a little of 
the hardship which outcasts must endure, but I have also 
participated in not a few of their plejisures, for, believe me, 
Sir, life in the gipsy camp is not tlie utterly comfortless thing 
you seem to think it is. Sometimes we roll in luxury, and 
sometimes we are obliged to feast on scanty fare, but whether 
we have much or little we always manage somehow to keep 
ourselves jolly. About a few kicks and cuffs we do not much 
concern ourselves. Ours is a free and easy sort of life. 
If purse-proud people point the finger of scorn to us, we do 
the same to them, and so we are quitsi" 

" A droll story, that o' yours, Jamie," quoth my faither, 
after he had heard him to the amen, " but when will the loon 
be requirin* thae bits o* duds f* 

" Not later than Friday at noon," quoth Jamie. " The wed- 
ding is fixed for that evening. Will that answer you ]" 

** Brawlie," quoth my faither, " we aye mak' a push no to dis- 
appoint folk, when there's a death or a marriage on hands — in 
ither cases we tak' oor ain time. The things will be ready 
on Friday by twal o'clock." 

" Thank you, Sir," quoth Jamie, " you are very obliging. 
James here will call for the clothes at that hour, and I'll look 
over myself on the day after and settle with you." 

" On, as to the payment, there's no danger o' that," quoth 
my faither. " Sin' ye're sae great a gentleman, nae doot, ye'U 
pay to the hindmost farden." 

" By-the-by," quoth His Majesty, tumin' on his heel, as he 
was at ween the door oheeks gaen oot, " we'll be delighted to 
have your young man over on Friday evening, with any of 
his acquaintances who may choose to come. We are to have 

a bit of sometUing uice for supper, and our young folks are 
intending to have a little harmless diversion in honour of the 
marriage — a dance or something of that sort. He'll see no- 
thii^ wrong, Sir, — nothing wrong, I can assure you, — I don't 
allow of any irregularities amongst my subjects." 

"Weel," quoth my faither, clawin' his head an' thinkin* 
ower the proposal for a wee, " we'll see aboot that — if he can 
get through wi* his wark in time, I'se no hinder him frae gaen 
ower bye for an oor or twa, but ye maunna keep him late." 

" ril take care of that," quoth his majesty, an' awa he went. 

" A wheen great lees, I'll warrant," quoth my faither, after 
he was awa, " Whaur was ever he the son o' a Heelan' chief ? 
lielike his faither was a reivin' oateran wha, had he gotten 
his deservin's, wad hae had his neck raxed for sheep stealin', 
an' 'deed maybe he was hangit for ought we ken. Him a 
born gentleman ! Tak' their word for't, thae Heelan' bodies 
are a' descendit frae some great man or ither, wha lived in Bade- 
noch or Lochaber thoosan's o' years afore the Flood. Na, na, 
Jamie lad — ^ye'se no get me to tak' in a' that wonderfu' stoiy !" 

I lost nae time in apprisin' Andro Sooter o' the furthcomin' 
ploy, an' Andro he suggestit that we sid endeavour to get 
Tibbie an' Peggy to seek oot on Friday nicht, wi' the view o' 
bein' present at the waddin' festivities also. I approved o' 
the suggestion, an' aff went Andro to Burleyrackit, (I couldna 
get awa mysel') to mak' the necessary arrangements — ^a 
mission wherein he was completely successfu', greatly to his 
ain satisfaction, as weel as mine. 

Friday nicht comes, an' at the oor appointed, Andro an' 
me forgaithered wi' Tibbie an' Peggy at the turn o' the fit- 
roadie leadin' alang frae the back o' the Porter's Lodge. It 
was a beautifu' evenin' — ^no a breath o' wind to be felt, nor a 
clud to be seen. The sun was within an oor o' settin', while 
the ootlines o' the full mune were faintly visible in the east- 
em horizon, like the silver shield o' some sea-king risin' frae 
the bosom o' the German Ocean. 

When we reached the gipsy encampment, we found 
that the festive revelry had commenced. The music was 
supplied by a fiddle an' a pair o' bag-pipes. Half a dizzen 

o' couples were on their legs, waUopin* ower the green, snap- 
pin* their fingers, an* skreighin* at ilka turn o' the reel, as if 
they had been possessed by some evil spirit. The principal 
couple, of coorse, on whom all eyes were rivetted, consistit o* 
the bride an* bridegroom — ^the former a trig little brunette o' 
seventeen summers, wi* a fine Grecian nose, an* twa raws o' 
teeth as white as eevory, an' standin* as regular in their ranks 
as a regiment o' sogers. She was buskit up in an auld-fash- 
ioned mankie goon, an' wi* a red silk scarf, rather the waur o'the 
wear, thrown ower her shoothers. Frae her lugs hung twa 
immense brass rings, an* roond her neck was a stringle o' 
lammer beads, ilk ane o* them as big as a galligaskin. The 
bridegroom was a lang, lank, red-haired chield o' twenty, 
whase raiment was as perfect as regairds fit an* quality o' 
material as my faither an* me could mak* it — ^an* mair than 
this, it wadna become me to say. The maister o* the revels 
was King Jamie himsel*, wha sat beholdin' the sport on the 
tap o* an auld square kist, wherein he preserved the mair 
valuable portion of his eflfecks. As we drew near, he descend- 
it frae his throne, advanced a few yards an* saluted us, an' 
then, wi* an air o' the maist profound politeness, he led us 
forward an* introduced us to his subjects. 

A middle-aged, he-lookin* limmer, wha, we learned belyve, 
was King Jamie*s auldest dochter, an* the bridegroom*s mither, 
was gaen aboot wi' a whisky bottle in ae hand, an* a fitless dram- 
gless in the ither, an* oiFerin* drink to whaever felt thirsty. 
She pressed her hospitality on us, an*, though we entertained 
a natural repugnance to puttin* the glass to oor lips, after it 
had been dittin* the mou*s o* sae mony orra cattle, yet for 
form*s sake we were obliged to drink to the health an* hap- 
piness o' the newly wadded pair — ^for the nuptial ceremony 
had been concluded juist a little before oor ari'ival, whilk was 
sae far unlucky for us, as it wad hae been a sicht worth seein*, 
there bein* nae clergyman employed at the tyin* o* the knot. 

Ootower a bit frae the dancers bleezed a fire o' sticks an' 
truffs, roond whilk the juvenile tinklers — ^maist o* them half- 
nakit — were divertin* tiiemsers by playin* at Tig an* Belly- 
Blindie. On the fire hung a muckle pat, flotterin' an' boilin' 

an* sendin* farth a sweet smellin* savour, that wad hae done a 
hungry chield guid merely to snuff up the odour o*t. The 
coolan' department was under the immediate superintendence 
o' Mrs Gow, the queen consort, the lady whase youthfu' 
beauty his majesty had extolled sae highly to my faither. 
She was evidently some years younger than the king, her 
husband, an* though her gums were teethless, an* her cheeks 
sprinkled ower wi* the runkles o* eild, yet it was easy to trace, 
on her weather-beaten coontenance, remnants o* that marvel- 
lous beauty whilk had captivated the heart o* Jamie Gow fifty 
years before. 

Havin' surveyed the merriment for some time at oor leisure, 
Andro an* me, at the command o* his majesty, the king, chose 
gipsy partners apiece, an rankit oorsels up for a reeL I had 
the bride, an* Andro had her mither-in-law, the croon princess, 
while his majesty, descendin* frae his imperial throne, tane 
Tibbie imder his paternal wing, an* as for Peggy she had the 
bridegroom for her partner, so that we were a* pretty respect- 
ably mated. The pipes played up, an* awa we gaed bobbin' 
an* liltin* through the mazy whirls o' the cross reel, an* laugh- 
in* like mad. His majesty, though four times aulder than I 
was, garred his feet thud on the sod wi* a vigour that fairly 
put to shame my pooers o* locomotion, souple as I was at that 
time. Ance we were startit there was nae end o* reelin' wi' 
us, an* ere a* was done, I had danced wi* the tinkler hizzies a' 
roond, firae the auldest to the youngest o* them — save an* ex- 
cept wi* the queen consort hersel*, wha had eneugh to do 
keepin* the pat playin* withoot shakin' her fit wi* the young 
folk, though if she had yokit till*t, I*m sure she could hae 
beaten us a' to sticks. 

In the midst o* the meantime, the sun had "gaen doon ower 
the lofty Benlomond,** leavin* the mune an* the gleams o* the 
bonfire " to preside ower the scene,** but still the dancin' gaed 
on withoot let or hindrance. The ceaseless circulation o* the 
whusky bottle had begun to tell on the behaviour o* severals, 
when supper was announced. A dirty sheet, spread oot on 
the green sward beside the fire, served for a table, whereon 
were raided sundry savoury dishes. Three or four paper 

ItmtlironB, wi* penny cawnels stuck inside, shed a licbt owei 
the board, sufficient to let the feasteri see the road to their 
mooths. The vivers consistit o' stewed liares, twa hrsk^e o' 
roasted deuks, a leg o' mutton, an' a huge patfu* o' potatoes. 
We, that were strangers, tastit but very spairinj^ly o' tho pro- 
vender, for the cook was nane o* the cleanliest lookin' o' wo- 
men. Tibbie positively refused to let a bite o' the vittlea within 
her lips — for she aye had an* abhorrence o' dirt. Moreover, 
we were by nae means certain that the viands had been 
honestly come by, an', the reset bein' as guilty as the thief, 
we micht hae been doin' what wasna a' thegither proper, had 
we pai-taken o* their commissariat. 

The daintiest dish o' a* was set before the king himsel', 
an* consistit o* a hedge-hog, — prickles, skin, gut an* ga*, the 
" whole hog," in short, — rowed up in a big ball o* clay, an* 
roasted amo* the red het ase ! The clay, of coorse, was burnt 
as hard as a brick, an* had to be broken open by a hammer, 
in order to get at the savoury contents. I've seen twa or 
three pies in my life -time, but never, before or sinsyne, did I 
behold ane covered wi* a paste made o' clay ! His majesty 
seemed to enjoy it rarely, for he smackit his lips after it, an' 
roosed it to the skies, pressin', at the same time, a choi e 
morsel on oor acceptance, but, feigh ! feigh ! the very thoc-ht 
o' eatin* a hedge-hog, was as muckle as my stammack wad 
thole. Hoosomdever, the hedge-hog pie seemed to be the best 
relished dish on the board, for it was dealt roond in sma's, 
an* snappit up stoup an' roup, wi' the utmost avidity. Durin* 
the feast, the dogs sat ahent backs on their hinder-ends, 
whimperin' an' wheingin' to let themsel's be heard, an* greedily 
devoorin' the orra bits o* skran that fell to their share. 

The comestibles bein* finished, the whisky bottle was again 
had in requsition, an' before lang its effecks began to appear 
in the loodness an* volubihty o* the tongue-rake, indulged in 
baith by men an' women. Judgin' tibat we had seen an* 
heard enough, for ae nicht, I gied Andro an* the young queans 
the wink, an' so we rose, Imde the tinklers guid-nicht, an' 
turned oor backs on this singular scene o' mirth an' revelry. 

Neist momin', atween three an' four o'clock, my faither's 

rest was disturbed by some brattUn'-like noise at the ooter 
door. Risin' frae his roost, he glowered oot at the winnock, 
but, the mune bein* doon by this time, an* the sky owercast 
by a thick haar, he could see naething. Still the noise con- 
tinued, an' he could hear something like a fit on the door-stane. 
Awa he gropit in the dark, to the back o' the door, an* cried 
" Wha's there 1" Nae answer was vouchsafed ; a* was quiet, 
but to mak' himsel* sensible, he drew the bar as noiselessly 
as he could, opened the door, an* glowered oot. The instant 
he put oot his head, some monster o* iniquity frae the unseen 
warld, as he thocht, set up a fearsome roust within a few 
inches o* his nose ! But if he didna steek the door faster than 
he had opened it, he did naething ! His sorrows didna end 
here, hooever, for the ill-deedie monster had grippit him by 
the sark-tail, an* held it firm an* fast like a vice. In a state 
o' desperation he boltit inbye to the floor-head, leavin*, like 
Joseph, a portion o* his nether garment behind him in the 
enemy*8 clutches. Crossin* the kitchen-floor, wi* the view o* 
takin* refuge beside my mither in the bed, he was next seized 
by the croon o* the head, an* was fain to get awa wi* the loss 
o' his nichtcap an' a tuft o* hair. When fechtin* to free him- 
aeV frae this obstruction, he cam* wi* thump forgainst the 
comer o* the table, whereon stood the supper-dishes, kiltit it 
ower on its braid-side, an' dang a* the dishes to drottlans. 
At length wi' a sair warsel he did get into the bed, pantin' 
for want o' breath, an* quakin' wi* terror, but I'm thinkin' 
there was nae mair sleep for my mither an* him that momin*. 
They happit themsels up wi* the claes, expeckin* every mo- 
ment when the supernatural monster wad be in-ower beside 
them, to thrapple them ! Ance my feither did venture to 
peep ootower, an' there, in the dark void o* space, he beheld 
a pair o' frichtsome lookin* een gleamin' on him like twa caw- 
nels. There was nae encouragement to tak' a second look. 
Safe us a* ! it was mair than eneugh to gar a weak-mindit 
bodie tyne his very judgment ! 

When he next peeped oot frae beneath the blankets, day- 
hcht was comin' in, an' i' the spot where he had seen the pair 
o' cawnel-like een glancin', there sat the muckle tortoise-^ell 

Tabby, washin' her whiskers, an' purrin' awa to hersel', as 
cheery as ye like. Castin' his een up with he there beheld 
his blue an' white strippit Kilmarnock, an' the tuftie o' hair, 
danglin' frae the cleek o' a thraw-cruik that had been laid on 
the spars between the banks. Risin' frae bed he held awa to 
the hallan, where he found his sark-tail stickin' between the 
twa leaves o' the door — ^he, in his hurry to be awa frae the 
monster, havin' steekit it in wi' his ain hands. Lastly he 
opened the door, glowered oot, an' there, through the misty 
momin' air, beheld ane o' Jamie Gow's cuddies, tranquilly 
browsin' on the green by the side o' the Jawhole ! The brute 
liftit up its een, surveyed him leisurely frae tap to tae, an' 
then saluted him wi' the identical, " Hee-Haw !" that had 
frichtened him sae terribly only a few oors previous. 

. Thus was the haill mystery o' iniquity explained. That 
momin's terrors an' misfortunes had arisen frae naething mair 
"terrible an' awfu'" than a tinkler's cuddy ! Durin' the re- 
velry o' the precedin' nicht, the beastie had strayed awa frae 
its companions an' had ta'en up its quarters at Buttonhole. 
It was a providential circumstance that it had done sae, for 
it so happened that the cuddy wm a' the recompense we got 
for the bridegroom's waddin' suit Durin' the nicht the gip- 
sies had decampit, bag an' baggage o' them, an' gane naebody 
could tell whither. The cuddy, no bein' present when the 
muster roll was called, was left behind, an' luckily fell into 
oor hands. We considered that it was barely worth the suit o' 
claes, so that we were losers by the bargain to the extent o' my 
faither's sark tail an' the broken supper dishes, forbye that it 
had brocht on my mither a turn o' nervishness, that didna 
leave her for better than a week. 

Dootless oor tinkler acquaintances wad be sair grieved at 
the tynin* o' their cuddy, but they were richt cheap o't, I'm 
sure, for they had nae business to rin awa withoot liquidatin' 
their lawfu' obligations. The cuddy was far mair honourable 
an' considerate than they were themsel's, an' justice to its 
memory constrains me to say that, under oor jurisdiction, it 
proved itsel' a very tractable an' serviceable beast. 

CHAPTER XX. 

THB BEGINNING OF SORROWS. 

It is a common sayin' that every inch o' joy had an ell o* annoy. 
The truth o'this observation has seldom been mair forcibly illus- 
trated than in the string o* untoward events I am aboot to imfold. 

The reader has already heard something aboot Simon Patch 
— a thochtless, guid-natured sort o' loon, wham my faither 
had for an apprentice, when I was but a suckling. Havin' 
finished his apprenticeship, an' acquired a' the insicht my 
faither could gie him, Simon resolved to travel into foreign 
parts, wi' the laudable view o' perfectin' himser in the su- 
blimer mysteries o* his profession. In the cooree o' his 
perigrinations,he visited successively Edinbro', Glasgow, Perth, 
an* Aberdeen, sojoumin* maybe for twal or auchteen months 
in (Bach place, an* keepin* an ee on whatever seemed unco, 
until he had picked up a warld o' information, that couldna 
be obtained itherwise than by diligently searchin' for it, as ye 
wad seek for a grain o* wheat in a pockfu* o* caff. In process 
o' time he managed to save a wheen bawbees, an* then he 
bethocht him o' a wife, an* a business o* his ain, whilk was a* 
very richt an* natural. 

Li the spring o* the year whereon I began my apprentice- 
ship^I mind o* naething better, for he paid a visit to 
Buttonhole on the occasion, an* put up my faither to divers 
professional secrets he had learned in Edinbro* — ^he married a 
buxom dame belangin* to the parish o* Leuchars, wi* a hunder 
pounds for a tocher, an* set up business on his ain coat tail in the 
toon o* Dundee. Simon, havin* the wecht o* a hoosehold upon 
his shoothers, set a stoot heart to a stey brae, an* prospered 
bravely. Before lang, the fame o* his needle-craft brocht him 
in mair wark than he could weel wag wi', an* the consequence 
was that he had to get, first ae apprentice an* syne anither, 
an' lastly a journeyman an* a foreman. In order to recruit 
the health o* his mind an' body, whilk were apt to break 
doon amid the incessant cares an* toils o* business, Simon wad 
come ower to Leuchars in the simmer sizzen, when wark was 
X 

at the slackest, an* tarry for a week or twa wi' his wife's folk, 
an* he never was there withoot spairin* a day to visit his auld 
freends at Buttonhole. On thae occasions, he used to laugh an* 
mak* fun aboot his expedition to the Whunny Muir for whiin 
eowea to roast the fairy oot o* me when I was a wean, an* to 
describe hoo frichtened he was when he felt Mrs Williamson's 
staff come wi* yark athort his witless pow, as he sat admirin* 
the nestfu* o* raw gorbets, an* what his thochts were when he 
had locked himseF up in the garret to await my faither*s hame- 
comin*. Simon*8 annual visits were quite refreshin' to ane an* 
a* o*s, for, besides his auld-farrant stories, he had aye some- 
thing new to impart in regard to the fashions, whereof we, 
Uvin* in oor ain canny way, in a kintra place, far frae the 
head-quarters o* taste an' refinement, wad hae remained in 
utter ignorance, but for his valuable hints an' instructions. 

There was ane o' Simon's visits, hooever, that was the means 
o' leadin' me into a bonny hobble, though justice constrains me 
to say that naething could be farther frae his wish or inten- 
tion, than to decoy me into the doin' o' what was wrang. The 
feck o' mankind when they happen to tak' a false stap, straight- 
way turn roond an' try to excuse themsel's by blamin' their 
neebors for leadin' them astray ; but that's far frae bein' my 
way o't, for it's my firm conviction, an' ever has been, that if 
folk hae a' their mental an* moral machinery iu proper trim, 
as I had, or, at least ought to have had at the period referred 
to, there is naething to hinder them, except their ain folly an* 
thochtlessness, frae keepin* by the narrow path o' duty, an* 
puttin* a* the allurements o' Satan an* his emmissaries at 
defiance. Had my experience o* the mischiefs arisin* frae the 
drap drink, on the occasion o* my Guizin* transactions at 
Burleyrackit an* the Manse, been consultit and hearkened 
into, this chapter wad never hae been written, for the very 
guidrizzen that the events therein recordit wad never hae 
ta*en 'place. Hoosomdever, it wad be a waste o' words for me 
to say mair, either in defence o' Simon, or in reprobation o* 
my ain sinfu' conduct, so I'se recoont exactly what tane place, 
leavin* ilka chield to judge for himsel', as to wha was maist to 
blame for the iintowaxd events tliat followed. 

Awieel ye see, it was juist awee afore the beginnin' o' hairst, 
when Simon staps in ae morning as we were sittin' doon to 
breakfast, an* received, as usual, a richt hearty welcome. We 
were na^ little surprised at the earliness o' his visit, for he 
had trauchled on fit a* the gait frae beyont the Guard Brigs, 
an' the momin' bein' het an' sultry, an' the air infestit wi' 
gleggs, a lang journey on shanks naig was nae bairn's play. 

" Simon Patch, nae less !" quoth my faither, bangin' up in 
the midst o' his grace, an' drawin' on his blue an' white 
strippit Kilmarnock nichtcap. " Hoo's a' wi' ye, man 1 Happy 
to see ye ! Gie's a shake o' yer hand ! What's brocht ye sae 
early oor gait this momin' 1 Sic a day o' heat too ! Like to 
rhynde the very creesh aflf my banes ! That bit garret plaoie 
o' oofs — ^as j€ may weel mind, Simon — ^is as het i' the simmer 
time as the oven wherein Nebuchadnezzar thocht to roast the 
three children, Shadrach, Meshach, an' Abed-nego; an' Tam an' 
me were actually thinkin' we wad need to cast oor sarks till't, 
gin the height o' the day. Dear me, Simon, hoo the sweat is 
pourin' ower yer nose !" 

" Ye see, Mr Bodkin," quoth Simon, dichtm' the weet frae 
his neb wi' a grand red an' white silk handkerchief, "I tane the 
road betimes that I micht hae the cool o' the day to walk in, 
itherwise I micht hae been smoored wi' the heat. But I had 
anither rizzen for bein' early to the gait this momin', for I 
maun be aff again by mid-afternoon, as I'm gaun roond by St 
Andrews to see a man wha has been awin' me the price o' a 
suit o' claes for better nor a twalmonth, an' I wad like to see 
if the siller can be gotten oot o"m." 

" Guid wife, hae ye onything i' yer bottle 1" inquired my fai- 
ther. " Gie Simon a tootiifu' amang a sup water, to cool him." 

Simon havin' got his toothfa', whilk he sookit up wi' great 
complacency, my faither resumin' the threed o' the conversa- 
tion observed — " Yea, yea, Simon, ye're gaim awa again by 
mid-afternoon — are ye? I'm richt sorry at that, though; 
but could ye no stay yer fouroors ?" 

" Na : I dauma do that," quoth Simon, tossin' aff the dregs 
o' his whuskey an' water, " for ye ken that wad throw me late 
in gettin' to St Andrews, an' the man I'm wantin' to see bein' 

a dancin* maister, miclit be awa to bis scliool afore I could get a 
haud 0* 'm. Sae that's juist preoeesely hoo the matter stands." 

" A dancin' maister---d'ye say?" quoth my faither, "Od thae 
gentry maun be a' tarred wi' a stick, for there was a chield 
named M'Kickie" 

" The very fallow I want !" quoth Simon. 

" Oho ! he's been pilkin' your pouches too— has heV* quoth 
my faither, wi' a lood guffaw, " I thocht that rogue wad hae 
been dead, or banished by this time, but it will be lang or the 
deil dee at a dykeside. It's a year or twa sin' he was here 
aboot — ^when ye were workin' in Perth, if I mind richt — an' 
he left sic a stinkin* odour ahent him, that I wad hardly hae 
gien him credit for ha'ein' sae muckle impudence as to venture 
his worthless carkitch sae near a place whaur the remembrance 
o' his rascalities is still fresh an' green. Ye see, the vagabond 
ran up a bonny bill wi' Mrs Snifters, for bed, an' buird, an' 
drink, — ^for he lived on the fat o' the land — ^an' then awa he 
slippit like a knotless threed withoot speerin' her price, forbye 
cheatin' his scholars, — Tam amang the rest, — oot o* the half 
o' their fees, whilk he had got forehandit." 

" Gin that be the natur' o' the man," quoth Simon, " my 
chances o' payment are but sma', I fear, but if I canna mak* 
him dowse doon the siller, I'se gar him tak' a red face aboot 
it, at onyrate, — that's ae thing geyan certain !" 

" Muckle he'll care for yer flytin'," quoth my faither. "But 
ye'U tak' a bite o* breakfast wi' us, for after comin' sae lang 
^ gait, ye maun be clung by noo." 

Whereupon Simon drew his chair inbye, an' laid aside his 
hat an' his staff, while my mither, ever intent on doin' honour 
to wham honour is due, put an additional spoonfu' o' tea into 
the pat for the special enterteenment o' her guest. Mrs 
Patch's welfare was kindly speered after, an' there bein', by 
this time, a wheen sma' Patches, their sayin's an' doin's were, 
of coorse, a' duly recoontit an' commentit on, greatly to the 
diversion an' edification o' my mither, wha tane a never-flaggin' 
interest in a' that pertained to the risin' generation. Business 
matters were next brocht aboon buird, an' Simon was richt 
glad to hear that we had plenty o' wark, while we were 

equally blyde to think that he was in the enjoyment o' a 
bountiful share o' this warld's blessin's. On Simon remarkin* 
that, as I was man-muckle noo, I wad be provin* a gieat help 
to my faither in his deolinin* years, the current o' conversation 
turned towards my professional abilities an* my future prospects 
in life. My faither, wha never missed an opportunity o' tea«in' 
me afore strangers, tane occasion to adverteeze Simon o' the 
raven ringlet he had seen in my possession at the Valentine 
time, an* hintit at the probability o' his losin* my services afore 
lang, by rizzen o' my requirin' an establishment o* my ain, 
whereat Simon leuch most heartily, an' remarked that it was 
best for folk to marry when they were young — if sae be they 
had wherewithal to keep a wife — that they michtna be under 
the needcessity o* rockin' the cradle wi* their spartickles on. 

" But wha is that sweetheart o' Tam's V inquired Simon. 
"Do I ken her, or no?" 

" 'Deed ye wad be wiser than I am if ye kent that !" quoth 
my faither, " for Tarn has never tauld me, in sae mony words, 
wha she is." 

This ignorance was a' a pretence, for Mrs Snifters had 
tauld him a' aboot it, in the Justice Court at St Andrews, but 
he kent that if he didna tell, there was ane present wha 
wadna be slack to gie the information. 

" But I ken wha she is, though," quoth Chirstie, wi' an arch 
twinkle in her ee, the cuttie that she was ! 

" Wha is she then ?" quoth my faither, looking wi' great 
curiosity, as if he hadna speered the same question times 
withoot nummer. 

" Ou, wha but Tibbie Monypenny — ane o' Laird Bowman's 
servant lasses owerbye at Burleyrackit ?" quoth Chirstie. "So 
that's wha Tam's lass is." 

"Aweel, she is a decent guid-lookin' quean," quoth my 
faither, " an' come o' a respectable family; an', if baith o' them 
are pleased, I'se no raise ony obstacles to the marriage — 
marry when they may." 

Rather mair had been said on this subject than I thocht 
necessary or felt to be agreeable, but as naething had been 
advanced in disparagement o' the object o' my choice, an' as 

it was a matter that Simou wad require to hear aboot sometime 
or ither, if everything proceedit accordin* to my desires an* 
expectations, there was nae harm done. So I concealed my 
emotions the best way I could, an' made nae remark, either 
guid, bad, or indiflferent. 

Havin' discussed a* the topics o* a public an* domestic 
character we could think on, an' Simon havin' restit his weary 
shanks for an oor or sae, we, that were men folk, gaed oor wa's 
thereoot to inspect the craps, an' the coo, an' the swine, an' 
the cuddy, an' a* the ither points o' interest in an' aboot the 
place, for when Simon was at Buttonhole, we never thocht o' 
workin' ony, unless we were a' the busier. My mither an' 
Chirstie tarried within doors to mak' prei)arations for dinner, 
whilk was to be mair sumptuous than ordinal*', an' served up 
ben the hoose on the muckle wainscot table, instead o' but 
the hoose in the kitchen on the lang heigh-leggit fir stool, 
that performed the double duty o' a table at meat-time, an' a 
seat for twa at the fire-side in the e'enin'. A' this extra 
grandeur was had in requisition, in order that Simon micht 
be enterteened in a manner suitable to the high estimation 
wherein he was held by his auld maistcr an' mistress, whilk 
ought to be an encouragement to young folk to behave them- 
sel's, sae that wherever they may gang, they may aye leave 
welcome behind them. 

After dinner, Simon pu'd oot his watch, an' havin' made 
simdiy mental calculations wi' his een fixed on the banks, he 
observed that it was time for him to be stappin', as he had a 
lang road afore his hand, an' wad likely be detained for au 
oor or twa in St Andrews. What maun be maun be, an' 
canna be gainsaid, an' sae my mither opened the cupboard lid, 
brocht fiirth the lang-whaup-neckit bottle, an' gied him a 
stirrup-dram afore leavin'. Of coorse, my faither an' me had 
a wee sirple also, by way o' accompaniment, an' that we micht 
be able, in orthodox fashion, to wish him a gxiid journey hame. 

Up to this point, every thing was fair an' square ; Simon's 
visit had been, to ane an' a' o's, a source o' unmixed pleasure 
an' satisfaction, but here, alas, the "inch o' joy" endit, an' the 
"ell o' annoy" began! We a' convoyed him roond to the 

gyle o' the hoose, an' there he tane fareweel o* the ithers, but 
me he mvitit to accompany him through the fields a bit — for 
what rizzen he didna say, nor did I tarry to inquire. The 
- conversation revertit belyve to Mr M*Kickie, an* to his swindlin' 
us oot o' oor bawbees. I mentioned the encoonter I had had 
wi' the bass-fiddler an' him at the Hnt holes, on the practisin' 
nicht, when they attempted to deforce Andro an* me in the 
execution o' oor amorous duties, an* hoo M*Kickie had made 
a mune-licht flittin* the very neist momin*. Simon was 
immensely divertit wi' the story, an* swore we had neffled the 
fallows wi* far greater leniency than they deserved. 

On arrivin* at the Horse Shoe Inn, past which oor road lay, 
Simon tane it into his head that he wad stap in an* speer for 
Mrs Snifters, she bein* an auld acquaintance o* his, an* an unco 
gash, kindly, smoothnspoken woman, wha possessed the rare 
faculty o* makin* hersel* agreeable to everybody, while, at the 
same time, she had her tongue in everybody*s affairs. Simon 
was also anxious to see what she wad say aboot Mr M*Kickie, 
whilk was anither inducement for him to tarry at the Horse 
Shoe, an* so in we gaed an* chappit for a gill. When 
Mrs Snifters learned wha Simon was — for he was sae greatly 
altered that she didna ken him at first sicht — she was Uke to 
devoor him wi* kindness. A* the oots an' ins o' his history sin* 
he had left Buttonhole, doon to his latest transaction in life, 
she had to ken aboot, an* every word o*t she eagerly stored up 
in memory, to be reproduced as occ^ion served, for the enter- 
teenment o' the smith, (ieordie Mortclaith, Patie Baisler, John 
M^Briar, an* ithers o* her drowthy customers, when they 
drappit in on a Saturday nicht for a crack an* a dram. 0' 
Mr M*Kickie's character, Simon heard little frae Mrs Snifters 
calculated to encourage the houp that he wad be able to bring 
him to a satisfactory settlement o* his bill. 

"But,** quoth Mrs Snifters, "an ye get yer siller, Mr Patch, 
yell be sure an* gie me the hint, an* I*se tiy if it isna possible to 
screw my bawbees oot o**m, for they*ve been lang enough awin* 
noo. I dinna like to grund the face o* the puir — naebody will 
ever hae that to sae o* me — but folk wha can pay, an* wiriiia pay 
— 1* ve j uist nae patience wi' them ava ! But ye*re no gaun awa, 

Mr Patch, withoot, in the first place, preein' my bottle. Ye're an 
auld freend, ye ken, an* auld freends sidna be lichtly esteemed.'' 

So sayin', awa waddled Mrs Snifters to a wa' press, an' brocht 
fui-th her aiu private bottle, wherein she keepit a sup o' the 
very best an' strongest brandy that could be had, for the en- 
terteenment o* special freends an* favourites, wha micht chance 
to drap in. When Mr Gowlanthump visited the Horse Shoe 
in a pastoral capacity, he aye got a cawker oot o' that bottle 
afore leavin', an' the rumour gaed that, in the latter part o' 
his ministry, he was far mair attentive to the spiritual con- 
cerns o' Mrs Snifters, than he was to the temporal an' eternal 
weelfare o' half the parish besides. Whether it was Mrs 
Snifters hersel', hooever, or her brandy bottle that chiefly at- 
tracted him to the Horse Shoe, was a point whereon consider- 
able diversity o' opinion existed, even when baith pairties were 
to the fore to answer for themsel's, an' noo that they are gane 
the way o' a' the earth, charity forbids that their fauts an' 
failin's — if they had ony — sid be rypit up frae " dark 
oblivion's barren void," an' hung up in the sicht o' the sun for 
fules to scoff at. Onyhoo, it wad hae conduced greatly to my 
comfort, if Mr Gowlanthump had haen my share o' the brandy 
in his wame, for what wi' the toothfu' my mither had gi'en 
us, the gill Simon an' me had ordered an' paid for on oor ain 
joint accoont, an' Mrs Snifters' "private an' confidential" 
dram, I was rendered a bonnie lad belyve ! Scarcely able to 
stand upricht, an' no fit to hae the guidance o' my ain thochts, 
words, an' deeds. 

Though Simon's greater experience in dramin* proved so 
far advantageous to him, yet, for a' that, he was far frae bein' 
completely maister o' himsel', for we wema half a mile awa 
frae the Horse Shoe, ere he began to stoiter considerably, an* 
to tyne control ower his tongue. By-au'-bye we fell in wi' an 
auld wife shearin' girss on the road side, an' Simon wad gie 
her a saxpenue to buy snufi^ wi', but insistit on receivin' com- 
pensation in the shape o' half a dizzcn o' losses, whilk he 
valued at a penny a-piece. Had she been young an bonny, 
as he observed, he wadna hae grudged a saxpence, or even a 
shillin', for a single smourich, but, as she wantit her fore-teeth, 

had a snuffy drap at*" the neb o' her nose, an' displayed an 
unco stiflf beard roond her mou*, if she got a penny for ilka 
smack, she had nae rizzen to complain. The wifie leuch like 
mad at Simon's bargain-makin*, but, expressin' hersel' weel 
content wi' his terms, an' protestin' her inability to mak* a 
saxpence easier, she held up her toothless gab for him to 
kiss. I wondered if he wad really hae the stammack to put 
his lips to hers, but he had mair wut left him than to carry 
the joke that length. 

" Na na," quoth Simon, slippin' the saxpence into her loof, 
"ye'll j uist be awin' me the kisses till we next forgaither. It was 
a' for fun, my guid woman, a* for fim — I wadna hae either you 
or yer kisses in a compliment. Feigh ! haud awa ! haud awa !" 

" E'en's ye like than !" quoth the wifie, — an' she raised her 
voice the looder the farther we receded frae her — " E'en's ye 
like than ! but ye needna be sae saucy wi' a body. Haigh, 
I've seen the day when better-lookin' fallows than ever ye 
were, or ever will be, wad hae gi'en the very lugs oot o' their 
heads for a blyde blink o' my ee — ay wad they ! — ^far better- 
lookin' chields than ye are ! — ^but when folk grow auld they 
come to be little thocht o'. But mony thanks t' ye for the 
next saxpence, for I'm sure o' this ane." 

Heedless o' her claivers, an' strivin' wi' a' oor micht an* 
main to preserve a straught-forward coorse, Simon an' me 
knoitit oor wa's on the road to St Andrews, never ance thinkin* 
what we were doin'. It was a' very weel for Simon, for ilka 
stap we tane brocht him nearer to his destination, but as for 
me, every stap carried me farther an' farther frae mine. Had 
I been wise, I wad hae bidden him guid bye, an' held awa hame 
to Buttonhole, when we left the Horse Shoe. But the sup 
drink was fizzin' i' my noddle, an' when folk are half-fou' what 
will they no do 1 The short an' the lang o't was, that we had 
reached the suburbs o' the city, afore the absurdity o' the 
thing began to dawn on my understandin', an' by that time it 
was hardly worth while to turn back withoot seein' the result 
o' Simon's interview wi' Mr M*Kickie. 

Simon had been informed that Mr M*Kickie was sojouniin' 
at a Tavern, somewhere in the neeborhood o' the harbour, an' 
Y 

thither we directed oor steps. Passin' through the East Port, 
we observed a handbill on the wa* makin* the foUowin' an- 
nouncement — 

"temple of TERPSICHORE." 

Bfr ACKickie, Professor of Calisthenics, from the Terpsicltorean SaUms of 
Italy, France, and Germany, begs to inform the nobiUty and gentry of St 
Andrews, and surrounding country, that he has lately opened his Tbmplb 
OF TsRPSiOHORB, in that commodious Loft, immediately behind the *' Anchor 
Tavern," at the Shore, where he gives instructions, every lawful evening, 
in the sublime science of Danoino and Dsportmsnt. Mr M'K. who has 
had the rare fortune to study music under the world-renowned Paganini, 
and the no less famous Neil Gow, is prepared to receive a few select pupils 
desirous of perfecting their skill in playing the violin, and particularly such 
as may have learned a vicious style of holding and managing the bow from 
ignorant and incapable teachers. Mr M'E. can produce the most 
flattering testimonials as to character and professional ability, from all thb 
osowifBD HEAPS OF EUROPE ! Mr M'E. may be consulted every lawful 
day, from 10 a.m., to 7 p.m., at the ''Anchor Tavern," where information 
may be obtained as to fees, hours of teaching, &c. 
N.B. — Fees strictly moderate, and must be paid in advance. 

"Ay," quoth Simon, after we had spelled tlirongh the 
placard, " he's a blowstin' idiot, I can perceive, but we'll go to 
the " Anchor," an' see if he has ony information to gie me 
aboot the siller he has been awin' me for mair than twa years 
noo. The crooned heads o' Europe wadna think sae muckle 
o"m if they kent that he didna pay his tailor's bills — but I 
needna say that either, for some o' them are as bad in that 
respeck as Mr M'Kickie." 

Awa we went to the Anchor Tavern, an' the door bein' 
open, we marched in withoot ony ceremony. As we were 
passin' alang the lobby, I got a glisk o' Mr M*Kickie standin' 
i* the bar-room wi' his hands plantit on his haunches, an* 
makin' himsel' merry wi' ane o' the servant queans. He was 
dootless courtin' for cake an* puddin' as usual. I passed on 
withoot remarkin' his presence, but I saw his coontenance fa' 
when his een lichtit on Simon an' me. 

Simon rang the bell an' ordered in a gill, whilk was brocht 
by M*Kickie's bar-room acquaintance — a fat, roond-foced, 
bouncin' dame. 

" Is there ane Mr M*Kickie lodgin* here 1" inquired Simon, 

as she placed the whuskey before us on the table. "A fiddler 
an' dancin' maister," added he, when he perceived the quean 
glowerin', as if she didna exactly understand what he was say in'. 

"Mr M*Kickie?" quoth she, "Ay, but we ca* him the 
Professor. He's no a fiddler an' dancin' maister — ^he's a 
volinist an' a professor o' Calisthenics." 

" Weel," quoth Simon, " is the Professor o' Calisthenics on 
the premises 1 for I want to see him." 

" Na," quoth she, " he's no in enoo." 

" Didna I see him standin' haiverin' wi' ye i' the bar-room 
as we cam' past 1" quoth I. 

" Ay, maybe ye did," quoth she, haudin' doon her head an* 
lookin' blate Uke, " but he's juist gane oot, an' he winna be 
back for half an oor." 

" Ye'll send him in when he comes then," quoth Simony 
" for I maun see him." 

" Imph-m," quoth the lass, an' awa she gaed. 

As for Simon an' me, we sat patiently discussin' oor gill, 
thinkin' every moment when the Professor wad be in ; but 
na — feint a Professor made his appearance. We got in anither 
gill, an' still there was nae word o"m. An oor had passed 
awa, an' houp was gradually yieldin' to despair. What were 
we to do 1 Sit there a' nicht ? Simon rang again. 

" Nae word o' that Professor man yet 1" quoth Simon. 

"'Deed no," quoth the lassie, "he's no come yet, an' I 
canna think what can be kcepin' him either." 

" Bring in anither gill," quoth Simon. The gill was brocht, 
but by this time I felt my head rinnin' roond aboot, an' I had 
a strong inclination to fa' asleep. I could neither see nor hear 
very distinctly. Simon too was waxin' remarkably loquacious. 
He wad hae me to sing a sang to keep us oot o' langer. I've 
some faint recollection o' strikin' up the "Bonnie Lass o* 
Burleyi'ackit," an' o' Simon beatin' time on the table wi' the 
bottom o' the gill stoup, but whether I finished the sang or 
no, is mair than I can tell. I becam' quite dottle, an' lost a' 

recollection o' what followed. Neist momin' but neist 

momin' maun hae a chapter to itsel'. 

CHAPTER XXI. 



GBEAT TBIBULATIOirS. 

Neist mornin', I was gaun to say, but it micht hae been neiat 
week for ought I could tell, — darkness, thick, impenetrable 
darkness, bein' everywhere aroond me — I waukened frae 
slumbers that had been onything but refreshin' to the body, 
or tranquillizin' to the speerit, an* faund mysel* in a fleesome 
plicht. Darkness was evidently my dwellin* place ; but 
whether I was aboon or aneth the yird — whether in this warld 
or in the warld to come — whether in the Guid or in the Ill- 
place — these were questions I put to mysel* ower,' an' ower, 
an' ower again, within the compass o' three minutes, after 
rakin' my eeholes open, but, alas ! alas ! I could find nae 
satisfactory answer. To ascertain whether I was a disembodied 
speerit, or still a dweller in a tabernacle o' clay, I began an' 
felt mysel' a' ower frae the croon o' the head, to the sole o' 
the fit, an' the conclusion I arrived at, after nippin' my lugs, 
an' blawin' my nose, was that I was even yet made up o' fiesh, 
an' bluid, an' banes, an' girsle — in ither words, a tangible, 
sentient, livin' an' reasonable mortal. The thocht that I was 
still to the fore, was an immense comfort to my mind. 

But, on the supposition that I still had my habitat on this 
visible diurnal sphere, the next question cam' to be, whaur on 
the face o* the earth was I ? No in my ain cosy bed, at But- 
tonhole, at onyrate. Na, had I been there — an' it was en- 
tirely owin' to my ain sinfu' doin's that I wasna there — I wad 
hae been in biggit land. No at Burleyrackit in the society 
o' Tibbie Monypemiy aithems. Na : her presence wad hae 
poured a flood o' licht through the surroundin' gloom, an' 
cheered an' strengthened my faintin' soul. Then, whaur was 
I ? For some time I lay tryin' to frame an answer to that 

question, but could find naething mair stable to rest the sole 
o* mj fit on, than a wheen baseless an' unsatisfactory conjec- 
tures. I called to remembrance the events o* the previous 
nicht — ^hoo Simon an* me had been in the Anchor Tavern, in 
pursuit o' Mr M*Kickie — hoo we had ca'd for, an* druckcn 
sundry gills o* double strong whuskey — an' hoo we had had 
a concert o* vocal music on the head o* oor spree ; but in re- 
gaird to the upshot o* the business, my memory was an entire 
blank. I micht hae been at Jericho in the interim, for ought 
I kenned — or at Banfij or at the Freuchie, or at the Auld 
Haiks, or "at Nova Zembla, or the Lord knows where." 

At length a fearfu' thocht flashed athort my mind, an' filled 
me wi' unutterable horror an* anguish. I imagined that, in 
some unguarded moment, I had rambled awa in a state o' 
obfuscation, to Cardinal Beaton*s Castle, an* fa*en into the 
martyrs* dungeon, as I had ance been on the very point o' 
doin* in the venturesomeness o' my boyhood. This ugesome 
idea was impressed on my mind, wi* a' the greater force an' 
fervency, that I could hear the sough o' the waves, chafin*, 
an' murmurin', an' burstin' forgainst the wa's o' my livin* 
tomb. I also felt the cauld, clammy earth beneath me, an' I 
breathed a dank, confined, im wholesome atmosphere, extreme- 
ly oppressive to the organs o' respiration. I sprang up frae 
my recumbent posture, wi' the view o' graipin' aroond me for 
the wa's o' my subterranean abode, when, lo, my head cam' in 
contact wi' the roof, wi' a dunt that sent me fairly back again 
on my beam-ends. There I lay — for hoo lang I sanna say — 
stunned an* stupified by the concussion my previously be- 
wildered brain had received, an', as touchin' a' thing earthly, 
mair dead than alive. 

When consciousness again returned, I was sensible that my 
prison-hoose — whatsoever or wheresoever it micht be — ^was 
rockin' an' jowin' to an' fro, like a craw's nest on a windy day. 
I could hear the billows roarin' aroond me, an' lashin' an* 
dashin' wi' angry howl against my dungeon wa's, an' garrin' 
them creak, an' groan, an' quiver like an auld gizzened hurl- 
barrow imder the wecht o' a bow o' petawtis. Aboon my 
head, I could hear an incessant fitterin' an' rinnin' hither an' 

thither, an* a flingm' an' kickin' aboot o' wechty articles, that> 
— on the hypothesis o' my bein' an inhabitant o' a dismal 
deserted dimgeon — seemed to me to be perfectly inexplicable. 
Had I been a believer in the supernatural, as I was not, I 
wad hae credited the mysterious soonds to the account o' 
the ghaists o' the martyred Eeformers, wha therein sealed 
their testimony wi' their bluid in the times o* the persecutors, 
an' wha micht be takin' this method o' signifyin' their dis- 
pleasure at havin' their repose broken in upon, by the unhal- 
lowed presence o' a frail an' errin' mortal like mysel ! Aboon 
the inarticulate soonds, I was able, at length, to distinguish 
human voices, whereof there was ane, in particular, that fired 
aff, at short intervals, a series o' very ill-faured words, whilk 
convinced me that the spokesman — whaever he micht be — 
whether corporeal or incorporeal — ^had unco little d the 
speerit o' John Knox or George Wishart in his moral com- 
position. 

** Heave away there, Jack — will 'e ]" quoth the aith utterin' 
voice, ** Half a turn more. Bill — half a turn more ! Yare 
boys ! Ods my life ! what does the lazy lubber mean, eh 1 
Let go the painter Tom, will 'e 1 Bear a hand. Jack, if you 
don't mean to send every soul of us to the bottom ! Yo-ho ! 
there she goes ! there she goes I Half a turn a-head, BilL 
All right boys ! All right !" 

I began to jealouse, &ae this sort o' lingo, that I was in the 
hold o' a ship, instead o' bein' in the bottom o' a dungeon, 
but hoo I cam' to be in sic an unlikely place, an' especially 
hoo I was to get oot again, was the next consideration. Was 
it possible that in a state o' drucken daiverment I had stappit 
oot o' the Anchor Tavern, an* tint my gait — ^that I had gane 
on board the London Schooner, I had seen lyin' at the quay, 
the previous nicht, — ^that I had missed my fittin' in the dark, 
an' fa'en into the hold amang the ballast — that I had been 
fastened doon imder the hatches, — an' that I was actually at 
that moment makin' an involuntary voyage into foreign pairts t 
That seemed to be unco like the true theory o't. But it 
mattered na hoo I had got in — ^the business was, hoo was I to 
get oot ) It was a dreadfii' situation as ever mortal man was 

in — ^the mair sae as I felt myser unmistakeably growin' sea- 
sick! The big blobs o* sweat were beginnin* to hap, hap, 
doon ower my face ; my breathin* was gettin' short, quick, 
an* chokin*, juist as if there had been a death-dwam comin' 
ower my heart ; an' my stammack was threatenin* to yield 
lip its contents. 

At that unhappy moment I wad hae gien a* 1 was worth 
in this warld, though it had been ten times mair valuable 
than it was, for a mootbfu* o* caller water oot o' the bonnie 
bumie o' Mossy Howe, an* a single square fit o* the weetest 
land on Buttonhole to stand upon. I tholed an* tholed until 
I could thole nae langer, an* so I banged up to my hands an' 
my knees, an* graipit aboot amang the ballast for a stane, 
wherewith I began to lay aboot me richt an* left on the tim- 
mers o' the ship, an* made a noise that micht hae garred a 
deaf man hear. 

Greatly was my mind relieved, when I heard the sea-farin' 
men on deck fling doon their tools, consult thegither in an- 
xious half-frichteiied like tones, an* at last streik to wark at 
the hatch-hole, wi' the view o' removin* the Hd thereof, for 
then did I realize the comfoitin* fact that the oor o* my de- 
liverance was at hand. The hatch bein* liftit, an* day-licht 
letten in, the swearin* mannie, wha proved to be the captain, 
glowered doon, an' contemplated me for a second or twa in 
sullen silence. After tumin* his quid frae the tae cheek to 
the tither, an' treatin* me to a squirt o* tobacco jice, he at 
last opened his mooth an' desired, — ^wi* an aith, whilk made 
a* my flesh creep — ^to be informed whither I was man or devil, 
an', in ony case, what was my business l^ere ? I was prepar- 
in* to gie him the saft answer that turns a wo. wrath, but at 
the important crisis o* my fate, I was, imfortunately, deprived 
o' the pooer o' utterance, by a violent upthrowin* o* the nau- 
seous elements, whilk had been tossin* to an' fro on my stam- 
mack, for some time previous. 

" Ay, ay,*' quoth the captain, giein* his quid anither turn, 
" he aint a ghost nohow ; ghosts do*nt take sea-sickness ; no : 
them sort of airy beings can stand a mouthful of salt-water 
beautifully — they can ! When I was sailing mate of the Flying 

Dutchman, we were off the Wmdward Islands, bound for 
Vera Cruz, and one night the Cap'n says to me. Jack, says, 
he, you go on deck, says he and take a Lunar observation, 
says he. So I stept on deck, and just as I had adjusted 
the Quadrant, and was going to make the observation, a lady 
in white rose from the sea, on the weather bow, glided noise- 
lessly over the bulwarks, and stood before me with a calm 
smile on her beautiful countenance — but with a bloody gash 
in her neck, from which oozed a stream of clotted gore. I 
ran down to call up the Cap*n, to see the strange apparition, 
but as we were coming up the ladder, we saw the white Lady 
leap overboard into the sea. At twelve o'clock every night 
she came aboard in the same manner, until we landed at Vera 
Cruz, and discharged our cargo, when she disappeared and 
we saw her no more. You see, we had on board the corpse 
of a Mexican gentleman — some rich Don or other — who had 
died of Delirium Tremens at Cadiz, and who was going to be in- 
terred in the sepulchre of his forefathers, somewhere near to 
Vera Cruz, and the Cap'n he thought as how, the white Lady 
must have been the ghost of his sweetheart, as he was said to 
have murdered in a fit of jealousy before setting out on his 
travels, and which would'nt leave him nohow, dead nor alive !" 

By the time the captain's wonderfu* story was finished, my 
fit o' sickness had subsided a wee thocht, insomuch that I 
was able to sit up on my hinder end, an* explain the probable 
circumstances — for as yet I had naething but conjecture to 
guide me — under whilk I had betane mysel' to a seafarin' 
life. The captain an* seamen were immensely tickled wi' the 
narrative o* my misfortunes, an' generously promised me a 
free passage to London, an' a share o' their vittles as lang as 
they lasted, though they micht hae seen weel eneugh, that I 
wasna in a state o' mind or body likely to require muckle 
either o' their meat or their drink. 

" But whaur am I ? an' whaur am I gaun ]" quoth I. 
" On board the schooner, St Regulus, of St Andrews, Captain 
John Hallyard, Master, bound to London in ballast," quoth 
the captain, wi' provokin' coolness, an' haulin' up his slacks 
at the same time. '* Ye see, we parted from the quay at St 

Andrews an hour ago — weVe juist left the Bay behind us — 
and we're now ploughing the waves of the German Ocean — 
the Fifeshire Coast visible towards the sou' west — ^two miles 
distant. If we have fair winds, we may reach London in 
about a week hence — if not, it may be a month before we 
sight the coast of Kent — perhaps more — I've been a good six 
weeks on the passage — but that was in the winter, when 
rough weather is more frequent than it generally is at this 
season." 

" Captain, I'm very — very bad !" quoth I, fechtin' against 
a fresh attack o' nausea, an' strivin' to confine the contents 
o' my stammack in their proper place. " Could ye no turn 
back wi' me, an* set me doon at St Andrews 1 Or what wad 
ye think o' makin' a rin in to Byrehills, or Kingsbams, or 
Crail, i' the bye-gaun ? it wadna hinder ye mony minutes. 

I'm very — very bad ! Ugh !" 

" Impossible 1 my dear fellow— quite impossible!" quoth 
the Captain, squirtin' oot anither moothfu' o' tobacco jice, an* 
fitumpin' back an' fore on the deck, wi' his thooms stuck in 
his gallowses. " Can't be done, I assure you. Might lose the 
ship — ^perhaps our lives — ^and what could I say for myself, 
were I to exceed my duty so far as that comes to] Absurd ! 
Absurd ! No no ! Go to London, or go to the bottom — 
choose which you like best !" 

" I'se gang to Lunnon," quoth I, " sin' better canna be — 
I'se gang to Lunnon; but what will the folk at hame be 
thinkin' 1 What state will my puir pawrents be in by this 
time ? Me to gang oot in my sark sleeves, an' never to leet 
but that I wad be in again in a few minutes, an' this to be 
the end o't ! It's an awfu' business captain — an' awfu' busi- 
ness ! An' what will Tib somebody dearer than a' my 

kith an' kin — mair prized than a' the warld besides — what 
will she be thinkin' ? What ither can they think, than that 
death, or something waur has happened to me ? captain, 

1 wad gie ye a pound note to tak* me to Crail, or to 

Kingsbams, — I dinna care which, if sae be I could but get 
my feet on dry land again, onywhaur in a' the shire o* Fife ! 
O Captain, I'm bad ! very bad ! Ugh 1" 

Z 

"Could'nt do no such thing," quoth the captain, wi' an 
emphasis whilk shewed, that it wad be wastin' words to press 
the matter farther, " no though all the gold of Potosi, and all 
the diamonds of Golconda, were laid at my feet, as the reward 
of my compliance with your request. So you just content 
yourself— d'ye seel — ^and thank your stars you*ve got Jack 
Hallyard to deal with, for I've known Cap'ns — plenty of 'em 
— who would'nt have thought no more of pitching you over- 
board, than I would of casting away this quid of tobacco !" 

" Weel, weel. Captain," quoth I, screwin' up my courage, 
an' lookin' as resolute as it was possible for man to do, under 
my melancholy circumstances, ** it's needless to sit in Room 
an' fecht wi' the Pope. Maun-do is an unco chield, an' 111 
maybe ootlive a' this yet, wha kens, though for the present 
it isna joyous but grievous. I've afben thocht I wad like to 
see Lunnon, an' the muckle hoose whaur the Parhamenter 
folk haud their meetin's, an' the King's Palace, an' maybe the 
King himsel', an' sae, it seems, I'm to get my wuss fulfilled, 
in a way I never dreamt o', an' muckle sooner than I expeck- 
it. But, sirs, this is a sair, sair sort o' sickness — ^ten wauxB 
than salts an* senna, or than ony afliiction that ever happened 
to me in a' my experience ! I sanna grien for sic anither voy- 
age, this twa days, I'm thinkin'. Ugh ! Ugh I" 

Wi' the view o* restorin' tranquillity an' easedom to nay 
rebellious an' achin' inside, the captain, wha had mony like- 
able points aboot him, though he was but a rough-rullion in 
the main, sent ane o' the men doon to the cabin for a gless 
o' brandy, whilk he constrained me to clap into my cheek. 
Brandy, be it observed, was the captain's universal specific, 
whether for a sick head or a sair w^ame, but though in my 
case it was administered wi' a maist benevolent intent, yet, 
truth to tell, it brocht me nae consolation whatsomever. 
Some cures, if they do folk nae guid, do them nae harm, but 
even that sma' modicum o' praise couldiia be justly ascribed 
to the captain's brandy ; for it wasna weel doon my craig, 
when it was up again, bringin' alang wi't seven spirits, if no 
exactly mair wicked than itsel', at least equally unsavoury 
baith to nose an' palate. 

There never was an ill but there micht hae been a waur. 
As lang as ought remained on my stammack, I thocht myseF 
ill an' ill eneugh, an' truly I was as wretched as there was 
ony use for; but it is only when, like a pump aff the fang, ye 
puke, an* retch, an' bock, an' blaw, an' can get feint head to 
come for a* yer pains, that ye begin to realize the supremacy 
o' earthly misery. If the rebellious prophet, when fleein' to 
Tarshish, was only half as searsick as I was, on that imlucky 
Toyage to Lunnon, nae wonder though he hid himsel' in the 
sides o' the ship, for when folk are very ill they wad try ony- 
thing for easedom. Had I no been restrained by the thocht 
that it wad hae been frae the deil to the deep sea wi' me, I 
wad hae flung mysel' ower board, as sure as a gun. Aften 
hae I thocht sinsyne, hoo great a blessin' it was for myseF, 
fbr Tibbie, an' for the warld at large, that I was spared to 
come safely through a' the perils an' tribulations o' that awfu' 
voyage ! If Providence hadna mair mercy on his creatur's, 
than they hae on themsel's an' on ane anither, the sowm o' 
human misery an' sufferin', great as it is, wad be ten hunder 
times greater. 

The first twa days o' oor voyage, we had a fair breeze, an' 
a smooth sea, an', bein' in ballast, oor shippie skimmed awa 
ower the face o' the deep, wi' steady keel, an' noiseless sails, 
juist hke a swallow athort the bosom o' a dirt-flee-ha\mted 
stank on a calm simmer's gloamin'. It wasna &ae personal 
observation, hooever, that I arrived at a knowledge o' thae 
important items o' information, for durin' the haill voyage, — 
frae the time that we bade adieu to the bay o' St Andrews, 
till we entered the mooth o' the Thames, — I was seldom able 
to steer my head frae the cod-poke, open an ee, or put oot 
my fit, but lay, amaist nicht an' day, grainin' like a sow wi' 
a sair head, as the captain elegantly observed. 

The mornin' o' the third day, when we were aff the mooth 
o' the Humber, the wind, whilk had been north, veered roond 
to sou' wast, an' began, bely ve, to blaw great guns, whustlin' 
an' roarin' through the riggin', rivin' the canvas frae the yards 
in ribbands, stirrin' up a tremendous huUaballoo i' the vasty 
deep, an' puttin' us in imminent jeopardy o' oor lives. We 

were completely driyen oot o' oor coorse, an' awa into the 
wide expanse o' the German Ocean, an* but for the skilfu' an' 
intrepid seamanship o* Captain Hallyard, we micht hae been 
casten on the Coast o' Jutland, or Norrowa, afore a' was dune. 
As it was, we managed wi* a great fecht, an' after bein' a score 
o* times on the very point o* gaun to the bottojfi, to get into 
Holy Island, whaur, happily, we faund a bield until sic time 
as the blast blew ower. 

When we were sailin' up the Thames, after I had come to 
mysel' awee, I got bauds o* the log-beuk o' the ship, overhaul- 
ed the contents thereof, an', by way o' smoorin' unhappy 
thochts o' hame an* kindred, I jotted doon the following heads 
an' particulars, o' the perils we had encoontered durin' that 
waefu' warfare o' the liquid elements — 

" 6 A.M, Wind veered roimd from N. to S.S.W. Weather- 
gaw to leeward. Prepare for a storm. Bodkin looks glum. 
7.30. Gale increases. Hauled in every yard of canva& 
Made all taut. Bodkin looks more glum. 8.15. A rousing 
hurricane. The mainsail parts from the yard, and goes to 
coUops. Get it put to rights. Bodkin entreats to be allowed 
to jump overboard, [A confoondit lee !] He is horribly sick, 
and says he is tired of his life, [Said nae sic thing !] Keeps 
on raving about some yoimg person, named Tibbie. Would'nt 
allow him to do violence to himself. Was about to kick him 
into the middle of next week, [yea ! there wad hae been kick- 
in' gaun than I'm thinkin* !] but took pity on him, and spared 
him, on accoimt of his relatives, who, he says, are highly 
respectable. 12.30 F,M. — Shipped a tremendous sea, whi(£ 
carried away the water cask and filled the cabin ankle deep 
with water, [was within a cat-loup o' carryin* me ower-board 
too, but there was nae matter for me, it seems, if the water- 
bo wie had been safe !] Bodkin in a terrible fright. Supposes 
he will never set foot on dry land more. Vomits alarmingly 
at short intervals, [that I did an' nae mistak' !] and raves 
about Buttonhole an' Burleyrackit, between hands, [very 
true, an' it wad hae garred anither rave, I'm thinkin' !] 
Passed an Eyemouth fishing boat, floating about, keel up. 
Fisherman aatride the keel. Flung a rope to the poor follow. 

but while attempting to catch hold of it, he lost his balance, 
fell over into the yawning billows, and was drowned. [A 
moumfii* sicht, as I can testifee !] Poor fellow ! pity his wife 
and children — if he had any — if not, no matter ! [So that was 
a' the main he made !] Bodkin terribly shocked with the 
incident. It is new to him, and he felt it the more acutely. 
Not such a bad fellow, after all. Grood deal of the milk of 
human kindness in him, but a bit of a calf. [Mair candid than 
complimentary, Captain, but no sae great a calf as ye wad 
think.] Has too much to say about that Tibbie of his. Re- 
fuses to tell who she is. 4.15 — No abatement of the hurri- 
cane. Distant from Holy Island, about nine miles. Hope 
to make it before dark. Bodkin has been vomiting blood — 
not much — ^but the poor creature is awfully frightened at it* 
Thinks that a blood-vessel has biuTst, and that he is dying. 
Have advised him to take another glass of brandy, but he 
won't. Can't help it — if he die he will have himself to blame. 
[Ower true ! ower true ! but no because I refused tJiat glass 
o' brandy.] He creeps into bed, and covers his head with the 
blankets. 6.30. Bodkin announces that his hour is at hand ! 
Desires that his dying words, together with a lock of his hair, 
may be conveyed to Miss Tibbie Monypenny, at Burleyrackit, 
by St Andrews. Directs his waistcoat to be sent to his faither, 
and his breeks to his mither, as memen-tomorrows, [wrang 
spelt, captain, an* a cum big lees to the boot o* the bargain !j 
Leaves his other effects to Jack Bowline, as a recompense for 
the trouble he has been put to by him. Promised to execute 
his orders, if possible, but if the weather don't abate some- 
what, we may all go in company to be food to the fishes. 
Hope for better things, at least. 8.20. Abreast of Holy Island. 
In smooth water — out of danger — ^and felt very thankful 
indeed. Bowline reports Bodkin still alive, and seems sorry 
he is'nt dead. Supposed reason — Because Jack will lose his 
legacy. 9.16. Dropped anchor. Weather nothing better 
outside. Bodkin comes on deck, looking supremely miserable. 
Seems stUl undecided whether to live or die. Would like to 
live, he says, [said nae sic thing !] but would'nt much care 
though he died, were it not for Miss Monypenny and the old 

folks. Insists on being put on shore, on Holy Island. Thinks 
he would prefer living in a cave, on a desert Island, like 
Robinson Crusoe, [0 what a lee ! Robinson Crusoe was never 
ance mentioned] to risking himself again on the stormy ocean. 
Won't humour him though. [Na : if ye had been inclined to 
himiour him, to a rizzenable extent, ye wad hae putten him 
on shore at Crail, or Kingsbams, an' saved him a' that misery.] 
Have engaged to cany him to London, and to London he 
shall go." 

It wad sair nae guid purpose to recoont a' the ither uncos 
I forgaithered wi' durin' the ten days we were stormstaid 
at Holy Island, as weel as durin' the succeedin' five days 
whereon we were beatin' up for the mooth o' the Thames. I 
wad only remark that by the time we got within eeshot o' Lim- 
non — that michty Bawbel o* iniquity — my seaHsickness had sae 
far abated, as to allow me leeshince to glower aboot me, an' 
tak' a vizzie o' the surroondin' landscape, an' the ither coont- 
less mervels ane forgaithers wi', on sailin' up the Thames to 
Lunnon Brig. Had it no been for the hame-sickness, (whilk 
was rather increased than lessened by the diminishment o' 
the ither sickness juist mentioned,) I could hae lookit upon 
the unco sichts, that met my gaze on ilka hand, wi' an ee o' 
satisfaction an' delight ; but waes me ! what could impart a 
ray o' joy to my heart, when I had to thole the bitter reflec- 
tion that my faither, an' mither, an' Tibbie, an' a' my kinsfolk 
an' acquaintances, wad be greetin', an' moumin' for me, as for 
ane wha had met wi' a mysterious, possibly wi' a violent an* 
bluidy death I Wi' sic thochts, bitter an' remorsefa', did I 
tak' fareweel o' Captain Hallyard an' his crew, an' fling mysel', 
freendless an' all but penniless — ^for the only coin I had in my 
pouch, was a saxpenny piece — into the whirlin' vortex o* the 
modem Babylon I 

CHAPTER XXII. 



LIVE IN LONDON. 



Frab the deck o* the St Eegulus to the quay at Lunnon Brig, 
was but a stap, yet to me was it a stap fraught wi' momentous 
oonsequences. As lang as I had a Fife ship aneth the soles 
o' my feet, an* Fife folk to conmiime wi', I couldna deem 
myseF an alien in a strange land, but by that stap I separated 
myser, as it were, frae the land o' my nativity, an* becam' a 
fugitive an* a vagabond upo* the face o' the earth. To find 
yersel* a solitary an' wildered wanderer in a dark, bogle<hauntit 
wud at the dead oor o' nicht, wi' nae freendly habitation near, 
nor a smilin* star blinkin' couthily ower-head, is dowie 
eneugh at a* will ; but to haingle aboot through the streets o' 
a big city like Lunnon, far frae the peacefu' haven whaur yer 
heart lies at anchor, wi* next door to feint foondit i' yer pouch, 
an* no a kent face amang a' the thoosands ye forgaither wi*, nor 
ane to sympatheeze wi* ye in yer aflSictions — ^that is the bluest 
look-oot that ever fell to the portion o* ony puir, sinfu*, unfor- 
tunate, mortal man ! 

It wad hae been a strange phenomenon, hooever, if, in the 
midst o* a city sae renowned for the number an* diversity o' 
its inhabitants, there hadna been a single livin* soul to wham 
my name an* fame, as ane o* the illustrious Bodkins o* But- 
tonhole, were familiar. In the first place, I was a Scotchman, 

an' Scotchmen are to be fund in the remotest an' maist inac- 
cessible quarters o' the habitable globe — even ridin' the stang 
ower the North Pole itsel* gin a' tales be true. In the next 
place, I was frae the East Neuk o' Fife, an' wha ever heard 
tell o' the East Neuk bodies bein* behind the rest o' Scotch man- 
kind in the exploration o' unknown regions? Therefore, I 
wad venture to say, there maun hae been in Lunnon at that 
period, though I couldna lay my hands upon them, not only 
Scotchmen in general, but East Neuk Scotchmen in particular: 
— ay, scores o' them I dinna doot — ^to wham the names o' the 
Bodkins o' Buttonhole were as familiar as their gartens. 

I was weel aware that Lunnon contained at least ae East 
Neuk man, wha wad hae been blyde to see me for my mither^s 
sake, if no for my ain. Sandy Muckhawkie, my mither's 
uncle by the faither's side, was in Lunnon somewhaur, servin* 
in the capacity o* butler to a rich Wast India planter, but 
it's ae thing to ken ye hae a freend in Limnon, an' anither 
matter to find him oot amang sic a multitude, if ye dinna 
happen to ken his exact direction. Doon till aboot the mid- 
dle o' my apprenticeship, Sandy used to wreat occasionally to 
my mither, an' gie her a scrift o' a' the news that was gaiui on 
in Lunnon, an' I mind fine o"m sendin' doon to my faither by 
the Leith Packet, a complete suit o' cast aff raiment that had 
ance been worn by the Prince Regent, together wi' a copy o' 
axioms for cuttin' oot, based on the principles o' spherical trigo- 
nometry — a science whereon I had gotten a slicht glisk o' en- 
lichtenment frae Mr Squeeker — whUk enabled my faither an' 
me to introduce the " Prince Regent cut" into the East Neuk, 
lang afore it had penetrated into ony ither region o' braid 
Scotland, I believe. In process o' time, hooever, Sandy 
entered into the married state, an' very soon thereafter he 
ceased wreatin' to his East Neuk freends, — his thochts an' 
afiections bein' noo entirely engrossed in his ain domestic 
afiairs. I've kent twa or three o' my acquaintances play that 
trick after they got married an' into hooses o' their ain, but 
it's what I never wad hae allooed mysel' to do, the thrangest 
time ever I had in my life. Na, na : ye maun be dooms hard 
up for a leisure moment, an' very scrimp o' pen, ink, an' 

paper, if ye canna aifoord the time, nor find the means necessar^ 
to wreat twa or three lines to an anld freend to speer hoo he 
is, an' to tell him hoo ye are yersel*, — for that is aboot the 
ootmost extent that a man o* ordinary edication can safely 
gang in a freendly epistle, onything aboove an' beyond that 
bein' prone to land him in the makin' o' evil communications 
aboot his neebors an* their affairs, whilk we hae the highest 
authority for sayin* " corrupt guid manners." But here am I 
sittin' up haiverin' aboot freendly epistles, an' sae furth, when 
I sid be tellin' hoo I gat on in the great city o' Lunnon ! 

My first business, after shakin' ban's wi' Captain Hallyard, 
an' thankin' him for his urbanity an' hospitality — whilk I 
liouped to live lang eneugh to reciprocate at some mair 
propitious sizzen — was to commime wi' mysel' as to the 
next stap that it wad be advisable for me to tak', in my then 
truly forlorn an' freendless situation. As the auld sang says, 

** My cleedin' was but thin, an' my fortune was but sma'," 

for, savin' a pair o* hands that were tolerably clever at the 
needle, an' a heart made up o* that doure bendleather ma- 
terial, for whilk Scotch hearts hae been famed time oot o' mind, 
I had but a single saxpence i' my pouch to begin life wi' — ^a 
sma' eneugh fortune, truly, especially in a diy an' parched 
wilderness like Lunnon, whaur ye canna get a moothfu' o' 
caller water withoot payin' a high ransom for't. In regaird 
to cleedin', I had on when I left hame, a pair o* licht-gray 
corduroy slacks, wi' a dark gray seat newly added to them, 
together wi' a guid waistcoat o' the self-same material, no ae 
flee the waur o' the wear, save that it wantit the four under- 
most buttons, an' Captain Hallyard had "rigged me oot in full 
sail," as he olDserved, wi' aue o* his auld blue jackets, whilk 
answered me tolerably weel, save that it was aboot aucht 
inches ower wide roond the sma' o' the waist. On my head 
I wore the blue bannet, on my feet the brogues, o' my native 
land : the former had alteraate squares o* red an' white roond 
the rim, wi' a bonnie bit cherry on the tap ; the latter were 
shod wi' tackets, taepieces, an' cuddie-heels — ^an ootreik, 
becomin' eneugh in the East Neuk o' Fife, but unco ken- 
2\a 

speckle in the streets o' Lunnon. Behold me then, in this 
uncouth attire, pacin' alang the crooded streets o' Babylon the 
Great — the mither o* harlots — ^wi' my hands in my breek- 
pouches, an' graspin' my solitary sazpence in my loof that it 
michtna be stown awa by some ane or ither o' the tany- 
fiugered gentry, against whase rogueries I had been duly 
wamiced by Captain Hallyard, for, as he truly observed, the 
Lunnon thieves were sae expert at their diabolical trade, that 
if ye didna keep an ee i' yer neck, they wad be sure to steal 
the very teeth oot o' yer head, an* ye wad never miss them 
aithems till sic time as ye tried to put a chaw o' tobacco i' 
yer mooth. 

I had aften thocht the folk at hame no ower weel-bred — 
goupin' an* glowerin' at strangers as if they had fa'en frae the 
gled's feet, an* makin' remarks aboot them that were far frae 
becomin* in my opinion, — ^but afore I had been mony minutes 
in the streets o* Lunnon, I faund oot, to my experience, that 
the folk there were as unmannerly as it was possible for the 
roughest an* rudest o* mine ain coontry-men an* women to be 
— ay, an* mair sae, for at pourin* oot slack-jaw an Englishman 
will beat a Scotchman to sticks. I*m sure the way I was 
teased an* persecutit aboot my bits o* corduroy breeks, an' my 
blue jacket, an* my tackety shoon, an* especially aboot my 
blue bannet, by the young Ishmaels o* the streets, — ^wha had 
the impudence to fallow me up an* doon, an* mak* my strange 
apparel the theme o* their discoorse — was enough to exhaust 
the patience o* Job. Juist as if I had been a craw-bogle, or a 
strange beast frae the uttermost pairts o* the earth ! Waur 
treatment I couldna hae received if, instead o* bein' in the 
midst o* the city o* Lunnon, surroondit by the civilization o' 
the nineteenth century, I had been in the centre o* the African 
Desert amang a tribe o* ignorant blackamore Pagans, wha 
never heard the soond o* " a church-goin* bell,** nor " smiled 
when a sabbath appeared." I thocht o* the beld-headed 
prophet, an* hoo his tormentors were torn to death by " twa 
ragin* bears** — o* the sons o^ Belial wha were Lot's neebors in 
Sodom, an* hoo they were smitten wi* blindness when they 
socht to lay unhallowed han*s on the heavenly messengers ; 

an* though I wasna sangume eneugh to houp for deliverance 
firae my tormentors, by rizzen o' 6ny by-ordinar' interposition o' 
Providence in my behalf^ yet if they had been rendered tongue- 
tackit on the spot by a sudden bleeze o' fire-flaught, or had 
they been incontinently reisted to the grund where they stood, 
an* turned into pillars o' saat like Lot's wife, naebody could 
hae said that their punishment surpassed the enormity o' 
their transgression. Set them up to criticize my bits o' duds ! 
'Od, hooever hamely they micht hae been, they were haill at 
ony rate— an' that's mair than could be said o' the major 
pairt o' the breeks worn by the ill-set ragamuffins, wha seemed 
to mak' it a pairt o' their duty to jeer an' mock at my ootreik. 
If we could niffer een wi' oor neebors occasionally, we wad see 
mony a strange sicht. 

Pairtly to escape frae these my merciless peraecutors, wha 
encompassed me aboot hke a clud o' blue-bottle flees roond 
the fitinkin' carcitch o' a dead cat on a het day towards the 
tail o' simmer, an' pairtly also because I was anxious to get 
into a canny comer to indite an epistle to my faither's folk 
an' anither to Tibbie, in order to apprize them o' the fact that 
I was still in the land o' the livin', an' that they needna put 
themsel's to the expense o' moumin's on my accoont, I bethocht 
mysel' o' lookin' oot for a humble public-hoose, wherein I 
micht get a bottle o' sma' ale an' a bawbee bap, for I kent 
that my hmited capital wadna admit o' a mair sumptuous 
enterteenment, especially as it wad be necessar' to wair the 
feck o' three bawbees o't on pen, ink, an' paper. As yet my 
peregrinations had never extended beyond the limits o' 
Thames Street, for I was apprehensive that, if I tint sicht o' 
the river, I wad lose mysel' amahg the innumerable wynds, 
an' closes, an' holes, an' bores, that stood gapin' before me in 
every direction. I gaed wast as far as Blackfriars Brig, 
lookin' for a public hoose that I thocht wad be hkely to 
answer my purpose, but though I passed dizzens o' spirit shops 
on the richt hand an' on the left, yet nane o' them a' seemed 
to be exactly what I was in quest o'. Ane seemed ower grand 
for my sma' means ; anither was ower tag-rag lookin' ; atween 
the door>cheeks o' a third stood a man in his sark-sleeves, (the 

landlord bs I supposed), wi' a paimch swollen oot like a 
balloon, an* a red plouky face, an' wha remimled me o' the 
giant Blunderbore wham I had seen painted in stoiy beuks ; 
in the street in front o' a fourth were collected a crood o' dirtj, 
wild, fordrucken-like savages, carblin*, an* swearin' a* throuther 
— men an' women o' them — an' threaten in' to crack ane 
anither's skulls. I couldiui mak' oot frae their tongue-rake 
hoo the pley had arisen, nor did I tairy to inquire, for had I 
offered to redd the marches amang them, it's mair nor likely 
I wad hae gotten the deil for my thanks — a broken head, a 
blue ee, or something waur, maybe ; so I juist held on my way, 
withoot venturin' to gie them a single word o* advice anent 
their boisterous behaviour. On reachin' Blackfiiars Brig, I 
aboot ship an' east again, until, takin' a peep doon Fish Street, 
I got a glisk o' a sign-board ower the door o' a hoose that seemed, 
ootwardly at least, to come up to, withoot gaun beyond my 
expectations. The sign, whilk was foiu: times as big as my 
mither's bake-broad, was hung oot aboot sax inches frae the 
wa', an' thereon was depicted in flamin' colours the figure o' a 
stalwai-t Heelanman, daikcred oot in the " Garb o' auld Gaul," 
wi' a drawn broad-sword in his richt hand, the point o't restin' 
on the gi-und, as if it luid been a cudgel ; while wi' his left hand 
he made the military salute to the Duke o' Wellington, wha 
was cockin' on " Cockmahagen," in the sooth-wast comer o' 
the landscape, complacently surveyin' a Regiment o' Sans 
Cullottes retreatin' as fast as their heels could carry them by 
the nor'-east comer, an' disappearin' in a clud o' brumstane 
reek. In the foregrund o' this splendid work o' art, there was 
a conglomeration o' headless trunks, an' trunkless heads, 
dismembered legs an' arms, wi' rills o' red bluid gushin* fiue 
them in a' directions, tartan plaids riven in twain, battered 
napsacks, a bass drum wi' ane o' its ends dung oot, a pair o* 
bagpipes wi' the bag blawn to bits by the burstin' o* a sheU, 
an' cannon balls innumerable, ilk ane o' them as big as a stock 
o' the winter cabbage my faither was wont to raise to colossal 
dimensions, by giein' them a dose o' liquid manure frae the 
jawhole. It was evidently meant for a representation o' the 
field o' Waterloo — the first I had seen — an' though I've 

examined hnnders o' pictures o* the same battle sinsyne, in 
Peep-shows an' elsewhere, yet, in justice to the artist, whaever 
he may hae been, I inaun needs confess, that nane o' them a' 
ever pleased me half sae weel as that ane. It was beautifu* 
juist. Sae greatly was I enterteened wi*'t, that half an oor 
elapsed afore I could look at, or think aboot, onything else ; 
an' when, at last, I tane a vizzie o* the readin' aboove the door- 
head, I was perfectly delighted to find that the landlord, 
judgin' frae the peculiarity o' his patronymic, behooved to be 
a coontryman o* my ain — a certain Dugald M*Tavish he was, 
— a Heelanman, dootless, frae the Braes o' Lochaber, wha had 
been wi' Wellington at Waterloo, an' whase honest face an' 
manly form the artist had cleverly depicted upo' the sign- 
board, to attract the observation an' inflame the patriotism o' 
the drouthy wayfarer. 

Havin' seen a' that was to be seen ootside, an' satisfied 
mysel' that, as far as externals were concerned, the hoose was 
a decent, respectable ane, in I went an' ca'd for a bottle o' ale 
an' a bap. I was served by a geyan snod weelfaured bit 
cummer, wha brocht in the bottle an' the " roll," as she ca'd 
it, an' set them doon on a table afore me. 

" Hae ye sic a thing as pen, ink, an' paper i' the hoose, my 
dawtie V quoth I, raxin' to the bottle wi' the view o' tryin' the 
mettle o' their Lunnon ale. 

" But I must 'ave payment for this 'ere fust," quoth the 
damie, glancin' at the bap an' the bottle. 

" Ow-wow r quoth I, " ye're dooms sharp wi* a body, my 
woman, but an ye get yer lawin' when I've disposed o' yer 
licker, ye'll be better aff than mony ane." 

" Pay on delivery his the border ov this 'ouse," quoth the 
young quean, blushin' deeply, an' at the same time seizin' 
bauds o' the bottZe an' the bap, as if she had been aboot to 
march afF wi' them again. 

" Weel, weel," quoth T, " if it's the border o' yer 'ouse, as 
ye observe, to pay on delivery, dinna break through yer rules 
on my accoont, for I'se do onything that is fair an' rizzenable. 
In Eoom, folk maim juist do as the Romans do, ye ken ; sae 
ye'll juist teU me what's the damage, an' I'se pay ye plack an' 

bftwbee, for I've plenty o' siller on me, an' what's mair I'm no 
sweer to pairt wi't." 

The puir stupid quean didna seem to up-tak' me at first, 
but when she saw me lay my hand on my breek pouch, she 
jeaJoused what was what, an' quoth she, " Sixpence for hale, 
and a pen'orth ov bread — sevenpence hif you please, sir." 

" The deil's i' the lassie !" quoth I, " sevenpence for a bottle 
o' ale, an' a bawbee bap ! Whaur I come fiie they're never 
charged higher than twa an' a bawbee at the very ootside. 
There's something wrang surely. I maim see yer maister 
aboot that." 

** Master's not hat 'ome to-day, sir," quoth she, "but p'rhaps 
it's beer you want, sh' ] We can let you 'ave beer hat two- 
pence a-pint, sir." 

" Ay, ay," quoth I, " bring me in a pint o' beer — sma' beer 
— it was that I meant — but we ca' it ale whaur I come frae, 
sae ye maim mind that after this, my dawtie." 

Awa she gaed wi' the bottle o' strong ale, an' cam' back wi' 
a bottle o' beer — also, pen, ink, an' paper, whilk she placed 
before me, an' syne held oot her loof for the lawin', sayin', 
" Threepence, hif you please, sir, for the beer and bread, and 
three ha'-pence for the vriting materials — fo'pence ha'penny 
bin hall, sir." 

" Dearer than I've been in the habit o' payin' for a bottle 
o' ale, or "beer" as ye ca' it, an' a bap," quoth I, "but I sanna 

be hagglin' aboot a bawbee or twa. Here's yer siller ^if I 

could get a grup o't juist — ^wait awee till I rype my pouches!" 

That there was ance a siUer saxpence in the bottom o' my 
richt breek-pouch, an' that it was there nae farther gane than 
when I began to examine the battle o' Waterloo, were twa 
fiwjts that I could hae ta'en my aith on, afore the Lord Chan- 
cellor himsel' for that matter, let-a-be in the insignificant 
presence o' the pretty little pert-spoken servin' maid at the 
Waterloo Tavern ; but that it had meanwhile escaped firae my 
pouch in some very imaccoontable manner, unbekent to me, 
was a third fewjt, that I was obligated to recogneeze the truth 
o', after fruitlessly fumblin' an' searchin' for't in the several 
neuks o' every pouch in every steek o' claes I carried on my 

back. Here was a bonny business 1 me braggin' an' blawin' 
aboot my siller, an*, when a* cam' to a*, no able to raise the 
sma' sowm o' four an* a bawbee ! I had been rubbit when 
glowerin' at the battle o' Waterloo— that was the only con- 
tusion I could arrive at; an' the loon that did it too — I could 
hae identified him amang a thoosand ! A sleekit twa-faced 
vagabond, kennin* me to be a stranger, an' seein' me greatly 
interested in the picture — I mindit o"m perfectly — he cam' 
forrit an' pretendit to be very civil an' ob%in' to me, an' it 
was that rascal, I dinna doot, wha had deprived me o' my bit 
saxpence ! Weel did I mind o' 'm touchin' me on the shoother, 
an' tellin' me confidentially that there was an illfaured smairge 
o' cauk or whiteuin', on the back side o' my bannet, an' 
though I never suspected ony roguery at the time, yet I verily 
believe it was the villain himsel' w^ha had put it there to sair 
his ain wicked ends. Of coorse, on withdmwin' my hand frae 
my pouch to tak' aff my bannet, I behooved to let go the 
saxpence, an' my impression was, an' still is, that the lang- 
draughted vagabond immediately whuppit the bit coin oot o' 
my unguarded pouch, an' made aflf wi't, for firae that time 
furth, I couldna recollect o' either seein' or feelin' it. It was 
ane o' the souplest tricks in the stealin' line that had ever 
come imder my cogneezancc, an' though, I've lived a guid 
while in the warld sinsyne, I've neither seen nor heard tell o' 
ony thing o' the kind to compare wi't. 

But in the midst o' the meantime, what was I to do for siller 
to pay the lawin' ? It was a mercy that neither the ale nor the 
bap had been broken on, for I had as lief gang wi' a toom wame, 
as fill it wi' vittles for whilk I couldna pay. My position was 
none the less mortifyin' to a prood spirit that I had made a 
boafit o' my walth to the kssie ; an' noo, seein' I hadna a 
farden to bless mysel' wi', what was I to say, or hoo waa I to 
get oot o' the hobble ? I micht hae raised a huUaballoo aboot 
bein' rubbit, as mony ane has dune in similar circumstances, 
but the chances were ten to ane against the likelihood o' ony 
sic story bein' believed, especially as I had demurred to pay the 
lawin' aforehand in conformity wi' the " border ov the 'ouse," 
as the lassie said. I had graipit aboot in my pouches lang 

enetigh to exhaust her patience, an' try my ain temper, when 
my guid genius suggested a plan whereby I could bring mjsel' 
oot o* the scrape, withoot damagin' her warldly interests in 
the sma'est degree, or yet exposin' my ain "impecuniosity." 

"Yea, my woman," quoth I, "ye maim hae forehandit 
payments here — maun ye V 

"Beg parding, sirl'' quoth she, lookin' as if she didna 
understand the purport o' my remark. 

" Payment hon delivery his the border ov this 'ere 'ouse — 
is it 1" quoth I, adoptin* a style o* lingo she could better com- 
prehend, than she could my East Neuk dialect. 

" Yissir — ^hit is," quoth she, noddin' her head in token o* 
acquiescence. 

" Weel, weel," quoth I, " it's been aye an otder o' mine to 
settle for the licker after it has been cbrucken, no afore, an' as 
I wad be laith to gar ye break through your rules to please 
me, ye winna expeck me to violate mine to please you; an' so 
ye can juist keep yer beer an' yer bap, an' I'se keep my four an' 
a bawbee. That's fair enough homie I think. Guid day wi' 
ye my woman." 

So sayin', I put on my bannet an' walked forth into the 
street, leavin' the young quean, I daursay, in a state o' won- 
derment at my rudeness an' audacity. 

But though I was in a manner gratefu' that I had escaped 
frae this perplexin' situation, yet there were ither an' greater 
difficulties to follow. Here was I, a puir tailor, wanderin* 
through the streets o' Lunnon — five himder miles frae hame— 
wi' a toom wame an' a toom pouch — withoot a freendly hand 
to help me, or a kindly ee to smile upon me — unable to want 
an' ashamed to beg my bread — willin' to work, but ignorant 
o' whaur wark was to be had — k pitifu' situation, truly, as 
ever ony puir unfortunate mortal was in ! I hadna the means 
even to communicate wi' my freends at a distance ; nor, if I 
had been able to muster the foonds to buy a bawbee's worth o* 
paper whereon to wreat a letter, did I see hoo I was to procure 
the necessaries o' life to baud soul an' body thegither till the 
arrival o' relief Twa coorses only were open to me — either 
to beg my way back to the East Neuk, or to seek aboot for 

wark. The former shift was a mean an' despicable ane, that 
I could never think o* resortin' till as lang as I was able 
to wield a needle, or could find employment ; so I resolved to 
work, if wark was to be had within the four comers o' Lunnon. 
By this honest expedient, I hoped to gain, not only the means 
o* payin* my travellin* charges back to Scotland, but sic a pi-ac- 
tical insicht into the deeper mysteries o' my handicraft, as wad 
place me at an infinite distance aboove the pretensions o* 
Simon Patch, or ony ither man o' my acquaintance in the 
profession. 

By the time I had fairly made up my mind what coorse to 
pursue, it was wearin* late, an', as I was feelin' myseF growin' 
unco yap, I resolved to return ance mair, like Noah's doo, to the 
St Regulus, an' mak' my moligrant to the Captain, though it 
was sair against my will that I made ony farther drafts on his 
generosity — seein' I had put him to sae muckle trouble els. 
He received me kindly, hooever, whilk was mair than I had 
ony richt to expect, but though Scotch folk may fecht an' flyte 
wi' ane anitlier at hame, they are unco clanish abroad. I 
tauld him hoo neatly I had gotten my pouches pilkit, but he 
juist laughed at my simplicity, an' cautioned me to hand a 
sickerer grup neist time. On my seekin' the len' o' twa or 
three shillin's to put me ower my strait, he readily consented 
to gie me a croon, but lo an' behold, when he put his han' into 
his pouch, he found, to his infinite dismay — though to my great 
amusement — that his purse had followed my saxpence ! He 
had juist returned frae Fleet Street where he had been tran- 
Kackin' some business, an' there, dootless, he had left his siller 
in the custody o' some ane or ither o' the rievin' itiscals wha 
prey upon the unwaiy. Of coorse, the honest man was 
greatly mortified — ^no sae muckle at the tynin' o' the nine or 
ten shillin's, (for that was the amoimt o' his loss) — as at the 
needcessity it laid him under o' confessin' that I wasna the only 
8impleton in Lunnon that nicht. Hoosomdever, as he had 
mair siller in his kist locker, I got my twa half croons withoot 
a glumsh. 

I dinna think but I was happier ower thae five shillin's, than 
I wad be, at this present moment, ower a legacy o' five hunder 
Bb 

pounds, though I canna brag, even yet, o' bein' ower rife o' 
siller. Afore steekin* an ee that nicht, I wrote an endearin' 
letter to my faither, an' anither still mair endearin' to Tibbie, 
giein' them a scrift o' a' the accidents that had befa'en me by 
sea an* land, an' tell in' them to dry up ony tears they micht hae 
been sheddin' on my accoont, for that I was weel an' hearty, 
an* had uncommon bricht views o' gettin' a job in ane o' the 
maist famous ootfittin' establishments in Lunnon, an' that I 
wad be hame to see them in a* hurries. 

Alas I had my views o' gettin' a job been as clear as I held 
them oot to be, my sleep that nicht wad hae been soonder an' 
mair refreshin' than it was, but to hae written hame to that 
effect, wad hae been the height o* cruelty. Tellin' them the 
nakit truth, micht hae putten my mither an' Tibbie by them- 
sel's, an' sairly grieved my faither, withoot makin' me ae preen 
the better. If folk haena ony guid news to send firae a far 
ooontry, they needna gang oot o' their gait to send ill anes. 

The moment had arrived when I behooved to set oot, 

** To beg a brither o* the earth 
To gie me leave to toiL*' 

The first jaunt o' a yoimg man m search o' a job, is an event 
that will remain engraven on his memory as lang as he breathes 
the breath o' life. I can never look upon a bit hafflin* laddie 
stannin' tremblin' at the market cross on a feein' day, wi' a 
white peeled stick in his hand, a half a yard o' red ribband 
floatin' like a signal o' distress frae the lug o' his bannet, his 
breeks an* jacket ower scrimp for his body an* patched up 
wi* clouts o* divers colours, an* a big bumin' tear or twa oozin' 
frae the wicks o* his een, as he sees his neeboi-s ane after 
anither fee*d an* arled, an* naebody like to speer his price ava, 
withoot feelin* a yeamin* desire in my inward parts to stap 
inbye till him, clap him on the sunny curlie pow, an* speak a 
couthie word or twa to cheer up his puir, freendless, forlorn 
heart. When I see a spectacle o' that kind, I aye enter- 
taiu a feelin* towards the unfortimate loon, the same as if 
he were my ain flesh an* bluid. Lookin* into his doon-cast 
coontenance, I try to decipher therein the history o* his past 
life, an* the texture o* the airy castles he had been hopeftilly 
uprearin* in his ain mind wi* regaird to the future — noo 
alas! a* dung doon an* demolished in a single oor because 
fickle fortune, wha shapes oot oor destinies for us, had cruelly 
neglected to provide him wi* an* arle-penny like the lave. 
Maybe he is an orphan, obliged to tak* the bite an* the buffet 

wi*t frae the cauld hand o' charity; maybe his pawrents 
(supposin' them to be alive) are feohtin' to bring up a sma' 
family, overwhelmed wi* puirtith, an* np to the eeholes m debt 
— a sair state for honest folk wha wuss to gang the richt 
gait, to be in ; maybe they are ill-doin' vaigs, wha squander 
awa their sma' means on selfish an' sinfu' indulgences, starre 
their puir ill-guidit weans wi* cauld an' himger, an' bring them 
up in heathen ignorance ; maybe they are destitute o* natural 
affection, an' for the sake o' a few paltry shiUin's, cruelly send 
furth then* bit laddie to dree tlie warsle an' the care o' this 
present warld on his ain sma' accoont, afore his youthfu' frame 
has been properly fitted an' fortified by nature to thole the 
burden an' heat o' the day ; maybe he is a dour, camsteerie, 
evil-disposed rascal (though I wadna judge sae frae his face), 
wham his heart-broken pawrents, are glad to pad aff tp 
service, as a last resource, to try if, peradventure, the rough 
handlin' o' the warld will be able to brize the corrupt humour 
oot o' his rotten heart. Whilk ane o' thae peradventures 
may be the richt ane, or whether, indeed, ony o' them will 
find their exact prototype in ony particular instance, it wad 
be hard to say ; but I've aften thocht, when viewin' the skailia' 
o' a Feein' market, that I could trace some ane or ither o' 
them in the despairin' looks o* the bit herd-laddies, wham I've 
seen retracin' their weary staps hameward, wi' sair hearts aa* 
himgry wames, an' deeply grieved an' disappointed because 
they hae failed to find a maister. Sichts o' that kind aye bring 
back to memory melancholy thochts o' the bitter pangs I 
mysel' had to thole, when I was wanderin' through the streets 
o' Lunnon wi' my ban's i' my pouches, an' my een searchin' 
the wa's for the welcome apparition o' a tailor's sign-board. 

I soon faund oot that the Imights o' the thimble (as the men 
o* my profession hae been impudently dubbed by people, wb% 
for a' that, hae nae pretensions to oor importance in the com- 
monweal) were muckle the same in Lunnon, as I had noticed 
them to be in the East Neuk o' Fife — ^unco ambitious to be 
up in the warld. This laudable aspiration they sought to 
gratify by takin' possession o' the tapmost flats o' the loftiest 
hooses they could licht on, where, far removed frae the sicfe- 

enin' stinks an' saddenin' sichts felt an' seen by the spiritless 
race o* muck-worms, wha were content to crawl aboot amang 
the reek, the stour, the glaur, an* the iniquities o' the wynds, 
back-coorts, an' areas underneath, they breathed a pure an' 
wholesome atmosphere, an' looked doon, wi' an ee o' supreme 
contempt, on the floods o' wickedness an' corruption, that 
sweilled roond the foundation, but durstna moimt upwith to 
the riggin'. I tane notes o' my observations on this particular 
point, an' after comparin' them I arrived at the conclusion 
that for ae tailor wha was content to remain on the grund 
floor, three made their way up to the second flat, five to the 
third, nine to the fourth, an* nineteen to the fifth — the upper 
settlements o* a' the tenements, aboon the altitude o* five 
storeys, bein*, sae far as I could mak' oot, entirely inhabited 
by tailors, wi* the exception o' a sma' sprinklin* o' millinei's^ 
mantua makers, cobblers, an' vendors o* cats' meat. 

I wandered alang the crooded thoroughfares, gazin' upwith 
at the tailors* signs, until I verily believe the folk tane me for 
a daft man. My whole attention bein' devoted to an examin- 
ation o* the upper regions o* space, I had nane to bestow on 
the movements o' my fellow-pedestrians, an' hence we ex- 
changed sundry kicks on the cuits, an' tramps on the taes, 
that were onything but agreeable either to the giver or the 
receiver. There was ae auld carle in particular, bereft o' a 
Jeg an* blin* o' an ee — a man-o'-war's man frae Greenwich 
Hospital he seemed to be, frae the cut o* his jib — wha sus- 
tained a sair mischanter through my skyward investigations. 
I happened to be explorin* ane o* the numerous bye-lanes, 
tliat rin between the Crutched Friars an* Fenchurch Street, 
wi* my nose in the air an' my een i' the ]ift, as usual, when a 
violent collision tane place between me an' the gallant tar afore- 
said, whereby the latter was thrown on his beam-ends in the 
gutter, an' had aboot sax inches dung afi^ the under half o' his 
timmer-leg. The mannie didna appear to hae sustained ony 
personal injury, hooever, for he speedily recovered his equi- 
librium withoot assistance, an' as I was scuddin' awa doon the 
street to get beyond the range o' his heavy artillery, whilk I 
did under pressure o' every available rag o' canvas, I was 

delighted to hear that he was able to ban me up hill aii' doon 
dale for whummellin' him ower into the strand, an' maimin' 
his guid timmer leg. Havin' placed a safe distance atweesh 
him an* me, as I thocht, I tarried for awee to glower ower 
my shoother, an* had the satisfaction to behold him marchin' 
aff wi* a cum urchins at his heels — or rather at his ked^ for 
he had but ane — makin* literally a warld o' ups an* doons in 
his pilgrimage, owin* to the curtailment o* that misfortunate 
timmer tae o* his. I was richt wae for the carle, but it was 
ane o* thae cases wherein personal feelin' maun be sacrificed 
to personal safety, an* therefore I made aff wi* mysel*, withoot 
tarryin* to express my sorrow, or even to shew him conmion 
civility. 

I had seen an* read, I suppose, a hunder tailors' signs — ay 
an* a hunder to tell't wi* — afore the idea occurred to me, that 
the mere glowerin* up at a piece o' pentit fir-deal wad never 
gie me the information I was seekin*, namely, whether Tailor 
So-an*-So was in want o* a journeyman, an* mair especially 
whether he wad feel inclined to employ me, I was standin* 
intently gazin* up at a modest lookin* sign-board, hung oot 
frae ane o* the winnocks o* the umost flat o* a hoose in St 
Mary Axe, announcin* that ane " Gabriel Moses, Tailor*' lived 
witlun ; an* I had juist begim to commune wi* mysel* as to 
whether it michtna be my duty to stap up the sax pair o' 
stairs, an* speer if Gabriel had ony bit orra job to do, or a 
toom stance on his board to spare for the like o* me, when 1 
was accosted by an unco jolly, weel-dressed, respectable-lookin' 
man, wi* an enormous bunch o* seals danglin* frae his fab, 
some 0* them nearly as big as my faither's guse. I could 
perceive at a glance that he was a humoursome individual — 
the habitual smirk on his coontenance, an* the pawky twinkle 
o* his ee bore testimony to that fact — an* as for his moral 
character, I couldna say that I saw ought in his appearance 
pr behaviour that wad hae justified me in settin* him doon 
for a rogue. 

" A fine morning, Sawney,** quoth he, takin* a sort o* 
measurement o* me, frae head to heel, wi' his left ee steekit^ 
an* his head slichtly inclined to the tae side. 

'' Ay, a very beautifu' momin*," quoth I, " but my name's 
no Sawney, man, beggin* yer pardon for Bayin' sae." 

" No ! well Vm mistaken for once then," quoth he, " and 
that is rather remarkable, for I don't often guess wrong ; but 
you're from the north of the Tweed, I can see — ^fresh from 
the "land of brown heath and shaggy wood* — eh 1" 

" Weel, IVe nae rizzen to be ashamed o* the land o' my 
nativity," quoth I, lookin' quite as prood as Nerval on the 
Grampian Hills, " I am a Scotchman, an' that I'm in Lunnon 
this day, is as sair against my will as it was against the will 
o' John Gilpin' to gang to Edmonton when his wife was dinin' 
at Ware." 

"Pretty smart," quoth he, "pretty smart indeed, for a 
clodhopper, for you are a ploughman, I presume" — an' he 
cuist a significant glance, first, at my blue-bannet an' syne 
at my tackety shoon. 

" Na : ye're wrang again. Sir," quoth I, " for I was brocht 
up to the honourable occupation o' a tailor ; an' I wad cun 
ye muckle thanks if ye could put me in the way o' gettin' a 
job. I wad prefer to get into a first-class establishment, but, 
as beggars sidna be choosers, I wad gladly tak' a steek in ony 
kind o' a shop, if sae be it were respectable." 

" And so you were about to apply to Mr Gabriel Moses V 
quoth he, pointin' wi' his thoom to the sign-board I had been 
readin' when he cam' up to me. 

" The very same," quoth I, " for bein' a stranger, I'm but 
little acquent in this big toon, an' better sma' fish than 
nane." 

" But this Gabriel is a Jew," quoth he, " and as hard as 
flint. Take my advice young man — ^have nothing to do with 
the children of Israel — ^they are a parcel of downright swind- 
lers and blood-suckers — every soul of them ! No : Thread- 
needle Street is your go. The people there are all tailors — 
tailors to His Majesty ! If you want to learn your profession 
thoroughly, that's your place — Threadneedle Street — ^yes — 
that's the Paradise for tailors — all gentlemen — not a Jew in 
the whole lot of them I Come along with me and I'll take you 
to an establishment-— one of the most celebrated in London, 

or in the whole world-^where you will be almost certain to 
get a job, — if you manage the Governor properly." 

I stammered oot a few words o* thanks, in my ain blunt 
bamert style, an', wi' a heart overflowin' wi* gratitude to the 
gentleman for his kindness, seein* he had interestit himsel' 
sae deeply in my weelfare, I trodged awa at his heels alaug 
Leadenhall Street an' Comhill, past the Exchange, an' into 
Threadneedle Street In the cooi-se o' oor journey, we passed 
the shops o' simdry tailors, but my conductor informed me 
that they were a' o' the Jewish persuasion, an' consequently 
neither honest nor respectable. 

At last an' lang, we cam' to a hoose as big an' beautifu' as 
a very palace, an' there, I was assured, dwelt the maist emi- 
nent an' skilfu' tailor in Britain's Isle, wha had the upmakin' 
o' a' the sumptuous robes worn on state occasions by the king 
an' his courtiers, an' wha was far richer in gold an' in silver 
an' in precious stones, than the walthiest o' the nobility or 
even than the king himsel*. 

"Now, Sir," quoth my nameless acquaintance, "all you 
have got to do is to step in boldly, knock at the first big door 
you come to, and inquire for the Grovemor. In London all 
the masters are Governors, you understand, and it would'nt 
do to call him Tailor So-and-So, as you would do in Scotland, 
otherwise he might turn you out without listening to what 
you have got to Bay. You will find him a perfect gentleman, 
I daresay, though he is nothing better than a tailor like your- 
self. When you are ushered into his presence by the servant 
— ^for he is a great man, mind you, and keeps a world of ser- 
vants about him — you will take off your bonnet and make 
him a bow ; and don't be afraid to speak to him either — ^he 
likes to see a fellow who does'nt hum and haw, and beat about 
the b.\sh, but who comes down plump with what he means, 
and no more about it. Tell him you are a tailor like himself, 
and that you would thank him for a job. I shall be much 
surprised indeed, if you don't succeed. Good-bye, Sir, and 
don't forget to give the Governor my compliments. Tell him 
I sent you, and you'll get a job, if there is one to be got." 

I was aboot to inquire what particular name I would men- 

tion to the Governor, as bein' that o' the individual wha had 
Bent him the compliments, but afore I had pooer to open my 
mooth, or to consider what to do or say in the premisses, my 
lad was aff an' awa alang the plainstanes, what he could scour, 
wi* his tongue in his cheek, a mischievous twinkle in his e'e, 
an' giein' aye the tither stown glance ootower his shoother, 
to see if, peradventure, I wad follow his instructions or no. 

After considerin' wi' mysel' for awee, as to the etiquette it 
wad behoove me to observe in presence o' the august individ- 
ual, before whom I was aboot to stand in suppliant attitude, 
an' havin' coUeckit my scattered thochts, an' dressed them in 
something like martial array, I adjusted my bannet, drew a 
lang breath, an' stumpit my wa's in, wi' the view o' seekin' 
an interview wi' the Governor. I had been tauld to chap at 
the first big door I cam' till, an' therefore my first business 
was to mak' a rough measurement o' a' the doors on the pre- 
mises. I soon satisfied mysel', hooever, that there wasna a 
Bma' door in a' the biggin' — ^the very sma'est o' them bein' 
three or four times bigger than my faither's door at Button- 
hole, an' I had aye thocht it a geyan sizeable ane. 

As I was daunderin' back an' fore, piizzlin' my brains to 
decide whilk wad be the big door alluded to by my street 
acquaintance, a chield, wha had been behauddin' my move- 
ments for some time, staps up to me wi' a surly, suspicious 
expression o' coontenance, an' speera what I was wantin' 
there) 

** I'm wantin' a confidential word or twa wi' the Governor," 
quoth I, " an' I was tauld to chap at the first big door I cam* 
till, but I think a' yer doors are muckle alike here aboot — I 
wad be mair nor obliged to ye to tell the Governor that I 
want a word o' 'm." 

** But what is your name, fellow, and what is your business 
with the (Jovemor," quoth the man, glowerin*, rather stinkin' 
like, as I thocht, at my mean attire. 

** Are 2/ou the Grovemor 1" quoth I, 

^* No : I wish I was," quoth he. 

** Weel, gin ye bena the Governor," quoth I, " ye're no the 
man Fm after. It's the Governor I want to see." 
Co 

" But your name an' your business ?" quoth he. 

" Are nane o' your business," quoth I, " but as ye seem to 
be sae very anxious to dit yer mou* wi' ither folk's kail, I may 
tell ye that my name is Mr Thomas Bodkin, younger of But- 
tonhole, in the County of Fife, an' as for my business here, 
the Governor an' me will settle that matter atween oor twa 
sels, when we meet." 

'Od there's naething like bein' sharp wi' thae inquisitive 
vagabonds, that maun ken a' aboot wha ye are, an* whaur ye 
come frae, an' whaur ye're boim' for, an' what ye're gaun to 
do ; for when my lad faund oot that I wasna juist the Simple 
John he had tane me for, he soon drew in his horns a bit, an' 
becam* as humill as ye like. 

" Step this way. Sir," quoth he, touchin' his hat, ** and Fll 
see if the Governor is disengaged just now." 

So I fallowed him up stairs, where I was ushered into a 
room as spacious an' splendacious as the Dinin' Boom at 
Burleyrackit. Havin' politely set a chair for me, miy con- 
ductor tauld me to be seated, while he gaed an' summonsed 
the Governor into my presence. In the space o' twa or three 
minutes the room door opened, an' in cam' a little, fet, black- 
a-viced, beld-headit, elderly carle, wi* an immense rotimdity 
o' kyte, an' wearin' a pair o' gowd sparticles on his nose. 
Withoot loss o' time, I banged to my feet, pu'ed aff m.y ban- 
net, (whilk I had negleckit to do hitherto) wi' my left hand, 
grippit my forelock wi' my richt, an' made a profound obeisance 
to the auld gentleman, as I had been admonished to do by mj 
freendly monitor. 

" The Governor, I presume ]" quoth I. 

" I am. Sir," quoth he, makin', at the same time, a com- 
prehensive inspection o' my exterior, " and your name is Mr 
Bob King, my servant informs me." 

"Na — ^na: no Bob King, Sir," quoth I, "ye maun hae 
been wrang informed. Bodkin is my name, Su*, an* the name 
o* my faither afore me — Mr Thomas Bodkin, Sir, an't please 
yer honour." 

"Yes, Sir — yes Sir!" quoth he, gi'ein his sparticles a 
readjustment, an' keekin* intently into the breed o' my face. 

" That M the name, now when you mention it — Mr Thomas 
Bodkmg." 

" Younger of Buttonhole," quoth I. 

*' Yes, Sir — I understand you perfectly," quoth he — " Of 
Muttonhole — ^younger of Muttonhole." 

" Of Buttonhole," quoth I — " not Muttonhole, an*t please 
yer honour." 

** yes, Sir — to be sure it is, — quite right, Sir," quoth he, 
lookin' rather glum at his repeated blunderin', " what was I 
tbipking about ? Butting- whole — ^that's it — a place down in 
Scotland, somewhere, I believe ]" 

" In Fifeshire, Sir," quoth I—" near the East Neuk o' Fife." 

" Hie Earl of Fife you mean, I fancy, — ^there is no Duke 
of Fife, in the Peerage, that I know of," quoth he, lookin' 
unco prood, as I thocht, that his intimacy wi* the Peerage 
was sae extensive an' accurate. 

" I' th' wrang box again," quoth I, " beggin* yer pardon for 
sayin' sae, but Neuk was the word I used. Sir — N, e, u, k, 
Neuk." 

" A. most extraordinary word. Sir," quoth he, try in' to 
pronounce it as I had done, an', of coorse, makin' an' awfii' 
botch o't, " but pray, what does it mean ]" 

"Comer Sh:— corner," quoth I, "The East Neuk of Fife, 
in oor lingo, means the East Comer o' Fife in yours." 

" Pre-cise-ly so — I see; then how many comers, or N, e, u, k, s 
has Fife got T quoth he. 

" 'Od ye've fairly dished me noo," quoth I, " for feint ana 
o' me kens, or, to gie ye the plain English o't, I do not know." 

" Just so," quoth he, " you don't know. Well it does'iit 
matter much I daresay ; and now for business, if you please, 
Sir — ^what can I do for you, Mr Bob King 1" 

" Weel, Sir," quoth< I, gie'in' him anither profound salaam, 
" I'm a stranger in Lunnon, an' needin' a job — that's the 
plain English o't. A gentleman, wham I forgaithered wi' on 
the street, an' wha commanded me to deliver his kind com- 
pliments t' ye, recommendit me to ca' at your establishment, 
an' speer if ye had a toom seat on yer board that wad answer 
the like o' me. IVe saired a regular apprenticeship to the 

business, an', though I sa/t mysel', that sidna saj't maybe, 
ye micht search frae Dan to Beersheba, afore ye find a mar- 
row to me at ony kind o' plain serviceable wark. I dootna 
but yer Lunnon bred chaps wad be able to tak' the shine oot 
o' me, at jobs that are designed mair for ornament than use, 
but gie me a stoot, substantial, wearable article to mak' up^ 
an* Fse undertak' to shape or sew roond aboot ony Lunnouer 
ye like to name ony day." 

^' And pray, Sir, what was the name of the gentleman who 
was so kind as to send me his compliments ? Did you know 
him ]" quoth the Governor, glowerin' dubiously into my face, 
an' giein' his sparticles anither hitch up. 

" Weel, Sir," quoth I, " it was unco stupid-like o' me, I 
admit, for in the first place, the gentleman didna tell me his 
name, an', in the second place, I forgot to speer until he was 
beyond my reik entirely, but if ane micht judge frae appear- 
ances, he was a decent, honest, obligin' respectable gentleman. 
He was neatly an' fashionably dressed, an' had an enormous 
bunch o' gowd keys an' seals danglin' half-gaits doon his theigfa. 
Maybe ye ken him, an' maybe no, but he seemed to ken you 
unco weel." 

" But why think of asking a seat at our Board, Mr Bob 
King?" quoth the Governor, still persistin' in the misinter- 
pretation o' my name, though I didna think it worth while 
to correct him, " When vacancies occur at our Board, the other 
Directors see to the filling of them up — that is none of my 
business, Sir." 

" The ither Directors !" quoth I, openin* my een to their 
utmost width, " what Directors d'ye mean ?" 

" Why, the Bank Directors to be sure," quoth the Governor. 

" What Bank Directors, please yer honour 1" quoth I. 

" The Directors of the Bank of England !" quoth he, razin' 
himsel' up on his tiptaes, an' giein' his spartickles anither 
heeze up on the brig o' his upturned nose. 

" The Bank o' Englan' !" quoth I, " d'ye mean to say that 
this is the Bank o' Englan' ?" 

" All there is for it. Sir," quoth he. 

" Then a' I shall say is, that yer freend, the gentleman wi' 

the Geals at his fab, maun be a tremendous leear l" quoth I, 
" for he tauld me this was ane o' the first tailorin* establish- 
ments in Lunnon — an' I*m sure I was na speerin' at him 
aithems." 

" And pray what profession do you follow after?" quoth the 
Governor. 

" Sir, I'm a tailor oot o' wark," quoth I. 

*' A tailor i just so ! I see it !" quoth he, workin' himseF 
up into an unco pavee o' a passion — '* I see it ! Confoimd the 
imknown gentleman and his compliments ! He has sought to 
insult me, on account of my name, Sir, but though I'm Mr 
Taylor, I'm not a Master Tailor — No ! no ! nothing so mean 
as that, Sir — I'm — ^I'm — I'm the Governor of the Bank of 
England, not a tailor, Sir ! Go away. Sir ! €ro away instantly. 
Sir ! but if you can fall in with that impertinent scoundrel, 
who sent you here, give him in charge of an oflBcer, Sir, and 
I'll give you twenty pounds for your trouble. Con-found the 
feUow !" 

" 'Od ye may be very sure I'se do my endeavour to seize 
him by the lug an' the horn," quoth I, " as muckle, hooever, 
for my ain sake as for yours, for I can tell you it gangs sair 
against my grain to be made a laughin' stock o', by ony man 
whatsomever, let him be gentle or semple." 

Whereupon I beggit the Governor's pardon, bade him guid 
bye, an' steppit my wa's doon stairs sairly doon i' the faiple. 
On reachin' the street, I happened to put my hand into 
my breek pouch, wherein I had treasured up the balance ' 
o' the twa half-croons I had borrowed frae Captain Hallyard, 
after cheengin' ane o' them in makin' my purchase o' pen, 
ink, an' paper, on the previous evening ; but imagine my 
surprise an' horrification, when I faund naething therein o' 
coin kind, save an' except five solitary bawbees — a' that re- 
mained to me oot o' five sterling shillin's 1 An' wha had I 
to thank for that, but the scamp wi' the bunch o' seals 1 Nae 
doot at the very same time that he had been rinnin' doon the 
puir Israelites o' St Mary Axe, an' roozin' up the Gentiles o' 
Threadneedle Street, he had been busy pilkin' my pouch o' 
the four an' saxpence, whilk, for the greater security, as I 

thocht, I had carefully rowed up in a piece o' blot-sheet 
Poverty-stricken ance mair ! but when a man o* my profession 
has five bawbees i* his pouch, a laug day afore his hand, the 
will an' the ability to work, an' a guid Scotch tongue in his 
head to speer the way wi', he needna gie himseF up to despair, 
uidess Provideuce has cast his lot amang a race o' pagans or 
on an uninhabited island, for sae lang as folk are born skin- 
nakit they maun be behaudden to the tailor for their raiment. 
Hoosomdever, this reflection afforded me but sma' consolation, 
i' the meantime, for the tinin' o* my siller. 

My next move was to look aboot in dead earnest for a 
maister, an* in doin* sae, I was determined no to be overly 
particular, as to whether I engaged myseF to Jew or Gentile, 
provided I could procure wark an' wages sufficient to keep 
tfoid an' body thegither, until sic time as I si d get my fit turned. 
l*m sure, in the coorse o' that forenoon I ca'd on a score o' 
tailors, Jew an' Gentile, muckle an' little, an' though I laid 
iloon my case to them wi' a' the eloquence o' desperatioQ, yet 
I utterly failed to move their bowels o' compassion. Ane an' 
a' o' them were alike unmercifu' ; they juist hstened to my 
moligrant, cuist a contemptuous glance at my trachled an' 
forlom-lookin' apparel, an' tauld me that my services wema 
required. I was on the point o' despairin' a' thegither, an' 
had begun to meditate wi' mysel' very seriously whether it 
michtna be my duty, after a', to 'hst to the sogers or gang on 
board a man-o'-war, when Providence kindly an' opportunely 
cam' to my deliverance, in a manner that I Uttle expeckit. 
I had wandered westward as far as Charing Cross, when, by 
the merest accident, as it were, my een lichtit on the sign o' 
a French tailor named Monsieur Drapeau, the extent an' 
grandeur o' whase premises betokened him to be a man o' 
some substance an' eminence in his profession. He had th* 
Lion an' the Unicom, gilt wi' gowd, ower his door-head, while 
underneath the quadrupeds there was a couple o' gilt banners 
wi' inscriptions on them intimatin' that M. Drapeau was tailor 
an' clothier to His Majesty. 

Though my houps o' gettin' a job frae M. Drapeau were 
but sma', yet, as there wad be nae harm in tryin', I stavei^ 



SEEKING FOB A PLAOB. 239 

awa in an* tauld my story. Bein' unco busy takin* the di- 
mensions o* a stoot elderly gentleman for a dress coat, Monsieur 
had little leisure to listen to my lamentation, though he was 
complowsible eneugh to speer twa or three cursory questions 
in a cauld an' formal sort o' way. 

" Vere you come from mon ami V quoth he, in his strange 
piebald lingo. 

" Frae Scotland, Sir," quoth I, makin' due obeisance to the 
little great man, " I belang to the East Neuk o* Fife, Sir." 

" Ah, tres bien !" quoth Monsieur, noddin' his head wi* an 
air o* mingled politeness an* condescension, "Vat is your namef 

" Thomas Bodkin, please yer honour," quoth I, " my name 
is Thomas Bodkin younger of Button" 

" Not possible !" quoth the elderly gentleman tumin' sharply 
roond on his heel, an* glowerin* me straight i' the face, " your 
name Thomas Bodkin T 

"Yes, Sir," quoth I. 

« From the East Neuk of Fife 1" quoth he. 

" That is my calf-grund," quoth I. 

" And Buttonhole is your birth-place — is'nt it ]" quoth he. 

" The same. Sir," quoth I. 

" And your mother's maiden name 1" quoth he. 

" Is Effie Muckhawkie," quoth I. 

" She's my niece !" quoth he, rushin' forrit an' shakin' me 
fervently by the hand. " How did you leave your father and 
mother 1" 

" Brawlie," quoth I. 

" And when were you at Treetaps f* 

" Twa or three weeks syne," quoth I, " but are you Uncle 
Sandy — Sandy Muckhawkie I've heard my mither speak sae 
aften aboot V* 

" The very man !" quoth he, giein' me anither heai-ty shake 
o' his fist. " It is very odd — is'nt it ? — ^that an^ong the thou- 
sands and thousands who hustle and elbow each other in this 
immense city, you and I should have been thrown into per- 
sonal contact — and that by the merest accident too !" 

" It's mair than odd, Sir," quoth J, "it's little short o' a 
perfect miracle." 

** Monsieur Drapeau,** quoth Sandy, addressin' himsel' to 
the little Frenchman, wha, durin' his strange rencounter, had 
lieen standin' wi' the tape in his hand in a state o' mind bor- 
derin' on bewilderment, '< Monsieur Drapeau, I'll call back 
to-morrow about that coat, if you please." 

" Ah tres Hen I tres bien / Monsieur," quoth the polite little 
man, noddin' his head an' layin' aside his tape ''but your 
friend, — pardonez mm — could I not have the distinguished 
honour of placing him in mon atelier V* 

" Well, I don't know — have you an opening for him T in- 
quired Sandy. 

"Om Monsieur^ I could find him one place," quoth the 
little man. 

" Thank you," quoth Sandy, ** thank you Monsieur j we'll 
call back to-morrow and have a talk about it." 

The upshot o' the business was that Uncle Sandy tane me 
alang wi' him to his ain hoose, whilk was in a second flat in 
a lane leadin' alF the Strand, introduced me to Mrs Muck- 
hawkie, wha was truly a nice mitherly-heartit sort o' body, 
beard the history o' my Lunnon project, an' sympathized wi' 
me in a' my monyfauld afflictions an' misfortunes, invited me 
to tak' up my residence wi' him durin' my sojourn in Lunnon, 
convoyed me back neist day to the atelier o' M. Drapeau, 
whaur I obtained an engagement at a wage o' twenty shillin's 
a-week to begin wi', an', in short, treatit me in every respeot 
as if I had been ane o' his ain bairns. 

MISCELLANEOUS INTELLIOBNOE. 



After arrangin' matters wi' M. Drapeau, my first business was 
to retire to my bit bed-roomie — a wee bit place, no aboon aucht 
feet square, wi* a wiunock firae whilk I had a charmin* prospect 
o' a* the chimney-pats i* the neeborhood~an* there I sat me 
doon an' indited twa epistles — ^ane to Buttonhole, an' anither 
to Burleyrackit. Uncle Sandy bein* butler in the hoosehold 
o' a gentleman wha had been a Wast India planter, but wha 
was noo a Parliamenter — ane o' the members for the Rotten 
Burgh o' BribeHugton — was kind enough to get his maister to 
frank my letters for me, an' so they had the honour o' travellin' 
frae Lunnon to the East Neuk free gratis for naething. As 
the substance o' thae letters may be better imagined than 
described — as the Grub Street scribes observe when they wad 
create a profound sensation, or when they've naething better 
to say — it wad be a wanton sacrifice o' time an' space in me to 
mak' ony allusion to them in this place farther than to remark, 
that they conveyed an intimation o* my intention to mak' a 
pretty lengthened sojourn in Lomnon, wi' the view o' renderin' 
mysel' a proficient cutter, under the auspices o' M. Drapeau — 
a man o' warld-wide reputation in this particular branch o' the 
tailorin' business. 

I had been less than a week under M. Drapeau's jurisdiction, 
when, ae nicht after lowsin' time, I had the luck to tak* up a 
copy o* the Morning Chronicle^ whilk Uncle Sandy's maister 
was in the habit o' giein' him a readin' o* after he himsei' was 
saired o't, an' therein I read the followin' startlin' intelligcn33 
copied frae some Scotch paper : — 
Dd 

«< MYSTERIOUS DISAPPBARANCRS OF A YOUNO GENTLEMAN. 

One day a week or two ago, a fine young man, name 
Thomas Bodkin, eldest son of Mr Thomas Bodkin, Tailor an 
Olothier, and proprietor of the small estate of ButtonhoL 
situate within a few miles of St Andrews, Fifeshire, disappeare 
under the following mysterious circiunstances : — On the day i 
question, Mr Bodkin had been visited by Mr Simon Patch- 
a gentleman belonging to Dundee, but temporarily resident g 
Leuchars — who, on leaving Buttonhole about mid-aftemooi 
invited Mr Bodkin, junior, to accompany him a short distanc 
on the road to St Andrews, where it is imdei-stood Mr Patcl 
had some money to receive from a teacher of dancing, name< 
M'Eiokie. It has been ascertained that they called at i 
small Inn not far from Buttonhole, where they had some r€ 
freshment, after which they were seen walking towards S 
Andrews by an old woman, who states that they appeared t^ 
be slightly the worse for liquor. On arriving at St Andrews 
they proceeded to the Anchor Tavern where the man M'Kioki< 
was lodged, and there they had more drink. Here all furthe 
trace of Mr Bodkin was lost sight of. Patch, his companion 
admits that they had drunk a little too freely, and that hi 
himself does not recollect when he left the Anchor Tavern 
how he got to Leuchars, nor whether Mr Bodkin and he lef 
the Inn in company or not. Mr Patch has been strictly exa 
mined on the subject by the Procurator-Fiscal, but we under 
stand that, beyond the facts just stated, nothing has beei 
elicited to throw the feeblest ray of light on this mystery. I 
U due, however, to Mr Patch — who is an intelligent am 
highly respectable individual — ^to mention that not thi 
slightest suspicion of foul-play attaches to him. It is generallj 
surmised, on what seem pretty strong grounds, that the mai 
M'Kickie may have employed means to make away with M] 
Bodkin ; and this impression is strengthened by the &ct tha 
M'Kickie has neither been seen nor heard of about S 
Andrews, since the night in question. The Innkeeper and hi 
servant affirm that as soon as M'Kickie observed Messn 
Patch and Bodkin enter the house, he went out promising t< 

be back in half an hour, that he did not return till it was near 
eleven o'clock, by which time Bodkin and Patch had left 
the Inn, and that next morning his room was found empty, he 
having absconded during the night, taking all his moveable 
effects along with him, together with a silver-mounted snuff 
mull belonging to the landlord. A reward has been offered 
for his apprehension, but hitherto he has managed to elude 
the officers of the law, who are leaving no stone untunied in 
order to bring him to justice. As may be supposed, the friends 
of the unfortunate young gentleman, who has thus mysteri- 
ously disappeared, are in a most distressed state of mind 
about him. It is rumoured also that he was affianced to a 
young lady — 

**The cynosure of neigh boaring eyes,*' 
whose beauty and amiability are highly spoken of in the 
locality, and whom this most painful occurrence h:is well-nigh 
deprived of reason. On the hypothesis that the young gentle- 
man has been foully and barbarously murdered — of which 
there seems to be little doubt — ^a search has been instituted 
lor his body, but as yet without result. We may add that the 
event has cast a deep gloom over the whole east of Fife, 
where the Bodkin family are widely known and universally 
respected." 

A bonny story was this for ony body to hae the privilege o' 
readin' anent his ain murder ! That my personsd freen's — 
Tibbie in particular — wad be muckle ta'en up aboot my mys- 
terious disappearance, was nae mair than what was natiu^ or 
than I fully expeckit; but that the Procurator-Fiscal, the 
officers o* justice, the East Neuk folk, an' especially the 
Lunnoners, sid hae been precognoscin' witnesses, huntin' at 
the heels o' malefactors, speakin', wreatin', printin', readin', 
an' lamentin' aboot a puir insignificant mortal like me, was 
something whilk it had never entered into my harran-pan, 
even to dream o' in my sleep, muckle less to speakilate on in 
my wauken moments. Wha wad hae thocht that the warld 
wad put itsel* into sic a steeriefyke aboot the dissolution o' 
the ninth pairt o' a man ? Hoosomdever, as for the general 
public o' the East Neuk an' elsewhere — deeply obligatit 

though I was to the fremyt for the interest they were appear- 
anly nianifestin* in my supposed misfortunes — ^they could e*en 
talk on for awee, the mair sae as I kenned nane o' them were 
likely to break their hearts on my accoont ; but, losh, I was 
richt wae to think that, by my witless conduct, I had brocht 
sic a wechty lojid o' trouble, an* sorrow, an* sigh in*, an' cryin' 
upon the members o' my ain family, an* aboove an* beyond 
a*, upon Tibbie Monypenny ! Nicht an' day she was never 
oot o' my thochts for mony minutes on end. Though I faucht 
sair to hode the state o* my feelin's frae Uncle Sandy, M. 
Drapeau, an' my shopmates, I was gleg enough i' the uptak* 
to perceive, frae the hints they flang oot, an' the looks they 
cuist in my direction, when I wad be sittin' i' the broon studies, 
an' lettin* aff aye the ither deep drawn sigh, that they were a 
wee thocht dubious at times as to whether I was a* thegither 
compos mentis, an' truly a fit subject to be oot o* a strait 
waistcoat. Nevertheless, I made nane o' them privy to the 
fact that there was a sweetheart i' the case; an' that the 
newspaper michtna turn king's evidence against me, I pouched 
it on the sly, an' afore Uncle Sandy could lay his hands on't 
again, the paragmph anent the mysterious disappearance o* 
the young gentleman, had disappeared in a manner, I fear, 
equally mysterious. 

Mair than a week had passed awa', slowly an' sadly, sin' I 
had written my second despatches to Buttonhole an' Burley- 
rackit, announcin' that Providence, in the persons o' Uncle 
Sandy an' M. Drapeau had come to my relief, an' still there 
was neither word nor wittins o' a reply. I was beginnin' to 
be unco thochtifeed as to what could be the cause o' the 
delay, when ae momin' after breakfast, as I was sittin' deeper 
i' the broon studies than ordinar', in comes the postman an' 
speers if there was a man as was named Mister Thomas 
Bodking, a-lodging hin this 'ere 'ouse. Of coorse, I very soon 
enlichtened him on that point, an' so, withoot mair ado, doon 
he doused a couple o' letters in my loof, ane o' them addressed 
in my faither's, an' the ither in Tibbie's handwreatin'. 

As I had but five minutes to spare, I flang mysel' into my 
wee bit bed-roomie — snibbit the door, rave open Tibbie's 

letter first — ^for though some may think it was a black bumin' 
shame, an' a cryin' sin forbye, in me to gie hers the preference, 
yet I oouldna help my thochts, an* it wad be needless to deny 
that they ran aftner on Burleyrackit than on Buttonhole, — 
an* therein I read as follows — 

** My deer, deer Tam ! — ^yewr sweet letters has neer putten 
me out off my censes with joy ! I sum times think that it is 
al a dreem, but when I look at yewr letters I se it is kwite 
trew ! Yes yew ar stil a live ! deer, deer Tam ! at tymes 
I am lyke too think that the news is tow god too be trew. I 
never exkspekted to here from yew no more, be kaws every 
boddy hear was konvinsed that yew had been murdered ; end 
thay had a loang story inn the newspapers a bout it, which 
the Lady lett me se it mor than a weke sinse. Sum wer off 
opinyon that yew had fallen ower the roks at the Camars 
Kastle, end killed yerself, end that the tied had kome inn, end 
karryed of yewr korps, end leaft it inn the boddom oflfthe see. 
But deer, deer Tam ! I neaver kuld beleave no sutch thing off 
yew, for I thought tbat yew had gon a way to bee a sodger. 
But I kuld not think that off yew neather, for yew have all 
ways ben kind end trew too me. Deer Tam, I kan not tel 
yew how son*ow I have ben sens yew went a missing. I kuld 
not eet nor sleep nor doo my worck for thinking a bout yew. 
Ass yew no I am not so mutch inclined too shcad teers as 
Peggy, but eye kuld not help it — I all most cryed my self 
blynde end horse a bout yew. Deer Tam, I kan not tel yew 
how thank full I am that yew ar not ded, end too here yew 
say that yew ar stil trew too me. Q deer Tam, if yew only 
new how cinserely I leave yew ! but yew kan not no that un 
less I wer too tel yew, end I kuld not tel yew un less I had 
yew an our buy yewrself a lone at the bak yett, like ass we 
wer wont too meet when I was mor happyer than I am now. 

" Deer Tam, yew must not be angery with me when I tel 
yew that yew did what was very far rong end sin full, when 
yew went to St Andrews end got yewrself maid mortial drunk, 
which they say Mr Patch end yew was, end yew must promis 
that yew wil never doo no sutch thing no mor, end I wil be 
hapy ; end an other thing — yew must take kare off yewrself inn 

London, for the kotchman was teling Peggy that the wemon 
inn London ar very prety but very wiked, end make bad wifes- 
for poor men, be kaws thay ar very eckstravagant with there 
close end there diets. I tel yew this for yewr oan god, end to 
put yew on yewr gaird. 

Deer Tarn, I for got to tel yew that yewr 2 letters aryred 
yester nite. Peggy was a lonf after tee at the smiddy geting 
a shop's hed singed, end the letters had ben leafb their by the 
St Andrews end Anster Karrier, end so she brote them with 
her. She says that the smith's folk was saying that yewr 
father s folk had also gotten 2 letters from yew with the saime 
poast. I was very sorrow for yewr poor father end mother, 
end I have ben over 3 tymes seing thame sens yew was lost, 
Yewr mother was neer by herself a bout yew, end she was not 
abel to bee up for better than a weke. Andro Sooter has al 
so been grately konsemed a bout yew, end he has ben over 
neer every nite, which it is veiy kind off him. 

Deer Tam, I an^ very loanley for the want off yew, be kaws 
I have no boddy to speak a word too now. I am sorrow too 
here that yew ar going to stay inn London for sum tyme, but 
I hop it will not be very loang, for I doo not think I kuld live 
loang with out yew now, so I hop yew wil kom bak soon. O 
Tam, I think a bout yew all ways ! I ned not kare whether 
I go to the kirk or not, for I never here a word the minister 
says for thinking a bout yew, end what yew wil be doing inn 
London, end how yew wil be geting on, end every tyme I look 
ower to yewr seet I think I should se yew as usual. 

Deer Tam ; I have news to tel yew ! I have given up my 
place, end I am going home at the term to get a kwarter or 2 
at the skool, be kaws my &ther thinks I am not a very god 
speler, which is al very tre w ; end my mother is not very stout, 
which is an other reeson for me giving up my place, for I 
think it is my dewty to go hoam end help her with the ky. 

Deer Tam, I am very thank full that providence has pre- 
searved yewr deer Hfe, be kaws if yew had dyed I doo not 
think I kuld have lived very loang be hind yew. Mr Bowman 
end the Lady have boath been un kommon kind to me sens 
they hard of yewr deth. The Laird is a korse kind off a man 

in sum ways, but he is not with out his god pojrnts eather, 
end I am sorrow to leve the plase, but it is my dewty. If I 
had tyme I kuld rite even on to yew, end still have sum thing 
too say ; but I must konklude, ass the mom is washing day, 
end I must be up eaxly. I was sorrow to here that yew had 
been robbit in London 2 tymes, but I hop yew wil take kare 
end not let them doo so no mor ; end mind what I was teling 
yew a bout the London wemon, for I am toUd that thay ar for 
woarse than the men, for piking pockets, end leading strangers 
of there feet. 

Deer Tarn, fare-ye-weel ! I send yew 10 thousand kisses. 
God bles yew ! Rite soon again. No mor at preasent but 
remains yewr faith full lover end cinsere friend till death ! 

ISABELLA H0NYPENNT« 

P.S. Peggy sends yew her kind comply ments, end she says 
that Andro is to rite yew in 2 or 3 days, but he is very bizzy 
with the shearing, end his father has neer gotten the first lith 
off his littel finger cutted of, which Andro wil give yew al the 
news himself. 

L M." 

I hadna time at that moment to read through my faither's 
epistle, but frae a cursory glance at the concludin* paragraph, 
I could see that my conduct, firstly, in accompany in' Mr 
Patch to St Andrews, secondly, in gettin' mysel* filled fou', 
an* thirdly, in fleeiu' like a vagabon* to Lunnon, didna meet 
wi* his approbation. At dinner time I had leisure to peruse 
the entire contents, an', my certie, if he didna dicht me up, 
clean steek, for my undutifu* behaviour, he never did anither 
thing ahent it ! His reproaches and admonitions were truly 
hard to thole, but they were meant for my guid, an' I houp I 
haena been unmindfu' o* them. Nevertheless, noo that I was 
in Lunnon at onyrate, he highly approved o' my resolution to 
tarry there for a sizzen, in order to perfect my professional 
edication, an' though he could ill afford to forgo my services, 
yet he was in houps o' gettin' ane o' Sandy Reekie's loons for 
an apprentice, an' takin' every thing into consideration, he 

thocht he wad be able to warsle through withoot me. Kennin' 
that I wad be ill-afif for claes, my luither, moved by maternal 
forethocht an* loving-kindness, set aff to St Andrews the veiy 
day whereon my letters arrived, an' made arrangements for 
despatchin' my kist by the Lunnon packet, whilk was to sail 
the neist momin'. I may here mention that the kist arrived 
in due coorse, an' that its contents embraced, in addition to 
my bits o' body claes, a sma' cannie fu' o' saat butter, a 
dainty kebbock o* sweet-milk cheese., the only ane in a' her 
aucht, one pound sterlin' made up o' half-croon pieces, an' 
stowed awa into the tae o' a stockin', an' my Pocket Bible, wi' 
a leaf doubled doon at the Hunder and Nineteenth Psalm, the 
ninth verse o't bein' specially commended to my notice by a 
black mark on the margin. 

Havin' tranquillized the minds o* my East Neuk freends, 
an* secured for mysel* a situation, wherein I could earn a decent 
subsistence an* obtain the very best insicht into the deeper 
mysteries o* my profession, the only circumstance that re- 
mained to mar the habitual serenity o* my mind, was the 
absence o' Tibbie Monypenny. Love letters are a' weel 
eneugh in a pinch, an' duly as the Munnonday momin's cam' 
roond I despatched ane to Tibbie an' Tibbie despatched ane to 
me — an' this we continued to do the feck o' the time I was in Lun- 
non — ^but the receipt o' a few words occasionally, nae matter 
hoo tender an' truthfu' they may be, can never satisfy the 
longings o' the thirsty soul like the personal interchaD^ o' 
sentiment, 

''When a youthful, loving, modest pair. 

In other's arms breathe out the tender tale 

Beneath the milk-white thorn that scents the evening gale." 

Hoosomdever, as " distance lends enchantment to the view," 
an' as " absence mak's the heart grow fonder," my sojourn in 
Lunnon added very materially to my previous estimate o' 
Tibbie's charms, as weel as to the fervour an' ardency o' my 
afiection for her, iasomuch that I had muckle ado at times to 
prevent a conflict atweesh inclination an' duty — ^the tane 
threatenin' to carry me awa captive to Buttonhole that I 
micht renew my stolen interviews wi' her, — the tither ad- 

monishin' me to be doin' whaur I was for a year or twa, tliat 
I micht enhance my professional reputation. Ah Tibbie, my 
woman ! there was nae needcessity whatsomever for puttin' 
me on my guard against the wiles o' the Lunnon leddies ! 
Handsome, strappin* cummers though some o' them were, an' 
buskit up in their silks an' satins like very dolls, yet nane o' 
them a', in my opinion, could hand the cawnel to "the bonny 
lass o' Burleyrackit." 

Darin' the first few months o' my sojourn in Lunnon, every 
leisure moment I had to. spare was devoted to exploratory 
rambles through the city. Guide us a' ! what a wilderness 
o' hooses — what a display o' grandeur — ^what a movin' 
multitude o' human bein's — what mountains o' sin, an' 
misery, an' pride, an' vanity — ^ane forgaithers wi' in the 
streets o' Lunnon ! I had never dreamed o' onything half 
sae magnificent, except when meditatin' on the New Jer- 
usalem, wi' its gowden streets ftn' yetts o' precious stanes. 
After seein' the fine hooses in St Andrews I was wont 
to think that my faither's wee bit strae-theekit biggin' at 
Buttonhole was but a weary concern, but what were the 
grandest specimens o' architecture that St Andrews could 
boast o', when compared wi* the stupendous palatial mansions 
o' the nobility an' nabobbery in Pall Mall an' Piccadilly] 
Naething ! The public buildin's, too — ^what marvels o' taste 
an' magnificence ! I never tired lookin' at them. The Hooses 
o' Parliament, the King's Palace, the Tower, Westminster 
Abbey, an' St Paul's, furnished me wi' coontless, an' never- 
failin' objects o' interest an' delight. By means o' my obser- 
vations on men an' things in general, I acquired an insicht 
into subjects whereof my faither, an' mitber, an' Tibbie, were 
as ignorant as the pagans o' Patagonia, an' as I used, noo an' 
again, when ither sources o' enterteenment failed me, to gie 
them a sorift in my letters o' a' the marvels I had seen an' 
heard in my travels, they began belyve to consider me a 
perfect prodigy o' leamin' an' genius. 

But muckle though my mind was exerceesed wi' the con- 
cernments o' my particular occupation, an' also wi' my private 
investigations into matters architectuial an' topographical, I 
Ee 

still retained a veeve recollection o* the sleekit sooondrd, whi 
airthed me awa to the Bank o' Englan', an' sjne marched af 
wi' my four an' saxpenoe. I wasna guilty, by ony means, o 
cherishin* a revengefu* spirit toward the man, an* had he com< 
to me like a gentleman an* owned his faut, an* offered U 
refund my four an* saxpence, or else pleaded poverty an* ina 
bility to pay, he mioht hae gane lang eneugh unpunished foi 
ony staps / wad hae tane against him; but to open yer boweli 
o* compassion on hempies wha hae mercy neither on themserf 
nor on ither folk, is naething but a manifest encooragemeni 
to the deil an* his chosen vessels to hand gaun in their careei 
o' wickedness. Twice did I catch a momentary glisk o*'m 
withoot bein* able to grip him by the cuff o* the neck. Anc< 
I forgaithered wi**m in Hyde Park, paradin* aboot like i 
gentleman, wi* a dame hingin* on his arm, wha had owei 
brazen a face for bein* muc^e worth ; but afore I could mak 
provision for deliverin* him ower to the secular arm o* the law 
he had vanished i* the crood like a flash o* lichtenin*. I nexl 
met him in Fleet Street, dodgin' aboot in a crood that had 
colleckit roond a man wi* a dancin* bear, an' on this occasion 
also he joukit oot o* sicht, an* made aff wi* himsel*. Hoosom- 
dever, the third time generally tries a*, an' sae it did in thi£ 
instance, for when I next forgaithered wi'*m, it was in a 
situation frae whilk there was nae door o* escape. I had beer 
doon at Greenwich by steamer on a holiday trip — me an' a 
cum mair o* my shop-mates — ^it was M. Drapeau*s birth day, 
whilk was aye held sacred in his establishment — an' when 1 
embarked on the return voyage, wha did I see traversin' 
back an' fore amang the genteel portion o* the passengers, bul 
my four-an* saxpenny freend? Every thing favoured his 
immediate capture, for amang the passengers there was an 
officer o' justice wha looked as if he had baith the will an' the 
ability to mak' himsel' serviceable. Of coorse, I lost nac 
time in apprizin' him o' the character an* quaUty o* the gen- 
tleman i' the fashionable suit, an' wi* the prodigious bunch o' 
gowd seals danglin' frae his fab, an' so when we reached the 
Steamboat Pier below Lunnon Brig, Mr Skrudge, for that was 
the Dogberry's name — ^politely stappit inbye till him» tappit 

him gently on the shoother, an' tauld him that the Lord 
Mayor was wantin' to aee him at the Manision Hoose on 
certain urgent private business. The rogue, jealousin' what 
was brewin', made a bolt to get awa ; but, aha ! Mr Skrudge 
was ower souple for him, an' so he grippit his arm like a vice, 
an' had the handcuffs on his shaklebanes in naetime. 

" Ve're hold acquaintances, I b'lieve. Mister Pilkim," quoth 
Skrudge, as they were stappin' ashore frae the deck o' the 
boat. " Haint ve not now 1 Seen heach other before — ehl" 

Mr Pilkhim swore maist blasphemously, affirmed that his 
name wasna Pilkhim ava, but Smith, an' threepit doon oor 
very throats that he had never seen Skrudge afore in his 
life — ^never ! 

" Veil, no matter ; but you *ave seen this 'ere gen'l'm afore 
now, hany *ow," quoth Skrudge, pointiu' to me, "Better swear 
you didn't never rob 'im hin Threadneedle Street, of that four 
and sixpence, t' other day ?" 

"A He, sir!" roared Pilkhim savagely, "That happened 
months ago — that is 1 — I mean to say." 

"You needn't say no more," quoth Skrudge, smilin* an' 
lookin' very consequentially ; an' then directin' his discoorse 
to me, he observed, "You 'ave 'card vat this 'ere Mister 
PHkhim"— 

" Smith, if you please sir !" roared the prisoner. 

"Veil, Smith, alias Pilkhim," quoth Skrudge complacently, 
"you 'ave 'card. Mister Bodking — I b'lieve that his your name 
— ^you 'ave 'card the hadmission made by this 'ere fellow 
Smith, alias Pilkhim — ^that he robbed you months ago 1" 

"Yes; that I did, an' nae mistak'," quoth I, "an' the 
Governor o' the Bank o' Englan*, too, — ^he will hae something 
to say till him, for his main impudence." 

"Veil, m see vat the Gov'nor 'as to say about *im," 
quoth Skrudge. 

The upshot o' the business was that neist momin' Mr 
Pilkhim, alias Smith, was brocht up summarily afore the Lord 
Mayor at the Mansion Hoose, when, on the joint testimony o' 
me, an' the Governor o' the Bank o' Knglan', an' Skrudge, the 
rascal was fund guilty o' the twafauld crime o' highway rob- 

bery an' oonspiraoy, in sae far as he had not only pilkit mv 
pouch o' four an' saxpenoe, but had also sent me on a gowks 
errand, wi' the view o* molestin' an' insultin' ane o* His 
Majesty's maist respected lieges in his nain hoose. His doom 
was four calendar months on the treadmill 
• When the coort was skailin', the Governor cam' bustlin' up 
to me, grippit me by the hand, whilk he sheuk heartily, 
thankit me warmly for what I had done to promote the ends 
o' justice, an' concludit by slippin' a twenty pound Bank o' 
Englan' note into my loof. 

" But beggin' yer honour's pardon !" quoth I, " this siller 
doesna belang to me — what am I to do wi't 1" 

" Keep it," quoth he, " and double it as soon as you can. 
That is the way to make a fortune. Sir — I had no moi-e when 
I began life. I promised you twenty pounds' reward if you 
could bring that fellow to justice, and you've done it ; so the 
money is yours, sir — fairly and honourably earned, I assure 
you." 

'Od I had entirely forgotten aboot the promised reward, 
nor did I consider that I was workiu' for payment in lendin' 
a hand to put a stop to the lawless career o' Mr Pilkhim. 
Hoosomdever, I wasna sic a big fule as to fling back the bit 
note in the man's face, especially when I kent that it cam' oot 
o' a lang purse, an' therefore I tendered him mony thanks for 
his kindness, an' slippit the precious paperie into my waistcoat 
pouch. 

Hame I gaed as heich as the hills, an' that very nicht I sat 
doon an' wrote a minute an' glowin* accoont o' the haiU trans- 
action, for the edification o' my East Neuk freends. 

CHAPTER XXV. 



A FALSE ALABM. 



Weeks an' months sped awa in rapid succession, an' though, 
at times, a sense o' langour an' laneliness crap ower my heart 
— for when the mind an' body are in different places, ye canna 
resist a feelin' o' desolation even in the midst o' a crood — ^yet 
I oouldua say I felt unhappy. Ilka day or twa there cam' a 
bit letter either frae my faither, or frae Andro Sooter, or, best 
o' a', frae Tibbie Monypeuny, whereby I was greatly cheered 
an' strengthened, an' encouraged, to persist in the way o' 
weel-doin'. Ah! thae letters frae a far land, thae faithfu' 
monitors that speak to us in language, simple it may be, but 
truthfu' an' earnest — thae winged messengera despatched wi* 
an absent faither's sage advices, a mither s pious coonsels, a 
lover's tender, impassioned regairds! — but for them, what 
wad life be to mony ane, but a boundless desert wherein there 
is neither a milestane to measure the lanesome way, nor a 
refreshin' spring wherewith to cool the parched tongue. 

As my main object in tarryin' in Lunnon was to perfect 
mysel' in the higher mysteries o' my profession, I consecrated 
eveiy energy o' mind an' body to the details o' business, wi* 
results nae less satisfactory to mysel' than to M. Drapeau, 
wha not only increased my wages sooner than I had expected, 
but also hintit that if I continued to behave mysel' as I had 
done, he wad by an' bye promote me to a foremanship. When- 
ever there was a particular job to be done, I was sure to hae the 

doin* o't, or at least a leadin* hand in't. I grew belyve to 
be sae dexterous in the manoeuvrement o* the measiirin' tape, 
that my services cam' to be quite indispensable in that depart- 
ment, an' when M. Drapeau was summonsed to Buckingham 
Palace, or to Windsor Castle, as he aften was, to tak' the 
dimensions o* Royalty, I was generally retained as his private 
Secretary, to set doon the heads an' particulars i' the measure- 
beuk The only thing that vexed me was that M. Drapeau 
wad never permit me to lay my plebeian fingers on Majesty, 
or on the higher aristocracy — ^this bein' a luxury, he aye re- 
served for his ain special delectation. He was occasionally 
self-denyin' enough, hooever, to alloo me to exerceese my skill 
on the person o' a lord — ^the mair especially if he belanged to 
Ireland or to the north o' the Tweed ; an' I'm no quite certain 
but in twa several instances, when he was pre-engaged, — in 
the first case, wi' a Duke, an' in the second, wi' the French 
Ambassador — ^he placed an Earl an' a Marquis imder my 
personal jurisdiction. Indeed, had I made my permanent 
abode in Lunnon, I dootna but by this time I micht hae been 
hurlin' aboot in a coach an' four, an' instead o' Mr Poole, folk 
micht hae seen Mr Bodkin cockin' in St Greorge's Chapel at 
Windsor, viewin' the nuptials o' oor future king wi* the 
" Rose o' Denmark." Hoosomdever, circiunstances occurred 
whilk rendered it necessary that I sid bid adieu to M. 
Drapeau, an' Lunnon, an' return to the hoose o' my faithers 
in the East Neuk o' Fife ; an' these circumstances it behooyes 
me in this place to set furth. 

I had been in Lunnon nearly a year an' a quarter, durin' 
whilk period I had written regularly to Tibbie, an' she had 
written wi' as great regularity to me. For aboot a twalmonth 
o' this time she had been livin' at hame wi' her faither's folk 
at Breeriebuss, an' had been twa quarters at the scule, whereby 
she had improved mightily in wreatin' an' spellin', insomuch 
that I had very great pleasure an' profit in readin' her weekly 
news-letters. Amang the innumerable interestin' topics dis- 
cussed in her epistles, she aften enlarged on the subject o' my 
hame-gaun — declarin' that she couldna survive lang withoot 
nie, — that she was lanely, wretched, doon i' the faiple an' 

«ae furth — an* that her health wad inevitably suffer by my 
continued absence ; but she had said a' that sae aften, an' 
still lived on notwithstanding, that I began erelang to pay 
unco little heed to threats o* that kind. Of coorse, in framin' 
my replies I professed to be greatly concerned for her weel- 
fare, (had I said ought else I wad hae been tellin' a manifest 
lee), an' at the same time cheered her up, as best I could, 
by layin* doon a plain statement o' the advantages an* blessin's 
that wad accrue to us in after-life free the exerceese o' a little 
patience an' self-denial, in the ootset o' oor career. In this 
view o' the case she never but expressed her entire acquies- 
cence, but still an' on, she was wearyin' sair, sair, to see me, 
an' wad gie a' the warld to get me hame — whilk was a' per- 
fectly correct an' nat'ral, nae doot. There werj twa o' us 
wearyin', hooever, though I made less wark aboot it than she 
did. My notion was to stay wi' M. Drapsau far the space o' 
twa twalmonths at the very least, afore enterin' into the bonds 
o' matrimony, an* settin' up in business on my ain coat tail. 
By that time I expeckit that the twenty pound note I had 
received frae the Bank o' Englan' man, wad be tripled or 
quadrupled by the exerceese o' prudence, industry, an' 
economy on my pairt, an' then T wad be able to marry Tibbie, 
an' set up in business wi' some rizzenable prospect o' bein' 
happy an' comfoi-table for the rest o' my days. 

Aftner than ance too Tibbie had mentioned anither circum- 
stance whilk bred nae that little anxiety in my mind — ^the 
coachman chield at Burleyrackit had never gien' up houps o' 
bein' able some day or ither to supplant me on the throne o' 
her affections. He had made sundry errands to Breeriebuss 
to see her, after she had left Burleyrackit, an' though she 
gied him unco little cuttin's, yet that didna hinder him frae 
comin' back again. Ance he had fa'en on wi"r at a St 
Andrews market, an' had filled her pouches wi' fairin', though 
she tauld him, as plainly as words could do, that she wantit 
to hae nae thing to do either wi' him or his sweeties. Rizzen 
or nane, hooever, he wad hae been hame wi' her that nicht, 
had she no tane refuge wi' Mrs Patrick, Peggy's mither, wha 
keepit a mangle at &e Wast Port, an' wha was obliged to 

threaten Mm wi' a visitation o' the toon's beagles, if he didna 
gang aboot his business in a peaceable way. By guid luck 
Andro Sooter was i' the market that day, an' as he seldom 
gaed to St Andrews withoot payin' his respects to his future 
mither-in-law, it happened providentially that he cam' stappin' 
inbye juist as the coachman was standin' atweesh the door- 
cheeks, layin' aff some o' his impudence ; but, my word, the 
apparition o' Andro wi' his cart whup tied roond his shoothers 
like a sash, garred my lad sing silent in a jiffey, an' march aff 
as if his nose had been bluidin'. Andro was determined that 
she sidna receive ony farther molestation that nioht, an' so he 
convoyed her hame to Breeriebuss, an' saw her ower the 
threshold o' her faither's door, afore he wad consent to pairt 
wi'r. 

Noo, though I was perfectly void o' onything like jealousy 
touchin' Tibbie's constancy in general, an' the genuineness o' 
her affection for mo in particular, yet, takin' what she had 
said anent her anxiety to get me hame, in connection wi' the 
fact that the coachman was layin' a' oars i' the water to unship 
me, an' get himsel' placed at the helm o' affairs, it will be 
admitted that I had some rizzenable grunds for suspicion, 
that matters michtna be sae fair an' square as she represented 
them to be. In jealousin' that she micht, peradventure, forget 
her absent lover, an' set her cap for anither, I wasna obUvi- 
ous o' the moiu^fu' fact that ever sin' " father Adam first 
was fooled," the women-folk hae been proverbially cheengeable, 
an' prone to bestow their smiles on whaever plies them wi' the 
greatest amount o' flattery, I'm aware that this description 
doesna aye hand guid — ^that there are women wha, for the 
depth an' constancy o' their affection, are as far superior to 
men as the heavens are high above the earth ; yet there hae 
been instances o' an entirely opposite character, numerous 
eneugh to admonish us no to place ower muckle confidence 
in the stability o' female flesh. 

Juist at the period when I was switherin' an' dritherin' 
ower the fore-mentioned considerations, there occurred an ill- 
faured dackle in the weekly bulletins frae Breeriebuss. First 
ae week passed an' syne anither, withoot bringin' an explan- 

ation o' Tibbie's unaccoontable silence. Every ither day or 
sae I sent aff a lang screed till her, implorin' her to render a 
rizzen why she had ceased wreatin' — ^pledgin' my word o* 
honour to be hame an* marry her in the spring — an* giein* 
utterance to a vast o* nonsense an* extravagance, I dinna doot ; 
l)ut na ! feint a scribe o* a pen did I receive frae her in reply. 
In this distressin* emergency, I had anither visitation o* the 
p )etics — ^the first I had had for a year or twa — wherein I gicd 
veat to my wounded feelin*s in the foUowin* lugubrious ditty : — 

WHAT CAN THE MATTER BE? 

Ab blythe as the mavis tkat sings frae the tree. 
As licht as the lammie that links ower the lea, 
As bauld as the eagle that darts through the sky, 
Sae gladsome, licht-footed, an' fearless was I. 

But noo I am douce, dowie, dweeble an' skair, 
Fm the sport o' the mnllygrumphs, sorrow, an* care ; 
Like a D^th*s Head my head is, wi' queer, ghaistly grin- - 
It is grey i' th' ootside, an' achin' within ! 

My cheeks that were ance ruddy, roond, fat an* dimpled, 
Alas ! they are sunken, wan-coloured an* crimpled, 
My legs that were ance fat an^ plump as my checks, 
Alas ! they're like pirn-sticks buskit in breeks ! 

I hechle, an* docher, an* toyt but an* ben, 
Like a puir feckless grandsire o' three soore an* ten. 
My Toice ance sae musical, lichtsome an* cheerie, 
Has sunk to a grunt that is perfectly eerie ! 

I am daesed, — I am doitit — my appetite's gane — 
Something lies at my briest cauld an* hard as a stane, 
Sleep has fled frae my een — frae my stammack digestion— 
what can the matter be ? That is the question 1 

O what can the^matter be t What wad ye think ! 
l*m neither consumptiye nor dottled wi* drink. 
But Tibbie, the kittie ! has played me a pliskie, 
Mair deidly by far than consumption or whiskey ! 

Fm jilted, Fm lichtlied, forhoo*d an' forsaken. 
My fond houpe lie withered, my puir heart is breakin'. 
If she dinna relent an* forget an' forgie. 
As sure as I live, in a fortnicht I'll dee ! 
¥f 

This precious effusion I copied oot in a fine, baald, roond 
hand— exceedingly unlike the caligraphy o* a man wha was 
sae infirm baith in mind an' body, as to hae only a fortnicht 
to live — ^an' despatched it to Breeriebuss, alang vd* a prose 
discription o* my feelin's an* sentiments equally extravagant, 
nothing doubting that the force o' the prose an* verse com- 
bined wad work the charm intended; but alas! the oracle 
still remained as dour an' dumb as ever. 

Four weeks had passed awa — certainly no "on angel- wings** 
— withoot bringin' me the accustomed love-letter 'frae Breerie- 
buss, an* I was beginnin* to realize, in dead eai*uest, the 
moumfu* condition o* mind an* body I had attempted to 
delineate in my versification, when ae nicht as I was sittin* in 
my bit roomie, wi' my hand on my haffet, my een fixed on 
vacancy, an* my thochts far awa in the East Neuk, I hears 
the postman come up the stair, chap at the door, an' hand in 
something for "Mr Thomas Bodking**. My heart lap to 
my mooth ! I nearly fell doon in a swoon ! Surely here wad 
be the end o* my miseries noo ! I banged to my feet, opened 
the door, ran oot to the lobby, an* received — ^a newspaper ! 
Nae letter — naethiug to assure mo that Tibbie's heart still 
beat in unison wi' mine — naething but a newspaper ! I was 
plunged into the depths o' despair. A minute before I had 
nearly fa'en doon in a swoon wi' the joy o* anticipation ; I 
was noo in as muckle danger o* doin* sae frae the grief o* a 
sudden an' severe disappointment. I hirpled awa ben to my 
bit roomie, flang mysel' doon on a chair, rave open the paper, 
withoot kennin' richtly what I was doin*, or why, an* — O 
horror o' horrors ! — ^the very fii*st thing my een lichtit on 
was the foUowin* announcement : — 

" Married at Breeriebuss, Fifeshire, on the— — th instant 
Mr John Jehu, coachman to Nicliolas Bowman, Esq., of 
Burleyrackit, to Isabella, eldest daughter of Mr William 
Monypenny, farmer, Breeriebuss." 

It was a mercy I didna rin aff instantaneously, an* fling 
mysel' ower Limnon Brig, or nick my craig wi* a carvin' knife, 
or do something else equally foolish an* fatal ! I*m very sate 
there are few wha wad hae conductit themsel's sae decorously 

under the circumstances as I did — an' that's notakin' mair credit 
to mysel' than I'm justly entitled till. The thochts that visited 
my sleepless pillow that nicht I sanna attempt to describe. 
Whaever has been jilted by ane wham he loved wi' a fervour 
surpassin' everything earthly, doesna need to be informed as 
to the state o' my feelin's ; an' as for the fortunate few wha 
never learnt, frae dear-bought experience, hoo sair it is to 
thole the stoonds o' slichtit love — they couldna understand 
the plight I was in though I were to sit doon an' gie them a' 
the oots an' ins o't, an' so it wad be a waste o' words in 
me to offer a single observation faither on this head. 

But though I couldna doot I had tint Tibbie for ever an' 
aye, yet was I determined to see the bottom o' the business. 
Face to face I would meet her an' gar her gie some accoont 
()' hersel'. I had made her a present o' a magnificent fur 
tippet, whilk T had coft in ane o' the maist fashionable shops 
in Regent Street for four poimd fifteen an' saxpence, an' I had 
coft her at the same time a pair o' gowden ear-rings, for whilk 
I paid doon twa an' twenty an' saxpence. These purchases, 
together wi' sundry ither nick-nacks o' lesser value — the whole 
sowm amountin' to sax guineas — I had despatched to her by 
the St Andrews Packet, an' for whilk I held her receipt. Noo, 
though I didna value the articles a flee, yet, was I to let her 
gallant aboot wi' Mr John Jehu, buskit up an' beautified wi* 
my braverie ? No very likely ! I wad set aff neist momin' 
an' see what was what. 

Accordingly, by neist momin's dawn I liftit my fevered head 
frae the pillow, coUeckit a' my effecks, an' stowed them carefully 
past in my kist. Whether I micht ever need them again or no 
was a problem, but whatever the upshot micht be they wad 
be usefu' to somebody. I tane needle an' threed an' sewed 
up my money — amountin' to thirty-five gowden guineas — 
inside the band o' my cream-coloured cassimer slacks, in whilk 
I had decided to an'ay mysel' on my travels ; an' so, after 
wreatin' twa or three apologetical lines to M. Drapeau apprisin' 
him o' my sudden departure to Scotland, an' tellin' Uncle 
Sandy's folk by word o' mooth that I was gaun doon to Yar- 
mouth for a week on my maister's business, I set aff an' tane 

an ootside seat on the Lunnon an' Edinburgh Coach, for in 
thae days there was nae sic thing as a Xlailwaj to whisk ye 
through the regions o* space at the momentum o' forty or fifty 
miles an oor. A journey by sea wad hae cost less siller maybe, 
but I wasna in a fit state o* mind to think aboot siller at that 
time, an' besides I was mindfu' o' the miseries, delays, an' 
dangers, I had tholed on my upward voyage by the St Eegulus, 
an* I had resolved, come weel come wae, never mair to set a 
fit on saut water if sae be I could compass my object by sailin' 
on dry land. 

The momin' was cauld, clear an' frosty, an' the sizzen ap- 
proachin' the hinder-end o' December, when I found mysel' 
perched on the tap o' the coach in the society o* three stalwart, 
red-nosed, farmer-lookin' chields frae the Lincolnshire Fens, 
wha, haviu' been up to Lunnon on matrimonial business, as I 
was able to gather fme their boisterous conversation, were 
evidently bent on keepin' up the festivity as lang as posBible, 
judgin' frae the frequency o' their applications to the gin bottle 
that aue o' them carried in his oxter pouch. The only ither 
ootsider forbye mysel' an' the driver was a thin black-aviced 
elderly woman, sparely clad in moumin' weeds, an* beaiin* on 
her pale sickly coontenance the visible imprint o' recent sor- 
row an' sufferin'. When we were crossin' the knap o* the last 
knowe, whence a view o' the city could be obtained, I noticed 
that she turned her head an' gazed backward wi* moumfu' 
earnestness — as if she had been takin' a last fond look o' some 
person, or scene or object beloved — an' when she resumed 
her former attitude, I observed that she was a' shakin' wi' 
emotion, an' that tears were silently coorsin' doon her withered 
wan-coloured cheeks. Most instructive it was for me to sit 
an' behold the strikin' contrasts that marked the behaviour 
0* the little knot o* wayfarers, wham accident had thus brocht 
thegither on the tap o' that stage coach. There, in the first 
place, was the group o' weddin' guests, a' as fu' o* fun an' 
frolic as if this warld had never been visited by the shadow 
o* sin an* misery. There, in the second place, was that puir 
shiverin* mourner, wha looked as if, in this beautifu' warld o* 
oors, there was naething to be seen but sichts o' sorrow, an' 

naetliing to be heard but the soonds o' lamentation an* weepin'. 
There, m the third place, sat the driver wrapped up to the 
neb 0* his nose in great-coat an' comforter, crackin* his whup, 
hummin* a tune tQl himseV, an' thinkin' on naething in par- 
ticular, except hoo to extract frae the pouches o* his passengers 
the largest possible sum in the shape o* gratuities in return 
for the sma'est possible number o* civilities. There, in the 
fourth an' last place, was puir me sittin* in a state mair dead 
than alive — my bosom the theatre o* emotions an' feelin's, 
ower numerous an' oonflictin' to be easily described — an* quite 
uncertain whether at the end o' my journey I michtna fini 
it necessar/ to mak' my quietus " wi a* bare bodkin !" 

By-an'-bye seveml new passengers were ta'en up, while some 
o' the original anes were let doon, an' by the time we had 
accomplished the half o' oor journey, I had formed the 
acquaintance o* a score or twa o* wayfarers gentle an' simple, 
auld an' young, an' o' baith sexes ; but it wad be needless to 
enter into a minute description o' a' the persons, an' places, 
an' incidents that cam' under my observation on that eventfu' 
pilgrimage. It is only necessary to remark that wo reached 
Edinbro' on the day an' at the oor appointit withoot accident 
or inconvenience o' ony kin-kind occurrin' to us, beyond what 
may be looked for on a journey o' four Imnder miles by a 
luuiherin' stage coach in the middle o* winter. 

Havin' reached " Auld Reekie" when it was wearin' late, 
an' there bein' nae means o* crossin' to Fife that nicht, I was 
obliged to defer the further prosecution o* my journey tiU 
neist mornin'. Durin* the nicht, hooever, there cam' awa the 
awfu'est storm o' snaw an' wind that ever blew oot o' the skies. 
A' neist day it continued withoot devald, insomuch that there 
was nae possibility o* makin' the passage across the Firth till 
the mornin' o' the second day, when the storm had slackit 
somewhat. Of coorse, the earliest opportunity was mine, an' 
so I crossed to Pettycur by the first boat, designin', if possible, 
to reach Breeriebuss that same nicht. It was a lang an' driech 
road in the very best o' weather, but wi' the wreaths o' virgin 
snaw towerin' sax feet aboon the hedge-mws an* dyke-heads, 
an' the poothery drift fleeln' on the wings o' the snell Boreal 

blasts, like stour frac a pair o' com fanners — ^it was the wark 
o' a madman to attempt it on fit ! But to Breeriebuss I had 
made up my mind to gang that nicht, whatever the con- 
sequences micht be; an' therefore, pluckin' up a spunk 
superior to a* earthly obstacles, awa I gaed on my toilsome 
an* perilous journey. Owin' to the deepness o' the snaw, the 
only landmarks I could coont on wi' certainty were the hill- 
taps an' toonies that lay in my way. The " twin Lomonds," 
Largo Law, Drumcarro Craig, an' Kellie Law, were succes- 
sively the freendly beacons that led my weary fitstaps into the 
way wherein they should go. Hedges an' plantations were 
literally buried oot o' sicht, an* occasionally when I chanced 
to stray frae the direct road, I becam' sensible that I was 
actually welkin' ower the roofs o* cottar hoosies frae the fact 
that volumes o' reek wad be oozin* oot frae amang the snaw- 
wreaths under my feet 

It was within an oor o* sunset, an* darkness was beginnin* 
to creep on apace, when, hungry, weary, an* fit-sair — wracked 
in body an* cuisten doon in spirit — I drew near to the locality 
whaur, as far as I could judge, Breeriebuss behooved to be 
situate, but far an' wide as the ee could penetrate in every 
direction there was naething visible but a boundless expanse 
o* driven snaw ! Selectin* ane o* the loftiest wreaths nearby, 
frae whilk I micht tak* a Pisgah view o' the surroondin* ter- 
ritory, I mountit to the tapmost pinnacle o't, an' was gratified 
to discover a stream o' peat-reek issuin' frae the crater o' a 
wide, auld-fashioned clay lum, that micht or micht not apper- 
tain unto the humble farm-hoose o' Breeriebuss Approachin' 
cautiously I glowered doon the vent, an' beheld a cruzie hingin' 
i' the cruik, blink, blinkin awa, a tortoise-shell cat sittin' at 
the cheek o' the fire, dozin' half asleep, an' wi' her tail neatly 
arranged in a semi-circle roond her curpin', together wi* a pair 
o* human legs, covered wi* knee breeks, blue-ribbit 8tockin*s, 
an* corduroy cutikins, projectin' forward in close proximity to 
the ribs, but the body whereunto the said legs belanged was 
unfortunately beyond the range o' my field o' vision. I tane 
up a gowpen-fu' o' snaw, fashioned it into the similitude o' a 
cannon-ball, an* drappit it gently doon the lum exactly per- 



A FALSE ALARM. 203 

pendicular to the spot where winkin' bawdrons was sittin*. 
It alighted precisely on her back. A frichtsome yell, an' a 
wild spring into the midst o* the floor-head immediately 
followed. Whereupon the blue stockin's an' the corduroy 
cutikins disappeared, an' the venerable coontenance o' Mr 
William Monypenny, farmer o' Breeriebuss, was thrust forward 
wi' the view o' inquirin' into the origin o* the snaw ba', for 
that it didna fa' frae the cluds was rendered self-evident by 
the fact that it bore the unmistakeable impress o' human 
fingei-s. 

" Guid forgie me !" was his exclamation when he beheld, 
between him an' the sky, a human face divine glowerin' doon 
the lum. " Whaur come ye frae 1 what d'ye want ] an' wha 
are ye f* 

" I come frae the city o' Lunnon," quoth I, answerin' his 
inten-ogatories categorically, " I want to ken hoo Tibbie could 
hae the conscience to marry Jock Jehu, an' my name is Tarn 
Bodkin !" 

I wasna in a frame o' mind to waste words on them, an' 
every ither means o' entrance bein' shut up by the snaw wi*eath, 
I juist buttoned my coat, drew my bannet ower my lugs, an' 
crap doon the lum hke a sweep. When I sprang into the 
floor-head, Tibbie, wha was thrang puttin' oot a bakin' o* bear- 
meal scones, (her mither an' the younger members o' the 
family bein' ben the hoose cardin' oo), got oot wi' a lood 
skreigh, an' sank back into my arms in a temporary swoon. 
The guidman flew into an awfu' pucker thinkin' that she wad 
never come till hersel' again, an' ran an' flang a tanker fu' o' 
cauld water into her face. Mrs Monypenny an' the juveniles, 
hearin' the hubbub that had arisen, cam' rinnin' but the hoose 
ilk ane like to ding anither ower in their headlang haste to ken 
what was wrang. Hoosomdever, Tibbie soon revived, an' 1 was 
overjoyed to find that the first use she made o' her returniu' 
strength, was to fling her arms roond my neck, an' gie me the 
kindly, couthie, embrace o* auld langsyne. 

" Na, na, Tibbie !" quoth I, pushin' her ootower a bit, 
** this winna do noo lass ! ye're anither man'is wife — ^ye maun 
reserve a' thae favours for Mr John Jehu !" 



264 TAMMA8 BODKIN. 

'* The man's mad !" quoth Mrs Monypemiy, takin' speedi 
in hand in defence o' her dochter, *^ Tibbie is neither anither 
man's wife nor has she ony intention o' becomin' sae, as fiu* 
as I think ; but wha put that nonsense i' jer head ava V 

'' Read that/' quoth I, producin' the newspaper announce- 
ment o' the marriage, ^'an' maybe that will clear yer eeu !" 

" A cum doonricht lees !" quoth Mrs Monypenny. 

" Doonricht lees !" quoth Mr Monypenny. 

^' Doonricht lees !" was the exclamation a' roond. 

" This is a droll business I" quoth I, " but hoo hae yc never 
written me for a month an' mair ? Tell me that Tibbie !" 

" Tam, my dear !" quoth Tibbie, sabbin' an' dichtin' the 
tears frae her een wi' the comer o' her apron, " I've written 
ye regularly every week — ^ay ilka day of late — ^but hoo did 
ye no answer my letters as usual )" 

" Mair marvellous still 1" quoth I. 

*^'0d I could wad my lugs that that fallow Jock Jehu has 
been at the bottom o' this business !" quoth Mr Monypenny, 
''but I'se be at the foundation o't afore I'm mony oors aulder !" 

I was mysel' again ! Tibbie was still true to me, an' that 
assurance was mair than a sufficient recompence for a' the 
toils an' sorrows I had passed through durin' the previous 
aucht days. I felt far happier that nicht — sair'dung though I 
was wi' my weary warsel through the snaw as weel as wi' the 
painfu' thochts that had been preyin' on my mind — ^than the 
king upon the throne ! 



[ 260 ] 



CHAPTER XXVL 



A HABBIAGE ON THE TAPIS. 



Tms my unexpected an' somewhat unceremonious visit to 
Breeriebuss, led to a complete revolution in the haill tenor o' 
my future life — even to the relinquishment o' my gowden 
prospects in the city o' Lunnon, to my immediate espousal to 
Tibbie Monypenny, an* to my permanent settlement as a 
biurgess an' maister-tailor in the toon o' "bonnie Dundee." 
It is needless to premise that my sojourn wi' Mr Monypenny 
lasted langer than I had originally intended it should do ; an', 
what is mair an' further, my interview wi' Tibbie proved to 
be as gladsome as I had expected it to be grievous. After 
partakin' o' a chack o' four-oors, consistin' o' mashlie-bannocks 
an' sweet-milk cheese, wi' a dish o' tea to synd them ower wi', 
an' gettin' a cawker oot o* Mrs Monypenny's bottle to put life 
an* fusion into my weary shanks, whUk had been rendered all 
but tabetless by my dreich warsle through the snaw-wredes, 
I pu'd oot my watch, lookit the time o' nicht, an' essayed to 
resume my toilsome journey, wi' the view o' reachin' Button- 
hole afore bed-time. 

" No ae fitstap !" quoth Mr Monypenny, risin' frae his arm- 
chair, grippin' me by the shoother an' pusUin' me doon again 
on the lang heigh-leggit stool whaur I had been sittin' beside 
Tibbie, "No ae fitstap will ye gang ootower this door the 
nicht !" 

" Gang to Buttonhole in sic a nicht o' snaw an' drift!" quoth 
Gg 

Mrs Monypenny. •** Preserve us a' ! the man's no himser 
surely — it micht be the deid o' ye !" 

" An' mair than a' that," quoth Tibbie, layin* her hand in 
mine, an* glowerin* into my face wi' a winnin* smile playin' 
aroond her rosy cheeks an' slae-black een, " Hoo wad ye get 
oot ] Ye ken it's an easy matter comin* doon a lum, but it 
wad be a dour job gaun up again, an' there's no anither 
practicable ootlet that I ken o', unless ye crawl through the 
wredes o' snaw like a moudie-wart or a sand-eel." 

Little persuasion is needed to turn the banks o' a waverin' 
resolution, when inclination an' argument are heaped thegither 
into the self-same scale, an' so I agreed to accept o' the 
hospitxlities o' Breeriebuss for that nicht, an' to postpone my 
journey to Buttonhole till neist mornin'. 

Richt pleasantly did the e'enin' pass awa wi' cracks an* 
jokes. Mr Monypenny, I found to be ane o' the very best o' 
billies — a dainty, hearty, cantie, auld cock — wha never wantit 
a story, an' aye tauld his mind like the honest man that he 
was. He g'ed me a serif t o' a' the uncos that had transpired 
i' the East Neuk, durin' my sojourn in Lunnon — a duty 
wherein he was greatly assisted — especially as regairds births, 
deaths, an' marriages — ^by the retentive memory an' voluble 
tongue o' Mrs Monypenny. As for Tibbie her words were 
few an' weel-ordered, but though she said but little hersel' I 
could perceive that she treasured up every syllable that fell 
frae my lips, as if it had been a pearl o' great price. 

Havin' listened to a narration o' a' my metropolitan exploits 
an' observations, I noticed that Mr Monypenny suddenly 
becam' unco embarrassed an' fidgetty in his looks an* move- 
ments. He hirsled back an* fore on his chair as if he had been 
sittin' on heckle-pins — ^he repeatedly pu'd aff an' hauled on his 
nichtcap, for nae pai*ticular rizzen that I could discern — his 
cutty pipe made frequent eirands to the ribs, an' after takin* 
half a dizzen blaws o't, he wad fling it doon again at the cheek 
o* the fire — he tane various severe fits o' hoastin' that seemed 
quite uncalled for by the requirements o' nature — ^he glowered 
upwards to the crap wa', an* doon wards into the ase-hole — ^he 
exchanged stown glances wi' Mrs Monypenny, an' scanned my 

coontenance curiously, wi* the tail o* his e'e — he tried sundry 
roond-aboot expedients to get Tibbie to flit her camp tem- 
porarily to the ben-end o* the hoose, but withoot bringiu* 
aboot the desired result — in short, Mr Monypenny evidently 
had something on his stammack whilk he had made up his mind 
to disburthen himsel* o*, an' that something, it was equally 
evident, he was anxious that Tibbie should not hear. Hoo- 
somdever, as she refused to be admonished either by a wink 
or a nod, there was nae help for't but juist to tell her plump 
oot that her temporary absence wad be guid company. 

" Gang yer wa's ben the hoose, Tibbie, my woman, an' bide 
there till I send for ye !" quoth her faither — an order whilk 
she blushingly obeyed withoot a moment's hankcrin' or 
hesitation, though she micht hae saved hersel' the trouble, 
seein' she tane care to hearkin' to every word o' the interestin' 
conversation that followed, as will be seen in the sequel. 

" Steek the hallan' door, guid wife !" quoth Mr Monypenny, 
as soon as Tibbie had disappeared. 

" Noo Mr Bodkin," quoth he, drawin' his chair close inbye 
to the stool whereon I was sittin', " ye maun excuse me, but 
I wad like to hae a word or twa wi* ye on a subject that nearly 
concerns baith o' us. I believe ye've been lang in the way o' 
gaun aboot my lassie i' the coortin' line, an' though I dinna 
wuss to urge ye on to tak' ony stap rashly in a matter sae 
important as the choosin' o' a wife, yet it is high time we sid 
come to some mutual understandin' on the subject. Therefore, 
withoot gaun farther aboot the buss wi' ye, I wad juist like 
to ken what yer intentions are in haudin' up this correspond- 
once wi' Tibbie]" 

" Honourable !" quoth I, scarcely able to utter the words 
in consequence o' the varied emotions that were jumblin* an' 
tumblin' roond an' roond in my bosom at that eventfu' moment. 
** Honourable — maist honourable, Mr Monypenny ! I've come 
a' the way frae Lunnon on Tibbie's accoont, an' that boin' the 
case ye may be sure that my affection is o' the real genuine, 
sterlin' metal." 

" That is to say, Mr Bodkin," quoth Mr Monypenny, deter- 
mined that there sid be nae equivocation or mental reservation 

aboot it, "ye intend to marry Tibbie as soon as ye can 
conveniently do sae 1" 

" Exactly sae !" quoth I, " Juist exactly — ^that's pi-eceesely 
what I mean ; an* as I've saved a cum bawbees, an' learned 
twa or three thing;^ in Lunnon that canna fail to be usefii* to 
me in my future professional career, I think we micht do 
waur than juist get oorsels spliced withoot mair ado. It's 
best to strike the iron while it is het. IVe as muckle o' 
warld's wealth as will mak' a decent beginnin*, an' though at 
first oor plenishin' may be sma*, we can be like the craws — 
juist add stick to stick as we find it convenient until we get 
oor nest made to oor minds." 

" Weel, weel," quoth he, " as to the time when — I'se neither 
mak* nor meddle wi' that ; ye can settle that affair atween yer 
twa sels. Baith o* ye are come to the years o' discretion, an* 
as it is yersel's twa that maun drink the yill, ye can e'en brew 
the browst to suit yer ain taste ; but I can freely testify that 
whaever gets Tibbie for a wife will get a clever-liandit, cleanly, 
eydent, weel-doin' cummer, an' less than this I wadna hae said 
though she had been nae bluid relation o' mine." 

" Weel-a-wat, she'll mak' a guid thrifty wife," quoth Mrs 
Monypenny, breakin' the silence she had hitherto maintained, 
an' speakin' in tremulous tones that testif eed to the depth an' 
fervency o' her maternal feelin's — " she'll mak* a richt valuable 
help-meet t' ye, Mr Bodkin, if she prove only half as dutifu* 
to you as a wife as she has been to me as a dochter, an' hoo 
I'm to widdle through withoot her when she gangs awa is 
mair than I ken !" 

"Gang yer wa's an' cry her but, guidwife," quoth Mr 
Monypenny. 

This order for Tibbie's recall frae exile had scarcely escaped 
frae her faither's lips, when a toom herrin' barrel that had 
been stowed awa aboon the kitchen bed began to perform 
sundiy mysterious antics — rowin* hither an' thither as if the 
muckle mischief had been in it — an' at last an* lang doon it 
cam' through a hole atweesh the banks an' lichtit i' the floor- 
head wi' a noise like very thunder ! 

" PreseiTC us a' !" exclaimed Mrs Monypenny, rinnin' in 

behind Mr Monypenny's chair, an' flingin' her arms roond his 
neck, "it's no possible that the hoose can be comin' doon 
aboot oor lugs — is it 1" 

"I houp no," quoth Mr Monypenny, lookin' somewhat 
dubious, " for though there maun be a dooms heavy wecht o' 
snaw on the i*oof, yet I wad think the four new couples o* guid 
Norrowa timmer that were put in last simmer sid be able to 
keep us a* quite snod an' secure." 

" Loshie me, Mr Bodkin !" quoth Mrs Monypenny, " rin 
ben an' see what Tibbie's doin', for she maun be frichtened 
oot o' her wuts by that fearfu' rummill !" 

Ben I gaed neck or naething, an' caught Tibbie in the very 
act o' scramblin' doon frae the banks ! Ah the sly kittie ! 
I understood the haill business at a single glance ! Anxious 
to hear what wad be said atween her faither an' me — for she 
had jealoused that matrimonial matters were to be on the 
carpet — the cuttie had actually clum up to the garret amang 
the lumber, cruppen across the banks on her hands an' knees, 
an' demed at the void through whilk the barrel had made it's 
misfortunate descent. On hearin' the order issued for her 
immediate recall to the kitchen, she had retraced her staps 
rather hastily an' incautiously, whereby she had disturbed the 
repose o* the ban-el, causin' it to tak' it's flicht doon through 
the hatch-hole as above described. When I gaed ben on her 
she was strugglin' half-gaits doon the clay partition wa*, makin* 
desperate efforts to extricate hersel' ftie her equivocal per- 
dicament afore she sid be discovered, her wee bit heartie playin' 
pittie-pattie an* her rosy cheeks brent red wi' shame at bein' 
found oot, as I could baith feel an' see when I claspit her in my 
arms wi' the view o' assistin' her to regain her fittin' on terra 
firmaj whilk I did wi' a' the tenderness an' gallantry that I 
could possibly bring to the execution o' sic a delicate an* delight- 
fu' duty, takin' care afore lettin' her escape frae my embrace to 
press her ardently to my bosom, an' to imprint a half a score 
o' glow in' kisses upon her cherry-lips ! 

" Eh Tam, ye scoondrel ! is that you ?" quoth she, in a 
stiflin' sort o' whisper that spak' o' a feel in' o' mingled terror 
an' thankfulness. " Losh I'm richt glad, for I thocht it was 

my mither, an' what could I hae said for mysel' had it been 
her 1 But, for the life o' ye Tarn ! never leet that I waa i* 
the garret 1" 

"Sae ye've heanl a' that passed atween the auld folk an' 
me?" quoth I, chuckin' her under the chin an* giein' her 
anither warm embrace an' anither roond o' kissin'. 

" What wad ye do if ye kent 1" quoth she, lookin' into my 
face wi' a merry smile playin' on her handsome coontenance, 
an' wi' her mou' held up in a convenient attitude for the 
bestowal o' a fresh impression o' kisses, whilk she duly received 
as a matter of coorse. 

" Ah Tibbie ! Tibbie !" quoth I, claspm' her tremblin' hand 
in mine, " but ye are a paukie jaud, though !" 

" Tam, ye cruel sinner !" quoth Tibbie, wrigglin' like an 
eel on a hook to disengage her hand frae the firm grasp where- 
with I held it, " ye're hurt in' my hand. Let go ! this very 
instant, let go, or I'll be obliged to cry oot, for I'm no able to 
thole ye ony langer. Weisht ! Dinna ye hear a fit oomin' 
ben 1 That's my faither, as sure as I'm Hvin' ! let go noo, 
Tam !" 

In short, Tibbie made maist praiseworthy exertions to feeae 
her fingers oot o' my loof as lang as I held them fast, but 
flomehoo or ither, when in obedience to her earnest an* oft- 
repeated entreaties, I at last tane pity on her an' relaxed my 
hauidy-grips, her fingers still lingered in my loof in saft an* 
playfu' dalliance, withoot an' attempt to escape. Hoosomdever, 
lest Mr and Mrs Monypenny micht begin to marvel why we 
were bidin' sae lang, an' what we were doin', I gied her anither 
hearty embrace accompanied by anither hasty smourich, an* 
then led her awa but to the kitchen, to face the auld folks. 
On bein* interrogated anent the barrel catastrophe, Tibbie 
protested that she kent naething aboot it — never was aware 
o* a barrel bein' there ava — never saw it as far as she could 
remember — ^heard the noise an' wondered what it could be — 
supposed it to proceed frae the stable, whilk was juist through 
the wa' frae the ben-end — was confirmed in this opinion sub- 
sequently by hearin' the horses i attlin' their chains an' stampin' 
their hooves louder that they were wont — but as for the 

barrel, she couldna fathom by what instrumentality it had 
been set in motion ava — unless it had been by the cat, or 
maybe by a rottan — for the like had happened mony time. 

The consternation caused by the &* o' the barrel havin' 
subsided belyve, we a* settled doon roond the bleezin* ingle, 
an' resolved oorsel's into a committee o' the haill boose touchin' 
matrimonial matters. Havin' surveyed the question in a' it's 
several aspects an' bearin's, the conclusion we arrived at was 
that the nuptial day shouldna be definitively fixed until I 
had had an opportunity o' hearin' my faither's breath on the 
subject. Forbye that he, as bein' my faither, had a richt to be 
consultit in the case, it was a' the mair necessary to do sae 
for this rizzen, that I micht peradventure be obligatit to tak' 
a steek alang wi' him for a time, until I sid hae leisure to look 
aboot for a suitable job elsewhere. 

By an' bye ten o'clock chappit, when Mr Monypenny, wha 
had been gauntin' for sometime previous as if sleep had been 
ower-maisterin' his faculties, remarked that as it was wearln' 
towards bed-time, it wad be necessary to close oor cracks for 
the nicht. Havin' raxed doon the Big Ha' Bible an' performed 
that patriarchal duty sae beautifully an' touchingly pourtrayed 
in the " Cottai-'s Saturday Nicht," he led me awa to my bed- 
room — a wee, snug, cozy, pantry bit placie, built as a tofa' at 
the back o' the hoose, an' wi' a door openin' aff the kitchen. 

Neist momin* I was up betimes, wi' the view o' renderin' 
what assistance I could to howk a hole through the immense 
snaw-wrede that lay heaped up mountain-high in front o' the 
hoose, shuttin' oot the licht o' day, an' debarrin' a' ingress or 
egress except by the big clay chimney, doon whilk I had 
scrambled the nicht previous. It was aboot as dismal an' 
difficult a job as ever I had a hand in, but Tibbie bein' present, 
wi' her rosy cheeks an' slae-black een, to cheer up my flaggin' 
energies wi' her witchin' smiles, I brocht a' my engineerin' 
skill to the accomplishment o' my arduous task, wrocht like 
a very teegar till the sweat was drappin' frae the neb o' my 
nose, an' had the satisfaction at last to clear the way to the 
ooter warld. The storm o' the day previous had abated — ^the 
virgin snaw had ceased to be agitated an' tossed hither an' 

thither on the wings o' the blast — ^the waiUn* winds had sub- 
sided into a profound calm — a wierd-like silence reigned ower 
the haill face o* creation — an' as far as the e'e could survey 
the landscape there was naetliing to be seen but a boundless 
an' dreary wilderness o' snaw. 

Breakfast ower I tane a tempomry fareweel o' Tibbie an* 
Breeriebuss, a.W set oot for Buttonhole, where T arrived safe 
an' soond aboot mid-forcuoon. Great was the excitement 
caused by ray uulooked-for return. The meetin' o' pawrent 
an' child, sister an' brither, was juist a rehearsal o' the Parable 
o' the Prodigal Son. If I wasna exactly kissed an* embraced 
as he was, my hand, at least, was weel shaken an' my shoother 
weel clappit, especially by my mither an* Chirstie, wha were 
perfectly like to devoor me wi' their affectionate attentions 
an' kindly demonstrations. If the fatted calf wasna slaught- 
ered for my especial entertainment, there was, at least, a guid 
fat hen transferred frae the banks to the kail-pat in honour o* 
my arrival. In short, at Buttonhole as at Breeriebuss, I was 
received wi' open arms, an' enjoyed quite a triumph in a sma' 
way. I was regarded wi' feelin's o' awe an' wonder as intense 
as if, instead o' havin' been nae farther than Lunnon, I had, 
like Mungo Park, juist returned frae a voyage o' discovery to 
the city o' Cockatoo. A' my Lunnon battles had to be focht 
ower again — ^a' the wonders I had seen — ^a' the adventures 
wherein I had participated behooved to be rehearsed — ^hunders 
o' questions on divers subjects had to be listened to an' anwer- 
ed in the same breath. I had freends an' acquaintances 
flockin* to see me frae " a* the airts the wind can blaw" — ^a' 
gapin' wi' curiosity to see a man — " all alive," as the show 
folk say — wha had been mourned for as dead. I found mysel' 
as great a hero as Tam Thoom or the Pig Faced Lady. I had 
been not only auchteen months in the metropolis, but I had 
seen the King's Palace, baith ootside an' inside, an' what was 
o' still greater moment in the estimation o' the primitive 
patriarchs o' the East Neuk, I had actually seen the king 
himscl' — nay more, I had even had the guid fortune to 
assist in takin' the dimensions o' the Royal corporation 
for sundry suits o' superfine West o' Englan' wool-dyed 

clotbinM My sojourn in Lunnon had rendered me a 
perfect prodigy ! My name was in every body's mooth — my 
achievements formed the sole topic o* conversation baith in 
kitchen an' ha' for a month an' mair. Saunders Broganawl 
cam' to get a gallows button sewed on — Patie Baisler to get 
a pair o' corduroy cutikins shapen — the Smith to get a clout 
inserted in the seat o' his trousers— Geordie Mortclaith to get 
the grease removed frae the collar o' an auld black coat he 
had received as a New Year's gift frae Mr Gowlanthump — 
Willie Wabster to speer aboot the pattern o' a table-claith my 
mither had commissioned him to weave as pairt o' Chirstie's 
providin', an' this although the pattern had been fully dis- 
cussed atween them before — ^a' cam' on some sma* piece o* 
business or ither, but thjeir main errand, as I could easily see, 
was to draw me into a recapitulation o' my Lunnon observa- 
tions an' experiences. Mrs Snifters, honest woman, made nae 
twa faced attempts to gang aboot the buss in gratifyin' her 
curiosity, for the first guid day after the snaw was aff the 
grund, she cam' ower to Buttonhole aues errand, " to get a 
description," as she observed, " o' the King, an' the Palace, 
an* the Bank o' Englan'." Mrs Patrick, Peggy's mither, cam' 
a* the gait firae St Andrews to enquire if I had never chanced 
to forgaither wi' her sister's man durin' my sojourn in Lunnon. 
As he drave ane o' Whitbread's ale carts, she was certain sure 
he bit to be weel kent to eveiy body in Lunnon, an' she 
couldna understand hoo I could hae been there sae lang with- 
oot gettin' some wittins o' 'm. Naething can be staler than 
a twice tauld tale, especially to the teller thereof, an' it may 
be easily imagined therefore hoo teedisome a job it was for me 
to recapitulate my adventures ower an' ower himders o' times, 
withoot the slichtest variation. 

Havin' seized on the first favourable opportunity that pre- 
sentit itsel' for layin' my matrimonial project before my faither 
an* mither — ^whilk I did, no withoot feeHn' some sma' degree 
o' blateness, as is commonly the case in similar circumstances 
— I was greatly pleased to find that their views an' mine per- 
fectly coincided, an' that the only hindrance to my immediate 
union wi' Tibbie was the restriction whilk required that I 
Hh 

should reside sax weeks within the boonds o' the Parish afore 
the banns could be legally proclaimed i* the kii^ As for my 
mither, she was delighted wi' the prudent choice I had made 
o' a wife, for Tibbie's kindness an' consideration at the time 
when everybody believed me to be dead, had made a maist 
favourable impression on her mind. My faither was quite 
agreeable that I should work alang wi' him aye an' until 
I^vidence should present me wi' a mair eligible openin', an' 
as to financial matters, if need required he wad be ready to 
gang the length o' advancin' a few pounds to set me up in 
business on my ain hook. 

Havin' got a' thae bits o' odds an' ends satisfactorily settled, 
I sat doon an' wrote a lang letter to Uncle Jeames in LuunoD, 
thankin' him for the kindness he had shewn to me when I was 
an ahen an' an ootcast on the warld's highway, humbly cravin' 
his pardon for havin' absconded in the rogue-like manner I 
had done, directin' him to send doon my kist to St Andrews 
by the neist Packet, an' tellin him I was contemplatin' an 
early approach to the hymeneal altar. 

The sax weeks quarantine precedin' my marriage creepit 
awa, as I thocht, at a snail's paca As impatient was I fof 
the arrival o' the happy day that was to see me launch fiirth 
on the Pacific Ocean o' matrimony as ony thochtless school- 
laddie ever was for the hairst-vacance. The oors seemed day^ 
the days weeks, an' the weeks months. Only in the nidii 
watches when sleep sealed up my eeholes an' steeped my 
senses in deep forgetfulness, did auld carl time seem to hobble 
roond his diurnal sphere wi' his usual agility. Had Tibbie 
been at Burleyrackit the case wad hae been far different, 
because I could hae seen her every ither nicht or sae, but 
Breeriebuss was ower far awa for bein' favourable to frequent 
interviews. I gaed twice a-week to see her, but that didna 
satisfy me — in short, I wad say, judgin' frae my ain experience, 
that naething can comfort the love-sick soul save the constant 
presence o' the beloved object 

While laboiu*in' under this impatient state o* mind, I had 
a fresh attack o' the poetics. Seizin' ^^ my guid auld harp- 
ance mair," I gied utterance to my sentiments in a flood o' 

sang, several quires o* stout foolscap havin* been fylt in the 
operation. The followin' is a swatch o* the amatory strains I 
poured furth in torrents durin' the lapse o* that wearisome 
interval o' ante-nuptial infelicity : — 

THB BACHELOR'S LAMENT. 

AiB— " Toddlin' Hamtr 

When cftTild nvinter ruffles the leaves free the tree, 
I*m as weaiy a bodie as weary can be ; 
There's no ane to cheer me across the hearthstane, 
A* the lee winter nicht I maan dozen my lane, 

Dozen my lane, dozen my lane, 
A' the lee winter nicht I mann dozen my lane. 

The thrush lo'es to sing T the white-blumin' thom^ 
The hare lo'es to gambol amang the green com. 
But naething in nature can mak* my heart fain, 
For I ne'er can be blithesome while livin' my lane^ 

Livin' my lane, livin' my lane, 
I ne'er can be blythesome while liyin* my lane. 

Fve an auld dowie chaumer jnist twal* feet by ten, 
An oot-hoose, an in-hoose, a bnt-hoose, an' ben, 
A weel-plenished mailin', an' gowd, a' my ain, 
But nocbt can delight me when livin' my lane, 

Livin* my lane, livin' my lane, 
0, nocht can delight me when livin' my lane. 

Though some blame the lasses I care nae a flee, 
ni e'en tak' my fortune, whate'er it may be, 
Quid folk are richt scarce, but FU surely find ane. 
To mak' me far blither than livin' my lane, 

Livin' my lane, livin* my lane. 
To mak' me far blitiier than livin' my lane. 

An' gin a sweet wifie should e*er be my hap, 
m wake like a kiVrock, an' sleep like a tap, 
ril sing like a lintie, an' never complain. 
But f oiget a' the sorrows o' livin' my lane, 

Livin' my lane, livin' my lane, 
wha can be happy when livin' alane I 

CHAPTER XXVII. 
"wooed an* married an' a'." 

When a chield comes within a cat-loup o' matrimony, he wad 
need to eschew sentiment an' proceed to business. Marryin' 
is nae bairns play, I can tell ye ! for, in order that the cere- 
mony may gang aflF wi* a* the honours, a warld o' preliminary 
fykes maun be attended to. In the first place a hoose maun 
be ta'en, for it wad be madness to get a bird withoot providin* 
a cage to put it in, Then, after ye hae the hoose secured, ye 
maun set aboot coUeckin* a ciun sticks o' furniture, lie 
wright maun be spoken till aboot the beds, the chairs, an* the 
tables, an* the smith aboot the grate, the fender, an* the fire 
irons. If ye*re ambitious o* doin* the thing genteelly, as I was, 
ye maun enter into negotiations wi* a fashionable cabinet- 
maker for a roond polished mahogany table, an* half-a-dizzen 
o* chairs to match. A* this maun be done by stealth too, if 
ye dinna want to be odd, an* get yersel* spoken aboot, an' 
maybe laughed at, for, in Scotland, waddin's an* wooin*8 are 
matters that dauma be gane aboot openly an* aboon board, 
but in conformity wi' the admonitions laid doon by the twa- 
faced lassie in the auld sang — 

'* Come doon the back stairs when ye come to coort me, 
Gome doon the back stairs when ye come to coort me. 

Come doon the back stairs an' let nae body see, 
An' come as ye were na a-comin' to me.** 

Etiquette demands that matrimonial enterprises should be 
invested wi' a certain degree o' mystery, juist as if it were 
unlawfu*, or shamfu', or sinfu' to coort an' to marry, though the 
thing has been done ever sin' there were twa individuals in this 
warld, an' that has been for a period o' sax thoosand years. The 
wright employed to mak* the furniture is under a moral obliga- 
tion no to tell wha the articles are for, an* if questioned on the 
subject, he either tells a lee, or says naething ava. It is the 
same wi* the tailor wha has the makin' o' the waddin' suit, 

but in my case there was providentially nae needcessity for 
coinin' lees aboot it, as I tane care to mak' my bits o' duds 
when there was naebody present to spy ferlies, or to speer in- 
convenient questions. An' then it is wonderfu' to thmk hoo 
mony drams ye maun drink when preparin' for yer wad- 
din* ; ye maun drink a half mutchkin wi' the wright, 
an' anither wi' the smith afore yer bargain can be said to be 
closed wi' them. Sax or aucht o' yer drowthie cronies, hearin' 
that a marriage is on the carpet, drap in by twas an' threes, 
quite promiscuously, an' by the merest accident as it were, an' 
of coorse, the bottle maun be produced if ye dinna want yer 
guid name for ever tarnished in their estimation. Then comes 
the Beukin', when ye maun drink a cawker oot o' the Dominie's 
bottle, besides fillin' yersel' an' yer companion half-fou' at a 
public-hoose on the road hame. After the Beukin' comes the 
Feetwashin', when ye maun not only drink yersel' blind, but 
gie half a score o' yer maist intimate acquaintances as muckle 
hcker as they can lay into their hides. Guid guide us a' ! 
gettin' married is nae easy matter, either for purse, or person. 
A body wad need to hae some sma' comfort afterwards, con- 
siderin' the trouble an' expense that maun be waired on the 
business aforehand. 

It was a comparatively easy matter to settle wl* the wright, 
the cabinet-maker, an' the smith aboot the bits o' furniture 
things, but I was like to suffer nae that little fash at first to 
find a hoose at an easy distance frae Buttonhole. There was 
a toom hoose owerbye at Skirlnakit, an' anither at the Kirk- 
town, but baith o' them were farther frae my wark than wad 
hae been convenient, besides bein' sadly oot o' repair. When 
I was in a swither what to do, Andro Sooter khidly cam' to my 
relief, an' bespak' for my behoof the temporary use o* a toom 
hoose at Snipemire, whUk wad serve my purpose till sic time 
as a better ane sid cast up. 

Everything havin' been put in train for the momentous 
occasion, I was waitin' wi' as muckle patience as I could 
muster for the nick o' time that was destined to put on the 
head-sheaf an' consummate my fondly cherished desires, when 
a letter arrives frae Mr Simon Patch, (I had adverteezed him 

o' my return frae Lnnnon,) bearin' the welcome annoimcemeiit 
tiiat as he had juist completed arrangements for jQittin' his 
camp, bag an' Imggage, to the city o' Aberdeen, as successor to 
an aidd maister o' his wha was retirin' frae business, he wad 
mak' me a compliment o' the goidwill o' his Dundee businesB^ 
on condition that I sid tak' the lease o* his hoose aff his hand, 
as also keep on his youngest apprentice wha couldna weel he 
removed to the Granite City, by reason that he had been 
bargained to bed an' board wi' his mither — a puir, infirm 
widow woman, wha resided in the Bannethill, an* gained a 
scanty livelihood by windin' bobbins. Alludin' to cor St 
Andrews ploy, Simon delicately hintit that his present offer 
micht pemdventure mak' some amends to me for the evil he 
had been pairtly instrumental in leadin' me into on that oc- 
casion. He also stated that he wad hae come to Buttonhole 
in person an' explained matters by word o' mooth, but that 
the short day, coupled wi' the multiplicity o' business he had 
on hand, wadna permit o' his doin' sae for the time bein', but 
he strongly advised me, if I thocht o' dosin' wi' his offer, te 
mak' a rin ower to Dundee immediately, when he wad xnak* 
a' necessary explanations, an' introduce me to his principal 
customers. 

My certie, here was a peeled egg that few hae the like o' to 
sit doon till when they first enter into the matrimonial state ! 
Of coorse, I lost nae time in apprizin' my faither o' the gener- 
ous offer I had received, an' if he ever entertained . a serious 
grudge against Simon for trystin' me awa on that eventfu' 
pilgrimage to St Andrews, he noo granted him complete ab- 
solation for his former iniquity. I rather think there had 
been some little dryness atween the twa o' them anent that 
affair, for Simon had never ventured back to Buttonhole since 
it happened, though him an' me never ceased to correspond 
wf ilk ither a' the time I was in Lunnon. Hoosomdever, as 
I've observed, his gentlemanly behaviour on this occasion 
completely atoned for a' his past delinquencies, an' so my fi^i- 
ther advised me to pad aff, an' strike a baigain at ance. 

Neist momin', lang afore day-licht cam' in, I was up an' 
awa on my way to Dundee — ^purposin' to travel on fit by the 

Guard Briggs to Newport, but fetchin' a compass roond by 
Breeriebuss in the first place m order that I micht adverteeze 
Tibbie o' the stroke o* guid fortune that had thus unexpectedly 
fa'en to my lot an' hers. Need I say that she was perfectly 
lifbit up at the magnificent idea o' takin' up hoose in sic a 
large an' fashionable toon as Dimdee. Her pawrents too were 
equally weel pleased wi' Simon's generous proposal, so that oor 
j^ospects o' walth an' happiness, an' everythmg calculated to 
render life a real blessin', looked uncommon bright at the aff- 
set o' oor matrimonial career. 

Arrivin' in Dundee, I soon £aund oot Simon's place o^ busi- 
ness, whilk was in the tapmost flat o' a hoose situate in the 
Narrow o' the Murraygate — an excellent locality, as I could 
see at a glance, for a man in a public way, though rather 
noisome, especially in the momin's, by reason o' the filth o' 
various kinds that soomed ankle-deep in some spots in defiance- 
o' the scavenger's besom, an' rather noisy too at times by* 
reason o' the multitudes o' fish-cadgers, blind-fiddlers, ballad- 
singers, chimney-sweeps, an' ither tootin' cattle o' the same 
kidney, wha congregated there frae mom to dewy eye, in 
pursuit o' their respective occupations* 

Simon was juist excessively kind to me, an' tane me oot an' 
introduced me,, as he had promised, to his principal customers 
— the feck o' iJiem bein' men o' substance, an' ane o' them a 
Bailie. Mrs Patch too was a warm-heartit, mitherly sort o' a 
bodie — immensely fond o' the smatter o' weei Patches that were 
toddlin' in the floor-head, an' dingin' like limpets to her apron^ 
an' perfectly satisfied in her ain mind that Mr Patch was ane o' 
the greatest o' men an' best o' husbands. Ere I had been mony 
minutes in her society, I had received a particular aocoont 
o' the birth, eild, upbringin', vices^ an' virtues o' her youthfu' 
progeny, together wi' disquisitions on teethin', watery pox, 
measles, an' chin-cough, the whole bein' exceedingly edifyin' 
to ane wha was aboot to enter on the cares, the duties, an* 
the responsibilities incidental to matrimonial life. 

The grand result o' my conference wi' Mr Patch wa« that 
a bargain was struck between him aa' me,, whereby I was to 
receive a transfer o' his lease, (whilk had four years to rin,)^ 



280 TAMMAS BODKIN. 

on the terms originally proposed by himy an' that I was to 
tak' possession as soon as it convened mysel' to do sae — ^that 
is to say, on my marriage wi' Tibbie Monypenny. 

Havin' tarried wi* Simon a' that nicht, I hastened back neist 
momin' to Breeriebuss an' Buttonhole, wi' the view o' reportin' 
progress, an' makin' final preparations for the waddin', whilk 
was fixed to tak' place at the expiry o' my sax weeks' sojourn 
within the boonds o' the parish, as provided for by Act o' 
Parliament touchin' the proclamation o' bans. 

On the approach o' the lang-looked-for day that was to mak* 
me a bridegroom an' Tibbie a bride, I expressed an intention 
o' havin' the proclamation business knocked aff on a sing^ 
Sabbath, but this didna accord wi' the notions o' ecclesiastical 
polity entertained by my faither, wha demonstrated clearly 
an' conclusively frae the First Beuk o' Discipline, that the pro- 
clamation behooved to be made on three several Sabbaths at 
the assemblin' o' the forenoon diets o' worship. Mr GowIbq- 
thump havin' been consultit on the subject, was also dead 
against my proposal as bein* quite contrary, not only to the 
spirit, but to the very letter o' the standards o' the kirk. Of 
coorse, to have attempted to gainsay a deliverance emanatin' 
frae an authority sae venerable an' infallible wad hae been 
doonricht madness ; an' therefore I had nae help for it but 
juist to bow my head submissively an' kiss the rod withoot 
makin' anither hishie or wishie aboot it. 

My auld freend Dominie Squeaker, though, by reason o' 
increasin' bodily infirmities, he had ceased for some years to 
wield the taws, yet continued to discharge the duties o' the 
Session Clerkship, an' to him therefore I behooved to apply 
on the subject o' the contract. On the Saturday nicht appoint- 
ed for that purpose I set oot, accompanied by Mr William 
Monypenny an' Andro Sooter, on my grand ofiicial visit to Mr 
Squeeker. The puir auld Dominie was never better pleased 
than when he had a marriage contract on hand as it put a few 
shillin's into his scantily furnished exchequer, besides supplyin' 
him wi' an occasion for weetin' his auld gizzened whistle wi' 
a dram, whereof he was immensely fond. We fsiund the 
Dominie in capital trim. He crackit aboot the days when 

I was under his scholastic jurisdiction, an' averred that I had 
been as skeigh, camsteerie, an' contermashous at times as ony 
body was fit to be, an' no withoot deservin' an' receivin' an 
average amount o' corporeal correction at his hands, but he 
didna doot I had noo come to recognise the unspeakable 
advantages I had derived frae his chastisements, an' that I 
wad be duly gratefu' to him for the mony severe thrashin's he 
had gi'en me. He houped, moreover, that I wad prove as 
guid a husband to Tibbie Monypenny, as my faither had been 
to Effie Muckhawkie. Of coorse, I frankly admitted the jus- 
tice o' his observations to&chin' my youthfu' misbehaviour, 
an', at the same time, endeavoured to express the deep 
obligations I was under to him for havin', on sundry occasions 
within my recollection, thrashed me within an inch o* my very 
life. I also mentioned for his special comfort an' satisfaction, 
that I had been ane o' the ringleaders in the diabolical con- 
spiracy, mentioned in an early chapter o* this veracious 
lustory, which resulted in his leavin' the bottom o' his velvet 
knee-breekies stickin' firm an' fast to the seat o' the desk, 
when he descended like a whirlwind to tak' vengeance on the 
mutineers. This information, I could see, didna suit his chop 
sae weel as he wad hae liked, an' therefore, oor business bein^ 
concluded, I invited him alang to the Horse Shoe Inn, whaur 
a toothfu' o' Mrs Snifters' best, I didna doot, wad induce him 
to forgie me for my concernment in that notable breach o' 
scholastic decorum. 

At the Horse Shoe, we forgaithered wi* the smith, John 
M*Briar, Patie Baisler, an' a cum mair chields, wha were 
haudin' themsel's cozy an' comfortable roond a bowlfu' o' reekin' 
toddy. Seein' the Dominie an' Mr Monypenny in my society, 
they were at nae loss to divine the object o' my visit to the 
Kirktown that nicht, an' of coorse, I cam' in for a guid hantle 
o* botheration, banter, an' jokosity — a' quite harmless, hooever, 
an' no beyond the limits allooable under the circumstances. 
In the coorse o' oor promiscuous conversation, Jock Jehu's 
name happened to be mentioned. 

"Ay, losh what'll Jock be thinkin' the mom's forenoon when 
lie hears the proclamation ?" quoth the smith, 
li 

" Wha ? Coachy ? What is there to gar him think mair 
than ither folk V* quoth John M*Briar. 

" Ou, hae ye no heard ?" quoth the smith. " D'ye no ken 
that Jock has been doin' his utmost to supplant oor freend 
Tam there, in the affections o* that bonnie bit lassie o' his V* 

"Ay, ay,** quoth Mr M*Biiar, "has he really been tryin' 
the trick wi' Tam that Jacob played to his brither Easy ? 
Weel, I juist hat e n o, I winna use sic a strong expression 
as that, for we've nae richt to hate even the greatest villain 
that ever the earth canied — ^but I juist canna thole thae kind 
o' folk wha winna be content to seek aboot for themsel's, but 
wha maun aye be takin' whangs o' ither folk's leather. Are 
there no plenty o' lasses i' the coontry-side wha never hae had 
an oflFer o* a sweet-heart ava ?" 

"Ay, scores o' them," quoth the smith, "an* the warst faiired 
o* them guid eneugh for Jock Jehu." 

" Weel then," quoth Mr M'Briar, " let him try for some o* 
them, an* ouyhoo let him hand his hands affen ither folk's 
property an* be hanged till him !" 

" Deed ye*ve said the truth John, if ever ony body said it,*' 
quoth Patie Baisler, " but hae ye heard o* the souple scheme 
the scoondrel fell upon to break aff the correspondence atween 
Tam an' his intended ?" 

" No : what was it ?" quoth Mr M^Briar. 

"The smith there will tell ye : he kens better aboot it than 
I do," quoth Patie, castin' an enquirin' glance towards Bum- 
ewin. 

" Ou," quoth the smith, " there was a man tellin' me that 
he had seen i' the papers a notice o* Jehu*s marriage wi' Miss 
Monypenny, an* a* body that I've spoken till on the subject 
are strongly i* the belief that Jehu was the owthor o* the leein' 
intimation himsel'." 

" But dear me," quoth Mr M'Briar, " what guid could he 
expect that to do him ava V* 

"A warld o* guid, had every thing gane to his mind,'* quoth 
the smith. "Ye see, Jehu had a notion i' his noddle that Tam 
wad maybe see the paper — indeed I've heard it said that he 
got the new laundry-maid at Burleyrackit, wha wreats a hand 

geyan like Tibbie's, to address a copy o* the paper to Tarn in 
Lunnon — ^was that the way o*t, Tarn V* 

" Weel," quoth I, " the paper cam' to me onyhoo, an' it 
contained the leein* intimation, but wha contrived the lee, an' 
wha sent the paper, are questions that I canna answer, though 
I've my ain thochts on the subject." 

" Aweel ye see," resumed the smith, " it is the opinion o' 
some folk I've spoken till, that Jehu thocht by this means to 
put a stop to the correspondence atween Tarn an' Tibbie, an' 
then he wad hae had some sma' chance o' gettin' himsel' 
ingratiated into her favour. But mair an' farther than a' that, 
he's sair lee'd on if he didna intercept the love letters atween 
Lunnon an' Breeriebuss. A man was tellin' me — ^though I 
sanna be sayin' wha, as it micht breed mischief were I to name 
names — ^that when he gaed to St Andrews for the Laird's let- 
ters, he pretended to the postman that he had been commis- 
sioned to speer if there was ony letter addressed to Mis3 
Monypenny o' Breeriebuss, an' if there was, then he wad get 
it awa wi"m, on pretence o' deliverin' it to the richtfu' owner 
thereof, but what he did wi' a' the letters he got, he kens best 
himsel' — feint ane o' them reached Breeriebuss." 

" the great scoondrel that he is I" quoth Mr Monypenny, 
waxin' wroth at the diabolical revelation the smith was un- 
fiiuldin', " but I'll hae him weel soused for that, though !" 

" Na, na," quoth the smith, tryin' to smooth him doon awee, 
** ye maun do naething o' the kind, for my informant gied me 
the story in a great secret, an' afore he wad tell me I had to 
promise no to open my mooth aboot it, so for my sake ye'U 
juist let him gang for the rogue that he is." 

''But hoo had he managed wi' the letters addressed to me]" 
quoth I, " Tibbie's letters ye ken ]" 

" Ou ay, that's weel mindit," quoth the smith, giein' his 
breeks a hotchle up, an' then pourin' ower a gless o' toddy to 
clear his wizzen, "I was quite forgettin' that pairt o' the story. 
Weel ye see, Tibbie's letters bein' aye left wastbye at Janet 
Wabster's, to be forwarded to St Andrews by the carrier, 
Jehu, pretendin' as usual to be very obligin', wad halt ilka day 
on his way to the Post OiB&ce, an' offer to tak' what letters she 

had alang wi* him for naething — ^a proposal whereto Janet 
had nae earthly objection to offer, as she thereby got a' the 
pennies till hersel', that itherwise wad hae gane into the car- 
rier's muckle harran pock. Whenever there was a letter 
addressed to Tarn in Tibbie's hand wreat, ye needna doot it 
was cumabbit furthwith." 

" Haigh Tse gie the fallow a fleg for his impudence, if I sid 
do nae mair !" quoth Mr Monypenny, bringin' bis ponderous 
neive doon on the feckless fir table wi' sic a dreedfu' thump, 
that the toddy-bowl stottit aiF its bottom an* lichtit on its 
braid-side, skailin* a' the guid swats, whilk flowed ower the 
surface o* the board, juist like the water that followed the 
children o' Israel through the wilderness o' Zin, when 
the wrathfu' prophet smote the rock in Horeb. The liquid 
element, makin* tracks for Patie Baisler's edge o' the table, 
wad soon hae overflowed its banks an' wat a' the legs o' his 
slacks, had he no prevented it by clappin' his mooth to the 
current, an' lappin' it up wi' a* his micht an' main. John 
M^Briar, seein' hoo quickly the sap was vanishin' doon Patie's 
craig, an' richtly jealousin' that if he didna help himsel' nae 
ither body would, fell to the sookin' also ; while the smith, 
never hindmost when there was drink to be drucken, fallowed 
the general example ; an' so it cam' to pass that the decks 
were cleared in a wonderfu' short space o' time, an' withoot 
the utterance o* a solitary syllable by ony body there present, 
except by Mr Monypenny, wha sat reproachin' himsel' wi' 
havin' been instrumental in the skailin' o' the sup guid drink. 
The honest man insistit on bein* at the expense o' fraughtin* 
the bowl afresh, an' so makin' amends for a faut ; but this I 
wad by nae means hear tell o', as the mischanter was wholly 
an' solely due to a pardonable excess o' zeal on his pairt for 
the vindication o' my honour an' that o' my beloved Tibbie. 
Therefore, I summonsed ben anither half mutchkin, an' paid 
the damage oot o' my ain pouch, for whilk I was highly ex- 
tolled by Mr Squeeker, wha declared that I had acted in the 
emergency like a perfect gentleman. 

While the second browst was a-brewin', John M 'Briar had 
been sittin' earnestly cogitatin , an* I was in expectation o' 

naething short o' a nuptial ode frae him as the fruit o' his 
silent meditations, when, startin* to his feet in an instant like 
a bein' possessed, he cried oot that a brilliant idea had juist 
flashed athort his mind. 

" Yea, John, what is*t, man 1" inquired the smith. 

"What wad ye think o' gettin* Jehu decoyed into the 
leteran the mom's forenoon, an' garrin* him mak' the mar- 
riage proclamation wi* his ain mooth 1" quoth Mr M' Briar, 
chucklin* wi' inward delight at the bare thocht o* the embar- 
rassment Jehu wad be sure to feel at bein' placed in sic a 
delicate situation. 

" Capital !" exclaimed Bumewin, clappin' his black homy 
looves thegither wi* glee at the bricht idea. "Most beautifu', 
I declare ! Od man, John, but ye're a droll shaver, for wha 
but yer ain sel' wad hae thocht o' sic a queer project ! To be 
sure ! Get Jehu into the leteran the mora. Mr Squeeker 
winna object to onything sae rizzenable as that. Wha are ye 
to hae helpin* ye the mom's forenoon, Mr Squeeker V* 

" Well, Sir," quoth the Dominie, " I was just thinking of 
applying to our friend Mr Baisler here for a day's work — as 
I'm not very fit for duty myself now — but if you would like 
Mr Jehu to go in for a day, I shan't object. The fellow can't 
sing much, as we all know, but he can roar loud enough, and 
he is very willing to make himself useful in that way" 

" As weel as in various ither ways," quoth John M*Briar, 
parenthetically, an' glowerin' me hard i' the face at the same 
time. 

" In fact he is quite proud of it," continued the Dominie, 
" and I believe, by asking him to take my place to-morrow, 
I shall not only oblige you, but do him infinite honour in his 
own eyes. I shall speak to him on the subject." 

" Dinna teli him wha's to be cried till he's safe i' the box," 
quoth John M*Briar, " or ye'll find he winna gang in ava." 

"0 no, I'll take care that he doesn't receive the lines till 
he is in the lateran," quoth the Dominie. 

Havin' arranged this little plot to oor satisfaction, we toomed 
oor jorums, paid the la win' an' pairtit for the nicht. 

Neist mornin', the Smith, John M* Briar, Patie Baisler, au' 

several ithers, wham they had adverteezed o' the rod that had 
been laid in pickle for the coachman, were at the kirk betimes 
to see hoo the bools wad row. The plot succeeded to admi- 
ration. Puir Jehu mountit the rostrum an* sui-veyed the 
congregation wi* the air o' a man perfectly satisfied wi' himseF 
an' wi* a* the warld, never suspectin' x* the meantime that a 
score o* een were narrowly scrutineezin' his movements or 
that an ordeal sae bitter an' distastefu' was in store for him. 
Juist as Mortclaith gied the bell the hindmost clink, an* as the 
venerable coonteuance o' Mr Gowlanthump appeared atween 
the door checks, Mr Squeeker hirpled his wa*8 inbye to the 
leteran an' handit up the intimation o' my intended marriage. 
Alas for puir Jehu ! what a red face he tane till himser when 
he unfaulded the paperie an* cuist his een across the contentSi 
Andro Sooter, wha cam* ower to Buttonhole i* the gloamin*, 
an* tauld me a* aboot it, declared that the puir sinner looked 
the very picture o* wretchedness an* disconsolation. Bitter as 
the pill was, hooever, it behooved to be swallowed. Springin* 
to his feet mechanically, like a Jack i* the Box, as he was, he 
made an eflfort to hide his confusion, but a* wadna do : lus 
knees smote forgainst ilk ither, his teeth rattled in his head 
like Jim Crow*s clatter-banes, his voice had a tremulous husky 
soond aboot it, startlin* to those imacquainted wi' the cause 
thereof, an* he bummilled through the proclamation juist as 
if he had been a condemned criminal standin* on the staps o* 
the gallows, makin* his last dyin* speech an* confession, an* 
momentarily expectin* Calcraft to pu* oot the pin an' set him 
a-dancin* upon naething. Never was mortal man in a state 
o* greater mortification than was Jehu that day, an' at the 
skailin* o* the kirk he slinkit his wa*s hame withoot tarryin' 
at the style, (as he used to do after bein* in the leteran), to 
receive frae his companions the laudation whilk he considered 
to be justly due to his marvellous gift o* sacred sang. 

In this way was Jehu constrained to lend a hand in pro- 
motin' my marriage wi* Tibbie Monypenny, after he had em- 
ployed a* his airts an* blandishments in order to bring aboot a 
very different result. 

To me the period o* bridegroomhood was onything but a 

sizzen o' idleset, for I'm sure I was keepit trottin' here an' 
there an* back an' fore, superintendin' this, that, an' the ither 
thing until I was very naur trachled aff my feet. Ae day I 
wad be in at St Andrews, pushin' them on wi' the makin' o' 
the mahogony thiugs, the neist day I wad be ower at Dundee, 
layin* in providin' o' various kinds there ; the tae nicht I wad 
be alang at the wright's, to see what progress the beds were 
makin', the nicht followin' I wad be wast at Breeriebuss, takin' 
Tibbie's advice touchin' certain kittle points wherein she 
claimed to exerceese a co-ordinate jurisdiction; an' gang whaur 
I likit my hand was never oot o' my pouch — ^indeed it has 
seldom been oot sinsyne for langer than sax oors on end, except 
when I've been sleepin'. I can tell ye, I very soond faund a 
use for the five an' thirty guineas I brocht wi' me frae Lunnon. 

Anither vexin' thing was that I couldna set my nose oot- 
ower the doornstane withoot gettin' mysel' glowered at as if I 
had fa'en frae the cluds. When I passed the Kirktown to St 
Andrews, the minister's servant hizzies were sure to be 
oot goupin' an' govin' after me as if I had been awin' 
them something, an' makin' my approachin' waddin' the 
subject o' their conversation. John M* Briar's auldest 
dochter — a daft, ram-stam, hallokit quean — she bid to 
hae a rub o' the bridegroom's shoother, an' sae did Andro 
Sooter, an* sae did everybody I forgaithered wi'. When I had 
occasion to gang to Breeriebuss ony nicht, my movements were 
narrowly watched by Tibbie's neebors, unless I creepit alang 
dyke sides, an' through fields as if I had been on some unlawfu' 
business. It was kent to a minute when I arrived, when I 
left, an' what I had been doin'. As for Tibbie, she was equally 
up to the eeholes in business, an' equally an object o' public 
interest an' observation. Nicht an' day was she thrang at 
the needle — makin' her tyken, blankets, sheets, codwares, an' 
a' the ither nameless nick-nacks included in the inventory o' 
a bride's plenishin'. Moreover, she had to receive a' her female 
acquaintances, wha cam' frae far an' near to see her braverie. 

The feet-washin' ploy, on the eve o' the waddin' day, was 
anither business that behooved to be accomplished, an' what 
fun an' gilravago we did kick up at that job 1 Andro Sooter, 

the rogue, scrapit frae the boddom o' the whey-pat a cum coal 
bleck, whilk he wrocht up, alang wi* a cawnel doup, into a 
black clorty compouud, wherewith he mairtered my feet to 
sic a fearfu' extent that I despaired o' ever seein' them look 
like Christian feet alient it. Havin* abused me to their hearts' 
content, they at last fell foul o' ane anither's faces, makin* 
perfect frichts o* themsers, an* playin* a* manner o' pranks 
that could be thocht on. 

The memorable day, destined by the pooers o' fate to make 
me either happy or miserable through a* the future stages o* 
my earthly pilgrimage, dawned at length upon this oor sin- 
laden planet. The ne'er an ee did I steek a' the precedin' 
nicht — not that I entertained evil forbodin's by ony manner 
o' means, — but the excitement o' the feetwashiu* ploy added 
to the thocht o* what I had before my hand, had the effect o* 
banishin* the drowsy god entirely fhte my pillow. By the 
skraigh o' day I was on fit, wanderin' aboot the hoose like a 
ghaist, rehearsin' in my ain mind the programme o' the forth- 
' comin' performance, an' studyin' in an especial maimer the 
pairt in the drama I wad hae to play, so that when the curtain 
rose I micht be able to acquit mysel' to the admiration o* a' 
beholders. 

As we behooved to bo in Dundee that nicht, the nuptial 
ceremony had been fixed to tak' place on the back o' dinnertime. 
Determined to do the thing in style, I had ordered a chaise 
an' pair frae the Fleein' Horse to convey self an' freends frae 
Buttonhole to Breeriebuss, an' self an* partner fi-ae thence to 
Newport after the tyin' o' the marriage knot. The chaise, whilk 
put in appearance in guid time, was elegantly daikered cot 
wi' evergreens, while the horses carried a profusion o' pink 
ribbons aboot their heads, an* had their lugs clothed in graith 
resemblin' white doddie-mittens. Mr Gowlauthump was to 
officiate as the high priest o' Hymen ; Andro Scoter was to be 
best-man, an' my sister Chirstie best-maid. The livin* cargo 
in the chaise comprehendit Mr Gowlanthump — wha was picked 
up at the Horse Shoe, whaur he had been treatin' himser to a 
wee sirple o' Mrs Snifters* brandy bottle afore settin' oot, wi' 
the view o' infusin* a httle warmth an* animation into his 



i 



"WOOED an' married AN* a\" 289 

fushionless corporation — the best-maid an* best-man, Miss 
Peggy Paitrick an' mysel* inside, while Sandy Reekie an' my 
brither Jock, wha had come frae Glasgow for the great occasion, 
rode on the dickie beside the driver — my faither havin' proceed- 
ed to Breeriebuss i' the cuddy cart an oor or twa previous, 
an' my mither bein' ower in Dundee settin' things to richts 
against oor hame-gaun. 

" Smack went the whip, round went the wheels," an' awa 
we gaed, amid a perfect hurricane o' cheers, an' an avalanche 
o' bauchles — Mrs Wabster, Miss M^Briar, an' a cum mair idle 
dames, havin' come to see us afF, ilk ane o' them furnished wi' 
a lapfii' o' auld shoon procured for the happy occasion frae 
Saimders Broganawl, whilk they showered aroond oor lugs wi' 
commendable vigour an' perseverance. On tumin' the geyl 
o' the hoose a volley o' musketry, let afF by the young black- 
smith billies, saluted oor lugs, frichtenin' the horses an' garrin' 
them spring forrit at a smart canter. The haill country side 
seemed to be in a perfect steer aboot my marriage. Between 
Buttonhole an' Breeriebuss every door we passed contained its 
group o' spectators, an' every tongue was busy discussin' the 
merits an' demerits o' the bride an' bridegroom, while frae ayont 
yard-dykes an' swine's cruives auld roosty blunderbusses keepit 
up an incessant pluflF, pluffin' in a manner that was mair 
divertin' than edifyin'. 

When we arrived at Breeriebuss, we faund every thing 
ready for action — ^the dinner dishes set doon — Tibbie arrayed 
in her braw white goon — an' Mrs Monypenny trottin' but 
the hoose an' ben the hoose in a state o' great agitation. 
Tibbie was lookin' charmin', of coorse — a' smiles an' blushes ! 
Her slae-black een, her rosy cheeks an' her cherry mou', looked 
blacker, an' rosier an' cherrier than I had ever seen them do 
before. There was a flutter o' excitement in her breastie — 
that was clear ! There was a crystal blob o' saut water in ilk 
ee as she cam' ben leanin' on her faither's arm — that was 
visible ! There was a slicht quiver on her lip as she pro- 
nounced the irrevocable " yes" — that was perceptible ! But 
the flutterin' heart, the tear-bedewed ee, an' the quiverin' lip 
only served to enhance her charms in my estimation. As we 

joined hands I pressed her loof in mine wi* a* the ardency an* 
fervour o* unswerving affection, an* received frae hers a gentle 
squeeze in return wlulk proved the existence o' a reciprocity 
o' feelin* exceedingly cheerin* an* refreshin* to the soiil. At 
the conclusion o* the ceremony — whilk Mr Gowlanthump per- 
formed wi' great imction an' solemnity, admonishin' Tibhie 
that it was her pairt to love, honour an' o6ey, an' tellin' me that 
it was my duty to love, honour an' command — ^there was a 
shakin' o* hands a' roond, an' a very general kissin' o* the 
bride by the male portion o' the company, causin' Hbbie 
to blush to the very tips o' her ears at havin' her cherry lips 
thus pree'd " afore folk." 

Havin' partaken o' a chack o' dinner— mair for form's sake 
than for ought else, hooover, for Tibbie an' me had an appetite 
for naething that day but a feast o' love — ^the chaise was yokit, 
an' awa we gaed to the Waterside amid the adieux, congrat- 
ulations, an* blessin's o' the haill company. 

A grand supper an' ball in honour o' the auspicious event 
tane place at nicht in Mr Monypenny's strae-bam, to whUk 
the feck o' the neebors, baith auld an' yoimg, were invitet, an' 
there they danced to the soul-stirring strains o' Blind Archie's 
fiddle, feasted themsel's on pies an' roast-beef, an' drank to 
the health an' happiness o' the newly married couple till it 
was four o'clock neist momin'. 

As for Tibbie an' me, we reached Dimdee safe an' soond, 
an' tane possession o' oor ain fireside, my mither meetin' us 
between the door-cheeks, an' breakin' a cake o' shortbread 
aboon the bride's head for luck as we crossed the thresliold. 

Thus was I led, in the coorse o' Providence to set up in 
business on my ain accoont, an' to tak' into the concern a 
sleepin' partner in the person o' Tibbie Monypenny. This 
latter stap I've never seen reason to repent o', as it has proved 
an unspeakable blessin* to baith parties. 

CHAPTER XXVm. 

THE GUNPOWDBR PLOT. 

It has been aften remarked by wiser men than me— but I 
may be allooed to repeat the observation, notwithstanding — 
that the ernrent o* human life rins wi' a quieter an' evener 
flow after folk get married than it did before. Sae lang as 
the waters o* a river remain within the rugged upland region 
whaur they hae their birth, they keep up an incessant noise 
— brattlin' an' brawlin' an' boilin' an* writhin' roond the 
gnarled rocks an' ower the deep dark linns they forgaither wi* 
on their sea-ward journey ; but nae sooner do they reach the 
letel coimtry than the hoarse growl o' the angry lion subsides 
into the peacefu* bleat o' the timorous lamb, an' awa they 
glide towards the mighty ocean, oreepin' lazily an' noiselessly 
through green pastures, roond fertile corn-fields, an* past cities, 
toons an' villages — ^the abodes o' wealth an' luxury. The 
laneliness o' their infancy an' the wild vagaries o' their youth 
spent amang the hills lend inspiration to the poet an' en- 
thusiasm to the landscape painter ; but when, on attainin' to 
the full fruition o' manly vigour, they descend gently into the 
plains, the spell wherewith they had previously been invested 
snaps asunder, an' they find employment belyve in sic menial 
services as drivin' water-wheels an' soomin' steamboats. It 
is muckle sic like wi' human life. When in baimhood we lie 

"Mewling and puking in the nurse's arms/' 

we mak' a vast o' din, if no exactly i' the warld, at least aroond 
the paternal hearth. In youth we tak' to sawin' oor wild aits 
— ^playin' truant, harryin' birds' nests, an' interferin' wi' the 
sugar bowl an' jelly pigs. A little farther on, we fa' ower the 
. lugs in love wi' some bit fascinatin' cummer a year or twa 
younger than we are oorsel's — bide late oot at nicht — fill 
oorsel's fou' at hairat maidens an' New Year times — get oor 

een made as blue as blawarts by fechtin' at Fairs an' races — 
an' play a multitude o' ither mad pranks at sundry times an' 
in divers manners. At last we get " sackit an' set bye," when 
if we dinna become as docile a9 a gin horse an' as innocent as 
a sookin' turkey, it'll be the waur for oorseVs an' for a' be- 
langin' till us. Whaur married life begins, there romance 
ends. Hencefurth the current o* life glides smoothly alang 
towards the boundless ocean o' eternity. This is no aye the 
case, hooever, for let the tenor o' oor way be ever sae even, 
we may lay oor accoont wi' meetin* wi* occasional adventures 
an' mischanters to vary the monotony o' oor earthly pilgrimage^ 
an' to remind us that we are mortal. 

A few o' the mair remarkable adventures an' mischanters 
that happened to me in the coorse o' my married life I shall, 
in the present ah* succeedin' chapters o' this veritable history, 
put on record for the edification o' posterity, but withoot 
bindin' mysel' doon to abide by the chronological sequence o' 
events ; an*, first, for my bootless hunt after Mr John Pepper- 
corn^ whilk occurred shortly after I came to Dundee. 

It happened on a Munnonday nicht — I mind o't as wed 
as if it had been yesterday — ^that I was sittin' at the cheek o' 
the chimblay i' the grey o* the gloamin', pickin' my teeth wi* 
my bodkin, an' crackin' to Tibbie aboot tiie dearth o' the ait- 
meal, when there comes a knock to the door. Tibbie gaed to 
see wha was there, an* cam* back wi' a letter addressed to 
" Thomas Bodkin, Esq., Clothier, Dundee." I tane care to 
read the direction wi' due emphasis, especially the Esquiie 
pairt o't, so that Tibbie micht ken that her husband was na 
considered sma' drink oot o' the hoose whatever micht be 
thocht o'm inside thereof, for by this time the honey-mune 
had cheenged, an' Tibbie had begun, like the majority o' her 
sex after gettin' themsel's firmly established on the seat o' 
authority, to craw somewhat kniefly in my crap, though mair 
in fun than in earnest, for a* that, — ^her bark bein' aye waur 
than her bite, a' the days o"r. 

** Gude have a care o's a', Tammas," quoth she, " ye're up 
i' th' buckle the nicht, lad — Esquire nae less !" 

" An' what for no 1" quoth I, " What for no 1 Does it set 

me ony waur to be ca'd Esquire, think ye, than hunders wha 
by their talents hae raised themsel's £rae the dunghill, as it 
were, to stan' amang princes ? Esquire ! my certie, there's 
plenty o' knights that hae far less havins i' their heads than 
T hae." 

Tibbie is oomplowsible eneugh when she gets a' thing her 
ain way, but she winna thole bein' contradickit withoot barkin' 
back again, an' sae she glowered into my coontenance, wi* her 
slae-black een glancin* like twa cawnels, but, as I could see, 
wi' a sweet smile coilin' roond the ither features o' her face, 
an' quoth she, " Gin a head fou' o' havers be a qualification 
for knichthood, nae doot ye sid be Sir Tammas Bodkin ; but 
it cheats me Tammas, gin ye ever be ocht else but a knicht 
o' the thumble, an' guid eneugh for ye too !" 

Anither word frae me micht hae raised an unco colliebuction 
i' th' hoose, an' sae I turned the current o* discoorse intil 
anither channel by reading the contents o' the letter in the 
followin' terms : — 

"Thomas Bodkin, Esq., would confer a very great favour 
on Mr John Peppercorn by calling immediately at his residence. 
No. 1 Corncrake Terrace, for the purpose of taking his mea- 
sure for five suits of superfine black clothing. T. B., Esq., is 
requested to furnish himself with specimens of his best cloth, 
as J. P. is desirous of making a selection for himself, he being 
very particular as to shade and quality. 
1 Corncrake Terrace, 
Monday Evening." 

" Od, Tib," quoth I, " that's something like an order. Mr 
Peppercorn maun be a real gentleman though he's unbekent 
to me, an' I'm sure there is na ane o' Simon's auld customers 
gentle or semple, that I dinna ken either by name or by sicht. 
But, hoosomdever, his siller will be as guid as ither foUt's." 

" An unco queer name that," quoth Tibbie. " He maun 
be an Englishman surely. Peppercorn ! Od, wadna a pepper 
an' saut colour answer him better than a black ?" quoth she, 
laugh in' at her ain diversion like mony ither fules, if I daur 
say sae. 

" Spoken like a wise woman, as ye are, Tibbie," quoth I, 

** but his will be dune, no mine, nor even yours, Tibbie. Bax 
me doon my dirt-flee-coloured coat, an' my second best hat, 
an' 1*11 sune see wha Mr Peppercorn is." 

" But whare's Concrake Teriuce, Tammas V quoth Tibbie^ 
" I never heard o' that place afore." 

'* Let me alane for that, gudewife, for gin it be in a' Dundee 
m scent it oot ; hae ye nae fear o' that," quoth L 

Weel, ye see, I arrayed mysel' as it behooved me to do when 
gaen to ca' on a gentleman, rowed up aboot a soore o' dippin's 
in a cloot for swatches, clappit my measurin' tape into my 
oxter pouch, an' oot I sallied to search for Corncrake Terraca 
By this time it was wearin' dark, an' the street lamps were 
castin' but a feeble licht. Hoosomdever, I ploddit on my way 
rejoicin', picturin' in my ain mind what like a man Mr Peppac>- 
com wad be, what I wad say to him, an' what he wad say to 
me, an' whilin' awa the tedium o' the journey by whisUin', 
" The Deil amang the Teelyours." 

I had made up my mind that Corncrake Terrace was some- 
where at the wast end o' the Perth Road, for I kent there 
were a vast o' grand new hooses oot thereawa, an' my ob- 
servations in Lunnon had taught me that a' thae Peppercorn 
bodies wi' bawbees, aye creep their wa's to the wast end tfi«t 
they may hae a' the riff-raff atween the cauld east winds an' 
their nobility. For that reason I set doon Corncrake Terraoe 
weel wast the Perth Road ; an' wast the Perth Road I went, 
whistlin' like a mavis, never glowerin' to the richt hand nor 
to the left, no even when a pair o' whuskified lookin' whnppies 
at the mooth o' Cowtie's Wynd, cried, as I gaed past, ** I say, 
young man, fat'U ye hae for yer whistle 1" 

I never stand to parley wi' the social evils, nor wad I 
advise ony body else to do sae wha wuss to gang the richt gait, 
an' so on I scuddit, haudin' aye the neb o' my nose in the 
direction o' the Carse o' Gowrie. Oot I gaed as far as the 
Toll, keepin' an' e'e on a' the muckle hooses I saw, an* 
readin' the names o' the streets wi' the assistance o' the hunpe^ 
but feint a Corncrake Terrace saw I. It never cam' into my 
head to speer at onybody if they knew sic a place, for I didna 
like to show my ignorance. Hoosomdever, I was really begin- 

nin' to get into a dreary swither what to do, when np cam' a 
chap to me, an' speered gm I had lost onything. 

" Lost onythmg !" quoth I. " No : I canna be said to has 
lost what I never had, but I wad like to find something. 
Whereawa is Corncrake Terrace, if you please, Sir?" 

I'm aye mair polite than ordinar' to folk I dinna ken, re- 
memberin' that some hae enterteened angels unawares. 
Hoosomdever this was nae angel at ony rate, unless he was 
ane o' the bottomless pit kind, — ^but ye'll hear. 

" Corncrake Terrace," quoth he, " my dear fellow, you are 
very far out of your way indeed — Corncrake Terrace ! Let me 
see. You know the Ferry Road V* 

" That I do, yer honour," quoth L 

" Well, go out the Ferry Road about a quarter of a mile 
beyond the Roodyards burying-grund, and some one will 
show you the place. Know anybody there ?" 

" I'm in pursuit o' a gentleman ca'd Barleycorn," quoth I. 

" Barleycorn ! Barleycorn ! sure that's the name?" quoth he. 

" Weel, it's some kind o' grain at ony rate," quoth I. 

" Isn't Peppercorn the name 1" quoth he. 

" Ay, that's the identical name, sir," quoth I. 

" Know him well — ^he lives in No. 1, I think — excellent 
gentleman, give him my compliments," quoth he ; an' sae he 
tane his road an' I tane mine, back the gait I had come, past 
Cowtie's Wynd, past the Cross, an' oot by the Roodyards, 
whistlin' as before. Some five hunder yairds by-east the 
buryin'-grund, I owertook a chield saomterin' aboot i' the road, 
an' quoth I till him, " Freend, can ye tell me whereawa Corn- 
crake Terrace is 1" 

"Corncrake Terrace I" quoth he, "Ou ay, but it doesn't 
lie in this direction. Sir. That place is in the neighbourhood 
o' the Barrack Park. I live tiiere, and shall be happy to 
accompany you." 

" That's mair than marvellous. Sir," quoth I, " for it's no 
an oor sin I was tell't by a gentleman at the wast end o* the 
Perth Road, that Corncrake Terrace was oot hereawa." 

" Truth I tell ye, though," quoth he, " the gentleman must 
have been grossly misinformed, if he said so." 

" Weel, d'ye ken a man named Pepper-box livin' there f 

" No : must have mistaken the name, Sir." 

"Weel, my memory's no very retentive o' names.; but it 
was Pepper-something ; maybe Corn-pepper !** 

" Nobody of that name there, but there's a Mr Peppercorn 
in No. 1." 

" Ay, that's the very man !" quoth L 

" A nice fellow is Peppercorn," quoth he, '* come along with 
me and I'll be your cicerone." 

Wast the Ferry Road we cam' crackin' like pen-guns, for 
he seemed to be a real frank chield, though, as was proved by 
the event, as Judas a rascal as ever liftit chafts; but bide awee. 
He was a young souple vagabond, wi' a pair o' I^p as 
lang conformin' to his body as a pair o' tangs, an' I can tell 
ye he didna spare himseF nor me either, for he spankit up ae 
close an' doon anither, pretendin' aye to be takin' me a near- 
hand cut, a phrase that plainly meant a roond aboot road in 
his dictionar'. 'Od I can tell ye I was in a jamiss o' sweat 
afore we got to the tap o' Constitution brae — a road never 
meant to be travelled by folk wi' weak constitutions. More- 
over, I was jaupit ower wi' glaur frae head to heel — juist like 
a very fricht ; for my companion had a way o' flingin' his 
lang pirn-stick shanks aboot him, insomuch that they sent up 
an eruption o' dirty skite frae ilka pool he cam' to, the major 
pairt whereof faund it's way to my slacks, an' a fair per centage 
o't up as heigh as the croon o' my hat, whilk was completely 
laggered wi' glaur afore a' was dune. 

Hoosomdever, an' at last an' lang, we did reach the Barrack 
Park, an' then he ta'en me first in this direction, an' syne in 
that direction, until we cam' to a raw o' muckle hooses, wi' 
twa or three staps up to the front doors, wi' Venetian blinds 
on the windows o' them, an' wi' the kitchens doon in the 
grund flat. 

"This is Corncrake Terrace, and that is No. 1," quoth my 
guide, " I hope ye'U find Mr Peppercorn at home." 

" I'll soon see, freend," quoth I. " Muckle obliged t'ye for 
the next turn, for I'm sure o' this ane." 

I wasna juist ^sae polite to him as I micht hae been, for, 

losh, I was wicked at the lang spindle-shanks o'm for fylin' 
a' my bits o' duds. 

Havin' stood still for awee to scrape my slacks, dicht my 
hat, an' collect my wanderin' thochts, I claught haud o' the 
brass knob o* the door-bell, hoastit three times to see that my 
vocal organisation was in guid workin* order, an' then lent 
the wire a genteel pull. In tlie space o* nineteen seconds, or 
thereby, I hears a fit in the lobby, an' in anither three seconds, 
the door opened, an* my een forgaithered wi' juist as sweet 
lookin' a bit facie as I had seen sin' 

'* First when Tibbie was my care." 

" My bonnie lass," quoth I, for I kenned she wasna the 
mistress by the bit white mutchie stickin' on the croon o* her 
head, frae aneth whase snaw-white texture peeped a profusion 
o* glistenin' gowden locks ; an', 0, she smiled sae sweetly an* 
sae modestly, an' her ruby lips an' ivory teeth lookit sae 
temptin', that had it no been for Tibbie — ^but I daur na say 
mair — "My bonnie lass," quoth I, "is yer Maister, John 
Corncrake, Esq., at hame the nicbtl" 

" No person of that name here, sir," quoth she, wi' a smile 
sae sweet an' blithesome, that — 'od I toill transgress, I see. 

" No here, my dawtio !" quoth I, " Is there nae grain o' 
ony kind here V 

" I dinna understand you, Sir/' quoth she, wi' anither ane 
o' her bewitchin* smiles. 

" No understand me, my bonnie bunch o' roses ]" quoth I, 
" I'm unco soiTy at that ! Let me see — I'm maybe wrang. 
Ay, Barleycorn was the name. Does John Barleycorn bide 
here ?" 

" No, Sir," quoth she, wi* anither o' the smiles as afore- 
said. 

" 'Od, here's the letter," quoth I, haudin' it up to the licht 
i' the lobby. " I've been wi-ang again, my bonnie wee fairy, 
but there can be nae mistak' this time, for here it is in black 
an' white. Does Mr John Peppercorn live in this hoose 1" 

" No, Sir," quoth she, wi' anither smile. " None of that 
name livin' here." 
Kk 

'' Is this Corncrake Terrace then?'' said I, growin' desperate 
at last. 

" No, Sir ; you are quite wrong, Sir," quoth the little elf, 
burstin* oot o* laughin' as heigh as she could skirL 

"Sorra tak' that for a bad job," quoth I, "for I've been 
oot the Perth Koad, oot the Ferry Road, an' noo here am I, 
an* a' to find John Peppercorn an' Corncrake Terrace, but 
feint a Peppercorn nor a Corncrake Terrace can I find within 
the four comers o' Dundee." 

The lassie got up wi' anither squeel o' a laugh, an' quoth 
she, " Ye're oot o' yer latitude, I think, the nicht guidman !" 

Dod, I could hae fa'en through the door stane for very 
shame, to be made a fule o' in ony circumstances, but especi- 
ally afore sic a sweet-lookin' quean. I made nae farther parley, 
but turned on the instant, an' ran as fast as my feet could 
caiTy me till I was fairly oot o' sicht, an' I can tell ye there 
was nae " Deil amang the Teelyours" wi' me a' the way hame, 
for hame I gaed, convinced that I had been made the victim 
o' a practical joke, but by whom an' for what rizzen I was 
unable to divine. 

I faund Tibbie in an unco steeriefyke aboot what could be 
deteenin' her guidman sae lang, but ye may be geyan sure I 
wasna in ony haste to let her into the secret. 

"Waes me, Tammas, where hae ye been a' this timeT 
quoth she, " Ye micht hae been at Farfar sin ye gaed oot ; 
an' ye wema weel awa when twa chields cam' in wantin' to 
see ye aboot something. They sat ben on the board for t¥ra 
or three minutes, but they said hoo they hadna time to put 
afi*, an' so they gaed their wa's promisin' to be back in a 
wee, but I've never seen mair o' them. Ye maun mind ye 
hae thae slacks to finish afore ye steek an' ee this nicht. I 
houp ye haena been i' the public hoose a' this time V* 

" Feint a bit o't, Tibbie, woman, nor in ony ither hoose," 
quoth I. 

" Nae ither hoose, Tammas ! whaur in a' the earth hae ye 
been then ? An' yer guid claes too a' sclauried ower wi' glaur! 
The like o* that my een never lichtit on ! Whaur in a* the 
universe hae ye been, Tammas ?" 

" Is the guse het V* quoth I. 

" The guse het ! I wat ye the guse has been het ower and 
ower again sin ye gaed oot. But did ye find Corncrake Ter- 
race ] A dirty hole it maun be, or hoo did ye get yersel* made 
sic a fticht 1" 

"Wha could be seekin' me when I was oot, guidwife, 
an' what did they want Y* quoth I, for I was curious to get 
her aff Corncrake TeiTace an' the glaur, no likin' to mak' her 
privy to the trick that had been played me. 

" Their names I dinna ken, an' their business they didna 
tell, Tammas," quoth she, " but I didna like their looks ava, 
an' ane o' them reminded me o' M*Kickie the dancin' master, 
— only his whiskers were bigger, an' he had a black patch 
aboon his left e'e, like as if he had been at the wars wi' some- 
body, an' had come aff by loss. But what like a man is Mr 
Peppercorn ? Ye haena tell't me that yet." 

" Losh, gudewife, it's on the chap o' eleven o'clock an' me 
sittin* haverin' here an' thae breeks to iron this nicht 1" 

So sayin' I banged up, seized the guse, whilk was red-het, 
tarotted awa ben the hoose, clappit her leddyship doon on her 
auld horse shoe to cule, an' cuist my coat. I had juist gotten 
on the board, when lo an' behold the awfullest stramash araise 
that ever mortal e'e witnessed or lug heard except at the 
blawin' up o' Sebastopol. In the twinklin o' an e'e the guse 
lap aff the board an' up through the ceilin' wi' a report like a 
sixty-aucht pounder, scatterin' bits o' plaister, an' tiles, an' 
window glass in a' directions. I flew but the hoose an' met 
Tibbie in the hallant fleein' ben, when oor heads cam' rap 
foigainst ane anither wi' sic a thump that it garred my very 
een blink fire, while, to croon a', sic a smush raise i' th' hoose 
that ye couldna hae seen yer finger afore ye. Tibbie cried 
that it was rainin' fire an' brimstane frae the cluds, as it 
did in the days o' Sodom an' Gomorrah. 

" Dinna gang ben there, Tibbie," quoth I, " nor look the 
very airth o't, or wha kens but ye may be turned into 
a pillar o' saut, like Lot's wife. Let us escape to the moun- 
tains, lest we be consumed !" 

Sae Tibbie made for the door, an' me at her heels. On the 

stair we foi^gaithered wi' ane o' the toon's officers comin* up 
wi* the idertical guse whilk he had got on the street. 

" Any body's goose flown away here V quoth the man. 

" Waur than that !" quoth I, " Waur than that ! for she 
has earned the roof on her back." 

By this time a wheen o' the neebors had convened, an' 
when I saw that the catastrophe was confined to my ain big- 
gin*, we ventured in again, an* made an' exammation o* ihs 
premises. The officer bein' a man learned in the law, he tane 
doon oor depositions, an* after takin' coonsel thegither, we 
cam* to the conclusion that the mischief had been occasioned 
by a onantity o* gunpoother placed in the heart o' the horse 
lihoe whereon I had set my guse, " which had ignited the pow- 
der," as the Dogberry noted doon in his book, " so causing an 
explosion, said combustible substance or substances having 
been deposited in the situation aforesaid by some person or 
persons unknown." 

It was a thoosand chances to ane that my head didna follow 
the guse, an' I*m sure I couldna tell hoo thankfu' I was that 
I was still a livin* mortal. I had my ain thochts as to wha 
I was indebted till for my bootless errand to Corncrake Ter- 
race, an' for the blawin* up o* the guse, but I never could be 
certain, an' withoot certainty ye needna gang to the law. 
That M'Kickie had had a leadin* hand i* the pie I was morally 
convinced i' my ain mind, especially after hearin' Tibbie's de- 
scription o' the chields wha had ca*d wantin' to see me, (a mere 
pretence !) when I was awa in pursuit o* Comciake Terrace. 
The man wi' the whiskers an* the black patch aboon his left 
e*e was M^Kickie, as sure as sax an* four mak' ten. A mar- 
vellous amount o* assurance he had atweel to venture under 
my roof after what had happened atween him an' me ; but 
naething sets some folk ill. I got a glisk o**m gaun doon a 
close aboot a fortnicht subsequent to the Gunpoother Plot, 
but it was nae use pursuin* hun, because, owin' to the want 
o* clear proof that he was guilty, I durstna say that black was 
the white o* his e'e. In this way honest men maim aften 
thole the skaith an' the scorn, when the rogues wha do the 
wrang escape wi' hale skins. 

CHAPTER XXIX. 

A PLBASUBB EXOUBSION. 

Amang the mony momentous exploits IVe had a hand in, 
either airt or pairt, in the coorse o' my married life, nane re- 
mains mair veevely engraven on memory's tablet than Tibbie's 
misfortunate trip to Perth by the steamboat, to see her cousin 
Janet. That jaunt had been lang spoken aboot aforehand, an' 
coontless were the invitations baith o'*s had received to gang 
an' spend a day or twa wi' oor freends i' the Cutlog Vennel. 
William Murphy — for that was the name o* Janet's guidman 
— was frequently in Dundee, in the exerceese o' his lawfu' 
callin', whilk was that o* a petawtie merchant, an' he was unco 
hard ca'd indeed, if he passed oor door withoot stappin' in to 
speer hoo we were, an* sup a platefu' o' Tibbie's kail to warm 
him. Bein' natur'Uy o' a frank disposition, though a great 
miser for a' that, as will be seen in what follows, he fought 
lang to gar us promise to gang up the length o* Perth durin' 
the berry sizzen, an' get a real blaw-oot o' his green-gaskins, 
wherewith his yaird was thoroughly furnished. Every visit 
we had o"m it was aye the auld story — " Whan are we to see 
you twa wastbye 1" an' " Ye maun promise to come this sim- 
mer," an' "I'll tak* it very ill oot if ye dinna come" — an' so on, 
an' so on. Juist to get quat o"m, we were aften obliged to 
mak' promises mair or less definite, though wi' unco little 
prospect o' bein' able to redeem them in ony hurry — a journey 
to Perth, afore the invention o' Railways, bein' nae bairn's 
play. There was the steamer gaun back an' fore ilka lawfu' 
day nae doot, but I had a lively recollection o' the miseries I 
had tholed on my memorable voyage to Lunnon by the St 
Regulus, an' had nae desire to rin my head into sic anither 
ploy if I could help it. At last an' lang we were fairly rowed 
in for a jaunt to Perth, if we didna mean to be positively rude 
or unfreendly in oor behaviour — ^William havin' brocht Janet 
alang wi' him ae day for the express purpose o' seein' Tibbie, 
— a visit that, as a matter o' common civility, behooved to be 

returned by ane or ither or baith o*'s, as circumstances micht 
dictate. Afore pairtin', Janet screwed a promise oot o* Tibbie to 
the effect that, independently o' what the exigencies o' business 
micht permit me to do, she at least wad be certain sure to 
mak* a voyage to Perth aboot the First Fair time. As the 
day appointed drew nigh, hooever, it soon becam' as clear as 
day-licht that Perth wadna see me either short or lang, as jobs 
continued to press in ding dang, until I waa in a peck o' 
troubles to ken what to put my hand till first, I was sair, 
sair against Tibbie undertakin* the journey withoot haein* me 
at her lug to tak* care o*'r, but havin* promised, she wad per- 
form regairdless o* consequences. Indeed, I was never nearer 
makin' a pley wr'r in my life than I was aboot that unlucky 
jaimt to Perth, an* had she listened to my coonsels as she was 
in duty bound to do, she wad hae saved hersel' nae little 
trouble, an' me nae little vexation. But the wilfu' maun aye 
hae their way, an* she had hers, though she saw what cam' 
oot o*t at last. 

Aweel ye see, no to mak* a short story lang, the momin* 
arrives whereon she was to set oot to Perth by the steamer — 
for she had selected that mode o* conveyance wi' a view to 
economy — half fares bavin' been adverteezed for behoof o' 
excursionists — an* so she flings on her bannet an* shawl, shoves 
up the shop door, an* cries ben to me, '' Tammas, I*m awa to 
Perth, an' ye'll be sure to hae the kettle boilin* by nine o'clock 
the nicht, for I think we*ll be hame aboot that oor, if a' gangs 
richt wi**s.** 

"Weel, weel, Tibbie," quoth I, "them that will to Cupar 
maun juist gang to Cupar, but** 

" I*m to do nae sic thing as gang to Cupar," quoth Tibbie, 
as snisty as ye like, " for I'm gaun to Perth J" 

'* But ye micht hae had mair sense,** quoth I, puttin' a de- 
cisive emphasis on the words, an* payin' not the slichtest 
attention to her interruption, — '' ye micht hae had mair sense 
than gang awa' stravaigin* to Perth amang a wheen thochtless 
lads an' lassies ; an* it wadna be a matter o' muckle astonish- 
ment to me though something sid come ower ye afore a's dune. 
But dinna say that I hindered ye." 

" Deed, Tammas, nane '11 hae that to say," quoth she, " for 
I sanna be hmdered by ony man o' woman bom." 

Sae she stowed awa' twa or three aitmeal bannocks an' a 
dainty sheave o' cheese into a radicle basket, slippet auchteen 
pence into her huggar, an' tane the road wi' a cum folk as 
licht-witted as hei-ser, no to mention the profanity o' the thing 
as bein' a flagrant breach o' the vow, to ** love, honour, an' 
o^y," whilk she had sworn at the hymeneal altar in the pre- 
sence o' God an' man, when she becam' my wedded wife. I 
saw nae mair o' Tibbie for ae auoht an' twenty oors at ony 
rate, but ye'll hear. 

My mind bein' wholly engrossed in business, I had unco 
little leisure for reflection, but I couldna help thinkin' atween 
hands, nevertheless, that Tibbie micht hae deferred her Perth 
jaunt, till sic time as the state o' my affairs wad hae rendered 
it convenient for me to gang alang wi' her. Ance on a time 
she wad hae prized my society mair than leave me i' the 
hoose a haill day my liefu' lane, but when folk get married, 
they are ower ready to forget aboot the like o' thae things. 

As the shades o' evenin' drew on, I began to feel a sense o* 
laneliness creepin' ower my heart, for havin' a coat on hand 
that behooved to be finished afore aucht o'clock, I couldna 
affoord time to gang oot an' amuse mysel' wi' the Shows, 
Merry-go-rounds, an' Habbyhorses, as I micht hae done had 
business been less urgent. I thocht aftener than ance that she 
maun be a silly bodie o' a wife wham her husband doesna miss 
when she is oot o' the hoose, an' I fervently wished for Tibbie 
back that I micht hae some creature at hand to speak till. 

At length, in the coorse o' natur', nine o'clock comes roond. 
Exactly as the oor chappit — for I'm as punctual as clock-wark 
— I had the kettle stovin' an' reekin' like a steam engine, as 
I had been ordered; but nae appearance o' Tibbie 1 Ten o'clock 
cam', an' I was beginnin' to grow uneasy, an' sae was the 
kettle, ye may be sure, for I had a guid beengie o' a fire on, 
thinkin' that Tibbie micht be cauld after comin' afi^ the water. 
Hoosomdever, I cured the kettle by ekin' it up wi' cauld water 
noo an' then, but as for mysel', I was on the pynebauks o' 
perplexity, an' naething could minister serenity to my soul. 

Eleven o'clock wamiced on the gowkoo-knock, wi* a soond like 
the commotion in a pepper mill, that garred me a' start, but 
still nae Tibbie ! Twal o'clock past ower, oh* nae Tibbie ! I 
could thole nae langer. 

" Tibbie," quoth I to mysel', " the way o' transgressors is 
hard ! If ye had tane my advice ! But it's ower late nop ; I 
maun gang doon to the shore an' see the end o*t ;" an' sae I flang 
on my dirt-flee coloured coat, tane my siller-headed cane in my 
hand, put a piece in my pouch, an' set oot as hard as I could 
bicker, scarce kennin' whither I went, like the paitrick of old. 

It was unco dark an' mochy, an' a bauld wast wind was 
blawin' richt doon the river, — ^thus renderin' the navigation 
baith disagreeable an' dangerous. The streets were still 
crowdlin' wi' pleasure-seekers — some o* them escortin* their 
joes hame — ^an' some o* them, wha were as fou' as fiddlers, an' 
as blin' as bats, challengin' ane anither to fecht, an' utterin' 
aiths that it was dreedfu' to listen till. that drink, for it 
has muckle to accoont for ! 

When I got doon to the harbour, a great concoorse o' folk 
were there assembled, maist feck o' them lookin' for their 
Tibbies, as I was lookin' for mine. Clearin' the way wi' my 
stick, I got into the midst o' the crood, an' quoth I, " Has ony 
o' ye heard ocht o' my Tibbie 1" 

"Whatna Tibbie?" quoth a great muckle beardy chield, 
wha was sookin' awa' at a thing intendit to personify a cigar. 

" Ou, ye winna ken her," quoth I, " but if ye've seen a 
woman wi' a Leghorn bannet on her head, a marled shawl on 
her shoothers, a radicle basket on her arm, an' wi' slae-black 
een, rosy cheeks, an' coal-black hair — ^ye'll hae seen somebody 
in the similitude o' my Tibbie, whether she may hae been the 
identical woman wantit or no." 

" Where is Mrs Bodkin," inquired a lang black-a-viced man, 
dressed in a Heelan' bannet an' snuff-coloured coat. 

" That's what I want to ken, freend," quoth I ; " she gaed 
awa to Perth this mornin* wi' the steamer, but where she is 
noo the Gudeness only kens. Whether she is in the land o* 
the livin' or the leal, is beyond my comprehension." 

•* 0, is that all ?" quoth the black-a-viced gentleman, " In 

that case there can be no doubt she is food for fishes by this 
time, so you may console yourself with that, my good fellow." 

" Ou ay," cried a dizzen o* voices, " she'll never mair be 
heard tell o', for the steamer is at the bottom an' a' her livin* 
cargo lang ere noo. Sae ye may gang hame an' keep yersel* 
comfortable sae far as Tibbie is concerned, for there can be 
little doot that she is quiet enough by this time." 

Sae that was a' the consolation I got, but, quoth I, "Lads, 
this is nae jokin' matter, is there nae word o' the steamer ?" 

" No ae cheep, an' never will be," quoth my miserable 
comforters. 

"What has become o"r, does ony body ken]" quoth I. 

" Stranded 1" was the reply, "daudded against a sand-bank, 
an' dung to drottlans, an' a' the passengers drooned !" 

" Alas ! alas !" quoth I, my voice falterin* wi' emotion, an' 
my inmost bosom wrenched wi' grief "0 Tibbie, Tibbie, 
woman, gin ye had only stayed at hame what a difference it 
wad hae been this nicht baith to you an' me ! But ye 
wadna tak' my advice an* ye see what it has come till 
noo. Left yer puir husband widowed an' heartbroken, wi' 
naebody i' th' wide warld to heat his guse an' mask his drappie 
o' tea, an' keep a' thing cosh an' clean aboot the hoose !" 

I slippit awa ootower frae the crood, sat doon on a coil o* 
ropes, an' grat mysel' blind. My memory wandered back to 
the time when Tibbie was in service at Burleyrackit, a canty 
weel-faured quean, an' when I was a 'prentice wi' my faither 
at Buttonhole, an' hoo I was wont to trauchle a' the way 
at ween the twa places ilka Friday nicht to see her, an' hoo 
Bover, her maister's muckle dog grew sae weel acquent wi' the 
soond o' my fit comin' in the avenue that he never thocht o' 
barkin' at me, an' hoo I wad carry a dead mouse i' my pouch 
a' the way frae Buttonhole to gie to the sagawcious brute, an* 
hoo Tibbie kenned my dirl on the window, and raise an' let 
me in, an' a' hoo we lingered in the area at pairtin', juist as if 
we couldna get oor sairin' o' kissin', an' a' hoo we kleekit the- 
gither arm in arm when we wad hae tane a quiet walk on the 
Sabbath nichts, — a' thae things an' coontless ither pleasant 
recollections o' oor coortship an' married life cam' croodin' back 
LI 

on my memory, mingled strangely wi* the sad thochts o* 
Tibbie's untimeous end, an' my ain sorrowfu* bereavement. 

Hoo or where I passed that dowie nicht I canna tell exactly. 
I mind something aboot bein' doon the length o* the Stanner- 
gate, something aboot daunderin' alang by the Magdalen 
Green, an* I'm certain I was hame atween three an' four in 
the momin*. There I faand the tea-kettle as dry as a whistle, 
an' she maim hae been red-het forbye, for when I poored a sup 
water intil her, she flew into flinders wi' a crack that for ance 
fiedrly waukened me frae my reverie. But I didna tarry to 
mak' a molygrant ower the tea-kettle; I wad hae glen a 
thoosand kettles to have had Tibbie back safe an' soond. 

Doon to the Shore I gaed ance mair, an* wandered an* 
dandered hither an' thither, aye expectin' that the neist muckle 
wave that cam' reishlin' upo' the beach wad waft Tibbie's 
lifeless clay alang wi't. But I canna tell a' that passed 
through my mind on that eventfu' nicht. Aboot seven o'clock 
i' the momin', Archie Stitch, my 'prentice loonie, wha had 
been at the door seekin' in to his wark, an' had been informed 
by the neebors o* my sair affliction, cam* in ahent me, an' 
grippit me by the coat-tails, an' spak' a kindly word to me. 
1 used to think Archie a menseless rascal, but I sune saw 
there was a strong thread o' kindliness an' humanity rinnin* 
through the texture o' his character, an' that momin* raised 
him a hunder per cent, in my estimation, for I'm sure he 
couldna hae been mair afliackit than he was, puir chield, 
though Tibbie an' me had been his pawrents accordin' to the 
flesh. An' the bit laddie tried sair to cheer me up too, an', 
quoth he, " Maister, the mistress is maybe a' safe eneuch yet, 
for I heard the folk sayin' that the steamer is only stickin' on 
a sandbank wast by at Balmerino ; an' there's a cum boats gacn 
^wa to try an' help her aSl" 

That was the first ray o' comfort that had entered my soul 
the haill nicht, an' I dichtit my een wi' my sleeve, an* dappit 
Archie on the head, an* gied him a penny till himsel*. My 
spirits, sae sairly dung, noo began to revive, an* I made siindiy 
inquiries, whereby I was convinced that there was yet guid 
howps baith o* the steamer an' Tibbie. 

In an oor or twa I was like to danoe my very lane wi* joy 
to see the lang-looked for steamer come trippin* into the 
harbour filled wi* her himgry-lookin' livin* freight; but, though 
I nearly strained my een oot glowerin* for her — ^tie feint 
a Tibbie was among them that I could behold ! Ance mair 
Dtty joy was turned into moumin*, but a kind Samaritan re- 
lieved my mind by tellin* me that a cum o* the passengers 
were in the Samson, ane o* the sma' boats, an' that nae lives 
had been lost, an* sae my moumin* was again turned into joy. 

" But whereawa is the Samson V* quoth I. 

" Ou, he's on the tap o* the rock Etam," quoth a pro- 
fane vagabon* o* a passenger, " surroundit by the Philis- 
tines, an* I saw him smitin* them hip an' thigh wi* Tibbie's 
petawtis." 

"Aye speak reverently to folk aulder nor yersel', my man," 
quoth I. 

It was twal o'clock afore the arrival o' the Samson glad- 
dened my een wi' the sicht o' Tibbie, an' as sure's ocht I was 
wae to see her lookin' sae bleered an' begrutten. I received 
her on the quay, tane her in my airms, an' had it no been for 
shame's cause, I wad hae kissed her in the presence o' my foes. 
Gien her baggage into the hands o' Archie Stitch, wha had 
never left my side the haill forenoon, I direckit him to scour 
awa hame wi't, while I assisted Tibbie up to the Murraygate, 
an' glad she was to get back ance mair to her ain hoose at 
hame. I expeckit to get an admonition for breakin' the tea- 
kettle, but Tibbie an' me bein' companions in misfortime, 
forbye that the mischanter had been brocht aboot by my great 
solicitude for her preservation, she hadna a single thmwn 
word to say on the subject 

My first care was to see her intil her bed, an' then I set 
aboot makin' a cup o' tea wi' the assistance o' a neebor's kettle. 
After gettin' the smell o' the tea, Tibbie revived marvellously, 
an' the string o' her tongue bein' lowsened, I got a full narra- 
tion o' a' her perils on the sea, perils on land, perils on the 
sandbank, ay, an' perils amang robbers, 

" But what's this i' th* pockie here that Archie's brocht inf 
quoth I. 

" What sid it be, but a cum seed petawtis that I got frae 
Janet's man 1" quoth Tibbie. 

" But r the name o' wonder, Tibbie," quoth I, " what's the 
use o* seed petawtis to us, when we raise nae vegetations oor- 
seFs ; ye dinna mean to plant them in flower-pats, d'ye ?" 

" Let me alane for that," quoth Tibbie. " Na, na, we'se 
boil them, Tammas, but I kent if I didna get them under the 
character o* seed, I wadna hae gotten them ava, for he is a 
greedy Nabal yon Willie Murphy, for a* his blaw, an' it's 
weel dune to vex him. Fse no gang back yonder again if I 
keep my rizzen — a cum near-be-gauu meesers, as ever the 
earth carried ! Ye undei-stand, Willie tane me roond to the 
back o* the hoose to see his petawtie store, an' as we were 
standin' admirin' them, he says to me, " Mrs Bodkin," quoth 
he, "I wad be blyde to send ye a bow or twa o' th; m, but 
there's nae way o' gettin' them conveyed to Dundee, sae we 
needna think mair aboot that." It was juist on my tongue- 
neb to suggest that he could send them by the steamer, whilk 
was pEissin' to an' fro ilka day, but I refrained, for I plainly 
perceived that to hae ta'en them for naething, wad hae been 
like ruggin' oot as muckle o* his hea: t. ** Na, na, William," 
quoth I, " keep yer petawtis — dinna ye be gien them awa in 
that way, for we can get plenty to buy in Dundee ; but an 
ye like I'se tak* hame wi' me a creelfu' o' the new kind ye were 
speakin' o' for seed. Sae for shame's cause he couldna refuse 
them, after what he had said, but weel did I see that his com- 
pliance wi' my request was gane aboot wi' hangit ill-will." 

"I understand ye perfectly," quoth I, "ye beggit the petaw- 
tis, no because ye had need to do sae, or because ye are natur'lly 
prone to break the Tenth Command, but because ye wantit to 
vex the greedy mortal. Juist sae — I see hoo the matter 
stands most perfectly ; but what said Janet aboot it V* 

"Neither guff nor stye," quoth Tibbie. "HAigh she daurna 
for the very life o"r utter a single thrawn syllable, for I can 
see that William is maister an' mair yonder." 

" Nane the waur o' that," quoth I, " nane the waur o' that, 
Tibbie, lass ; an' it wad be muckle to the profit an' credit o' 
some wives that I ken o', if they were equally obedient to the 



A PLEASURE EXGUBSION. 309 

word o' command. [Here Tibbie tane a red face till bersel'.] 
But wow me 1 guid gear maun be made up in little bulk surely, 
for there's no abune half a dizzen o' them." 

" The sorra rive their himgry kytes," quoth Tibbie, " for 
when I left Perth I had as mony pretty petawtis as I could 
waingle wi', but the ravenous rascals i' the boat cam' under 
clud o' nicht an* spulziet the pock afore my very een, an' 
wouldna be forbidden ; but if I didna gie them up their fit, 
I'll never do anither thing ahent it. It was ill eneuch to want 
my nicht's rest, an' be in danger o' my life, withoot haen my 
pockie-fu' 0* petawtis harrit by a wheen unhangit blackguards." 

" Hoots, toots, Tibbie, woman," quoth I, " let the petawtis 
gang, an* be thankfu* ye're a leevin* mortal, an* aye spoon- 
hale. Od, we'll soon get aboon the loss o' the petawtis.** 

" Ay, an* the breakin* o' the tea-kettle,** quoth Tibbie. 

"Ay, an' the breakin* o* the tea-kettle, too,** quoth I. "We'll 
juist Jippen to Providence lass, for as the sang says — 

* We've aye been provided for. 
An' sae will we yet.* " 

I sent Archie awa to play himsel* for the day; an' sae, after 
barrin' the door, an* closin* the shutters, I creepit in aside 
Tibbie, where baith o* us were very soon in the arms o* Mor- 
pheus, though as for Tibbie it wad be mair correct to say that 
she was in the arms o* Murphies^ for she dreamed aboot 
William Murphy an* the stown petawtis, wi* but few intervals, 
up to sax o'clock neist momin', when we were waukened by 
Archie Stitch reishlin* to get in to his wark. 

Sae endit Tibbie*s lioliday excursion "ower the hills to 
Gowrie." I was dootfu' frae what she tauld me, that, not- 
withstandin' her petawtis, the day partook mair o* a fast than 
a feast to the maist feck o* the excursionists, for what were her 
petawtis amon* sae mony hungry gabs ? They could hardly 
hae atFoorded a moothfu* to ilk ane o* them. This wanchancy 
excursion had ae guid effect, whilk was cheaply coft at the price 
o' muckle mental an* bodily sufferin* — it completely cured 
Tibbie o' ony desire, on future occasions o' a like kind, to risk 
hersel* amang the fremyt withoot ha'ein* me at lier lug to tak' 
care o' 'r. 

CHAPTER XXX. 



HUH-BUGGBD. 



In the same flat wi' us, there lived ane Mrs John Davidson, 
wha was a very respectable woman in the main, though in- 
clined to carry her head rather heigher than her limited 
income could weel affoord. Her guidman, Mr John Davidson, 
keepit a sma* shop in the Thorter Row, wherein he retailed a 
miscellaneous assortment o' nick-nacks, includin' gallows 
buttons, needles, threed, stringin', dolls, habbj-horses, blacking 
brushes, — everything, in short, ye could think on or gie a 
name till, insomuch that he was generally kent by the nick- 
name o' "Johnny Althing." IVe mentioned Mrs Davidson 
first, because she was really an* truly the head o' the hoose — 
John bein* utterly an' in every respect her most obedient 
humble servant. Withoot her leave first had an' obtained, he 
durstna aflirm in her hearin' that the lugs in his head were 
his ain private property. By nature, John was a complowsible, 
eydent, hainin' sort o' a chield, an' if he had been left to follow 
his ain proper instincts, nae doot he wad hae thriven brawly in 
his bit shoppie, an' maybe saved a cum bawbees through 
length o' tjme, but bein' entirely under the jurisdiction o' Ate 
Davidson wha was a daft hallirakus that could never think 
hersel' happy if she wasna fechtin' for the maistery ower her 
neebors in regaird to personal or hoosehold outreike, it may 
easily be conceived that puir John's nose was keepit pretty 
close to the grundstane a' the days o' 'm. Noo, my Tibbie an' 

Mrs Davidson, in spite o* the strong spirit o* rivalry existin' 
atween them, were very great cronies. Mony a confidential 
crack the twa o* them had thegither, an* I'm thinkin' it wasna 
lang ere Mrs Davidson was as weel versed in Tibbie's genea- 
logy, as Tibbie was in hers. Mrs Davidson never got a dud 
o* claes — ^an* she got nae that few o' them frae first to last — 
withoot consultin* Tibbie anent the buyin* o* them, nor could 
Tibbie wair five shillings on a blue flannel petticoat withoot 
gettin' Mrs Davidson's verdict on the subject. When Mrs 
Davidson got a new goon, Tibbie had to get a new goon also ; 
an' if I happened to buy a new shawl for Tibbie at a certain 
sum, John Davidson was marched aflF incontinent to buy a 
similar article for Mrs Davidson^ an' twice as dear as the aue 
I had coft. 

In the matter o' personal braverie, Tibbie was fully able to 
keep pace wi' her ambitious rival, an' even to shoot ahead o' 
her in some respects, but as regairds hoosehold plenishin', Mrs 
Davidson beat Tibbie to sticks, for whereas Mra Davidnou 
had three rooms, — ^kitchen, parlour, an* bedroom, — we had 
but twa, a but an* a ben, the former servin* the threefauld 
purpose o* kitchen, parlour, an* bedroom, an' the latter bein' 
my warkshop. Here was a difficulty that Tibbie never could 
get ower sae lang as we tenanted that habitation, an' the mor- 
tifications she had to thole frae that single source durin' the 
sax years o' oor sojourn in the Murraygate, were mair than 
tongue could tell. 

I had received sundry broad hints as to the deairability o* 
flittin' to a mair commodious habitation withoot giehi' mysel' 
muckle fash aboot them, or sayin* a great deal either for or 
against the proposition, when ae day, some twa months afore 
the Whitsunday Term, Tibbie sets aff, withoot ance speerin* 
my leave, to attend a roup o* hoosehold furniture that had 
been adverteezed to tak* place at the west end o* the Nether- 
gate. Hame she cam* at the end o* twa oors, accompanied by 
a porter wi* a twa-wheeled ban-ow laden wi* her purchases — 
great bargains they were, as she informed me — ^great nonsonse 
they were, as I tane occasion to inform her. The twa princi- 
pal articles were, a splendid carpet extensive eneugh to cover 

a quarter o* an acre o* floor, an' grand eneugh for the Drawin' 
Room o' a nobleman, an' a magnificent mahogany sofy that 
couldna be got into the hoose until the wright had been sent 
for to tak' the door aflF the hinges — ^a clear eneugh proof that 
it had never been intended for oor hoose. It was really very 
angersome, but seein' the evil had been done, it wad hae been 
waur than useless to hae wasted words aboot it, an' sae I juist 
held my tongue — sayin' nae mair than was absolutely neces- 
sary to express my disapproval o' the foolish transaction. 

Of coorse, after gettin' a carpet an' a sofy, the neist business 
was to find a hoose that wad hand them decently. Tibbie 
an' me held a cooncil o' war on the subject, an' the deliverance 
we arrived at was that the new hoose should hae, at least, 
three apartments, an' that the rental shouldna exceed what 
we paid for the auld hoose, beyond the moderate boonds o' 
twa pound ten per annum. This point settled, the neist busi- 
ness was to find a hoose that wad fulfil thae necessary condi- 
tions — ^a matter o' nae little difl&culty, as we soon discovered, 
for we huntit through the toon for the feck o' a fortuicht 
afore we could see a tenement exactly suited to oor taste. 
When we were on the point o' despairin' a' thegither, I 
Buggested that we micht do waur than juist sit still i' the auld 
hoose, an' that if an additional room was an absolute necessity, 
we could redd up the coal neuk, an' convert it into a parlour 
by knockin' oot a sma' window towards the back coort ; but 
that proposal, I could perceive, didna gang doon wi* Tibbie 
ava, for, as she truly observed, the room wad neither be large 
eneugh to hand the carpet an' the sofy, nor braw eneugh to 
compete wi' Mrs Davidson. At last an' lang, an' after a 
warld o' rinnin' hither an' thither, an' sundry perilous adven- 
tures on ootside stairs, ower numerous to be narrated in this 
place, we fell in wi' a hoose that Tibbie thocht wad answer 
the carpet an' the sofy. It was situate weel up the Bannet 
Hill, so that we could look doon upon the maist feck o' the 
toon — in a respectable neeborhood, so that we had nae rizzen 
to be ashamed o' oor associates — an' at a rent that didna gfing 
aboon twa pound beyond my modest calculations. I had my 
doots aboot it, but Tibbie was weel pleased, an' quite sanguine 

that she wad hain the additional rent in the coorse o* the 
twalmonths, by the great savin' o* washin' clouts she expected 
to inaugurate under the new dispensation. 

Early on the momin* o' the Term day, Tibbie an' me set 
to wark wi' the view o' makin' preparations for the removal 
o' oor hoosehold furniture to oor new habitation. While I 
was knockin' doon the box beds, Tibbie was busy packin' up 
the clouts an' crockery-ware. On takin' doon the gowkoo 
knock, I had the misfortune to ding her a' to crookanition, 
an' Tibbie, on her pairt, smashed a muckle china punch bowl 
she had got as a waddin' gift frae her mither. Bein' thus 
equally misfortunate, there wasna a thrawn word to be said on 
either side. Tibbie held Archie Stitch dancin' back an' fore wi' 
pokes an' creels filled wi' clouts an' crockery, while for the trans- 
portation o' the wechty utensils, I had secured the special ser- 
vices o' twa sturdy porters wi' a hand-barrow. Ilka twa oors or 
sae, I dealt oot a cawker to the piece o' them, whilk garred 
them work like very mad, insomuch that by mid-day, the only 
articles remainin' i' the auld hoose were the guse an' the law- 
brod. Havin' committed these implements to the care o' 
Archie Stitch, he, puir fallow, had the misfortune to let the 
guse slip doon on his muckle tae, whereby he was made a 
lameter for three or four weeks thereafter, an' as for the time 
bein' he was incapable o' puttin' his fit to the grund, ane o* 
the porters wha happened to pass his mither s door, tane him 
hame on his back. 

Wae was I to lock the door an' bid fareweel to the auld 
hoose ! There I had spent several years o' my lifetime, an* 
mingled though they had been wi' toils an' vexations not a 
few, there was yet a sheenin' threed o' happiness rinnin' 
through their texture, that it was delightfu' to look back upon. 
I glowered ben the hoose where I had sitten sae lang an' 
knappit awa at the needle, an' where every crack i' the wa' 
was as familiar to me as my ain thoom naU ; I glowered but 
the hoose where Tibbie had trokit aboot sae eydently, keepin' 
a' thing cosh an' clean, an' where I had haen mony a bit tiff wi' 
her aboot spittin' on the grate an' ither trivialities, but mony 
an oor o' blythesomeness for a' that, an', I maun confess it, 
Mm 

when I thocht aboot a' thae things my heart grew grit wi' 
musin*s o* langsyne ! I blew my nose, an* the soond thereof 
echoed strangely an' wierdlike through the empty rooms^ an* 
I turned awa wi' a sigh, for 

*' Its echoes an' its empty tread 
Did sound like voices frae the dead." 

A* that afternoon an* nicht Tibbie an* me were sairly for- 
foughten gettin* oor bits o' sticks set to richts in oor new 
habitation. Considerable diversity o* opinion arose at times 
as to hoo the things were to be placed, but the only business 
that was like to breed a rebellion was the nailin' up o* the plate- 
rack. Tibbie was for it placed ahent the inner door, while I 
wad hae it fixed on the end o* the bed. Tibbie thocht that as 
I was imco muckle giein* to kickin* in my sleep, I micht shak' 
oot some o' the plates an* break them, an* so she wadna hear 
o*t bein* nailed on the end o* the bed. I reminded her on the 
ither hand that as she was unco muckle addickit to bangin' 
to the inner door whenever I happened to say or do ought to 
displease her, she mioht peradventure ding doon some o* the 
pigs an* break them, an' so I was equally hostile to its bein' 
put up ahent the door. Hoosomdever, after a warld o' argle- 
barglin', I agreed to compromise the matter, an* to alloo the 
skelf to gang up ahent the door, on condition that she wadna 
interfere wi* the arrangement o' the wark-board an* the general 
economy o' my private apairtment. 

Havin* wrocht a very sair day's wark, Tibbie an* me sought 
repose for oor weary carkitcbes in bed, an' were soon in a state 
whilk rendered us oblivious o' every thing earthly. I 
waukened sometime through the mornin* — I didna ken when, 
for the knock bein* a* dung to spunks, we had nae means o' 
measurin* the time o' day, but the hoose was as dark as pick, 
the window shutters bein* steekit close, as Tibbie hadna 
gotten up the blinds — an* feelin' my craig parched an* sair in 
consequence o* the stoor generated by the flittin* stickin' in 
my wind-pipe, forbye the sups o* drink I had dnicken durin' 
the day, I set oot in pilrauit o' the water stoup, wi* the view 
o* slackin* my drooth, but wow, alas ! the hoose bein' strange 
to me, an* a' thing bein* in a state o* confusion, I began by 

tynin' myseV i' the dark, an' endit by tumblin* head foremost 
athort a tubfu* o* water wFiilk Tibbie had placed in the midst 
o' the floor, to be in readiness for washin' oot the parlour wi' 
neist momin*. Dog on it ! forbye weetin* a' my sark tail, an* 
f ylin' the kitchen floor, I got my shins peeled on the rim o' the 
tub, an' fegs I hirpled aboot half cripple for mair than a week 
afterward. Nor was this the warst o't, for the water sypin' 
through the seams o' the floor, spoilt a' the plaister an' some 
<>' the furniture in the hoose below, aboot whilk there was a 
fearfu* shirramuir neist momin', an' afore the business could 
be settled I had to shool oot ten an' saxpence in the name o' 
damages. 

By virtue o' several days' rubbin' an' sorubbin', at whilk she 
wrocht like a galley-slave, Tibbie at last got her hoose set in 
order, an' great was the admiration she bestowed on her ain 
handiwark. The parlour, especially, was to her an object o' 
great interest — she couldna get her sairin' o' lookin' at it. 
The bits o' nick-nacks were placed in a score o' different 
positions, wi' the view o' garrin' them produce the grandest 
possible effect at the least possible expense, but behold when, 
as I thocht, everything was richt, there comes a demand for 
a set o' red moreen window curtains, an' a grand French 
polished mahogany pole to hang them on ! TThie reason for 
this piece o' extravagance was that everybody had moreen 
cuitains and mahogany poles, an' that the room wad be a 
perfect fricht withoot them. Of coorse, this reasonin' was 
conclusive, an' therefore, I had nae alternative but to draw 
my huggar. A coontless variety o' ither wants were discovered 
by an' bye, a' requirin' the expenditure o' siller to mak' them 
guid, an', my word, afore that parlour was pronounced perfect, 
my pouch had felt the frost o't ! 

Every thing havin' been done that Tibbie's wark an' my 
siller could effect in the way o' decoration, Mrs Davidson is 
sent for, an' up she comes on the foUowin' Saturday nicht, 
Tibbie tane care to hae on her net-mutch, an' a braw new 
satin apron whilk she got to the boot o' the bargain when she 
was buyin' her window curtains, (so she said to me, an' I had 
nae cause to misdoot her word), an' a' to gar her appear 

brawer an' bonnier lookin* than Mrs Davidson. It tane me 
to stand an' behaud the twa o' them, for it was physically 
impossible for me to edge a single word into the conversation. 
Tibbie waxed exceedingly eloquent on the guid properties o* 
the hoose, an' enlairged on the splendaciousness o' the parlour 
an' its fumishin's, in a manner that was perfectly marvellous. 
Mrs Davidson did aboot a tenth pairt o' the conversation, 
Tibbie nine tenths, an' me the residue. After seein' through 
a' the neuks o' the biggin', an' admirin* as she was bound to 
do, Tibbie's taste an' handiwark everywhere visible, Mrs 
Davidson was asked to sit doon in the parlour, au' drink suc- 
cess to the new hoose, in a glass o' wine, whilk she did, though 
somewhat ill at ease as I thocht, for the moreen curtains an' 
the mahogany pole rather stuck in her throat — she not havin' 
similar variorums in her hoose. Havin' sat half an oor or sae, 
Mrs Davidson rose an' tane her departiu'e. 

" I needna bid ye come doon some nicht an' see me," quoth. 
she, wi' a toss o' her head, an' her tongue falterin' frae the 
combined effects o' rage an' mortification, "for ye'll be thinkin' 
yersels ower heigh noo for kennin' ony o' yer auld acquain- 
tances." So awa her leddyship sailed as skeigh lookin* as ye 
like, an' withoot utterin' anither word or waitin' for a reply. 
Alas for puir John Davidson ! Afore a wink o' sleep visited 
his eye-lids that nicht, he heard a' aboot Tibbie's moreen cur- 
tains an' mahogany pole, an' afore mony days had passed 
ower his head, he kent, by dear-bocht experience, the exact 
sellin' price o' thae articles. 

Tibbie's triumph was complete ! she had eclipsed Mrs 
Davidson, an' she felt as prood as ever general was on gainin' 
a great victory. That nicht she laid doon her head on the 
bowster wi' the consciousness that she htid done her duty. 
She was as happy as the Queen o' Sheba, or rather as King 
Solomon was after havin' shewn to that lady a' his riches an' the 
glory o' his excellence. As for me I lay doon thinkin' on the 
pooer o' siller Tibbie's plenishin' fever had cost me, an* yet — 
an' yet, I didna grudge her aithems, for she had been a valu- 
able wife to me. 

Tibbie's triumph, hooever, was but short-lived. That very 

nicht, atween ane an* twa o'clock i' the momin' — ^for I had 
gotten the gowkoo knock set to the road again — she waukens 
me wi' a great drive, an* qufith she, "Tammas! Tammasl are 
ye sleepin*." 

" Ay I'm sleepin' ; what are ye wantin' ?** quoth I. 

" Wauken this instant,** quoth she, "for there*s a flech i* the 
bed !** 

" Sorra cares 1" quoth I, " what can T help it, though there 
were a thoosand flechs i* the bed." 

" Rise an* licht a cawnel,'* quoth she, " for a wink o* sleep 
I winna get till I've drawn bluid o' the wretch. It has been 
gallopin* like a race-horse back an* fore ower my face, an* doon 
my neck, an* in below my oxters for mair nor an oor, an' it 
has been bitin* as if it hadna seen meat for a fortnicht. It 
maun be a flech o* a new breed surely, for a. mair ferocious 
tyke for a bedfallow, I never had in my life,** 

" It's maybe a descendant o* ane o* the gentry that plaguit 
Pharaoh," quoth I. 

"Sorra kens what it has descendit frae," quoth Tibbie, "but 
my carkitch is pay in* for't onyhoo.** 

" Ou, it*s maybe no a flech ava,** quoth I, tumin' roond to 
compose mysel' to sleep again, " it*s maybe a clipsheer.** 

" Gae awa wi* yer havers,'* quoth Tibbie, " this is no the 
time o* year o* clipsheers; but canna ye rise an* licht a 
spunk r* 

" It's maybe a golloch, Tibbie, or what they ca* a black 
beetle," quoth I, " for I was readin* a story i' the papers the 
ither day aboot a bairn that was completely devoored wi' 
black beetles.** 

Bein' richt tired an* sleepy, an* sweer to rise oot o* my 
warm bed in the dead oor o* the nicht to embark in a flech- 
hunt, I tried to enlichten her a wee bit on. the science o* ento- 
mology, thinkin' by that means to divert her mind frae aif the 
flech story, but a* my efibrts to amuse her only resulted in 
makin' her ten times mair fidgetty than she had been before, 
for my disquisition on ants, an' ettercaps, an' forkytails, an' 
centipedes, wrocht sae powerfully on her imagination, that 
she actually began to think the haill bed was orawlin' wi' 

vermin. I had nae help for it but to rise, an' havin* lichtit a 
cawnel, Tibbie set to wark. Every fauld o' the blankets 
underwent a narrow inspection, but feint a flech or ony ither 
creepin* or jumpin* creature was to be seen. 

" Hoots, Tibbie, woman," quoth I, "if it was a flech, it maun 
hae fund ither quarters for itseF, sae yell juist creep doon, 
an' be at peace, an' let me get my nicht's rest." 

So I blew oot the licht, muckle to Tibbie's dissatisfaction, 
but it didna matter, for I was determined no to want my 
sleep for the best flech that ever sookit human bluid. There 
was little sleep for me that nicht, hooever, for I was waukened 
half a dizzen o' times afore the chap o' sax o'clock, an' it was 
aye the auld story — ^the flech, the flech ! 

That momin' afore I had done shavin', Tibbie had every 
stitch o' the bed-claes i' the floor-head, ay, even the very caff- 
bed was turned upside doon. I looked into her face, an' it 
was fiichtfu'. Her een had nearly disappeared, her cheeks 
were s walled an' as blue as blawarts, her arms an' neck were 
a' covered wi' big lumps, an' she " felt a' ower," juist as if she 
had ha'en the yeuk. 

"Ay, ay, Tibbie," quoth I, "thae flechs o' yours maun 
be very accomplished practitioners. Nae use for flee blisters 
noo, Tibbie, to produce counter-irritation. We may set up a 
Sanitarium whenever we like, an' adverteeze for patients 
afflickit wi' inflammatory disorders. We micht mak' a fortune 
in nae time." 

" Weel that cowes a' that ever I heard tell o' !" quoth 
Tibbie, after she had searched an' better nor searched withoot 
efieck, for the better pairt o' an oor. " But I'se be upsides 
wi' them na, afore Fm mony oors aulder." 

Tibbie's face bein' sae uncomely wi' the swallin', she 
couldna gang to the kirk, an' I stayed at hame also that I 
micht be at hand to minister some little consolation till her. 
After dinner she yoket to the bed ance mair, an' this time 
she fell in wi' a Httle broon beastie scuddin' across the pUlow 
like five ell o' wind. Tibbie soon arrestit his progress, hooever, 
an' was juist on the point o' sheddin' his bluid, when I sug- 
gested that he sid be kept a close prisoner till he had been 

serutineezed by Mrs Davidson, as he completely surpassed my 
comprehension. Tibbie havin* agreed to this, we clappit him 
into an auld snuff-box, an*. Sabbath though it was, I slippit 
my wa's doon wi't i' the e'enin' to Mrs Davidson*s. As soon 
as she clappit an e'e on the creepin' wonder she pronounced it 
to be a — ^bug ! Feigh ! my very flesh grued to think I had 
been sleepin' in the society o' sic cattle ! Mrs Davidson, wha 
forthwith entered into a* the oots an* ins o* the bug economy, 
seemed to hae the haill story in her head like a horn. Thinks 
I, my leddy ye*ve gotten nae that little o* yer lear* frae per- 
sonal observation, though ordinary civility forbade me sayin' 
sae heigh oot. It was strange that the bugs hadna bitten me, 
but Mrs Davidson cleared up that mystery by assurin* me 
that they were waur to some folk than to ithers. 

Hame I gaed wi* the unwelcome tidin*s that the hoose was 
infestit wi' bugs. Mrs Davidson accompanied me. Tibbie 
gaed like a woman perfectly distrackit when she heard o* the 
bugs, an* there was a steerie i* the hoose nae ordinar'. Mrs 
Davidson ta*en a breakfast knife, an* ran it up the seams o* the 
doors, an* in ahent the washin' boards, an* brocht them oot in 
thoosands. She held up the blade o* the knife to my nose, 
an* I thocht I wad hae been scomfished wi* the diabolical 
stink o* their dead carkitches. It put a feather in Mrs David- 
son*s cap to see Tibbie an* me sae disgustit wi* oor new hoose, 
an*, of coorse, she tane her departure in a better frame o' mind 
than she had done the nicht afore. 

Bed-time cam', an* Tibbie havin* liftit the parlour carpet, 
an* drawn the sofy into the midst o* the floor, strinkled a 
circle o* the flowers o* brimstane roond it, an' made her bed 
on*t for the nicht her liefu* lane. As the bugs hadna daured 
to lift a tooth against me, I crap awa to my bed as usual, but 
it was a waukrife nicht to baith o*s, for I could hear Tibbie 
sighin* an' sabbin' like to break her very heart. Puir quean, 
I was wae for her, but could yield her nae consolation. 

Neist momin* we baith got up, but feint a bite o* breakfast 
crossed oor craigs, for the ugesome idea o' the bugs sae 
hauntit oor imaginations that every uncommon appearance in 
the bread, the butter, an' the tea, was straightway transmo- 

grified into ane o' thae dicVs buckies. Tibbie was lost in 
meditation — ^her grief bein* ower deep for utterance. An* 
what added to oor sorrows, we were strangers in that pairt o* 
the toon — naebody looked in to speak a comfortin* word till 
us. But ae solitary blink o' sunshine cam' that day to lichten 
the darkness o* oor dwellm* place, an* that was aboot mid- 
forenoon when the postman opened the door an* bandit in a 
letter frae my auld freend Audro Sooter, announcin' that he 
had become tacksman o* the farm o' Cockmylane, situate 
aboot half-gaits between Newport an' Leuchars, an' that he 
was to be marrit to Miss Peggy Patrick, at the Martinmas Term 
ensuin*. This news cam' to us like dew upon the mown grass. 
Tibbie brichtened up awee, an' I was as glad as if ony body 
had made me the laird o' Cockmylane, to see the smile creepin* 
ance mair ower her bleered an* begrutten like coontenance, 

"But ah ! recollection at hand 

Soon hurried her back to despair," 

an' again the big roond tears cam* hap happin* doon her 
bumin' cheeks. 

I' the e'enin* I despatches Archie Stitch to the fit o' the 
street for Mr John Clinkscales, the gi'oceiy man, wha was the 
landlord o* the hoose. In the coorse o* a quarter o* an oor, 
Mr Clinkscales mak's his appearance puffin* an* blawin' like a 
spout-whale, for John happened to be ane o* thae chields wha 
hae mair gut an' ga' 1' their composition than onything o' a 
mair ethereal essence. Havin' rested himsel' awee for the 
benefit o' his breath, I proceedit to the business on hand. 

" Mr Clinkscales," quoth I, " ye dinna deny lettin' me this 
hoose, I suppose 1" 

" Deny lettin' you the house, Mr Bodkin !" quoth he, " no, 
by no means, and I suppose you don't deny having taken it?" 

"Wait awee,*' quoth I. "Is it common, is it rizzenable, is 
it lawfu! to set ony honest man a hoose that has inhabitants 
in't els V 

" Well, I should think it isn't," quoth he. 

" Is it common, is it rizzenable, is it lawful! for a landlord 
to keep a wheen brute-beasts or livin' creatur's o' ony kinkind 
in a hoose that he has let to a tenant T quoth I. 

"Well I don't see as it would," quoth' he, "nor do I see 
the use of axing such absurd questions." 

" Maybe no, but I see the use o*t though," quoth I, ** an' 
juist answer me this ither question Mr Clinkscales — Wad it be 
richt an' lawfu' for a landlord to gar his tenant pay rent for a 
hoose, an' him at the same time keepin' a menagerie o' wild 
beasts in't, an' sae deprivin' the tenant o' the proper use 
thereof?" 

" Unquestionably not, Mr Bodkin," quoth he, " but what 
in the name of wunder have I got to do with that 1" 

" Juist this, Mr Clinkscales, that the feint a farden o* rent 
ye'se get for this hoose," quoth I, " an' I'se remove my taber- 
nacle elsewhere incontinent, for if I keep my judgment I 
sanna hae a hoose an' want it too, wi* yer nasty vermin o' 
bugs!" 

" Oh, but, Mr Bodkin," quoth he, gaspin' hke a fish newly 
oot o' the water, " we'll — we'll — we'U see about that. Sir, for 
there is such a thing as law in Dundee, and I shan't be done 
out of my rent — not if I knows it !" 

Grippin' hands o' a breakfast knife an' rinnin' the blade o't 
alang atweesh the washin' board an' the wa', as I had seen 
Mrs Davidson do, I held it up to his face, an' quoth I, " ye 
can nose that, my man, an' see hoo ye relish its odour." 

He snuffed at it awee, an', quoth he, " I feel nothing pecu- 
liar ; you must be frightened at a bug-bear, Sir, — a perfect 
bugbear." 

** Bugbear here or bugbear there," quoth I, " they are Im^s 
that I sanna hear, an' that Tibbie there canna bear, for juist 
figure her frontispiece an' ye'U see what havoc yer tenantiy 
are makin' on't !" 

" Well," quoth he, " if there are bugs in this house you 
must have brought them, and that's all I've got to say on the 
subject." 

" But I've got something to say, though," quoth Tibbie, 
breakin' in on the conversation, for though I had cautioned 
her no to open her mou' unless she saw me sair dung for 
something to say, yet the bodie's blamin' us for fyliii* his 
hoose was mair than she could thole, an* sae she tane speech 
Nn 

ill hand wi'm. ** Wad ye hae the barefaced assurance to tell 
me to my face that there were bugs aboot my things ? *0d 
Tm thinkin' if I were a man as I*m no, I sid gie ye a kent 
mark for yer pains. Nasty leein' vagabon' ! to sit there an* 
tell ony honest woman sic a story, after we've been brocht 
into sic a pickle wi* yer ugly vermin*, but gin ye dinna gae 
fiirth in a twinklin*, I*se gie ye the wecht o* the tadngs across 
yer shoothers !** 

Tibbie ran on for aboot ten minutes at this rate, durin* 
which time she tane care to inform Mr Clinkscales a' aboot 
hoo cleanly folk her mither an* my mither were, an' hoo 
cleanly a quean she was hersel', abhorrin', as she did, dirt 
o* a' kinkinds, particularly dirty vermin, includin* flechs, bugs, 
ettercaps, gollochs, sklaters, an' clipsheers; an', therefore, hoo 
unlikely a thing it wad be for her to tolerate the presence o* 
bugs in her hoose. On the ither hand, it was wee! kent 
amang the better-informed circles o* society that Mrs Clink- 
scales was but a hogery-mogery sort o' a body, wha didna care 
a winnelstrae hoo muckle dirt she carried aboot wi' her, if sae 
be she got it happit oot o* sicht wi* a braw silk goon. 

While Tibbie was deliverin' this oration, Mr Clinkscales was 
a' shakin* wi* fear an' anger, particularly when she spak* o* 
drivin* hame the thunderbolts o' her wrath wi' the taings. He 
tried noo an* then to slip in a word in his ain behalf, but 
Tibbie was ower gleg-gabbit for him, an* keepit the field en- 
tirely to hersel', until she had exhausted her vocabulary on 
him, an* that*s no an easy matter when she gets onything to 
kittle her temper-pin. After hearin* Tibbie's observations to 
the end, Mr Clinkscales rose, foamin' wi' rage, an' marched to 
the door, where he halted, an', wi' the sneck in his hand, in- 
formed me that I wad hae to pay the rent whether I stayed i* 
the hoose or no. 

" Feint a farden," quoth I, " at least until the Shirra has 
been ca'd in to redd the marches atween us." 

We lost nae time in settin' oot in pursuit o' anither hoose, 
an' sair wai'k we had to find ane that wad do onything like 
accommodate oor effecks. After trailin' aboot frae street to 
street, an' huntin' doon lang dark closes, an' creepin' up lang 

dark stairs, we at last lichtit on a twa roomed hoose, a 
*' parlour next the sky," in Gutterhole Close, that wad hand 
a* oor bits o' furniture wi' a sair fecht, wi' the exception o' 
the carpet an* the sofy, an* the window pole an* moreen cur- 
tains. There was a garret aboon the kitchen, hooever, where- 
into we could accommodate oor superfluous stouthrie, until 
Providence sid furnish us wi* a mair commodious lodgin*. Ae 
thing we made certain sure o* afore strikin' a bargain wi* the 
laird — there wasna a bug on a' the premises. Tibbie tane 
the precaution to hae a breakfast knife in her pouch, where- 
with she tried every seam she could see — an' there were nae 
that few seams to be seen, for its timmers were auld an* frail, 
an* unco sair gizzened — ^but no ae bug could she discover. 

Havin* secured the services o* the twa porters previously 
mentioned, we set to wark what we could whinner to a fresh 
flittin* match. Tibbie, armed wi* a brush an* a cogfu* o' 
saepy-graith, scoored oor bits o* furniture frae the defilement 
o* the bugs, while, to mak* assurance doubly sure, I anointed 
the seams an* joints o* them wi* turpentine — straikin' it 
carefully into ilka hole an* bore, by means o* a hen*s feather. 
It cost us a hantle o* sair wark an' expense forbye, but the 
trouble wasna to be grudged when a* was done, for what a 
comfort it was for baith o* us, an' mair especially for Tibbie, 
to lie doon in a clean bed an' 

** Enjoy the comforts of a sleep profound, 
Without the alarming sting of glutting bug 
To roose the brawny arm to murderous deed.** 

CHAPTER XXXL 



REFORMATORY DISCIPLINE. 



Little as I thocht o* Mrs Davidson for a neebor, she was a- 
jewel compared wi' the cattle we had to herd wi' in Gutter- 
hole Close. On the flat immediately beneath us lived an 
itinerant rag-merchant o' Irish extraction, named Mr Phelim 
O'Grady, alang wi* his wife an' a couple o* half-nakit starve- 
lings o' bairns, whase faces (an' noses especially) stood gi'eatly 
in need o' scrubbin' wi' an ooen clout; while in the flat 
undei-neath that, lived a pair o' ragamuffin'-lookin' vaigs, 
named Terence O'Toole, an* Danny M*Costigan, (Irishers, 
too, of coorse), wha earned a precarious livelihood by peram- 
bulatin' the streets wi' barrows sellin' apples, partans, an' 
caller haddocks. To say that the tenement was infestit wi' 
a colony o' weirdless Irishers is equivalent to sayin' that it 
was ower aften the scene o' violent and uproarious behaviour, 
seldom to be seen or heard tell o' except where the Emerald 
Islanders constitute the rulin' power i* the commonweal 
The huUaballoos they kicked up amang themsel's raise to a 
fearfu' height sometimes, an* it was aften a marvel to me that 
they never happened to brain ane anither. Certain sure am 
I, if their skulls hadna been iron-plated Hke the batterin' rams 
they are buildin' noo-a-days for naval purposes, they never 
could hae -tholed the tae half o' the hammerin' they received, 
withoot bein' crackit in the process. 

As lang as they were content to operate on their ain skulls^ 
hooever, there was little skaith done, but losh it wasna 
chancy ava when they began to turn their wappins against 
the peaceable an' respectable portion o' the community, whase 
skufls, no bein' proof against the wecht o* their shillelaghs, 

couldna be expeckit to baud again to their knocks. 0' this 
fact, I had some sma' experience afore lang. Ae dark nicht, 
the first winter after we had flittit into the close, I had occasion 
to be oot aboot ten o'clock wi* a pair o* slacks for a customer — 
Archie Stitch bein' laid up at the time wi' the scarlet-fever — 
an' durin* my absence a quarrel had arisen atween Mr Terence 
O'Toole an' Mr Danny M*Costigaji. What the pley was aboot 
I neither kenned nor cared, but they made me pay sweetly 
for't, or a* was done ; for juist as I was comin' in the passage 
to the fit o' the stair, where it was unco dark — an* it's never 
very licht doon thae lang narrow closes — I was baith foondered 
an' dumfoondered by an' ill-faured yark i' the side o' the head, 
frae something that seemed to my bewildered imagination at 
the moment to hae the feel o' a bioom-besom. But whatever 
the instrument may hae been, the effeck o' the blenter was 
that I coupit ower on my beam-ends at the bottom o' the 
stair. 

" Be the phowers," cried Mrs O'Toole as she rushed into 
her ain room, "an' haven't I kilt thab big black thief 
M*CJostigan entoirely !" 

" Sarved him right, too, the bhloody scoundrel that he is !" 
quoth Mr O'Toole. 

A' this I heard, but said naething, for I was dubious that 
the blude-thirsty pagans micht come an' put oot my spunk 
withoot mercy if I daured to open my mooth. Sae after I 
had lain awhUe au' come to mysel' a wee thocht, I reiks my 
fins quietly, an' crawls awa up stairs. I was hardly able to 
lay ak my complaint to Tibbie, my head was sae bumbazed 
like wi' the chap it had got, but, after she had learned hoo the 
matter stood, her corruption waukened, an' doon she gaed to 
Mrs O'Toole to inquire hoo she could hae the assurance to 
lay violent hands on ony honest man when passin' her door 
on lawfu' business, the mair sae on Tammas Bodkin — a man 
wha was never kenned to harm onybody. It was what she, 
(Mrs B.), wadna submit to on ony consideration, — to hae her 
guidman abused an' malagruzed in that fashion, an' she wad 
be obliged to lay the case afore the authorities withoot mair 
ado, so that there micht be justice done to a' parties. 

Mrs OToole fand licrser i' the wrang box for ance ; she 
had aimed the blow at Danny M'Costigan, but it had fa*en on 
my head by mistak'; so she appeased Tibbie's righteous 
indignation sae far by makin' an explanation, an' offerin* a 
humble apology. 

Tibbie cam' up an' reported progress, an' after some con- 
sideration we agreed to let the matter pass, without applyin' 
to the police, though it was ill-doin* to let the vaigs escape sae 
easily for their impudence. My certie they got afif far easier 
than I did, for my left e'e bore the mark o' the lethal wappin 
aimed at it for a fortnicht or three weeks thereafter. Hoo- 
somdever, they tane guid care no to meddle wi' me again. 

My nearest neebor bein' Mr Phelim O'Grady, I had na^ 
urally maist to do wi' him. Phelim likit a dram, an' sae did 
his guidwife. When they were baith fou' thegither they were 
generally the very best o' freends, but when the tane was fou' 
an' the tither sober, then began the wars atween them. Ae 
nicht some time after my encoonter wi' Mrs Terence O'Toole, 
there arose a stramash doon stairs fiercer than ordinary, 
wherein I could distinguish the hoarse brogue o' Mr O'Grady, 
risin' aboon the shrill tempest o' Mrs O'Grady's volubility o' 
tongue. 

Mr Phelim had been oot a' day on business, an' had come 
hame weel whiskyfied. Noo, that was what Mrs O'Grady 
dislikit aboove an' beyond every offence that her husband 
could be guilty o'. Had Phelim brocht the drink hame, an' 
gi'en Mrs O'Grady a share o't, a' wad hae been quite accordm* 
to Mrs CGrad/s ideas o' propriety, but to gang an' fill himseP 
fou' withoot lettin' her pree wi' 'm was what she wadna thole 
on ony accoont. Mrs O'Grady applied sundry epithets to her 
lord an' maister, that were far frae bein' o* a complimentaiy 
nature ; an' of coorse Mr O'Grady was in duty bound to repay his 
spouse in kind, principal an' interest. Mrs O'Grady informed 
Mr O'Grady that he was a thief, an' a leear, an' a murderw 
an' a drunkard, an' a violater o' the seventh precept o' the 
Decalogue, he an' a' his forbears, to the nineteenth generation; 
in fack, as far back as they could be traced on the page o* 
history. Wasn't it his great-grandfiither — ^the bhloody villain, 

that shot honest Misther Dennis O'Gorman — rest his sowl ! — 
when dhrivin' hame frae the fair at Tipperary, in the throubles 
ov *98 ; an' wasn't he taken an' hanged for the murther ? an' 
Barved him right too, the oiild hoary-headed scamp that he 
was. An' didn't the curse ov the Holy Father rest an' abide 
upon the whole race ov the O'Grady's till that present oor and 
day, an' wouldn't that curse continue to haunt the steps ov 
him (Phelim O'Grady) until he swung in a hempen cravat as 
high as iver did his great-grandfather ov impious memory — 
bad luck to him ! Such was the burthen o' Mrs O'Grady's 
lecture, every word whereof was distinctly audible to Tibbie's 
ears an' mine, an' richt eerie it was to sit an' listen to it. 

Meanwhile Mr O'Grady's tongue wasna idle. It never was 
in his pouch when there was ill-jaw a-gaen either at hame or 
abroad. Phelim begged to state for Mrs O^Grady's information, 
that not only she but all her " postherity", (meanin' her 
iancestry, of coorse, but the puir ignorant creature didna ken 
ony better), were well known to be the greatest black-guards in 
all Tipperary, an' that if none of them had the honour of 
being promoted to the gallows as his great-grandfather had 
been — rest his pious sowl — it was, on the other hand, an 
established fact that her grandmother, on the father's side, 
had been carried off by the devil to the highest point of the 
Galtees, where she was turned into a pillar of salt, an' there 
her wicked carcase was still to be seen, as he had been credibly 
informed by those who had been at the top of those moun- 
tains, and who ought to know. As for Mrs O'Grady herself, 
he (Mr O'G.) was well aware that she was far from being a 
pattern of chastity, while it was notorious to the world that 
she was a thief, an' a slattern, an* a liar, an' a wine-bibber, 
an' a freend o' publicans an' sinners when she could get the 
money ; but he would take very good care that she would get 
divil a farthin' from him to bless herself withal 

Hereupon Mrs O'Grady became very violent, tane up a' 
that they had for a poker, and let a reishel at Phelim's basket 
o' pigs, committin' a fearfu' massacre amang the innocent bits 
o* bowlies, an' basins, an' juggles. Matters were evidently 
drawin' towards a crisis. Tibbie's heart lap to her mooth. 

thiiikin* they were aboot to commit some fearfu' deed o* bluid, 
an' I maun needs say that I wasna that un eerie mysel', 
when I heard the wark o' destruction gaun on. The 
demolition o* Phelim's goods drave him to desperation ; an' 
when he got desperate, he was aye for puttin* awa wi' himsel*. 
That was the only means he had o' bringin* Mrs O'Grady to her 
sober senses. He had on previous occasions proposed yarious 
modes o' makin' his exit frae this mortal stage ; but, on the nicht 
in question, he signified his intention o' jumpin' ower the win- 
dow. So the window was thrown up wi* an awfu' vengeance, an', 
quoth he, " Now, Biddy darlint, farewell wid ye, and may ye 
make yer next husband happier than yeVe made me, bad luck 
to ye ! Jist let me kiss ye afore I goes, for the sakes ov the 
dear innocent that's wid the saints in glory.'* 

Mr O'Grady lookit terribly in earnest, nae doubt ; an' Mis 
O'Grady began to think that he wad really keep his word, an' 
march head foremost through the window ; so she began to 
greet, an' to beseech her beloved Phelim no to lay violent 
hands on his ain precious life, an* she wad never, never mair 
say a crookit word to him at all, at all. But Mrs O'Grad/s 
pathetic entreaties only increased Mr O'Grady's determination 
to shuffle aff the mortal coil withoot further parley. 

"Hould me, Biddy, darlint!" quoth he, "hould me, hj 
Jasus, or I'm over the window in a twinklin'. If ye don't 
hould me, I'm away, as sure as St Pathrick was a gmtleman." 

Mrs O'Grady, findin' hersel* like to be maistered in her 
endeavour to prevent her guidman frae committin' self- 
destruction, skirled oot — " Murther, murther ! For the sake 
ov the blessed Vargin, help ! help !" 

Tibbie an' me could sit still nae langer ; so we ran doon 
the stair, an' into the room, an* there we beheld Mr O'Grady 
strugglin' wi' his guidwife, an' attemptin* to cast his coat, 
preparatory to takin' the fatal leap. Mrs O'Grady was hangin* 
on by ony bits o' tails his coat had, while Mr O'Grady kept 
bawHn' oot at the height o* his voice, ** Hould me, Biddy, if 
ye love me ! Hould me, I say, or as sure as death I*m over the 
window ii\ a jiffey ! and ye*ll be hanged for mutherin' yer hus- 
band, that ye will ; it's as thrue as death what I'm tellm' ye !" 

"Let go yer grips, my gude woman," quoth I, to Mrs 
O'Grady, "an* I'll soon cure him o* loupin' ower windocks." 

So I seized him by the cufF o' the neck, an' the boddom o' 
the breeks, (he was a wee wearifu' warroch o* a body), an' 
rammed his head ower the sole o' the windock. 

" Noo, freend," quoth I, " ye've juist five minutes on this 
side 0* eternity to repent o' your sins, sae ye had better be 
diligent ; an' as soon as thae five minutes are expired, ower 
ye gang head foremost into the street, withoot speerin' yer 
leave on the subject. Ay, an' ye wad hand the haill land in 
mortal terror wi' yer mad cantrips ! What hae ye to say for 
yersel', why sentence o' death sidna be executit against ye ?" 

My lad was fairly cowed for ance, an' began to shake a' 
ower frae head to heel like a winnel-strae in a windy day. 
He was clearly o' opinion that the joke had been carried far 
eneugh, an' sae, in order to bring matters to a crisis wi' 'm, 
I gae him twa or three vile shakes, an' edged him a bit farther 
ower the windock. He swore a guid hantle at first, but 
cooled doon bely ve, an' at last beggit me, as a personal favour, 
to fling him in to the floor-head rather than oot to the street. 

"Will ye promise to drap thae suicidal pranks o' yours, 
then V quoth I. 

" By the blessed Vargin, I will," quoth Phelim, " It was all 
to make Biddy thrue, so be aisy wid me, Mr Bodkin, if ye love 
me father's son." 

" I'se be as easy wi' ye as yer behaviour will warrant, Mr 
O'Grady," quoth I ; " but I'm sorry for a' the love I hae for 
ony ane o' yer kind; an' juist let me hear sic anither racket 
for the next sax weeks, an' I'll claw yer haffets to ye, as sure 
as yer name is O'Grady, an* mine is Tammas Bodkin." 

So Tibbie an' me gaed awa up the stair, an' there was nae 
mair din i' the hoose that nicht, at onyrate. 

But though conquered for the time bein' Phelim was by 
nae means subdued, for the neist nicht he cam' hame ten 
times .waur than he had been the nicht before. He had been 
oot amang his drucken companions, an' they, havin' got wittens 
o* hoo I had dressed him, had blawn him up to fill liimsel' 
fou', an' gie me anither spell o' the mad fits. I heard hoo my 
Oo 



330 TAMMAS BODKIN. 

lad was gaun to wark, but I resolved never to leet until my 
interposition was socht by Mrs O'Grady. At length a lood 
reishle comes to the door, an* so Tibbie staps ootbye to the 
lobby, an' speers wha's there. 

" For the love ov the blessed Vargin open the door and let 
me have a word wid Misther Bodkin, iv ye plaze," was the 
response. 

So Tibbie drew the bolt, an' in cam' Mrs O'Graxiy wi* a* 
her claes torn to tatter-wallops. She was never very tidy 
under ony circumstances, but never did my e'en, behold an 
object on twa legs wi* abuhement waur in order than hers, 
except it may hae been a craw-bogle that had " tholed the 
winter's sleety dribble an' oranreuch cauld," for the space o' 
twa twalmonths at least. 

" Come inbye, Mrs O'Grady," quoth I, risin' an' settin' a 
chair before the fire, "but gude guide's a'! what's oome ower 
ye noo ?" quoth I, when I got a glisk o' her physog, whereon 
there was barkened not only the hereditary dirt that micht be 
considered part an' parcel thereof, but sundry stripes o' raw 
flesh alternatin' wi' rivulets o' some liquid o* a sanguinary hue. 
Ane o' her e'en, too, was as blue as a blawart, an* swollen up 
sae completely as to steek oot a' communion wi' the extemd 
warld. 

"An' it's what is the matther wid me ye would be afther axin*,. 
Misther Bodkin," quoth Mrs 0'(jrrady, burstin' oot into a 
paroxysm o' grief an' rage, an* dichtin' her cheeks wi' what 
remained o' her black an' white checqured apron, "Och shure, 
an' has'nt Phelim, the nasty spalpeen, been a-batin' ov me ?*' 

"Ah, the vile vagabond," quoth Tibbie, "but what for 
didna ye tak' the poker to his back V 

" Easier said than done, Tibbie," qvioth I, " for although it 
sail never need to be said o' me, I houp, that I Hftit a hand 
to hurt the wife o' my bosom, yet, if peradventure I sid find 
it necessary to proceed to that extremity, it wad neither be 
yer fire-irons nor yer * ten commands' — ^meanin* thereby yer 
finger-nails, Tibbie — ^that wad deter me frae the faithfu' dis- 
charge o' my duty." 

" Troth, an' I wad like to see ye try that same,** quoth 

Tibbie, waxin' courageous, an' glaumin' at the poker, by way 
o* rehearsal. 

" Hooly, noo, Tibbie," quoth I, juist as she was aboot to 
seize the poker, an' at the same time I lent it sic a kick wi' 
my tae, that it gaed birlin' across the floorhead an' in below 
the dresser, where it had the misfortune to dilll a hole in the 
braidside o' the water-can, greatly to Tibbie's horrification, as 
weel as to my ain discomfiture, for that kick was Hke to turn 
what was intended only as a piece o' harmless diversion on my 
pairt into a serious rupture between Tibbie an' me. Hoosom- 
dever, by dint o' bearin' an' forbearin', we managed to adjust 
matters sae, that Tibbie was to thole the blame o' mintin' to 
tak' up the poker, while I was to bide the dirdum o' breakin' 
the can withoot sufficient cause. Meanwhile Mrs O'Grady 
had been standin' tryin' to rake oot the tears frae the only e'e 
that she had, an' expectin', dootless, to witness a repetition o' 
the domestic drama wherein she had borne a leadin' pairt sa« 
shortly before. But sae lang as folk bide in their sober senses, 
differences can be redd up withoot liavin' recourse to blows. 

"Yea, yea, Mrs O'Grady," quoth I, revertin' to her business, 
while Tibbie was dichtin' up the water that had sypet through 
the hole in the can, "an' has Phelim, the villain, been toustin* 
ye aboot again 1" 

" That he has, Misther Bodkin," quoth she, sabbin' most 
piteously — enough to melt the heart o' a very stane ; " an' 
jist condescind to look at me faco, Misther Bodkin, an' it's 
yer own oies that will convince ye how I have been bate by 
that ruffian." 

" Disgracefti', Mrs O'Grady ! maist disgracefu' conduct in a 
Christian land," quoth I ; " but hoo didna ye send for the 
police, my guid woman ?" 

" Lack-a-daisy me, Misther Bodkin," quoth she, " but what 
would hae been the good o' that, at all, at all, when it would 
only have been tin days in jail, or tin shillin's ov a fine? It's 
meself that would have been punished as well as him, Misther 
Bodkin ; but if they would take a pair ov whips to his back, 
wouldn't I have sent for the police in no time ]" 

"True, true, Mrs O'Grady," quoth I; "that system o' 

clappin' them up in limbo is juist a roondaboot way o' makin* 
the imiooent suffer wi' the guilty, an* if I had the framin' o' 
the laws, I wad hae a' thae brutal scurryvaigs that lick their 
wives tied to the tail o' a cart an' scoui^ged through the streets 
to the tune o* the * Rogue's March.' " 

"Bless yer sowl, Misther Bodkin," quoth Mrs O'Grady, "an* 
wouldn't I vote for yer bein* the man to make the laws for 
that same f * 

" But hoo did ye fa* oot, Mrs O'Grady 1** quoth I. " What 
was the cams belli ? 

" The cat^e was as how that Phelim put a dhrop too much 
in his belli/, Misther Bodkin," quoth she, "an* that is the God*8 
truth that Fm a-telling ov ye.** 

" I can believe yer word, Mrs O'Grady,'* quoth I, " nae 
need for takin* yer aith on that point, but'* 

" An* he's a perfect jewel ov a husband, too, an' keep him 
away from the potheen,** interposed Mrs 0*Grady; "but when 
he gets a dhrop in his head, ye see, it's my poor body that he 
falls a-bating ov." 

" 0, the vile, ne*er-do-weel \" interjected Tibbie, unable to 
restrain her virtuous indignation, " if I had only my hands on 
his haffets !'* 

" Faix, Misthress Bodkin, an* I wish ye had that same," 
quoth Mrs 0*Grady, " but PheUm's the very black divil him- 
self when he takes it into his head, and that my poor body 
knows to its exparience." 

" But what can I do for ye 1" quoth I. 

" An' shure, wasn't it that I was goin' to spake t' ye about^ 
Misther Bodkin," quoth Mrs O'Grady " Jist ye come down, 
an* put the fears ov death on him, as ye did last night." 

" Na, na, Mrs O'Grady," quoth I, " it's nae kittle meddlin' 
wi' the bits o* tifts that tak* place atween man an* wife ; ye 
maun juist sowther up yer quarrel the best way ye can." 

Whereupon Mrs O'Grady broke oot into a sorrowfu' lamen- 
tation, crossed hersel' devoutly, invoked the aid o* the blessed 
St Pathrick, wha freed "ould Oireland" frae the plague o* 
" varmint" by tuck o' drum, an' gave me to imderstand, that 
fail in' my diplomatic interference in the dispute, her corpse 

micht be socht for neist momin* in the Tay, wi' every likeli- 
hood 0* its bein* found in the exact locality indicated. 

Dog on it, thinks I, this '11 never do. To let ane o' God's 
creatures tak' awa' her ain life, when, by puttin' mysel' to a 
little trouble, I micht prevent it ! I'se face him, if he sid be 
the very deil himsel*. Tibbie was o' the same opinion, an' so 
I armed mysel' wi* a stoot cudgel, an' bade Mrs O'Grady follow 
me. 

In the midst o' the meantime, Phelim had been rampaugin' 
through the hoose, smashin' an' breakin' things like a very 
fury. Judgin' frae the soonds, he was reducin' his sma' stock 
o' crockery wares to the dimensions o' canary seed. As we 
were gaun doon the stair we could hear the bits o' pigs stottin' 
through the hoose like a' that, an' at ilka yark there cam' furth 
an oath that it was doonricht eerie to listen to. 

"Tarry ye here," quoth I, to Mrs O'Grady, when we reached 
the door, " an' let me reason the matter wi' 'm, afore ye mak' 
yer appearance, an' never let on that ye said ocht or foondit 
to me aboot his conduct." 

" Bless yer sowl, Misther Bodkin," quoth the gratefu' crea- 
ture, "but take care ov yersilf, for Phelim's ill wid the 
deleeryum tremendicms, and he might do something awful, 
jist." 

" Let me alane for that," quoth I, " but keep ye quiet till 
I've gien him a settler." 

Spittin' in my loof, an' makin' a siccar grasp at my cudgel, 
I entered as bauld as a very lion, an' in the space o' twa 
seconds I had him fast by the thrapple wi' ae hand, while wi' 
the ither I flourished the cudgel aforesaid in dangerous con- 
tiguity to the ugly nose o"m. 

"Ye menseless, destructionfu' scurryvaig thatye are!" roared 
I wi' a vehemence that garred a' the comers o' the hoose ring, 
"What's a' this for] If ye dinna desist frae thao mad pranks o' 
yours this very instant o' time, but I'se gar this cudgel claw yer 
pallet as sure as ye're a son o' St Patrick — ^ye wee, wearifu*- 
lookin', singit-like shargar ! What d'ye mean? Tell me that !" 

'Dod I brocht my lad to his marrow-banes wi' a vengeance, 
an' as sure as ought, if he had made the least resistance, I 

wad hae gi'en him the wecht o' my rung. Phelim perceived 
hoo the land lay, hooever, an* so keepit a lowin saiL 

" What's the meanin' o* a* this wark T quoth I, gi'en my 
stick anither flourish, " breakin' yer bits o' pigs, an* alarmin* 
the haill neeborhood forbye !'* 

" An' is it yersilf, Misther Bodkin, that I'm spakin' to ?" 
quoth Phelim, lookin' up into my face wi' fear an* tremblin*, 
his very teeth chatterin* in his head, an* scarcely able to articu- 
late the words, **But ye'U be afther layin' down that shillelagh, 
if you plaze, for it'll never be said that Phelim 0*Grady would 
go for to fight wid the best an* thruest frind he has on airth, 
afther his own swate darhnt Biddy, God bless her." 

" Yer ain darlin' Biddy, ye scoonderel," quoth I, gi'en him 
a shake an* stampin' wi' my fit on the floor, "I houp ye haena 
been layin' foul fingers on her too wi* yer cantrips." 

" That he has, Misther Bodkin,** quoth Mrs O'Grady, ad- 
vancin' into the room, an* conj&rontin' her liege lord wi' her 
face an' claes in the perdicament previously described. 

" Did ever mortal man see the like o' that !*' quoth I, pre- 
tendin' to ken naething aboot it. "Hoo did this happen. Sir," 
while up gaed my cudgel aboove his head, as if it were aboot 
to come doon an' spleet him like a pliver. 

Biddy allooed him nae time to answer for himser, but 
forthwith entered into a lang exposition o* her grievances — a' 
hoo he had ill-used her frae first to last, an* hoo he had 
promised to love, cherish, an* obey her, when he received her 
hand an' her heart at the altar, in the " piuty** litjtle chapel ov 
BaUymullaghwhallopin, in the pleasant coimty o* Tipperary, 
an' when good owld Father Rooney, rest his sowl, now that 
his poor owld bones were in the dhust, was the first to kiss 
her afther the marriage ceremony, and to call her the " Lily 
ov BaUymullaghwhallopin" — that he did — ^an' what would the 
good owld Father say if he were to rise from his grave an' see 
the forlorn condition ov his " Lily** now 1 

Biddy's tongue ran on at this rate until she had fairly ex- 
hausted, no her story but her braith, an* then she tane refuge 
in a fresh ootpourin* o* tears an' lamentations, that were to my 
mind mair eloquent an* significant even than language itsel*. 



REFORMATORY DISCIPLINE. 335 

" Nog, Mr O'Gmdy," quoth I, lookin' quite serious, "yeVe 
heard yer indictment frae the lips o* yer ain wife — ^lips, the 
sweetness whereof are testified to baith by Father Rooney o' 
Ballymullaghwhallopin, an' by yerseF, too, if ye wad tell the 
truth — an* I've only to ask ye what ye hae to say for yersel*, 
an' whether ye dinna think yersel' worthy o' feelin' the wecht 
o' this cudgel on yer worthless carkitch ?" an' I gied the for- 
midable weapon anither flourish aboon his pericranium, juist 
as if for a' the warld I were aboot to licht on wi' a' my vigour. 

Phelim, wha seemed fairly subdued, stood Hke a condemned 
thief, unable to say a single syllable in his ain behalf. 

" D'ye promise that hencefurth ye'll never lift a violent hand 
to Mrs O'Grady V quoth I, " Or maun I licht. on ?" 

"Yes, Misther Bodkin, 111 promise that same," quoth 
Phelim submissively, 

" Will ye gi'e me your aith on the subject f quoth I, 

"By St Pathrick au' the blessed Vargin, I will," quoth Phelim. 

"Then kiss yer wife, an' let a' byganes be byganes," quoth I. 

So I let go his thrapple, an' he tane Biddy. in his arms an' 
imprinted a lovin' smack on her lips, an' baith o' them seemed 
to be quite as happy as it is possible for mortal man to be 
in this vale o' tears. 

" Noo, Mrs O'Grady," quoth I, tumin' back frae the stair- 
head, an' lookin* Mr Phelim hard i' the face, " if ye need ony 
farther assistance ye ken wha to apply to." 

" That I will," quoth she, " an' sure, if there is a saint, on 
this side ov Purgatoiy, it is yersilf." 

There was nae mair fash wi' Mr Phelim as lang as I lived 
i' the Close. He may hae gotten himsel' fou' occasionally, but 
he made nae noise wi't, nor did he ever venture to lay violent 
hands on Biddy again', whilk was a great matter, for if he had 
continued to gang on at yon rate, he micht hae killed the puir 
bodie ootricht some day, an* so put the toon to the expense 
an' the odium o' hangin' him. 

CHAPTER XXXII. 



ON THE BAIL. 



It is curious to behold lioo families, on reachin' the years o' 
manhood an* womanhood burst up into fragments, as it were, 
an' set aff in various directions in pursuit o' a livelihood. 
Little kens the fond mither, when at nicht she gathers her 
crowdle o' wee tottums under her fosterin' wings, listens to 
their **guid wordies," an' hushes them to sleep, whaur they 
will a* hae wandered till at the end o' ten, fifteen, or twenty 
years. Ane imbibes a love for the sea, frae readin' the history 
o' Eobinson Crusoe, an' awa he goes to plough the distant 
main, visitin' strange countries, an' seein' mony droll fa«^s in 
the coorse o' his wanderin's ; anither, dazzled wi' the sheen o' 
the red coat, 'lists to the sodgers, an' finds employment i n 
standin' up to be shot at fOr the modest sowm o' thirteen 
pence halfpenny a-day ; a third, wha emigrates to Australia, 
or New Zealand, or British Columbia, is discovered bely ve wi' 
a shool i' his hand howkin' earnestly i' the bowels o' the earth 
for that confoondit yellow dross, whilk Scripture tells us is "the 
root of all evil ;" while a fourth, mair douce an' less ambitious 
than his brethren, bides at hame an' settles doon in his native 
parish, in the humble capacity o' a farmer, a blacksmith, a 
shoemaker, or a tailor, as the case may be. Thus widely 
scattered ower the face o' the earth, seldom if ever can they 
a' forgaither again under the paternal roof-tree. An occasional 
lutter is the only link remainin' to bind the hearts o' the 
britherhood to ane anither — the only means o' keepin' alive 
within their widely sundered bosoms the sunny memories o' 
auld langsyne. So it was wi' my faither's family. We didna 
gang abroad, nae doot, either as sailors^ or as sodgers, or as 

gowd diggers, but ane by ane, as we were able to peck oor 
lanes, we bade adieu to the paternal hearth, an' sat us doon 
under oor ain vines an' under oor ain fig trees. My brither Jock, 
as IVe already intimated, gaed to Glasgow to be a haberdasher 
wi' his Uncle John. There he got on like a hoose a-fire — fell 
in love wi* his cousin, John's auldest dochter — married her 
belyve — ^was ta'en into partnership by his guid-faither — an* is 
noo a wealthy Sun o' St Mungo — inhabitan* a grand mansion 
at the Wast End, an' drivin' aboot in his chaise like a perfect 
gentleman. My sister Chirstie, of coorse, got married, as 
every young leddy should do wha has marriage in her offer, 
for I can never look on an auld maid as bein' ought else but 
a useless abortion in the wise economy o' Natur'. The name 
o' her guidman was Jeames Witherspoon, wha occupied the 
situation o* land-steward on the estate o' Burleyrackit, when 
her an' him fell on, but previous to his marriage, whilk tane 
place a year an' a half after mine, he had become tenant o' the 
tarm o' Crummiehillocks — a place situate in the Howe o' the 
Meams, near to the village o' Laurencekirk. That Jeames 
is no a cheengeable bein', may be inferred frae the fact that 
he has never ance sought to budge oot o' Crummiehillocks, 
he havin* been the tenant thereof for the feck o* twa " Nine- 
teens," an' bein' Ukely to remain sae for the haill period o' his 
natural life. Bein' a famous hand at buyin' an' sellin' nowte, 
Jeames has aye been regular in his visitation o' Stob's Fair, an' 
I never kent him come withoot bringin' his guidwife alang wi' 
him, to see her soothaboot freends, except when, as was some- 
times the case in the first twenty years o' her married life, 
she had to bide at hame, by rizzen o' maternal or domestic 
exigencies. 

Of coorse, it wasna to be expeckit that Mrs Witherspoon 
wad come trauchlin' sae far ilka year to see us unless we 
returned her visits noo an' then, whilk we did at irregular 
intervals o' three or four years, juist as business, health, 
inclination, an' sae furth, gied us leeshince or opportunity to 
travel. Afore Railroads had revolutionized the modes o* 
travellin', it was a business o' some magnitude to get oorsels 
tmnsnorted the length o' Crummiehillocks. Sometimes we 
Pp . 

taue the auld Defiance Coach to Bervie, whaur Jeamcs wad be 
waitin' for us wi' his spring-cart, at ither times Jeames wad 
drive us a' the gait fhuB Dundee in his vehicle when retumin* 
frae Stob's Fah\ Since the openin' o' the line o' Eailway 
atween Dundee an* Aberdeen, hooever, oor pilgrimages to 
Crummiehiliocks hae been baith mair frequent an' less costly 
than they were previously, for we can rin oor wa's north, an' 
see Jeames an* Mrs Witherspoon at ony time, whilk is a very 
great comfort, as every body giftit wi* common sense will 
alloc. 

Tibbie an* me had been for mony lang imder obligations to 
gang north to Aberdeen an* see my auld freend Mr Simon 
Patch, but the journey had aye been putten aflf for some rizzen 
or anither, until, on the openin* o* the Railway, as aforesaid, 
Simon's entreaties becam' sae urgent an* importunate that 
I could nae langer weel-faurdly resist an* withstand the pres- 
sure o* his invitations. So Tibbie an* me havin' laid^fXii 
heads thegither, (figuratively, of coorse, for oor doin* jle 
literally was nae rarity), we made it up atween us thaflrwe 
wad baud north to Aberdeen at the New Year, as buinnefia 
wad then be slack at onyrate, an* that, after spendin' a day oi 
twa wi' Simon's folk, we wad taiTy at Crummiehiliocks i* the 
hame-comin', thus fellin* twa dogs wi* ae stane, as the sayin' 
is. I sat doon instanter an' wrote a letter to Simon, wherein 
I advised him o' the resolution we had formed, an' tauld him 
moreover what train we were to g"ang wi', that he micht be at 
the station when we arrived for the purpose o* guidin' ns to 
that particular pairt o* the city ca'd Cabbage Ha', where he 
had his abode. 

Dinner time neist day comes roond, an* juist as I was sittm' 
doon at the cheek o* the fire to enjoy a comfortable blast o' 
my pipe, Tibbie gies her head a fling, an* quoth she, " But, 
Tammas, no ae fitstap will I gang to Aberdeen unless I get a 
muff, an* a boa, an' a new shawl, an* a new baunet." 

** Aha !'* thinks I to mysel ; " is this to be the way o't 1" 

*' An', Tammas,** quoth she, " I'm as thrifty a wife as ever 
Mra Davidson was, an* she's gotten a new mufiF, a new boa, a 
new shawl, an' a new bannet. Nae mocks they are either I 

can tell ye, but the very best that could be coft for siller. 
I couldna gang to Aberdeen withoot the tilings IVe mentioned, 
for I wadna be decent-like amang ither folk, an' to tell ye 
the truth a new dress wad be naething but my due." 

" But, Tibbie," quoth I, "we maun gang to Aberdeen noo, 
for ye ken weVe made a promise to that effect, an' I wadna 
for the warld it sid be said that we wad promise an' no per- 
form. Na, na, Tibbie, that wad never do." 

" Weel, weel," quoth Tibbie, " I gang only on ae condition 
— an' that is, that I get things to gang wi' like ither folk. 
Mrs Patch, I'll warrant ye, has a muff an' a boa, an' yq wadna 
surely hae yer wife to gang an' sit like a duddy beggar in a 
company o' ladies an' gentlemen. If I were to do sae I ken 
wha wadna be muckle thocht o' at ony rate. Ye can tak' yer 
mind o't hooever, but ye've heard my resolution on the sub- 
ject, if ye dinna like to wreat to say that I'm no comin', I'se 
do sae wi' my ain hand, an' I'se tak' gude care to let Mrs 
^a*«^ understand the reason why I canna accompany my 
^Hsbind. Noo na !" 

^^ Here was I on the horns o* a dilemma I But there was 
^only ae way o' settlin' the business, an' that was to let Tibbie 
hae her ain way. So I pulled oot my huggar, coontit oot the 
bawbees — nae less than aucht pound ten — an' told Tibbie to 
gang her wa's doon by to Reform Street, an' mak' the best o' 
an ill bargain she coidd. 

I' the gloamin' she returned laden wi' her iniquities, an' laid 
them a' oot for my inspection. I couldna undertak' to de- 
scribe them, for to me they were quite indescribable ; but it 
was a source o' great consolation to Tibbie that she had not 
only got upsides wi' Mrs Davidson, but had actually surpassed 
her in extravagance to the extent o' five or ten shillin's on 
ilka separate article. 

The momin' o' oor departure for the north dawned at last, 
an' a very snoll frosty momin' it was, the pools bein' bund in 
icy fetters, an' the gnmd covered wi' a mantle o' snavv an' 
hairfrost. Tibbie fortified her chowks wi' her new sables sae 
completely that feint a feature o' her pliysog remained visible, 
save an' except the neb o' her nose, whilk was as blue as a 

blawart. As for me I enveloped my body in a big coat, an' 
coiled a white worsted gravat roond my craig, whereby I was 
enabled to thole the cauld withoot a murmur. For travellin' 
companions we had a couple o' jolly tars fresh frae the tropics, 
wha evidently felt themsel's in quite a different climate frae 
what they had been accustomed till, but the utterance o' 
sundry anathemas on their een, together wi' a sook or twa oot 
o' a bottle that micht hae contained rank poison for ought I 
kent or cared, seemed to yield them nae little comfort, an* 
afore we had proceeded mony miles on oor journey they were 
as cheery as linties. 

At Arbroath oor pairty was increased by the addition o* an 
auld snuffy-lookin* weaver, an' an auld wfi&e in a sow-backit 
mutch wi' that everlastin* travellin' basket on her arm. The 
wifie seemed to be anxious to mak' freends wi' the weaver 
mannie, but he, evidently considerin' her to be greatly beneath 
his notice, preferred to coort acquaintance wi' the seafarin' 
passengers. To ilka observation o' the wifie, the wabster gied 
only a hoarse grunt, tane oot his tin snuff-mull, an' treated 
himsel' to a tremendous pinch o' — naething ava, for I could 
see there wasna a single flow o' sneeshin' in his box, for a' the 
snifterin' an' sneezin' he made. Some ane at length remarked 
on the slow progress the train was makin', whilk the wifie 
accoonted for by quotin' an observation made by a next-door 
neebor o* hers, to the effect that when the rails were covered 
wi' hairfrost, " the wheels gaed roond but didna move." 

" Hoo the muckle »sorra could they gang roond withoot 
movin' *" inquired the wabster, in a tone that was meant to 
act as a complete extinguisher on the puir wifie, an' treatin' 
himsel' at the same time to anither enormous pinch o' atmos- 
pheric air. 

It was admitted on a' hands, hooever, that the wheels were 
apt to slip in frosty weather, an' a remedy was socht for. 

" Sprinkle sand on the rails," suggested ane o' the sailors. 

" Ay, ay," quoth the wabster, catchiu' at the idea, " fix a 
muckle sand glass in front o' ilka wheel, an' that'll cure't." 

"Bi;t what would be done when the sand ran out]" inquired 
the sailor. 

" Ou, juist turn the glass !" quoth the wabster, takin' ani- 
ther monstrous pinch o' caller air, whereat there was an 
immense explosion o' laughter — the sailors rollin* their quids 
aboot in their cheeks, an* squirtin* the jice oot at the windows 
o' the carriage as if they had been a pair o' scout-guns. 

At last an' lang the conversation turned to the subject o' 
gastronomy, whereon ilka chield seemed bent on teUin' a 
bigger lee than his neebor. The wabster tauld a story aboot 
some man o' his acquaintance wha ate a haill leg o' veal at a 
doon-sittin', " an' that," added he, " is juist as true as I'm 
sittin' here." 

"Nothing at all, my freend," quoth the elder o' the twa tars, 
"I knowed a man once, named Jack Spring — ^you knowed 
him too Jim, (appealin' to the younger sailor, wha nodded 
assent), and I'm blowed if he didn't eat five quartern loaves — 
five by Jove ! — and drink a half dozen of ale — every drop of 
it one morning to his breakfast ; that he did, I'll be bound !" 

" Ou that's naething ava to Bob Hall, a man I kent weel,** 
quoth the wabster. "A gentleman in Glasgow employed Bob 
to baud his horse, for whUk he was to get a saxpence an' his 
breakfast. So the gentleman flang Bob his saxpence an' 
tauld him to gang into the inn an' eat his fill. Weel, what 
wad ye suppose the innkeeper chaiged for Bob's breakfast V* 

" Two shillings p'r'aps," quoth the sailor. 

" Juist fifteen an' saxpence," quoth the wabster tossin' aff 
anither pinch o' air — " an' the innkeeper declared that Bob 
had eaten twice the value o't." 

"That reminds me of Bill Strong, a Plymouth man," quoth 
the younger sailor, comin' to the rescue o' his companion, wha 
seemed to be imable to cope wi' the weaver. " BUI went into 
a pienshop (I know the shop and have been in it a thousand 
times) and asked the pieman what he would have for as many 
pies as he would eat at a meal. ' A shilling,' said the pie- 
man — ^Tompkins they called him — ^Dick Tompkins — he is stiU 
alive yet for ought I knows. * A shilling,' said Tompkins- 
* Done !' said Bill and threw down the shilling. Half-a-dozen 
twopenny pies were set down and Bill devoured them, another 
half-dozen and Bill devoured them likewise, and so on he went 

until he had eaten no less than four dozen twopenny pies, 
■when Tompkins threw back the shilling and gave it np." 

" Weel that's a geyan guid story," quoth the wabster, "but 
there's a man o' my acquentance wha suppit twa pecks o' 
brose ae momin* afore he gaed oot to the hairst-rig, an' by the 
chap o* sax o'clock that nicht, he had shorn a haUl aiker an' 
a half o' com — guid wark he made o't too, only it wasna very 
laigh cuttit" 

" No wonder," quoth the sailor, " when he had to stoop 
over two pecks of brose." 

Juist as the train drew up at the Dubton, the wabster was 
thrang tellin* hoo Bob Hall killed himsel' at last by eatin' new 
baken loaves an' drinkin' sweet-milk, an' hoo the doctors 
faund, on openin' his corp, that he had an inside like nae 
ither body's. Whether the death o' Bob Hall finished the 
leein' tournament atween the snuflfy wabster an' the twa sailors 
is mair than I can tell, as they held on to Montrose, while we 
proceeded northwards. 

Tibbie havin' been up the feck o' the previous nicht makin' 
sundry reformations on her black stuff petticoat, fell soond 
asleep soon after we had passed Dubton Junction, an' thus 
left me to pursue my ain meditations. For my ain pairt, I 
couldna think o' sleepin' when there were sae mony uncos to 
be seen on the richt hand an' on the left. I taen great de- 
light in pushin' my head oot o' the carriage window, an* 
reconnoiterin' the surroundin' scenery as the train shot past, 
but I paid unco dear for my curiosity, for when we were cross- 
in' the Northesk at Marykirk, there cam a sough o' wind an* 
whuppit aff my hat Ower the brig it gaed into the bum 
afore ye could hae said sax, an' I juist got a glisk o't sailin' its 
wa's doon like a beaver or an otter, on the surface o' the 
water. Of coorse I got up wi' a skirl that waukened Tibbie, 
an' she was for me garrin' the man stop the coach an' let me 
oot to seek my hat, but the rest o' the passengers had mair 
sense, an' taen my view o' the subject, to the effeck that my 
hat wad never be mair seen nor heard tell o' on this side o* 
etemity. Tibbie was in an unco steeriefyke aboot the loss 
o' the gude hat, an' neither allowed her een nor her tongue to 

sleep a' tliat day ; but as for me, I tane the maitter as phil- 
osophically as possible, thankfu' that my head didna gang 
alang wi' the coverin' thereof. 

Feelin* the cauld beginnin* to tak' effect on my bare haffets, 
I direckit Tibbie to lowse doon her wallets, an' bring forth 
the red nicht-cap I had seen her row up in the tail o' my 
nicht sark, for I never like to gang frae hame, unprovided wi' 
sleepin' graith, a reddin' kame, an' a razor. So I drew on 
the nicht-cap, utterly regairdless o* the titterin' an' laughin' o' 
a half dizzen o' young queans wha had been oor fellow-travel- 
lers frae the Dubton. My certie, was I to get my deid o' 
cauld for them an' their immannerly laughter? The ne'er a 
bit did I fash my thoom, but let them laugh to their hearts' 
content. It maybe saved them frae interteenin' waur thochts, 
an' it did me nae harm. 

When the train stoppit at Laurencekirk, the first soonds 
that saluted my ears were — " Ou, Crummie, man, fu' are ye 
this momin' ? an' fu' is the gudewife ? an* far are ye gaen the 
day?" 

Pappin* my head ance mair oot at the window, there on 
the platform stood my freend, Mr Jeames Witherspoon o' 
Crummiehillocks, conversin' wi' anither farmer-lookin' man. 
Of coorse, I lost nae time in hailin' Jeames, an' lettin' him ken 
that Tibbie an' me were sae far on oor journey to " the north 
countree." Tibbie was particular in her inquiries aboot Mrs 
Witherspoon, an' the childer, an' the pigs, an' the kye, an' the 
bubbly-jock, (whilk had grippit her by the calf o' the leg, an' 
gi'en her an unco fricht on ane o' oor previous visits,) where- 
unto answer was made that they were a' meat-hale an' able 
to be on fit as usual. Jeames couldna think enough o' me 
comin' awa sae far frae hame in my nichtcap, biit I explained 
matters till him, an' what is mair, got him to excheenge head- 
pieces wi' me, insomuch that he marched aff to Crummiehil- 
locks wi' my nichtcap, while T set aff to the Granite City 
wi' his hat. After negotiatin' the transfer I had barely time 
to wish him a Happy New Year wi' mony returns o' the 
sizzen, an' to arrange wi' him to be at the station wi' a comr 
cart for the conveyance o' Tibbie's baggage on the day o' oor 

return frae Aberdeen, when the engme gied first a wild screech 
an' syne a hoast, an' awa we went, leavin' Jeames to resume 
his crack wi' his agricultural acquentance. 

The only ither incident worth recordin' that cam' under my 
observation on this memorable jommey happened a little to 
the wast'ard o' Stonehaven. Chancin' to cast my e'e up 
a steep hill-side in the vicinity o' the Railway, there I 
beheld a lang-leggit descendant o* Nimrod, gun in oxter, 
speelin' the brae, accompanied by a couple o' pointers. By an' 
by the dogs clappit doon on their haras, an' fixed their een 
steadily on a whin buss that grew oot o' the edge o' the brae. 
Cautiously did Nimrod advance, puttin' his piece on the cock, 
an* bringin' the butt end thereof in contact wi* his shoother. 
In the twinklin' o' an e'e, oot springs a souple jaud o' a hare 
frae the cover, an' afore she had time to rax her houghs, 
Nimrod taen aim, pulled the trigger, an' heels ower head ^ed 
— no Miss Mawkin, by ony means, for she got aff clear scart 
— ^but Nimrod himsel', an' doon the steep brae he rowed, his 
arms an' legs revolvin* wi' an ungainly motion, like the spokes 
o' a windmill ! Tibbie skirlt like mad, an' cried for the man 
to stop the coach an' gang to the assistance o* the puir gentle- 
man, wha, she was certain, had shot himsel'. In an instant, 
hooever, Nimrod was on his feet again — evidently nane the 
waur o' his perilous descent, whereat Tibbie was devoutly 
thankfu'. But it was droll to see hoo fule-like he lookit when 
he had gathered himsel' up frae his recumbent posture, an' 
hoo he glowered aroond in a' directions to assure himsel' that 
naebody had witnessed his inglorious doon-come. 

In the name o' naetime we shot northward to Aberdeen, 
passin' Skateraw, Cove, Nigg, an' the Brig o' Dee, an' arrived at 
oor destination, hale in lith an' limb. There we faund Mr Simon 
Patch ready to welcome us to the Granite City, an' I needna 
say hoo happy we were to forgaither after sic a lang separa- 
tion, nor need I here relate hoo entirely Mrs Patch an' my 
Tibbie agreed in their views as to hoosehold economy, an' a' 
the Ijvve o't. 



[845] 



CHAPTER XXXIII. 



' BON-ACCORD. 



The day after cor arrival in Aberdeen bein' Hogmanay, an' 
wark at a stand-still in the city, Simon an' me, an' Tibbie, 
an' Mrs Patch set oot in the afternoon to see the sichts, oor 
chief object bein' to visit the New Market, whaur Tibbie had 
aiTanged to buy a jumpin'-jack for Simon's grand-child — a 
wee bit blithesome lassockie o' sax or aucht summers, whase 
mither, puir thing, had been taen awa' frae this sinfu' warld 
when, as yet, her helpless infant kenn'd na hoo to lisp a 
mither's name, an' wha had ever sinsyne been the child o' 
Simon's aidd age. Honoured be his name for his piety to the 
dead, as well as for his kindness to the livin' ! hoo gratefu' 
to the heart maun be the prayers an' benedictions o' an orphan 
bairn, an' harder than the nether miUstane maun be the 
human breast that bleeds not ower the waes o' the puir an' 
helpless, that rejoices not when they rejoice, and weeps not 
when they weep ! 

Aweel ye see we behooved to gang doon Market Street for 
the accomplishment o' oor mission, an' as Simon had agreed 
wi' me to niiFer wives for ae day, I had Mrs Patch kleekit 
into my airm, while he had my Tibbie into his ; but lo an' 
behold ! afore we had gane ten yards doon the street, awa 
went my feet faster than mv head could fallow them, an' the 

Qq 

immediate consequence was that I got my back-breed on* the 
hard gi*anite cawsey, contusin' a* that pairt o* my head that the 
phrenologers ca* the cerebellum, forbye stinnishin* the bane o* 
my left elbock, an* raisin' an unco troublesome 'pain in the 
lower region o' my back-bane. Bad as a* that was, hooever, 
there was waur to fallow, for Mrs Patch, makin' a glaum at 
my airm to baud me at the perpendicular, tint her balance, 
an' fairly coupit the creels on the tap o' me, while Simon an' 
Tibbie, bein' close behind an' unable to stand stock-gtill at a 
moment's wamicement, stammered ower my legs an* cam' 
doon wi' a yark aboon a', sae that it was really nae marvel 
though my puir carkitch caught a kenned mark or twa in the 
midst o' the hobbleshow. Hoosomdever, I was the only ane 
i' the pairty wha suffered, an' that but slichtly, frae the mis- 
chanter, the ithers havin' tsome aflf haill-scart wi' the exception 
o' their bits o' duds bein sair bladdit wi' glaur, no forgettin' 
Tibbie's muff, that by some queer revolvement o' the wheel 
o' fortune, got stuck deftly on the point o' Simon's boot. Oor 
bits o' duds bein' laggered wi' gutters, an* no fit to be seen 
thereoot, we lost nae time in haudin' awa to Cabbage Ha*, to 
mak' prepamtions for the grand pairty that Simon had invited 
in honour o' Tibbie an* me, an* Hogmanay. 

By sax o'clock the guests began to drap in, an' when they 
were a' assembled I coontit nae fewer than saxteen o* them, 
male an' female, auld an' young, muckle an' little — a' wise an* 
warld-like ; an* — judgin* frae the rapid disappearance o' the 
buns an* shorty — a* fit for their vittles. I could see belyve 
that they were drink-haJe as weel as meat-hale, for it was 
neither ance nor twice but half-a-dizzen o* times afore the chap 
o' twal o'clock, that Simon had to mak' errands to head-quar- 
ters for the replenishment o' the whisky-bottle. Yet, though 
there was muckle drink consumed, nane seemed to be the waur 
o't — that is to say, we were a* able to sit oor lanes, an* roar 
oot ever an' anon, as we whummelt oot the ither bicker, 
" Here's t'ye, Tammie, lad !" an* " Lang life t*ye, Simie !** 

In order to gie Simon's greybeard a short respite, the 
enactment o' the " American Post" was resolved on. So to 
wark we gaed, an' afore a' the letters were delivered, the 

amount o' kissin' that had to be performed was beyond 
calculation. Half-a-diiszen o' times was Tibbie invitit to the 
back o' the door, an* ilka time I could discern soonds issuin* 
therefrom that couldna be accoontit for on ony known prin- 
ciples o* acoustics ither than those brocht into operation 
when twa pair o' human lips come wi' smack forgainst ane 
anither. Tibbie*s hair was in curl that nicht ; but wae's me ! 
afore a* was dune the raven-ringlets had sustained irreparable 
injury, an' aye when the postman an' her returned frae their 
interview " ahent the door," I noticed that her cheeks looked 
as red an' rosy as they did when she was thirty years younger, 
an' when my beard waa harder, an' darker, an' bet^^r able to 
play its pairt in the drama o' life, than it has been sin syne, 
the mair's the pity ! Mrs Patch, too, my word for't ! she got 
her share o' what was gaun ; an* as for the young folks, ye 
ken, their thirst for billet-doux frae their American cousins was 
perfectly insatiable. 

The kissin* bein' concludit, a dance was next proposed, an* 
so Simon startit the bagpipes. A cunnin* player he was, too, 
Bfi was evidenced by the fact that on several occasions he had 
carried aff prizes for the playin* o' Strathspeys at the Braemar 
Gatherin*s. Yea, he shewed me twa silver medals as large as 
butter-plates, the trophies o* his unrivalled skill in extractin' 
unearthly soonds frae a pockfu' o* wind — ^that had been 
preened to the breast o* his coat by the fairy fingers o* a 
certain Heelan* Chieftain's leddy wha lived in semi-regal state 
domewhaur aboot the sources o' the Don or the Dee, I forget 
whilkj but it was " the tane or the twa." So Simon got his 
drons in order • 

" An* -screwed his pipes an* garred them skirl 
Till roof an' rafters a' did du:!.'* 

For- twa mortal oors did his instrument groan an* skreigh, an' 
aye as 

** The piper lood an* looder blew, 
The dancers quick an* quicker flew,*' 

until his cheeks becam' as blue as blawarts, an* he could 
scarce haud wind i' the bag. As there was nae sign o' the 
dancers tirin', I proposed belyve to Simon that I wad undert^V! 

the blawin' department for a maument, if he wad perform the 
fingerin* o* the whistle. So doon I sat behind him on the 
sofy, an* got the blawin' apparatus in my teeth, an' between 
us twa we supplied them wi' as muckle noise as they could 
set a face tilL 

When it was juist on the chap o* twal o'clock, an' when the 
auld year was aboot to mak' its exit an' the new ane its en- 
trance, we a' sat doon an' sang the " Auld Hunder," Simon 
leadin' the air an' beatin' time wi' his toddy ladle on an empty 
tumbler, an' me throwin' in a deep an' solemn bass note here 
an' there that wad hae dune nae discredit to the drone o' 
Simon's bagpipes. 

At length the hammer o' the knock chappit ane... twa... 
three... an' so on, up to the roond dizzen, when we a' sprang 
to oor feet, bade fareweel to the auld year, an' hailed the 
advent o' the new ane wi' a hearty shake o' the hand a* roond, 
wishin' ane anither " A Happy New Year," an' mony, mony 
returns o' the sizzen ! Then followed anither kissin' bout 
amang the junior members o' the company, an' an intercheenge 
o' smiles an' whispers that tauld o' hopes o' happiness, an' 
dreams o' matrimonial bliss, — a' to be realized in their full 
fruition, as they fondly imagined, afore the neist New Year's 
day whirled roond on the silent wheels o' time. 

This ceremonial ower, Simon resinned his pipes an' the dan- 
cin' was keepit up wi' great spirit an' vigour till it was past 
twa o'clock i' the momin', when Mrs Patch brocht furth her 
bottle an' garred the company drink a stirrup-dram a' 
roond. By the time Tibbie an' me got to oor roost it was 
little oot or in o' three o'clock. It was ae thing to gang to 
oor bed, hooever, an* quite anither thing to get oor eeholes 
closed in sleep, for oor bed-room window bein' close on the 
street, the noise that prevailed there-oot kept us in a steer 
the haill mornin'. An African forest at midnight, wi' hun- 
dreds o' hungry lions, an' tygers, an* jackals, an' panthers, 
quairellin' aboot their respective richts to the possession o' a 
fine fat buffalo, wad be naething compared to the yellin* an' 
howlin* o' the men o' Belial that were prowlin' abroad i' the 
streets on that New Year's momin'. Aboot five o'clock the 

noise abatit a wee thocht, an* Tibbie an' me got a gloff o* sleep 
between that an' aucht o'clock, when we were waukened by 
an awfu' crash in Simon's pantry. I jealoused what it wad 
be, an' Mrs Patch soon confirmed my suspicions, for the next 
thing I heard was her gi'en Simon a hearin' for breakin' the 
crystal an' crockery ware. 

" Dear me, Simon !" quoth she, " fat was ye wantin' there, 
ava?" 

" Teets, woman ! I waa jeest wantin' a moothfu' o' water," 
quoth Simon; "an' ye set up yer things sae cockerie-like 
that they winna thole a glower o' a body." 

"Water! Simon; I wat it has been something stronger 
than water ye've been after, for wha ever heard o' water bein' 
kept i' the press?" quoth Mrs Patch. "Say the whisky 
bottle, Simon," quoth she, " an' no the water-stoup, an' I'll 
believe ye." 

Tibbie, wha had also been waukened by the reishle, heard Mrs 
Patch reddin' up her gudeman for breakin' the crockery, an' 
so she whispei-s into my lug — " Haigh, Tammas, I wad juist 
like to catch you playin' sic a pliskie ; I'm thinkin' ye wad 
hear mair aboot it than Simon has heard. She's far ower saft 
wi' him, an' I maim hae a crack wi' her on the subject." 

At this crisis I winkit my een on pretence o' bein' fast 
asleep, for it is a principle o' mine when Tibbie opens on a 
kittle question, juist to hear weel an' haud fast. 

Noo, I wadna ha'e it to be inferred frae the afore-mentioned 
occurrence that Simon is gi'en to drinkin' by ony means, for 
I had it frae his ain mooth that he was really rummagin' for 
water when the catastrophe happened, but that, bein' in a 
half-sleepin' half-wauken state, he had opened the wrang door, 
an' I could very weel believe him, though Tibbie an' Mrs 
Patch pretendit to be sceptical on the point. 

After breakfast, Simon an' me sallied furth to view the 
toon an' snuff the caller air, leavin' Tibbie an' Mrs Patch at 
hame to discuss the value o' the broken crockery, condole wi' 
ane anither on the shortcomins' o' their husbands, an' cook 
the New Year's kail. By this time the streets were literally 
swarmin' wi' pleasure-seekers. There was the doufioi %xi^ 

cniple o' three score years wi* their grandchilder hingin* by 
their skirts, toilin* an* sweatin' through the motley croods in 
the direction o* the New Market, whaur they were aboot to 
invest the sowm o' tippenoe sterlin' in the purchase o' a penny 
trumpet an' an unce o' peppermint draps. Here comes, 
airm in airm, a youthfu* couple, no yet united in the bands o' 
matrimony, but pledged to be sae afore lang. Behold hoc 
they are peerin' into ilk ither's faces, smilin* like rosebuds i' 
the summer sun, whisperin' romantic sentiments, swearin' 
eternal fidelity, their hearts meanwhile flutterin' like little 
birdies i' their breasts, an* glowin' like very coals wi* the 
ardour o' youthfu* emotion. There goes the solitary auld 
maid, wha for twenty or thirty New Years' days has paraded 
Union Street, in the earnest expectation o' meetin' wi* her 
mnrrow, but wha has aye been doomed to disappointment 
Puir body ! there is a wecht at her heart, a tear i' the comer 
o' her e'e, an' a pretty distinguishable beard beginnin' to 
sprout about the wicks o' her mooth. There, too, reels alang 
the pavement a wicht whase nose bears evidence o' havin' 
kissed the cawsey shortsyne, an' he consoles himsel' under the 
repeated paroxysms o' the falling sickness by shoutin' fiirth in 
Bacchanalian strains — 

** We're a' dry wT the drinkin* o't, 

We're a* dry wi* the drinkin* o't, 
The minister's kissed the fiddler's wife, 

An' he canna get preached for thinkin* o't." 

Havin' made a warld o' curious observations on men an' 
things, Simon an' me returned to Cabbage Ha' at dinner 
time, whaur we faund Tibbie an' Mrs Patch in the very best 
o' humour, an' a feast awaitin' us that micht hae garred 
Epicurus himsel' smack his lips. 

In the e'enin' we a' set aff to a grand Soiree, whaur we en- 
joyed oorsels maist famously, but at the skailin' o' the meetin' 
Tibbie cam' doitin' awa an' left her muflF ahent her, an' never 
missed it either till we got the length o' Cabbage Ha'. My 
sang ! there was a bonny ruction i' the hoose when Tibbie dis- 
covered that her muff was a-missin', an' rizzen or nane Mrs 
Patch an' her wad hae the blame o' losin' it laid on Simon an' 

me, for, as they said, it was the duty o' us gentlemen to keep a 
a strict inquisition not only ower their pei-sons, but also ower 
their property, they bein* the weaker vessels, an' no able to tak* 
care o' themseFs. Of coorse, Simon an' me had to pad aff 
instantly an mak' inquiries aboot the muff, but on reachin' 
the place whaur the meetin* had been held, behold the lichts 
were oot an* the doors steekit ! We speered at various 
policeman we forgaithered wi*, but not a cheep o' information 
could we get aboot the muff. Hame we cam' an' reported 
the failure o' oor mission, whilk put Tibbie into a state o' 
mind closely borderin' on distraction. It was but little rest 
either o's got that nicht, for the tae half o't she lay greetin' 
an' flytin', an' the tither half o't she was ravin' an' dreamin' 
in her sleep — an' a' aboot her precious muff! A very serious 
bereavement was the loss o' the muff, for irrespective o' the 
siller it had cost, Tibbie had been picturin' in her ain mind 
the sensation it wad be sure to create at Crummiehillocks, 
whereunto we had arranged to set oot neist forenoon. 

We were sittin' at breakfast atween seven an' aucht o'clock, 
Simon an' me discussin' the Lrmnon fashions, an' Tibbie an' 
Mrs Patch enlargin' on the loss o' the muf^ when the toon's 
bellman begins arclinkin' under the window. 

"Fat intimation will this be, I wonder?" quoth Simon, 
flingin' doon his piece an' rinnin' oot-bye to the window. 

An' what did it turn oot to be think ye 1 but juist an in- 
timation to the effeck that Tibbie's muff had been foimd, an' 
that the owner wad get back her property on callin' at the 
shop Mr John M*Nab under the sign o' the Grolden Puddin' 
in Tripe Lane, an' payin' a' expenses. Tibbie, wha was quite 
overpooered wi* joy at the prospect o' recoverin' possession o' 
her beloved muff, lost nae time in seekin' an interview wi' Mr 
John M*Nab. Simon an me accompanied her, an' on arrivin' 
at the sign o' the Golden Puddin', we discovered that Mr 
M*Nab's profession was that o' a general dealer in boiled 
hixms, potted-head, tripe, puddin's, an' soda-scones, Tibbie 
havin' announced the object o' her visit, an' paid doon a sax- 
pence for behoof o' the bellman, was mistress o' her muff ance 
mair, to her great an' inexpressible delight, an' I'm tkvvtec^ > 

she has aye keepit a gleg e'e on her muff smsyne. Wi' the 
view o* rewardin' the man for his honesty I offered him the 
sum o* twa shillings an' saxpence sterlin' till himsel', but to 
Tibbie's great admiration he refused to tak' either fee or 
reward, an* so in order to mak' him some sma' recompense, I 
cofb half-a-croon's worth o* puddings, whilk I thocht to per- 
suade Tibbie to stow awa in the inside o' her muff; but my 
word ! if I didna receive a sharp rebuke for makin' sic a 
barbarous proposal, I did naething ! Havin' clappit twa o' 
them into the croon o' my hat, I stuffed the residue into my 
coat pouches, an* so back we trodged to Cabbage Ha*. 

The oor drawin' nigh for the departure o* the sooth train, 
we packit up oor traps an* proceedit to the station, accompan- 
ied by oor kind host an* hostess, to whom we bade an 
affectionate fareweel, an' 

** Pledgin* aft to meet again, 
We tore oorsels asunder." 

In the same compartment o* the carriage wi* us, there 
journeyed an* individual wha was buskit up frae tap to tae in 
the very pink o* the fashion, an' wha, takin* his speech as a 
critenon to judge by, behooved to be a Cockney. On his 
fingers he wore nae fewer than four rings that bore some 
remote resemblance o' the real Califomy. Between his 
waistcoat pouch an' a button-hole there dangled a chain o* the 
same colour an' quality, an* as grit as my cumie-wumie, 
but whether there was a watch at the end o't was mair than 
I could tell at first, as he didna seem inclined to enlichten me 
on that point. 

Wi* the view o' bringin' oot what micht be in his harran- 
pan, I ventured to address him by observin' that Aberdeen 
was a very handsome city. 

" Haw — ^yaas, vewy faiwish," quoth he, screwin* roond the 
ends o* his moustache so as to display a' the glories o' his 
bejewelled fingers, an' lookin' as big as bill-beef — " Yaaa, 
vewy faiwish, but nothing like London, Sir." 

I ventured to hint that, sae far as I had seen o' baith cities^ 
Lunnon had naething to compare wi' Union Street. *< For 
strength, boldness, and durability," quoth I, " there's nae- 

thiug like granite — ^no even the marble o' Pentelicus or Car- 
rara can vie wi't; an* as for Lunnon, it*s juist made up o' bricks 
an' plaister-o*-Paris, an' a' the tag-rag an' bobtail o' creation. 
For ony bits o' granite the Lunnoners can boast o' they are 
entirely indebted to the shire o' Aberdeen, so dinna ye bo 
after speakin' sae lichtly o' the Granite City. Man," quoth I, 
waxin' learned on the subject, " the very pyramids o' Egypt, 
built by the Pharaohs in the days o' Methusalem, an' the 
temples o' Luxor an' Kamak, that hae stood, accordin' to 
Archbishop .Usher, frae a period five hunder years anterior to 
the flood, an' still stand stupendous though in ruins ; even 
the temple o' Solomon itsel', in a' its glory, that micht hae 
been standin' to this oor an' day yet had it no been for 
Nebuchadneezer an' the bourich o' blackguards that he brocht 
at his heels oot o' Assyria, an' Cuthah, an' Ava, an' Hamath, 
an' Sepharvaim, as we read i' the Second Book o' the Kings, 
commonly called the Fourth Book o' the Kings — ^a' thae grand 
pieces o' auld-warld architecture were mair or less behaudden 
to granite for their magnificence and durability." 

I perceived that the tae half o' this was Hebrew till him, 
an' that he was far frae bein' pleased wi' the tither half o't, for 
he bit his lip, lookit unco wild-Uke, an' observed " Yaas, yaas, 
all vewy fine ewections those, I dessay, dem'd fine ewec- 
tions ! Why, I wead all about them at Oxfowd, but a fellow 
like me can't be expected to wemember all those twifling 
matte ws." 

By-an'-bye we cam* within sicht o' some o' the higher peaks 
o' the eastern range o' the Grampians, an' quoth I till him — 
" Beautifu' scenery i' the Heelan's, Sir ; ye've naething in 
England that will stand comparison wi' oor stupendous 
Heelan' hills, an' oor bauld-hearted, an' buirdly mountaineers, 
wha hae never been kent to quit a battle-field withoot carryin' 
the laurels o' victory alang wi' them." 

" Yaas, yaas — ^vewy pwetty hills those — vewy indeed," 
quoth he, " had a deuced deal of spoat on those hills of yours 
— ^have been there since the gwowious Twelfth, and am only 
now wetuming to London — ^fell in with a fwend of mine, a 
fellah I knew at Oxfowd — Sir Ewan Mac Alpine, chief of the 
Rr 

Cwan Alpine, who would have me to spend a few weeks at 
his seat — a deuced fine gal his sister, and — ^}'iias — I'm a young 
fellah you know, Sir, and subject to heawt disease at times, 
but no mattew for that, you know — ha ! — ha ! — ^lia ! — yaas — 
vewy fine scene wy indeed ; but you should see my estate, Sir. 
Have you been in Devonshire 1" 

** No ; never was sae far sooth," quoth I. 

"Vewy good. D*ye know anything about Devonshire, 
Sir 1" quoth he, takin' oot a penny cigar, an' beggin* Tibbie's 
pardon for presumin' to smoke in her presence. 

" As muckle as I ken aboot the coontry o' the Hottentots 
an' Caffres," quoth I. 

" Ah, that's wight," quoth he ; " well, my estate is in 
Devonshire. Deuced fine hills there, nothing in your High- 
lauds to compare with those pwetty hills. Sir Ewan was just 
making that wemark the other day, when he and I were out 
at a hatteau with Lord Macdhui and a warge pawty." 

"Yea; hae ye an estate o' yer ain though?" quoth I, "an' 
what may be its size if ane micht speer 1" 

" Why, not vewy warge," quoth he, "only somewhere about 
twelve thousand acres of what they call awable, besides twenty 
or twenty-five thousand acres in wood and moorland. Fistwate 
coursing ground. Sir. Why, we are to have a * meet' at the 
Old Grange at ten o'clock, the day after to-morrow, with my 
Lord Hampstead's hounds ; and those deuced slow railways of 
yours, I do believe, I shan't be forward in time. Sir." 

" Od sake," quoth I, " it's a curious coincidence certainly, 
but I'm juist hurrying hame on the same errand, for I'm the 
lord an' maistor o' a hunder thoosan' acres o' the best land i' 
the three kingdoms, an' we are to ha'e a glorious meetin' this 
very nicht, where I exj^ect to forgeither wi' the Duke o' 
Crummiehillocks, the Marquis o' Pirwickety, the Earl o' Pud- 
dlemadhubbie, besides Lords, an' lairds, an' squires innumer- 
able. Ye'll maybe no believe me, Sir," quoth I, puttin' on my 
most aristocratic air, "but I happen to be the Duke o' 
Clochnaben, Marquess an' Earl o' Strathfinella, Viscount 
Garvock o' Garvock, an' Baron o' Broonie's Kettle, Powbum, 
an' Gutterhole Close. My family history can be traced back 

the length o' Gomer, ane o' the sons o* Japhet, wha settled in 
these pairts about ninety-nine years after the flood, an' begat 
sons an' dochtei*s. Sir, Fm the chief o' the clan Gomeril, an' 
i' the feudal ages my ancestors o' glorious memory could 
bring fifty thoosan' men at arms into the field. It was Gal- 
gacus, Sir — an ancestor o' mine — wha defeated the Romans 
at the gi'eat battle o' Armageddon, an' saved the Scottish 
monarchy fi-ae the talons o' the Roman eagle. Sir, in my 
lifetime I've ha'en as mony coats o' airms through my hands 
as wad deed a large aimy. The armorial bearin's o' my hoose 
are — a guse volant, in fess azure, membered or, between three 
thumbles sable, wi' the motto — ' Clip clean, an' sew siccar.' " 

It was truly divertin' to see what a pooerfu' efiect my dis- 
coorse had exercised on the mind o' oor Devonshire laird, for 
by the time I was half through, he stared first at me an' syne 
at Tibbie in a state o' perfect astonishment. 

" My Lord Duke," quoth he, after he had got time to tak' 
breath, "I beg a thousand pardons for the familiarities I have 
presumed to use with your Grace." 

" 0, there's nae use for apologies, Sir," quoth I, " there's 
nae offence whatever. Sir — dinna mention it." 

My freend was completely snuffed oot — beaten at his ain 
game — an' so durin' a' the rest o' oor journey, I heard nae 
mair word o' his immense wealth, an* great acquaintances. 

Between Fordoun an' Laurencekirk oor sportin' Devonshire 
squire o' the thirty-twa thoosan' acres, when pullin' his hand- 
kerchief frae his pouch, inadvei-tently let fa' an auld envelope 
at my fit, an' so I taks it up an' reads the address on the sly, 
" Mr Peter Stubbins, Tailor, Tooley Street, London." 

"Your letter Sir, I presume," quoth I, handin* him the 
envelope wi' the address undermost. 

" yaas — ^yaas — a letter from ray Lord Hampstead about 
our famous Saturday's * meet,' " quotli Mr Stubbins. 

" Very likely it is, my freend," quoth I, " for I see it is 
addressed to * Mr Peter Stubbins, Tailor, Tooley Street, 
London.' " 

" The devil it is !" quoth the gent, " then how has it come 
into my possession, I should like to know T 

"Aha," quoth I, "that's a query that maun be settled 
between my Lord Hempseed an' Mr Peter Stubbins them twa 
sels." 

Here the train dashed into the station at Laurencekirk, an' 
as Tibbie an' me were preparin' to leave the carriage, I raxed 
my head ower above the hidie-hole wherein Mr Peter 
Stubbins was examinin' the dial o' his chronometer, an' there 
I beheld, no a watch, but a latch key ! 

Biddin' Mr Stubbins gude-bye, we stappit on to the plat- 
form, where we found Jearaes Witherspoon, in a' his gloiy, 
waitin' to gie us a hearty welcome, an* a drive in the dog-cart 
to Crummiehillocks. Jeames had been layin' in provinder, as 
I could perceive, for in the cart were a couple o' greybeards, 
the contents whereof made themsel's patent to my understandin* 
through the medium o' my olfactory apparatus, an' as sure's 
ought, it could hae been naething else but North Port or 
genuine Fettercaim. Jeames held the whup reekin', an' so 
we drove on like Jehu to Crummiehillocks, where we found 
Mrs Witherspoon quite overjoyed to forgaither ance mair wi' 
Tibbie an' me. 

CHAPTER XXXIV. 



THE MEN O THE MEARNS. 



It was close on four-oors time when we arrived at Crummie- 
hillocks, an' Mrs Witherspoon was settin* doon the tea dishes 
in the dinin* room. Havin' exchanged salutations wi' Tibbie 
an* me, she informed lis, as Jeames had previously done, that 
in order to lend suitable pomp an* circumstance to oor visit, 
as weel as to celebrate the Festive sizzen wi* a* the honours, 
she had invited a cum o* the neeborin* farmers, their wives, 
their sons, an' their dochters to drink a social cup o* tea wi* 
us that nicht. Of coorse, this was a* very proper an' becomin*, 
an' happy was I to hear tell o't. 

A wee afore five o'clock the company begoud to arrive in 
detachments o' threes an* fours — some in spring-carts, some 
on horseback, an* ithers by that auld-fashioned conveyance 
yclept shanks-naig. First an' foremost cam* Saunders Branks, 
Mrs Branks, an* Miss Branks frae Pirwickety, a farm o' twa 
pleughs* labour, lyin* close beside Crummiehillocks. Saunders 
had a pooer o' aidd-farrand logic in his pow— kent a* aboot 
the markets, an* could name a* the dealers in cattle an* horses 
atween the Moray Firth an' the Firth o' Forth, had been 
as far north as John o' Groat's an' as far sooth as Morpeth in 
pursuit o' nowte, an' seemed to be as familiar wi' a' thae far- 
awa regions o' the earth as he was wi' his ain midden-head. 
His guidwife was a perfect model o' a woman, for she heard 
a' that he had to say an' said naething in return, but juist sat 
an' glowered into his face in a state o' silent admiration. 
Miss Branks was a rosy cheekit, bouncin' dame aged nineteen 
or twenty, sae far as I could judge frae her personal appear- 

ance — a wee thocht blate afore strangers, but nane the waur 
o* that-^an*, (as I could see frae a cursory observation o' her 
movements), ower the lugs in love wi* ane o* the guests named 
Mr William Rouster, a theological student frae Aberdeen, an' 
cousin-germain to Mr Peter Hoggie, anither ane o* the guests, 
wha possessed a sma' tackie ca*d Heatherie-Knowe, lyin* some 
four or fi^e miles to the nor'ard in a cosie glack o* the Gram- 
pians. . Next cam* Andro Swingletree o' Puddlemadubhie an* 
his better-half — a term that, in this instance, was onything 
but inapplicable, for Andro, like " Heather Jock,*' was " lang 
an* thin,'* while his guidwife was shapen on the model o* a 
sackfu' o* cafF wi* a raip roond the middle o*t. They were 
accompanied by Miss Swingletree — a young leddy wha seemed 
to repose great faith in the efl&cacy o' red ribbands to add to 
her personal charms, an* wha was evidently calculatin* that, 
through their instrumentality, she wad in process o* time be 
able to feeze hersel* sae far ben into Mr Hoggie*s favour as to 
get hersel' installed as the guidwife o* Heatherie-Knowe. No 
the least noteworthy personage present was Mr Simon Yettlin 
the blacksmith, wha shoed a* the horses i*^ the roond, farmed ten 
or twal acres o' land, tane a pooerfu' dram when he could get 
it, kent mair aboot state affairs than statesmen did themseFs, 
an* let aff an ill-faured aith at times when the " speerit" moved 
him. Over an* aboove the individuals juist mentioned, there 
were several ithers wham I refrain frae specifyin* mair par- 
ticularly, because after puttin* mysel* to the trouble o* takin* 
the measurement o' their mental an* corporeal stature, I failed 
to discover ought either in their souls or in their bodies 
worthy o* particular specification. 

Tiie company bein* a* set doon in their respective positions 
roond the table, Mrs Witherspoon rings the bell, an* up comes 
the servant wi* the teapat i' the tae hand an* the brass kettle 
i* the tither. Jeames, no bein* muckle o* a spokesman himseF, 
glowers doon to the embryonic divine, an* quoth he, "Maister 
Rouster, ye'll gie's a word afore we start.** So Mr Rouster 
winkit his een an* set aff like a day*s wark. It was an unco 
weel-conneckit story, as I thocht, but far ower lang, for in- 
stead o* a grace before meat, he gied us naething less than a 

sermon, insomuch, that afore he had got half-through wi't, 
Simon Yettlin was gauntin' like to strain his jaws, an' castin* 
sundry greedy glowers towards the bings o* buttered-toast, 
buns, an' short-bread, nor was he to be greatly blamed for 
doin* sae, for ower muckle o' ae thing is guid for naething, 
especially ower lang a grace in presence o' a wheen hungry 
wames. 

Hoosomdever, as the langest day comes aye to an end some 
time, sae did Bouster's lang grace; whereupon we a' fell 
tooth an' nail to the demolition o' the stacks o' savoury pro-, 
vender under whilk the table was litemlly groanin'. Commend 
me to a farmer's table for a display o' the substantialities o' 
this life ! Plenty o' fish, flesh, an' fowl — mountains o' 
buttered toast — oceans o' the inchest cream — an' welcome to 
eat an' drink yer fill ! Ye'U see nane o' the pykin', an' fykin', 
an' preein' gaun on at a rural tea or supper pairty, that are 
sae ugesome in the grand fashionable pairties amang us toon's 
folk, but ilka chield lajdn' his lugs into his dish in such a way 
as to shew that he is not ashamed to eat when he is hungry, 
nor to drink when he is dry. To sum up a' in the words o' 
the poet — 

**The company made a most splendid appearance. 
And ate bread and batter with great perseverance." 

Tea bein' ower, Jeames, wha sat at the fit o' the table, says 
to Mrs Witherspoon, wha sat at the head thereof, "Guid wife," 
quoth he, " hae ye ony het water 1" Whereupon Mrs Wither- 
spoon winks to the servant lassie, wlia was brushin' up the 
crambs, an' whispers into her lug, "Jenny," quoth she, "fetch 
up the warm water." Nae mention was made o' the whiskey 
bottle, but Jenny kent brawl ie that the whiskey was even 
mair indispensiible than the het water, an' so in a brief space 
o' time she comes up wi' a trayfu' o' tumblera, glasses, an* 
toddy ladles, in the midst whereof towered aloft twa lang- 
neckit bottles — ane o' them labelled " North Port," an' the 
ither " Fettercairn." 

To wark we gaed, an' for a few minutes, naething was to be 
heard but the clatter o' crystal, an' naething to be seen but 
spiritual oam ascending to the ceilin' in fragrant volumes frac 

half-a-dizzen o* tumblers. Jeames commenced by proposin' 
the usual loyal an* patriotic toasts, whereunto great justice 
was done by the haill company, especially by Mr Simon 
Yettlin, wha appeared to be a richt leal an* loyal subject, for 
it was caup oot wi* him at every shot — nae half measui'es wi' 
honest Simon ! Next in order cam' " The Clergy," coupled 
wi* the name o* Mr William Rouster, wha replied in a speech 
aboot half-a-mile in length, wherewith Simon was sae greatly 
absorbed, that he had completely toomed his tumbler, in 
occasional sips, before Mr Rouster resumed his seat. But it 
wad be impossible to particularise a' the toasts that were 
drunk, an* a* the speeches that were spoken. As the maut 
got aboon the meal, the conversation becam* fast an* furious. 
Saunders Branks began an animated accoont o' his experiences 
wi' the thimble-riggers at the last Paldy Fair, an* boasted hoo 
he had gien them in their cheenge when they thocht to get 
him to stake a five pund note on the chance o* catchin* the 
pea. " Weel kent I far the pea was," quoth Saunders, " but 
it wadna be for a five pun' note that I wad gang to tempt 
Providence in that way.** 

Simultaneously wi* Saunder*s disquisition on thimble- 
riggin', Mr Andro Swingletree was cariyin* on an animated 
conversation wi* Mr Hoggie, as to the best way o* curin' the 
staggers, an' the most efficacious remedies to be employed in 
cases o' hove — Andro advocatin' the paunchin' system, while 
Mr Hoggie was clear for tryin' the effects o' a pint o* gin, or 
a dose o' ulzie, before proceedin' to the extremity o* borin* 
holes in the puir animals* bellies. 

Meanwhile, Jeames hadna his tongue in his pouch, for 
Simon an* he were discussin* the question o* bone-spavin in 
horses — Jeames arguin* that the disease was almost always 
brocht on by the stupidity o* the blacksmith in puttin' on 
the shoon — while Simon was equally certain that ower hard 
wark was at the bottom o* the haill mischief. 

At the ither end o' the table, Mr William Rouster was 
tryin' to mak' the maist o' his sma' stock o' academic lore, in 
order to tickle the fancy o' Miss Branks, wha sat a* eon an* 
lugs, as at the feet o* a Gamaliel, drinkin* in the Greek, Latin, 

an' Hebrew quotations o* her beloved, as if she understood 
every word o* them, an* fixin' her impassioned gaze upon his 
blue sparticles, wherefrom there shot love-shafts that pierced 
to the innermost core o' her palpitatin* bosom. 

Amid a* this logic, hooever, the joram was never negleckit 
for a single moment, but continued to circulate wi' the utmost 
regularity, an' the faster it gaed roond the faster an* looder 
grew the fun — unfit even Mr William Rouster caught the in- 
fection, an* tumin* to Andro Swingletree, wha was a famous 
hand at a sang, bawled oot in guid braid Scots — " Come awa* 
noo Puddlie man, an* gie's a sang !'* Nae sooner said than 
done ; for Andro juist tossed aff a glass o* toddy, gied twa 
hoasts, an' set aff at the gallop wi* 

JANET JAMIESON. 

A WOEFUL BALLAD. 

Gome all ye pretty fair maids, and listen to my lay ; 
Likewise ye gallant ploughmen all, give heed to what I say. 
It was a blooming modest maid, was hoeing on the farm, 
And she did spy a gentle-man, with gun beneath his arm. 

The gentleman came up to her, and thus to her did say — 
" What is thy name, whei-e is thy home, my pretty maid, I pray ?" 
** My hpme is there, kind sir," she said, ** b€»ide yon wood so green, 
My name is Janet Jamieson, as I've inform -ed been." 

** Janet Jamieson," he said, "thou art a lovely queen ; 
And fitter far for lordly hall than hoeing neeps, I ween. 
It's come along with me, sweet 'maid, and I will busk thee rare. 
In ribbands, silks, and satinetts, and gold beyond compare. 

"It's come along with me, sweet maid, and give to me thine hand. 
And thou shalt ride a milk-white steed, with servants at command." 
" no, no, gentle sir," she said, " I fear that cannot be, 
I'm not a match for you, kind sir, as you may plainly see. 

"And I do love a gallant swain, who drives the cart and plough : 
To marry him at Whit-sunday, to Heaven I've pledged my vow." 
"To go with me thou must consent," this gentleman replied ; 
" Or with this gun my life I'll take, this moment by thy side. 

" I've sought through all great London town, some one my wife to be, 
But never maiden, have I seen, to be compared with thee." 
0, then, unto his flattering words, the maiden gave consent, 
And to his hall that very night along with him she went. 

Bat, Oh ! alas ! and lack-a-day I a week had not passed o*er, 
When this false-hearted gentleman did turn her from his door. 
She wandered east, she wandered west, asham-ed to be seen. 
But never s6ught her Other's cot, beside the wood so green. 

She wandered south, she wandered north, she shunned the face of men ; 
Her food the hip, and wild ber-rie, her home the lonesome glen. 
She wandered up, she wandered down, and long ere Christmas tide, 
A shepherd found her clay-cold corpse upon a bleak hill-side. 

The cruel gentleman, also, he never more did thrive ; 
For in the wars of Hindostan, it's he was killed alive. 
Now all ye swains and maidens gay, come, listen every one, 
And take a lesson from the tale of Janet Jamie-son. 

Andro's health an' sang was proposed by Jeames an' drunk 
by the haill company wi' a' the honoura. It bein* Andro's 
prerogative to fix upon the individual wha was to sing the 
neist sang, he pitched upon Miss Swingletree, whase musical 
reputation was scarcely inferior to that o* her respected 
faither. Hoosomdover, she beggit to be excused on the grund 
that she had a sair throat, an' was as hearse as a crowpie, but 
she wad ask Mr Hoggie to ack as her substitute, an' wad feel 
particularly flattered if he wad favour the company by singin' 
" The Ploughman's courtship," whilk he furthwith proceeded 
to do, the haill assembly joinin' in the chorus, snappin' their 
fingers an' stampin' on the floor wi' their tackety shoon like 
very mad. 

In the midst o' the meantime the bottle kept movin' 
roond the table as usual. Ae browst o' toddy after 
anither vanished like lichtnin', an' ilka browst added vigour 
to the volubility o' the company, until the tongue-rake 
rose at times to the very height o' the sublime, an' there- 
fore neist door to the ridiculous. As everybody was 
speakin' at the self-same moment — ^men an' women a' 
throughither — it wad hae tickled the gleggist reporter to 
tak' doon the speeches that were uttered. Though I focht 
sair to pick up the maister-piece o' the conversation, yet it 
fairly dang me to mak' sense o't, for a' that I could catch was 
a confused reel-rail o' words wherein ** stots," "queys," "neep- 
seed," "horse-dung," "clover," "harrows," "forrow-aou," an' 

** fanners," were the maist emphatical ; but what waa affirmed 
aboot ane or ither o* thae subjects was a perfect mystery to 
me. 

Supper was set at twaF o'clock, an' my word, Mii Wither- 
spoon's pie an' stuffed chuckles suflfered i' the flesh ! By this 
time Simon Yettlin was half-blind, but he would persist in 
carvin' the chickens, contrary to his wife's behest, when, lo, 
an' behold, the fork slippit aff the breist-bane, the effect 
whereof was that he jaupet a' the white goons o' the young 
leddies wi' the jice, greatly to their grief, as well as to the 
discomposure o' the young divine. Hoosomdever, the affair 
blew ower wi' little mair ado — Simon havin' done ample pen- 
ance for his transgi'ession in tholin' the full bellum o' Mrs 
Yettlin's tongue for the space o' five miniates. 

After supper there was anither roond o' toddy, whereof 
Simon had his ain share. But for a' that the lajig-neckit 
bottles had been toomed an' tilled again half-a-dizzen o' times 
in the coorse o' the e'enin', feint ane o' the guests seemed to 
be the least licht-headit frae their enormous inhibitions, wi' 
the exception o' " Yettlie," as they ca'd the smith, wha really 
appeared to hae drucken a wee thocht mair than was guid for 
him, for when we a' raise an' stood hand in hand roond the 
table wi' the view o' singin' " Auld Langsyne" afore pairtin', 
Simon, puir chield, could hardly balance himsel' ava, but 
sweyed back an' fore like a bam door in a windy day, an' could 
get naething oot except the final " Langsyne" wi' an unco 
sleepy like drone. As for me, I didna exceed twa tumblers ; 
for, when Tibbie saw the way they were gaun to wark, she 
trampit on my fit, an' winkit hard in my face, as if she wad 
hae said, "Tak' care o' yersel', Tammas! drink at leisure, lad !" 
Had it no been for that, I micht hae forgotten mysel', an' 
been as fou' as Simon Yettlin, but as it was, I was as fresh as 
paint. 

The leddies havin' got rigged oot in their bannets, the 
gentlemen yokit their gigs, or saddled their pownies, an' after 
a shakin' o' hands a' roond, " each took aff his several way." 
Afore Mr an' Mrs Swingletree wad gang awa, hooever, Tibbie 
an' me had to promise to present oorsels at Puddlemadubhie 

neist afternoon to patronize their New Year's pairty, whilk was 
to consist mainly o' the persons we had forgaithered wi' that 
nicht. 

Next forenoon Jeames suggestit that we sid set oot for 
Puddlemadubhie on the back o' dinner time, so that we micht 
hae an oor or tw^a*s sketohin' on the ice on Puddlie's mill-dam, 
afore the arrival o' the rest o' the company. This proposition 
havin* been laid afore Tibbie an* Mrs Witherspoon they were 
pleased to signify their approval thereof, an' so the matter was 
settled. Puddlemadubhie was distant frae Crummiehillocks 
aboot five mile o' gait by the hie road, but only aboot half 
that distance as the craw flees. As the roads were covered wi' 
ice, an' as Jeames had negleckit to get his beastie frostit, we 
resolved to mak* the pilgrimage on oor ain feet. Thinkin' 
that we micht grow yappish afore tea-time, I slippit ane o' 
the puddin's whilk I had coft in Aberdeen into* the tail pouch 
o' my top-coat, while Jeames, jealousin' that there was a far 
greater likeUhood o' oor bein' dry than hungry, freights the 
cutter oot o' the " North Port" greybeard, an* slips it into his 
oxter pouch. 

Bein' thus equipped for oor campaign, we taen an early 
dinner, consistin' o' the reversions o' the previous nicht's sup- 
per, wi' a concludin' caulker to sharpen oor nebs a^nst the 
nirlin' winds that were comin' soughin' an' howlin' doon the 
snaw clad glens o' the Grampians, an' so, after Mrs Wither- 
spoon had gien her final orders to the servant lass to see that 
the red-kaimed cock didna fa' foul o' the white hen's chickens, 
an' put their spuj^k oot; that the farrow-soo leceived her 
prescribed dose o' loo-warm whey, wi' a teat o' meal on it, at 
sax o'clock ; an' that the ill-deedy bruckit stot didna break 
his baikie, an' butt the uuweel beastie in the stall ahent the 
door, the way he did on Sabbath was aucht days ; we a' set 
oot for Puddlemadubhie aboot ane o'clock i' the afternoon, 
explorin' oor way through " mosses, waters, slaps, an' stiles." 

On arrivin' at oor destination we consigned the leddies to 
tlie care o' Mi*s an' Miss Swingletree, while Jeames, an' me, 
an' Mr Swingletree proceeded on a tour o' inspection roond 
the steadin'. My twa Bucolic companions were soon deep in 



THE MEN O' THE MEABNS. 365 

the mysteries o' stots, queys, turnips, an* petawtis, but as I 
couldna enter into the spirit o' xheir discoorse, I tane the 
earliest opportunity o' remindin' Jeames o* the sketchin* ploy 
we had haen through hands, an' so he proposed an immediate 
adjournment to the mill-dam for an oor's sketchin', juist to put 
aft the time until Simon, an' Pirrie, an' Heatherie, an' Rouster, 
an' the rest o' them sid arrive. We had nae sketchers, but 
Andro improvised substitutes for them by fastenin' auld horse- 
shoon to oor soles by means o' leather thongs. To wark we gaed, 
an' the ice bein' in capital trim, an' the dam nearly an aucht 
o' a mile lang, we had scouth to cut as mony capers as we 
could set a face till. Jeames an' Andro were expert hands, 
but as for me, I faund it a dooms dour job to keep my head ^ 
an' my feet on the plumb, the consequence whereof was, that 
I was as aften on my bottom or on a' fours as on my twa feet. 
Hoosomdever, that was a sma' matter, for I found it to be as 
pleasant slidin' in the horizontal as in the perpendicular style ; 
an' aye when I cam' doon wi' the tither bump Andro laughed, 
an' Jeames laughed, an' I laughed, an' we a' laughed through- 
ither, an' ye never heard sic laughin' as we had. 

We had carried on at this rate for better than half-an-oor, 
when Mr Saunders Branks shoved his nose ower the tap o' 
the feal dyke, whereby the dam was enclosed, an' quoth he — 
" Preserve's a', Mr Swingletree," quoth he, " has ane o' yer 
horses drooned itsel' i* the dam ]" For ye'll observe that in 
the precise moment precedin', by some wanchancie dispensa- 
tion o' Providence, my head had come in violent contact wi' 
the ice, knockin' a round hole therein, rather larger than my 
body, through whilk my haill corporation disappeared, wi' the 
exception o' the soles o' my feet. Saunders, puir body, saw 
nocht but the horse-shoon glowerin' up i' the air, an', there- 
fore, he naturally concludit that the horse itsel' couldna be 
far awa. Hoosomdever, Jeames an' Andro comprehendit the 
true state o' the case at a single glance, an' without takin' 
time to explain matters to Saimders, they ran to my assis- 
tance, seized me by the heels, an' hauled me oot, juist as I was 
gettin' into the dead thraws. 

" Gude guide us a'," quoth Saunders, comin' in-bye an' 

liftin* ane o' Mr M'Nab's puddin'g, that had slippit oot o' my 
pooch i' the midst o* the hullaballoo, '^ Gude guide us a', for 
the puir man's very inwards are oomin' oot !'' 

" Losh, an' so they are !" quoth Andro, takin' a visie o' the 
puddin'. " What's sairest aboot ye, Mr Bodkin, my man ?" 

" Ou, na," quoth Jeames, " there's naething wrang wi' Mr 
Bodkin, only ane o' his Aberdeen puddin's — that's a*. Tak' 
you ae shoother, Puddlie, an' I'll tak' the ither. Pirrie, rin 
you into the hoose an' tell Mrs Bodkin no to be alarmed, for 
that it's naething waur than a case o' involuntary immersion. 
Canny, noo, Puddlie; ay, that's the scientific plan — roond 
his waist wi' yer left airm, grip me by the shackle-bane, an' 
baud up his shoother wi' yer richt hand ; there, noo — grip 
siccar, an' march." 

By the time they had conveyed my corporation roond to 
the front door, I was beginnin* to recover my faculty o' speech 
as weel as my powers o' locomotion, an' the first words I 
uttered were "0, Tibbie, Tibbie, but that water cure is a 
dooms cauld job ;" an' the first use I made o' my legs was to 
relieve Jeames an' Andro frae the wecht o* my body. 

We had juist turned the comer o' the hoose when Tibbie, 
an' Mrs Swingletree, an' Miss Swingletree, an' Mrs Branks, an' 
Miss Branks, an' Yettlin an' his wife, an' the Heatherie- 
Knowe folk, (for they had a' arrived when we were on the 
ice), burst furth frae the front-door like bees frae a bike, ilka 
face amang them wearin' an aspect o' greater concernment 
than anither, an' a' their tongues minglin' in ae grand oot- 
burst o' sublime yellochin', Tibbie especially distinguishin' 
hersel' by the depth o' her emotion, an' the height o' her 
articulation. 

" 0, Tammas ! Tammas !" quoth Tibbie, wi' an ootgush o' 
affection that half-blindit her, an' rushin' forward an' takin' 
me a' in her airms, " ye'U be brocht in a corp to me some 
o' thae days yet ! What for are ye sae venturesome ? If ye 
dinna regard yer life for yer ain sake, ye micht at least hae 
some respect for the feelin's o' yer puir wife, wha has meenis- 
tered to yer bodily comfort by nicht an' by day, for — I aanna 
say hoo mony years. 0, Tammas! Tammas! ye maun 

promise this very instant never, never mair to tak' yer life i' 
yer hand, an* rin into danger wi' yer very een open !" 

While Tibbie was deliverin' hersel' o* the foregoin' oration, 
Jeames an' Andro were assistin' me up stairs to a bed-room, 
but as for me, seein' that my teeth were rattlin* i' my head 
wi' the cauld, I made nae reply, either guid, bad, or indifferent. 
Wi* Tibbie's assistance I divestit mysel* o* my dreeping duds, 
tumbled into bed, an' crap ower the head amang the blankets. 
Mrs Swingletree bein' a thochtfu' bodie, filled three or four 
greybeards wi' boilin' water, an' bestowed them roond my 
body, while Andro brewed a tumbler o' double-strong toddy, 
whereof he compelled me to sook up the last drap, an' I can 
tell ye I was muckle the better o't, for the sweat brak oot a' 
ower my body, an' in the space o' ten minutes I becam' as 
comfortable an' cosie as a veiy pie. 

In the midst o' the meantime, hooever, Mr Rouster had sain 
his lang grace an' the tea had been drucken, mine bein' brocht 
into the bed-room to me on a sei-ver, it bein' the general 
opinion o' the women-folk that it wadna be safe for me to quat 
my cosre biel', at least until I sid hear the clatter o' the 
toddy-ladles. The ringle o' the crystal therefore was the 
signal for me to transfer my corpus frae blanket-bay to the 
bits o* dry duds whilk Andro Swingletree had kindly provided 
for my adornment, until sic time as my ain toggery sid be 
dried at the kitchen fire. Andro bein' wider than me roond 
the curpin by half a yard, his slacks didna exactly fit my cor- 
poration, but by rinnin' a tuck up the back, wi' the assistance 
o' three or four preens, I succeedit in reducin' their peripheiy 
within proper boonds. The coat, whilk was a surtout, an' 
therefore scarcely suitable for an evenin' pairty, I transmogri- 
fied into the similitude o' a dress coat, by flypin' up the 
skirts at the sides whilk I also fastened wi' preens. 

Havin' completed my toilet, I stappit my wa's into the 
dinin' room, but nae sooner did I fling my neb in-ower the 
threshold o' the door, than the young leddies got oot wi' a 
lood burst o' merriment, while Tibbie sprang frae her scat, 
tane me by the shoot hers an' shoved me afore her alang the 
passage, an' back again to the bed-room. 

"The 8orra*8 i* the man!" quoth Tibbie, as soon as she 
could gather breath to set her tongue a wallopin'. " Hoc wad 
ye mak* an idiot o' yersel* an* me baith by facin' sic kTespec- 
tablc company in that frichtsome nioht-cap I Tak' it afF this 
very instant, or hand awa* to yer bed again, for feint ae fit sail 
ye enter the dinin'-room wi' that bogle on yer head !" 

" Nicht-cap !" quoth I, puttin* up my hand an' pulliu' it aff 
by the croon. " Losh, an* yer richt again, Tibbie. What 
folk dinna see doesna vex them ; for I'm sure I kent as little 
aboot that nicht-cap bein' on my head as the child unboni." 

Tibbie thereupon set to wark an' improved my sark-coUar, 
an' adjusted the tie o' my neckerchief, an' redd my hair, an' 
gave it a slake o' ulzie, an' made me as clean an' perjinck lis 
a new preen, after which I was pronounced to be fit to appear 
in polite society. 

I needna describe at length the farther occurrents o' the 
evenin', as they were, in maist respects a repetition o' what had 
tane place the previous nicht at Crummiehillocks. Simon 
Yettlin in proposin' the sentiment o' "Speed the Pleugh," 
delivered himsel' o' a glowin' speech in praise o' the -agricul- 
tural profession, concludin' wi' his invariable admonition, "caup 
oot," whereof he tane care to set the rest o' the company a rare 
example. Saunders Branks repeated the story o' his interview 
wi' the thimble-rigger at Paldy Fair, Andro Swingletrec gied 
us the woeful ballad o' " Janet Jamieson,'' Peter Hoggie re- 
hearsed " The Ploughman's Courtship," an' I contributed my 
mite to the general hilarity, by singin' "The tailor fell 
through the bed, thumbles an' a'." 

Noo an' again in the coorse o' the evenin' I had noticed oor 
worthy host sittin' e'ein' the company richt an' left, an' giein' 
his pow an occasional claw — evidently rapt up in deep au' 
earnest thocht, an' juist as T was busy castin' aboot i* my ain 
mind what ho could possibly be meditatin' on, up he bangs to 
his feet, gies twa or three tremendous thumps wi' his homy 
knuckles on the table by way o' commandin' silence, an' 
straightway strikes up the followin' sang whilk he had 
composed for the occasion, for Andro, be it observed, was 
baith a poet an' a musician in his ain humble way — 

THE SOCIAL BOARD. 

Air. — Gude nicht an* joy be wi* ye a\ 
<. 

This nicht aroond the social board, 

Bicht blithe am I to see ye set ; 
* Gude-wife gae fill the bottle fa*, 

An* hand the kettle reekin* het. 
The winds without may rair an* rout, 

We sanna mind the winds a flee ; 
Wi' hearts combined, the cog we*ll synd, 

An* push aboot the barley-bree. 

There Bodkin sits, for logic bright 

There's nane can cope wi* Teelyour Tam ; 
When next on skates an* skatin* bent, 

He'll mind his douk in Paddlie*s dam. 
Here's Tibbie, too, as cosh an* clean. 

An* blithe an* braw as ony bride, 
An' if a faut she has, I ween, 

It*s ane that leans to Yirtue*s side. 

Here's Crummie, too, the wale o* cocks — 

May health an* wealth aye be his lot ; 
An' Pirrie wi* his frosty b€»rd, 

A sterlin' judge o* stirk an* stot. 
There's YettUn, skilled in pleughs an' graith, 

An' deep in metaphysic lore ; 
An' Bouster, wha in pulpit yet 

Will wag his pou, an' stamp an* roar. 

There*8 Heatherie frae the norlan' hills. 

As wicht a lad as ere was seen ; 
An' wives an' lasses, roond my board, 

I'm blithe to see yer sparklin' een. 
Then fill yer glasses, ane an* a'. 

Till ower ilk brim the nectar swells. 
An' let us drink — hip — hip — hurrah — 

A bumper to oor noble sel's ! 

Puddlie's sang was received, as it deserved to be, wi' 
thunders o' applause, an*, at the urgent solicitation o* divers 
persons in the company, he was obliged to submit to an encore. 

In process o' time, an' after the inhibition o* sundry tumblers 
o' toddy, the swats began to ream sae divinely in the noddle o' 
Mr William Rouster, that in presence o' the haill company, he 
actually imprinted several smacks on the blush in' lips o' Miss 
Branks, whereupon Mrs Branks wad hae entered her caveat 
Tt 

against sic liberties bein' tane wi' her dochter, had the fire- 
edge o* her wrath no been bluntit by Andro observin' that Mr 
William an' his inamorata^ bein* o' a devout frame o' spirit, 
were juist actin' up to the scriptural injunction that bids 
folk salute ane anither wi' a kiss. Kissin* is infectious, 
hooever, an' so Mr Hoggie played the same trick to Miss 
Swingletree ; an' as Andro had pleaded justification in the 
case o' Miss Branks, he, of coorse, was debarred frae sayin' a 
single thrawn word in regard to the kissin' o' his ain dochter. 

Amid siclike ploys an' pastimes the uicht flew awa, an* the 
oor at length arrived when I behooved to creep into my ain 
duds, whilk had meanwhile been birslin' at the kitchen fire, 
an' prepare to tak' the road to Crummiehillocks. A fearfu' 
nicht it was. Natur' an' airt laid their heads thegither to 
render oor nocturnal journey as eerie as possible, for Jeames, 
ill-gaishon'd carl that he was, wadna be forbidden to relate 
sundry marvellous exploits performed by ghaists, witches, 
brownies, an' water-kelpies that had their habitation thereawa', 
until he had the very hair o' oor heads standin' on end. 
The wind was ragin' an' roarin' through the glens wi' fearfu' 
soughs, the liowlets were greetin' like the Babes i' the Wood, 
an' aye there cam' the ither hurricane o' snaw an' hailstanes 
— a dismal nicht " to tak' the road in as e'er puir sinner was 
abroad in." Tibbie clung close to me, while I pressed her 
tremblin' arm to ray heart, in token that, whatever dangers 
micht arise, she could aye count on my courage an' devotion 
to shield her frae a' harm. 

After conquerin' a wurld o' dangers an' difficulties w^c 
reached Crummiehillocks safe an sooiid, an' ncist momin' wx 
bade adieu to Jeames an' Mrs Witherspoon, an' turned oor 
faces towards that place wliaur " ill bairns" are said to be 
" best heard." 

CocKMYLANE, Andro Sooter*s farm placie, bein* within twa 
oors' journey o' Dundee, an' Andro an' his guidwife, Peggy 
Paitrick, bein' auld an' valued cronies o' oors, as was miide 
patent in previous chapters o' this history, Tibbie an' me were 
aye sure to be ower-bye whenever onything bye-ordinar' was 
to be transackit. In the annual maiden ploys especially, we 
were aye inveetit to participate, an* muckle guid diversion 
we've had at them, weel-a-wat. What I saw, said, an' did 
duiin' ane o' thae glorious atumnal pilgrimages to, an' so- 
journs at Cockmylane will form the subject matter o' this 
chapter. The precise day whereon the maiden festivity was 
to be observed, havin' been made known to us by means o' a 
letter bearin' the Leuchars postmark withoot, an' Andro's 
weel-kenned signatur within, Tibbie an' me tane the gait on 
the forenoon o' the day precedin'. Of coorse, oor journey 
required to be performed pairtly by sea an' pairtly by dry 
land — the former by meaus o' the steamboat to Newport, an' 
the latter per shanks-naigie to Cockmylane. Short as was 
the gait we had to gang, it was fruitfu' eneiigh in vexation 
an' peril to baith pairties — to Tibbie on sea, an' to me on 
dry land. 

First an* foremost for Tibbie's misfortune. Weel ye see, at 
that period o' her life Tibbie never could gang half-a-mile frae 
hame withoot haein' a radicle basket on her airm — what she 
aye got to put in it aften astonished me, but on this occasion, 
at least, she had bestowed in it a braw net-mutch, gorgeously 
rigged oot wi' red ribbands an' gum-flowers, wherewith she 

designed to astonish the natives at the furthcoinm' maiden 
ball. Very weel, it sae happened that amang oor fellow-pas- 
sengers in the feiry-boat there was a drove o' ramstougerous, 
camsteerie vagiil>onds o* Heelan' stots, wi* horns i' their heads 
as lang as my ell-wand an' as sharp as my bodkin. So at a 
moment when Tibbie's attention was itherwise engaged, forrit 
comes ane o' them to whaur she was standin*, whups his 
crookit horn through the bow o' her basket, whisks it aflf her 
airm, marches awa to leeward wi't, an' afore ye could hae said 
sax ower it gaed into the water ! For a moment or sae it 
lx)bbit back an' fore on the crest o' a wave, an' then doon it 
sank beneath the yawnin' flood never to rise again 1 Some 
mermaid nae doot got the braw net-mutch to wear. Tibbie 
was like to gang by hei-sel' at the tynin' o' her creel, an* wad 
hae been owerboard after it, if I hadna grippit her by the 
goon-tail an' held her back by main force. But if the Heelan' 
stot didna get his kail through the reek he did naething; 
though, as he kent nae dialect but Gaelic, he juist chow'd his 
cud an' never let on — ^hearin' Tibbie's discoorse as if he heard 
it not. Sae muckle for Tibbie's misfortune, an' noo for mme. 
We were joggin' on oor way atween Newport an' Cockmy- 
lane — Tibbie haudin' up an incessant palaver aboot the tynin' 
o' her property, an' wonderin' hoo m a' the warld, she was to 
present hersel* at the maiden ball withoot her net-mutch — 
when we were overtaken by a gentleman's travellin' carriage. 
Juist as it was dashin' past us .some mischievous imp o' the 
Evil One tempted me to loup on an' tak' a stown hurl for a 
half mile or sae, an' so, withoot giein' a moment's thocht to 
the conseqences tliat micht ensue, I buttons my coat, spits in 
my looves, an' flings my carkitch upon a certain " coign of 
vantage," situate in the back settlements o' tlie vehicle. Nae 
sooner had I got up, hooever, than I was seized wi* a strong 
inward yeamin' to get doon again, for the perch whereon I sat 
was bristlin' wi' sharp pikes, placed there nae doot to feud aff" 
interlopers like mysel', insomuch that I was for ance literally 
" sittin' on heckle-pins." I naturally supposed I had naething 
mair to do than to jump doon again, an' doon I tried to jump 
accordingly, but, aha I to my very great consternation I dis- 

covered that the iron spikes an' my coat-tails absolutely 
refused to pairt company. Had Natur' endowed me wi' four 
hands — twa to attend to the easedom o* my body an* twa to 
the disentanglement o' my garment skirts — I micht hae been 
able to warsle mysel' oot o' my difficulty, but, alas, the only 
pair o* hands I had were fully occupied in preventin' the 
cruel spikes frae penetratin' to my very joints an* marrow. 
There had I to sit, therefore, in that imdignified situation for 
an oor an' mair, a prey to the agonized feelin's o' mind an' 
body, an' an object o' merriment to all an' sundry whom we 
forgaithered wi', an' especially to a field o' shearers in the 
neeborhood o' Dairsie Muir, wha were ill-deedie enough to 
apprise the coachman billie o' my presence, insomuch that he 
raxed ower an' gied my lugs a filthy cut wi' his whup. Hoo- 
somdever, as I keepit in the hiddles o' the coach he didna see 
me, an' so I suffered nae further molestation at his hands. 
The coach arrived belyve within a stane-cast o' the East Toll 
o' Cupar, an' bein' apprehensive that if I ventured within the 
jurisdiction o' the burgh police, they wad cumab me an' clap 
me into durance vile for the crime o' " travellin' withoot a 
ticket," I resolved to be free at a' hazards. Giein' my body 
twa or three desperate superhuman wallops, I was overpowered 
wi' joy, to find that the soles o' my feet were ance mair 
on the grund, though it was a less gratify in' circumstance 
that I had left a portion o' my coat-tails adherin' to the spikes. 
The neist business was to get back to Cockmylane where I 
kenned they wad be a' in a state o' wonderment aboot me. I 
thocht first o' hiria' a gig, but Tibbie havin' the purse in her 
pouch I hadna sufficient foonds for that. Then I thocht o' 
fleein', but that required wings, an' I wasna an angel. Not 
havin' faith eneugh to work miracles, my only alternative was 
to tramp it, whilk I did, an', my certie, the girss didna get 
time to grow at my heels till I was at Cockmylane. There I 
faund Tibbie, wha had arrived some oors previous, rampagin' 
through the hoose in an awfu' state o' excitement touchin' my 
mysterious disappearance. Andro had been ca'd in frae the 
hairst rig to gie his verdict on the case, an' when I gaed in 
aboot he was juist on the point o' mountin' his pownie to ride 

aff to Cupar to see if he could gather ony tidin's o' iny where- 
aboots. Of coorse, my arrival not only tranquilleezed their 
minds, but afforded them nae little merriment, for when they 
had listened to the stoiy o' my involuntary pilgrimage to 
Cupar, an' had examined into the state o' my garment skirts, 
ye micht hae bund the haill lot o' them, I declare, wi* a 
windle-strae. Yea, dootless, it was sport to them, but it liad 
been a sair affliction to me ! 

" Weel, Tammas," quoth Tibbie, after they had a* tane their 
sairin' o' merriment at my expence, " it*s juist as you tauld 
me yon time when I set aff to Perth against your inclination 
— * Them that will to Cupar maun juist gang to Cupar.* " 

My back bein' at the wa', as it were, I was obliged to sing 
silent, an' so I juist joukit an* let Tibbie's jaw gang by, 
withoot utterin' a single syllable in my ain behalf. 

Tibbie an' me havin' been taught to handle the heuk in oor 
youth, we aye thociht it a grand ploy when at Cockmylane i' 
the hairst time to get a day's shearin', juist for the fun o' the 
thing, an' to keep oor hands in use. So afore gaun to bed 
that nicht I instruckit Andro to hae a' the necessary gibbles 
prepared for us by neist momin'. Accordingly, when neist 
momin' comes, Andro, wha had been up by skraigh o' day 
makin' his customary prognostications o' the weather, taks 
doon frae the kitchen banks his muckle toutin' horn, marches 
roond to the midden-head wi't, an' frae that vantage grund 
blaws a blast that not only startled Tibbie an' me frae oor 
matutinal slumbers, but waukened the echoes o' the wads an' 
rocks for twa or three miles roond. I was up an' at the door 
in a jiffey, an' sae was Tibbie — baith o' us equipped for a sair 
day's wark. 

The shearers began to mak' their appearance belyve — the 
cottar- wives creepin' slowly frae their hooses, lockin' their 
doors ahent them an' puttin' the keys i' their pouches. Some 
o' them had a string o' weans at their tails, the wee tottums 
havin' hardly had time to rake open their e'eholes. But the 
feck o' them were fee'd hands frae Dundee — aboot twa dizzen 
o' them a' thegither, wha were accommodatit wi' sleepin' 
berths in the laft aboon the horses, an' a pooer o' slack jaw 

they had amaiig themseVs, pairt whereof fell to the share o* 
Tibbie an' me. There was a red-haired faimtickled limmer 
amang them wha spak' not only for herseV but for anither 
half score o' ordinaiy haverils. On oor way to the field her 
bletherin' tongue never lay aff Tibbie an* me — ^a' in an under- 
hand way, of coorse, for she durstna mak* a cheep when 
Andro was within hearin*. She wondered what guid the like 
o* Tibbie an' me could do on a hairst rig — ^twa puir, fizzenless, 
handless lookin* mortals, wha seemed to hae been brocht up 
on sowans an' sour milk ; but she wad gie them a heat afore 
the end o' the day, or her name wasna Phemie Faimtickle. 
A' this, an' a hantle mak to the same effect I heard — 

** An' muckle thocht oor goidman to himsel', 
But never a word he spak* 0." 

Veiy weel, to wark we gaed, an' in a jiffey the fairntickled 
damsel, wha happened to be in oor band- win, was ower the 
end-rig, bruiudin' an' bleezin' awa juist as if naething could 
baud her again, an' ilka neffow she brocht oot-ower she cuist 
a deevilish glower athort her left shoother to see what progress 
Tibbie an' me were makin'. Afore I got thoroughly het my 
leddy had shot aboot sax ell ahead o' me, an' I daursay she 
was thinkin' hersel' cock-sure o' an easy victory, but, aha ! 
there's aye twa at a bargain makin'. I cuist afFmy waistcoat, 
flypit up my sark-sleeves, whilk was like drawin' the sword 
an' flingin' awa the scabbard, an' quoth I, "Noo Tibbie," 
quoth I, " tak' care o' yer cuitts, or I'll maybe ding tlie neb 
o' my heuk into them ; juist mak' ye the raips an' I'll fill 
them." Then commenced the tug o' war ! Straucht across 
the rig frae fur to fur I walkit, whankin' doon whatever op- 
posed my progress — com, thristles, carl-doddies, broom-cowes 
— every green herb, in short, an' ilka time I cam' oot o' the 
com I brocht nae less than a sheaf in my oxter, insomuch 
that Tibbie had eneugh ado to hand me in raips, an' as for the 
bandster, if Andro hadna gien him a hand noo an' than, we 
wad hae tint sicht o"m, afore we got half-gait to the land end. 
By breakfast time I had shorn twa stooks for Miss Faimtickle's 
ane — greatly to her mortification, as it wad seem,* for Andro 
tauld me afterwards that she actually grat wi' spite an' vexa- 

tion at bein* beat. *0d she was a speerity hizzie though, for 
after fortifyin' hersel* inwardly wi* a haill aitmeal scone, an' 
four tinnie-fu' o* yill at breakfast, she wad try what could be 
dune to recover her laurels, but she micht juist as weel hae 
tried to reap the whirlwind as to think she wad get the 
better o' me, for I to the kempin' again like very mad, until 
the sweat was workin' through the band o' my slacks. Tibbie 
thocht it was a piece o* doon-richt folly to mak' a toil o* a 
pleasure. 

" Tammas," quoth she, " if I were you I wad see them a' 
at heckle-bimie afore I wad fomyaw mysel' at that rate to 
keep upsides wi' a wheen glaikit cutties like them." 

" Upsides !" quoth I, " that wad be a sraa' matter, but I'se 
hand oot afore them, Tibbie, ay though they sid loup oot o' 
their very skins. *0d Fse whauk their wheerikins to them !" 

Durin' the dinner oor when we were a* sittin* roond a stook 
restin' oor houghs, some mendin* their finger-steels, some 
pykin* oot thristles, some sharpin' their heuks, an' the men- 
folk o's blastin' awa at oor cutties, a conspiracy was got up 
amang the young queans, whereof Phemie Faimtickle was the 
ring-leader, to the intent that Tibbio an' me sid be put 
through the bejanin' process furthwith. So withoot a word 
o' wamicement they grippit hands o' me by the legs an' 
shoothers, an' fell a-duntin' my body on a stane wi' micht 
an' main, an' an unco yellochin' an' din they made aboot it. 
Phemie Fairntickle, of coorse, was the head bummer at this 
business. Tibbie seein' me i' the gled's hands, an' fearin* that 
Miss Phemie micht mischieve me oot o' spite, banged up an* 
flew to my rescue, but afore she had pooer to interpose wi* 
either tongue or hands, twa a' the bandsters claught bauds o' 
hei: an' treated her to a second edition o' what I was gettin*. 
Thereafter there was a general duntin' a' roond, withoot re- 
spect o' age, sex, or station, an' great was the fun an* gilravage 
we had for some minutes, until Andro pu'd oot his watch, 
banged to his feet, an' quoth he, "Billies, we maun till't 
again — the oor's oot." 

Twa oor's hard wark brocht us to the end o* the chapter. 
Miss Fairntickle focht sair to be " in at the death,*' thinkin' 

to nip " the maiden" oot amang my fingers, but therein she 
was disappointed ance mair, for I juist grippit the linmier by 
the twa shoothers, gied her a brizz^ an* set her gently doon in 
the midst o' a big burry thristle in the attitude o' a dog 
barkin* for a piece, an' by the time she had startit to her feet 
again, my heuk had sneckit doon the hindmost handfu' o' 
com, whilk I waved roond my head amid the cheers o' the 
assembled shearers. 

Hame we a' gaed to wash oor faces an' busk oorsel's oot for 
the grand Maiden Ball in the evenin'. Tibbie's braw net 
mutch, specially rigged oot wi' red ribbands for the occasion 
by ane o' the maist famous sewsters in Dundee, havin' gane 
doon the Tay, it was sae far fortunate that Mrs Sooter had in 
her kist-neuk an orra ane that answered my guidwife to a very 
shavin'. In this mutch, therefore, she aiTayed hersel' for the 
balL As for my coat-tails, whilk had been damnified in my 
Cupar pilgrimage, I had wrocht some sma' reformation on 
them by means o' simdry clippins o' black claith that Mrs 
Sooter chanced to hae stowed awa in a comer o* her rag poke» 
insomuch that I could shew face in genteel society withoot 
excitin' ony by-ordinar' sensation. 

Great store o' provender had been laid in for the maiden 
feast, consistin' o' pies, stuffed chuckies, beef, baith roast an' 
boiled, ankers o' whisky, an' oceans o' sma' beer. Invitations 
havin' been issued to a' the neeborin' farmers an' their de- 
pendants, the assembly was of coorse, mair numerous than 
select. We, that were o' the better sort, were entertained i' 
the parlour, while the Jocks an' the Jennies enjoyed themsel's 
in the kitchen an' the bam-laft, the latter havin' been cleaned 
oot for a ball-room, an' brilliantly illuminated by twa dizzen 
o' penny cawnels stuck into turnips, an' arranged at wide 
intervals alang the crap wa's. It reminded me o' Mr M*Kickie's 
"Temple o' Terpsichore." On enterin' we faund the floor 
occupied by a score or twa o' rural nymphs an' swains loupin' 
bawk-height to the melody o' Sandy Burgess's fiddle. As a 
rausicianer, a dancer, a comic singer, an' a teller o' droll stories, 
no to mention his wonderfu' efforts i' the poetical line, Sandy 
had few marrows, an' nae superiors atween Fife Ness ax\! 
Uu 

Torryburn. Hira, therefore, had xlndro trjstit to come a' the 
way frae Coupmyhom to act as maister o' the revels. Aweel 
ye see, as I was sayin', they were dancin' when we made oor 
appearance an* a fell noise they were makin*, for at ilka turn o' 
the spring the ploughman chields yokit a-stampin' on the daila 
wi* their cuddy-heels, snappin' their hard homy thooms, an' 
"hoochin'" an' whistlin' juist as if they had been red-wud. 
The floor was bendin' an' groanin' under the wecht o' its livin' 
freight, an' the stoor was fleein' aboot like drift. Ale was 
circulatin' frae hand to hand in tankards, toddy in tea-cups, 
an' oon cakes an' cheese in wechtfii's, an' my sang hoo the 
rustic swains laid their lugs amang the comestibles an* com- 
drinkables ! At the conclusion o' the reel, ilka Jockey tane 
his Jenny into his brawny airms, gied her an' awfu' hug as if 
he had been gaun to burk her, an awfu' smoorich o' a kiss 
as if he had been gaun to wirry her, an* then flang himsel' 
doon on a furm beside her wi' sic a fearfu' pergaddus that 
naething but whinstane an* yettlin' could weel withstand it, 
insomuch that in twa several instances that cam* under my 
observation, the furms rent in twain, sendin* a' that sat 
thereon into the floor-head, amid a rivin' o' rotten dails an' a 
skirlin' o' lasses that garred the very roof an' rafters dirl. 

Wi' the view o' giein' the genteel portion o' the company 
an opportunity o' displayin' their saltatory attainments, Andro 
demanded the " Haymakers," an' tane up Tibbie for his pairt- 
ner, while I had Mrs Sooter for mine. So Sandy struck up 
the tune, an' awa we gaed in grand style, flingin* oot oor legs 
in a' directions like the spaikes o' a windmill. Every thing 
gaed richt until we behooved to join hands an' whirl roond 
like teetottums, when through the combined agency o* my tae 
an' the skirt o' Mrs Scoter's goon, oor haym/ikivL enterprise 
was brocht to a premature conclusion. Whether it was my 
tae or Mrs Scoter's skirt that was the loon I sauna say, but 
the upshot was that baith o' us were laid prostrate i* the floor- 
head. Tibbie an' Andro bein' at that moment in the act o' 
whirlin' roond us were sooked into the vortex an' upset 
likewise, so that here were haill four o's sprawlin' i' the floor 
at ance. On recoverin* oor fittin' it was foimd that Tibbie an' 

Mrs Sooter had gotten a' their net-mutches an' red ribbands 
camshachled, whilk put dancin' oot o' their heads for the 
time-bein'. As for me, I had sae nearly gotten my wind dung 
oot wi' my doon-come, that I had need o' a snifter o' caller air 
to mak' me quite serene an* comfortable, an' so when Andro 
was gaun roond the barn snuffin' the cawnels wi* his fingers, 
I slippit doon the trap an' held awa to the corn-yard. The 
nicht was pick mirk — " no a star in a' the cary." Leanin' 
mysel' up forgainst a stack, an' croonin' ower a verse o' a 
sang laigh in to keep up my speerits, I couldna think eneugh 
when I discovered the airms o' a winsome young damsel roond 
my neck, an' faund her warm rosy lips in contact wi' mine ! 
Of coorse, I saw that it was a mistak' on her pairt, but I 
hadna the heart to. dispel her enchantment. 

" Eh, Jamie," quoth she, " I was fear'd ye wadna keep yer 
tryst, for, d'ye ken, I thocht Meg Morrison had ye twined 
roond her finger wi' her braw red ribbands an' a' her orders, 
an' I'm sure, Jamie, ye've danced far aftner wi' her the nicht 
than wi' me, but it disna matter — ^ye'll never thrive if ye din- 
na mak' guid yer promise to me. An' that Meg Morrison 
too — I'm sure T dinna ken what a' body sees in her — ^a black, 
ugly-lookin' scunner !" an' so on she gaed wi' great volubility, 
sometimes flytin', sometimes greetin', an' sometimes imprintin' 
a series o' kisses on the frontispiece o' the personage wham 
she supposed to be her beloved Jamie. I said but little, an' 
that little below ray breath, for, as I gied her to understand, 
my word micht be heard by some listener if I spak' looder. 
Of coorse, if I had spoken in my nat'ral key she wad at ance 
hae kent my voice to be the voice o' Esau, whilk wad hae 
spoilt the sport. The short an' the lang o't was that Phemie 
— ^for it was nane ither than Miss Phemie Faimtickle — ^put 
me up to a thing or twa touchin' her courtship wi' Jamie 
Johnstone, wha drave the second pair at Cockmylane, an' was 
a geyan ramblin' sort o' billie amang the lasses, as Andro 
tauld me afterwaids. Havin' carried on the joke wi' her as 
far as was consistent wi' decorum — I beiu' a married man, 
ye'U observe — an' fearin' also that in process o' time Jamie 
micht put in appearance, I tauld her to rin up to the laft for 

my bannet as my head was tumin' cauld, an' that she wad 
find it lyin' m a particular comer o' the crap-wa*. I engaged 
no to budge oot o' the bit till she cam' back, but nae sooner 
was she up the trap than I was at her heels. Slippin* me 
doon on a f urm close by the door, I sat beholdin' her leddy- 
ship's movements. Amang the first sichts that met her een 
as she was marchin' alang the floor, was the identical Jamie 
Johnstone dancin' like mad wi' Meg Morrison for his pairtner! 
Hoo she glowered roond her in a state o' bewilderment, an' 
hoo red grew her face when she at last realized that a' her 
sighs, an' vows, an' kissin', an' embracin' had been waired on 
the wrang man ! An' what man ? Me she had nae suspicions 
o', as there was I sittin' in the"^ laft as sober as a judge. But 
when the neist man cam' up the trap, hoo she did hing her 
head! Ay, he micht hae been the very rogue wha had 
played her the begunk, an' therefore was she ashamed to 
glower him i' the face. She graipit i' the crap-wa' for the 
bannet, but, alas, nae bannet was to be found ! The case was 
transparent ; she had " waukened the wrang man," while Meg 
Morrison had gotten bauds o' the richt ane — a twafauld mor- 
tification whilk Phemie couldna thole, an' so she embraced 
the earliest opportunity o' growin' sick, whereupon ane o' the 
cottar wives tane her hame an' gied her a bed for the nicht. 

Sairly flabrigastit as I was wi' my hard day's kempin', it 
was marrow to my banes when Mrs Sooter cam' in aboot eleven 
o'clock, an' summonsed the genteel pairt o' the company to 
the dinin'-room, whaur Tibbie an' her had been engaged for 
an oor previous in settin' oot a feast o' fat things that micht 
hae saired a very prince. We that were douce married folks 
spent the remainder o' the nicht in eatin' an' drinkin', in 
singin' sangs au' tellin' stories, but as for the lads an' lasses, 
they "held the puddin' reekiii'" till four o'clock the followin' 
mornin'. Indeed, the ploughmen billies left aft" only when it 
was time for them to gang hame an' yoke, an' weary shanks 
there maun hae been amang them lang ere Sandy's fiddle 
struck up the grand finale o' " Bab at the Bowster." 

CHAPTER XXXVI. 



ODDS AND ENDS. 

"I ADD no more!" quoth a certain paper-readin' divine, 
steekin' the Beuk wi* a lood bang when he cam' to the end o* 
his discoorsc. 

" Because ye canna, sir !" growled an auld wife wha had 
been sittin' on the poopet-stair durin' service watchin* his 
" paper-wark" wi' nae freendly expression on her coontenance. 

Like this paper-readin' parson I maun add no more, but 
ril defy ony wife either auld or young to say 1 canna. The 
truth is, I maun steek my beuk, no that IVe naething mair 
to say, but that, I dreed Tve said ower muckle els — to unco 
httle purpose, I was gaun to add, but na — I leave the reader 
to find tK)t that fack for himseV. 

Yet, gentle reader, a few " last words" ere we pairt. When 
I send hame a suit o' claes I aye put the orra cUppins into 
the pouches o* them — they are very serviceable when repairs 
come to be needed. In previous chapters I've gi'ein' ye the 
claes, as it were, — in this ane ye'se get the clippins. It is 
nearly forty years sin' I left the East Neuk. In that period a 
haill generation o* men an* women has come an' gane. My 
heart grows grit when I think o't ! 

My faither an* mither — are they still livin"? Na^ baith 
dead ! It is twenty years sin' they " slept the sleep that 
knows no waking !" My faither like a guid sodger dee'd in 
the execution o' his duty. It was in the dead o' winter, an' 
there was a heavy fa' o' snaw on the grund, when, sair against 
my mither's will, he set oot ae momin', accompanied by his 
'prentice loonie, to " whip the cat" at the farm o' Windy wa's, 
situated some three mile an' a half to the soothward o' Button- 
hole. Durin' the day a hasty thow set in, an' towards afternoon 
rain cam' on, so that by the time it was gloamin dark, the 
fields an' roads were soomin' knee deep wi' snaw-broo. The 

guidwife o' Windy wa*8 kindly entreated my faith er an* his 
'prentice laddie to tarry a* nicht, but this he refused to do, for 
he kent that if he didna gang hame my mither wad be uneasy 
aboot him. No, to Buttonhole he wad gang at whatever risk, 
though the laddie micht bide a* nicht, as he was lame o' a leg 
an' ill able to trauchle i' the dark through the slush an' gutters, 
Aboot nine o'clock my faither left Windywa's his liefti' lane, 
an' neist momin' his mortal remains were found at the bottom 
o' a deep pool in the Mossy Howe bum. The fatal pool wasna 
aboon half a mile o' gait frae Buttonhole, an' mony a happy 
oor had I spent soomin' paper boaties on't when I was a bairn, 
little thinkin' that it was to prove the death o' ane sae near 
an' dear to me. My mither, wha had wandered aboot the 
doors the haiU nicht through, lookm' anxiously an' earnestly 
for his hame-comin', was the first to discover his clay-cauld 
corp at day-break the followin' momin' ! Puir woman, she 
never got aboon that tr&gical event. An ill cauld she caught 
on that mournfu' nicht, added to the dreedfu' shock imparted 
to her naturally delicate constitution, threw her into a gallopin' 
consumption, an' afore the ensuin' Candlemas, I saw her clay 
tabemacle laid beside that o' my faither in the hoose appointed 
for all living. This was a sair bereavement to me, for as 
lang as they lived, Tibbie an' me were frequent visitors at 
Buttonhole, an' sometimes they wad come ower i' the simmer 
sizzen an' spend a few days wi' us in Dundee. 

The decease o' my faither an' mither havin' constituted me 
heir to the family inheritance o' Buttonhole, it becam' a serious 
qiiestion whether I sidna bid fareweel to the pleasant banks 
o' the Tay, an' settle doon on my paternal acres, as my for- 
bears had done for mony generations, but considerin' that the 
conversion o' sma' farms into big anes, an' the substitution o' 
spinnin' mills for spiunin' wheels, had greatly thinned the 
population i' the East Neuk, an' considerin' also that I had 
established a roarin' trade in Dundee, I finally resolved to 
remain where I was, an' put a tenant on Buttonhole. As Mr 
Archibald Stitch, an auld apprentice o' mine, was gaun mad 
to get married aboot that time, I offered him the bit farm at 
a fair rent, an' the guidwill o' my faither's business for uae- 

thing, for whilk he was abundantly thankfu', an' there he sat 
doon wi' a cantie bit wifie, an* there he sits cosie an* conten- 
ted to this day yet— his lease havin' been renewed to him on 
very rizzenable terms, nae farther gane than twa years s}Tie. 

On the back o* this calamity cam* the death o* Tibbie's 
mither, followed in the coorse o* Natur* by the death o* her 
faither, an* the disruption o* the last remainin* link that knit 
her affections to Breeriebuss. 

Burleyrackit, too, has cheenged hands. Squire Bowman 
havin* drunk himsel* oot o* hoose an' ha*, went to Lunnon an' 
set up a horse-breakin* business, an* there he dee*d a cum 
years syne in a state o* great poverty an* misery. 

Ilka simmer I mak* a point o* spendin* a day at Buttonhole, 
pairtly to see hoo Archie is managin* matters, but chiefly that 
I may drap a tear o' filial devotion by the lowly graves o* the 
dead, an* pu' a gowan frae the sod that wraps their honoured 
clay. The last time I visited the auld kirkyard, I found the 
sexton measiu'in* afF the sax feet by twa that constitutes the 
final earthly inheritance alike o' the loftiest an* the lowliest. 
I accosted the "hoary-headed chronicle" wi* some vague notion 
that I was aboot to exchange sentiments wi* my auld freend 
Geordie Mortclaith, but, alas, twenty-five years hae gane sin* 
Geordie*8 honest head was clappit by this "trusty brother of 
the trade.** 

" A braw day, freend,*' quoth I. 

" Deed is*t — a bonnie day,'* quoth he, castin* on me a glower 
o' mingled curiosity an* suspicion. 

** Aye plenty o* wark — I suppose," quoth I. 

" Feint a muckle doin* in my way enoo,** quoth he, wi' a 
sigh, " only the third job Fve ha'en for aucht or nine weeks.** 

" The less wark ye get the better,** quoth I, smilin*. 

" Weel, I daursay ye*re no far wrang,'* quoth he, **but still 
an' on, ye ken, folk maun live.'* 

" Or rather folk maun dee that ye may live," quoth I. 

" Weel, that*s maybe geyan like the way o't," quoth he. 

** But wha are ye howkin' this hole for — if ane may speerl** 
quoth I. 

" Ou, it*s for auld Patic Baislcr,** quoth he. " He has been 

m a grainin' way for mony lang, an' ou Muunonday nicht he 
wore awa." 

"Yea, though! my auld freend Patie dead!" quoth I, 
"That's sorrowfu' tidin's." 

"Ye kent Patie thenT quoth « be, scrutineezin' mo wi' his 
little grey eeii frae underneath the rim o' his greasy weather- 
beaten bannet 

" As weel as I kent yer predecessor, Geoixlie Mortclaith," 
quoth I. 

" Ye kent Geordie then f' quoth he. 

"Ay," quoth I, "an* hunders forbye him wha hae come 
through your hands lang erie noo, I dreed.' Mr Gowlan- 
thump " 

"Was dead afore my day," quoth he, "but yell isee his 
head-staue at the north dyke there." 

" An* Mr Squeeker" — quoth I. 

" Was the first corp I buried," quoth he. 

" Mrs Snifters o' the Horse Shoe Inn," quoth I, "she's dead 
too, I believe." 

" Ou, ay," quoth he, " dead mony a year an* day sync. Yc 
see she grew ower frail to mind the drink sellin', an' so she 
gied up the leeshince, gaed to live wi' a dochter in Edinburgh, 
an' dee*d there." 

" Ye'll mind o' Saunders Bi-oganawl ?" quoth I. 

"Ou, ay, he lies yonder," juoth he, pointin' to a little 
grassy mound near the kirk style. 

Havin' speered a few mair questions, — no for information, 
hooever, since I was as weel versed in the dead-rolls o' the 
parish as he was, but juist becatise I felt a mournfu' interest 
in hearin' auld familiar naraies — I bade him guid day, an' left 
him to pursue his solitary meditations amtuig the tombs. 

Reader, a word anent domestic matters, an' then I'se bid 
you guid day also. Ye'll hae remarked that nae mention has 
l)een made o' " olive plants" sproutin' up roond my table, an' 
for the best o' a' reasons — Providence has never blest mo 
wi' sic an interestin' commodity. This has been a source o' 
muckle vexation to Tibbie, but as for me, it is lang since I 
learned contentment wi' my lot. I add no more ! 

